
1 skyrius 


Tėvas Azetis kovojo su pagunda. 

Stovėdamas ant parapijos bažnyčios laiptelių ir narstydamas rožan- 
čių, jis žiopsojo į tuščią aikštę ir kartkartėmis žvilgtelėdavo į rankinį laik- 
rodį. Dar tik pusė dešimtos ryto, o jis jau miršta iš alkio. 

Tiesą sakant, bažnyčia turėjo veikti nuo aštuonių ryto iki antros va- 
landos dieną, o paskui - nuo penktos iki aštuntos vakaro. Bent jau taip 
tvirtino užrašas bronzinėje plokštelėje, pritvirtintoje prie durų. Ir tėvas 
Azetis negalėjo nepripažinti, kad plokštelėje išraižyti žodžiai šį tą reiškia, 
nors todėl, kad jie buvo čia jau šimtą metų. Ir vis dėlto... 

Jo mėgstamiausia tratorija buvo via della Feliče gatvėje - pernelyg 
prašmatnus vardas viduramžiškai, akmenimis grįstai ankštybei, kuri, 
zigzagais toldama nuo centrinės aikštės, baigėsi akligatviu prie miesto 
sienos. . 

Vienas iš sunkiausiai pasiekiamų ir gražiausių Italijos miestelių, Mon- 
tekastelo di Pelja, driekėsi ant akmeninio skardžio, iškildamas tūkstantį 
pėdų virš Umbrijos lygumos. Jo perlu ir šlove teisėtai buvo laikoma San 
Fortunato aikštė, kurios viduryje, jaukiame vienintelės miesto bažnyčios 
pavėsyje, gurgėjo nedidelis fontanas. Tyki, pinijų kvapo kupina aikštė 
buvo mėgstama įsimylėjėlių ir dailės mėgėjų vieta - šie dažnai prieidavo 
prie aikštę supusių įtvirtinimų krašto, kad iš paukščio skrydžio apžvelg- 
tų raminantį žaliosios Italijos širdies peizažą ir sustingtų, žavėdamiesi po 
karšta saule virpančių saulėgrąžų jūra. 

Tačiau dabar turistai-nesigėrėjo peizažais. Šiuo metu jie visi buvo už- 
siėmę valgiu. O tėvas Azetis tokios galimybės neturėjo. Iš už kampo pa- 
dvelkė lengvas vėjelis, ir kunigą pavergė nuostabūs kvapai. Šviežia duo- 
na... Kepta mėsa... Citrina... Karštas alyvų aliejus... 

Skrandis išdavikiškai suurzgė, bet į kankinantį alkį teko nekreipti 
dėmesio. Montekastelo buvo kaimas, neturintis netgi padoraus viešbučio, 
neskaitant mažulyčio pensionato, kuris priklausė dviem seniai persikėlu- 
siems į Italiją britams. Tėvas Azetis gyveno čia tik dešimt metų, todėl bu- 

vo laikomas atėjūnu. Tokiu jam teks likti dar bent tūkstantį metų. Kaip 
į kiekvieną atėjūną, į jį buvo Žiūrima įtariai, ir jį nuolat stebėdavo patys 
budriausi pagyvenę miestelėnai, vis prisimenantys jo pirmtaką, kurį va- 
dino “geruoju šventuoju tėvu“. Azetis gi liko jiems “mūsų naujuoju ku- 
nigu“. Jei išpažintims skirtu metu jis uždarytų bažnyčią, kas nors būti- 
nai pastebėtų, ir Montekastelo kiltų skandalas. 

Kunigas atsidusęs nusigręžė nuo aikštės ir nėrė atgal į bažnyčios sa- 
lės prietemą. Statytas da: tais laikais, kai stiklas buvo brangenybė, pa- 
statas nuo pirmųjų savo dienų buvo pasmerktas amžinai tamsai. Neskai- 
tant blankios elektrinio sietyno švieselės ir kelių navoje mirgančių Žva- 
kių, vienintelis šviesos šaltinis siaurų langų, iškirstų vakarinėje sienoje, ei- 
lė. Jie buvo visai mažyčiai, tačiau sukurdavo gana neįprastą efektą, kai 
antroje dienos pusėje per juos iki pat grindų krisdavo skaistūs šaulės 
spinduliai. Eidamas pro bareljefą, vaizduojantį kryžiaus pakėlimą, tėvas 
Azetis su šypsena pastebėjo, kad klausyklą užliejo šviesos krioklys. 
ĮZengti į saulėtą dėmę tėvui Azečiui buvo nepaprastai malonu, nors spin- 
duliai jį ir apakino. Kunigas pagalvojo, kad iš šalies jis atrodo įspūdingai, 
tačiau tuoj pat, pasmerkęs save už tuštybę, romiai įėjo į klausyklą, už- 
traukdamas iš paskos užuolaidą. Įsitaisęs tamsoje, ėmė kantriai laukti. 

Klausykla tarnavo nedidelė kabina, padalyta pusiau, norint atskirti 
nuodėmklausį nuo išpažįstančiojo. Perskyros viduryje buvo grotuotas 
langelis, atidaromas iš kunigo pusės. Po grotomis per visą sienelę driekėsi 
siaura lentynėlė. Tėvas Azetis įprato liesti šią lentynėlę pirštų galiukais, 
kai, palinkęs prie langelio, klausydavosi nusidėjėlio šnibždesio. Atrodo, 
kad šį įprotį turėjo daugelis prieš jį čia tarnavusių kunigų. Siauras me- 
džio ruoželis per šimtmečius visiškai nusitrynė. 

Tėvas Azetis atsiduso, pakėlė riešą prie akių ir įsižiūrėjo į šviečiantį 
laikrodžio ciferblatą. Pirma valanda ir penkiasdešimt viena minutė. 

Tomis dienomis, kai tėvas Azetis nepraleisdavo pusryčių, jis mėgau- 
davosi valandomis, praleistomis klausykloje. Tarsi muzikantas, grojantis 
Bachą, jis įsiklausydavo į tylą ir kiekviename begarsiame akorde išskir- 
davo nuodėmes išpažįstančiųjų ir savo pirmtakų balsus. Senoje kabinoje 
skambėdavo sudužusių širdžių dejonės, paslapčių šnabždesys ir atleidi- 
mo žodžiai. Šios sienos buvo milijonų nusidėjimų išpažinimo liudininkės, 
arba, kaip manė tėvas Azetis, tuzino nusidėjimų, tik įvykdytų milijonus 
kartų. | Ė 

Kunigo apmąstymus nutraukė gerai pažįstamas triukšmas kitoje 
pertvaros pusėje - atitraukiamos užuolaidos garsas ir kimus pagyvenusio 
besiklaupiančio žmogaus atodūsis. Tėvas Azetis susikaupė ir įprastu ju- 
desiu atitraukė grotas dengiančią lentelę. 

- Palaiminkite mane, tėve, nes aš nusidėjau... 

Išpažįstančiojo veidas liko šešėlyje, bet balsas buvo gerai pažįstamas. 
Tai buvo paties žymiausio Montekastelo gyventojo - daktaro Ignacijo Ba- 
rezio - balsas. Daktaras tam tikra prasme buvo panašus į patį Azetį - at- 
ėjūnas iš didžiojo pasaulio, pakliuvęs į svaiginantį provincijos grožį. Apie 
juodu nuolat šnabždėdavosi, ir čionykščių gyventojų dėmesio objektai 
pamažu susidraugavo. Na, jei ir nesusidraugavo, tai tapo sąjungininkais 
- kiek tai leido amžiaus ir interesų skirtumas. Padėjus ranką ant širdies 
galima buvo pasakyti, kad jie neturėjo nieko bendro, išskyrus puikų iš- 
silavinimą. Daktaras seniai įkopė į aštuntą dešimtį, ir jo namų sienos 
margavo nuo diplomų bei liudijimų, patvirtinančių jų savininko pasieki- 
mus moksle ir medicinoje. Kunigas nebuvo toks žymus - jis jau dešimt 
metų tarnavo Vatikano politinio gyvenimo nuošalėje. 

Tačiau penktadienio vakarais jie dažnai sėdėdavo prie šachmatų len- 
tos aikštėje, prie “Kafe neitrale“, gurkšnodami "Santo" vyną. Jų pokal- 
biai vystydavosi vangiai, niekada neliečiant asmeninio gyvenimo. Pasta- 
bos apie orą, tostas į partnerio sveikatą ir tuomet: “pėstininkas £3 į £5...". 
Ir vis dėlto po metų apsikeitimo nieko nereiškiančiomis frazėmis jie šį tą 
žinojo vienas apie kitą, ir šito jiems visiškai pakako. | 

Tiesa, pastaruoju metu daktaras pasirodydavo “Kafe" nereguliariai. 
Kunigas girdėjo, kad seniokas sunegalavo, ir dabar, atpažinęs jo balsą, 
suprato: Barezio sveikata smarkiai sušlubavusi. Išpažinties žodžiai var- 
gais negalais pasiekdavo tėvą Azetį, ir jam teko prisiglausti smilkiniu prie 
grotelių, kad juos išgirstų. 

Negalima pasakyti, kad kunigą graužė smalsumas. Azečiui nebuvo 
reikalo įsiklausyti į nusidėjėlių išpažintis. Per dešimtį metų jis gerai susi- 
pažino su savo ganomųjų silpnybėmis. Septyniasdešimt ketverių metų 
daktaras greičiausiai be reikalo minėjo Viešpaties vardą ir nebuvo pa- 
kankamai mielaširdingas. Prieš susirgdamas, jis galėjo patirti kūnišką 
geismą ar net svetimauti, tačiau dabar vargšeliui jau viskas baigta, jis sil- 
po sulig kiekviena diena. 

Ir vis dėlto miestelio ore sklandė nesveikas smalsumas dėl greitos 
daktaro mirties, nekantrus laukimas, kurio negalėjo atsikratyti netgi tė- 
vas Azetis. Šiaip jau daktaras buvo pasiturintis, garbingas viengungis, 
kartais aukodavo miesteliui ir bažnyčiai šiek tiek pinigų. Žinoma, tėvas 
Azetis laikė daktarą truputėlį... 

Čia kunigas susitelkė į trūkinėjančią daktaro kalbą. Šis balbatavo 
kažką teisindamasis, kaip dažnai nutinka su išpažįstančiaisiais, kurie, 
neužsiminę apie nuodėmę, ima vardinti savo visuomet taurius ketini- 
mus. Daktaras paminėjo išdidumą - tai, kad buvo jo apakintas, o paskui 

- savo ligą, kuri privertė jį susimąstyti apie gyvenimo 2 Jis suvokė 
savo poelgių neteisumą. 

“Nieko ypatingo", - pagalvojo Azetis. Prieš mirtį žmonės dažnai pri- 
simena atsakomybę - pirmiausia moralinę. Jis vis dar mąstė apie tai, kai 
daktaras galiausiai priėjo prie esmės ir ėmė pasakoti apie pačią nuodėmę. 
Apie tai, ką iš tikrųjų padarė. 

- Ką?! 

Daktaras Barezis dusliai, bet gana atkakliai pakartojo. O paskui nu- 
pasakojo smulkmenas, kad jo žodžiai nebūtų klaidingai suprasti. Klau- 
sydamasis sukrečiančio ir visai įtikinamo pasakojimo, tėvas Azetis jautė, 
kaip krūtinėje daužosi širdis. Tai, ką padarė šitas žmogus, buvo pati bai- 
siausia iš visų nuodėmių, kokias tik galima įsivaizduoti. Si mirtina nuo- 
dėmė buvo tokia baisi ir gili, kad net Dangus galėjo neatsigauti po jos 
per amžių amžius. Nejau toks dalykas iš viso įmanomas? 

Daktaras nutilo. Sunkiai alsuodamas, jis klūpojo tamsoje, laukda- 
mas, kad jo draugas ir sąjungininkas jam atleistų. 

Tačiau tėvas Azetis prarado amą. Jis nepajėgė ištarti nė žodžio. Nu- 
stojo galvoti ir kvėpuoti. Jam rodėsi, kad iki pat krūtinės jį semia pašėlusi 
srauni kalnų upė. Kunigas šiaip ne taip įkvėpė plačiai praverta burna, 
bet ir po to jo gomurys liko sausas ir sumedėjęs. 

Daktaro balsas irgi staiga užlūžo. Jis norėjo kažką pasakyti, bet vie- 
toj žodžių iš gerklės išsiveržė mėšlungiškas gargulys. Barezis mėgino at- 
sikosėti. Tai buvo keistas, prislopintas garsas, sukilęs giliai krūtinėje ir 
staiga išsiveržęs su tokia jėga, kad sudrebėjo klausyklos sienos. Kunigas 
išsigando, kad seniokas mirtinai uždus, bet to neatsitiko. Klausyklos du- 
rys staigiai atsilapojo, ir daktaras išėjo. 

Tėvas Azetis negalėjo pasikelti - taip nutinka tiems, kurie tampa įvy- 
kio, pasibaigusio mirtimi, liudininkais. Galiausiai dešinioji kunigo ranka 
pakilo, ir jis persižegnojo. Po akimirksnio Azetis jau stovėjo, ir, nubloškęs 
užuolaidą, žengė iš klausyklos tamsos į dangiškosios šviesos stulpą. 

Iš pradžių jam pasirodė, kad pasaulis išnyko. Tėvas Azetis nepamatė 
nieko, 1šskyrus dulkeles, kylančias aukštyn šviesos sraute. Pamažu, labai 
pamažu jo akys ėmė apsiprasti. Žvilgsnis dar kurį laiką neryžtingai kla- 
jojo, kol galiausiai apčiuopė trapią daktaro figūrėlę, klibinkščiuojančią 
pakraščiu link išėjimo. Kai Barezis, stuksendamas lazda per grindų ply- 
teles, prisiartino prie durų, jis pakliuvo į šviesos juostą, ir balti daktaro 
plaukai suliepsnojo lyg švytintis nimbas. “ 

Kunigas žengė link jo vieną, paskui kitą žingsnį. 

- Daktare! Maldauju... 

Tėvo Azečio balsas suskambo po bažnyčios skliautu, ir, jį išgirdęs, se- 
nis sudvejojo. Lėtai pasisuko į kunigą, bet jo veide visiškai nesimatė at- 

gailos. Daktaras jau sėdėjo tiesiai į pragarą lekiančiame eksprese, ir jį su- 
po siaubo aureolė - taip mėnulį retkarčiais gaubia šviesus diskas. 

Paskutinį kartą žvilgtelėjęs į tėvą Azetį, daktaras Ignacijus Barezis iš- 
ėjo iš bažnyčios. 


» 


2 skyrius 


Tėvas Azetis parašė kartono lape "Uždaryta" ir, pritvirtinęs lentelę 
prie užrakintų bažnyčios durų, išvyko į Romą. 

Daktaro žodžiai skambėjo jo ausyse lyg automobilio signalas, čia 
garsiau, čia tyliau, tik retkarčiais visai nutildami. Kunigui rodėsi, kad jo 
sieloje paskelbta ypatingoji padėtis. Prislopintas ir kupinas nevilties Ba- 
rezio šnabždesys įsikūrė jo galvoje ir visai nepageidavo išsikraustyti. 

Daktaro prisipažinimas apkurtino, o kaip atsaką jis surado tik kelis 
bereikšmius žodžius: daryk ką nors. Bent kažką! Ir štai jis imasi ryžtin- 
gų veiksmų. Keliauja į Romą. Ten, Romoje, Žino, kaip elgtis. 

Tėvas Azetis paprašė savo ekonomės vyro pametėti jį iki artimiausio 
stambesnio miestelio - Todžio. Įsėdęs į automobilį, kunigas pasijuto ge- 
riau. Vidinė įtampa atslūgo - jis pradėjo veikti. 

Vairuotojas buvo stambus, triukšmingas vyriškis, labai mėgęs žaidi- 
mus kortomis ir perrūgusias vynuogių sultis. Daugelį metų jis niekur ne- 
dirbo, ir dabar, matyt, rūpindamasis žmonos pajamomis, rodė išskirtinį 
dėmesį keleiviui, nuolat atsiprašinėdamas už apgedusią mašinos paka- 
bą, karštį, kelio būklę ir beprotišką kitų vairuotojų elgesį. Kiekvieną sykį 
mygdamas stabdžius jis ištiesdavo kunigo pusėn pagalbos ranką, tarsi 
Azetis būtų kūdikis, neišmanytų pagrindinių fizikos dėsnių ir nežinotų, 
kaip elgtis, jei automobilis stabdomas. 

Pagaliau jie atvyko į geležinkelio stotį. Vairuotojas iššoko ant grindi- 
nio ir pribėgo prie mašinos durelių iš keleivio pusės. Senutėlio “Fiato“, 
gerokai aplamdyto gausiose avarijose, durelės atsivėrė su siaubingu 
girgždesiu. Lauke buvo taip pat karšta, kaip ir salone, ir kunigo nugara 
nubėgo prakaito srovelė. Einant link kasos, Azetis buvo užpiltas klausi- 
mų lavina: “Ar šventasis tėvas nepageidautų, kad jis nupirktų jam bilie- 
tą? Galjam reikėtų palaukti, kol atvažiuos traukinys? Ar iš tiesų šventa- 
sis tėvas nenori, kad jį pavėžėtų iki stoties Perudžoje?“ Kunigas atmetė 
visus pasiūlymus: | 

- Ne! Dėkoju! 

Galų gale vairuotojas mandagiai atsisveikino ir su aiškiu palengvėji- 
mu išvažiavo. 

Tėvui Azečiui reikėjo beveik visą valandą laukti, kol atvyks traukinys 
į Perudžą, kurioje jam teks pereiti į kitą stotį ir dar valandą pralaukti 
traukinio į Romą. Bet kol kas jis sėdėjo ant suolelio Todžio perone, kan- 
kindamasis kepinančioje kaitroje. Oras buvo įkaitęs ir dulkėtas, o juoda 
kunigo sutana traukte traukė saulės spindulius. 

Tėvas Azetis buvo jėzuitas, Jėzaus Draugijos narys, ir, nepaisant 
karščio, kunigas sėdėjo visiškai tiesus, susižavėjimą keliančia poza. Jei jis 
būtų buvęs paprastas parapijos kunigas mažyčiame Umbrijos užkampio 
miestelyje, daktaro Barezio išpažinties byla greičiausiai neturėtų tolesnio 
tęsinio. Iš tiesų, jei Azetis būtų eilinis provincijos kunigas, greičiausiai jis 
nė nebūtų suvokęs daktaro pasakojimo esmės, nekalbant jau apie gali- 
mas šio nusidėjimo pasekmes. Ir netgi viską supratęs, jis neturėtų nė 
menkiausio supratimo, ką reikėtų daryti su gautąja informacija. 

Bet Džulijus Azetis nebuvo eilinis kunigas. 

Mūsų laikų sekuliarizuotame pasaulyje, aiškinant netikėtus likimo 
posūkius, tapo madingas “sinchroniškumo" terminas. Bažnyčios tarnui 
"sinchroniškumo" idėja buvo svetima ir netgi tam tikra prasme demo- 
niška. Tėvui Azečiui derėjo žiūrėti į įvykių seką kaip į nematomos Ran- 
kos nukaltą grandinę, regėti joje valios aktą, o ne atsitiktinumų sutapimą. 
Laikantis tokio požiūrio, jis atsirado toje klausykloje, kad galėtų išklau- 
syti reikiamą išpažintį, ir tai buvo aukštesniojo plano pasireiškimas. Bū- 
tent šiam įvykiui kaip niekam kitam tiko posakis: “nežinomi Viešpaties 
keliai“. 

Sėdėdamas perone, tėvas Azetis mąstė apie daktaro nuodėmės gilu- 
mą. Atvirai kalbant, tai buvo pasibjaurėtinas nusikaltimas ne tik prieš Ti- 
kėjimą, bet ir prieš pačią Visatą. Šis nusikaltimas ardė prigimtinę įvykių 
eigą ir lėmė Bažnyčios žlugimą. Ir ne tik Bažnyčios. 

Priminęs sau, kad malda - patikima apsauga, Azetis pamėgino mels- 
tis, naudodamas maldą kaip uždangą, kaip šviesų triukšmą, slopinanįį 
juoduosius garsus, tačiau jam nieko neišėjo. Kunigo sąmonėje atkakliai 
skambėjo daktaro Barezio balsas, ir niekas, net kryžiaus ženklas, nepa- 
jėgė jo išvaryti. 

Tėvas Azetis palingavo galva ir leido savo žvilgsniui apsistoti ties ap- 
dulkėjusiais kažkokių piktžolių stiebais, prasikalusiais pro betono ply- 
šius perono dangoje. Kaip ir sėklos, kurios pateko į tarpus ir dabar gra- 
sinosi sugriauti tvirtą statinį, daktaro nuodėmė, neatkreipus į ją dėmesio, 
gali... ką? Nejaugi ateis pasaulio pabaiga? 

Netrukus dėl nepakenčiamo liepos karščio vaizdas kunigo akyse - 
geležinkelio bėgiai ir stoties pastatas - ėmė virpėti ir tarytum tirpti ore. 
Visas Azečio kūnas po juoda sutana suprakaitavo. 


Es 


Nusišluostęs šlapią kaktą rankove, Azetis ėmė repetuoti kalbą, kurią 
sakys Romoje, jei tik, žinoma, kardinolas Orsinis jį priims. 

“Nepaprastai svarbus reikalas, jūsų eminencija... 

Sužinojau apie dalykus, kurie kelia tikėjimui labai rimtą pavojų..." 

Reikalingus žodžius jis suras. Kur kas sunkiau įveikti bažnytinės biu- 
rokratijos užtvaras. Tėvas Azetis pabandė įsivaizduoti aplinkybes, kurio- 
mis kardinolas domininkonas sutiktų priimti kunigą iš Montekastelo. 
Prisiminęs jo vardą, Orsinis, žinoma, supras, kad audiencijos prašymas 
- visai ne įnoris, tačiau sena pažintis gali tapti kliūtimi. Nevalia atmesti 
galimybės, kad kardinolas nuspręs, jog Azetis atvyko prašyti dėl savo 
reikalų, tikėdamasis grįžti į Romą po ilgos tremties Umbrijoje. 

Azetis užsimerkė. Jis ras būdą pasiekti susitikimo. Turi rasti. 

Peronas pradėjo virpėti, ir pamažu vibracija prasismelkė per bliz- 
gančių juodų kunigo pusbačių padus. Netoliese maža mergaitė rausvais 
plastikiniais sandalais ėmė nekantriai striksėti. Tėvas Azetis pakilo. Trau- 
kinys artėjo prie stoties. 


3 skyrius 


Traukinio Perudža-Roma vagonai buvo seni, su audiniu apmuštomis 
sėdynėmis ir įrėmintomis Komo ežero nuotraukomis. Traukinys, per- 
smelktas pigių cigarečių tvaiko, stovinėjo kone prie kiekvienos sankry- 
žos, kad įliptų nauji keleiviai. Kankindamasis iš alkio ir kelionės nuobo- 
dulio, tėvas Azetis, patogiai įsitaisęs savo vietoje, žiūrėjo pro langą į plau- 
kiančią pro šalį dienos meto Italiją. Kaimo peizažai pamažu darėsi vis 
gyvesni ir mažiau patrauklūs, kol galiausiai pavirto į nykų pramoninį 
sostinės priemiestį. Privažiavęs Terminio stotį, traukinys sugirgždėjo, su- 
drebėjo ir sustojo. Pneumatiniai stabdžiai su palengvėjimu atsiduso, du- 
rys atsivėrė, ir keleiviai išgužėjo į peroną. 

Pasitikrinęs telefoną užrašų knygelėje, Azetis paskambino monsinjo- 
rui Kardonei Todyje ir atsiprašė. Situacija tokia, kad jis dabar yra Romo- 
je, neatidėliotinos svarbos reikalų. 

- Romoje?! 

Jis tikisi grįžti po poros dienų, bet gali užtrukti ir ilgiau, tuomet tegu 
kas nors perima jo pareigas Montekastelo. Monsinjoras buvo toks šoki- 
ruotas, kad tegalėjo iškvaksėti dar vieną: "Ką?!" prieš dar sykį atsipra- 
šiusiam Azečiui padedant ragelį. 

Kadangi Azetis neturėjo pinigų viešbučiui, jam teko nakvoti ant ne- 
patogaus stoties suolelio. Rytą, nusiprausęs tualete, jis leidosi ieškoti pi- 

gios kavinės. Suradęs vieną prie stoties, Azetis išgėrė dvigubą espreso ir 
godžiai surijo cukraus pudra nubarstytą bandelę, šiek tiek primenančią 
kruasaną. Alkis nuslopo, ir kunigas ėmė ieškoti žvilgsniu didžiosios rau- 
donos “M", reiškiančios įėjimą į metro. Azečio kelias vedė į miestą-vals- 
tybę, prisiglaudusią pačioje Romos širdyje - Vatikaną. Kunigas spėjo, 
kad paprasta nebus, ir, deja, buvo teisus. 


Kaip ir bet kurioje nepriklausomoje valstybėje, Vatikane visus reika- 
lus tvarkė biurokratinė mašina, kurios vardas kurija. Ji vadovavo milži- 
niškam organizmui, dar žinomam kaip Šventoji Romos imperija. Be 

Valstybės sekretoriato, atsakingo už išorinius Bažnyčios santykius, kuri- 
jai priklausė dar devynios šventosios kongregacijos, kiekvieną kurių ga- 
lima buvo palyginti su federaline ministerija ar departamentu, atsakan- 
čiu už vieną iš bažnytinės veiklos krypčių. Galingiausiu iš šių departa- 
mentų buvo laikoma Šventoji tikėjimo mokslo kongregacija, iki 1965 
metų vadinta Šventosios inkvizicijos kongregacija. Per daugiau kaip ke- 
turis šimtus su puse savo egzistavimo metų inkvizicija liko neatskiriama 
kasdienių Bažnyčios reikalų dalimi, nors jos pavadinimas ir pasikeitė. 

ŠTMK - kaip dažnai ji buvo vadinama - ne tik stebėjo viso pasaulio 
katalikiškų mokyklų programas, bet ir tebetyrė erezijas, šalino iššūkius 
tikėjimui, laikė kunigus kietame kumštyje ir atskyrinėjo nusidėjėlius nuo 
Bažnyčios. Išskirtiniais atvejais kongregacijos atstovai išvarydavo vel- 
nius, susikaudavo su šėtonu ar imdavosi kitų veiksmų, gelbėdami tikėji- 
mą. 

Būtent dėl šios - paskutinės - ŠTMK užduoties tėvas Azetis ir išvyko į 
Romą. 

ŠTMK vadovavo kardinolas Stefanas Orsinis, kuris prieš trisdešimt 
penkerius metus kartu su Azečiu mokėsi Vatikano Grigaliaus universite- 
te. Dabar Orsinis buvo vienas iš Bažnyčios hierarchų, vadovavo Vatika- 
no šventenybių šventenybei, organizacijai, kuriai priklausė devyni ne to- 
kie reikšmingi kardinolai, dvylika vyskupų ir trisdešimt penki kunigai - 
aukščiausio rango teologai. Kardinolo žinyba buvo įsikūrusi Švento Pet- 
ro bazilikos pavėsyje, Sventosios kanceliarijos rūmuose, pastate, kurį 
Azetis puikiai pažinojo. Pirmuosius dvejus metus po įšventinimo jis pra- 
leido čia, mažame šviesiame kambarėlyje antrame aukšte, apsuptas 
knygų ir rankraščių. Nuo to laiko daug vandens nutekėjo, ir dabar, lip- 
damas į trečią aukštą, jis pajuto, kaip smarkiai daužosi širdis. 

Daužėsi ji ne iš nuovargio; Azetį paveikė laiptų, kurių marmuras per 
daugelį šimtmečių nusitrynė, vaizdas. Žvelgdamas į duobutes akmenyje 
ir prisiminęs, kad paskutinį kartą jis čia ėjo daugiau kaip prieš dvidešimt 

metų, Azetis staiga suvokė, kad jo gyvenimas trinasi, kaip šitas mMarmu- 
ras. Kaip ir rūmų laiptai, jis taipogi nyksta. 

Ši mintis privertė Azetį suvirpėti. Jis sustojo aikštelėje, įsikibęs į turėk- 
lus taip stipriai, kad pirštų kauliukai pabalo. Jį apėmė jausmas, panašus 
į nostalgiją, kažkas... kažkas dar sunkesnio. Tai buvo praradimo jaus- 
mas, nuo kurio ėmė skausmingai peršėti gerklę. Iš lėto, labai iš lėto Azetis 
vėl ėmė lipti, vis labiau trokšdamas atsidurti namie. 

Jis buvo atėjūnas, atriekta riekė, lankantis savo Tėvo namus. Pažįsta- 
mos interjero detalės, dažų tekstūra, šilkinis žalvario turėklų blizgesys, 
įstrižos šviesos dėmės ant marmurinių grindų - visa tai draskė jam širdį. 

Kadaise Azetis galvojo, kad didžiąją gyvenimo dalį nugyvens tarp 
Vatikano sienų. Jo bibliotekoje. Dėstydamas viename iš katalikiškų uni- 
versitetų. Šitame pačiame pastate. Azetis buvo pakankamai ambicingas 
ir tikėjo: vieną gražią dieną jis užsidės raudoną kardinolo kepurėlę. 

Vietoje to paskutiniuosius dešimt metų jis laikė pamaldas Montekas- 
telo, kur jo ganomaisiais buvo krautuvininkai, kaimo samdiniai ir smul- 
kūs verslininkai. Žinodamas, kad krenta į puikybės nuodėmę, Azetis ne- 
siliovė stebėtis: ką šiame miestelyje veikia toks žmogus kaip jis? 

Jis apsigynė daktaro disertaciją kanonų teisės srityje ir mintinai Žžino- 
jo Vatikano tvarką. Kelerius metus išdirbęs Šventojoje tikėjimo mokslo 
kongregacijoje, jis perėjo tarnauti į Valstybės sekretoriatą. Tėvas Azetis 
puikiai tvarkėsi su savo pareigomis. Jis dirbo atsidavusiai, protingai, ir, 
svarbiausiai, efektyviai. Greitai jį ėmė laikyti kylančia sekretoriato 
žvaigžde. Kad "subręstų", jį išsiuntė kaip Apaštalinės nunciatūros nun- 
cijaus sekretorių į Meksiką, paskui - į Argentiną. Niekas neabejojo, kad 
netrukus jis pats taps nuncijumi - popiežiaus pasiuntiniu. 

Tačiau tam įvykti nebuvo lemta. Azetis pateko nemalonėn po to, kai 
vadovavo demonstracijai prieš kruviną karinį režimą Buenos Airėse. Jis 
įkyrėjo policijai ir vyriausybei dėl dingusių piliečių, duodavo tokius atvi- 
rus interviu užsienio leidiniams, kad išprovokavo apsikeitimą diplomati- 
nėmis notomis, ir ne vieną sykį, o dukart. 

Tačiau kai į popiežiaus sostą įžengė Jonas Paulius II, paaiškėjo, kad 
Vatikanas daugiau nebepakęs kunigų, tokių kaip Azetis, politinio akty- 
vumo. Naujasis popiežius buvo domininkonas, pagimdytas "šaltojo ka- 
ro“ laikų Lenkijos, ir konservatorius, kuris laikė kovą už socialinį teisin- 
gumą pasaulietiniu, o ne Bažnyčios reikalu. 

Kaip dažnai nutikdavo istorijoje, domininkonai ir jėzuitai kėlė sau 
skirtingus tikslus, todėl niekas net nenustebo, kai Jėzaus Draugiją imta 
griežtai kritikuoti. Ordinas buvo apkaltintas tuo, kad jam “neužtenka 
pusiausvyros“ (paties popiežiaus žodžiais tariant), ir kad jis daugiau 
dėmesio skiria politikai, negu tarnavimui Bažnyčiai. 

Tėvą Azetį toks nuosprendis smarkai suerzino, jis spjovė į jėzuitų įža- 
dą - neprieštaraujant paklusti popiežiui. Argi galima, būnant kunigu, 
neužsistoti vargšų? į 

Kalbėdamas “ne spaudai“ su amerikiečių žurnalistu, Azetis pastebė- 
jo, kad Jonas Paulius II gana pražūtingai pasisako prieš politinę veiklą. 
Azečiui viskas būtų buvę atleista, jei jis būtų apsiribojęs šiuo pareiškimu. 
Tačiau jis, kad niekam neliktų abejonių, išplėtojo savo mintį, tardamas, 
kad Bažnyčia visokeriopai palaiko antikomunistinę veiklą, tuo tarpu 
veiksmų prieš fašistus Vatikanas nepakenčia, nors pastarieji nukankina 
ir nužudo tūkstančius žmonių. 

Po poros dienų šie pastebėjimai daugiau ar mažiau tiksliai buvo at- 
kartoti “Christian Science Monitor“. Prie jų buvo pridėtas straipsnis ir di- 
džiulė tėvo Azečio demonstracijos priekyje nuotrauka. Po nuotrauka bu- 
vo parašytas jo vardas ir vienintelis žodis: “Skilimas?" 

Azečiui pasisekė, kad jo neatskyrė nuo Bažnyčios, o tik pažemino 
pareigose. Kad sutramdytų puikybę, jį išsiuntė į tokią tolimą ir mažytę 
parapiją, kad niekas negalėjo tiksliai pasakyti, kurgi ji yra. Kai kurie 
manė, kad ji - netoli Orvjeto, kiti - kad šalia Gubijo. Visi sutiko dėl vie- 
no: patekusiam į nemalonę kunigui teks tarnauti kažkur Umbrijoje, bet 
kur tiksliai - nežinia. Galų gale, kreipęsis į valstybinę topografijos tarny- 
bą, Azetis surado reikiamą vietą. Taškas žymėjęs gyvenvietę, ne ką di- 
desnis už smeigtuko galvutę, buvo į šiaurę nuo Tobio. Jo karjera pasibai- 
gė parapijos kunigo pareigomis. 

Ir štai tėvas Azetis peržengė taip gerai jam pažįstamo erdvaus pri- 
imamojo slenkstį. Priimamasis buvo apstatytas stebėtinai paprastai: du 
mediniai suolai, senas rašomasis stalas ir kryžius ant sienos. Po lubomis, 
maišydamas karštą orą, tingiai sukosi ventiliatorius. 

Valdininkas išėjo, ir stalas buvo tuščias, tačiau gyvenimas ant jo tebe- 
vyko. Sklandančių skelbimų debesis be garso blaškėsi nešiojamo kom- 
piuterio ekrane. Azetis žvilgsniu paieškojo varpelio, kad paskambintų, 
bet neaptikęs, apsiribojo santūriu kostelėjimu. Paskui įsitaisė ant suolo ir, 
išsiėmęs rožančių, ėmė neskubiai melstis. Jis buvo priėjęs iki dvylikto ka- 
roliuko, kai iš kardinolo kabineto pasirodė kunigas balta sutana. Išvydęs 
lankytoją, jis akimirkai sustingo iš nuostabos, paskui paklausė: 

- Ar galiu kuo nors jums padėti, tėve? 

- Ačiū, - ištarė Azetis pašokdamas. 

Kunigas ištiesė ranką, palydėdamas šį gestą žodžiais: 

- Donatas Madžo. 

- Azetis. Džulijus Azetis iš Montekastelo. 

„ Tėvas Madžo nustebęs kilstelėjo antakius. 


- Tai Umbrijoje, - paaiškino Azetis. 

- Ak taip, - sumurmėjo Madžo, - na žinoma. 

Du Bažnyčios tarnai kurį laiką stovėjo tylėdami, nejaukiai šypsoda- 
miesi vienas kitam. Galiausiai Madžo, atsisėdęs už stalo, pakartojo klau- 
simą: 

- Nagi, kuo aš galėčiau padėti? 

Azetis atsikosėjo ir paklausė: 

- Jūs - kardinolo sekretorius? 

Madžo papurtė galvą ir nusišypsojo: | 

- Ne, mane pasodino čia porai savaičių. Dabar visi labai užsiėmę. 
Tiek daug pokyčių. O šiaip aš - archyvaro padėjėjas. 

Azetis linktelėjo, glamžydamas rankose skrybėlę. Jis ir pats galėjo su- 
siprasti dėl tikrųjų Madžo pareigų. Praėjo dvidešimt metų, bet jo atmin- 
tyje iškilo vienas taiklus posakis: archyvų žiurkė. Taip čia pramindavo 
tuos, kurie, rausdamiesi archyvuose, išknisdavo kardinolams, vysku- 
pams bei profesoriams pergamentus ir senovinius, puoštus ryškiomis mi- 
niatiūromis, tekstus. Madžo nosis buvo raudona, drėgna, akys - trumpa- 
regės. Šie, tokie būdingi šiai Vatikano gyventojų rūšiai požymiai būtinai 
atsirasdavo - dėl prasto apšvietimo, kontakto su daugiaamžiais knygų 
pelėsiais ir šliurenimo nosimi po eilutes. 

- Taigi, kuo galėčiau jums padėti? - dar kartą, ir šįsyk gana niūriai, 
pasiteiravo Madžo. | 

Jį kiek nuvylė tai, kad Azetis nepaklausė, kodėl “visi labai užsiėmę“ 
ir kokia paminėtųjų "pokyčių" esmė. Jei lankytojas būtų paklausęs, Ma- 
džo būtų galėjęs užsiminti apie popiežiaus sveikatos būklę ir išvysti, kaip 
išsprogs provincijos ganytojo akys. Tačiau kunigas pernelyg užsigalvo- 
jęs... 

- Tai kuo gi galiu jums padėti? - paklausė eilinį sykį. 

- Aš atėjau susitikti su kardinolu. 

- Atsiprašau, bet tai neįmanoma, - papurtė galvą Madžo. 

- Reikalas nepaprastai skubus! - pasakė Azetis. 

Madžo žvilgtelėjo į lankytoją skeptišku žvilgsniu. 

- Kalbu apie grėsmę tikėjimo pamatams, - paaiškino Azetis. 

- Kardinolas gana užsiėmęs, tėve, - subtiliai šypsodamasis atsakė ar- 
chyvų žiurkė. - Jūs tai turėtumėte žinoti. 

- Žinau! Bet... 

- Bet kas jums pasakys, kad dėl visų audiencijų reikia tartis iš anksto. 

Baltasutanis ėmė monotoniškai bubenti apie įprastą tokių susitikimų 
organizavimo procedūrą. Azečiui derėjo pasitarti su savo vyskupijos 
monsinjoru. Bet kadangi jis to nepadarė... kadangi jis jau Romoje, gali- 

ma pasimatyti su atsakinguoju kardinolo aparato atstovu, kuriam tėvas 
Azetis galėtų išdėstyti savo reikalą. Ir jei jis pasirodys vertas dėmesio, at- 
siras galimybė pasikalbėti su kardinolu asmeniškai. Nors tai užtruks sa- 
vaites, o gal ir dar daugiau. Žinoma, yra galimybė kreiptis raštu... Ką 
apie tai mano tėvas Azetis? | 

Tėvas Azetis mąsliai stukseno pirštų galiukais į skrybėlės kraštus. Jis 
ir anksčiau buvo kaltintas išdidumu ir tuo, kad laiko savo rūpesčius pa- 
čiais svarbiausiais, nors Bažnyčia turi kitų prioritetų. Bet kaipgi dabar? 
Ne. Tarpininkas čia netinka, laiškas taip pat. Jis turi susitikti su kardino- 
lu, ir būtent su šiuo kardinolu. 

- Aš palauksiu, - tarė jis, ir, grįžęs prie suolo, atsisėdo. 

- Bijau, kad jūs manęs nesupratote, - ištarė Madžo su bekrauje šypse- 
na lūpose. - Kardinolas negali priimti visų, kurie nori su juo susitikti. 

- Aš supratau. Ir vis dėlto lauksiu, - atsakė tėvas Azetis. 

Sekretorius bejėgiškai skėstelėjo rankomis. 


Ir Azetis ėmė laukti. 

Kiekvieną rytą, septintą valandą jis atvykdavo į Švento Petro bazili- 
ką, pasimelsdavo, ir, įsitaisęs ant suolelio netoli garsiosios Švento Petro 
statulos“, stebėdavo tuos, kurie, įėję į bažnyčią, laukdavo savo eilės pabu- 
čiuoti didžiojo apaštalo koją. Per šimtus bučiavimo metų visiškai nusitry- 
nė tarpai tarp pirštų, ir pėda tapo visiškai lygi. Net sandalo padas susilie- 
jo su bronziniu kojos kūnu. 

Lygiai aštuntą ryto Azetis užlipdavo pažįstamais laiptais į trečiąjį 
aukštą, priimamąjį, ir pranešdavo savo vardą balta sutana apsirengu- 
siam tėvui Madžo. Kiekvieną kartą Madžo, šaltai linktelėjęs, tvarkingai 
ir su pašaipiu tikslumu įrašydavo vardą į žurnalą. Provincijos kunigas 
įsitaisydavo ant suolo ir pasilikdavo ten iki dienos galo. Penktą vakaro, 
kai kardinolo rūmai užsidarydavo, jis nusileisdavo žemyn, praeidavo per 
Berninio kolonadą ir išeidavo iš Vatikano per Šventos Onos vartus. 

Sėdėdamas ant kieto suolo, tėvas Azetis turėjo galimybę kaip reikiant 
pamąstyti apie žmogaus, su kuriuo norėjo susitikti, charakterį. Jis prisi- 
minė Orsinį kaip stambų ir nerangų jaunuolį, kurio kūno sudėjimas vi- 
siškai neatitiko jo aštraus, analitinio proto. Orsinio mąstymas buvo lyg 
lazerio spindulys - skirtingą nuo jo paties požiūrį jis atsisakydavo supras- 
ti. Dar daugiau, toks požiūris jo tiesiog nedomino. 

Vienintelė Orsinio aistra visuomet buvo Bažnyčia, ir, sekdamas šia 


*Tikima, kad svarbiausia pasaulio katalikų šventovė - Šv. Petro bazilika Vatikane - yra pastatyta ant 
apaštalo ir pirmojo popiežiaus Sv. Petro kapo. Viena iš žymiausių bazilikos statulų - sėdintis Sv. 
Petras. 

aistra, jis, lyg buldozeris, nušluodavo viską savo kelyje. Vatikano hierar- 
chijos laiptais jis kilo, kaip ir reikėjo tikėtis, veržliai. Niekas nesistebėjo, 
kai Orsinis ėmė vadovauti ŠTMK. Tam tikra prasme tai buvo policinis 
darbas, o Orsinis sielos gelmėse ir buvo policininkas. Jis priminė tėvui 
Azečiui policininką iš Viktoro Hugo “Vargdienių" - nepavargstantį ir ne- 
gailestingą. Dorybė, pamažu virstanti savo priešingybe. 

Tokie žmonės, žinoma, būtini, dar daugiau - kartais jie tiesiog nepa- 
keičiami, ir būtent Orsinis - tas žmogus, kuriam galima patikėti daktaro 
Barezio išpažinties paslaptį. Orsinis iškart supras, ką reikia daryti, ir pri- 
žiūrės, kad viskas būtų atlikta kaip reikiant. 

Azetis nenorėjo galvoti apie tai, ką galima ir reikia padaryti, todėl 
kartkartėmis vis nugrimzdavo į maldą. 

Nakvodavo tėvas Azetis, kaip ir anksčiau, stotyje. Pabudęs po pirmos 
nakties, kurią praleido ant suolo (miegojosi neramiai, nors niekas jo ir ne- 
vijo), jis aptiko šalia gulėjusioje skrybėlėje kelis tūkstančius lirų. Rytą, 
nusiprausęs tualete, Azetis patraukė į mažytę kavinę, kur išleido visą 
naktinę išmaldą kavai, bandelėms ir mineraliniam vandeniui. 

Ketvirtą dieną tėvas Madžo visiškai nebesistengė būti mandagus. Jis 
ignoravo tėvą Azetį ir elgėsi taip, lyg priimamajame nieko nebūtų. Kar- 
tais prieš atkaklųjį lankytoją išdygdavo tarpininkai, klausdami, ar nega- 
lėtų jie būti naudingi. Mandagiai, bet tvirtai tėvas Azetis atmesdavo visus 
pasiūlymus, pareikšdamas, kad savo reikalą į jis galįs aptarti tik su kardi- 
nolu. 

Kartais koks nors smalsuolis ikišdavo galvą pro duris, kad žvilgtelėtų 
į pakvaišusį kunigą. Tačiau galva išnykdavo taip pat greitai, kaip ir pa- 
sirodžiusi. Pasitaikydavo, kad Azetį pasiekdavo šnibždesys ir pokalbių 
nuotrupos. Iš pradžių jose buvo galima išgirsti pakančią nuostabą, bet 
greitai ją pakeitė aiškus susierzinimas. 

- Kojis nori? 

- Pasimatyti su kardinolu. 

- Neįmanoma! 

- Savaime suprantama! 

Pamažu iš erzinančio faktoriaus tėvas Azetis tapo trikdančiu reiški- 
niu. Nepaisant kasdienių higienos procedūrų tualete, nuo Azečio ėmė 
sklisti kvapelis. Tai vertė jį raudonuoti, kadangi, net ir taikant pačius 
aukščiausius standartus, jis buvo tvarkingas žmogus. Azetis kentėjo vien 
todėl, kad nematė kitos išeities. Nepaisant rytinių pastangų, purvas ir rie- 
balai prasiskverbdavo į odos raukšlės ir nusėsdavo ant rūbų. Plaukai jau 
blizgėjo, ir Azetis dėl to nieko negalėjo padaryti. 

Naktimis, kai tualetas būdavo tuščias. kunigas bandydavo nusi- 

prausti kaip pridera, bet net ir tokiu vėlyvu metu jam kas nors nuolat 
trukdydavo. Daugelis net tyčia užtrukdavo, kad pažiopsotų į Bažnyčios 
tarną, besiprausiantį viešajame tualete. 

Ir apskritai, šios higienos procedūros mažai tedavė naudos. Praustu- 
vai buvo mažyčiai, iš krano bėgo tik šaltas vanduo. Išskydęs lipnus mui- 
las neputojo, o vietoje rankšluosčių kabėjo džiovintuvai - automatai, pu- 
čiantys karšto oro sroves. Kaip tėvas Azetis besistengė ir kokiomis akro- 
batinėmis pozomis beišsirangydavo, likdavo kai kurios kūno dalys, ku- 
rių jis negalėdavo išsidžiovinti, nesukeldamas visuotinio skandalo. Taip 
pamažu ant kūno kaupėsi purvas. Pirmą kartą gyvenime Azetis suvokė, 
ką reiškia būti benamiu. | 

- O negalima jo tiesiog išmesti? - pasiekė jį kažkieno balsas. 

Šeštąją dieną visi ėmė aptarinėti Azetį nė kiek nesidrovėdami, tarsi 
kunigas būtų užsienietis ar gyvulys, nesuprantantis žmonių kalbos. Ar- 
ba tarsi jo čia visai nebūtų. 

- Bet kaip tai atrodys? Jis vis dėlto dvasininkas. 

Tačiau Azetis nė kiek neabejojo - kad tik išlaikytų atmintyje Barezio 
žodžius. Jokiu būdu jis negrįš į Montekastelo, pasilikęs vieninteliu dakta- 
ro išpažinties saugotoju. Jei reikės, jis lauks amžinai. 

Septintą dieną iš Tobio atvažiavo monsinjoras Kardonė ir įsitaisė šalia 
jo ant suolo. | 

Sudžiūvęs, raukšlėtas, panašus į paukštį monsinjoras tylėjo visą mi- 
nutę. Jo gyvos juodos akys, švytinčios po gauruotais žilais antakiais, įdė- 
miai tyrinėjo baltą priimamojo sieną. Galiausiai, trumpai šyptelėjęs, jis 
padėjo delną ant tėvo Azečio kelio ir tarė: 

- Man pasakė, kad jūs čia. 

- Taip, - atsakė Azetis, parodydamas, kad į Kardonės žodžius kreipia 
dėmesį, bet jo smalsumo nepatenkins. 

- Kas nutiko, Džulijau? Gal aš galėsiu padėti. 

- Tikjei išrūpinsite man susitikimą su kardinolu, - papurtė galvą Aze- 
tis. - Kitaip... - Jis gūžtelėjo. 

Monsinjoras stengėsi iš vis jėgų. Jis kalbėjo, kaip patyręs ir aukštas 
pareigas užimantis dvasininkas kalba su sau lygiu. Be abejo, sakė jis, 
Azetis geriau nei kas nors kitas žino, kaip organizuojami tokie susitiki- 
mai. Egzistuoja protokolo nustatyti formalumai, be kurių deja, apsieiti 
neįmanoma. Juk jis geriau už visus žino, kokia brangi kiekviena kardino- 
lo minutė, ir Kongregacijos bendradarbių užduotis - neleisti trukdyti jo 
eminencijos. 

- Kilkite gi, Džulijau. Li namo kartu. 

- Ne, ačiū. 

Paskui monsinjoras ėmė pulti: 

- Klausykit, Azeti, jūs negerbiate savo pareigų! Metėte savo bažnyčią! 
Ten jau buvo krikštijama, atlaikytos pamaldos už mirusįjį. Kas gali būti 
svarbiau už kunigo pareigą? Žmonės pradeda apie tai kalbėti! 

Po to Kardonė griebėsi vilionių. Jeigu Džulijus juo pasitikės, monsin- 
joras patarpininkaus tarp jo ir kardinolo. Juk jo eminencija gali ir nežino- 
ti, kad Azetis laukia susitikimo su juo jau šitiek dienų. 

- Negaliu atsiverti niekam, išskyrus kardinolą, - atsiduso Azetis. 

Galiausiai monsinjoras pakilo nuo suolo ir piktai pareiškė: 

- Ką gi, Džulijau, jei jūs spirsitės... 

Azetis pamėgino įsivaizduoti, kokiais žodžiais monsinjoras išlies savo 
pvktį, bet anksčiau, nei šis spėjo užbaigti, Donatas Madžo kyštelėjo gal- 
vą į priimamąjį ir paskelbė: 

- Kardinolas jus tuojau priims. 

Orsinis, matyt, nusprendė, kad tai geriausias būdas juo atsikratyti. 


Stefanas Orsinis sėdėjo už baisingo dydžio medinio rašomojo stalo. Jo 
puodą sutaną rėmino kraujo spalvos apvadas, o ant pakaušio puikavosi 
raudona kardinolo kepurėlė. Tai buvo stambus vyras papurtusiu apkū- 
niu veidu ir rudomis naminio, tačiau nedraugiško šuns akimis. Kabineto 
šeimininkas kiek įsitempė, kai jo šnerves pasiekė neprausto m kūno 

kvapas. Jis pakėlė akis ir tarė: 

- Džulijau, labai džiaugiuosi tave matydamas. Sėskis. Man A kad 
tu jau seniai lauki priimamajame. 

- Jūsų eminencija, - pradėjo tėvas Azetis, sėsdamasis ant plataus odi- 
nio krėslo kraštelio ir laukdamas, kol tėvas Madžo išeis iš kabineto. Gal- 
voje pynėsi iš anksto surepetuoti žodžiai. Staiga jis pamatė, kad Madžo, 
užuot išėjęs, įsitaisė netoli durų. Azetis kostelėjo. 

- Taigi? - paskatino jį kardinolas. 

Azetis pažvairavo tėvo Madžo pusėn. Kardinolas kelis kartus žvilgte- 
lėjo čia į vieną, čia į kitą kunigą ir pasakė: 

- Jis - mano padėjėjas, Džulijau. 

Azetis supratingai linktelėjo. 

- Ir jis pasiliks, - užbaigė Orsinis. 

Azetis dar sykį linktelėjo. Jis jautė: kardinolo kantrybė baigiasi. 

- Atvykai prašyti atleidimo? - paklausė Orsinis. - Nuvargino kaimo 
zvvenimas? 

Azetis išgirdo, kaip už jo nugaros purkštelėjo tėvas Madžo. Tik dabar 
2s suprato, kad per pastarąsias dienas šio to neteko. Jis neteko garbėtroš- 

kos. Bet, kad ir kaip baisiai tai skambėtų - netgi jam - prarasti ambicijas 
ne taip skaudu, kaip, tarkime, koją. Tai labai panašu į pagijimą nuo 
karštligės. Apmetęs žvilgsniu Orsinio kabinetą kunigas aiškiai suvokė, 
kad, nepaisant pirmosios dienos nostalgijos, jokia galybė jo nebeprivers 
vėl pasinerti į Vatikano intrigas. Montekastelo jis įgijo kai ką vertinges- 
nio už karjerą. Jis surado tikėjimą. 

Bet apie tai nevertėjo kalbėti su Orsiniu. Kardinolas ir pats buvo rete- 
nybė Vatikane. Jis tikėjo nuoširdžiai ir turėjo ištikimo ir nesvyruojančio 
Kryžiaus tarno reputaciją. Ir vis dėlto Azetis žinojo, kad provincijos ku- 
nigo siela Orsinio nedomina. Jį domina valdžia, ir bet kokią dvasinio 
nuoširdumo apraišką kardinolas palaikys triuku ar politiniu ėjimu. 

- Ne, - tarė Azetis. - Aš čia ne dėl savęs. - Pažvelgęs į plėšrias pašne- 
kovo akis, tęsė: - Yra kai kas, apie ką Bažnyčia turėtų Žinoti... 

Kardinolas kilstelėjo ranką ir, šaltai nusišypsojęs, ištarė: 

- Džulijau, maldauju, išvaduok mane nuo įžangų. 

Tėvas Azetis atsiduso. Metęs nervingą žvilgsnį tėvo Madžo pusėn, jis 
puolė stačia galva į sūkurį, pamiršęs ištisą savaitę repetuotą kalbą. Vienu 
metu žodžiai ėmė pintis, bet kunigas iš karto susiėmė. 

- Aš išklausiau išpažintį, - užsikirsdamas prakalbo. - Išpažintį, kuri 
vos nesudaužė man širdies. 

Kelintą dieną po susitikimo su Azečiu kardinolas negalėjo atsigauti. Jį 
jaudino žmonijos likimas, mąstė jis ir apie Dievą. Ir dėl savęs Orsinis bi- 
jojo. Ką jam daryti? Ką daryti kitiems? Pirmąkart gyvenime kardinolas 
pajuto, kad su šia našta jis nesusidoros - tokios siaubingos gali būti dak- 
taro Barezio išpažinties pasekmės. Akivaizdu, kad apie problemą reiktų 
pranešti tiesiogiai popiežiui, tačiau šis didžiąją laiko dalį vos sugeba pri- 
imti informaciją, ir sąmonė jo veikia kaip silpnas radijo signalas. Toks 
uždavinys... Jis juk gali jį tiesiog pribaigti. 

Problemą sunkino tai, kad ją reikėjo laikyti visiškoje paslaptyje. Ne- 
buvo nė vieno žmogaus, kuriam kardinolas Orsinis galėjo patikėti pa- 
slaptį. Aišku, be jo, Vatikane ją žino tik tėvas Madžo. Aplinkybė, dėl ku- 
rios Orsiniui tenka kaltinti vien tik save. Džulijus Azetis nenorėjo liudi- 
ninkų, bet jis, kardinolas, spyrėsi: “Jis - mano padėjėjas, Džulijau“. - Ir 
po trumputės pauzės: - “Ir jis pasiliks". 

Kodėl gi jam išsprūdo šie žodžiai? Todėl, tvirtino jis sau, kad tu pra- 

leidai pernelyg daug laiko Vatikane ir itin mažai - pasaulyje. Tu persi- 
smelkei puikybe ir jau nebegali nė įsivaizduoti, kad parapijos kunigas 
gali pranešti ką nors įdomaus ir svarbaus. Galų gale vieninteliu tavo pa- 
tikėtiniu tapo Donatas Madžo. 

Donatas Madžo. Mintis apie šį tipą privertė kardinolą Orsinį garsiai 
sudejuoti. Madžo dirbo archyvistu - tyrėju ir tik retkarčiais eidavo valdi- 
ninko pareigas. Tačiau, nepaisant tokios žemos padėties, jis nesidrovėda- 
mas išsakydavo savo požiūrį į teologiją. Tradicionalistas, garsiai besimel- 
džiantis už “katalikybę tvirtesniu stuburu“, jis ne sykį kalbėjo apie “tik- 
rąsias mišias“ - kas reiškė ne ką kitą, o užmaskuotą II Vatikano susirin- 
kimo* bažnytinių reformų kritiką. 

Bet jeigu Tridento susirinkimo“* nustatytos apeigos (pamaldos laiko- 
mos lotynų kalba, o kunigas stovi nugara į tikinčiuosius) - “tikrosios mi- 
šios“, tai šiuolaikines mišias tenka laikyti “netikromis" ir ne kuo kitu, 
kaip šventvagyste. 

Nors Orsinis niekuomet neaptarinėjo su Madžo tikėjimo dogmų, jis 
iškart pajuto, kokios pozicijos laikosi šis kunigas daugeliu tikėjimo moks- 
lo klausimų. Šis dogmatikas ne tik niekina mišias, kuriose senovės loty- 
nų kalba užleido vietą anglų, ispanų ar kitai gyvajai kalbai, - jis tikriau- 
Siai nepritaria ir nuostatai, pagal kurią privalomąsias sekmadienio mišias 
galima pakeisti šeštadienio mišparais. Kaip ir bet kuris tradicionalistas, jis 
atmeta bet kokius bandymus modernizuoti Bažnyčią, priartinti ją prie 
žmonių. Beje, Madžo konservatizmas neapsiribojo vien tik neigimu to- 
kių potencialių drastiškų žingsnių, kaip moterų įšventinimas į kuniges, 
leidimas kunigams tuoktis arba teigiamas požiūris į abortus. Jo konser- 
vatizmas buvo daug gilesnis. Bažnytinių dogmų klausimais Donatas Ma- 
džo buvo kuo tikriausias neandertalietis. 

Iš tiesų nebuvo prasmės domėtis, kokios Madžo nuomonės apie dak- 
taro Barezio poelgį. Tokie kunigai, kaip Donatas, nuomonių neturi - jie 
teturi refleksus, ir ganėtinai nuspėjamus. 

Tačiau visa tai neturėjo reikšmės. Tėvas Azetis atvyko į Vatikaną tuo 
metu, kad čia virė itin audringa veikla. Taigi, kardinolas Orsinis atsisky- 
ręs ilgai neišbus. Popiežiaus liga pasirodė esanti tokia rimta, kad Kardi- 

* Visuotinis Katalikų Bažnyčios susirinkimas, vykęs 1962-1965 m. Sušaukė popiežius Jonas XXI- 
:I. šiam mirus, tęsė Paulius VI. Susirinkimo tikslas - padėti Bažnyčiai “prisitaikyti prie dabarties". 
> metu įvesti pokyčiai liturgijoje: kunigas ėmė laikyti mišias atsisukęs veidu į tikinčiuosius, o ne į 
z10nų;: ne lotynų, o tautinėmis kalbomis. 

** Visuotinis Katalikų Bažnyčios susirinkimas, vykęs 1545-1563 m., skirtas Reformacijos padari- 
z.2ms įveikti. Laikomas vienu reikšmingiausių visuotinių Katalikų Bažnyčios susirinkimų. Jo metu 


10 nustatyta standartinė, vienoda visoms katalikiškoms šalims mišių eiga (iki tol mišios įvairiose 
„tovėse galėjo būti laikomos šiek tiek skirtingai). 

nolų kolegija pradėjo - žinoma, gana atsargiai - tyrinėti savo narius ieš- 
kodami tinkamo įpėdinio. Buvo sudarytas potencialių popiežių sąrašas, 
kurį nuolat peržiūrėdavo ir keisdavo. Vatikane griežtai uždraudė nau- 
dotis netgi mobiliuoju ryšiu, kad landūs žurnalistai ar kiti negeranoriai 
nenuklausytų to, ko Žinoti jiems nederėjo. 

Taip, metas buvo iš tiesų karštas, ir paprastą darbo dieną buvo gali- 
ma sugaišti pasitarimams ir konfidėncialiems pokalbiams pašnibždomis. 
Todėl kardinolui Orsiniui teko nuolat klajoti iš vieno prirūkyto kabineto 
į kitą. Atmosfera taip įkaito, kad net tokius klausimus, kaip naujojo po- 
piežiaus kandidatūra ar Bažnyčios likimas imta aptarinėti atsitiktinių už- 
kulisinių susitikimų metu. 

Daktaro Barezio išpažintis reikalavo imtis neatidėliotinų veiksmų, ir 
paslapties nukamuotas Orsinis nusprendė pasidalinti jį užgriuvusia atsa- 
komybės našta, paprašydamas patarimo kolegų. Dviejų ar trijų. Ne 
daugiau. 

Tačiau reakciją į jo žodžius galima buvo nuspėti. Nuostaba, susimąs- 
tymas ir, galiausiai, pareiškimas, kad nieko negalima padaryti. Vienin- 
telė alternatyva neveiklumui rodėsi tokia siaubinga, kad visi atmesdavo 
ją nė neabejodami. Ir vis dėlto... Orsinio patarėjai suprato, kad šiuo atve- 
ju neveiklumas jau pats savaime yra tam tikras veiksmas, kurio pasek- 
mės gali būti ganėtinai liūdnos. Juk pasaulį judinanti spiralė gali išsivy- 
nioti akimirksniu, kaip ir sugedusi laikrodžio spyruoklė. Tačiau pasaulio 
laikrodis tiksi nuo pat Sukūrimo. 

Problema atrodė tokia baisi, kad Orsinio kolegos neišlaikė ir pasida- 
lino ja su draugais. Ir, praėjus savaitei po trūkinėjančio tėvo Azečio pasa- 
kojimo kardinolo kabinete, šią naujieną įnirtingai aptarinėjo tarp Vatika- 
no sienų. Debatai vyko slapta. Čia vienas, čia kitas prelatas paieškodavo 
Vatikano bibliotekos archyvuose bent kokio nors nurodymo, kaip elgtis 
tokiu atveju. Tačiau kelrodžių Žvaigždžių taip ir neatsirado. Praėjusių 
amžių išmintis pasirodė bejėgė prieš tokį galvosūkį. Visi sutiko, kad pro- 
blemos, kilusios dėl daktaro Barezio nuodėmės, Bažnyčia per visą savo 
gyvavimą nenumatė! Panašus dalykas buvo laikomas tiesiog neįmano- 
mu. 

Dogmatinė tuštuma galiausiai lėmė naują konsensusą. Po daugelį sa- 
vaičių trukusių neoficialių dėbatų kurija priėjo išvados: kad ir ką padarė 
daktaras Barezis, tokia buvo Dievo valia. Todėl nieko imtis nereikėtų, 
bent jau tol, kol nepasveiks popiežius ar nebus išrinktas naujas pontifi- 
kas, kuriam ir teks su viskuo susidoroti. Jo Šventenybė, jei panorės, pato- 
giu sau laiku paskelbs atitinkamą oficialų pranešimą. Iki tol apie šį reika- 
lą derėtų pamiršti. Po šio sprendimo visi nusiramino. 


Visi, išskyrus tėvą Madžo, kuris, sužinojęs apie kurijos sprendimą, sė- 
do į pirmą pasitaikiusį traukinį, važiuojantį į Neapolį. 

Ordino “'Umbra Domini“*, arba “Viešpaties pavėsyje“, būstinė buvo 
įsikūrusi keturaukščiame pastate via Viterbo gatvėje, vos už kelių kvar- 
talų nuo Neapolio operos pastato. Įsteigtas 1966 metais, netrukus po II 
Vatikano susirinkimo, ordinas jau trisdešimt metų buvo laikomas pasau- 
lietine įstaiga. Dabar jam priklausė virš penkiasdešimties tūkstančių na- 
rių ir misijos trylikoje šalių. Nors ordinas jau daugelį metų kovojo dėl 
aukštesnio statuso - nuosavos vyskupystės - daugelis Vatikano reikalų 
specialistų buvo įsitikinę: “Umbra Domini“ dar pasisekė, kad jie išvis lie- 
ka Bažnyčios glėbyje. 

Ordino priešiškumas II Vatikano susirinkimo sprendimams buvo 
fundamentalus. “Umbra Domini“ vadovai daug sykių ir viešai skelbė, 
kad susirinkimo pastangos demokratizuoti tikėjimą yra ne kas kita, kaip 
kapituliavimas prieš modernizmą, sionizmą ir socializmą. Labiausiai pa- 
sibjaurėtina reforma “Umbra Domini“ akyse buvo mišių lotynų kalba 
panaikinimas. Ši naujovė, ordino manymu, griovė tūkstantmečius pa- 
pročius ir ardė ryšius tarp katalikų, gyvenančių įvairiuose pasaulio kam- 
peliuose. Ordino akimis, mišios čiabuvių kalba panašios į “Dievo duotos 
katalikiškos liturgijos“ parodiją. Ordino įkūrėjas tvirtino, kad naujoviš- 
kos mišios atsirado tik dėl to, kad Švento Petro sostą II Vatikano susirin- 
kimo pastangomis užėmė Antikristas. 

Bet tai dar ne viskas. “/Umbra Domini“ griežtai smerkė liberalų po- 
žiūrį, pasak kurio, ir kitose religijose slypi tiesos krislas, arba, kaip pa- 
skelbė II Vatikano susirinkimas, “Viešpats myli ir jų išpažinėjus". Šiuo 
atveju, bylojo ordinas, Bažnyčia yra kalta dėl nepagrįstų persekiojimų ir 
masinių žudynių. Kaipgi kitaip pavadinti popiežių palaimintą šešis šim- 
tus metų trukusį inkvizicijos skelbtą doktrininį nepakantumą? Bažnyčią 
išteisinti gali tik viena: jei ji pripažins, kad jos doktrina visuomet buvo tei- 
singa, o kitų religijų išpažinėjai - “klaidatikiai" ir, žinoma, Bažnyčios 
priešai. 

Ordino priešininkai ragino atskirti jo narius nuo Bažnyčios, bet po- 
piežius, baimindamasis skilimo, dvejojo. Jau daugelį metų Vatikano pa- 
siuntiniai slaptomis susitikinėjo su “Umbra Domini“ vadovybe, ir galiau- 
siai šalims pavyko pasiekti kompromisą. Vatikanas oficialiai pripažino 
* Ordino “Umbra Domini" prototipas - Šv. Pijaus X kunigų brolija - tarptautinė kunigų tradiciona- 
stu bendrija, įsteigta 1970 m. Kritikuoja Bažnyčios naujoves, ekumenizmą, tarpreliginį dialogą, pa- 
sako už mišias lotynų kalba ir kunigui atsigręžus veidu į altorių. Priklauso Katalikų Bažnyčiai, 


Mrs su ja ir konfliktuoja, o 1988 m. brolijos įkūrėjas ir vadovas arkivyskupas Marselis Lefebras, sa- 
+zvališkai įšventinęs keturis vyskupus, buvo ekskomunikuotas. 

ordiną ir leido laikyti mišias lotynų kalba, o ordinas atsisakė viešų pareiš- 
kimų. “Umbra“ pažadėjo nuo šiol neskelbti pranešimų spaudai, o infor- 
maciją apie savo veiklą platinti tik asmeniškai ir žodžiu. 

Laikydamasis sutarties nuostatų, “Umbra Domini“ pamažu nuėjo 
nuo arenos. Jo vadai dingo iš visuomeninio gyvenimo ir nustojo duoti in- 
terviu. O JAV bei Europos spaudiniuose ėmė rodytis straipsniai, įspėjan- 
tys, kad ši organizacija pamažu virsta sekta. “New York Times“ apkal- 
tino ordiną “perdėtu slaptumu ir prievartiniu naujų narių verbavimu“, 
tuo pačiu paminėjo ir didžiulius turtus, kuriuos “Umbra Domini“ sukau- 
pė per gana neilgą laiką. Anglų “Guardian" nuėjo dar toliau. Pirštu 
baksnodamas į “įtartiną daugybę politikų, pramonininkų ir pareigūnų", 
įstojusių į “/Umbra Domini“, laikraštis užsiminė apie “neofašistinės orga- 
nizacijos, prisidengusios religinio ordino vardu, susikūrimą“. 

Į pastarąjį kaltinimą gana elegantiškai atsikirto žmogus, su kuriuo 
susitikti tėvas Madžo iškeliavo į Neapolį. Tai buvo jaunas, charizmatiš- 
kas “Umbra Domini" lyderis, vardu Silvijus dela Torė. 

Dela Torė komentavo "Guardian" straipsnį naujai priimtų ordino 
narių auditorijai. Paskutinėje neofitų eilėje, nugara prisispaudęs prie sie- 
nos, stovėjo Donatas Madžo. Veiksmas vyko mažytėje medinėje Švento 
Eufemijaus bažnyčioje, paskirtoje ordinui pirmaisiais jo a me- 
tais ir iki šiol likusioje jo rezidencija. 

Šio pastato istorija buvo įdomi. Jį pastatė VII amžiuje senovinės Mit- 
ros šventyklos vietoje. Nepaisant istorinės vertės, 1972 metais jis buvo to- 
kios apverktinos būklės (pro stogą varvėjo, sienos griuvo), kad jį liko arba 
perduoti “Umbra Domini", arba nugriauti visuomenės saugumo vardan. 

“Umbra Domini“ restauravo bažnyčią, tačiau primityviame pastate 
neliko beveik nieko, ką laikytų vertybe vadinamieji “kultūros medžioto- 
jai“, kurie per pusdienį spėja susipažinti su Mikelandželo, Džioto* Leo- 
nardo ar Fra Filipo Lipio** kūriniais. Pakeliui jie dar stengiasi užgriebti 
ir Rafaelį bei Berninį***. Tačiau šventasis Eufemijus vargu ar būtų pa- 
traukęs dailės mėgėjų dėmesį. | 

Bažnyčios fasadą puošė VIII amžiaus kipariso durys - gana papras- 
tos, bet visai pakenčiamos. Tačiau pastate beveik nebuvo langų, o tie ke- 
li, kurie buvo, galima sakyti, nepraleido šviesos: vietoj stiklų buvo įstaty- 
tos selenito plokštės - šis mineralas praleidžia skaisčius saulės spindulius, 
bet toli gražu nėra skaidrus. 

Kiti bažnyčios bruožai atrodė gana... atstumiančiai. Nemėgiamo 

*Giotto di Bondone (1267-1337), italų dailininkas ir architektas, vienas Renesanso pradininkų. 
**Fra Filippo Lippi (1406-1469), italų tapytojas. 


***Gian Lorenzo Bernini (1598-1680), italų skulptorius ir architektas, vienas svarbiausių Italijos ba- 
roko architektų.: 

mūsų laikais šventojo širdis ilsėjosi šlykščioje relikvinėje. Bažnyčios pasi- 
didžiavimas buvo senutėlis ir klaikokas Apreiškimas Marijai. Paveikslas 
per savo amžių taip patamsėjo, kad vaizdą jame buvo galima matyti tik 
patį saulėčiausią vidudienį. Šiomis retomis minutėmis norintis galėjo 
įžiūrėti Mergelę Mariją, mąslią, sustingusią, žvelgiančią į Šventąją Dva- 
sią, kuri buvo pavaizduota ne kaip tradicinis balandis, o Ši debesyse 
sklandanti akis. 

Šioje niūrioje aplinkoje dela Torė švytėjo kaip žvakė. Į KGusrdias" 
kaltinimus dėl neofašistinio “Umbros“ pobūdžio jis atsakė pavydėtinai 
lengvai. Kunigas nusišypsojo, iškėlė rankas į dangų ir, liūdnai palingavęs 
galva, ištarė: 

- Spauda gį, stebindama visus savo nenuoseklumu, reikalauja, kad ja 
pasitikėtų. Iš pradžių spauda tvirtino, kad mes kalbame per daug. - Tai 
buvo užuomina į metą, kai “Umbra Domini" garsiai trimitavo apie savo 
įsitikinimus. - Dabar skundžiamasi, kad mes išvis nutilome. Siekdami sa- 
vo tikslų, laikraštininkai vienatvės troškimą vadina paslaptingumu, bro- 
liškus jausmus - sąmokslu... ir taip elgdamiesi, reikalauja pasitikėjimo. 

Klausytojų eilėmis nuvilnijo patenkintas šnabždesys. 

- Spauda nuolatos iškraipo faktus. Prisiminkite tai. Tuomet pradėsite 
žvelgti į tai, kas tvirtinama spaudoje su tokiu pasitikėjimu, kokio ji nusi- 
pelno. 

Neofitai šiepėsi. 

Tėvas Madžo buvo ir Šri ir “Umbros“ narys. “Umbrai" 
priklausė daugybė dvasininkų, bet, kadangi ordinas buvo laikomas pa- 
saulietine organizacija, tai nelaikyta bažnytinės hierarchijos pažeidimu. 
Tačiau tėvo Madžo padėtis buvo kiek neįprasta, kadangi jis buvo ne tik 
religinio ordino narys, bet ir dirbo pačioje Vatikano širdyje. Jis gyveno 
vienu metu tarytum dviejuose pasauliuose, puikiai suprasdamas, kaip jie 
vienas kito bijo. Vatikanas laikė “Umbra Domini" ekstremistų grupe, 
laukiančia savo valandos, tarsi katalikiška "Hezbollah". “/Umbra Domi- 
ni“, savo ruožtu, laikė Vatikaną tuo, kuo jis jiems ir buvo ar bent jau at- 
rodė - kliūtimi. Milžiniška kelio užtvara. 

Nepaisant to, kad tėvas Madžo ir Silvijus dela Torė vienas kito asme- 
niškai nepažinojo, susitikimą surengti buvo nesunku. Sužinojęs, kad vie- 
nas iš kardinolo Orsinio padėjėjų nori aptarti su juo išskirtinės svarbos rei- 
kalą, dela Torė pasiūlė svečiui kartu pavakarieniauti. “Gali būti, - svarstė 
Madžo, - kad dela Torė palaikė mane nuolatiniu kardinolo sekretoriumi, 
tačiau...“ Na ir kas? Net jei Madžo būtų labiausiai nusususi archyvų 
žiurkė, dela Torė vis tiek panorėtų jį išklausyti. 

Jie susitiko mažytėje tratorijoje netoli bažnyčios. Restoranėlis vadinosi 
“Pas Matį". Iš gatvės jis atrodė gana vidutiniškas, bet viduje pasirodė 
stebėtinai dailus. Metrdotelis pasitiko tėvą Madžo itin svetingai ir palydė- 
jo jį į atskirą kabinetą antrame aukšte, kur prie didelio pseudoklasikinio 
stiliaus lango testovėjo vienintelis staliukas. Nedideliame židinyje, traškė- 
damos ir kibirkščiuodamos, liepsnojo pliauskos, o iš senovinių kande- 
liabrų liejosi švelni šviesa. Stalą puošė sniego baltumo staltiesė, žvakės ir 
kvapaus augalo šakelė. 

Kai tėvas Madžo įėjo į kabinetą, Silvijus dela Torė žiūrėjo pro langą. 
Išgirdęs žingsnius, jis atsisuko, ir Madžo pamatė tai, ką Švento Eufemi- 
jaus bažnyčioje slėpė tamsa. “Umbra Domini" vadovas buvo nepapras- 
tas gražuolis. Prieš tėvą Madžo stovėjo trisdešimt penkerių metų vyras, 
apsirengęs kukliu, tačiau labai brangiu kostiumu. Jo tankūs juodi plau- 
kai turėjo mėlyną atspalvį. Bet užvis labiau kunigą pritrenkė dela Torės 
akys - šviesaus akvamarino spalvos. Šiuodu brangakmenius rėmino ka- 
rališkos tankios blakstienos. | 

“Briliantas Kūrėjo karūnoje, - pamanė Madžo, ir jam labai patiko šis 
posakis. - Ką gi, nenuostabu, - toliau mąstė jis, - juk aš ne tik kunigas, bet 
ir žodžio meistras, laisvu nuo tarnybos laiku kuriantis eilėraščius". Dela 
Torė pakilo iš už stalo ir Madžo suprato, kad jo veido bruožai primena 
jam kas antros Forumo statulos veidą. “Klasikinis romėniškas profilis“, - 
susižavėjęs pagalvojo domininkonas. Širdis krūtinėje daužėsi dukart 
greičiau, nei paprastai. Tik pamanykit, juk jis vakarieniauja su pačiu Sil- 
vijumi dela Tore! 

- Labas vakaras, - ištarė dela Torė, tiesdamas ranką. - Jūs, tikriausiai, 
brolis Madžo? 

Madžo nerišliai sumurmėjo, kad iš tiesų, tada jie abu susėdo už stalo. 

Dela Torė, taukšdamas niekus, pripylė taures “Grecco di tufo" ir pa- 
skelbė tostą: 

- Už mūsų draugus Romoje! 

Patiekalai buvo lengvi ir puikiai paruošti. Toks pat buvo ir pokalbis. 
Valgydami šaltą užkandį, jie kalbėjosi apie futbolą - “Latio“ ir “Sampdo- 
ria“ bei kliūtis, kurias šioms komandoms tenka įveikti. Oficiantas atkim- 
šo butelį “Montepulciano". Netrukus pasirodė dar vienas padavėjas, ne- 
šinas triufeliais ir laukiniais svogūnais kimšta ėriuko mėsa. Į tėvo Madžo 
pastebėjimą, kad ėriena švelni kaip “pūkų pagalvėlė“, dela Torė atsakė 
alegorija, labiau primenančia nešvankų anekdotą, nors galbūt Donatas 
kažko nesuprato. Jiems valgant ir geriant, pokalbis pasisuko apie politi- 
ką, ir Madžo buvo sukrėstas - jų požiūriai beveik visais klausimais suta- 
po. Krikščionys demokratai žlunga, mafija atgimsta, ir visur slepiasi ma- 


„27. 


sonai. O ką galima pasakyti apie žydus, tai... Jie paliežuvavo apie popie- 
žiaus sveikatos būklę ir apsvarstė galimų jo įpėdinių šansus. 

Atnešė antrąjį patiekalą - upėtakį, kuriame nebuvo nė vieno kaulelio. 
Padavėjui išėjus, dela Torė pastebėjo, kad “Umbra Domini“ didžiulė lai- 
mė turėti draugą, dirbantį Tikėjimo mokslo kongregacijoje. Madžo buvo 
pamalonintas ir tarp burnoje tirpstančios žuvies kąsnelių pasidalino su 
dela Tore savo žiniomis apie vidinę Vatikano virtuvę ir žmones, įleidžia- 
mus į trečiąjį Apaštališkųjų rūmų aukštą, kur yra asmeniniai popiežiaus 
kambariai. 

- Mums labai naudinga žinoti, - pasakė dela Torė, - ką galvoja kardi- 
nolas Orsinis ir Jo Šventenybė. 

Po upėtakio sekė salotos, po šių - bifšteksas florentietiškai, išvagotas 
juodų kiek apanglėjusios mėsos juostelių. Juo vakarienė ir pasibaigė. Pa- 
davėjas nunešė lėkštes ir nubraukė nuo staltiesės trupinius. Pastatęs ant 
stalo butelį "Santo" ir sausainių dubenį, jis pajudino pliauskas židinyje ir 
išėjo, kruopščiai uždarydamas paskui save duris. 

Dela Torė pripylė taures ir, konfidencialiai palinkęs prie kunigo, že- 
mu aksominiu balsu paklausė: 

- Na, Donatai... | 

Atsikosėjęs tėvas Madžo išspaudė: | 

- Taip, Silvijau. 

- Baigiam su visu šituo mėšlu. Ko tu atvažiavai? 

Tėvas Madžo paslėpė savo nuostabą po didele balta linine servetėle, 
kuria ėmė šluostytis lūpas. Atsigavęs, giliai įkvėpė ir, dar sykį kostelėjęs, 
prabilo: 

- Prieš kelias savaites į Vatikaną atvažiavo vienas kunigas iš provin- 
cijos ir papasakojo šį tą įdomaus. 

Dela Torė padrąsinamai linktelėjo. 

- Tai štai, - tęsė Madžo, gūžtelėjęs pečiais, - kartais aš girdžiu, kas pa- 
sakojama kardinolui. Taip nutinka, kai reikalas nelaikomas svarbiu. Tą- 
syk kardinolas nusprendė, kad nieko gero neišgirs, ir aš likau kabinete. 
O dabar... - Tėvas Madžo nelinksmai sukikeno. - Žodžiu, aš įsitikinęs, 
kad dabar kardinolas Orsinis baigia nusigraužti pirštus. 

- Vadinasi, reikalas pasirodė gana delikatus? 

- Taip, - linktelėjo Madžo. 

Dela Torė pagalvojo ir paklausė: 

- Ir tai nutiko prieš kelias savaites? 

- Taip, nuo to laiko Vatikane tik apie tai ir kalba, neskaitant begali- 
nių ginčų apie būsimą popiežių. 

- Kodėl? 


- 28 - 


- Nes jie nežino, kaip elgtis. 

- Štai kaip! Ir ką gi jie sugalvojo? 

- Jie nieko nenusprendė. Ar, greičiau, nusprendė nieko nesiimti. Kas, 
iš esmės, viena ir tas pat. 

Dela Torė kiek patylėjo ir papildė Madžo taurę. 

- Ką gi... Donatai, gal papasakosi, apie ką buvo kalba? 

Tėvas Madžo pasiglostė antakį, o paskui, įsirėmęs alkūnėmis į stalą 
ir sunėręs rankas, palinko į priekį. Neskubriai žaisdamas pirštų galiu- 
kais, sušnabždėjo: 

- Viskas prasidėjo nuo išpažinties... 

Pasakojimui pasibaigus, dela Torė nerimo ant kėdės kraštelio, laiky- 
damas rankoje taip ir nepridegtą cigarą. Išskyrus šnypščiančias ir traš- 
kančias anglis židinyje, kambaryje tvyrojo kapų tyla. : 

- Ačiū, Donatai, - galiausiai tarė dela Torė, - ačiū, kad viską man pa- 
pasakojai. | 

Tėvas Madžo užbaigė vyną ir pakilo iš už stalo. 

- Man metas grįžti. | 

Dela Torė palingavo galva. 

- Gerai, kad tau užteko drąsos pranešti visa tai man. Vatikane negali 
nuspręsti, ką daryti, kadangi ir spręsti nėra ko. Yra viena vienintelė išei- 
tis. 

- Žinau, - atsakė tėvas Madžo, - bet jie nesiryžta. 

Dela Torė pakilo palydėti svečio, bet neapsiribojo rankos paspaudi- 
mu, o suėmė Madžo delną rankomis ir pabučiavo dvasininko riešą. Tė- 
vui Madžo pasirodė, kad “Umbra Domini“ vadovas lyžtelėjo jo odą, bet 
tai tetruko akimirką, ir kunigas nusprendė, kad apsiriko. 

- Ačiū, - pasakė dela Torė, - nuoširdus ačiū. 

ANTRA DALIS 
LAPKRITIS 


5 skyrius 


Iki pat lapkričio antrosios vakaro Kesvik Leinas buvo gatvė, kurioje 
niekada nieko neatsitinka. Grakščiai išsilenkdama, ji vingiavo per Berko 
miestelio, esančio netoli Vašingtono, bet jau Virdžinijos valstijos teritori- 
joje, naujuosius kvartalus. Abiejose jos pusėse stovėjo namai, atsiėję jų 
savininkams maždaug keturis šimtus tūkstančių dolerių, automobiliai 
"BMW" ir patys geriausi dujiniai griliai, kokius tik galima nupirkti už 
pinigus. 

Visi pastatai Kobz Krosinge (būtent taip vadinosi naujieji kvartalai) 
buvo pastatyti vadinamuoju neokolonijiniu stiliumi ir išparduoti viso la- 
bo prieš šešerius metus. Tačiau statytojai pasistengė išsaugoti kuo dau- 
giau medžių, o kompanija nepagailėjo pinigų landšafto suplanavimui, 
todėl šis rajonas atrodė senas ir tankiai apgyvendintas. 

Tikrąjį kvartalų amžių rodė tik lygi, be jokio įtrūkimo, tamsaus as- 
falto kelio danga - kelio, kuris, kiek pasukdamas į vakarus, baigėsi akli- 
gatviu. Ši vieta galėjo būti ideali žaidimų aikštelė vaikams: čia jiems ne- 
reikėtų baimintis gatvės eismo. Tačiau, nepaisant vienintelės išimties, visi 
Kesvik Leino vaikai jau seniai nebežaidė gatvėse, kadangi namai čia bu- 
vo brangūs ir priklausė daugiausia advokatams, lobistams ir verslinin- 
kams - vidutinio amžiaus žmonėms, kurių vaikai jau išaugę. Šių namų 
savininkų atžalas galima buvo sutikti visur, tik ne gatvėse. Jie mokėsi jo- 
dinėjimo ir karatė, žaidė futbolą ir galabijo demonus savo kompiuterių 
ekranuose. Todėl Kesvik Leino šaligatviai, kaip, beje, ir pati gatvė, atrodė 
negyvenami. Bet kokio amžiaus pėstieji čia buvo retenybė. Žinoma, ne- 
skaitant tų, kurie vedžiojo šunis. Sioje gatvėje beveik kiekviename name 
turėjo šunį. Šiokiadieniais šeimininkų visą dieną nebūdavo, o tai reiškė, 
kad nelamingieji gyvūnai tik vakarais mėgaujasi vieninteliu tikru pasi- 
vaikščiojimu po išpuoselėtus Kobz Krosingo kvartalus. 

Lapkričio antrąją visur dar matėsi Helovyno pėdsakai: sudžiūvę mo- 
liūgai ir kartoniniai griaučiai, pakabinti prie paradinių durų, o kai ku- 
riuos langus puošė ir dirbtinis voratinklis. Išnaudodama nedidelę per- 

traukėlę prieš pusiaunaktį, moteris, ką tik grįžusi iš Kenedžio centro“, 
kur šiandien programoje buvo “Toska“, išvedė pasivaikščioti mylimą 
labradorą vardu Kava. 

Kava ir jo šeimininkė užtruko Kesvik Leine priešais namą Nr. 207 - 
šunelis nusprendė pauostyti, kuo kvepia pašto dėžutės stovas. 

Staiga labradoras pakėlė snukutį ir žemu balsu sustaugė. Kailis ant 
nugaros pasišiaušė, bet, vos tik jis sulojo, atsitiko kažkas baisaus. Po ryš- 
kaus šviesos pliūpsnio pasigirdo dūžtančio stiklo garsas, ir pro namo ki- 
toje gatvės pusėje langą išvirto liepsnos apimtas žmogus. Jis nugriuvo į 
azalijų klombą, vargais negalais atsistojo ir vėl krito ant žemės. Suo už- 
kaukė ir ėmė plėštis nuo pavadėlio, o jo šeimininkė, sustingusi, tylomis 
spoksojo į tai, kas vyksta. Regis, ji nesuvokė, kokia tai tragiška situacija. 
Visas moters dėmesys buvo prikaustytas ne prie degančio žmogaus, o 
prie lango, pro kurį šis išgriuvo. 

Langą puošė medinės grotelės, panašios į senovinį lango rišinį. Gro- 
telių dalis nulūžo, ir medinis strypas įsmigo į liepsnos apimto žmogaus 
nugarą. Moterį, rodos, ištiko stabas; ji nesiliovė spoksojusi į degančią nuo- 
laužą, kuri smigo vis giliau į kūną, nelaimingajam kočiojantis žeme, kad 
užgesintų ugnį. Lekiančios kibirkštys priminė jai fejerverką, matytą prieš 
kelerius metus Meksikoje. Šie nederantys atsiminimai ją paralyžiavo, pri- 
vertę pamiršti apie besiplėšiantį nuo pavadėlio ir skalijantį labradorą. 

Liepsnojantis žmogus pasirito prie nedidelių berželių ir ėmė konvul- 
siškai blaškytis. Tik tuomet moteris atsipeikėjo iš transo. Paleidusi šunį, 
ji nusiplėšė švarkelį ir puolė prie nelaimingojo. Jo plaukai degė, antakių 
jau nebebuvo. Vargšas rėkė iš skausmo. Suklupusi moteris prispaudė 
drabužį prie jo veido ir galvos. 

Jai už nugaros pasigirdo duslus smūgis. Šuo suinkštė, kai į pievelę 
pliūptelėjo ugnies kamuolys ir karštis. Užuolaidos ant lango užsidegė, o 
po sekundės liepsna apėmė visą namą. 

Švarkelis pradėjo smilkti, teko jį mesti. Pašokusi moteris pribėgo prie 
kaimyninio namo ir ėmė daužyti duris. Išgirdęs triukšmą, pasirodė vy- 
ras, vilkįs boksininko kelnaitėmis ir nešinas buteliu “Red dog. Jis atrodė 
nustebęs ir kiek išsigandęs. 

- Devyni šimtai vienuolika! - riktelėjo moteris. - Tuoj pat skambinkit 
devyni-vienas-vienas! 

Kai ji, nešina antklodėmis, grįŽo prie namo Nr. 207, gatvėje jau bū- 
riavosi kaimynai. Daugelis, panašu, tik ką pašoko iš lovų ir trypinėjo 
ant šaligatvio, virš naktinių drabužių užsimetę paltus. Žmogus pievelėje 
galiausiai užgeso. Du vyrai, vienas jų - vienomis pižaminėmis kelnėmis, 


*JAV nacionalinis kultūros centras, kuriame vyksta dramos, operos, baleto spektakliai, koncertai. 


atsargiai nešė apdegusįjį privažiavimo keliuku toliau nuo liepsnos apim- 
to namo. Nelaimingasis, guldomas ant šaligatvio, sunkiai vaitojo. Mote- 
ris staiga išgirdo savo pačios nerišlų kliedesį: 

- Aš vedžiojau Kavą... Stovėjau toje gatvės pusėje... 

Ji murmėjo gana ilgai. Kadangi buvo profesionali psichologė, moteris 
suprato, kad nerišlūs, nesusiję su įvykiu žodžiai - būdinga reakcija į į psi- 
chologinį sukrėtimą. Tai suvokusi, ji atsipeikėjo. Pastebėjusi privažiavi- 
mo keliuko pabaigoje, šalia garažo, raudonai geltoną žaislinį automobį, 
moteris prisiminė kitus namo gyventojus. Kuo ten vardu šeimininkė? Ka- 
rena? Ketė? Ji turi tokį mielą berniuką, vienintelį vaiką visame kvartale, 
vaiką, kuris savaitgaliais važinėja apie namą ryškiaspalve mašinėle. Per 
Helovyną jis, apsirengęs triušio kostiumu ir oranžiniu plastikiniu moliū- 
gu nešinas, atėjo prie jos namų slenksčio. Ji puikiai prisiminė tą vaizdą - 
berniukas ant laiptelių, o už jo - besišypsanti laiminga motina. 

- Kas tu? - paklausė ji, slėpdama už nugaros pintinėlę su saldumy- 
nais. - Ir kuo norėtum būti? 

Vaikas, dar neišmokęs gerai ištarti šnypščiamųjų priebalsių, sukaupė 
jėgas ir išdidžiai atsakė: 

- Aš - Velykų žuikiš. 

Kaip ji nepagalvojo apie juos anksčiau? Žaislinis automobiliukas jau 
ėmė lydytis, jo paviršiuje kilnojosi ir sproginėjo burbulai. Nejaugi jie liko 
name? Nejau jie ten? 

- Dieve mano! Dieve mano! - sušnabždėjo ji ir metėsi į liepsnojantį 
pragarą. 

Bet prie pačių laiptelių Likas grubiai sučiupo ją iš nugaros ir atitrau- 
kė. 

Labradoras lojo nenutildamas. 


Fer Okso ligoninėje, “Greitosios pagalbos“ palatoje, medicinos sese- 
rys ruošėsi nupjauti drabužius nuo nukentėjusiojo. Viena, nepatenkinta, 
susiraukusi, metė: 

- Poliesteris. 

Medvilnė dega. Poliesteris lydosi. Nuimdami jį nuo apdegusio kūno, 
kartu su juo nulupate ir odą. 

Auka vilkėjo juodą golfą, ir iš šio apsvilusios, sukepusios į purviną 
masę apykaklės sesuo suprato, kad laukia itin nemaloni operacija. Tre- 
čiojo laipsnio nudegimas, ir infekcijos išvengti tikriausiai nepavyks. Ta- 
čiau nuo nudegimų jis greitai atsigaus. Didžiausia problema taps apdegę 
plaučiai, Nukentėjusysis sunkiai kvėpuoja, tikriausiai jis Ap>Svilno plau- 
čius kvėpuodamas įkaitusiu oru. 


LE 


„Po kurio laiko ligonio būklė kiek stabilizavosi. Tuo metu operacinėje 
susirinko gydytojai. Pirmiausia jiems reikėjo atlikti naujajam pacientui 
tracheotomiją ir įstatyti į gerklas kvėpavimo vamzdelį. Ligonio buvo 
smarkiai nukentėję ne tik plaučiai - gerklų audiniai išbrinko ir sunkiai 
bepraleido orą. Tracheotomija pataisys padėtį. Paskui jie pradės valyti 
apdegusį Žmogų, nuims susvilusius kūno ir odos lopinėlius, palikdami pli- 
ką mėsą, kupiną drėgmės ir pūlių. 

Kai pacientas pradėjo neaiškiai murmėti, anesteziologas pagalvojo, 
kad nėra nieko skausmingiau už nudegimus. Siaubingame kankinio bal- 
batavime tik vargais negalais galima buvo atpažinti žmogišką kalbą. 

- Keista, - tarė viena iš seserų. - Jis nepanašus į meksikoną. 

Budintysis chirurgas, pakeldamas pirštinėtas rankas į pečių aukštį 
(seserys juokais vadino šią pozą “Pasiduodu"), pastebėjo: 

- Tai - ne ispanų kalba. Jis kalba itališkai. 

- Ir ką gi jis sako? 

- Nežinau, - gydytojas gūžtelėjo pečiais. - Niekada rimtai nesimo- 
kiau italų kalbos. - Jis palenkė galvą, įsiklausė ir pridūrė: - Man regis, vy- 
rūkas meldžiasi. 

Tuo metu, kai nukentėjusįjį įvežė į operacinę, gaisras Kesvik Leine 
jau buvo sutramdytas, ir Ferfakso apygardos gaisrininkai ruošėsi įeiti į 
namą. Kaimynai suspėjo jiems pranešti, kad name gyveno du Žmonės - 
moteris ir jos trimetis sūnus. Vyro ji neturėjo - buvo vieniša motina. Mo- 
ters "Volvo" rado garaže. 

Nepaisant lapkričio vėsos, žiopsotojų minia pamažu augo. Gatvėje 
tvyrojo chaosas, keliamas greitosios pagalbos mašinų, gaisrininkų auto- 
mobilių, policininkų vežėčių ir tarsi pagal užsakymą prisistačiusių tele- 
vizininkų. Tamsą draskė blykčiojančių švyturėlių liepsnelės - raudonos, 
geltonos, mėlynos. Įvairiaspalviai šviesos pliūpsniai akimirksniui nu- 
tvieksdavo gatvę, o paskui ji kelioms sekundėms vėl nugrimzdavo į tam- 
są. Po kojomis, lyg ilgos gyvatės, raitėsi kiltinės žarnos, o pievelė priešais 
degantį namą pavirto šliurpsinčia pelke. 

Du televizijos operatoriai ir radijo reporteris irgi prisidėjo prie visuo- 
tinės maišaties, tempdami per minią storiausius kabelius ir prožektorius. 
Stengdamiesi atrodyti rimti bei susikaupę, jie triūsė abiejose gatvės pu- 
sėse - nesirinkdami baksnojo mikrofonais į gaisrininkų ir smalsuolių vei- 
dus. 

- Kuris iš šių namų jūsiškis? 


- Tiesą sakant, joks. Aš išvis nuomoju būstą, ir ne čia, o mieste. Išgir- 
dau apie gaisrą per radiją - policijos dažniu - ir atlėkiau čion. 

Gaisro pasekmės buvo baisios. Rodėsi, jame išgyveno tik apdegusy- 
sis vyras. 

Per pirmąjį žygį į namą gaisrininkai ieškojo išlikusių gyvųjų vandens 
užlietame pirmajame aukšte, tačiau nieko nerado. Paieškas antrajame 
aukšte atidėjo dėl avarinės laiptų būklės. Todėl prie namo pastatė keltuvą 
su dviem gaisrininkais. Šiek tiek pamanevravus, keltuvo aikštelė atsidūrė 
prie antrojo aukšto lango. 

Daug kas abejojo, ar būtina to imtis. Po tokio gaisro niekas negalėjo 
likti gyvas. Jei kas ir išvengė ugnies, turėjo užtrokšti dūmuose. Ir vis dėl- 
to visuomet likdavo viltis - nors ir labai mažytė - kad kas nors pasislėpė 
vonioje, ir, nepraradęs nuovokos, drėgnais rankšluosčiais uždangstė ply- 
Šį po durimis. Gaisrai nenuspėjami. Kartais jie tarsi tyčia ieško sau aukų, 
kartais leidžia žmonėms išsigelbėti. Kai kalbama apie ugnį, niekada ne- 
gali būti tikras. 

Jaunesnysis iš dviejų gaisrininkų, persisvėręs per palangę, laužtuvu 
patikrino, kiek tvirtos grindys. Nusprendęs, kad jų danga visai patikima, 
jis įlipo pro langą, palikęs partnerį ant keltuvo aikštelės. 

Gaisrininkas rado būtent tai, ko ieškojo. Suaugusį žmogų. Ir mažytį 
vaiką. Jie gulėjo lovose, ar, tiksliau, tame, kas anksčiau buvo lovomis. Iš 
čiužinių, nuo kurių karojo apsvilusio audinio skutai, liko beveik vienos 
spyruoklės. Patalynė sutirpo ugnyje, ir jos pelenai įsigėrė į aukų kūnus. 
Šalia vaiko galvutės gulėjo pora stiklinių akių - viskas, kas liko iš minkš- 
to žaisliuko. Sūnuje ir motinoje dar galima buvo atpažinti žmogiškas bū- 
tvbes, bet ir tai per stebuklą. Jei gaisrinininkų mašinos būtų atvažiavu- 
sios keliomis minutėmis vėliau, o gaisro hidrantas stovėtų toliau nuo na- 
mų, gaisravietėje būtų likę vien dūmai ir kaulai. Nieko daugiau. 


Viena iš policijos šefo pavaduotojo pareigų buvo pranešti nukentėju- 
siųjų artimiesiems apie nelaimę. Ir dabar tai reikėjo padaryti tuojau pat. 
Kai dega keturis šimtus tūkstančių dolerių kainuojantis namas tokiame 
išrinktųjų priemiestyje kaip Kobz Krosingas, ir jame žūva Žmonės - tai 
sensacija, O apie sensacijas sužinoma akimirksniu. Nors gaisras kilo jau 
po to, kai prekyboje pasirodė naktinė "Post" laida, rytinėse radijo ir tele- 
vizijos žiniose apie jį būtinai praneš. Todėl pavaduotojas, telefonu išsiaiš- 
kinęs, kad namas priklauso Ketlinai Enei Lasiter, gyvenančiai (ar, tiks- 
liau, gyvenusiai) ten su savo mažu sūneliu, ėmėsi skambinti jos artimiau- 
siems giminaičiams. Pasak draudimo poliso, tokiu buvo Ketlinos brolis - 
Džosefas Lasiteris, turintis namą Makline. 

Ir tuo metu sapnuojantis nuostabų sapną. Džo Lasiteris sapnavo, kad 
stovi ant Potomako kranto, kiek aukščiau Didžiųjų Krioklių, ir meta spi- 
ningą, kad pagautų plačiaryklį ešerį. Jis daro miklų judesį, valas brėžia 
lanką - metimas, apie kokį galima tik pasvajoti, - ir blizgė pasineria tiks- 
liai numatytoje vietoje. Vos ji spėja dingti po vandeniu, žuvis užkimba, 
ir Džo ima ją traukti, keldamas meškerkotį aukštyn. 

Tačiau kažkur suskambėjo telefonas. Velniai griebtų! Jau gana, kad 
šie daikčiukai skamba per koncertą Kenedžio centre ar lemiamu beisbolo 
rungtynių momentu Kamden Jardze - bet dabar! Kas per kretinas atsi- 
tempė mobilųjį telefoną į žvejybą? Kokia prasmė žvejoti, turint prie savęs 
šį velnio išmislą? | 

Džo grakščiai nuvedė meškerykotį dešinėn, laisva ranka sukdamas 
ritę. Bet staiga kažkur visai šalia pasigirdo j jo paties balsas: 

- Sveiki. Cia Džonas Lasiteris. Dabar aš negaliu atsiliepti, prisistaty- 
kite, palikite savo numerį, ir aš perskambinsiu. 

Upė, spiningas, žuvis ir ritė... pranyko. Jis pabudo, ir, gulėdamas už- 
merktomis akimis, laukė, ką pasakys telefonas. Tačiau skambinusysis 
padėjo ragelį. “Mąsto",- pagalvojo Džo, rausdamasis giliau į pagalvę. 

Jis norėjo grįžti atgal į savo sapną, bet nieko neišėjo. Upė pradingo, 
žuvis nuplaukė, ir iš viso sapno jis aiškiai prisiminė tik nepasitenkinimą, 
kuris jį apėmė po telefono skambučio. Vaiduokliškas telefonas. Telefonas 
jo namuose. 

Ir čia Džo vėl išgirdo skambutį. Šisyk j jis pakėlė ragelį. 

a Ką?! 

Pašnekovas kalbėjo negarsiai, profesionaliai ramiai, supratingai ir 
gana oficialiai. Tačiau iš ragelio besiliejančiuose žodžiuose nebuvo jokios 
prasmės. Tikrąjį jų turinį Džo Lasiteris suvokė tik tada, kai jau sėdėjo 
mašinoje ir lėkė Fertakso link. Kilo gaisras. Kūnai dar neidentifikuoti, bet 
aptikti... 

“Ne, - galvojo Džo, - ne!" 

„lavonai atitinka tai... 

Atitinka? Tai? 

„Kas mums žinoma apie namo gyventojus. Jūsų seserį... 

Ketlina. 

„Ar jos sūnų... 

Brendonas. Mažasis Brendonas. 

Kelias vingiavo išilgai Potomako, netoli nuo tos vietos, kur jis žvejojo 
sapne. Už upės, už Džordžtauno universiteto kuorų dangus ėmė švisti. 

Jie mirė. Nors tas tipas sakė kitaip. “Užfiksuotos dvi mirtys“ - štai jo 
žodžiai. Džo Lasiteris taip sukando dantis, kad suskaudo žandikaulius. 
Ketė. Ir tai atsitiko dabar, kai po šitiekos metų gyvenimo mėšle Ketė pa- 


galiau tapo laiminga. Nusiramino. Surado paguodą! Nepaisant visų pra- 
našysčių ji tapo puikia motina, o pats berniukas... 

Jam prieš akis iškilo linksmas Brendono veidelis, ir Džo nusisuko, 
kad vaizdinys išnyktų. Nuleidęs langą, leido veidą vėsinti šalto oro sro- 
vėms. Rosline, priešais Kenedžio centrą, jis pasuko į 66-ąjį plentą. Į prie- 
šingą pusę, miesto kryptimi, jau važiavo nemažai mašinų. 

“Kaip tas namas galėjo sudegti?“ - svarstė Lasiteris. Pastatas buvo 
naujas, ir viskas jame - židinys, elektros laidai, triguba šildymo sistema - 
buvo kuo tobuliausia. Jis asmeniškai patikrino abudu aukštus. Visur bu- 
vo įrengti dūmų jutikliai ir smalkių detektoriai. Ketė net nusipirko gesin- 
tuvus! Ji darė viską, kad užtikrintų savo vaiko saugumą. 

Lasiteris suprato, kad reikėtų galvoti ne apie namą, 0 apie seserį, ta- 
čiau jo pasąmonė tragediją vertė abstrakcija, ir Džo mąstė kaip tardyto- 
jas, ne kaip brolis. Tikriausiai tai buvo mėginimas pabėgti nuo realybės, 
bet širdies gilumoje Džo iš tiesų negalėjo patikėti, kad sesuo mirusi. Žo- 
džiai apie mirtį - tik žodžiai, nuo jų Ketės žūtis netaps tikra. Jis netikėjo, 
kad jos namas sudegė, o jei jis nesudegė, kaip ji galėjo žūti? Kaip galėjo 
mirti Brendonas? 

Kodėl jie neiššoko į lauką? Telefonu kalbėjęs tipas pranešė jam labai 
mažai, o Džo norėjo sužinoti kuo daugiau. Jis norėjo Žinoti viską. Lasite- 
ris iki pat galo nuspaudė akseleratoriaus pedalą, nors suprato, kad tai tie- 
siog kvaila. “Dvi mirtys" . Kaip jis beskubėtų, sesers nebesusigrąžinsi. 

Jis ruošėsi važiuoti į morgą, esantį apygardos administracijos pastate, 
ir staiga, netikėtai pačiam sau suvokė, kad pasuko į gatvę, vedančią link 
Ketės namų. Kelių kvartalų atstumu nuo Kobz Krosingo Lasiteris pajuto 
aitrų kvapą. Padvelkė dūmais, ir Džo širdis nusirito į kulnus. Jo širdies 
gilumoje vis dar ruseno viltis. Galbūt, tai vis dėlto klaida - klaidingas ad- 
resas arba kita Ketė Lasiter. 

Dabar paskutinė vilties kibirkštėlė užgeso. Išvydęs gaisrininkų auto- 
mobilių signalinės ugnis, jis pasuko prie šaligatvio krašto, išjungė variklį 
1r likusį kelią nuėjo pėsčiomis. 

Džo žinojo, kad pagal nustatytą tvarką policija kruopščiai ištirs gais- 
ro priežastis. Taip daroma visuomet, tačiau ne tam, kad būtų patenkin- 
tas kieno nors smalsumas ar pasimokyta iš tragedijos. Atsakymas į klau- 
simą - kodėl namas užsidegė? - turi rimas juridines ir finansines pasek- 
mes. Cigaretė? Sugedęs šildytuvas? Gedimai kamine? 

Suradus kaltininką paaiškės, kas ir kiek turi sumokėti. Todėl gaisrų 
priežastys tiriamos labai rimtai. 

Priešais namą stovėjo daugybė mašinų. Viena - su skiriamaisiais po- 
licijos ženklais, dvi - taip pat policijos, bet be jokių ženklų, neskaitant ant 

stogų mirkčiojančių švyturėlių, du gaisrininkų sunkvežimiai ir smėlio 
spalvos lengvasis automobilis, kuris galbūt priklausė draudimo agentui. 
Tiesa, ši mašina lygiai taip pat galėjo priklausyti ir kam nors kitam. Uni- 
formuotas policininkas vyniojo geltonos juostos ritę - jos galas buvo pri- 
tvirtintas prie stulpo tolimiausiame privažiavimo keliuko gale. Ant juos- 
tos vis kartojosi žodžiai: 

POLICIJOS LINIJA - NEPERŽENGTI! 

Ore tvyrojusią smarvę - medžio dūmų ir sudegusios plastmasės dvo- 
ko mišinį - vos buvo galima pakęsti. Bet dar baisiau atrodė pats namas. 
Tai buvo kuo tikriausias smūgis į paširdžius. Džo išvydo negyvą karkasą, 
ir galų gale suvokė baisią naktį telefonu išgirstų žodžių prasmę. Dvi 
mirtys. Jo sesuo mirė; jo sūnėnas mirė. Namas dar rūko, kildamas virš 
suniokotos, nubarstytos apanglėjusiais medgaliais ir susmilkusiu metalu 
pievelės. Langų kiaurymės išdaužtais stiklais žiūrėjo į pasaulį negyvėlio 
žvilgsniu. Džo nusisuko ir priėjo prie policininko, nurišinėjančio juostą 
nuo stulpo: 

- Kas čia nutiko? 

Jaunas, rudaplaukis ir žydraakis faras, žvilgtelėjęs į Lasiterį lyg 5ą- 
mojų meistras, atsakė gūžtelėdamas: 

- Gaisras nutiko. 

Lasiteris iki skausmo panoro atsivedėjęs trenkti į šią fizionomiją, bet, 
giliai įkvėpęs, susitvardė ir paklausė: | 

- Kaip tai atsitiko? 

Faras pažiūrėjo į Džo, lyg mėgindamas įsidėmėti jo veidą. Kiek pa- 
tylėjęs, jis visgi linktelėjo gaisrinininkų mašinų pusėn ir tarė: 

- Jie sako - padegimas. 

Lasiteris vėl pasijuto taip, tarsi jo akys būtų uždengtos akidangčiais. 
Jis laukė bet ko, tik ne šito. Cigaretė? Taip. Ketė vis dar rūkė, tiesa, ne 
berniuko akivaizdoje. Šildytuvas? Taip... Nors ne, šildytuvas negalėjo 
būti kaltas. Tik ne tokiame name su šitokia šildymo sistema. Vadinasi, 
žaibas arba trumpas sujungimas kokiame nors smulkiame prietaisėlyje... 

- Ką? 

Jaunasis įstatymo sargas dar kartą įdėmiai pažvelgė į įkyrųjį praeivį: 

- Ojjūs pats kas toks būsit? 

Lasiteris suprato, kad elgiasi įtartinai. Kažkuri proto dalis tvirtino, 
kad vaikinukas turi teisę šito klausti - padegėjas dažnai grįžta į gaisravie- 
tę. O kita rėkė, kad jis seniai, jau pamatęs policijos mašinas, turėjo viską 
suprasti. Jei įtariamas padegimas, gaisravietė iš karto tampa nusikaltimo 
vieta. Ir jei yra aukų, užvedama byla dėl žmogžudystės. 

- Kam prireikė padeginėti Ketės namus? - staiga suriko jis. 

- Ei, Džo, o kąjūs čia veikiat? 

Balse jautėsi linksma pašaipa, ir, jį išgirdęs Lasiteris atsisuko. 

- Džimis Riordanas, - prisistatė žmogus. | 

- Prisimenu. 

- Taigi, kąjūs čia veikiate? 

Detektyvas pakartojo klausimą ne e dėl to, kad patenkintų smalsumą, 
0, greičiau, dėl savo kolegų - trijų vyrų ir moters, stovinčių jam už nuga- 
ros. Šis ketvertas žvelgė į Lasiterį be įtariamo, tačiau su Iūkesčiu. 

- Tai mano sesers namas. 

Šypsena išnyko nuo Riokardo veido. Jis timptelėjo sau už dešinės au- 
sies spenelio ir palingavo galva. Po gana ilgos pauzės ištarė: 

- Dieve mano, Džo. Atleiskit. Aš nežinojau. 

Jis sėdėjo priešais detektyvą būdelėje, įrengtoje policijos valdybos sa- 
lėje, ir laukė, kada Riordanas baigs kalbėti telefonu. Šis susitikimas tapo 
tarytum veidrodiniu atspindžiu paskutiniojo jų bendravimo, kai Riorda- 
nas sėdėjo jo, Lasiterio, biure, jausdamasis itin nejaukiai. Faras buvo pa- 
sidabinęs kostiumu siaurais dryželiais - kaip nusprendė Lasiteris, savo 
pačiu geriausiu drabužiu. Daugel mačiusi eilutė buvo jam bent vienu 
dydžiu per maža. 

“Man liko dar vieneri metai, - kalbėjo tada Riordanas, užsikniaubęs 
ant stalo, - paskui aš iškrisiu iš žaidimo. Ir ką man daryti tada? Visą die- 
ną trinti subinę? Ne, tai ne man. Štai ir pagalvojau, gal man laikas jau 
pasiieškoti sau darbo? Noriu pamėtyti meškeres, pažiūrėti, ko galiu tikė- 
tis. Sakau, kodėl gi nepradėjus nuo pačių klasiškiausių įstaigų? O ten - 
nuo pat viršūnėlių? Todėl aš čia ir kalbu su jumis". 

Tokius pokalbius Lasiteris apturėdavo kelis kartus per savaitę. Jo 
klientais buvo farai, FTB, Karinės žvalgybos ir Lenglio* darbuotojai. Visi 
jie ieškojo darbo pagal savo kvalifikaciją, tad manė, kad kreiptis į priva- 
čią detektyvų firmą - visai logiška. Iš beveidės daugelio pretendentų ma- 
sės Riordanas įsiminė tuo, kad, išeidamas, pasakė nuostabią frazę: "Atro- 
do, reikalas neišdegs. Ką gi, toliau rašysiu scenarijus filmams“. 

Šitai jau buvo įdomu. Farai, sugebantys rašyti, pasitaikydavo rečiau 
už snieginius leopardus, o “Lassiter associates“ nuolat buvo reikalingi 
kvotėjai, mokantys parašyti ataskaitą, kurią būtų negėda išsiųsti klien- 
tams - daugiausia advokatams ir biržų makleriams. Būtent todėl kom- 


* Vašingtono priemiestis, kuriame yra CŽV centrinis štabas. 

panijoje dirbo tiek daug buvusių žurnalistų. Jei Riordanas iš tiesų neblo- 
gai valdo plunksną, jam, greičiausiai, vietelė atsiras. 

- Tai tavo subinė, ne mano! - šaukė į ragelį Riordanas. 

Atviras įsiūtis policininko balse grąžino Lasiterį į realybę. Detektyvas 
metė ragelį ir gūžtelėjo BE 

- Atsiprašau. 

Paskui, perknisęs krūvą popierių ant savo stalo, surado reikalingą 
dokumentą ir pametėjo jį Džo. | 

- Tai aiškiai padegimas. Daugybė gaisro židinių. Bikfordo virvutės 
pelenai. Ištisų devynių jardų. 

Lasiteris peržvelgė preliminarią priešgaisrinės valdybos ataskaitą, 
prie kurios buvo pridėtas grubiai nubraižytas namo planas. Septyni taš- 
kai, tarp jų ir abu miegamieji, buvo pažymėti ženklu “X". Lasiteris Ži- 
nojo, kad paprasti gaisrai būna kitokie - jie prasideda vienoje vietoje. Jis 
klausiamai pažvelgė į Riordaną. 

- Yra dar kai kas, - metė faras, barbendamas pirštais į stalą. - Buvo 
paleistos dujos - ne tik iš viryklės, bet ir cokoliniame aukšte. Padirbėta ir 
su šildymo sistema. Valdyboje kalba, kad dar penkios minutės - ir na- 
mas būtų pakilęs į kosmosą. Nebūtų likę nieko. Tiesiogine prasme. 

- Taigi, jūs tvirtinate... - niūriai pradėjo Lasiteris. 

- Aš tvirtinu, kad dirbta kerėpliškai. Tai akivaizdus padegimas, bet 
padegėjui buvo nusispjaut, ar apie tai kas nors sužinos, ar ne. Ir, be to, jis 
aiškiai persistengė. Veikė, kaip... - Plati detektyvo fizionomija atrodė su- 
trikusi. - Net nežinau, su kuo palyginti. Kažkas panašaus į “išdegintos 
žemės“ taktiką. Atrodo, jie norėjo, kad, išskyrus pelenus, nieko neliktų. 

Lasiteris pasilenkė link jo, remdamasis į stalą. Pravėrė burną kažką 
sakyti, bet apsigalvojo. Jo veidą iškreipė skausmas. Palingavęs galva, 
Riordanas pastebėjo: 

- Man nereikėjo viso šito pasakoti. Bet aš pamiršau, kad ne jūs tirsite 
bylą. Jūs juk artimiausias giminaitis. 

- Taip, žinoma, - ištarė Džo, lyg neteikdamas detektyvo žodžiams di- 
delės svarbos. - Jūs tiesiog norėjot pasakyti, kad kažkas mėgino sunai- 
kinti kažką, esantį name. Kokius nors įkalčius. Ir norite išgirsti iš manęs, 
kas tai galėjo būti, ar ne? Mano sesuo.. 5 

Riordanas rankos mostu jį sustabdė. 

- Manau, dabar pats laikas keliauti į morgą atpažinti kūno. Kad pra- 
dėtume kalbėti apie jūsų seserį, reikia įsitikinti, jog tai iš tikrųjų ji. 

Vyrams einant link durų, suskambo telefonas. Sekundę padvejojęs 
Riordanas grįžo ir čiupo ragelį. 

- Ką? - perklausė, krutindamas pečius. Kitoje linijos pusėje kažką pa- 

sakė, ir policininkas pažvairavo į Lasiterį. - Dieve mano, - ištarė. - Gerai, 
gerai. 

Išėjęs iš policijos valdybos, Riordanas kyštelėjo ania į Lilonė ant 
marškinių krūtinės, išsitraukė pakelį cigarečių ir užsirūkė. 

- Ką jie sakė? 

Riordanas negirdėjo. Išleidęs dūmų srovelę, paklausė: 

- Ką? 

- Ką jums pranešė telefonu? 

Detektyvas papurtė galvą, tarsi sakytų: “Nieko ypatingo". 


Jau po dešimties minučių automobilis sustojo prie šaligatvio šalia apy- 
gardos administracijos pastato. Lasiteris atsisegė saugos diržus ir atidarė 
dureles, bet Riordanas jį sustabdė. | 

- Klausykit, Džo, - sutrikęs pradėjo jis, - man reikia su jumis pakalbė- 
ti. - Atsikrenkštęs detektyvas tęsė: - Jūs sutinkate, kad chirurgas neturėtų 
operuoti savo vaiko? 

- Nesupratau. 

- Gydytojui negalima operuoti savo vaiko, advokatui - ginti teisme 
savęs paties, o jums... reikėtų patikėti gaisro tyrimą man. 

- Atsižvelgsiu į tai. 

Riordanas tekštelėjo rankomis per vairą ir nepatenkintas suburbėjo: 

- Atrodo, aš kalbu su siena, bet... - Dirstelėjęs į laikrodį, jis nelinksmai 
švptelėjo. - Man teko susidurti su tokiu dalyku anksčiau. Buvę farai, šni- 
pai, armijos tardytojai - žodžiu, patyrę vyrukai. Jie nuolat įsivelia į tyri- 
mą, kuriuo yra asmeniškai suinteresuoti, ir prasideda visiška maišatis. 
Galiausiai mes turime krūvą vargo ir suši... atsiprašau, sužlugdytą bylą. 
- Lasiteris nieko neatsakė, ir sunkiai atsidusęs detektyvas tęsė toliau: - Aš 
paprašysiu, kad čia atvarytų jūsų mašiną. Po atpažinimo keliaukit na- 
mo. Paskambinsiu jums vėliau. 


Džo Lasiteris jautėsi keistai, pamėkliškai. Jam atrodė, kad gyvena tar- 
si ne savo kūne, kuris pavirto stebėjimo kamera. Jausmas buvo maž- 
daug toks: aš esu čia, štai aš einu į morgą atpažinti sesers kūno. Džo tar- 
si iš šalies stebėjo, kaip įeina į pastatą ir žingsniuoja į laukiamąjį - rami- 
namai nuteikiančią patalpą su jūros vaizdais puoštomis sienomis. Dabar 
jis kalbasi su moterimi baltu chalatu, prie jos krūtinės prisegta kortelė su 
vardu: Bizlė. 

Moteris suranda jo pavardę didžiuliame žaliame apskaitos sąsiuviny- 
je ir veda į šaldyklą, kur, panašiose į karstus dėžėse, įtrauktose į sienas, 
saugomi kūnai. 

Netgi atpažinęs Ketę ir Brendoną, Džo nieko nepajuto. Atrodė, kad jis 
valdo marionetę vardu Džonas Lasiteris, o tikrasis Džonas Lasiteris stebi 
ją iš šalies. 

“ Šviesių jo sesers plaukų nebeliko, apsvilęs plikas kiaušas pasidengė 
plutele. Lūpos buvo pusiau praviros, o žydros akys sustingusios žvelgė į 
dienos šviesos lempą. Antakiai ir blakstienos nudegė, dėl to veidas rodėsi 
tuščias, kvailokas. Brendonas atrodė dar blogiau. Jo oda pajuodo, nuėjo 
pūslėmis. 

Džo ir anksčiau buvo tekę matyti negyvėlių, Ketė ir Brendonas atro- 
dė lygiai taip pat. Sesuo ir sūnėnas panešėjo į nejudrias lėles, atrodė, kad 
gyvijie niekados ir nebuvo. Moteris baltu chalatu - Bizlė - laikėsi santū- 
riai ir griežtai: Džo pamanė, jog tai dėl to, kad, lankytojui iš sielvarto 
puolus įniršin, nepasiduotų emocijoms. Bet marionetinis Džo Lasiteris 
tiesiog linktelėjo ir ramiu balsu patvirtino mirusiųjų tapatybę. Moteris su 
palengvėjimu atsiduso ir kažką užsirašė blanke. Nepaisant šaldyklos 
įrengimų ūžesio, Lasiteris aiškiai girdėjo minkšto jos flomasterio galiuko 
krebždesį. Jis pasirašė neperskaitęs ir išėjo iš šaldyklos. 

Koridoriuje Bizlė rūpestingai palietė delnu jo ranką. Džo netgi pasiro- 
dė, kad jis nejaučia prisilietimo, tik nuspėjo jį. 

- Gal norėtumėte prisėsti? - paklausė ji. - Gal atnešti vandens? 

- Ačiū. Man viskas gerai. Norėčiau pakalbėti su patologoanatomu. 

- Nežinau, - nutęsė sunerimusi Bizlė, - tai ne... 

- Tomas - mano draugas, - nuramino ją Džo. 

- Tuomet paskambinkim jam. - Moteris pakėlė telefono ragelį. - Šiuo 
metu jis gali daryti skro... gali būti užsiėmęs. 

Laukiamajame pora išsigandusių vaikų - Lotynų amerikiečių, prisis- 
paudę vienas prie kito, sėdėjo ant vinilu aptrauktos kušetės, šalimais sto- 
vėjo policininkas. Atrodė, jog faras bijo, kad vaikai, vos pakviesti, išskris 
pro lubas. Lasiteris bukai spoksojo į sieną puošiantį jūros peizažą - nykų 
audringos pakrantės atvaizdą. 

Staiga jam už nugaros melodingas balsas ištarė: 

- Gerai. . 

Atsisukęs, Džo pamatė, kaip Bizlė deda ragelį. 

- Jei eisite koridoriumi iki galo... - pradėjo ji. 

- Aš Žinau kelią. 0 


Iš pradžių Tomas Truongas pakėlė akis, paskui pakilo iš už stalo. 

- Col! - tarė jis, tiesdamas draugui ranką, atsiduodančią formalinu. 
Atrodė, kad patologoanatomas vienu metu ir raukosi, ir šypsosi. - Ką tau 
padaryti? Tu tirti bylą? 


Jiedu susipažino gana keistomis aplinkybėmis. Prieš kelerius metus 
jie žaidė vienoje futbolo komandoje, kuri vadinosi “Tie, kam per trisde- 
šimt“. Tai tęsėsi tol, kol Lasiteris susižeidė kelį. Nepaisant trapaus kūno 
sudėjimo, Truongas buvo aršus gynėjas, prasiverždavęs pro varžovus lyg 
senovės romėnų karo vežimas su kreivais peiliais ant ratų. Apie savo pro- 
fesinę veiklą jie prakalbo tik antraisiais pažinties metais. Tai nutiko užei- 
goje “ Whitney", gurkšnojant pirmarūšį alų. Vėliau Lasiteris kelis kartus 
buvo pasikvietęs Truongą kaip teismo mediką ir ekspertą. Gabus ir labai 
kruopštus patologoanatomas, nors ir prastai mokėjo angliškai, buvo pui- 
kus liudininkas, ir prisiekusieji jį mėgo. 

- Ne, aš čia ne dėl tyrimo, - tarė Džo. - Dėl sesers. Ji guli morge kartu 
su mano sūnėnu. 

Truongas arba nesuprato, arba EiES tai juokeliu. 

- Ką tu kalbi, Čo? - šelmiškai paklausė. - Tu mane juokinti? 

- Ne. Pažiūrėk bylą apie padegimą. 

Džiugi šypsena išnyko nuo Truongo veido. 

- La-si-ter, - sumurmėjo sau po nosimi. - O, Čo, man būti gaila. Man 
labai gaila. 

- Tu jau atlikai skrodimą? 

Patologoanatomas liūdnai palingavo galva: 

- Čimis prašė paskubėti. Nes padegimas. - Jis atsiduso. - Tavo sesuo. 
Ir mažas berniukas. - Jo akys susiaurėjo. - Ką gi. Ne gaisras juos užmušti. 

Lasiteris automatiškai linktelėjo. Paskui suvokė draugo žodžių pras- 
mę. 

- Ką?! 

Didelė Truongo galva ant plonyčio kaklo susiūbavo. 

- Plaučiuose nėra dūmų dalelės. Kraujyje nėra anglies oksidas. Jau 
tai mums sakyti, kad aukos mirti iki gaisras. Ir ne tik tai. Yra dar įrody- 
mai. Tu matei kūnus? 

- Taip. Aš juos atpažinau, todėl esu čia. 

- Ne. Matei kūnus? Ar tik veidus? 

- Veidus. 

- Tu žiūrėti į kūnus ir matyti, kad odą dengti... lyg maži įpjovimai. 
Taip būti su žmogais ugnyje. Dažniausiai - nes oda sprogsta! Kūno skys- 
tus išsiplėsti nuo karščio, o oda neišsiplėsti ir sprogti. Bet tavo sesuo - turėti 
ne tokie įpjovimai ant rankų, ne tokie, kaip ant oda. Tokie žaizdos būna, 
kai gintis. Aš tai matyti ir žiūrėti toliau. Aš matyti, žinai, ką? Tavo sesuo 
turėti durtą žaizdą ant krūtinė. Mirties priežastis - aortos vožtuvas. Per- 
pjautas. Berniukas... - Truongas pasilenkė per stalą. - Jo gerklė perpjauta 
štai taip. Nuo ausis iki ausis. - Patologoanatomas dribtelėjo atgal į krėslą. 


AD 


Pakėlė rankas, o paskui nusvarino, kaip nukritusius lapus. Suglaudęs 
delnus, pasakė: - Čo. Mažas berniukas visai neturi kraujo. Jie mirę, gal- 
būt, valanda - paskui gaisras. 

Lasiteris tylomis žiūrėjo į jį. 

- O kaip vaikinas? Vyras? 

- Koks vaikinas? 

- Aš girdėti, - tarė Truongas. - Trečias asmuo būti tavo sesers namie. 
Jis išėjo pro langą. Kai tavo sesuo taip mirti, aš pagalvoti, kad gal... - Jis 
gūžtelėjo pečiais. 

- Kur tas žmogus? 

- Nudegimų palatoj. 

- Kokia ligoninė? 

- Gal Fer Oksas, - vėl gūžtelėjo Truongas. - Gal Ferfaksas. 

Po valandos Lasiteris vėl pamatė Riordaną. Detektyvas buvo įsitaisęs 
kėdėje, pasiskolintoje iš Fer Okso ligoninės gydytojo kabineto. Kai seselė 
įvedė Lasiterį, Riordanas staigiai pašoko, ir įsitempęs, lyg bandytų pa- 
slėpti ką už nugaros, žengė jo pasitikti. Sprendžiant iš detektyvo veido, 
Džo pasirodymas jo nepradžiugino. 

- Vadinasi, nepaklausėte manęs? 

- Kodėl nesakėte, jog turite įtariamąjį? 

- Jis nelaikomas tokiu, kol negavome medicinos eksperto išvados, - 
gana karingai atsakė Riordanas. - Kol kas į LSA tik dar vienas nukentėju- 
sysis. 

- Kažkoks bernas išvirsta pro degančio mano sesers namo langą, ojūs 
apie jį net neužsiminėt! Ir laikote jį auka? | 

- Jis ir yra auka. Apdegė kone iki kaulų. 

“- Šit kaip? Tai tik rodo jo ESpE ao Kas jis toks? 

- Džonas Dou. 

- Kas tas Džonas Dou? . 

- Policijos žargonu tai reiškia “nežinomas". Atvykęs čia, jis nesiteikė 
pranešti savo vardo, pavardės ir asmens kodo. Be to, pas jį nerasta nieko, 
kas padėtų nustatyti tapatybę. 

Kiek patylėjęs Lasiteris paklausė: 

- O mašinos rakteliai? 

"- Nebuvo nei raktelių, nei dokumentų, nei pinigų. Žodžiu, nė velnio. 

- Na, dabar aš viską supratau! Jis nusileido parašiutu. Tikriausiai tai 
ir yra jūsų versija? 

- Liaukitės! 

- Ar patikrinot automobilius? 

- Kokius automobilius? 

- Priparkuotus! Automobilius, stovinčius netoliese. Juos patikrinot? 

- Taip, - kiek padvejojęs atsakė detektyvas. - Juos tikrina kaip tik da- 
bar. | 

- Kaip tik dabar? Tai juk... - staiga Džo pasijuto visiškai bejėgis. 

Atrodė, kad jo galvoje trūko kažkokia siūlė, ir nuovargis iš ten pa- 
sklido po visą kūną. Tačiau jis sugebėjo atlikti paprastą aritmetinį ap- 
skaičiavimą. Numeriu 911 buvo paskambinta maždaug vidurnaktį. Da- 
bar antra dienos. Praėjo keturiolika valandų, ir, sprendžiant iš Riordano 
sumišimo, niekas nesusiprato pereiti per kaimyninius kvartalus ir sura- 
šyti ten stovinčių mašinų numerius. Dabar tai daryti jau per vėlu, žino- 
ma, jei Džonas Dou dirbo ne vienas. 

- Drabužių jis taip pat neturėjo, - tarė Riordanas. - Esu tikras, jūs ren- 
gėtės apie juos klausti. Jie permirko krauju, ir juos teko nupjauti nuo kū- 
no. Medicinos sesuo išmetė visas liekanas. Aš bandžiau jas surasti, bet 
šiukšlės jau buvo išvežtos. Belieka laukti, kol vyrukas atsigaus. Kai tai 
nutiks, aš paklausiu jo to paties, ko klaustumėt jūs, ir paimsiu pirštų at- 
spaudus. Patikrinsime atspaudus kompiuteryje, ir, jei pasiseks, sužinosi- 
me, kas jis toks. Taigi, kodėl jums nevažiavus namo ir neleidus man vyk- 
dyti tyrimo? 

- O kas ten? 

- Kur? 

- Už jūsų nugaros! 

Riordanas sunkiai atsiduso, užvertė akis į lubas ir žengė šalin. Jam 
už nugaros ant stalo stovėjo medicininė kiuvetė su dviem gana keistais 
daiktais. Vienas iš jų buvo peilis su mažiausiai septynių colių ilgio ašme- 
nimis. Šis didžiulis peilis, greičiausiai buvo medžioklinis, toks, kokiu do- 
roja elnius. Lasiteris priėjo arčiau ir įsižiūrėjo. Nors, veikiau, tai kareiviš- 
kas peilis. | | 

- KK, - tarė Riordanas. 

- Kas? | | 

- Komandosų kinžalas. Jūrų pėstininkų bazėse tokių pilna. 

- Gal jis kareivis? 

- Galbūt, - gūžtelėjo pečiais Riordanas. - Bet esmė tokia, kad jis turėjo 
kinžalą su savimi. Tai ne tas atvejis, kai kas nors įsiveržia į namą, čium- 

pa virtuvinį peilį ir ima juo darbuotis. Vyrukas atėjo į namus su kinžalu. 
Tai ne duonriekis peilis, o kovinis ginklas... 

- Norite pasakyti, kad tai - iš anksto suplanuota žmogžudystė? 

- Taip. Šis šaunuoliukas žinojo, ką daro. 
kenos S kažkokia ruda geležį primenanti masė, panaši į kraują. 
Prie jos prilipo keli plaukai - šviesūs, ploni, labai švelnūs. Vaiko plaukai. 
Brendono plaukučiai. Džo ausyse vėl suskambo Tomo Truongo balsas: 
“Mažas berniukas visai neturi kraujo“. 

Šalia kinžalo kiuvetėje gulėjo nedidelis flakonėlis - suvenyrinio likerio 
buteliuko dydžio. Jis buvo pagamintas iš sunkaus, storo stiklo, atrodė 
gana neįprastas ir labai senas. Buteliuke buvo truputis - maždaug pusė 
colio nuo dugno - skaidraus skysčio. 

- Seselės ir gydytojai visur paliko gausybę savo pirštų atspaudų, - ta- 
rė Riordanas. - Jūs man padėsit? 

Tai sakydamas, įteikė Lasiteriui nedidelį plastikinį maišelį su pritvir- 
tinta etikete: 


DŽONAS DOU 
POL. VALD. - 3601 
02/11/95 


Lasiteris laikė maišelį, o Riordanas, pasitelkęs pieštuką, įstūmė į jį 
kinžalą ir flakonėlį. 

- Kurjis? 

Detektyvas neatsakė. 

- Kai grįšiu į valdybą, apiforminsiu juos kaip daiktinius įrodymus, - 
tarė jis. - Nuimsim visus atspaudus, atmesime medicinos personalo pirš- 
tukus ir tai, kas liko, pravarysim per FTB. Paskui pažiūrėsim, ką galima 
išspausti iš buteliuko. Ištirsime skystį ir atliksime pilną kinžalo analizę. - 
Po trumputės pauzės Riordanas tęsė: - Kas šis vyrukas bebūtų, jūsų se- 
suo sugebėjo jį pažymėti. Medicinos ekspertas rado odos ir kraujo pėdsa- 
kus po jos dešinės rankos nagais. Paprašysiu padaryti DNR tyrimą, ir pa- 
lyginsime. - Dar kiek patylėjęs, jis užbaigė: - Na, galbūt dabar jūs ke- 
liausite namo? 

Lasiteris nusekė Riordaną durų link. Detektyvas atsargiai nešė per- 
matomą maišelį, dviem pirštais laikydamas už pačio viršaus. Kai jie su- 
stojo, Riordanas uždėjo delną Lasiteriui ant peties ir droviai sumurmėjo: 

- Suprantate, man apskritai nereikėjo viso to pasakoti... Ir rodyti 
daiktinių įrodymų. Noriu pasakyti... - jis nudūrė akis, - kad tyrime jūs - 
vienas įtariamųjų. 

- Nejaugi? 


- Būtent! 

- Ar suprantate, ką kalbate, Džimai? 

- O kas, jei sesuo paliko jums visus savo žalius? O jūs jos pakęsti ne- 
galėjote? Na, jūs suprantate, ką noriu pasakyti. 

- Bet tai visiška nesąmonė! 

- Pats Žinau, kad nesąmonė. Tiesiog sakau, kaip atrodo iš šalies. Mes 
turime instrukcijas, nuolat vyksta pasitarimai, ir mums visados kala į 
galvą tezę apie “tariamo tarnybinio nusižengimo“ pavojų. 

- Tarnybinio nusižengimo? 

- Ne! Apie tokio regimybę. Ir tai yra didžiulis skirtumas. Žmogus ne- 
nusižengė. Bet sudaroma regimybė, kad jis tai padarė. Štai, pavyzdžiui, 
aš parodžiau jums tai. - Riordanas pakėlė maišelį. - Šį poelgį galima su- 
prasti neteisingai. 

Lasiteris palingavo galva, bet nutylėjo. Jis per daug pavargęs, kad 
pyktų, be to, Riordanas visai nenorėjo jo įžeisti. O laikantis formalaus 
požiūrio, detektyvas visiškai teisus. 

- Šiaip ar taip, - tęsė Riordanas, verdamas duris, - jūs turite krūvą rei- 
kalų. Jums reikia paskambinti gausybei žmonių, susitarti dėl kai kurių 
procedūrų. Spauda susidomės jumis ir jūsų seserimi, o vos tik žurnalistai 
išgirs, kad tai ne šiaip sau gaisras... - Sakinys pakibo ore. 

Sveika Riordano nuovoka paveikė Lasiterį kaip šaltas dušas. Džo su- 
prato, kad per daug įsitraukė į tyrimą, visiškai pamiršęs apie “giminai- 
čių informavimą" ir kitus reikalus, susijusius su artimų žmonių mirtimi. 
Riordanas visiškai teisus. Žinoma, jam teks paskambinti gausybei žmo- 
nių. Ketė buvo jo vienintelė giminaitė - jų tėvai seniai mirę - bet liko jos 
buvęs vyras, gausybė draugų, bendradarbiai radijo stotyje, teta Lilijana. 
O kaip dėl Brendono? Tėvo jis neturėjo, bet turėjo krikštatėvius. Tiek 
daug Žmonių teks pranešti, kad jie nesužinotų apie nelaimę iš televizo- 
riaus ir laikraščių. Kol Džo klupinėdamas sekė paskui Riordaną, skubių 
reikalų sąrašas vis ilgėjo. Kai kurios procedūros... Jam reikės susirasti lai- 
dojimo biurą, išrinkti karstus, antkapius, vietas kapinėse. | 

Atlikti reikės daug ką, bet jis vis galvojo apie Brendoną, peilį, sukre- 
šėjusį kraują, plaukučius. Viešpatie, kaip jis galėjo perpjauti gerklę trejų 
metų berniūkščiui? 

- Aš pakalbėsiu su Tomiu Truongu, - tarė Riordanas. - Paklausiu, ka- 
da galima paimti kūnus ir... 

- Kaip jis? - paklausė Lasiteris. 

- Kas? 

Lasiteris pakėlė akis. 

- Turite omenyje Džoną Dou? Būklė nelengva, bet stabili. Sako, kad 
gyvens. Jus tai džiugina? 

- Taip. 

- Mane irgi. 


Riordanas sekė Lasiterį žvilgsniu, kol šis, perėjęs koridorių, pasuko už 
kampo. “Tvirtas vyrukas, - mąstė. - Aukštas, plačių pečių. Tikras atletas. 
Ir tuo pat metu kažkuo erzina. Net ir šiandien, čia, jis žingsniuoja taip, 
lyg ši ligoninė būtų jo privati valda". 

Riordanas pagalvojo, kad jam, atsižvelgiant į jo santykius su Lasite- 
riu, galbūt reikėtų atsisakyti šios bylos ir perduoti ją kam kitam. Bet nu- 
sprendė, kad visa tai - mėšlas. Jis žinojo (nusispjaut į apsimestinį kuklu- 
mą), kad yra geriausias seklys valdyboje ir suprato, kad kankinsis visą 
gyvenimą, jei mes bylą iš baimės prarasti šiltą vietelę. 

Beje, su Lasiteriu jis tikrai turės problemų - abejonių nekyla. Kaip sa- 
koma, jokių klausimų. Ir jei tai sutrukdys jam gauti darbą šio vaikino 
įstaigoje... ką gi, vadinasi, kartais taip susiklosto aplinkybės. 

- Iš tiesų byla gan paprasta. Yra įtariamasis ir žmogžudystės įrankis. 
Riordanas net neabejojo, kad greitai atsiras ir kitų įrodymų. Paprastai 
spragos užsipildo pačios. Atsiras liudininkų. O jei ne, prokurorui ir taip 
užteks priežasčių kaltinimui pateikti. Taip, jie nežino vyruko vardo ir jo 
motyvų, bet tai šiuo atveju neturi jokios reikšmės. Kalėjimuose pilna 
Džonų Dou, nužudžiusių daugybę žmonių dėl niekam nežinomų prie- 
žasčių. | | | 
Be to, jiems gali tiesiog pasisekti. Nereikia atmesti galimybės, kad 
Džonas Dou - psichas, žudęs savo šuniuko paliepimu. Gali būti, kad į 
dienos šviesą iškils draudimo polisas. Su nusikaltimu gali būti susiję bu- 
vęs vyras ir dabartinis meilužis. 

"Riordanas tikėjosi, kad viskas išsispręs paprastai, kitaip Lasiteris už- 
sisės ant jo ir ims ėsti: padaryk tą, patikrink aną, užsiimk šituo. Ne. Vis- 
kas gali pakrypti dar blogiau. Jei jis pats būtų Džo Lasiteris - stambios 
detektyvų agentūros savininkas - ir jo sesuo bei sūnėnas taptų kruvino 
nusikaltimo aukomis... jis pradėtų savo tyrimą ir paskirtų jam visus savo 
pinigus, iki paskutiniojo cento. Ir faras, vykdantis oficialų tyrimą - šiuo 
atveju toks Džimis Riordanas - kur tik beeitų, visur užsiraus ant Lasiterio 
jau paliktų pėdsakų. | 

Sis vaikinas gali mesti į darbą tuziną žmonių. Du tuzinus! Vyrukus, 
dirbusius FTB, CŽV ir karinėje žvalgyboje. Tuos, kurie dirbo “Washing- 
ton Post“, radijuje ir televizijoje. Zodžiu, visus, kurie dabar vadinasi 
“Lassiter associates“. Taigi, jam dirbs velnioniška gausybė agentų ir - 

žiūrėkim tiesai į akis - kur kas labiau kvalifikuotų agentų, nei galėtų pa- 
sitelkti apygarda. Ir tikriausiai išleis tyrimui kur kas daugiau pinigų. Tai 
reiškia, kad Džimiui Riordanui teks kalbėtis su liudininkais, kuriuos jau 
spėjo apklausti Džo Lasiteris. Jis susisieks su žmonėmis, su kuriais Lasi- 
teris buvo susitikęs jau prieš kelias dienas, ir jam teks raustis po krūvas, 
kurias iki paskutiniosios smiltelės jau ištyrinėjo Lasiterio komandos žmo- 
nės. Žodžiu, jis tirs tai, kas jau ištirta. 

Riordanui buvo bjauru apie tai vien pagalvoti, be to, jis iš tikrųjų pa- 
vargo. Jį prižadino vidurnaktį, ir nuo to laiko jis, galima sakyti, neprisė- 
do. Dabar tos prakeiktos kojos ėmė išdavikiškai skaudėti. Azartas dingo, 
ir smegenis nuo ausies iki ausies tarytum užtraukė voratinklis. Jam kaip 
oro reikėjo puodelio kavos, tačiau iš pradžių teks paskambinti į nuova- 
dą. | | | 
Tai reikėjo padaryti vien todėl, kad Lasiteris buvo teisus. Svarbu pa- 
sirūpinti Džono Dou automobiliu. Riordanas nusprendė pasiųsti į Kesvik 
Leiną bei gretimas gatves policijos mašiną - kad patikrintų visus nume- 
rius. Juos perleis per transporto departamento kompiuterį, ir, jei bus ap- 
tiktas apylinkės gyventojams nepriklausantis automobilis, bus einama 
per visus namus ir ieškomas jo savininkas. Jei toks neatsirastų, mašiną 
atidarys, ir pagal kėbulo numerius nustatys jo registracijos vietą. Jei s savi- 
ninko nebus ir ten, jis tuojau pat ims jo ieškoti. 

Paskambinęs į policiją, detektyvas nusprendė palaukti vyresniosios 
medicinos sesers. Netrukus pamatė, šią atplaukiant koridoriumi. Ta da- 
ma turėjo siaubingai didelę krūtinę. Ji atrodė lyg plati lentyna, ant ku- 
rios guli akiniai - nuo jų lankelio lig moters ausų driekėsi metalinės gran- 
dinėlės. Riordanas, kad ir kaip stengėsi, negalėjo atplėšti akių nuo šio ste- 
buklo, nors ir prisiminė instrukciją: “Pernelyg ilgas akių kontaktas gali 
būti suprastas kaip seksualinis priekabiavimas“. Detektyvas užsirašė vy- 
resniosios seselės vardą, datą ir laiką, paskui prisistatė ir pareiškė pasiim- 
siąs asmeninius Džono Dou daiktus. Moteris liepė jam po kažkuo pasi- 
rašyti, O jis, savo ruožtu, paprašė ją padėti savo parašą. 

Paskui Riordanas nusinešė maišelį iki mašinos, užrakino bagažinėje 
ir grįžo pakalbėti su seserimi, kuri išėmė daiktus iš nukentėjusiojo kiše- 
nės. Jam norėjosi sudėti taškus ant “i". Turint reikalą su suplanuota 
žmogžudyste, neįmanoma būti per Ada skrupulingam. 

Medicinos seseriai iš skubiosios pagalbos skyriaus priimamojo buvo 
pertrauka, bet jis nesunkiai rado ją bufete, skaitančią meilės romaną. 
Klausimų seseriai Riordanas turėjo nedaug, o kai ji atsakė, pasiėmė sau 
puodelį kavos, ir, įsitaisęs prie staliuko, atsivertė bloknotą. Tai buvo vie- 
nas iš šimtų jo turimų bloknotų - po vieną kiekvienai stambiai bylai. Ke- 

turi ant šešių colių, juodais viršeliais, siaurai suliniuoti lapai sutvirtinti še- 
šiais metaliniais žiedais. Kiekvieno bloknoto pirmajame puslapyje Rior- 
danas aiškiu ir dailiu braižu išvedžiodavo aukos vardą, bylos numerį ir 
pažeistus įstatymo straipsnius. “Kad ir ką kalbėtų apie Džimį Riordaną, 
niekas neišdrįs tvirtinti, kad jis susipykęs su dailyraščiu,- pagalvojo. - 
Ačiū tau, sesuo Terese!“ 

Šio bloknoto lapai kol kas dar buvo švarutėliai, bet Riordanas žinojo: 
greitai jie užsipildys, ir juodoji knygutė, kaip ir kitos, įsitaisys lentynoje 
jo namuose - mažame kambarėlyje, kurį jis naudojo kaip darbo kabine- 
tą. Riordanas gurkštelėjo kavos ir susimąstė. Taigi, Džonas Dou. Apie šį 
vaikiną žinoma tik tiek, kad, vieno chirurgo žodžiais, jis marmėjo kažką 
itališkai. 

Tai gali būti įdomu. Bet, iš kitos pusės, greičiausiai sukels papildomų 
sunkumų. Riordanas subėrė į puodelį sausą grietinėlę, bet kavos spalva 
beveik nepasikeitė. Gali būti, kad Džonas Dou pasirodys esąs Džianis 
Dou. Beje, detektyvas tikėjosi, kad taip nenutiks. Jam yra tekę tirti bylų, 
kur buvo įsimaišę užsieniečiai - kadangi Ferfaksas yra visai šalia Vašing- 
tono, į tyrimą nuolatos kaišioja nosį pasiuntinybės. Toks dėmesys smar- 
kiai kliudo dirbti. 

“Oką, jei šis vyrukas iš tiesų pasirodys esąs užsienietis, dirbąs pa- 
siuntinybėje ir dar turintis diplomatinę neliečiamybę?“ - paklausė savęs 
Riordanas. | 

Antrasis kavos gurkšnis nebebuvo toks gardus. 


Džo Lasiteris neišėjo iš ligoninės. Palypėjęs keletą aukštų, jis žingsnia- 
vo palei žalią liniją, zigzagais vedančią iš vieno koridoriaus į kitą. Jo lau- 
kė daugybė reikalų, bet, prieš jų imdamasis, jis norėjo žvilgtelėti į žmo- 
gų, papjovusį Ketę ir Brendoną. Kažkuris ordinatorius pasakė, kad žalioji 
linija jį nuves į nudegimų palatą, ir Džo nuėjo palei ją. 

Jei nesate daltonikas, spalva lengvai pakeis jums skaitymo mokslą. 
Jums nereikia mokėti angliškai, kad sektumėte nupiešta juosta. Galite 
būti pasiligojęs, girtas kaip dūmas ar mokėti vien togolezų dialektą - 
spalvota linija palydės jus ten, kur reikia. 

Lasiteriui kelis kartus teko pabuvoti CŽV, kur buvo taikoma tokia 
pati sistema, tik tikslas jos buvo visai kitoks. Kiekvienas žmogus Lenglyje 
nešiojo prisisegęs prie švarko laminuotą kortelę. Ant jos būdavo užrašas: 
LANKYTOJAS, BENDRADARBIS arba APSAUGOS TARNYBA, bei 
spalvota juostelė, kuri rodė ne tai, kur tau reikėtų eiti, o tai, kur eiti tau 
negalima. Jei nuklysdavai į koridorių, kurio centre ant grindų puikavosi 
raudona linija, o tavo kortelėje linija būdavo žalia, puikiai suprasdavai, 

kad čia esi pašalinis. Tuoj pat pasigirsdavo klausimas: “ Atleiskite. Jūs įsi- 
tikinęs, kad nepaklydote?" 

Neatplėšdamas žvilgsnio nuo žaliosios linijos, Lasiteris praėjo porą 
dvigubų durų. Kaip koks ikimokyklinukas, visai kaip Brendonas. Prieš 
Lasiterio akis iškilo Brendonas, kruopščiai rašantis savo vardą didelėmis, 
šleivomis raidėmis. Paskui jis išvydo mažylį miegantį, besišypsantį ir 
perpjauta, tarsi gyvulio skerdykloje, gerkle. 

Bendoną pakeitė Ketė, lydima Tomo Troungo balso: “Ne tokie įpjovi- 
mai ant rankų... tokios žaizdos būna, kai gintis..." 

Ketė. Tamsoje. Miega. Išgirsta kažkokį garsą. Nesupranta, kas vyks- 
ta. Kinžalas nusileidžia, o ji pakelia rankas, instinktyviai gindamasi... 

Džo praėjo medicinos sesers postą, bet jo, regis, niekas nepastebėjo. 
Jis neįsivaizdavo, ką darys, kai prieis nudegimų palatą. Tikriausiai tiesiog 
pažiūrės į tą veikėją? 

Na štai, pagaliau jis čia. Žiūrėti iš tiesų nelabai yra į ką. Džonas Dou 
matėsi per didelį stačiakampį langą (kadangi daugiau pacientų nebuvo, 
Lasiteris nusprendė, kad tai ir yra Džonas Dou). Nejudrų kūną smaigstė 
įvairiausi vamzdeliai, o binto nepaslėptus odos lopinėlius storai dengė 
baltas tepalas. Lasiteris sykį buvo stipriai apdegęs ranką, ir baltosios 
bjaurasties pavadinimas staiga iškilo jo atmintyje: silvadenas. 

Kaip Džo Lasiteris suprato, vaikino niekas nematė prieš jo veidui ap- 
degant, taigi dabar jis kuo tikriausias Džonas Dou. Jokio vardo, nei iš- 
vaizdos apibūdinimo. Tai tiesiog nepakeliama. Kas jis? Kodėl taip pasiel- 
gė? Ką galvoja apie savo nusikaltimą? 

O galjis vis dar be sąmonės? Iš koridoriaus Lasiteriui nesimatė jo vei- 
do. Ojei vyrukas jau atsipeikėjo? Tuomet gal jis sugebėtų atsakyti į porą 
klausimų. Paprastų klausimų. Lasiteris suėmė durų rankeną. Iš už širmos 
tuojau pat žvilgtelėjo Žmogus chirurgo drabužiais, ir, surikęs su pasipik- 
tinimu, išbėgo į koridorių. 

Daktarui nusitraukus nuo veido kaukę, Lasiteris pamatė, kad jo 
akys mažytės, žydros, o dantų sąkandis - kaip burunduko. 

- Ar aš neaiškiai pasakiau, vaikinai? Tai sterili patalpa! 

Lasiteris nieko neatsakė, bet nepasitraukė. Jo žvilgsnis buvo toks nu- 
tolęs, kad burundukas, prieš tęsdamas, šiek tiek sutriko. 

- Niekam negalima eiti į šią palatą. 

Gydytojas aiškiai laikė jį policininku, ir Lasiteris nematė priežasčių 
keisti juo nuomonę. 

- Misteris Dou įtariamas dviguba žmogžudyste, - tarė jis. - Norėčiau 
pakalbėti su juo, kai tik tai bus įmanoma. 

- Šiuo metu, - iš aukšto tarė burundukas, - mano pacientas paveiktas 

trankvilizatorių ir yra ypač jautrus infekcijoms. Aš pranešiu, kai jis kiek 
pasitaisys. 

- Dėkui už bendradarbiavimą, - linktelėjo Lasiteris. 

- Bet kuriuo atveju kurį laiką jis nieko pasakyti negalės. 

- Kodėl? 

Burundukas nusišiepė ir bakstelėjo pirštu sau į gerklę: 

- Aš gi sakiau jums, žmonės. Vamzdelis trachėjoje. 

- Ir ką tai reiškia? 

- Tai reiškia, kad jis negali kalbėti. 

- Ir kiek laiko negalės? 

Burundukas gūžtelėjo pečiais ir griežtai atsakė: 

- Klausykit, detektyve, jums telieka tiesiog kantriai laukti. Kairėje vei- 
do pusėje, ant kaklo ir krūtinės jam liks randai... bet išsikapstys. O dabar 
jis niekur nepabėgs. Aš informuosiu jus apie jo būklę. 

- Ačiū, - tarė Lasiteris ir pasišalino. 


Tos pačios dienos vakare, apskambinęs mažiausiai keturiasdešimt 
žmonių, Lasiteris sėdėjo ant sofos ir spoksojo į televizorių. Pusė tų, kam 
jis skambino, jau žinojo apie nelaimę ir reikalavo papasakoti daugiau. Po 
kiek laiko, kelis sykius pakartojęs tas pačias frazes, Džo pajuto, kad atsi- 
ribojo nuo tikrovės. Jo balsas skambėjo bešališkai, tarsi televizijos naujie- 
nų vedėjo, pranešančio apie prastą derlių Aidahe. 

Kita pusė skambučių - tais atvejais, kai pašnekovai nieko nežinojo - 
buvo kur kas blogesnė. Džo pranešta žinia užgriūdavo juos lyg perkū- 
nas iš giedro dangaus. Žmonės reagavo audringai, ir jų emocijos vėl iš- 
mušdavo Džo iš vėžių. 

Dabar jis sėdėjo prie televizoriaus, junginėdamas kanalus, bet nega- 
lėjo nieko žiūrėti. Lasiterio neapleido nerimas, jam atrodė, kad pamiršo 
padaryti kažką svarbaus. Prisipylęs alaus, įvijiniais laiptais pakilo į tre- 
čiojo aukšto terasą. Namas stovėjo ant kalvos, ir Lasiteris atsidūrė ties 
medžių viršūnėmis. Atsirėmęs į turėklus, jis pažvelgė į pro juodas šakas 
boluojantį miglos aptrauktą dangų. Žvaigždžių nesimatė. Suskambo te- 
lefonas. Džo nusprendė neatsiliepti, bet apsigalvojo: 

- Klausau. 

Ragelyje sprogte sprogo Riordano balsas: 

- Klausau? Ir tai viskas, ką galit pasakyti? Kad jūs pastiptumėt! 

Lasiteris nustebęs dirstelėjo į telefoną. 

- Atleiskit? 

- Kokio velnio jums prireikė nudegimų palatoje? 


- Ir dėl to šitiek triukšmo? 

- Jis mėgino nusižudyti. Gydytojai sako, kad vaikinas tiek prišertas 
narkotikų, kad negali suskaičiuoti iki vieno. Ir vis dėlto jis išsitraukė 
vamzdelį iš trachėjos. Kai jie subėgo, vamzdelį jis gniaužė rankoje. Jiems 
teko jėga atlenkti jo pirštus. 

Lasiterį apėmė stingdantis siaubas, krūtinėje pakilo šlykštus lipnus 
kamuolys, kliudantis kvėpuoti. Jis nenorėjo, kad Džonas Dou mirtų. La- 
siteris turėjo daugybę klausimų, į kuriuos galėjo atsakyti tik Džonas 
Dou. Be to, Džonui Dou reikėjo atsakyti už tai, ką padarė. Jis buvo tas 
taškas, ties kuriuo telkėsi visi Lasiterio keršto planai. 

- Kaipjis dabar? Ne... 

- Taip, išsikapstys. Trumpo jungimo smegeninėje padaryti nesuspė- 
jo. Bet dabar pakalbėkime apie jus! Ką jūs sumąstėt? Jūsų žiniai, dabar 
turiu naują partnerį - protu ir charakteriu tipišką valdininkėlį. Ir dabar jis 
nusprendė, kad Džonas Dou visai nesirengė žudytis. Vaikinas buvo pri- 
farširuotas vaistų ir be m: įsikišimo pribaigti savęs negalėjo. 

- Ką? Nejau kas nors.. 

Riordanas neleido į jam baigti: 

- Ir tada daktaras Huzis švebeldžiuoja kažką apie “kitą dao Ė 
kurį jis matė prie nudegimų palatos. Jaunasis valdininkas tuojau pat jo 
klausia: “Kas per kitas detektyvas?" Pagal gydytojo nupasakojimą pasi- 
rodo, kad ne mūsų Žmogus. Pagal žodinį portretą išeina, kad tai - jūs. 

- Aš norėjau tiesiog į jį pažiūrėti, - prisipažino Lasiteris. 

Riordanas sulojo į ragelį - šis lojimas, matyt, reiškė ironišką juoką. 

- Žinoma. Gėrimės vitrinomis. Ne itin protinga, tenka pastebėti! 

- Aš net nespėjau atidaryti durų. Daktaras mane išspyrė. 

- Girdėjau. 

- Na tai girdėjote tiesą. Kada tai nutiko? Turiu omenyje incidentą su 
vamzdeliu. 

Detektyvas ignoravo jo klausimą. 

- Atsakykit geriau jūs. Kur nuėjote paskui? 

- Palaukit! Tai vis dėlto manote, kad aš ten. buvau? Ir sugniaužiau 
vyruko pirštus ant vamzdelio? Norite, kad pateikčiau alibi? - Lasiteris iš 
pykčio vos nenumetė ragelio. - Aš grįžau namo ir iki šiol nenulipu nuo 
telefono. 

- Mes tai patikrinsim. 

- Labai prašau. 

- Aš privalau. Ir tik jūsų dėka, - tarė Riordanas. - O dabar noriu jums 
kai ką pasakyti. Gerai? Aš nemanau, kad jūs buvote palatoje, ir tikiu, 
kad vaikinas pats pakėlė prieš save ranką. Gydytojai užeina pas jį kas 


dešimt minučių. Be jo, palatoje dar guli vaikas. Netoliese sėdi seselė. Ap- 
link žmonės. Žodžiu, niekas iš pašalinių to padaryti negalėjo. Bet jūs el- 
giatės kaip nutrūkęs nuo pavadžio pasiutęs dramblys. Jūs lekiate į ligo- 
ninę, apsimetęs detektyvu. 

- Aš nesakiau, kad esu detektyvas. Tai daktaras... 

- Pirma, - neklausydamas pasiteisinimų, tęsė Riordanas, - mane iš- 
kviečia ant kilimėlio ir įkrečia kailin už tai, kad prie Dou galvūgalio ne- 
pastačiau sargybos. Šiaip jau aš daviau reikalingus nurodymus, bet fa- 
rai ligoninėn nesiskubina. Antra, man teks gaišti laiką tikrinant jūsų su- 
knistus skambučius. Jei šito nepadarysiu, gali kilti rimtų įtarimų, kadan- 
gi visi Žino, jog mes pažįstami. Ir dar. Aš nemanau, kad jūs tiesiog Žiūrė- 
jot pro stiklą. Galiu lažintis, kad jums į galvą šovė pakvaišusi mintis pa- 
kalbėti su tuo vyruku. 

Į tai Lasiteris atsakė atodūsiu. 

- Tai iš koto išverstų! - nenurimo Riordanas. - Tarkim, jūsų svajonė iš- 
sipildė, jūs maloniai pasišnekučiavote, ir Dou atvėrė jums visą savo širdį. 
Bet kas bus, kai vaikinas stos prieš teismą? Jūs puikiai suprantate, kaip 
tai pateiks gynyba. 

- Kodėl jis bandė nusižudyti? - paklausė Lasiteris. 

- Gal neištvėrė sąžinės graužaties, - pavargusiu balsu atsiliepė Riorda- 
nas. 

- Įdomu... 

- Padarykit paslaugą, - nutraukė Riordanas, - nesidomėkit. Ir išvis 
nieko nesiimkit. Pabūkite nuošalyje ir leiskite man iškuopti mėšlą. 

Riordano pyktis sukėlė naują skausmo priepuolį Lasiterio galvoje ir 
akyse. 

- Gerai, aš pabūsiu nuošalyje, - tarė jis, - kai tik pranešite man, kas 
nužudė mano seserį ir.. 

- Džonas Dou. Susmirdęs Džonas Dou nužudė jūsų seserį. 

- Kas jis toks? Kodėl tai padarė? 


9 skyrius 


Laidotuvių dieną buvo beveik 27 laipsniai Celsijaus - kaip lapkričiui, 
neįprastai šilta. Ryškūs kaip brangakmeniai lapai krisdami sukosi karš- 
tame, beveik tropiniame orė. Artėjo Žiema, o atrodė, jog birželis - įvai- 
riaspalviai lapai buvo tarsi dirbtiniai ir nederėjo prie aplinkos. Atvažia- 
vusieji į laidotuves iš toliau buvo pasirengę vėsai ir dabar prakaitavo tvi- 
do, kašmyro, vilnos ir velveto kostiumuose. Net Lasiteris jautėsi nepato- 


giai. Neįtikėtinas karštis, šlapi laidotuvininkų veidai, krintantys lapai - vi- 
sa tai panešėjo į kino filmavimą, neteisingą, neatitinkantį metų laikų. 

Džo niekaip negalėjo atsikratyti nerealumo jausmo. Net karstai pri- 
minė teatro rekvizitus. Mažesnysis tarytum tyčia buvo padarytas visai 
miniatiūriniu, pabrėžiant žmogžudystės žvėriškumą. 

Unitarinės bažnyčios, kurią Ketė pradėjo lankyti praėjusiais metais, 
dvasininkas panešėjo į aktorių, vaidinantį išmoktą vaidmenį. Jo rimtas, 
liūdnas veidas visiškai atitiko momento svarbą. Pabrėždamas užplūdu- 
sius jį jausmus, pastorius teatrališkai vartė akis ir skėsčiojo rankomis. 

Bet šios emocijos buvo skirtos ne Ketei. Pastorius užjautė visus - jis tie- 
siog maudėsi užuojautoje, todėl jo skausmas atrodė gana išskydęs. Iš tie- 
sų Lasiteris jam pretenzijų neturėjo. Bažnyčia buvo didelė, pastorius su 
seserimi taip ir nesusipažino. Kai Džo telefonu tarėsi dėl laidotuvių pa- 
maldų, pastorius paprašė, kad jis padėtų, jo žodžiais tariant, “personifi- 
kuoti ceremoniją“. Jis norėjo žinoti, kaip kreipdavosi į velionę: Ketlina ar 
Keite? Kete ar Kati? Domėjosi įdomiais ir svarbiais jos gyvenimo įvykiais, 
kad primintų giminėms ir draugams apie “gyvą moterį". 

Tačiau dabar, ant kapo krašto, dvasininkas kalbėjo nykius ir, kaip 
priklauso, guodžiančius žodžius. Jis pasakojo apie begalinę erdvę, kurio- 
je dabar gyvena Ketė ir Brendonas, apie sielos nemirtingumą ir begaly- 
bę. Lasiteriui jo kalba atrodė blanki, žodžiai be paklaidų gulė jiems skir- 
tose vietose. Bet tetulė Lilijana tikriausiai girdėjo ir jautė ką kitą, kadangi 
vis glaudėsi prie giminaičio ir gniaužė jo ranką. 

Džo staiga suvokė, kad nerealumo jausmas nepalieka jo nuo tos mi- 
nutės, kai jis sužinojo apie Ketės mirtį. Iš pradžių jis laikė tai normalia re- 
akcija į netikėtą nelaimę - tarsi šoku. Bet stovėdamas čia, kapinėse, jis su- 
prato, kad netikrumo jausmas toks gilus dėl to, kad jis, kaip, beje, ir kiti, 
daugybę kartų matė laidotuves filmuose. Ir tos laidotuvės būdavo kur 
kas įspūdingesnės, nei paprastos apeigos. Dabar Džo laukė, kad pasiro- 
dytų stambus planas, ar kad kamera lėtai nuslinktų prie žole apaugusios 
kalvelės, ant kurios viršūnės šmėžuoja paslaptingas siluetas - mylimojo, 
iš toli apraudančio mylimosios mirtį, arba žudiko, besimėgaujančio su- 
teiktu skausmu. Lasiteriui trūko muzikinio fono ar neįprasto kameros 
rakurso, kad galėtų išvysti ceremoniją kaip reikiant. 

Bet to nebuvo. Vaizdas išliko nerealus, be to, jame trūko dar vieno 
svarbaus elemento - suvokimo, kodėl mirė tie, kuriuos visi aprauda. 

Ketės ir Brendono niekas negalėjo pavadinti atsitiktinio smurto auko- 
mis. Žmogžudystės buvo aiškiai suplanuotos. Ir tuo pačiu... Policija net 
neturėjo jokios versijos. O būklė žmogaus, kuris galėjo atsakyti į šiuos 
klausimus, staiga pablogėjo ir tapo kritine. Jis gulėjo be sąmonės, infek- 


cijos pažeistais plaučiais ir pūliuojančia oda. Lasiteriui pasakė, kad, kol jį 
pavyks apklausti, praeis kelios savaitės. 

Šalia besibūriuojantys ž žmonės atrodė prislėgti ir liūdni. Juos sukrėtė 
netikėta ir žiauri mylimų žmonių mirtis. Brendoną apverkė pustuzinis jo 
darželio draugų tėvų. Jo auklėtoja, moteris ilgais, kaštoniniais, pakaušyje 
susegtais plaukais, šluostėsi ašaras, apatinė lūpa virpėjo. Netoliese auklė- 
tojos stovėjo mažas berniukas, įsikibęs į ranką mamai, dėvinčiai tamsius 
akinius ir skrybėlaitę su vualiu. | 

Atsisveikinti su Kete atėjo keli jos kolegos iš “National Public Radio", 
kuriame ji dirbo režisiere, ir pora kaimynų. Čia buvo moteris (jai teko at- 
važiuoti keturis šimtus mylių), su kuria Ketė, besimokydama koledže 
gyveno viename kambaryje ir jau dvidešimt metų apsikeisdavo velyki- 
niais atvirukais bei gimtadienio sveikinimais. Ir, žinoma, prie kapo stovė- 
jo jos. buvęs vyras Miurėjus - darbštuolis ir geraširdis Miurėjus. Tačiau 
artimų draugų tarp palydinčiųjų nebuvo - tokių Ketė tiesiog neturėjo. 

Iš šeimos laidotuvėse tebuvo Džo ir teta Lilijana. Taip nutiko ne dėl 
sunkaus Ketės charakterio ar atsiskyrėliško gyvenimo būdo, o dėl to, kad 
iš visų giminių jai bebuvo likę tik brolis ir septyniasdešimt šešerių metų 
tėvo sesuo. Kitos dviejų šeimų medžių šakos nudžiūvo. 

Iš visų ceremonijos dalyvių vienintelis tikrai raudantis buvo Miurė- 
jus. Bet, kaip ir pastoriaus, jo skausmas lietė ne tik karste besiilsinčią 
moterį. Miurėjus priklausė tam tipui žmonių, kurie dėl mažiausio men- 
kniekio iš jaudulio gali susirgti. Tačiau, net ir žinodamas tai, Lasiteris 
jautėsi jam dėkingas. Atviras sielvartas atrodė tikra meilės seseriai išraiš- 
ka - kur kas tikresne, nei pats didžiausias ir brangiausias vainikas. 

Pastorius galų gale nutilo, pabaigęs kalbą žodžiais apie vilties spin- 
dulį dykroje. Lasiteris metė po saują žemių ant kiekvieno karsto, baltą 
rožę Ketei ir pasitraukė į šalį. 

Kiti pasekė jo pavyzdžiu, o paskui paeiliui ėmė eiti prie jo, kad pa- 
spaustų ranką ar pabučiuotų į skruostą ir sumurmėtų kelis paguodos žo- 
džius. | 

Viena iš pirmųjų priėjo moteris su mažuoju berniuku, prisistačiusi 
kaip Merė Sanders. 

- O čia - Džesis, - išdidžiai pranešė ji 

Lasiteris nusišypsojo ir suabejojo, ar šis berniukas tikrai j jos sūnus - la- 
bai jau jie atrodė skirtingi. Berniukas buvo tamsaus veido, bedugnėmis 
rudomis akimis ir juodais iki mėlynumo, garbanėlėmis krentančiais ant 
kaktos plaukais. Išskirtinai gražus vaikas, kaip, beje ir moteris, tačiau jos 
grožis buvo visiškai kitoks. Šviesiaodė blondinė, kurios veidas rodėsi ste- 
bėtinai pažįstamas. 


- Ašjus pažįstu? - paklausė Džo. 

Moteris nesutriko, ir papurčiusi galvą, atsakė: 

- Vargu bau. 

- Paklausiau, nes man atrodo, kad buvome susitikę anksčiau. 

Merė Sanders išspaudė kiek nervingą šypseną: 

- Aš tik norėjau pasakyti, kad man labai gaila. Ketė... - Nuleidusi 
žvilgsnį ir vėl papurčiusi galvą, užbaigė: - Išgirdau apie tai per Žinias. 

- Atleiskite. Stengiausi pranešti visiems jos draugams. 

- Nereikia atsiprašinėti. Mes nebuvome artimos draugės. Tik per ste- 
buklą aš išvis išgirdau apie jos mirtį. 

- Bet jūs sakėte... 

- Gyvenu gana toli, - skubomis paaiškino moteris. - Mes keliavome. 


šingtono. - Ji nutilo ir prikando apatinę lūpą. - Atleiskit, aš per daug ple- 
pu. 

- Nieko panašaus. 

- Susipažinau su jūsų seserimi ten... Europoje, ir ji man labai patiko. 
Mes su ja turėjome daug bendro. Todėl, pamačiusi per televizorių jos ir 
Brendono nuotraukas... - Moters balsas suvirpėjo, ir Lasiteris pamatė, 
kad jos akys paplūdo ašaromis. - Žodžiu, kažkokia jėga privertė mane 
atvažiuoti. - Ji trumpai atsiduso, ir, susitvardžiusi, baigė: - Noriu pareikšti 
jums savo užuojautą dėl tokios netekties. 

- Ačiū, - atsakė Lasiteris. - Ačiū, kad atėjote. 

Kai ji pasitraukė, priešais jį atsidūrė Miurėjus - per jo skruostus ritosi 
ašaros. 

- Tai sunku pakelti, - ištarė jis, apkabindamas Lasiterį. - Iš tiesų, Džo, 
sakau tau - tai tiesiog siaubinga. 

Lasiteris jau seniai buvo pamiršęs, kas yra ašaros, bet dabar jo gerklę 
gniaužė spazmai. Jis prarado žmogų, kurį pažinojo geriau, nei kas kitas, 
su kuriuo kartu užaugo. Galutinai iširo "aljansas" - šiuo iškilmingu žo- 
džiu Ketė buvo pavadinusi jų gynybos nuo tėvų tarpusavio sąjungą. 

Akyse vėl iškilo jos mažytis, rimtas veidelis. Jie sėdėjo žaidimų kam- 
baryje, palapinėje, kurią Ketė surentė iš antklodžių ir paklodžių. Jam bu- 
vo, ko gero, penkeri, Ketei - dešimt metų. 

- Mes turime laikytis kartu, - paskelbė ji, - tu ir aš. Aš nusprendžiau, 
kad turime sudaryti aljansą. 

Tik po daugelio metų šis žodis iš tikrųjų atsirado Džo žodyne, bet ir 
tada jis iš karto suprato, ką sesuo turi omenyje. Ketė sugalvojo kažką pa- 
našaus į įstatus, kuriuos garsiai jam padeklamavo. 

1 punktas. Niekada neskųskite aljanso narių. 


Jie smeigtuku įsidūrė pirštus, išspaudė po lašą kraujo ant balto popie- 
riaus lapo ir sudegino šį po egle. Netgi suaugę, jie iš įpročio pasirašinėjo 
laiškus ir atvirukus Ketės sugalvotu simboliu - gulinčia ant šono “A" rai- 
de. 


Jų tėvas, Elijas, daugiau kaip dvidešimt metų dirbo Kongrese. Kai jo 
pavardė pasirodydavo laikraščiuose - o taip nutikdavo pakankamai daž- 
nai - šalia jos visuomet būdavo pridėta: “Atstovų rūmų narys. Kentukis". 
Pinigai, iškėlę Eliją į šias aukštumas, priklausė jo žmonai Džozei. Jos se- 
nelis susikrovė kapitalą, prekiaudamas viskiu, ir netgi tos turto dalies, 
kuri išliko po dviejų kartų, pakako, kad į Džozę atkreiptų dėmesį jaunas 
garbėtroška iš skurdaus Luisvilio rajono. 

Elis ir Džozė savo vaikais domėjosi gana paviršutiniškai. Kaip ir dau- 
gelis su Kongresu susijusių Žmonių, jie blaškėsi tarp Vašingtono ir savo 
gimtosios valstijos, todėl Džo ir Ketę augino ne tėvai, o gausybė auklių 
bei kompanjonių (vėliau - "pagalbininkų" ). 

Pats Džo niekada nesusimąstė apie jų šeimą skiriančią prarają. Jis bi- 
jojo ūmaus būdo tėvo, o motiną matydavo itin retai ir laikė tai savaime 
suprantamu dalyku. Džo mokėsi brangioje privačioje mokykloje, kur 
dauguma mokinių augo tokiomis pačiomis sąlygomis. Tačiau tokie san- 
tykiai žeidė Ketę, ir jos nusivylimas galiausiai pasiekė tokią ribą, kad jai 
tapo į viską nusispjaut. 

„Džo apie tai žinojo, nes vienąsyk, atnešęs motinai iš virtuvės gėrimą, 
užtiko jas besiginčijant. 

- Mes tau visiškai nerūpime, - su įsiūčiu kalbėjo Ketė. - Reikalingi tik 
tam, kad galėtum parašyti daugiau vardų kalėdiniuose atvirukuose. 

Džozė, sėdėdama priešais veidrodį, gurkštelėjo iš stiklinės. Palenkusi 
galvą, įsivėrė auskarą ir ištarė, neatplėšdama akių nuo savo atspindžio: 

- Meilute, tu klysti. Tai netiesa. Jūs man labai daug reiškiate. 

Iki šiol Džo ausyse skamba saldus kaip cukrus motinos balsas “laaa- 
abai dauuug/. Užtikrinusi dukrą, kad myli, Džozė pakilo iš už tualetinio 
staliuko, atgaivino orą krištoliniu purkštuvu ir praplaukė pro kvepiantį 
debesėlį. 

- O dabar pabučiuok mamytę, - tarė ji. - Tavo mamytė siaubingai 
skuba. 

Elis išreikšdavo savo tėviškus jausmus visuomeninės pareigos forma. 
Jis įtraukdavo planuojamą auklėjamąjį darbą su vaikais į savo darbo ka- 
lendorių, apie ką sesuo nepraleido progos pranešti Džo. Kartą vakare ji at- 
sitempė brolį į tėvo darbo kambarį ir parodė oda įrištą bloknotą, kuriame, 
įtemptoje kongreso nario dienotvarkėje, jie surado ir sau skirtą laiką. 


7.00 - Malda ir pusryčiai su jaunaisiais respublikonais. 

8.30 - Nac. resp. taryb. posėdis 

Vyriausiojo partijos komiteto posėdis 

10.15 - Vaikai. Zoologijos sodas. 

Beveik visus kontaktus su vaikais Elis planavo iš anksto. 

Nuvežti Džo ir Kamilą: kirpykla. Pakalbėti su Kete tema: “Svajonės 
ir planavimas". 


Vaikai pradėjo reguliariai vartyti užrašų knygelę, kad sužinotų, kas 
jų laukia. Jie apsimesdavo sergančiais ar sugalvodavo kitokią priežastį, 
norėdami išvengti tų dienotvarkės punktų, pagal kuriuos jiems tektų bū- 
ti parodomaisiais egzemplioriais. Jie išsukinėdavo vienas kitą, melavo - 
žodžiu, veikė vieningu frontu. 


Lėšų rinkimas senatoriui Volingui. Atsivežti vaikus. 
- Mama, mamyte... - pradėdavo inkšti Ketė. - Man taip negera... 


Po ceremonijos Lasiteris surengė pusryčius, per kuriuos jam labai 
norėjosi pakalbėti apie savo vaikystę, prabėgusią kartu su Kete, ir apie 
judviejų aljansą. Jis apmetė žvilgsniu susirinkusiuosius, ieškodamas Miu- 
rėjaus ir moters su mažuoju berniuku. Kaip ji pasivadino? Merės. Ne- 
paisant jos žodžių, Lasiteris negalėjo atsikratyti jausmo, kad jau buvo ją 
susitikęs ir pažinojo. Galbūt jį traukė prie šios moters tai, kad jai vienin- 
telei, neskaitant Miurėjaus, Ketės mirtis tapo asmenine netektimi? Ga- 
liausiai jis susirado Miurėjų, o gal Miurėjus susirado jį, tačiau dama su 
vaikučiu buvo dingusi. 

Po pusryčių Lasiteris nuvežė tetulę Lilijaną į oro uostą. Atgal parva- 
žiavo mokamu keliu ir, kai grįžo, buvo jau beveik sutemę. Paprastai 
Džo laukdavo tos minutės, kai įsuks į ilgą, kiek išlenktą privažiavimo ke- 
liuką, o po ratais sudzingsės skalda. Jam patiko ritmingas dunksėjimas, 
mašinai važiuojant mediniu tilto per sraunų upelį klojiniu. Tai buvo vie- 
na iš priežasčių, kodėl jis nusprendė statytis namą būtent čia. Paprastai 
didžiąją dalį kelio iš darbo Džo planuodavo, apsvarstydavo būsimus su- 
sitikimus bei spręsdavo taktines užduotis. Bet vos tik pervažiavus tiltą, 
visi rūpesčiai pasitraukdavo. 

Iš už medžių išnyrančio namo kontūrai žavėjo jį. Visose Vašingtono 
kaimynystės apygardose nebuvo panašaus statinio, ir ne todėl, kad jį 
projektavo keistuolis, o gal ir genijus olandas. Šis olandas iš principo ne- 
mėgo stačių kampų. Galų gale milijoną dolerių kainuojantis namas tapo 

neįsivaizduojamų sinusoidžių, neįtikėtinų kasibus ir didžiulių, nežinia 
kaip paslėptų plotų deriniu. 

Žmonės, pirmą sykį išvydę Lasiterio namą, reaguodavo dvejopai. 
Vieni, net išsižioję sustingdavo iš susižavėjimo, kiti, prikandę apatinę lū- 
pą, rimtai linksėdavo, lyg Skye ii “Štai ką per dideli pinigai padaro 
net iš normalaus žmogaus“. Lasiteriui patiko mintis, kad apie žmones jis 
gali spręsti pagal jų reakcijas į jo būstą. Tačiau iš tikrųjų buvo ne taip. 
Kai kurie iš jo nuoširdžiai mylimų žmonių - pavyzdžiui, Ketė, - tik tylo- 
mis linksėdavo galva ar mandagiai šypsodavosi. 

Beje, dauguma skeptikų pakeisdavo savo nuomonę vos peržengę 
slenkstį. Namas buvo pilnas šviesos, besiliejančios pro stiklines atriumo 
lubas, besidriekiančias iš šiaurės į pietus. Didžiuliai kambariai tolydžio, 
beveik nepastebimai pereidavo vienas į kitą. Sienas puošė juodai baltos 
Niujorko nuotraukos ir subtiliai įrėminti komiksų herojų atvaizdai. Bal- 
dų buvo nedaug, į akis krito tik didelis rojalis, kuriuo Lasiteris mokėsi 
groti. | 

"Sugrįžimas namo Džo būdavo tarsi apdovanojimas po sunkios die- 
nos, bet šįsyk vėsios baltos sienos ir erdvios patalpos nuotaikos nepakėlė. 
Priešingai, namas atrodė tuščias ir šaltas, ir priminė greičiau tvirtovę, nei 
užuovėją sielai. 

Prisipylęs aukštą stiklinę viskio “Chivas Regal", Džo nuėjo į savo 
mėgstamiausią kambarį - kabinetą, kur tris, suglaustas neįprastais kam- 
pais sienas nuo grindų iki lubų užėmė knygų lentynos, palei kurias siau- 
rais bėgeliais važinėjo bibliotekos kopėtėlės. Kampe - trys pėdos virš 
grindų - buvo įrengtas židinys, imituojantis nedegtas plytas, su pliausko- 
mis ir prakurais. Nepaisant lauke tvyrančio karščio, Džo įkūrė ugnį ir 
prasėdėjo dvidešimtį minučių, siurbdamas viskį ir stebėdamas pliauskas 
ryjančios liepsnos Žaismą. 

Po kurio laiko jis nuspaudė autoatsakiklio mygtuką ir išklausė kelis 
pranešimus. Padidinęs garsą, Lasiteris išėjo į terasą ir sustojo prie turėklų, 
stebėdamas, kaip vėjyje siūbuoja eglių viršūnės. Oras padvelkė gaiva, 
pranašaujančia lietų. Lasiteris sumetė, kad jis prasidės ne vėliau kaip po 
valandos. 

Pasirodė, kad per dieną buvo praleisti keli dalykiniai skambučiai. Vie- 
nas pranešė apie galimą nedraugišką susijungimą “Trikome", ir teisinin- 
kas iš “Leman Brothers" siūlė skubiai susitikti. Iš kito skambučio Džo su- 
žinojo apie “išsidūrimą" Londone. Vienas detektyvas buvo “labai jau ar- 
šus“ (kad ir ką tai reikštų) ir jo veikla susidomėjo BBC. 

Daugumoje pranešimų draugai ir pažįstami, asmeniškai nepažinoję 
Ketės, reiškė Džo užuojautą. Vienas skambutis buvo iš televizijos, kitas - 


iš “Washington Post". Paskui krūtininis Monikos balsas paskelbė, kaip 
baisiai jai gaila, ir jei Džo ko nors reikėtų - “bet ko“, pridėjo ji, - jos tele- 
fono numeris nepasikeitęs. 

Lasiteris norėjo paskambinti, bet prisiminė, kad į jie išsiskyrę. “Kas 
man darosi?“ - paklausė savęs. 

“Tas pats, kas visuomet“, - atsakė vidinis balsas. 

Ar, tiksliau, tai, kas jau tapo rutina. Džo sutikdavo patinkančią mo- 
terį, jie išbūdavo kartu maždaug metus, o paskui išsiskirdavo. Šį kartą 
nutiko taip: Monika pateikė jam ultimatumą, po kurio sekė nedidelis 
pratęsimas, paskui dar vienas... po kurio Monika užleido vietą Klerei, ar 
kažkuriai kitai. Ne, iš tiesų Klerei, kuri dabar buvo Singapūre, konferen- 
cijoje. Prieš porą dienų ji paskambino, ir Džo pasakė jai apie Ketės mirtį. 
Klerė niekuomet nebuvo mačiusi Ketės, ji sumurmėjo kažką apie tai, 
kad tuojau pat grįš. Džo žodžius, kad šito nereikia, ji priėmė kaip savai- 
me suprantamus, kadangi jų ir tikėjosi. 

Džo pribaigė stiklinėje likusį viskį. Teisybė buvo tokia, kad jis mėgo 

moterų draugiją, tačiau vienu metu - tik vienos moters. Monogamija, ar, 
tiksliau, monogamija keičiant partneres, buvo jam natūrali būsena - kaip 
ir vedybos. Tačiau su vedybomis, kaip sako žinovai, turi pasisekti iš pir- 
mojo karto, ir iš prigimties romantikas Džo tikėjo, kad išmušus lemtinga- 
jai valandai jis tai pajus. Tada jo nebekankins abejonės ir sukurti šeimą 
jam taps svarbiausiu gyvenimo tikslu. O Monika... vedybos su ja tebuvo 
vienas iš galimų variantų. 

Paskutinis pranešimas buvo nuo Riordano, bet Džo išklausė jį neati- 
džiai. Kai autoatsakiklis nutilo, jis suvokė, kad iš tikrųjų neišgirdo nė vie- 
no žodžio, ir ryžtingai atsuko juostelę atgal. 

Riordanas buvo iš tų Žmonių, kurie visiškai nemoka kalbėti į autoat- 
sakiklį. Detektyvas skubiai bėrė žodžius ir dar siaubingai šaukė. 

- Atleiskit, jei aš per grubiai su jumis šnekėjau, - suriko jis. - Užšokit 
pas mane rytoj, gerai? Noriu užduoti jums porą klausimų. 


10 skyrius 


Riordano kontora buvo netoli nuo 29-osios autostrados, vienoje iš 
žvilgsnį žeidžiančių dėžučių, kurių šeštajame dešimtmetyje pristatė mu- 
nicipalinei administracijai įkurdinti. Iš lauko pastatas atrodė lyg žydro 
plastiko bei stiklo plokščių, kurias jungė patamsėjusios aliuminio juoste- 
lės, kombinacija. 5į architektūros šedevrą galima buvo laikyti tiek mo- 
derniu - juk pastatytas buvo jis visai neseniai, tiek ir atgyvenusiu šlamštu, 

kadangi šalia gretimų, grakščių XIX a. statinių atrodė tiesiog pasigailė- 
tai. 

Interjeras buvo ne ką geresnis už išorę. Garsui nepralaidžios lubų 
plokštės iškrypo ir susimurzino. Tūkstančiai sluoksnių grindis dengian- 
čio vaško prisigėrė dešimtmečių purvo. Laiptinės priminė Lasiteriui mo- 
kyklos metus. Jis netgi jautė apgižusio pieno kvapą, nors ir nežinojo, ar 
iš tikrųjų, ar taip jam rodosi. 

Visas antras aukštas priklausė kovos su narkotikais skyriui, ir ant du- 
rų kabojo rūstus įspėjimas: 

“Agentūros dalis 

ĮTARIAMIESIEMS ĮEITI 

„GRIEŽTAI DRAUDŽIAMA“" 

Žmogžudysčių tyrimo skyrių Lasiteris surado ketvirtajame aukšte. 
Jame buvo kelios patalpos su atskirais įėjimais - apklausų kambariai, spė- 
jo Lasiteris, - ir daugybė suspaustų, panašių į triušių narvus kabinetukų, 
perskirtų žmogaus ūgio stiklinėmis sienomis. Čia tvyrojo tokia betvarkė 
ir chaosas, kokie būna tik stambių laikraščių redakcijose. Kažkas spok- 
sojo į monitorių, kažkas stuksėjo rašomąja mašinėle, o kiti, kaip, pavyz- 
džiui, Riordanas, spausdami prie ausies telefono ragelį, kažin ką rėkė į 
Ji. 

Riordanui sukako jau penkiasdešimt penkeri. Jo odos tipas buvo toks, 
kokį dažniausiai turi airiai - oda atrodo ne tiek sena, kiek nugairinta. Jo 
veidas ir rankos pamažu įgavo raudoną atspalvį, bet kūnas, spėjo Lasite- 
ris, išliko pieno baltumo. Kai detektyvas pamatė Lasiterį, jo šviesiai žyd- 
ros akys suapvalėjo, nebyliai pasisveikindamos. Policininkas atrodė per- 
vargęs. Kilstelėdamas antakius, jis pirštu parodė kėdę. 

Patalpoje buvo siaubingai tvanku. Šildymas veikė pagal kalendorių, 
o ne pagal orą. Visi detektyvai darbavosi nusimetę švarkus, ir Lasiteris 
pastebėjo, kad jie ginkluoti. Perpetiniai diržai prilaikė dėklus, iš kurių 
kyšojo pistoletų rankenos. Farai, žinoma, buvo įpratę nuolatos nešiotis 
ginklą, bet Lasiteris, lankydamasis policijos nuovadoje, negalėdavo atsi- 
stebėti. 

Beje, būtent dėl to buvę farai ir netiko kitam darbui - bent jau darbui 
“Lassiter associates“. Esmė buvo net ne ta, kad jie nesugebėdavo para- 
šyti poros žodžių. Jie buvo per daug pastebimi - vairuodavo ne mašiną, 
o transporto priemonę, ne ateidavo kur nors, o atvykdavo. Be to, ir jų 
elgsena specifinė. Buvę tvarkos sergėtojai elgdavosi taip, tarsi jų krūtinę 
ir toliau dabina ženklelis, o iš dėklo kyšo pistoletas. Beveik visiems poli- 
cininkams kurį laiką tenka nešioti uniformą, ir jie, tarsi aktoriai ar poli- 
tikai, pripranta, kad visi reaguoja į jų pasirodymą. Jiems neturi reikš- 
mės, kokia ta reakcija - palanki ar neigiama, svarbu, kad ji yra. Kaip pa- 

stebėjo Lasiteris, šis įprotis išlikdavo ir E DISEJMS daugeliui metų po atsista- 
tydinimo. 

Riordanas padėjo ragelį, sunėrė savo didžiules raudonas letenas ir ta- 
rė: 

- Automobilis. Pagalvojau, kad jums bus įdomu. Jūsų sesers kvartale 
suradome išnuomotą automobilį ir pasekėme jo pėdsakus. 

Lasiteris linktelėjo, bet nusprendė patylėti. Iš Riordano tono jis supra- 
to, kad, nors detektyvas ir supyko ant jo už nelemtąją kelionę į nudegi- 
mų palatą, bet pykčio širdyje nelaiko. Sis klausimas buvo išspręstas. 

- Kompanija “ Herz". Išnuomotas Dalaso oro uoste. Nėra abejonių, 
kad tai Džono Dou mašina. Bagažinė smirda. Greičiausiai žibalu. Bet 
negalima sakyti, kad mums iš to yra kokia nors nauda. 

Jis padarė pauzę. 

- Na, ir?.. 

- Reiškia, taip, - gūžtelėjo pečiais Riordanas. - Vaikinas naudojosi kre- 
ditine kortele, išduota Chuano Gutijereso vardu. Kortelė užregistruota 
adresu Brukvilyje, Floridos valstijoje. Paprašiau, kad vietiniai farai patik- 
rintų. Pasirodė, kad tai mebliuoti kambariai, kur visas paštas išverčia- 
mas apačioje ant stalo. Vaikinas, vardu Chuanas, nuomojosi ten kambarį 
prieš porą mėnesių. Namo grįždavo retai. 

Suskambo telefonas, ir Riordanas pakėlė ragelį. Lasiteris kiek pasi- 
klausė, ir, įsitikinęs, kad pokalbis nesusijęs su jo reikalu, ėmėsi tyrinėti 
aptvaro, kuriame sėdėjo detektyvas, sienas. Jas puošė, jei čia tinka toks 
žodis, vaikų piešiniai. Viljamo Tailerio pradinė mokykla. Negrabiai nu- 
tepliotos figūros, apginkluotos gana realistiškais pistoletais. Iš vamzdžių 
lygiais punktyrais lėkė kulkos. Riebios raudonu pieštuku nuterliotos dė- 
mės reiškė žaizdas, o kai kuriuose piešiniuose kraujas lašėjo atskirais, 
kruopščiai išvedžiotais lašais. Lasiteriui pasirodė, kad šios primityvios 
kruvinos scenos daro kur kas didesnį įspūdį, nei patys subtiliausiai kino 
efektai. 

Riordanas padėjo ragelį. 

- Tai kur aš sustojau? 

- Chuanas Gutijeresas. 

- Ak taip. Tas blakynas Brukvilyje jam tetarnavo kaip pašto adresas. 
Bet tai ne viskas. Išnuomotos transporto priemonės peleninėje aptikome 
raktą nuo numerio motelyje. Teko padirbėti kojomis, bet ne veltui: mo- 
telis "Komfortas" 395-ojoje autostradoje, Chuanas Gutijeresas - numeris 
214. Gavome orderį kratai ir radome kelioninį krepšį, Ferfakso grafystės 
žemėlapį ir piniginę. 

- Piniginę? 

- Taigi. Ojoje - beveik du tūkstančiai dolerių grynais, vairuotojo tei- 
sės, bibliotekos kortelė, socialinio draudimo kortelė ir pora kreditinių kor- 
telių Visa". Viskas - Chuano Gutijereso, gyvenančio Brukvilyje, Floridos 
valstijoje, vardu. Mes kai ką patikrinome, ir aiškėja, kad misteris Gutije- 
resas - greičiausiai visai ne misteris Gutijeresas. | 

- Kaip tai? 

- Vyrukas neturi praeities. Tarytum jis gimė prieš du-tris mėnesius, 
būdamas iš karto keturiasdešimt trejų metų. Bibliotekos kortelė užpildy- 
ta rugpjūtį, bet jis neėmė nė vienos knygos. Vairuotojo pažymėjimą ga- 
vo rugsėjo pradžioje, bet anksčiau vairavimo teisių neturėjo, ar bet jau 
mes nieko apie jas nežinome. Jis niekada nepirko mašinos. Niekada ne- 
gavo baudos. Ir abi jo “ Visos“ turi užtikrinimą, kuris į įnešamas, jei yra 
nemokumo arba bankroto rizika. 

- Tai reiškia, kad į banką iš anksto įnešami pinigai? 

- Būtent. Kiekvienai kortelei atidaryta kredito linija dviems tūkstan- 
čiams dolerių. Ir jis jas turi... 

- Nuo rugsėjo? 

- Tikrai taip. Ir jomis naudojosi. Atliktas tik vienas apmokėjimo cik- 
las, bet jis suspėjo atkurti balansą abejose. Tai buvo padaryta labai grei- 
tai, pervedus pinigus paštu. 

- Reiškia, jis - vaiduoklis. 

Detektyvinėje r taip vadino tuos, kurie gyveno išgalvotu 
vardu. 

- Ne tik vaiduoklis - jis supervaiduoklis. 

- Kąjūs turite omenyje? 

- Jis nepavogė šitų dokumentų ir nehusipirko. Atrodo, kad jie specia- 
liai suklastoti. Net numeris ant socialinio draudimo kortelės iš tiesų egzis- 
tuoja ir priklauso tikrajam Chuanui Gutijeresui, gyvenančiam Tampoje. 
Tas Chuanas Gutijeresas mašinos nevairuoja, o amžius jo maždaug toks 
pat, kaip ir Džono Dou. Kas imtųsi tikrinti pagal numerį, nuspręstų, kad 
tai tas pats Žmogus. 

- Taijūs norite pasakyti, kad Džonas Dou padirbėjo kaip reikiant. 

- Geriau nepasakysi, nors mirk. Asmens pažymėjimas - prašau! Jei jį 
sustabdys faras - jokių problemų. Jis nori išsinuomoti automobilį? Labai 
prašom. Nori skristi, bet bijo sukelti įtarimą, mokėdamas grynais? Štai 
jums kreditinė kortelė. Jis gali skristi į Mėnulį, ir niekas neatkreips į tai 
dėmesio. Aš nenoriu pasakyti, kad jo priedanga - neperšaunama. Taip 
nėra. Bet jeigu vyruko neareštuos, neįtars įvykdžius nusikaltimą - rimtą 
nusikaltimą, pabrėžiu, - jo padėtis tvirta. Tokia tvirta, kad verčia susi- 
mąstyti. | 

- Susimąstyti dėl ko? 


- Ar tikjis - ne profesionalas. Dabar apie tai, dėl ko aš jus čia pasikvie- 
čiau. Man regis, atėjo laikas iš esmės pakalbėti apie jūsų seserį, - tarė 
Riordanas, atsilošęs į kėdės nugarėlę. 

- Bet kam? - Lasiteris nenoromis susiraukė. - Aš Ši ais papasakoti 
nieko naudingo. 

- Leisiu sau nesutikti. 

- Prašau, dėl Dievo meilės, tačiau Ketės gyvenime tikrai nebuvo nieko 
tokio, kas priverstų Žmogų su profesionalo manieromis perpjauti jai ger- 
klę, sudeginti namus iki pamatų ir nužudyti sūnų... 

- Šiaip jau, - pastebėjo Riordanas, - jai gerklės j jis nepjovė. Gerklę jis 
perpjovė Brendonui, o ją pribaigė smūgiu į širdį. 

Lasiteris rengėsi kažką sakyti, bet tuojau pat šios minties atsisakė. 
Riordanas atsikrenkštė, ir, kai vėl prakalbo, jo balse buvo girdėti nuos- 
kauda, o akys pasidarė lyg vaikučio, nepelnytai gavusio pylos. 

- Pažvelkite į faktus mano akimis, Džo. Iš visų jėgų stengiuosi tirti Šį 
įvykį - dėl jūsų. Visą laiką pakišu savo subinę... 

- Dėl manęs? Tai juk dviguba žmogžudystė! 

- Jūsų Žiniai: mums ant galvos kabo penkiasdešimt septynios neištir- 
tos žmogžudystės, o aš metu visas jėgas tirti vienai iš jų, kuri, be to, jau 
kaip ir atskleista. Vėlgi jūsų Žiniai: šį rytą aš pakalbėjau su daktaru Hu- 
ziu, ir tas man pasakė, kad mūsų Dou reikalai labai prasti. Plaučiai nu- 
ėjo velniop. Taigi, jus dominanti byla bet kuriuo metu gali išsispręsti pati 
savaime. 

- Norite pasakyti, kad, jei jis mirs, byla bus išspręsta? 

- Būtent tai ir noriu pasakyti. Jei ekspertizė viską patvirtins, nusikal- 
timas bus laikomas atskleistu. Tuo atveju, jei jo pirštų atspaudai sutaps 
su atspaudais ant peilio, o DNR analizė bus teigiama - žodžiu, jei įrody- 
sim, kad įtariamasis “ A" įvykdė nusikaltimą “X",- detektyvas skėstelėjo 
rankomis, - byla bus laikoma ištirta. Jei įtariamasis “A" numirs, tai nieko 
nekeis. 

- Bet mes nežinome jo motyvų, - iškvėpė Lasiteris. 

Riordanas sugniaužė ir atleido kumščius, kiek patylėjo ir atsakė: 

- Motyvai, motyvai... O jeigu jokio motyvo išvis nebuvo? Kas, jei Dou 
taip pasielgti liepė tarakonai? Arba, užkaifavęs, jis nusprendė, kad pri- 
pjauti jūsų sesę - puiki idėja? 

- Jei, žinoma, spjausim į tai, kad šitaip visiškai neatrodo. 

- Taip, - sutiko Riordanas. - Visiškai neatrodo. Bent jau dėl tokių do- 
kumentų. - Patylėjęs, jis tęsė: - Problema ta, kad, kol Džonas Dou dar 
tempia, aš turiu kastis giliau, ir labai tikiuosi, kad jūs nenuslysite į šalį, 
vos tik kalba pasisuks apie jūsų seserį. 


- Jūs teisus, atsiprašau. | 

Riordanas, regis, buvo pamalonintas. Išspaudęs kažką panašaus į 
šypseną, jis tarė: 

- Taigi, papasakokite apie ją. 

Lasiteris gūžtelėjo pečiais. Jis staiga pasijuto pavargęs. 

- Ji nuolat klausydavosi “Prerijų kompaniono". 

- Kas tai? - sukluso Riordanas. 

- Minesotos radijo šou. - Riordanas pakėlė į jį akis. - Noriu pasakyti, 
kad iš tikrųjų neturiu ko pasakoti. Mano sesuo gyveno kuo įprasčiausią 
gyvenimą. Ji buvo režisierė "NPR". Dirbdavo labai daug. Visi jos intere- 
sai sukosi apie darbą ir vaiką. Jos, jei taip galima vadinti, visuomeninis 
gyvenimas tebuvo bendros labdaringos vakarienės vaikų darželiui pa- 
remti ir Vienišų motinų bendruomenė unitarinėje bažnyčioje. Didžiąją 
laiko dalį ji praleisdavo namie. Priešų neturėjo. | 

- Atleiskit, bet iš kur tai žinote? 

Lasiteris susimąstė. Jis netikėjo, kad Ketė būtų galėjusi turėti nuo jo 
paslapčių, bet nebuvo tuo visiškai tikras. 

- Mes buvome draugai. Kai tėvai mirė, Ketei sukako dvidešimt, man 
- penkiolika. 

- O taip, kongresmenas. Prisimenu. Sudužo lėktuvas. 

- Sraigtasparnis. | 2 

- Tragedija, - abejingai tarė Riordanas ir tęsė: - Tai štai iš kur jūsų se- 
suo turėjo pinigų. O aš stebėjausi, kaip ji įsigijo tokį klasišką namą. 

- Tėtušis įsigudrino prašvaistyti beveik visą motinos turtą, bet mes 
abu visgi gavome po porą šimtų tūkstančių dolerių. Ketė buvo labai tau- 
pi. Sėmingai investavo pinigus. Kai atsirado Brendonas, pardavė namą 
mieste ir persikėlė į užmiestį. 

- Kamjji paliko pinigus? Pasakykit, jei galite. Mes tuo kol kas neužsi- 
ėmėme. 

Lasiteris buvo Ketės testamento vykdytoju, Riordanas apie tai žinojo 
arba spėjo. Papurtęs galva, Džo atsakė: 

- Galėčiau parodyti jums testamentą, bet ten nieko įdomaus nėra. Ji 
viską paliko Brendonui, o tuo atveju, jei jis mirtų anksčiau, ar jie mirtų 
vienu metu, viskas tenka labdarai. 

- Kokiai būtent? - žymėdamasis bloknote, paklausė Riordanas. 

- Vaikų darželiui “Welly Drive" ir “Sweet Brier“ , tai jos koledžas. 
Tiesa, dar ir "Greenpeace". 

- Jums nieko? 

- Tik asmeniniai daiktai ir šeimos nuotraukos. Viskas pražuvo ugny- 
je. 

Riordanas atrodė nusivylęs. 

- O vyrai? Jos gyvenime buvo vaikinas? 

- Paskutiniuosius dvejus metus - ne. 

- O kaipgi vaikas? Ji gaudavo alimentus? 

- Ne. 

- Kodėl? 

- Todėl, kad tėvo nėra. 

- Kaip tai? - Riordanas nustebęs sumirksėjo. - - Jis mirė? 

- Ne. 

Riordanas neišlaikė ir prunkštelėjo. 

- Papasakokit man, iš kur atsirado vaikas, ir būsit laisvas. 

- Ketė pasakė, kad jos laikas eina. O kadangi jos gyvenime nėra jokio 
vyro, tai jo jai ir nereikia. 


Iš tikrųjų Ketė buvo kur kas atviresnė. Apie ketinimą tapti motina ji 
pranešė Džo per savo trisdešimt septintąjį gimtadienį. Jis pakvietė ją pa- 
vakarieniauti “Mažajame Vašingtone“, užsakė kambarius nakvynei, ir 
jiedu nemažai išgėrė. Paprastai Ketė daug negerdavo, bet tą vakarą po 
taurės chereso, butelio “Dom Perinion“ ir poros taurelių armanjako ji bu- 
vo aiškiai apgirtusi. Sėdinti priešais Džo Ketė, gudriai šypsodama, terlio- 
tiesiai į akis. Paskui, pabaigusi likerį i ir atstūmusi taurelę, ryžtingai pra- 
bilo: 

- Kuriam laikui su šituo baigta, 

- Eilinė sveikatingumo kampanija? 

- Tam tikra prasme. 

Susimąsčiusi ji vedžiojo pirštu po taurės kraštą. Kai stiklas staiga šai- 
žiai skambtelėjo, Ketė atitraukė ranką ir, visa išraudusi, prašneko: 

- O kas, jei pasakysiu tau, kad ruošiuosi turėti vaiką? 

Džo nežinojo, ką atsakyti. Jis nenorėjo kalbėti apie ankstesnius jos ne- 
sėkmingus bandymus pastoti, nors ji ir Miurėjus “labai stengėsi". Dar 
jaunystėje noras sulieknėti (ji numetė svorį iki septyniasdešimties svarų) 
sukėlė anoreksiją ir, kaip tvirtino gydytojai, “ilgalaikio reprodukcijos or- 
ganų pažeidimo". | 

- Tai kas gi bus laimingasis tėtis? Ir kodėl pužė aljanso narių apie tai 
nieko nežino? 

Ketė aplaižė šakutės galiuką ir spindinčiomis akimis pasakė: 

- Jokio tėvo nebus. 

- Tada tavo planas turi rimtą spragą. 

Ketė sukikeno ir kalbėjo toliau: 


-66 - 


- Šiaip jau problemos pasidulkinti nėra. Bet kad mūsų laikais be ap- 
saugos priemonių? Negirdėta! Dar atsirinkti tinkamą laiką? Be to, vaiki- 
nas tikriausiai imtų klijuotis, reikalauti bendrai rūpintis kūdikiu, gal net 
panorėtų gyventi kartu. Patikėk, vyras man tiktai trukdytų. Tačiau, lai- 
mei, yra ir kitų, kur kas efektyvesnių būdų. 

- Nagi nagi! Ar tik nenori pasakyti, kad... 

- Uhu, - linktelėjo Ketė. - Aš eisiu ten rytoj. Tai bus pradinis pokalbis 
- konsultacija dėl būsimos procedūros, - šypsodama užbaigė ji. 

Tuo metu Lasiteris nepritarė sesers džiaugsmui dėl būsimosios moti- 
nystės, nors ir stengėsi to neparodyti. Ketė buvo per daug nekantri ir di- 
džiulė egoistė. Jis tiesiog nepajėgė jos įsivaizduoti motinos vaidmenyje. 
Tačiau sesuo buvo teisi. Amžinasis motinos instinktas nugalėjo. Keturi 
brangių operacijų ir nuolatinių nusivylimų metai galiausiai davė rezulta- 
tą. Motinystė pakeitė Ketę, išvadavo ją nuo karingojo jaunystės egoizmo. 
Lasiteris spėjo, kad šį pokytį lėmė ne besąlygiška Brendono meilė moti- 
nai, O tai, kad pati Ketė pirmą kartą tikrai pamilo. Ji pamilo savo sūnų. 


Prieš jį sėdintis detektyvas išraudo. Jis buvo šokiruotas. 

- Jūsų sesuo nuėjo į... vieną iš tų įstaigų? Į kliniką? Ir į jai atliko... kaip 
ten... dirbtinį apvaisinimą? 

Nepritarimas buvo justi ne tik jo balso tone, bet ir galvos pakreipime. 
Kaltai apsidairęs, jis pasilenkė prie Lasiterio ir sušnabždėjo: 

- Jei mes prarasime budrumą, bobos paims valdžią. Štai jūs šypsotės, 
o aš visai rimtai. Greitai mes pavirsim bitinais pasidulkinimui. - Pastebė- 
jęs sutrikusią Lasiterio fizionomiją, detektyvas paaiškino: - Tranais. Bitės 
be jų negali, bet, žiūrėkit, kaip išeina. Ateina žiema, ir tuos vargšelius iš- 
meta iš aviliu pliku užpakaliu į šaltį. - Riordanas linktelėjo, sutikdamas 
su savo paties mintimis, ir tęsė: - Ir toks pat likimas gali ištikti žmonių gi- 
minę. - Staiga platus detektyvo veidas sumišo, jis sunerimęs pažvelgė į 
Lasiterį ir sumurmėjo: - Patikėkit, aš nenorėjau įžeisti jūsų sesers. - Sun- 
kiai atsidusęs, jis Žin ir, atitraukęs kėdę, ištiesė ranką: - Ačiū, kad at- 
ėjote. 

- Baikit. Aš labai vertinu jūsų pastangas. - Jie paspaudė kits kitam 
rankas. - Atleiskit, jei aš... 

- A... Pamirškit. - Riordanas atrodė susimąstęs. - Nepasakyčiau, kad 
jūs man daug padėjote. Gaila, kad jūsų sesuo... - Jis liūdnai papurtė savo 
didelę galvą. - Žodžiu, nežinau, kur judėti AS - Detektyvas paplekš- 
nojo sau po pažastimi ir staiga klubais suraitė keistą pa, pasitaisydamas 
ginklo dėklą. - Jokių motyvų. Nei piniginių, nei meilės, nei šeimyninių. 
Nežinau. Gal tas vyrukas visgi psichas? 


- Galima jūsų paklausti? 

Riordanas timptelėjo kaklaraištį. 

- Ko? 

- Dėl motelio "Komfortas". Ar jis kam nors iš ten skambino? 

Detektyvas, pastuksenęs pakeliu į riešą, cigaretę išsitraukė dantimis, 
ir ėmėsi plekšnoti sau per kišenes, ieškodamas degtukų. Vos tik jie su 
Džo išėjo iš pastato, jis užsirūkė, įtraukė dūmą, išleido plona srovele į pil- 
ką dangų ir ištarė: 

- Nežinau. Netikrinom. - Ir, dar sykį giliai užsitraukęs, pridūrė: - Bet 
patikrinsim būtinai. 


11 skyrius 


Praėjus kelioms dienoms po laidotuvių, Lasiteris automobilyje vėl 
ėmė klausytis radijo. Kurį laiką jis buvo atsisakęs šio įpročio, nes iškart po 
žmogžudystės, perjunginėdamas radijo stotis, jis visą laiką išgirsdavo tą 
pačią žinią. Jam ši žinia nebuvo nauja - tiesiog perpasakota tai, ką jis jau 
girdėjo iš Riordano. Tačiau girdėti per radiją pranešant apie jo šeimos 
tragediją buvo keista ir nemalonu. Pusę minutės trunkantys pranešimai, 
įterpti tarp džiazo ir informacijos apie kamščius keliuose, skambėjo pa- 
sityčiojamai ir pikta lemiančiai. 

“Taip, aš tikrai sakau tau, Robin, aš visą rytą buvau ne savo kailyje! 
Mažam berniukui perpjovė gerklę nuo ausies iki ausies... 

Įvyko nedidelis susidūrimas žiedinio kelio išorinėje juostoje..." 

Dabar, važiuodamas plentu, Džo klausėsi, kaip vienoje iš Nacionali- 
nio oro uosto automobilių stovėjimo aikštelių, mašinos bagažinėje buvo 
rastas moters lavonas. Interviu davė kažkoks policijos pareigūnas. “Buvo 
neįprastai karšta, - aiškino jis. - Ir ši transporto priemonė atkreipė dėmesį 
dėl nemalonaus kvapo“. Farams pavyko nustatyti moters asmenybę, ir 
Lasiteris tikėjosi, kad žŽuvusiosios artimieji nesiklauso laidos. 

Naujienas pakeitė informacija apie padėtį keliuose. “Eismas į pietus 
Džordžo Vašingtono parko gatve nuo Sput Rano iki Memorialo tilto vi- 
sai paralyžiuotas“, - paskelbė malonus vedėjo balsas. Ir tai nebuvo 
pokštas. Priekyje, kiek akys aprėpė, driekėsi raudonų galinių žibintų 
virtinė. 

Nuo žmogžudytės praėjo vos dvi savaitės, o Džo jau ėmė priprasti 
prie to, kas nutiko. Protas prisitaikė, ir mintis, kad jos sesuo ir sūnėnas 
žvėriškai nužudyti, jau nebevarė jam stingulio. Jie mirė, tiesiog mirė, ir 
nieko čia nepadarysi. Maždaug tokią būseną jis patyrė po tėvų Žūties - 

kurį laiką prisiminti juos buvo skaudu, o po tam tikro laiko Džo ėmė ro- 
dytis, kad jų išvis niekada nė nebuvo. 

Išsukęs iš plento ties Kibridžu, jis nuvažiavo iki E gatvės Vaithersto 
plentu. 


Lasiteris jau valandą ramiai sėdėjo už savo rašomojo stalo, kai su- 
skambo skambutis, ir Viktorija pranešė, kad skambina reporteris iš 
“Washington Times“, kuris nori pakalbėti “apie jūsų sesers bylą“. Tame, 
kad po visų apmąstymų važiuojant jam skambina reporteris, slypėjo 
kažkokia pikta ironija. Be to, Džo nustebo. Spaudos susidomėjimas pa- 
našiais klausimais paprastai greit nugęsta. Iš laikraščių puslapių ir radijo 
bangų juos išstumia nauji, tokie pat pasibaisėtini įvykiai. 

Ragelyje pasigirdo moteriškas, jaunas ir itin nervingas balsas. Visi sa- 
kiniai kažkodėl buvo baigiami klaustųku. 

- Džoneta Dali, - prisistatė žurnalistė. - Atleiskit už sutrukdymą, po- 
ne Lasiteri, bet mane spaudžia terminai. Ir aš... 

- Kuo galiu būti naudingas? | 

- Man norėtųsi sužinoti apie jūsų reakciją. Kaip galėtumėte pakomen- 
tuoti tai, kas nutiko? 

Džo nieko nesuprato. Jo komentarai apie tai, kas nutiko? Telefono 
aparate įsižiebė dar viena lemputė, reiškianti, kad gautas svarbus skam- 
butis arba Viktorija turi kažkokį skubų pranešimą. 

- Kas nutiko? - paklausė jis Džonetos Dali. - Rengiate tęsinį? 

Kitame laido gale įsivyravo tyla, paskui žurnalistė ištarė staiga pridu- 
susiu balsu: 

- O viešpatie! Nejau jūs nieko nežinote? - Nelaukdama atsakymo, ji 
skubiai tęsė: - Aš buvau įsitikinusi, kad jie pasakė... 

- Kas nutiko? e 

- Aš nenorėčiau būti pirma, bet... Ferneiveno kapinėse... Kažkas at- 
kasė jūsų sūnėną... jūsų sūnėno kūną, norėjau pasakyti. Kažkoks vanda- 
las ar kažkas panašaus... Ir aš... 

- Ką?! Tai pokštas? | 

- Policija nenori nieko komentuoti, sere, ir aš nusprendžiau, kad jūs 
galėtumėt... 

- Atleiskit, dabar negaliu su jumis kalbėtis, - nutraukė ją Džo ir įsi- 
spoksojo į suspaustą rankoje telefono ragelį. 

Po minutės jis paskambino Riordanui, kuris ilgai atsiprašinėjo dėl to, 
kad kažkoks šuniūkštis reporteris pirmasis pranešė Lasiteriui, nuklausęs 
pokalbį policijos dažniu. 

- Aš ir pats ką tik sužinojau, - tarė Riordanas, - kadangi niekas nepa- 

jėgė susizgribti, kad dukart du - keturi, ir kad išraustas Žmogžudystės 
aukos kapas. Viską nurašė paprasčiausiam vandalizmui. Dar sykį pra- 
šau atleisti. Jums turėjo paskambinti, bet, kaip visada, pamiršo. Ko gero, 
tai buvau aš, - atsidusęs užbaigė. 

- Tai kas gi, galų gale, įvyko? Velniai jus rautų! 

- Kiek mums žinoma, viskas nutiko tarp pusiaunakčio iki septintos 
valandos ryto, - pradėjo Riordanas. - Kapinėse yra naktinis sargas, bet 
jis, kaip įprasta, neišlenda iš savo kamaraitės. Spokso į dėžutę, suprantat. 
Nieko nematė. Nieko negirdėjo. Kapinės didžiulės. Žodžiu, anksti ryte 
kažkoks vyrukas atėjo ant savo motulės kapo, aptiko šią makalynę ir 
pranešė policijai. 

- Pranešė, kad atkasė Brendoną? Bet kam? Jie ką... atleisk, Viešpa- 
tie... jie pavogė kūną? 

Jo sąmonėje sukosi frazė “kapų plėšikai". Sekė tyla, paskui Riorda- 
nas atsikrenkštė ir tarė: 

- Panašu, kad žurnalistė... reporterė... nepasakė jums svarbiausio... - 
Detektyvas kalbėjo lėtai, per prievartą spausdamas žodžius. - Jūsų sūnė- 
no kūnas buvo... ekshumuotas... išimtas iš karsto, ir, pagal ekspertų išva- 
das, cituoju: “Nusikaltėlis panaudojo magnio degtuvą“... 

pi Ką? 

- Skaitau laboratorijos ataskaitą: “Nusikaltėlis panaudojo magnio 
degtuvą, siekdamas, kad įsiliepsnotų aliuminio ir geležies oksido mišinio 
milteliai, plačiai žinomi kaip..." 

- Termitas. 

- Būtent. Termitas. Ir... hm... “kad sudegintų palaikus“. - Riordanas 
galiausiai baigė: - Kažkoks siaubas. 

Lasiteris nepatikėjo savo ausimis. 

- Nesuprantu, kam to prireikė? Ir svarbiausia - kurių galų? 

- Mes užduodame sau tuos pačius klausimus, - atsakė Riordanas, 
skubiai pridurdamas, kad farai patikrino visus gretimus rajonus, ieško- 
dami panašių nusikaltimų. - Nieko panašaus. Yra pasitaikę kapų išnie- 
kinimo atvejų, bet, paprastai, iš neapykantos. Vaikų žaidimai, palyginus 
su mūsų atveju. 

- Magnio degtuvas? Termitas? 

- Aš suprantu, ką norit pasakyti! Keliama nemažai versijų. Daugu- 
mos jų geriau neprisiminti pietaujant. 

- Pavyzdžiui? 

- Geriau nereikia... 

- Pavyzdžiui? 

- Pavyzdžiui, kad tai satanistų, kuriems prireikė vaiko organų, dar- 

bas. Ir panašiai. Asmeniškai man įdomu viena: kaip tai susiję su žmog- 
žudyste? Ir ar išvis susiję? - detektyvas patylėjo, atsikrenkštė ir pridūrė: 
- Bent vieną dalyką mes tiksliai žinom. 

- Ką būtent? 

- Tai buvo ne Džonas Dou. 


Vėliau, po pietų, Lasiteris šiek tiek pabėgiojo, kad pravėdintų smege- 
nis. Bet prieš akis tebestovėjo suanglėjusi kaukė, anksčiau buvusi Bren- 
dono veideliu. Atsikvėpęs jis įsėdo į mašiną, ir, pats to nesuvokdamas, at- 
važiavo į kapines, kur surado nedidelį plotelį, aptvertą geltona juosta. 
Uniformuotas policininkas, pasirėmęs į antkapį, rūkė cigaretę. Lasiteriui 
priėjus, tvarkos saugotojas nusviedė nuorūką ir atsitiesė. 

- Tai mano sesers... ir sūnėno kapai. 

Policininkas atidžiai pažvelgė į jį ir gūžtelėjo pečiais. 

- Kol kas neikite už juostos... 

Lasiteris žiūrėjo tylomis. Ketės kapą vis dar dengė apvytusių gėlių 
kalnas. Balti kaspinai plaikstėsi švelniame vėjelyje. Brendono antkapis 
gulėjo ant šono, šalia negrabiai išraustos duobės. Džo pastebėjo seklių 
darbo pėdsakus. Milteliai atspaudams nuimti ant viso antkapio, baltos 
dėmės žolėje ten, kur buvo nuimamos pėdsakų atliejos ir panašiai. O ka- 
po kojūgalyje buvo dar vienas negilus įdubimas. Matyt, čia gulėjo Bren- 
dono kūnas. Veikiausiai ekspertų komanda mėgino surinkti viską, kas iš 
jo buvo likę. Tačiau jiems nieko neišėjo - tą liudijo juodos apanglėjusios 
žemės juostos ir nedidelės pelenų dėmelės, priminusios Džo vaikystę, žie- 
mą, didžiulį namą Džordžtaune ir pelenus prieš prasidedant sniegakri- 
čiui. 

Apdegusios žemės ir pelenų dėmelių vaizdas itin nuliūdino Džo. Da- 
bar jis pats įsitikino, kad kažkas, iškasęs ir ištraukęs iš karsto, iš tiesų su- 
degino mažytį Brendono kūnelį. Kaip paaiškino Riordanas, vaiko lavo- 
nėlis buvo apipiltas benzinu ir sudegintas tiek, kad iš jo, Tomio Truongo 
žodžiais tariant, teliko tik “kaulų šiukšlės“. 

Kai Lasiteris grįžo, namas pasirodė jam per didelis ir per tylus. Jis pa- 
skambino Klerei, ir ta pažadėjo atvažiuoti, bet paskui jis paskambino vėl, 
papasakojo, kas nutiko ir pridūrė, kad, vis dėlto, jam geriau pabūti vie- 
nam. 

Lasiteris pabudo vidury nakties, bandydamas prisiminti, apie ką gal- 
vojo sapnuodamas. Tai atrodė itin svarbu. Kažkas susiję su Brendono kū- 
nu, ir apie tai reikia tuojau pat pranešti Riordanui. Bet kad ir kiek kanki- 
nosi, nieko neprisiminė. Mintis išslysdavo, ir, kuo labiau jis stengėsi, tuo 
labiau neapčiuopiama ji darėsi. Galiausiai Džo taip ir nesuprato, ar tai 

buvo nušvitimas, ar tiesiog sapnas. Nusivylęs, likusią nakties dalį jis pra- 
sivartė lovoje be miego. | | 

Rytą “Washington Post“ jis pastebėjo straipsnį. Lasiteriui nesinorėjo 
jo ne tik skaityti, bet ir matyti. Tačiau antraštė perdaug krito į akis. 

NUSIKALTIMO AUKOS KAPAS - VANDALIZMO OBJEKTAS. 

Vidurdienį jis sulaukė keisto skambučio iš Evanso laidojimo kontoros 
- įstaigos, su kuria Džo tarėsi dėl laidotuvių. 

- Policijos valdyba paprašė manęs susisiekti su jumis, - ištarė vyriškas 
balsas, visiems laikams įgijęs užjaučiamą toną. - Ar jūs norėtumėte, kad 
mes pasirūpintume perlaidojimu, vos tik... palaikų teismo medicinos 
ekspertizė bus baigta ir... kūnas bus prieinamas? 

Džo atsakė, kad taip. 

- Ar norite užsakyti naują karstą? Policija baigė tirti senąjį, bet jis... 
šiek tiek pažeistas. 

Džo atsakė, kad nori. 

- Ir dar kai kas, pone Lasiteri. - Ko gero, net laidotojas profesionalas 
nežinojo, ką sakyti tokiomis aplinkybėmis. Pernelyg keblus buvo atvejis. 
- Ar norėtumėt... Ar norėtumėt dalyvauti, kai mes... lydėsime jūsų sūnė- 
ną amžinam poilsiui? - Atsikrenkštęs jis paaiškino: - Perlaidojant. Kitaip 
tariant, ar norite pakaroti ceremoniją? 

Lasiteris pajuto, kaip jo širdis apmirė, o gerklę sugniaužė spazmas. 

- Jokių ceremonijų, - išspaudė jis. - Bet pats aš dalyvausiu. 

- Gerai, - su užuojauta tarė laidotuvininkas, - mes jums pranešim. 


Po dviejų parų, tokią pačią nuostabią dieną kaip ir anąsyk, Džo vėl 
atsidūrė kapinėse. Vaizdas buvo iš tiesų siurrealistiškas. Tas pats mažu- 
lytis karstelis dar sykį nuleistas į tą pačią duobę. Tik šį kartą nebuvo nei 
dvasininko, nei kitų liūdinčių ceremonijos dalyvių - įpusėjus procedūrai, 
pasirodė vienas Riordanas. Jie dviese ir užkasė kapą. Fizinis darbas išėjo 
Lasiteriui į naudą, tačiau kapas buvo mažytis ir negilus, ir netrukus jie 
viską baigė. Minutę pastovėjęs tylomis, Lasiteris patraukė link išėjimo. 

- Nair reikaliukai, - papurtė galvą Riordanas. 

Detektyvas išsitraukė cigaretę, bet užsirūkė tik tada, kai buvo nuėjęs 
nuo naujai supilto kapo prideramu atstumu. 


Po pakartotinių Brendono laidotuvių Riordanas skambindavo Lasite- 
riui kas porą dienų. 

- Tenka prisipažinti, Džo, kad nieko neturim, - dūsaudavo. - Na, tu- 
rim gerą kastuvo atspaudą ir puikias pėdsakų atliejas. Sportbačiai “Ni- 
ke“, “Chieftain" tipo, nauji, dešimto dydžio. Kitų pėdsakų nėra, vadina- 

si, dirbo vienas žmogus. Bet daugiau - nė velnio. Jokių atspaudų - nei ant 
karsto, nei ant antkapio. Tas kalės vaikas nepamiršo apsimauti pirštinių. 
Jis patylėjo ir baigė: - Kas jau savaime įdomu. 

Neskaitant Brendono kūno ekshumacijos, tyrimas vyko vangiai. 
Riordanas darė viską, kad Lasiteris žinotų visas naujienas, matyt, šitaip 
tikėdamasis išsivaduoti nuo jo įkyraus kišimosi. Pokalbių telefonu metu 
jie įprato nuolatos analizuoti visus turimus faktus. 

Pirštų atspaudai. | 

- Spėkit, kieno? 

- Cia ir spėti nereikia. 

Ant peilio, automobilio ir piniginės iš "Komforto" motelio aptiko Džo- 
no Dou pirštų atspaudus. Tai buvo svarus įrodymas, tačiau nieko nesakė 
apie įtariamojo asmenybę. Jis ir toliau liko Džonu Dou. 

- Šio vaikino sistemoje nėra, - pranešė Riordanas, turėdamas omenyje 
FTB kompiuterį, kuriame buvo saugomi šimtai milijonų pirštų atspaudų. 
Ten buvo atspaudai tų, kurie kada nors dėl bet kokių priežasčių buvo 
areštuoti, kreipęsi dėl leidimo dirbti slaptą darbą arba įsigyti šaunamąjį 
ginklą. Pirštų atspaudai būdavo nuimami visiems, kurie tarnavo kariuo- 
menėje, rengėsi tapti taksi ar autobuso vairuotojais, dirbo valstybės tar- 
nautojais. 

- Sistemoje yra visi, - pastebėjo Lasiteris. 

- Beveik visi. | 

- Žinau. Bet kuriuo atveju, daugybė žmonių. Ten esat jūs ir aš. 

- O štai ko ten nėra - tai Džono Dou. 

Kraujas, plaukai, kūno audiniai. 

- Viskas sutampa. Atspaudai ant kinžalo - jo, o kraujo pėdsakai - jų. 
Plaukai, kaip tu ir spėjai - Brendono. O oda... 

- Kokia oda? 

- Odos atplaišos, aptiktos po tavo sesers nagais. Tai štai, ji - Džono. 
Dou. Net neatlikus DNR analizės daktarai tvirtina, kad oda nulupta nuo 
mūsų veikėjo. Jo snukis gerai nudrėkstas, keturiais pirštais iš dešinės į kai- 
rę. Įbrėžimų dabar nesimato, kadangi jie po tvarsčiais. 

Peilis. | 

- Nudegimų palatoje pasodino dailininką, kuris padarė kelis eskizus. 
Paskutinysis - tiesiog puikus! Tai jis - Džonas Dou. Be nudegimų, su še- 
veliūra ir antakiais, kurių šiuo metu nebėra. Jei tik šis vyrukas nenešiojo 
aukštos moteriškos šukuosenos, mes žinome, kaip jis atrodė. 

- Ir kas iš to? 2 

- Otas, kad mes išsiuntinėjom piešinius dvidešimčiai ginklų parduo- 
tuvių ir pustuziniui krautuvių, prekiaujančių pertekliniu armijos šlamštu. 


O dabar spėkit, kas išėjo. Pardavėjas iš Springfildo tvirtina, kad pardavė 
šiam žmogui “K-K" prieš keturias savaites. 

- Ir jis tai prisimena? 

- Žinoma. 

- Kodėl? 

- Vyrukas išsiskyrė tarp pirkėjų, kaip gandras tarp žmonių. Jis vilkėjo 
puikiausią europietišką kostiumą. 

- Armani. 

- Gali būti. Šiaip ar taip, tokius klientus savo krautuvėlėse jis mato re- 
tai. Pas jį dažniau užvirsta vaikinai su kamufliažu ir kombinezonais arba 
skustagalviai jaunikliai juodais džinsais. O šitas buvo cituoju - “Tiesiog 
paveiksliukas“. Viskas, Džo, reikalas baigtas. 


Taip viskas ir ėjosi. Ligoninėje, prie nudegimų palatos, vienas nuobo- 
džiaujantis policininkas keitė kitą, kad tikrintų visų įeinančiųjų ar išei- 
nančiųjų leidimus. Ypatingos prasmės tai daryti nebuvo. Visi lankytojai 
dirbo ligoninėje, o iš pašalinių niekas, išskyrus Džo Lasiterį ar vieną kitą 
žurnalistą, paciento sveikata nesidomėjo. 


Pirmadienį, Padėkos dienos išvakarėse, Lasiteriui paskambino Rior- 
danas ir pranešė, kad gydytojai išima kvėpavimo vamzdelį iš Dou ger- 
klės. Įtariamasis jaučiasi pakankamai gerai, kad galėtų atsakyti į klausi- 
mus. Apklausa numatyta trečiadieniui. 

- Kas paskui? - pasidomėjo Lasiteris. 

- Paskui pervešime jį į Ferfaksą ir pristatysime į teismą, kur bus pa- 
teikti kaltinimai. Jei reikės, atvešime invalido vežimėlyje. 

Gydytojų teigimu, pacientas sveiko stebėtinai greitai, nors jam ir ne- 
lemta buvo tapti "naujutėliui". Ant kaklo ir kairės veido pusės liks ran- 
dai, o plaučių ir gerklų audiniai pažeisti visam laikui. 

- Ne kiekvienas taip greit išsikapstytų, - pastebėjo Riordanas. 

- Kodėl gi jis sugebėjo? 

- Daktarai sako, kad jis - kietas kaip titnagas. Yra, tiksliau, buvo pui- 
kios fizinės formos. 

- Bėgiojo? 

- Ne. Nors kas žino? Vyrukas stambus ir stiprus. Greičiausiai boksi- 
ninkas ar futbolo gynėjas. Nežinau. Visko gali būti. Nereikia atmesti ir 
galimybės, kad jis - profesionalus kariškis. 

- Kodėl taip manai? 

- Vaikinas yra buvęs kebeknėse. Gydytojai rodė man jo rentgenogra- 
mą -jam yra smarkiai kliuvę. Atrodo, kad jį kažkada kankino ar pana- 
šiai. . 


- Iš kur ištraukei? 

- Seni lūžiai ir randai. Siaubas kiek randų ant nugaros. Tarsi jį būtų 
ilgai plakę rimbu. 

- Ką? 

- Be juokų. Jeigu būtum matęs! Be to, į jį šauta iš šautuvo. Kulka pa- 
taikė į dešinį petį, išėjo nugaroje, colis nuo stuburo. Ir dar kai kas. 

- Kas gi? 

- Vadinasi, nori išgirsti mano svarstymus? Tai štai, aš manau, kad 
vyrukas profesionalus stogdengys - kloja čerpes. 

- Kodėl? 

Riordanas sukikeno, lyg būtų be galo patenkintas savimi. 

- O štai kodėl. Daktaras sako, kad ant jo kelių - nuospaudos. Didžiu- 
lės ir riebios. Štai ir pagalvojau - čerpės. Kas dar, be stogdengio, ant kelių 
gali turėti nuospaudas? 

Lasiteris pagalvojo ir atsakė: 


- Nežinau. 
- Daugiau neturiu ko pranešti, jūsų šviesybe. Dabar prokuroro žodis. 

Trečiadienį, kai Riordanas rengėsi apklausti Džoną Dou, Lasiteris at- 
vyko į savo įstaigą, įsitaisė už stalo ir, paskelbęs visiems, kad turi siau- 
bingai daug darbo, ėmė laukti detektyvo skambučio. 

Jo kabinetas buvo prabangus - su veikiančiu karaliaus Jurgio epo- 
chos stiliaus židiniu ir langais į Kapitolijaus kalvą. Ant sienų, apmuštų 
kaštono plokštėmis ir padabintų kokybiškomis litografijomis, krito švelni 
šviesa. Viename kampe stovėjo puikus drožtinis rašomasis stalas, kitame 
- du platūs krėslai ir odinė sofa. Čia tvyrojo solidumo ir patikimumo at- 
mostera, turinti nuraminti turtingus ir atsargius žmones, kurie kreipiasi 
į agentūrą, prašydami pagalbos. 

“Lassiter associates“ užėmė visą devintąjį pastato aukštą. Tai reiškė, 
kad be žmogaus, kurio vardu vadinosi organizacija, kabineto, buvo dar 
trys kampinės patalpos. Vienoje jų - konferencijų salė, kitose dvejose - 
vykdančiųjų direktorių Džudės Rinkvin ir Leo Boltono kabinetai. Tarp 
jų - dar aštuoni kambariai su langais, skirti vyresniesiems tardytojams ir 
programų vadovams. Operatyvininkai, informacijos tarnybos bendra- 
darbiai, sekretoriai ir smulkūs tamautojai darbavosi aukšto centre suręs- 
tuose narveliuose. Čia, pagrindinėje kontoroje, be Lasiterio, dirbo trisde- 
šimt šeši žmonės. Dar keturiasdešimt triūsė firmos skyriuose Niujorke, 
Čikagoje, Londone ir Los Andžele. 


Saugumo klausimams “Lassiter associates“ buvo skiriamas pabrėž- 
tinai pirmaeilis vaidmuo. Viskas prasidėjo nuo išorinio priimamojo, ap- 
rūpinto šiuolaikiškiausiomis televizijos kameromis, kurios fiksavo lanky- 
tojų ir darbuotojų judėjimą. Iš priimamojo į kabinetus su langais galima 
buvo patekti per atskirą įėjimą, kurį kontroliavo sensorinis biometrinis 
įrengimas, nuskenuojantis didžiojo piršto papiliarines linijas. Patekęs į vi- 
daus erdvę, lankytojas išvysdavo, kad visus langus dengia sunkios, gu- 
muotos, garsą sugeriančios užuolaidos - tam mažai tikėtinam atvejui, jei 
kas surizikuotų nuskaitinėti informaciją per stiklą lazeriniu įrenginiu. 
Metalines dėžes, kuriose buvo laikomos bylos, saugojo seifinės spynos su 
skaičių kombinacijomis, o šalia kiekvieno stalo stovėjo mašina doku- 
mentams naikinti. Kadangi “Lassiter associates“ klientai daugiausia bu- 
vo firmų vadovai ar geriausi advokatai, ataskaitų nekopijuodavo. Nesant 
ypatingų nurodymų, jas atspausdindavo vieninteliu egzemplioriumi ant 
tam tikru fosforo mišiniu prisotinto popieriaus, kuris, bandant kopijuoti 
(neskaitant, žinoma, perrašymo ranka) pajuosdavo. 

Kompiuteriai 'Lassiter associates“ buvo aprūpinti apsaugos mecha- 
nizmais, bet saugumo požiūriu kur kas svarbiau buvo tai, ko jie neturė- 
jo. O neturėjo jie diskasukių. Tai reiškė, kad kompiuteriuose saugomų 
duomenų neįmanoma perkelti į išorinį nešėją. Kietieji diskai buvo aprū- 
pinti elektroninį paštą kontroliuojančiais įrengimais. Bet jei hakeriui kaip 
nors vis dėlto pavyktų įsigauti į sistemą - specialistai tvirtino, kad tai ne- 
įmanoma -jo lauktų didžiulis nusivylimas. Specialus kodas garantavo, 
kad, naudojantis šiuolaikine technologija, informacijai iššifruoti prireiktų 
milijono metų. | 

Visos šios gudrybės kainavo baisius pinigus, ir, daugelio specialistų 
manymu, buvo perdėtos. Bet Lasiteris žinojo: saugumo sistema atsiper- 
ka su kaupu. Taip yra todėl, kad didžiąją pajamų dalį firma gaudavo iš 
dviejų šaltinių - dalyvavimo teisminiuose ginčuose tarp stambių korpora- 
cijų ar labai turtingų žmonių bei dalyvavimo korporacijų susiliejimuose ir 
prijungimuose, profesiniu žargonu vadinamuose “SiP". Ar kalbama būtų 
apie laukiančią skyrybų (reiškia, ir pusės turto) komersanto žmoną, ar ne- 
draugišką prijungimą (po kurio seks atleidimai iš darbo) - visur sukosi di- 
deli pinigai. Dažnai ant kortos būdavo pastatomi šimtai milijonų dolerių, 
tad slaptumas - visiškas slaptumas - buvo tiesiog privalomas. Idealiu atveju 
manė Lasiteris - priešininkai (kurie visuomet būdavo) neturi netgi įtarti, 
kad jų firma įtraukta į bylą. Išimtis galėjo būti padaryta tik ypatingomis 
aplinkybėmis arba tokiu atveju, kai informacija apie dalyvavimą /Lassi- 
ter associates“ jau pati savaime galėjo duoti kokios nors naudos. Tuomet 
tyrimus vykdydavo "triukšmingai", informacija būdavo nutekinama į 
spaudą, atvirai sekama ir duodami iššaukiantys interviu. 

Be to, Lasiteris neabejojo, kad paslaptinga atmosfera patinka klien- 
tams. Ją dievino direktoriai ir kompanijų prezidentai, mėgo teisininkai ir 
biržos brokeriai. Paslėptos kameros, slapti kodai, išmoningi užraktai tei- 
kė jiems pasitikėjimo ir rodė, kad jie ne veltui leidžia savo pinigus. Ne 
paskutinėje vietoje buvo ir malonumas jausti, kad esi pavojingo žaidimo 
dalyvis. Kaip sykį pasakė Leo: “Velniai nematė! Už du šimtus baksų per 
valandą aš ir unitazą ant spyruoklių pakabinčiau“. 

Tačiau, net ir valdydamas ištisą pasaulį, Džo Lasiteris negalėjo pri- 
versti Džimio Riordano paskambinti. Dar rytą jis liepė savo sekretorei ne- 
jungti jo su niekuo, išskyrus detektyvą, tad devintojo aukšto pietvakari- 
niame kampe tvyrojo neįprasta tyla. Laikrodžio rodyklė neskubiai per- 
sirito per pusiaudienį, bet telefonas tylėjo. Lasiteris užsisakė sumuštinį iš- 
sinešimui užeigoje, pavadintoje “Le bon appeti“ (“Bonai" - taip ją vadino 
Džordžtauno univėrsiteto studentai) ir sušlamštė jį priešais liepsnojantį Ži- 
dinį, tingiai vartydamas “Informacinį karą“. Taip pat neskubriai diena 
ėmė artėti link vakaro, ir Lasiteris pagalvojo apie grįžimą namo. 

“Tikriausiai iškilo kokių nors sunkumų“, - tarė jis pats sau. Galbūt 
Dou pareikalavo advokato, kurį surado neiškart, arba kilo problemų dėl 
kalbos. Nors vargu. Riordanas sakė, kad pasiims vertėją, mokantį ispa- 
nų ir italų kalbas. Gali būti, kad Džono Dou būklė pablogėjo arba... 

Telefonas suskambo ketvirtis po penkių, kai saulė jau leidosi už Ar- 
lingtono kapinių. 

- Aš tik ką grįžau, - tarė Riordanas. 

- Nair?.. 

Pauzė. | 

- Tai nori žinoti, ką aš išsiaiškinau? Atsakau. Neišsiaiškinau visai nie- 
ko, - galiausiai prabilo Riordanas. 

- Ką?! 

- Palauk, - tarė Is idikijo ir suriko kažkam: - Taip, taip! Duok man 
penkias minutes! Gerai? Taigi, jis padarė man visišką ask L tęsė 
Riordanas jau į ragelį. - Neištarė nė vieno žodžio. 

- O kaip dėl advokato? Tu paklausei vyruko... 

- Atrodo, tu nesupratai. Sakau: jis nė žodžio neišlemeno. Nieko. Mes 
perskaitėme jam jo teises visomis kalbomis ir... 

- Tu įsitikinęs, kad jis viską suprato? 

- Taip, taip, suprato. Tai matėsi iš jo akių. Jis suprato kiekvieną Žodį. 
Ir kas iš to? 

- Jam reikėjo paskirti advokatą. 

- Žinoma! Po poros valandų tuščio laiko leidimo aš paprašiau paskirti 

advokatą. Pamaniau, gal tam pavyks ką nors iš jo ištraukti? Bent pavar- 


dę. Vadinasi, dar dvi valandas mes laukėm advokato. Paskui dar pusva- 
landį dilinom kelnes, laukdami, kol jie pasikalbės. Spėk, kas iš to išėjo? 
Teisingai, nie-ko. Kalbėjo tik teisininkas, Džonas Dou lyg mėšlo į burną 
prisikimšo. Tada aš vėl paprašiau žodžio ir pasakiau kalbą apie tai, ko- 
kioje didžioje šalyje jis yra. Pasakiau, kad pas mus visi lygūs ir nesvarbu, 
kas tu toks, svarbūs tik tavo veiksmai. Geri arba blogi. Pareiškiau, kad 
mums nereikalinga jo pavardė, kad nuteistume ar net nubaustume. Jis 
gali stoti prieš teisėją Džono Dou vardu, ir nuosprendis bus visiškai toks 
pats. Jei jis atsisako su mumis bendradarbiauti, gali laikyti save lavonu. 

- Tu taip pasakei? 

- Taip, ir pridūriau, kad jis bus apkaltintas pirmojo laipsnio žmogžu- 
dyste bei padegimu, ir mes turime pakankamai įrodymų, kad jis būtų 
nuteistas. Išvardinau visus faktus, kuriuos surinkome, ir parodžiau kin- 
žalą. 

- Tu atsinešei peilį į ligoninę? 

- Atsinešiau ne tik peilį, bet nebijok, aš už juos pasirašiau. 

- Ir kaip jis reagavo? 

- Niekaip. Tu matei kada nors sfinksą? - Riordanas kiktelėjo jam 
įprasta staigia maniera. - Šiokia tokia reakcija buvo tik tada, kai paro- 
džiau jam buteliuką. 

- Kokį dar buteliuką? 

- Flakoną nuo kvepalų ar dar velniai žino nuo ko. Tą, kurį rado jo ki- 
šenėse. 

- Ir ką jis padarė? 

- Nieko, bet aš pajutau, kad š šis dalykėlis jam kažką reiškia. Jis kiek 
išpūtė akis. 

- Išpūtė akis? 

- Aha. 

- Hm... 

Detektyvas nekreipė dėmesio į Lasiterio sarkazmą. 

- Aš visai rimtai. Buteliukas jį sukrėtė. Užsakysiu laboratorijoje pa- 
kartotinę analizę. Gal jie ką nors praleido. Narkotikas ar kas panašaus. 

- O paskui? 

- Žodžiu, sėdėdamas su juo ir jo advokatu, aš užsiminiau, kad kol 
kas nežinau, ko gali reikalauti kaltintojas - mirties bausmės ar įkalinimo 
iki gyvos galvos, tai priklausys nuo jo elgesio. Pasakiau, kad turime įro- 
dymų, jog jis iš anksto planavo nusikaltimą, ir šie įrodymai tvirti kaip 
uola. Paskui papasakojau, kaip jis risis žemyn. Po kelių dienų mes nu- 
siųsime jį į apsaugotą Ferfakso ligoninės palatą, paskui... 

- Ką reiškia “apsaugota palata"? 


- Ligoninės palata su neperšaunamais langais. Neįsivaizduoji, kiek 
įtariamųjų susižeidžia vykdydami nusikaltimą. Sužinosi - nepatikėsi. 
Žodžiu, kiekvienoje administracinėje apygardoje yra apsaugota palata. 
Vašingtone ji yra Kolumbijos apygardos generalinėje ligoninėje. Ir čia, 
Ferfakse. Atsieina velniškai brangiai. Kai įtariamasis atgauna daugiau ar 
mažiau pakenčiamą formą, jį perkelia į į apsaugotą palatą. Grotos, plieni- 
nės durys, išorinės spynos ir panašiai. 

Na gerai. Paaiškinau, kad toliau reikalai eisis dar prasčiau. Kai jis 
kiek pasitaisys, jam bus formaliai pateiktas kaltinimas, ir iš ligoninės jį 
perveš į apygardos kalėjimą. Gali būti, kad į kalėjimo ligoninę, bet tai vis- 
vien bus kalėjimas. Tas pats kelias žemyn, kurį minėjau. Gydytojai, kiek 
žinau, šiandien sumažino Dou nuskausminamųjų dozę, kad jis nebūtų 
toks nukvakęs ir aš galėčiau su juo pakalbėti. Mačiau, kad jis visas nesa- 
vas ir laukia švirkšto. Advokatui girdint, grasinti jam buvo kvaila, bet aš 
visgi daviau suprasti, kad apygardos kalėjime medicinos personalas iš- 
dresiruotas kaip tarnybinis šuo. | 

- Viešpatie, Riordanai, ką tu kalbi! 

- Baik, aš pasakiau jam tiesą. Jie tikrai užsiėmę, ir jis greičiausiai ne- 
bus gydomas taip kaip dabar. Ir aš nemeluoju. Pasakiau, kad prieš me- 
tus - gali patikrinti tai, paėmęs “Post komplektą - kilo skandalas. Baisus 
dalykas. Pasirodė, kad nei vienas kalėjimo ligoninės pacientas negauda- 
vo jokių vaistų. Seselė šėrė juos poveikio neturinčiomis tabletėmis, tomis, 
kurias duoda tiesiog nuraminimui, pati pardavinėdama vaistus į šoną. 

- Džimai... 

- Taigi, pasakiau jam, kad, jei bus nuolaidesnis, tai galbūt praleis sau- 
gomoje ligoninės palatoje savaitę. O gal ir dvi. Žodžiu, pakankamai, kad 
atsistotų ant kojų. 

- Nair ką? 

- Nieko. 

- Tu įsitikinęs, kad jis suprato? 

- Taip. 

- Kodėl toks įsitikinęs, jei jis neištarė nė žodžio? 

- Todėl, kad moka angliškai - bendrauja su seselėmis: noriu gerti, al- 
kanas, man skauda. Vaikinas puikiai su jomis susikalba. Be to, aš dar kai 
ką pastebėjau. Man teko apklausti kokius du tūkstančius žmonių, ir aš 
galiu susidaryti tam tikrą nuomonę. Šis vyrukas - kietas riešutėlis. Sakau 
tau, policija tardo jį ne pirmą sykį. 

Lasiteris patikėjo. 

- Ir tai viskas? 

- Maždaug. Gydytojas mus išspyrė. “Pacientui reikia pailsėti“, - pro- 
giesmiu padeklamavo Riordanas. - Daktaras atsiunčia seselę suleisti pa- 
cientui dimedrolio, mes pakylame, o Džonas Dou atrodo iš tiesų prastai. 
Jam labai skauda - tai matyti plika akimi. Jis prakaituoja ir kartkartėmis 
mykia, lyg jau nebegalėtų tverti. Taigi, aš rūsčiai pažvelgiau į jį ir pasa- 
dė iš savo mėšlo prikimštų nasrų? 

- Ką? 

- "Čiau". 

- Čiau? 

- Būtent. Tai nuskambėjo kaip “tu kalės vaike“ ar kažkas panašaus. 
Jei jis jau negulėtų ligoninėje, aš jį būčiau ten pasiuntęs. 

Lasiteris kiek patylėjo ir paklausė: 

- Ir ką tu dabar galvoji daryti? 

- Viską, ką jam pažadėjau, - niūriai atsiliepė Riordanas. - Pradėsime 
nuo perkėlimo į saugomą palatą. Daktaras pasakė, kad jeigu nieko nenu- 
tiks, galėsime jį perkelti jau kitą savaitę. 


Padėkos dieną Lasiteris išlipo iš lovos apie aštuntą ir pamatė, kad 
oras ruošiasi revanšui. Už atriumo langų sukosi stambios, dailios snaigės. 
Tokį sniegakritį paprastai rodo kalėdinio kino filmo pradžioje. 

Džo greitai apsirengė, išsitraukė iš šaldytuvo porą skardinių tuno 
konservų ir nuėjo prie mašinos. Konservai buvo skirti mokesčiui už daly- 
vavimą “kalakuto bėgynėse“ - penkių mylių bėgime, kuriame kasmet 
dalyvaudavo ne mažiau kaip du tūkstančiai bėgikų. Automobilis skynė- 
si kelią per sniego dribsnius, ir Lasiteriui, kad geriau matytų, teko beveik 
užsigulti ant vairo. Matomumas buvo toks prastas, kad priekyje važiuo- 
jančios mašinos virto galinių žibintų ugnelėmis, kurios vis pranykdavo 
sniego sūkuriuose. Kai šitaip sninga, visi kažkodėl tvirtina, kad tai “grei- 
tai baigsis“ arba “sniegas ilgai nesilaikys“, bet kai Lasiteris Aleksandri- 
joje ieškojo, kur pasistatyti mašiną, visą pasaulį jau dengė stora sniego 
danga. 

Daug kas sako, kad geriausios mintys jiems šauna į galvą bėgiojant 
- esą, ritmingi kūno judesiai atpalaiduoja protą, bet Lasiteris nebuvo iš 
tokių žmonių. Bėgdamas jis galvojo apie paprasčiausius ir šią minutę te- 
svarbius dalykus: kur statyti koją, ar ne geriau nusimauti pirštines, kur 
pasukti ir kodėl skauda kelį. Kas tai - tikra trauma ar įaudrinta vaizduo- 
tė? 

Ir šiandienos bėgime jo mintys sukosi apie tokias problemas. Jis gal- 
vojo apie greitį ir apie tai, kiek liko iki kitos mylių Žymos. Jis stebėjo 

kryptį, kuri leistų, sutaupant kuo daugiau jėgų, aplenkti varžovus. 
Mirksėjo, kad sniegas nepatektų į akis, klausėsi įtempto šalia bėgančių 
žmonių kvėpavimo, ir džiaugėsi, kad jam šilta, nepaisant speigo. Jo min- 
tys lėkė kartu su sniegu. Lasiteriui pradėjo atrodyti, kad jis ištirpo, liko 
tik vien tik judėjimas. 

Prieš finišą jis atkreipė dėmesį į linksmai pasveikinimus šūkaujančius 
žiūrovus, išsirikiavusius abiejuose kelio pusėse. Jie palaikė jėgų neteku- 
sius bėgikus šūksniais "Laikykis!" arba “Beveik atbėgai!" Kai Lasiteris 
kirto finišo ribą, švieslentė buvo užnešta sniego, bet jis visgi įžiūrėjo savo 
laiką: 31:02. “Visai neblogai“, - pagalvojo. Išgirdęs, kaip kažkas iš bėgi- 
mo organizatorių rėkauja: “Vyrai - į kairę, moterys - į dešinę“, nuskuodė 
į pastogę paskui žemaugį raudonomis aptemptomis kelnėmis. Aplink jį 
sunkiai alsavo žmonės, jų veidai buvo įraudę, o nuo pečių ir galvų kilo 
garas. Sniegas vis dar krito dideliais, besvoriais kąsniais. 

Lasiteris galėjo prisiekti, kad bėgdamas apie nieką negalvojo. Jo pro- 
tas galų gale išsilaisvino. Bet plėšdamas lapelį su savo numeriu ir įteikda- 
mas teisėjui, su nuostaba suvokė, kad dar distancijoje priėmė vieną svar- 
bų sprendimą. Laviruojant tarp stalų, nukrautų skardinėmis su apelsinų 
sultimis bei įvairiu kaloringu maistu, jis vis sukosi Lasiterio galvoje. Pa- 
siimti atostogas. Savaitę, dvi, mėnesį - tiek, kiek reikės išsiaiškinti, kodėl 
buvo nužudyti Ketė ir Brendonas ir kas už to slypi. Būtent tokį sprendi- 
mą Lasiteris priėmė bėgdamas. Nuspręsta buvo galutinai, ir galima sa- 
kyti, kad jis jau atostogauja, tik jo kompanijoje niekas kol kas apie tai 
nežino. | 

Jis įėjo į mokyklos pastatą ir rado savo drėgnus drabužius ten, kur ir 
buvo palikęs - ant palangės. Rengdamasis Džo purtė galvą, tarsi stebėda- 
masis, kiek daug laiko jam prireikė tokiam paprastam sprendimui pri- 
imti. Kokia prasmė turėti seklių agentūrą, jei niekada nesinaudoji jos pa- 
slaugomis? Jei Volstryte* nori ką nors sužinoti, kreipiasi į jį. Taip daro ir 
gera pusė advokatų iš K gatvės** Vašingtone. Kodėl gi jis, Džo Lasiteris, 
meta savo artimus žmones - Ketę ir Brendoną - farų globai? 

Automobilį apnešė sniegu. Kiek galėdamas apvalęs rankove, Džo 
įlindo vidun. Kol jis ieškojo uždegimo raktelių, langai visai aprasojo, ir šil- 
dytuvas juos išdžiovino tik po kokios minutės. Kai matomumas tapo pa- 
dorus, jis išvažiavo. 

Vėjas įsišėlo. Šviesoforai siūbavo it švytuoklės, o kelio ženklai drebėjo 
jo gūsiuose. Sniegas lygia horizontalia srove bloškėsi tiesiai į žibintus. 


*Gatvė Niujorke, kurioje nuo seno sutelkta dauguma Niujorko finansinių įstaigų. 
**Pagrindinė Vašingtono gatvė, kurioje gausu mokslinių institutų, advokatų kontorų ir kitokių įstai- 
gų. 


Miestas už pilkos upės liko nematomas, tik raudoni švyturėliai pamin- 
klo Vašingtonui viršūnėje švietė negera ugnimi. 

Lasiteris iškart pasuko į savo kontorą Fogy Botome. Pervažiavęs Ke- 
turioliktosios gatvės tiltą ir Nepriklausomybės aveniu, jis pasuko į vaka- 
rus. Elektros energijos tiekimas į miestą buvo sutrikęs, ir automobiliai 
tarsi neregiai atsargiai šliaužė per sankryžas. 

Laimei, pastate buvo nuosavas generatorius, ir visa įranga veikė. Pa- 
likęs mašiną požeminiame garaže, Džo greitai nuėjo link liftų. Net čia, 
giliai po Žeme, jis girdėjo vėjo kauksmą ir jautė iki kaulų smelkiantį šaltį, 
tačiau, kildamas į devintą aukštą, Džo jautė, kaip nugara teka prakaito 
srovelės. 

Šalia jo kabineto buvo dušas, ir Lasiteris juo pasinaudojo. Sukietėję 
po bėgimo raumenys atsipalaidavo nuo karštos srovės, ir jis pajuto, kaip 
iš raumenų pamažu nyksta pieno rūgštis. Kadangi Lasiteris penkis kar- 
tus per savaitę bėgiodavo molu, kabinete, spintoje, visuomet gulėjo keli 
drabužių komplektai. Gerai ištrynęs plaukus rankšluosčiu, Džo užsitem- 
pė džinsus bei megztinį ir atsisėdo už stalo. 

Pirmąkart gyvenime jis jautė, kad kabinetas jį nervina. Knygų lenty- 
nos, paneliai, litografijos... Kam jis stengiasi padaryti įspūdį? Patalpoje 
kabojo daugybė nuotraukų subtiliais rėmeliais, bet nei vienoje iš jų nebu- 
vo Ketės ir Brendono. Visose - Džo žinomų žmonių draugijoje. Lasiteris 
tariasi su princu Bandaru, Lasiteris spaudžia ranką prezidento patarėjui 
nacionalinio saugumo klausimais, Lasiteris sraigtasparnyje su grupe ge- 
nerolų iš Jungtinio štabų viršininkų komiteto, Lasiteris prašmatniame 
restorane... 

Jo pasididžiavimo objektas buvo nuotrauka-pokštas, padaryta armi- 
jos ir laivyno užmiesčio klube. Čia jis kvailiojo Senato mažumos lyderio 
draugijoje. Senatorius stovėjo, išdidžiai pakėlęs smakrą - klasikinis pla- 
katas amerikiečių moralinėms vertybėms iliustruoti, o Lasiteris su pik- 
tdžiugiška šypsena ir išverstomis bepročio akimis sėlino prie jo, užsimo- 
damas golfo lazda ir vaidindamas, matyt, Luisvilio žudiką. 

Šalia šios nuotraukos kabojo Džudės dovana - širdies formos rėme- 
liai, juose - iškarpa iš "Vašingtono" su Kolumbijos apygardos geidžia- 
miausių potencialių jaunikių sąrašu. Lasiteris šiame sąraše buvo dvide- 
šimt šeštas, kas kartais jį pamalonindavo, o kartais, priklausomai nuo 
nuotaikos - ne. 

Kažkada šios nuotraukos Džo atrodė naudingos ar bent jau smagios. 
Dabar jis nebesuprato, kam visa tai. Kad atidarytų naujus firmos sky- 
rius? Pastatytų dar vieną namą? Visa tai - niekai. Beje, princas Bandaras 

jam niekada nepatiko. Kyla klausimas, kam šio tipo portretas styro ant 
židinio lentynos? 

Nukabinęs visas nuotraukas ir sukrovęs kampe, Lasiteris grįžo prie 
stalo ir paėmė švarų popieriaus lapą. Perskyręs jį vertikalia linija, kairėje 
jis parašė "Kompanija", dešinėje - "Tyrimas". 

Kurį laiką jis sėdėjo ramiai, galvodamas, ko imtis. Pakeisti save patį, 
net ir laikinai, buvo sunku dėl to, kad jo pareigos kompanijoje neturėjo 
nustatytų ribų ir buvo labai. plačios. Lasiteris darė viską, kad kompanija 
veiktų, kitaip tariant, jis buvo ne tik savininkas ir valdytojas, bet ir rekla- 
mos agentas, “greitoji pagalba“ kilus konfliktui, o jei reikėjo, tirdavo ir 
kai kurias bylas. Galima sakyti, kad darydavo viską po truputį, tiksliau 
- vien tai, kas jam patiko. “O kaip paskirti kažkam kitam tai, kas patin- 
ka tau?“ - mąstė jis. 

Po žodžiu “Kompanija" jis parašė: “Boltonas - visi “SiP", žemiau - 
“Rivkin - kitos bylos". Leo ir Džudė buvo ambicingi ir firmoje turėjo vie- 
nodą padėtį. Jei jis atiduos pirmenybę vienam kuriam nors, kitas gali iš- 
eiti. Tačiau bet kuriuo atveju visų reikalų po lygiai padalinti neįmanoma, 
kadangi egzistuoja grynai administraciniai klausimai: finansai, naujų 
klientų paieška, ryšiai su visuomene. Lasiteris nusprendė visą administ- 
racinių rūpesčių naštą suversti Bilui Bohakeriui. Bilas vadovavo Niujor- 
ko skyriui, bet reikalus galima tvarkyti ir iš ten. Pusė kompanijos paja- 
mų šiaip ar taip ateidavo iš Volstryto. 

“Bohakeris - adm. vald.“ 

Kiek pagalvojęs, Džo užsirašė pastabą, turinčią priminti, kad Bilą 
pirmadienį reikia pakviesti į Vašingtoną. Jei keliaus šaudykliniu reisu“, 
devintą valandą jau bus čia. Tuomet jie keturiese susitiks konferencijų sa- 
lėje ir aptars smulkmenas. 
mas čia, Vašingtone. Jis asmeniškai buvo rimtai ir tiesiogiai saulės tik 
į dvi, bet abi jos buvo susijusios su labai svarbiais klientais. Džo nemanė, 
kad galėtų kilti problemų, bet jei ir kiltų, jis be jokios nuoskaudos per- 
duotų tyrimą “Kroliui". 

Kairėje lapo pusėje pasirodė dar vienas užrašas: 

A. E.L:C. LO: (paskambinti Uhlainui), AMEKS (paskambinti Rei- 
noldui). Dar pagalvojęs ir šį tą parašęs, Lasiteris atsistojo ir priėjo prie 
lango. Sniegakritį pakeitė šlapdriba, ir grindiniai pasidengė ledo plutele. 
Paspoksojęs į nuslydusį skersai Pensilvanijos aveniu “Linkolną" ir pasi- 
klausęs, kaip lašai ir snaigės stuksena į stiklą, Džo grįžo prie stalo. 


*Reguliarus maršrutas tarp dviejų netolimų punktų. 


Po pavadinimu "Tyrimas" buvo tuščia. Užsimerkęs, jis atsirėmė į 
krėslo atkaltę ir susimąstė. Ką sugalvojus? 

Ko nepastebėjo Riordanas? Ar jis galėtų padaryti ką nors, ko dar ne- 
padarė policija? Džo išsėdėjo krėsle pusvalandį, po to parašė vienintelį 
žodį: “Flakonas". 

Džono Dou kišenėse rasti tik du daiktai: įspūdingų gabaritų peilis ir 
mažytis buteliukas. Apie peilį policija sužinojo viską, bet flakonas netu- 
rėjo jiems jokios reikšmės. Riordanas du kartus atliko jo turinio analizę, 
ir nieko įdomaus neaptiko. Bet gal reikėtų atkreipti dėmesį į patį buteliu- 
ką? Jis atrodo jei ne brangus, tai bent jau gana neįprastas. Tikriausiai rei- 
kia nufotografuoti flakoną ir paprašyti vieno iš bendradarbių juo užsiim- 
ti. | 

Paskui Džo parašė dar du žodžius. “Motelis "Komfortas". Jis prisimi- 
nė, kad klausė Riordano, ar Džonas Dou iš ten kam nors neskambino, 
bet pamiršo, ką atsakė detektyvas. Greičiausiai tai reiškė, kad jokių 
skambučių nebuvo, bet patikrinti vertėjo. “Atrodo, reikalų turiu ne- 
daug“,- žvelgdamas į trumputį sąrašėlį, galvojo Džo. 

Lasiterį pažadino telefono skambutis ir saulės šviesos srautas - toks 
ryškus, kad teko vėl užsimerkti. Telefonas čirškė be perstojo, o Lasiteris, 
tarsi staiga dienos šviesos užkluptas vampyras, lapnojo per kambarį be- 
sipinančiomis kojomis. Pasiekęs telefoną, apčiuopė ragelį ir, atsikrenkš- 
tęs, suburbėjo: 

- Klausau. 

Žmogus kitame linijos gale kiek patylėjo, tada paklausė: 

- Miegi? 

Tai buvo Riordanas. 

- Ne, - automatiškai pamelavo Lasiteris. 

Kai Lasiterį pažadindavo telefonas, jis, pats ania kodėl, tvir- 
tindavo, kad nemiega. Net jei būdavo trečia valanda ryto, Lasiteris vis- 
vien jausdavosi kaltas, tarsi visas pasaulis tikėtųsi, kad jis nuolatos budės 
koviniame poste. Juk jei skambinantysis jau ar dar nemiega, kokią teisę 
miegoti turi jis? 

- Tikrai? - nepatikėjo Riordanas. 

- Pabudau galutinai. Beje, kiek valandų? 

- Septynios nulis nulis. 

- Luktelk minutėlę. 

Elektra vakar dingo, ir Lasiteris visiškai pamiršo perprogramuoti me- 
chanizmo, valdančio langų žaliuzes bei šviesos liukų lubose langines, tai- 
merį. Už lango jis matė medžius - jų kamienus, šakas, šakeles ir lapus 
dengė žaižaruojantis ledo sluoksnis. Nuo ledo plutelės atsispindėjusi švie- 
sa akino. Be to, kambarį buvo užliejusi saulė. Lasiteris ištiesė ranką link 
jungiklio ant sienos, paspaudė mygtuką, ir tuojau pat išgirdo žemą gau- 
dimą. Kambaryje pamažu ėmė temti, ir jis grįžo prie telefono. 

- Kas nutiko? 

- Aš nusišalinu nuo bylos. Pirmiausia... Ne, o tu tikras, kad tavęs ne- 
pažadinau? Kartais aš skambinu žmonėms... | 

- Visiškai. 

- Vadinasi, tu - ankstyvoji varna, kaip ir aš. 

- Imu kranksėti, vos tik išaušta. 

- Gerai. Vadovybė, sėdinti aukštu žemiau, mano, kad byla sėkmingai 
užbaigta. Ir man suteikta teisė spręsti. 

- Ji nebaigta. | 

- Žinau, ką tu rengiesi sakyti, bet atsirado dar viena aplinkybė - dvi- 
guba žmogžudystė Anadelyje, ir viena iš aukų - faras. 

- Labai gaila, bet... 

- Puikus vaikinas, dvidešimt ketverių metų. Policijoje pradėjo dirbti 
neseniai. Sustojo prie kavinukės išgerti puodelio kavos. - Kiek patylėjęs, 
Riordanas tęsė: - Vaikinas turi dviejų mėnesių dukrytę, keliauja namo, 
kur žmona laukia jo vakarienės, ir - bach! Jį nušauna, kai perkasi puodelį 
kavos. 

- Siaubinga. 

- Tu negirdėjai ir pusės. Antroji auka tajų tautybės. Prieš dvi dienas 
gavo pilietybę. Laikinai sėdėjo prie kasos per Padėkos dieną. Penki aš- 
tuoniasdešimt septyni per valandą, ir - bam, bam, bam! - gauna tris kul- 
kas į veidą. Sveika atvykusi į Ameriką! Ilsėkis ramybėje. 

- Klausyk, Džimai, aš tave suprantu, bet... 

- Ir, antra, mane pakvietė dalyvauti konferencijoje. Reikia ruoštis. 

- Konferencijoje? | 

- Taip. “Ištieskime ranką per vandenyną“ ar kažkas panašaus. Orga- 
nizuoja Interpolas. Prahoje. Tu kada nors buvai Prahoje? 

- Taip, bet labai trumpai. Apie ką bus kalbama? 

- Aš palaikysiu kompaniją kitoms dviem laboratorinėms pelėms, at- 
rodo, rusams. Tavo žiniai, aš ne šiaip kas, o tipiškas amerikiečių detekty- 
vas. Kalbėsim apie “Policijos darbą demokratinės visuomenės sąlygo- 
mis“. Čekai, kiek žinau, tokios jau seniai neturi. Žodžiu, tavo seserim ir 

sūnėnu kol kas užsiims Endis Pisarčikas. Vyras su galva. Jis sutvarkys 
viską, kas liko. Užsirašyk jo telefoną. 

Lasiteris norėjo paprieštarauti: šiaurės Virdžinijoje Riordanas buvo 
vienas geriausių žmogžudysčių tyrimo specialistų - bet iškart suprato, 
kad ginčas neduos naudos. 

- Ar galiu užduoti porą klausimų? 

- Varyk, - leido Riordanas neįsipareigojančiu tonu. 

- Pirmiausia, apie Džoną Dou. Patikrinai, ar jis skambino kam nors iš 
motelio, kuriame buvo apsistojęs? 

- Neprisimenu, - kiek pasvyravęs, atsakė Riordanas. - Tuojau pažiū- 
rėsiu. Taigi, motelis "Komfortas". Pamenu, prašiau kažkieno tai padary- 
ti. Kaip tik rengiu dokumentus Pisarčikui. Pakentėk truputį. - Lasiteris 
girdėjo, kaip šiugžda popierius. - Aha, štai. Vienas skambutis į Čikagą. 
Trukmė - mažiau nei minutė. Nieko ypatingo. 

- Kam jis skambino? 

- Jis... - Riordano balsas skambėjo netvirtai, - paskambino į “Ambasa- 
doriaus“ viešbutį. | 

- Ir?.. 

- Ko būtent tu tikiesi? Jis kreipėsi į komutatorių, ir mes nežinom, ar jį 
sujungė su kuo nors, ar ne. Tai nefiksuojama. - Riordano balse pasigirdo 
karingos gaidelės. - Giliau nekapsčiau. Įstaigoje du šimtai numerių. O čia 
tik minutinis pokalbis. Kiek aš supratau, Dou tiesiog sumaišė numerį. 

- O kaip dėl flakono? 

- Ant jo yra daliniai pirštų atspaudai. Visi - Dou. Laboratorija dar kar- 
tą patikrino turinį, ir atsakymas tas pats - vanduo. Užteršimo pėdsakai. 
Daugiau nieko. Prie bylos buteliukas prideda dar vieną didžiulį: “Na ir 
kas?“ 

- Tu turi flakono nuotraukas. Atsiųsk man kelias kopijas. 

- Klausyk, - atsidusęs tarė detektyvas, - pažiūrėsiu, ką galima pada- 
ryti, bet paskui - viskas. Atsisakau bylos. Nuo dabar tu kalbiesi tik su Pi- 
sarčiku. | 

- Susitarėm. O kaip dėl mebliuotų kambarių Floridoje? Tų, kur Guti- 
jeresas gaudavo savo laiškus. Turi adresą? 

- Kažkur voliojasi, - nusijuokė Riordanas ir metė ragelį. 


Čikagoje buvo keturi viešbučiai “Ambasadoriaus" pavadinimu, bet 
Lasiteriui neužteko įžūlumo paklausti Riordano, kurio būtent “Ambasa- 
doriaus“ jam reikia. Paskambinęs į įstaigą, jis pasiuntė vieną iš savo de- 
tektyvų, Tonį Harperį, buvusį FTB agentą, į “Komtorto" motelį. Lasiteris 
neabejojo, kad Toniui pavyks gauti iš registratūros darbuotojo reikalin- 

gos sąskaitos kopiją, nors tai gali ir nepigiai atsieiti. Ir buvo teisus. Po 
dviejų valandų Tonis atsiuntė faksu sąskaitos kopiją ir pakvitavimą šim- 
tui dolerių. Ant pakvitavimo buvo užrašyta: “Specialios paslaugos“. 

Motelio sąskaitoje buvo ne tik skambučio į regioną su kodu 312 kai- 
na, bet ir kreditinės kortelės "Visa", kuria Chuanas Gutijeresas rezervavo 
sau kambarį, numeris. Lasiteris žinojo, kad už dvidešimt penkis dolerius 
jis išsiaiškins visą “Visos" istoriją, o už du šimtus - nustatys papunkčiui 
visus iki vieno mokėjimus, atliktus su šia kortele. Ir kita kortele taip pat 
- kiek Lasiteris prisiminė, Gutijeresas turėjo dvi, ir naudojosi jomis vos 
porą mėnesių. Seklių agentūrai rasti antrą kortelę, naudojantis pirmąja, 
- juokių darbas. 

Tokia veikla buvo laikoma ne visai legalia, bet ką daryti? Nejau vir- 
šydami greitį kelyje mes nepažeidžiame įstatymo? Informacijos amžiuje 
įsibrovimas į asmeninį gyvenimą tolygus gatvės perėjimui degant raudo- 
nai šviesai. Jei jums nepasisekė - jus sulaikė - sumokėjote baudą ir be 5ą- 
žinės graužimo žygiuojate toliau. Lasiteris greitai perbėgo per dokumen- 
tą kompiuteryje ir susirado informacijos firmos Floridoje (kukliu pavadi- 
nimu “Abipusės paslaugos" ) telefono numerį. 

Firma prekiavo informacija, o jos specializacija buvo vadinamieji juo- 
dieji duomenys. Jei jums reikėjo ką nors sužinoti apie banko sąskaitą, ne- 
nurodytą telefonų knygoje numerį, mokėjimų kreditine kortele sąrašą ar 
asmeninę sąskaitą už tarpmiestinius telefono skambučius, “Abipusėse 
paslaugose“ tai padarydavo greitai ir nebrangiai. Leo sakydavo, kad jie 
veikia “senu geru metodu - paperka žmones“. Sklido gandai, kad “ Abi- 
pusės paslaugos“ turi savo agentus visose stambiose kreditų agentūrose 
ir telefonų kompanijose visoje Jungtinių Valstijų teritorijoje. “Vaikinai su- 
sirado puikią nišą, - sakė Leo. - Jie daro tik vieną dalyką, tačiau daro jį 
gerai“. 

Lasiteris paskambino į “Abipuses paslaugas“, pranešė savo banko 
sąskaitos numerį ir užsisakė visų čekių, apmokėtų Gutijereso kreditinė- 
mis kortelėmis per paskutiniuosius tris mėnesius, kopijas. Jis padiktavo 
jiems kortelės numerį ir sutiko apmokėti už kopijų persiuntimą. 

Sutvarkęs šį reikalą, Džo ėmėsi studijuoti motelio sąskaitą su nuro- 
dytu ten telefono skambučiu. Skambutis kainavo Gutijeresui vieną dolerį 
dvidešimt penkis centus - standartinis mokestis už tarpmiestinio pokalbio 
minutę. Tai reiškė, kad pats pokalbis truko mažiau nei minutę. 

Lasiteris ėmė svarstyti įvairius variantus. Viena minutė ar kiek ma- 
žiau. Tai per ilgai numeriui rezervuoti ir per daug trumpai su kuriuo 
nors iš viešbučio svečių susisiekti. Jį turėjo sujungti komutatoriumi, tele- 
fonas numeryje turėjo suskambėti kelis sykius. Vadinasi, to, kam jis 


skambino, greičiausiai nebuvo. Žinoma, jei Džonas Dou neatvažiavo į 
Vašingtoną iš kitos vietos. Ne iš Floridos. Tokiu atveju jis galėjo skambin- 
ti "namo". Daugumoje viešbučių su apartamentais kambariuose yra te- 
lefonai su autoatsakikliais, vadinamuoju “garso paštu“, ir vaikinas tie- 
siog aiškinosi, kas jam skambino. 

Lasiteris nusistatė garso paštą savo kabinete. Jis surinko savo darbo 
numerį ir nuspaudė kodo mygtuką, kad prisijungtų prie sistemos, pasi- 
tikrindamas pagal laikrodį, kiek truko ši procedūra. Autoatsakiklis pyp- 
telėjo du trumpus pranešimus, kuriems prireikė devyniasdešimt dviejų 
sekundžių. Lasiteris užsirašė pranešimus, ištrynė juos iš juostos ir pa- 
skambino vėl. Penkiasdešimt viena sekundė. 

Tik po to jis surinko viešbučio numerį. 

- "Ambasadorius". Su kuo jus sujungti? 

- Mėginu rasti vieną iš jūsų svečių, Chuaną Gutijeresą. 

Jis pakartojo pavardę paraidžiui. 

- Minutėlę. - Teko ilgokai palaukti, klausantis šlykščios muzikos ra- 
gelyje. - Atleiskite, pas mus niekas tokia pavarde negyvena. 

Kruopštumas darbe buvo viena iš priežasčių, kurių dėka Lasiteris ta- 
po puikiu detektyvu. Atsidūręs iš pirmo žvilgsnio beviltiškoje situacijoje, 
jis visada mėgindavo surasti kokį nors aplinkinį kelią, todėl dabar, užuot 
pakabinęs ragelį, Džo tęsė: 

- Tai paskutinis numeris, kurį jis mums davė. Gal galėtumėte patik- 
rinti dar kartą? Aš žinau, kad jis buvo Čikagoje prieš kelias savaites ir 
buvo apsistojęs pas jus. Gal jis paliko telefoną ar adresą, kuriuo jį būtų 
galima rasti? Ar negalėtumėt patikrinti? 

- Jūs jo draugas ar... 

- Ne, aš ponios Gutijeres advokatas. Ji labai jaudinasi. - Dar truputėlis 
šlykščiosios muzikos. Lasiteris neturėjo supratimo, ką darys, net jei suži- 
nos apie tai, kad Džonas Dou viešbutyje gyvena. Gali būti, kad ten bus 
kitų sąskaitų, kitų telefono pokalbių. 

Muzika nutilo, ir ragelį vėl paėmė registratorė. 

- Jūs teisus. Mes turėjome klientą tokia pavarde, bet jis neišsikėlė. Ne- 
išsikėlė iš formalaus požiūrio taško. 

- Atleiskit, aš ne... - apsimetė nesuprantąs Lasiteris. 

- Taip, jis išvyko, neatsiskaitęs. 

- Tai yra, pabėgo ir apgavo jus? Tai visai į jį nepa... 

- Ne ne. Aš ne tai norėjau pasakyti. Kai jis įsikėlė, mes nuskaitėme 
nuo jo kreditinės kortelės. Ar negalėtumėt prisistatyti? 

- Žinoma, galiu. Maiklas Armiteidžas. “Hilmanas, Armiteidžas ir 
Maklinas“, Niujorkas. 

- Ir jūs ponios Gutijeres advokatas? 

- Taip, ašjos teisininkas. 

- Problema ta, kad ponas Gutijeresas viršijo kreditą, SLiklaussniks jam 
"Visoje". Norėtume aptarti su juo šią problemą, bet negalime jo rasti. 

- Suprantu. 

- Tad dalis sąskaitos kol kas neapmokėta. 

- Manau, mes išspręsime šį klausimą. Bet kiek laiko ponas Gutijere- 
sas gyveno pas jus? - Užsitęsusi pauzė liudijo, kad Džo peržengė pavo- 
jingą ribą ir uždavė nederamą klausimą. 

- Manau, jums geriau pakalbėti su valdytoju. Paprašysiu, kad jis pa- 
skambintų jums... 

- Nereikia. Viskas okei! Man vistiek reikia bėgti. Didžiulis ačiū. - Džo 
numetė ragelį. 

„Lasiteriui prireikė penkių minučių sportiniam kostiumui ir baltinių 
pamainai į kelioninį krepšį susikrauti. Išėjęs iš namų, jis atsargiai nusiga- 
vo per girgždantį sniegą iki mašinos, vienoje rankoje nešdamasis kelioni- 
nį krepšį, kitoje - puodelį garuojančios kavos. 

Kitame upės krante, Džordžtaune, šalia K gatvės tilto buvo mažytė 
spaustuvė “KinkOskopijos". Ten ir patraukė Lasiteris. Jis privažiavo Ros- 
liną, pasuko ir kirto Potomaką per M gatvės tiltą. Palikęs automobilį 
aikštelėje šalia vyno parduotuvės, iki “Kinko" jis nuėjo pėsčiomis. Po de- 
šimties minučių išėjo iš spaustuvės su vizitinių kortelių krūvele. Ant dai- 
laus pilkšvo kartono buvo atspausta: 

Viktoras Oliveris, vic. prez. 

Gutijereso baldai 

2113, 52-oji g. P.-V. 

Majamis, Flor. 33134 

305-234-2421 

Jis neturėjo supratimo, ar yra Majamyje tokia gatvė, o joje numeris 
2113, bet pašto indeksas ir telefonas egzistavo iš tikrųjų. Jie priklausė 
saugumo tarnybai, kur buvo priimami bet kurio asmens pranešimai bet 
kuriam darbuotojui - be to, neužduodant nereikalingų klausimų. Žino- 
ma, jei kas nors susivoks paskambinti tiesiai į saugumo tarnybą ir pa- 
prašyti Viktoro Oliverio, kontržvalgybai prireiks nemažai laiko išsiaiš- 
kinti, kas slepiasi po šiuo vardu. 

Išskristi savaitgalį, iš anksto neužsisakius vietų, pasirodė nelengva. 
Nacionaliniame oro uoste viena pakilimo-nusileidimo juosta buvo užda- 
ryta, ir netgi Dalase skrydžiai vėlavo dėl apledėjimo. Ir vis dėlto trečią 
dienos Lasiteris atsidūrė pirmos klasės salone, krėsle 2B, kompanijos 
“Šiaurės Vakarų linijos“ lėktuve, skrendančiame į Čikagą. Skrydžius 
pirma klase, neskaitant ilgų kelionių, jis laikė beprasmiu pinigų švaisty- 

mu, tačiau šį kartą nebuvo iš ko rinktis. Šalia atsisėdo rudaakė blondinė, 
kurios iškirptė aiškiai netiko šiam vėsiam orui. Nuo jos sklido stiprus kve- 
palų aromatas, o kalbindama Lasiterį, ji vis užsiguldavo ant jo, griebda- 
ma už alkūnės. Raudoni it kraujas gražuolės nagai buvo colio ilgio. 

Moteris pasakojo, kad ji vardu Amanda, jos vyras dirba nekilnoja- 
mojo turto srityje ir priverstas daug keliauti. “Jis ir dabar kelyje“. Oji 
veisia šelčių veislės šuniukus ir grįžta į Čikagą iš parodos Merilende. La- 
siteris klausėsi, mandagiai linkčiodamas ir tingiai vartydamas žurnalą. 
Nepaisant to, kad jis visiškai nesidomėjo, Amanda neužsičiaupė iki pat 
O'Heiro oro uosto. Ji supažindino jį su užkulisiniais Žaidimais šunų paro- 
dose ir atskleidė “mažytes verslo paslaptis“. Pasirodė, kad šuniukai gerai 
žino, kas yra plaukų lakas, bespalvis lakas nagams ir vitaminas E. “Pora 
lašų aliejaus ant nosies, ir ji žibės! Galite sakyti, kad tai menkniekis, bet 
parodose smulkmenos labai daug reiškia“. 

Galiausiai šasi palietė žemę, o varikliai persijungė į reversą, kurį laiką 
užgoždami jos balsą. Kai keleivius vežė prie terminalo, dama prisispaudė 
krūtine prie Džo peties ir įsikirto į ranką. 

- Jei pasijusite vienišas, - tarė jis, brukdama jam į delną kortelę, - aš 
gyvenu į šiaurę nuo miesto. 

Tekstas ant rožinės kortelės buvo kiucaijišiai kaligrafišku šriftu su 
įmantriais užraitymais. Kamputyje šiaip ne taip sutilpo mažytis šuns at- 
vaizdėlis. Moteris atrodė kažkokia bejėgė, ir Lasiteris nenorėjo jos užgau- 
ti. Paslėpęs kortelę viršutinėje kišenėje, jis tarė: 

- Aš būsiu velniškai užsiėmęs. Bet nežinia, kaip pasisuks reikalai. Pa- 
žiūrėsim, gal kas nors išeis. 

Į viešbutį jis paskambino iš kompanijos “Trans World Airways“ VIP 
klubo. 

- "Ambasadorius". Su kuo jus sujungti? - Šį sykį balsas buvo vyriš- 
kas. 

- Tiesą sakant, nežinau, - atsakė Lasiteris. Jis nesunkiai suvaidino 
lengvą ispanišką akcentą, stengdamasis nenukąsti galūnių. Tokia kalbė- 
jimo maniera iškart paversdavo anglų kalbą užsienietiška, nors klausy- 
tojas ir negalėdavo tiksliai pasakyti, kokios tautybės svečias. - Prieš kelias 
savaites buvau jūsų klientas ir bijau, kad išvykau anksčiau laiko. Šeimy- 
ninės aplinkybės. 

- Labai užjaučiu. 

- Nieko tokio. Ji buvo pagyvenusi moteris. 

„0 

- Toks gyvenimas! O dabar norėčiau su jumis atsiskaityti. 

- O! Suprantu. Jūs nespėjote atsiskaityti? 

- Būtent. 

- Ką gi, žinoma. Kiekvienam gali atsirasti nenumatytų aplinkybių. 
Pasakykite, prašom, savo pavardę. Aš peržiūrėsiu bylas. 

- Chuanas Gutijeresas. 

- Minutėlę. 

Lasiteris išgirdo klaviatūros kaukšėjimą ir apsidžiaugė, kad šįsyk iš- 
vaduotas nuo muzikos. 

- Jūs rezervavotės kambarį iki dvyliktos? 

- Manau, taip. 

- Mes laikėme jį jums, kiek galėjome, bet... O dabar, matau, kas nu- 
tiko. Jūs išnaudojote savo kreditą “ Visoje"! 

- Visoks gėris, deja, baigiasi. 

Tarnautojas užjaučiamai sušniokštė: 

- Bijau, kad dar liko nesumokėti 638 doleriai ir 18 centų. Jei pakalbė- 
site su valdytoju... Nežinau... bet jis gali sutikti nurašyti porą dienų. 

- Jokiu būdu. Visai neturiu laiko, be to, viešbutis dėl to nekaltas. 

- Galime išsiųsti jums sąskaitą. 

- Šiaip jau vienas mano padėjėjų, senjoras - atleiskit - misteris Vikto- 
ras Oliveris rytoj bus Čikagoje. Paprašysiu, kad jis užeitų į viešbutį ir su- 
tvarkytų visus reikalus. Jums tinka? 

- Na Žinoma, pone Gutijeresai. Sąskaitą aš paliksiu vyriausiajam re- 
gistratoriui. 

Lasiteris atsikvėpė. 

- Dar kai kas. Aš palikau viešbutyje kai kuriuos daikčiukus. Jūs... jūs 
išsaugojot juos kur nors? - Jis įsigudrino paskutiniuosius žodžius ištarti 
gailiai. | 

- Paprastai mes išsiunčiame daiktus adresu, nurodytu kreditinėje 
kortelėje, bet kai sąskaita neapmokėta... Žodžiu, jūsų daiktai yra saugo- 
jimo kameroje. Pasirūpinsiu, kad jūsų padėjėjas juos gautų. | 

- Didžiulis ačiū. Jūs man labai padėjote. Pasakysiu Viktorui, kad su- 
sitiktų asmeniškai su jumis. | 

- Bet aš pradėsiu dirbti nuo penkių, tai... 

- Nuostabu. Jis visą dieną tūnos pasitarimuose ir negalės nusikasti iki 
jūsų anksčiau šeštos. 

- Jam padės bet kuris mūsų darbuotojas. 

- Norėčiau, kad jūs. Jūs mokate užjausti žmones. 

- Dėkoju, - atsakė pašnekovas. - Pasakykit, kad jis klaustų Vilio - Vi- 
lio Vaitstouno. 


Lasiteriui patiko Čikaga. Dangoraižiai ant ežero kranto, jų blizgesys 
ir subtilios formos žavėjo kiekvieną sykį. Taksi jis nuvažiavo iki Nort 

Saido ir išsinuomojo kambarį savo mėgstamiausiame viešbutyje "Niko". 
Tai buvo nepriekaištingai švarus, lyg naujutėlis, japoniško stiliaus viešbu- 
tis su nuostabiu aptarnavimu. Interjerą puošianti ikebana tiesiog žavėjo 
savo nepretenzingu grožiu, o pirmame aukšte buvo įsikūręs puikus res- 
toranas. Tą patį vakarą Lasiteris pasinaudojo jo paslaugomis, užgerda- 
mas suši dviem dideliais buteliais “Kirin". Grįžęs į numerį, jis tikėjosi rasti 
ant savo pagalvės šokolado plytelę, tačiau tai buvo ' Niko", ir vietoj šo- 
kolado Lasiteris aptiko origamį - gal staugiantį vilką, gal š šunį. Žodžiu, šį 
tą, kas jam priminė filmą “Bėgantis skustuvo ašmenimis“ 

Didžiąją kito ryto dalį jis maklinėjo po Menų instituto sales, paskui 
užvažiavo į savo firmos poskyrį. Čikagoje Džo turėjo dukart mažiau 
darbuotojų, bet jie niekuo nenusileido komandai, dirbančiai "štabe". 
Filialas gaudavo vis daugiau pajamų, su kuo Džo ir pasveikino perso- 
nalą. Paskui jis sočiai ir labai skaniai pasistiprino “Berghoffe" ir, kad 
greičiau suvirškintų priešpiečius, pėsčiomis nuėjo iki viešbučio. Gatvės, 
švytinčios kalėdinėmis iliuminacijomis, buvo pagyvėjusios, tviskėjo vit- 
rinos, skambėjo Išsigelbėjimo armijos* varpeliai, šaligatviai buvo užplūsti 
pirkėjų. 

Persirengęs sportiniu kostiumu ir užsitempęs sportbačius, Lasiteris 
patraukė į ežero pakrantę. Pūtė stiprus vėjas, bet Džo, atkakliai palenkęs 
galvą, nubėgo tris mylias - iki jachtklubo ir atgal. Kai jausdamas malo- 
nų nuovargį, grįžo namo, jau temo. 

Dušas grąžino jam jėgas, ir Lasiteris greitai apsirengė. Jiš įlindo į 
šviesiai žydrus oksfordietiškus marškinius, kuriuos taip mėgo Monika 
(“Jų spalva na visai kaip tavo akių!“), apsirengė tamsiai mėlyną kostiu- 
mą su beveik nematomais dryžiais, kruopščiai pasirišo bordinį su juodais 
ornamentais kaklaraištį, apsiavė vienetiniais batais ir užsitempė odines 
pirštines. Visi drabužiai buvo pirkti “Barberry", tiktai batai - “Johnston 
and Murphy“, ir paltą (kiek padėvėtas juodas kašmyras) jis įsigijo prieš 
aštuonerius metus Ciuriche. Paprastai Lasiteris rengdavosi daug papras- 
čiau, bet šiandien jis rėdėsi Viliui Vaitstounui. 

Viešbutis buvo Steitstryte, ir Lasiteris patraukė ten pėsčiomis. Kad at- 
eitų šeštą, jam teko pakeliui užšokti į barą ir prastumti laiką gurkšno- 
jant. Širdies gelmėje Džo nervinosi - jis juk veikė beveik apgraibomis. 
Kas žino - ar nepaliko Džonas Dou viešbutyje pistoleto ar kokaino? Giliai 
atsidusęs, jis įžengė į "Ambasadorių", stengdamasis atrodyti kaip galima 
labiau pasitikintis savimi. 

Vilis Vaitstounas buvo įsikūnijęs mandagumas. Lasiteris įteikė jam 
Viktoro Oliverio vizitinę kortelę, žvilgtelėjo į sąskaitą ir atskaičiavo sep- 


*Protestantiška bažnyčia, pagarsėjusi kaip labdaros ir socialinių paslaugų teikėja. 

tynias šimtadolerines kupiūras. Atsisakęs grąžos: “Ponas Gutijeresas sa- 
kė, kad jūs buvote labai dėmesingas“, jis perėmė iš Vilio rankų odinį ke- 
lioninį krepšį. Tarnautojas prispaudė antspaudą prie sąskaitos, Lasiteris 
nerūpestingai užsimetė krepšį ant peties, ir, pamojavęs Vaitstounui, išėjo 
į šaltą Čikagos vakarą. 

Grįžęs į "Niko", Džo nusimetė paltą, bet pirštinių nenusimovė. Krep- 
šys buvo senas, bet, sprendžiant iš odos kokybės, labai brangus. Papras- 
tas ir elegantiškas, kietu dugnu, minkštais šonais ir plačiu odiniu per petį 
permetamu diržu. Etiketė viduje skelbė: “Cerutis, Roma". Centrinis sky- 
rius buvo užsegtas užtrauktuku, kaip ir dvi šoninės kišenės. Lasiteris ati- 
traukė visus užtrauktukus ir iškratė turinį ant lovos. 

Ten buvo pora retro stiliaus marškinių (arba itin brangių, arba visai 
pigių), odinis diržas, kojinės, apatinių baltinių komplektas ir kelnės iš 
lengvo audinio. Viltį žadino piniginė iš veršiuko odos - penkių ant devy- 
nių colių dydžio. Žvilgtelėjęs vidun, Lasiteris aptiko panaudotą lėktuvo 
bilietą Majamis-Čikaga, automobilių nuomos agentūros reklaminį 
lankstinuką ir tris kelionės čekius, pasirašytus Chuano Gutijereso. 

Lasiterio nusivylimui nebuvo ribų. 

“Ten būtinai bus dar kas nors", - tikino jis save. Lasiteris pasvėrė 
kuprinę ant rankos, kruopščiai ištyrė visas kišenes ir apčiupinėjo šonus. 
pakartojo šią procedūrą kelis kartus. Jis buvo įsitikinęs, kad krepšyje yra 
slapta kišenė, tačiau rasti jos negalėjo. 

Tik po trečio bandymo jis apčiuopė plokščią ertmę, einančią išilgai 
kieto dugno. Ji atsidarydavo, patraukus už krašto. Iš pradžių Lasiteris 
manė, kad perplėšia siūlę, bet pasirodė, kad kišenė užsegama lipuku. Iš 
slaptavietės jis ištraukė gana storą stačiakampį kartono gabalą (patį 
krepšio dugną), atsiverčiantį kaip knyga. Jo viduje Lasiteris rado du 
kruopščiai išpjautus įgilinimus, kurių viename gulėjo banknotų pluošte- 
lis, kitame - pasas. 

Pasas buvo itališkas, ir Džo širdis ėmė daužytis, kai, atvertęs raudoną 
viršelį, išvydo veidą žmogaus, nužudžiusio Ketę ir Brendoną. Frankas 
Grimaldis. Iš nuotraukos žvelgė tas pats veidas kaip ir policijos sukurta- 
me paveikslėlyje - tik jaunesnis. Lasiteris pasijuto, kaip medžiotojas, pa- 
matęs laimikį savo šautuvo taikiklyje. Tai buvo keista, atsižvelgiant į tai, 
kad žudikas jau gulėjo ligoninėje, saugomas ginkluotos sargybos, tačiau 
Džo negalėjo įveikti susijaudinimo. 

Džonas Dou galiausiai įgavo vardą ir veidą, ir Lasiteris pajuto, kad 
sugebės atskleisti Ketės ir Brendono žmogžudystės paslaptį nepriklauso- 
mai nuo to, ar Grimaldis prabils, ar tylės, kaip iki šiol. 


Anksčiau jis negalėjo suprasti, kodėl žmonės taip stengiasi sužinoti 
savo artimųjų žūties priežastį ir aplinkybes. Jis skaitydavo apie karių, 
pradingusių be žinios kare, šeimas, apie Lokberio katastrofos aukų 
draugus ir artimuosius, ir jį visuomet stebino jų nenumaldomas, aistrin- 
gas noras sužinoti tiesą, pasiekti teisingumo ir nubausti kaltuosius. Lasi- 
teris visuomet klausdavo savęs: kodėl jie taip nori Žinoti smulkmenas? 
Kodėl negali ramiai gyventi, palikę tragediją praeičiai? 

Dabar jis žinojo, kodėl. 

Lasieris pasiėmė iš mini baro mažytį buteliuką, atsuko kamštį ir įsi- 
pylė porą uncijų viskio į stiklinę vandeniui. Atsisėdęs už stalo, jis pasidėjo 
pasą priešais save ir ėmė tyrinėti. Kitoje puslapio su nuotrauka pusėje bu- 
vo visi duomenys apie dokumento savininką. Grimaldis Frankas. Gimė 
1955 metų kovo 17-ąją. Baltame priklijuotame lapelyje su oficialiu ant- 
spaudu buvo, matyt, naujas adresas: 114, Genujos gatvė, Roma. Lasteris 
atlenkė lapelį ir rado po juo ankstesnįjį Grimaldžio adresą - Barberinio 
gatvė. Namo numeris buvo užklijuotas. Toliau sekė paso numeris ir ant- 
ropometriniai duomenys: svoris kilogramais ir ūgis centimetrais. Mintyse 
pervertęs juos į žinomą sistemą, Lasiteris gavo du šimtus dvidešimt sva- 
rų ir šešias pėdas vieną colį. Po to sekė ypatingos žymės: plaukai juodi, 
akys - rudos. Jis pervertė lapus, kuriuose dedamos vizos ir atžymos apie 
sienos kirtimą, ir ant grindų iškrito nedidelis lapelis. Lasiteris jį pakėlė. 

Tai buvo telegrama - patvirtinimas apie 50 tūkstančių dolerių depo- 
navimą Grimaldžio sąskaitoje “Šveicarijos kredito“ banko skyriuje - 
Banhofštrasėje, Ciuriche. 

Atidėjęs patvirtinimą į šoną, Lasiteris ėmėsi toliau tyrinėti pasą. Jis 
manė, kad galės atsekti Grimaldžio judėjimą pagal spaudus ir antspau- 
dus, tačiau dokumentas jais buvo tiek primargintas, kad teko sudaryti 
atskirą sąrašą. Vartydamas lapus, Lasiteris išsišifravo visų antspaudų, 
kurių tik buvo įmanoma, turinį, ir užsirašė kiekvieną sienos kirtimą ten 
ir atgal ant geltono popieriaus lapo. Pabaigęs šį darbą, paėmė dar vieną 
popieriaus lakštą ir viską perrašė, tik šįsyk - chronologine tvarka. 

Pasas atspindėjo dešimties metų laikotarpį - patys ankstyviausi ant- 
spaudai buvo 1986-ųjų metų. Jie liudijo, kad Grimaldis kursavo tarp Be- 
iruto ir Romos. Lasiteris žinojo, kad 1986 metais Beirutas priminė septin- 
tąjį pragaro ratą. Pasilikusius mieste europiečius prikaustydavo prie šil- 
dymo radiatorių, gatvėse sproginėjo trotilo prikimšti automobiliai, o 
žmogžudystė abejose žaliosios linijos pusėse buvo pati įprasčiausia kas- 
dienybė. Kokių, po galais, reikalų galėjo turėti Grimaldis Beirute? 

Po Beiruto jis ėmė keliauti tarp Italijos ir Ispanijos, įvažiuodamas į 
pastarąją arba per San Sebastianą, arba per Bilbao - baskų šalį. 1989 m. 
Grimaldis per Maputą atskrido į Mozambiką, o paskui - nieko. Beveik 


tris metus - jokių kelionių. Tik 1992 metų birželį Grimaldis vėl leidosi į 
kelią - šįsyk į Balkanus. Sekė serija išvykų į Serbijos sostinę, kurią pakei- 
tė apsilankymų Zagrebe - Kroatijos sostinėje - virtinė. Vėliau - pertrauka 
iki 1995-ųjų, bet užtat šiais metais jis pabuvojo Prahoje, San Paule ir Niu- 
jorke. Paskutinė atžyma pase buvo padaryti Kenedžio tarptautiniame 
oro uoste Niujorke 1995 metų rugsėjo 18 dieną. 

Lasiteris, nesuprasdamas, ką tai reiškia, palingavo galva. Grimaldis 
galėjo turėti antrą ar netgi trečią pasą, galbūt kitais vardais. Italija pri- 
klauso Europos Sąjungai, tad daugelyje Europos šalių, kertant sieną, ant- 
spaudas pase nededamas. Nėra abejonės, Grimaldis nemažai pakeliavo 
po Europą, ojo išvykos liko neužregistruotos. 

Tačiau trejų metų pertrauka nuo 1990 iki 1992-ųjų atrodė mįslinga. 
Kalėjimas? Gali būti. Bet gali būti ir taip, kad tuo metu Grimaldis kelia- 
vo kitu vardu. Laikotarpis, praleistas Belgrade, Beirute ir Zagrebe, taip 
pat žadino smalsumą. Sių miestų nebuvo turistiniuose maršrutuose. O 
kaipgi Grimaldžio vizitai į Ispaniją ir Mozambiką? Jei tai buvo poilsis, 
tai nuo ko? Kuo vertėsi Grimaldis laisvu nuo žmogžudysčių metu? Kaip 
užsidirbdavo pragyvenimui? 

Apimtas nevilties dėl savo bejėgiškumo, Lasiteris pastūmė pasą į šalį 
ir vėduokle išskleidė ant stalo banknotus. Pakutyje buvo įvairių šalių va- 
liuta, ir, nors Lasiteris negalėjo tiksliai paskaičiuoti, jis spėjo, kad tai pa- 
dori sumelė - dvidešimt tūkstančių dolerių ar daugiau. Gal net trisdešimt. 
Ir kas iš to? 

Įtaisęs krepšio dugną į vietą, Lasiteris sudėjo pinigus ir pasą į vieną 
skyrių, drabužius - į kitą ir užtraukė visus užtrauktukus. Ryte reikės pa- 
siųsti krepšį Riordanui. Anonimiškai. 

O dabar - kuo greičiau jam pavyks grįžti į Vašingtoną, tuo geriau. 
Lasiteris sėdo prie telefono ir galų gale užsisakė sau vietą lėktuve, skren- 
dančiame į Baltimorę. Reisas toli gražu ne idealus: Nuo Baltimorės iki 
Dalaso oro uosto, kur jis paliko automobilį - aštuoniasdešimt mylių, bet 
tai nesvarbu. Lasiteris norėjo kuo greičiau pasikalbėti su senu draugu, vie- 
no iš niūriausių ir paslaptingiausių valdžios užkulisių kampelio žinovu. 
Su Niku Vudbaumu. Su Geniu Vudžiu*. 


14 skyrius 
Įsitaisęs galinėje taksi sėdynėje pakeliui iš Baltimorės į Vašingtoną, 


Lasiteris galvojo apie Niką Vudbaumą. Jie draugavo dar nuo mokyklos 


*Genys Vudis - populiaraus animacinio filmo herojus. 

laikų, kai gyveno Džordžtaune netoli nuo Biuebaiės Okso. Pirmame, 
antrame ir trečiame kursuose jie gynė Šv. Albano koledžo garbę lengvo- 
sios atletikos rungtynėse. Ir būtų gynę toliau, jei ne atkaklus Genio sieki- 
mas pateisinti savo pravardę. Incidentas - kaip tai buvo pavadinta vėliau 
- nutiko likus porai savaičių iki Pensilvanijos estafetės. Tuomet apžiūrinė- 
jantys mokslo įstaigą tėvai užtiko Genį ir Nacionalinės katedros mokyk- 
los mokinę besidulkinant tarp bažnyčios sode auginamų vaistažolių. Kai 
kas iš ekskursantų apmirė, sukikeno, o kiti sustūgo iš įsiūčio. Žodžiu, kilo 
baisus triukšmas, po kurio Nikui Vudbaumui paskutiniuosius metus te- 
ko prasimokyti kažkokiame Dievo užmirštame koledže Bato mieste, 
Meino valstijoje. 

Visi buvo vieningos nuomonės - Geniui Vudžiui baigsis blogai, arba, 
kaip pasakė vienas iš jo bendrakursių - “jo tiesiog niekur nepriims". Vi- 
sose Genio charakteristikose bus minimas “seksualinis nesusilaikymas". 
Taip ir nutiko. Harvardo ir Jeilo universitetai atsisakė jį priimti, taip pat 
ir Prinstonas, Dartmutas, Kolumbija bei Kornvelas. Jo nebūtų atstūmęs 
Brauno universitetas, bet Genys nesirengė ten stoti, burbtelėjęs: “Ten 
mokėsi Hovardas Hantas“. 

Galiausiai Nikas įstojo į Viskonsino universitetą. Būdamas sėkmingu 
bėgiku, jis ne tik tobulai išmoko arabų kalbą, bet ir gavo Sesilio Rodso 
stipendiją, kuri atvėrė jam kelią į Oksfordą. 

Grįžusį iš Oksfordo jį priėmė į darbą Valstybės departamente. Dve- 
jus metus Genys dirbo ypatinguoju padėjėju politinių ir karo problemų 
skyriuje, tarnaudamas ryšininku tarp Miglotojo Dugno, kaip dažnai va- 
dina Valstybės departamentą, ir Pentagono. Po aštuonerių metų, praleis- 
tų užsienyje - Damaskas, Karačis ir Chartumas - jį perkėlė į Vašingtoną 
dirbti Tyrimų ir žvalgybos biure (dėl nežinomų priežasčių vadinamame 
santrumpa TNB, o ne TŽB). Jis išdirbo biure ketverius metus ir dabar bu- 
vojo viršininkas. 

Turintis mažiau nei šimtą darbuotojų, TNB buvo tiek pati mažiausia, 
tiek paslaptingiausia sudedamoji Jungtinių Valstijų žvalgybos komplek- 
so dalis. Biuras neturėjo nuodėmių, pelniusių jo galingesniems broliams 
prastą šlovę, neorganizuodavo slaptų operacijų, nešifravo kodų ir neuž- 
siiminėjo elektroniniu pasiklausymu, nors ir naudojosi tų, kurie visa tai 
daro, darbo vaisiais. Biuras nepylė LSD valstybės tarnautojams į arbatą 
ir nesiuntė žudikų nei į miškus, nei į rūmus. Bet su savo užduotimi jis 
susidorodavo puikiai. Niekas geriau už Biurą negalėjo išanalizuoti ir api- 
bendrinti žvalgybos tarnybų duomenų bei žinių, kurias surinkdavo di- 
plomatai šimtas penkiasdešimt septyniose Amerikos pasiuntinybėse už- 
sienyje. 

Ir kai Lasiteriui prireikė neį;manomo - informacijos iš Italijos ir dar 
šventinį savaitgalį, jis paskambino savo draugui. 

- Vudi? Spėk, kas čia. 

- E-e-e-i! Džo! - entuziastingai sušuko Genys kitoje linijos pusėje, bet 
jo tonas tuojau pat pasikeitė: - Viešpatie, tai, kas nutiko Ketei, tiesiog 
siaubinga. Užjaučiu. Aš tuo metu buvau Lisabonoje. Gavai gėles? 

- Gavau. Ačiū. 

- Laikraščiuose rašo, kad Žmogėną, kuris tai padarė, surado. 

- Taip. Aš dėl to ir skambinu. Man reikia pagalbos. 

- Dėstyk. 

- Žmogėnas - italas. Pagalvojau, kad tu galėtum apie jį paklausinėti. 
Aš darau viską, ką galiu, įdarbinau s; savo žmones, policija irgi stengiasi, 
bet nusprendžiau, kad... 

- Jokių problemų. Pranešk faksu viską, ką turi, - gausi atsakymą pir- 
madienį. 

Jie kiek paplepėjo ir atsisveikindami pažadėjo vienas kitam artimiau- 
siu metu kartu papietauti. Užsimovęs pirštines, Lasiteris priėjo prie “Kse- 
rokso“ nukopijuoti Grimaldžio paso puslapių. Dirbti su pirštinėmis buvo 
labai nepatogu, bet Lasiteris visgi susidorojo ir išsiuntė faksu pirmą pus- 
lapį su nuotrauka į Vudžio kontorą Valstybės departamente. Paskui, 
įmetęs pasą į Grimaldžio kepšį, jis patraukė į Dalaso oro uostą pasiimti 
savo automobilio. 

Važiuodamas atgal, Lasiteris užsuko į pristatymo tarnybą “ Par-sel 
plus“ ir nupirko didelę dėžę. Supakavęs į ją Grimaldžio krepšį, jis užrašė 
adresą: “/Detektyvui Džeimsui Riordanui, Ferfakso apygardos policijos 
valdyba“, ir, kiek pamąstęs, sugalvojo atgalinį Chuano Gutijereso adresą, 
kurį iškringaliojo ant dėžės, nenusimaudamas pirštinių. Iš pradžių Lasi- 
teris norėjo pasiųsti dėžę tam Pisarčikui, bet tuoj pat persigalvojo. Pisar- 
čiko pavardė laikraščiuose nebuvo minima, ir niekas nežinojo, kad byla 
perduota jam. 

Riordanas supras, kas atsiuntė dėžę, bet tylės, kadangi nieko negalės 
įrodyti. Greičiausiai jis perduos krepšį Pisarčikui nekomentuodamas. 

Grįžęs į savo kontorą, Lasiteris priėjo prie Džudės kabineto ir pasibel- 
dė. 

- Prašom! 

Džudė įnirtingai barškino kompiuterio klavišais ir tuo pat metu kal- 
bėjo telefonu, prispaudusi ragelį petimi. Išvydusi šefą, nutaisė pabrėžti- 
nai nustebusį ir kiek pašaipų veidelį - tokį galima pamatyti tik komik- 
suose. 


Džudė labai patiko Lasiteriui. Jos veidas buvo subtilus, nosis su kup- 
rele, o tankūs plaukai - melsvai juodi. Jie garbanojosi, krisdami ant kak- 
tos, ir jai tekdavo nuolat juos atmesti staigiu galvos judesiu. Džudė išau- 
go Brukline, ką liudijo jos kalbos maniera. 

- Sveikas, Džo! - tarė ji, mesdama ragelį. - Kaip einasi? - Ir tuojau 
pat, grįžusi į realybę, pakeitė toną: - Noriu paklausti, kaip tu gyveni? 

- Nieko, susitvarkau. Bet iškilo pora problemų. Aš kuriam laikui iš- 
važiuosiu. - Džudė norėjo kažką sakyti, bet Lasiteris nutildė ją rankos 
mostu. - Mes viską aptarsime pirmadienį. O dabar pasakysiu tik tiek: at- 
važiuos Bilas Bohakeris, kuris tvarkys visus administracinius reikalus, 
kai manęs nebus. Leo pasiims susiliejimus ir prijungimus. Tavęs papra- 
šysiu kontroliuoti visa kita. Visą detektyvinę dalį. 

- Ačiū. 

- Ir dar kai kas. 

- Sakyk. 

- Noriu, kad tu užsiimtum viena byla iš SiP. Būtent - “Amex" byla. 

Džudė nustebusi pakėlė akis: 

- “American express"? Aš net nežinojau, kad tokia byla egzistuoja. 

- Niekas nežino. Tai - visiška paslaptis. 

- Okei. - Ji paėmė bloknotą bei pieštuką ir paklausė: - Ką jie medžio- 
ja? Ką nori nupirkti? 

- “Lassiter associates'. 

Džudė kiek patylėjo, paskui gana nervingai kiktelėjo: 

- Tai juk pokštas, Džo? 

- Ne. Jie nori paversti mus savo specialiu žvalgybos poskyriu. 

Džudė susimąstė. 

- Ir ši mintis tau patinka? 

- Nelabai, - gūžtelėjo Lasiteris. - Jie juk perka kompaniją, ne mane. 

- Ir tu parduodi... | 

- Nežinau. Bet pasiūlymas guli ant mano stalo. 

- Ir tu nori, kad aš jį priimčiau? 

- Ne, aš noriu, kad susitartum dėl optimalių sąlygų. Jei jos nors kiek 
primins algos pakėlimą, kurį tu išmušei iš manęs rugsėjį, mes užpulsime 
juos, kaip banditai. 

- Taip, tai būtų puiku. Tu sutinki? - nusišaipė Džudė. 

- Dėl tavęs - tikrai, - nutaisęs nepatenkintą grimasą, atsakė Lasiteris. 

- Ne, Džo, rimtai. Ar nebūtų geriau, jei šiuo reikalu užsiimtų juristas? 

- Ne. | | 

- Gerai. 

- Prieš išvažiuodamas, paliksiu tau atmintinę pagrindiniais klausi- 


-08- 


mais. Nenoriu, kad dalyvautų teisininkai, kol tu neaptarei sąlygų. O ir po 
to mes dar sykį viską apsvarstysim kartu. 

Džudė linktelėjo, ir, tuojau pat paniurusi, paklausė: 

- Kas nutiko, Džo? Tai dėl Ketės? Jei taip, tai gal palaukim kasi 

- Ne, - papurtė galvą Lasiteris. - Gal Ketė šiek tiek ir susijusi su mano 
noru, bet tikroji tiesa ta, kad aš nebegaunu malonumo iš savo darbo. 
Man atrodo, kad visą savo laiką švaistau rankų paspaudimams, diskusi- 
joms su advokatais... Žodžiu, tu pati žinai, kam. Mes iš kailio neriamės 
kovodami su priešininkais, o galiausiai, žvelkim tiesai į akis, išeina, kad 
dažnai būname niekšų pusėje. 

- Tu irgi tai pastebėjai? - nusijuokė Džudė. - Ir kodėl taip nutinka? 

- Labai paprasta. Nėra čia jokios paslapties. Mes plėšiame tokius pi- 
nigus, kad mokėti mums tegali blogi vyrukai. 

- Tu rimtai? | 

- Visiškai. Ir mūsų paskatos, jei galima taip sakyti, niekingos. 

- Okei. Pažiūrėsiu į tavo atmintinę... ir imsiuosi darbo. 

- Puiku, o kol kas aš kviečiu tave pietų. Baik darbus. 

- Ir aš galiu rinktis restoraną? | 

- Pirmyn, bet tik vietnamietišką arba etiopišką. Taigi, pirmą valandą. 
Tinka? 

- Nuostabu. - Brūkštelėjusi kažką savo bloknote, Džudė pakėlė galvą 
ir paklausė: - Kas dar? Tu juk kalbėjai apie porą problemų. 

Džudei labai patiko sudaryti neorganizuotos personos įspūdį, kai tuo 
tarpu ji buvo įsikūnijęs veiklumas. Lasiteris DLE Grimaldžio paso 
puslapio kopiją ir ištiesė, sakydamas: 

- Tai man. Susisiek su kuriuo nors iš mūsų agentų Romoje i ir papra- 
šyk, kad sužinotų viską, ką tik galima, apie šį vaikiną. 

- Viešpatie... Tas pats? 

- Taip. 

- Aš viską padarysiu tuojau pat, bet... - Ji nerimastingai pažvelgė į 
Lasiterį. 

- Žinau. Išeiginės. 

- Daug blogiau. Tai - Italija. Mūsų Žmogus dirba, bet italų Kiurobias 
tai šeštadienį ir sekmadienį nė pirštelio nepajudins. 

- Ką gi, - gūžtelėjo Lasiteris, - tegu padaro, kai galės. - Ir, kiek paty- 
lėjęs, pridūrė: - Pasakyk jam, kad nekeltų daug triukšmo. 


Pirmadienį konferencijų salėje įvyko pasitarimas, kuriame firmos 
vykdantieji direktoriai sutiko prisiimti papildomas pareigas. Jie padarė 
tai su pačiu tinkamiausiu šiuo atveju jausmu: “niūriu entuziazmu". 


Po pasitarimo Lasiteris grįžo į savo kabinetą - tarsi tam, kad susitvar- 
kytų stalą, bet iš tikrųjų laukė Niko Vudbaumo skambučio. 

Tačiau skambučio nebuvo, ir laikrodžio rodyklė tingiai persirito per 
vidudienį. Pusę trijų nukriošęs kurjeris sportiniu kostiumu ir dviratinin- 
ko batais atnešė voką nuo Riordano. Viduje buvo kelios 6x8 dydžio nuo- 
traukos, kuriose, įvairiais rakursais, puikavosi Franko Grimaldžio kišenė- 
je aptiktas flakonas. Lasiteris pagalvojo, kad dabar, kai žudiko asmeny- 
bė nustatyta, flakonas, ko gero, nebe toks svarbus, bet vis dėlto paspau- 
dė vidaus komutatoriaus mygtuką ir paprašė sekretorės žvilgtelėti, ar 
nėra kur netoliese Fredžio Deksterio. 

Vieni agentūros darbuotojai buvo pokalbių specialistai, kiti labai tiko 
darbui su popieriais. Jie mėgo raustis po sąskaitas, važtaraščius, bankų 
ataskaitas ir apipelijusius archyvus. Jaunasis Fredis, vos prieš trejus me- 
tus baigęs Bostono koledžą, buvo nepaprastai gabus tiek vienoje, tiek ki- 
toje srityje. 

Fredžiui atėjus, Lasiteris įteikė jam nuotraukas ir davė kelis vertingus 
patarimus. | 

- Padaryk kiekvienos nuotraukos kopijas ir užsiimk buteliuku. Noriu 
žinoti, kur jis pagamintas ir kam. Žodžiu, sužinok viską, kas įmanoma. 
Kažkur yra stiklo muziejus. Man rodos, Korninge, Stebine arba Vuoter- 
forde. 

- Pirmiausia bandysiu Kongreso bibliotekoje ir Smitsono institute, - 
pareiškė Fredis. - Jei jie nieko neras, tai pasakys, kur galima kreiptis. 

- Pabandyk susisiekti su kokia nors aukcionierių firma, kaip Sotbis, 
jie tikriausiai turi stiklo specialistą, arba pasakys, kur tokį rasti. 

- Tyrimo biudžetas? 

- Gali skristi į Niujorką, bet ne į Paryžių. 


Penktą vakaro kabinete pasirodė Džudė, mojuodama popieriaus la- 
pu. 

- Faksas iš Romos, - paskelbė. - Tik ką atėjo. 

Lasiteris parodė jai krėslą ir ištiesė ranką link pranešimo. 

- Kažin ar tave tai pradžiugins, - tarė Džudė, atiduodama jam popie- 
rių ir sėsdamasi. 

- Kodėl? 

- Todėl, kad vaikinas nori žalių, o iškniso tik katino ašaras. 

- Ir tos pačios niekam tikę? 

- Būtent. Kaip praneša šaltinis, Frankas Grimaldis niekada nebuvo 
areštuotas. Jis registruotas kaip rinkėjas, balsuoja už “Motore"... 

- Kas čia tokio? 

- Jie reikalauja panaikinti greičio apribojimus kelyje. 

Lasiteris pakėlė akis. 

- Šit kaip? Ir tai politinė platforma? 

- Bepis sako, kad Italijoje šimtas partijų. Taigi, Grimaldis nevedęs, 
tiksliau - niekada nebuvo registruota santuoka. Jokių įsiskolinimų ir teis- 
minių procesų, žodžiu, nieko. 

- Kaip dėl kredito? 

- Jo sąskaitoje “Rinačentėje“ visi trys šimtai dolerių. 

- Kas per “Rinačentė"? | 

- Universalinė parduotuvė. 

- Nuostabu. - Lasiteris dirstelėjo į faksą. - O kaip su karine tarnyba? 

- Niekada netarnavo. 

Šit kaip. Vadinasi, Riordanas apsiriko. 

- Profesija? 

- Neturi. 

- Bedarbis? 

- Neužsiregistravęs. - Džudė norėjo kažką sakyti, bet tuoj pat nutilo. 
- Suprantu, ką turi omenyje, - ištarė. 

- Jei tikėsime šaltiniu, Grimaldis neturi jokių pajamų. Nei darbo, nei 
pašalpų. Nieko! Iš ko, įdomu, jis gyvena? 

- Neturiu supratimo. 

- Noriu tai žinoti. - Pagalvojęs Lasiteris pridūrė: - Ir dar. Čia nurody- 
ta, kad automobilio jis neturi. 

- Iš tiesų. 

- Ir balsuoja už vaikinus su motorais? 

- “Motore". 

- Būtent. Vadinasi, jis - pirmasis visoje Žmonijos istorijoje pėstysis, pa- 
sisakantis prieš greičio ribojimą kelyje. 

Džudė nusijuokė ir ištiesė ranką prie fakso. 

- Tuoj grįšiu, - pasakė ji, traukdama link durų. 

- Palauk minutėlę, - paprašė Lasiteriš. - Turiu dar klausimą. 

- Ir atsakymą, - tarė Džudė, grįždama, - devyni šimtai žalių. Bepis 
sako, kad triūsė be poilsio kaip bitutė. | 

- Tu juo tiki? 

- Taip. Jis geras seklys ir žino, kad dirba tau. Nebūtų padidinęs išlai- 
dų. Vaikinas nieko neiškasė ir supranta, kad tu būsi nusivylęs. Gali būti, 
kad jis dirbo daugiau, nei sako. 

- Nair ką tu manai? 

- Klausi? - Ji pagalvojo, patempusi lūpas. - Man atrodo, tavo drau- 
gužyje yra kažkas šiurpaus. 
- Taip, - sutiko Lasiteris, - man taip irgi atrodo. 


Antradienį po pietų Lasiteris, jausdamasis visišku idiotu, žingsniavo 
po savo kabinetą. Jis suvertė visą darbą ant Džudės, Leo ir Bilo pečių, ir 
kompanija visai sėkmingai (bent jau jis to tikėjosi) veikė pati. Viską, ką 
reikėjo pasakyti Fredžiui Deksteriui, jis pasakė, ir dabar jam visiškai ne- 
buvo kas veikti. 

Džo priėjo prie lango ir pažvelgė į gatvę. Įkūrė židinį ir stebėjo, kaip 
pamažu gęsta pliauskos, perskaitė “Wall Street Journal" ir pamąstė, ar 
nevertėtų jam prasibėgioti. Sugalvojęs kelias priežastis to nedaryti, Lasi- 
teris nusprendė paskambinti Klerei ir paklausti apie jos vakaro planus. 
Bet jau kitą minutę suskambo telefonas. Balsas ragelyje buvo tylus ir ra- 
mus. 

- Džo? 

- Vudis! 

- Aš apdirbau tavo vyruką. 

Būtent šiuos žodžius Lasiteris norėjo išgirsti, bet Genio balse girdėjosi 
keistos gaidelės. 

- Aš tau velniškai dėkingas! | 

- Palauk su dėkingumu. Ir žinai, ką tau pasakysiu, Džo? - Pauzė. - 
Tas vyrukas mane mirtinai gąsdina. 

Tai, kaip pabrėžtinai buvo ištarti šie žodžiai, privertė Lasiterį sune- 
rimti. 

- Ką nori pasakyti? 

- Noriu pasakyti, kad be reikalo pasirašiau po telegrama. 

Lasiteris sutriko. | 

- Atsakyk man, prašau, į vieną klausimą, - paprašė Vudis. 

- Kokį? 

- Tu apie jį teiravaisi kitais kanalais? 

- Taip. Romoje yra bendradarbis, kuris užsiima mūsų reikalais. O 
kas per problema? 

- Aš problemų neturiu. Bet tau vertėtų išsiųsti savo romietį bendra- 
darbį į komandiruotę. Ir toliau. | 

- Juokauji! 

- Visai ne. 

Lasiteris netikėjo savo ausimis. 

- Bet jis, galima sakyti, nieko nerado. 

- Aišku, nerado. Tai aš tau ir kalu. Grimaldis - rimtas žmogus. Tu tik- 
riausiai Žinai, už ką jis balsuodavo ar kažką panašaus? 

Lasiterio tylėjimas buvo puikus atsakymas į draugo klausimą. Pas- 
kui jie ilgai galvojo, sėdėdami prie telefonų. Pirmasis tylą nutraukė Vu- 
dis: | | | 

- Leisk man dar kai ko paklausti. . 

- Na? 

- Į ką buvo įsivėlusi tavo sesuo? 

- Įsivėlusi? Ji nebuvo niekur įsivėlusi, Vudi! Ji turėjo vaiką. Turėjo dar- 
bą. Nuolat žiūrėdavo “Draugus" ir dievino ledus. Tu juk ją pažinojai! 

Vudis atsiduso. 

- Ką gi vadinasi, jis per klaidą nudėjo ne tą damą. 

- Tikriausiai. Bet jis “nudėjo" ne tik "damą". Argi ne? Aš pats mačiau 
-jis vos nenupjovė mano sūnėnui galvos. - Jie vėl nutilo, ir šį kartą pokal- 
bį pradėjo Lasiteris: - Tai kaip dėl to Žmogaus, Vudi? Ką tu sužinojai? 

- Frankas Grimaldis - iš tų, kuriuos mes vadiname sunkiasvoriais. 
Užsiima "valymu". Žudo žmones, ir kai kurių jo aukų vardus tu dažnai 
matydavai laikraščiuose. Girdėjai ką nors apie “SISMI"? 

- Ne. 

- Atsiųsiu tau dokumentus. 

- Nori mano ypatingojo federalinio numerio? 

- Ne. Rytoj pas tave ateis mano bendradarbis su aplanku, prikausty- 
tu prie riešo. Iš aplanko jis ištrauks užantspauduotą voką su informacija. 
Atplėšk jį, susipažink su popieriais, ir sudegink juos! 


Kai sekretorė įėjo į kabinetą, Lasiteris stovėjo prie lango, Ep eRMa 
įspėti, kodėl Vudžio balse jautėsi tokia įtampa. 

- Skambina pareigūnas Pisarčikas. 

- Atsiliepsiu, - tarė Džo, keldamas ragelį. - Klausau! 

- Ponas Lasiteris? 

- Taip! 

- Čia Pisarčikas iš Ferfakso policijos. Kaip laikotės? 

- Puikiai. 

- Skambinu, nes turime gerų naujienų. 

- Nejaugi? 

- Taip, sere! Mums pavyko nustatyti įtariamojo jūsų sesers byloje as- 
menybę. Džono Dou asmenybę. Tai Italijos pilietis, ponas Frankas Gri- 
maldis. Detektyvas Riordanas sakė, kad jums pirmam Reiktų apie tai 
pranešti. 

- Nuostabu. 

- Ir dar. Jūs, tikriausiai, girdėjote, kad Riordanas daugiau šia byla ne- 
užsiima? . 

- Taip, aš tą supratau. 

- Nuo dabar už ją atsakysiu aš, todėl pamaniau, kad mums reikėtų 
susitikti. 

- Gerai. Užvažiuokit tiesiai pas mane. Ar žinote, kurt mano įstaiga? 

- Žinoma. Bet, hm... bijau, šiandien nepavyks. Jumis galima pasitikė- 
ti? 

- Dar klausiate? 

- Pusę penkių pervežame sulaikytąjį 

- Štai kaip? 

- Taip, būtent, sere. Perkeliame jį į saugomą Ferfakso ligoninės pala- 
tą. Paskui turėsime pasitarimą tema “Lytis, rasė ir įstatymas“ 

- Tuomet susitiksime vėliau, šią savaitę. 

- Puiku, sere. 

Lasiteris padėjo ragelį ir žvilgtelėjo į laikrodį. Buvo ketvirta dienos, už 
lango lengvai snigo. Bet jis nusprendė, kad suspės. 

Paprastai Džo važiuodavo lėtai, bet dabar kiek leido jėgos mynė ak- 
celeratorių. Jo “Akura“ didžiuliu greičiu laviravo tarp mašinų. Valytuvai 
vos pajėgė susidoroti su limpančiu prie priekinio lango šlapiu sniegu. 

Tame, ką jis dabar darė, nebuvo jokios prasmės. Džo tai Žinojo, bet 
jam buvo nusispjaut. Jis norėjo iš arti pamatyti savo sesers žudiką - ir ne 
tik pamatyti. Lasiteris norėjo mesti jam iššūkį. Dar daugiau. Jis ištrauks 
kalės vaiką iš invalido vežimėlio ir sugrūs nosimi į purvą. 

Jis svajojo apie tai, bet buvo pasiruošęs pasitenkinti menkesniu - bet 
kokia niekšo reakcija. Kol kas Lasiteris nežinojo, ką padarys. Gal tiesiog 
pasakys: “Ei, Frankai!"“, kad pamatytų niekšo veido išraišką, kai nepa- 
žistamasis ištars jo vardą - Frankas Grimaldis. 


Kol Lasiteris kovojo su eismu, policininkas Dveinas Tompkinsas ruo- 
žėsi lydėti įtariamąjį Džoną Dou iš Fer Okso ligoninės. Policijoje Tomp- 
xinsą vadino tiesiog Dviguba Vė, kadangi prisistatydamas jis visuomet 
sakydavo: “Dveinas" rašoma su dviguba Vė“. 

Policininkas žvilgtelėjo į laikrodį. Jis laukė ordinatoriaus, žadėjusio 
atvežti vežimėlį. Vežimėlio reikėjo ne todėl, kad pacientas negali pats ju- 
dėti. Jau dešimt dienų gydytojai vertė Dou vaikštinėti po koridorių, o 
Dveinas sekiojo kiekvieną jo žingsnį. Esmė ta, kad, pagal taisykles, pa- 
aentas turėjo išvykti iš ligoninės tik vežimėlyje, nepriklausomai nuo to, 
zali jis vaikščioti ar ne. 


Kai vežimėlį galiausiai atgabeno, Dvigubam Vė vėl teko palaukti - ši 
kartą pranešimo, kad policijos furgonas vietoje. 

Dvigubo Vė vaidmuo operacijoje buvo palydėti kalinį į pirmą aukštą, 
kur jis bus perduotas į Pisarčiko rankas. Ten pasirašys reikiamus doku- 
mentus, ir tuomet kalinys pereis į Ferfakso apygardos policijos valdybos 
jurisdikciją. 

Dviguba Vė, atlikdamas ginkluotos palydos vaidmenį, kartu su kali- 
niu važiuos furgone, o Pisarčikas - paskui juos policijos mašinoje. Fer- 
fakse Dou įsodins į kitą vežimėlį, ir Pisarčikas su Dviguba Vė palydės jį 
į saugomą palatą. Ir tik tada, ne anksčiau, kaliniui leis atsistoti ant kojų. 
Procedūra užsibaigs, ir Dviguba Vė niekada daugiau nebematys to ne- 
lemto Džono Dou. 

Dviguba Vė iš visos širdies džiaugėsi, kad kalinį galų gale perkelia. 
Štai jau daugiau kaip tris savaites jis aštuonias valandas per dieną sėdi 
prie nudegimų palatos durų. Didžiausia jo pramoga - patikrinti visus gy- 
dytojus ir seseles, įeinančius pas šį žmogėną. Kai prireikdavo nusileng- 
vinti, policininkui tekdavo kviesti budinčiąją seserį, o jį tai trikdė. Jis net 
ėmė riboti išgeriamų skysčių kiekį. Negana to, jis negalėjo sau leisti nor- 
maliai papietauti! Jam atnešdavo ligoninės ėdalo, ir jis springdavo juo, 
sėdėdamas prie durų ir pasidėjęs padėklą ant kelių. 

Tiesa, čia yra viena nedidukė sesutė, Džiuljeta. Jis liūdės be jos. 

Daktaras atliko paskutinę greitą apžiūrą, ir Dviguba Vė pasirašė po- 
pierių, patvirtinantį, kad pacientas išsiunčiamas. Paskui pasirodė mažoji 
Džiuljeta, kad padėtų Džonui Dou atsisėsti į invalido vežimėlį. 

- Ką dabar su juo darysite? Įkišit į “pedvežimį"? 

- Iš tiesų, daktare, mes daugiau specialiojo transporto taip nevadi- 
nam. Valdžia nusprendė, kad minėdami Pedžio vardą, įžeidžiame ai- 
rius. 

- Ir kaipgi juos vadinate dabar? - nusijuokė gydytojas. - Koks termi- 
nas dabar laikomas politiškai korektišku? 

- Mes juos vadinam, - Dviguba Vė PB pečiais, - tiesiog furgo- 
nais. 

Daktaras vėl nusijuokė ir paklausė: 

- Nair ką gi jūs darote su mūsų pacientais, kišate į “tiesiog furgo- 
ną“? 

- Įvairiai. Džoną Dou - taip. Tiesa, retkarčiais naudojame greitosios 
pagalbos karietas, - šiek tiek ironiškai užbaigė policininkas. 

- Na, atrodo, vaikinas pasirengęs kelionei. 

- Važiuojam, - tarė Dviguba Vė ir per raciją pranešė Pisarčikui, kad 
jie jau pajudėjo. 

Džiuljeta ėmė stumti vežimėlį link lifto, o policininkas patraukė iš 
paskos. “Iš nugaros ji atrodo veniškai gundanti“, - pagalvojo Dviguba 
Vė, bet iš karto prisiminė kitų sesučių pasakojimus, kad šiai mergaitei 
stogas pavažiavęs dėl religijos. Žodžiu, ant sekso šiuo atveju reikės padė- 
ti kryželį. 

Ir vis dėlto, paspaudęs iškvietimo mygtuką, jis nežymiai jai mirktelė- 
jo. Niekada nežinai, kur tau nusišypsos sėkmė. 


Eismas kelyje buvo neįtikėtinai intensyvus, ir, kai Lasiteris pasistatė 
“Akurą“ prie ligoninės, rodė jau be ketvirčio penkias. Palikęs automobilį 
administracijai rezervuotoje vietoje, jis apėjo pastatą ir prie įėjimo į grei- 
tosios pagalbos skyrių išvydo didelį furgoną. Šalia jo rūkė aukštas poli- 
cininkas. | 

- Atsiprašau, - kreipėsi į jį Lasiteris, - ar pažįstate pareigūną Pisarči- 
ką? 

- Viduj, - burbtelėjo faras. 

Lasiteris greitai praslydo pro automatines duris. Priimamajame, kaip 
visada vakarais, virė gyvenimas, grūdosi daugybė žmonių. Tik po kurio 
laiko Lasiteriui pavyko patraukti budinčiosios sesers dėmesį. 

- Ieškau policininko, vardu Pisarčikas, - pareiškė jis. 

Seselė linktelėjo koridoriaus pusėn ir metė: 

- Iki pat galo. 

Lasiteris patraukė nurodytu keliu ir rado Pisarčiką, kuriam, spren- 
džiant iš išvaizdos, vargu ar buvo sukakę dvidešimt penkeri. Faras stovė- 
jo prie lifto su portatyvine racija rankose. | 

- Jums negalima čia būti, - tarė jis. - Mes pervežame kalinį. 

- Žinau. 

- Pietinėje pusėje yra dar vienas liftas. 

- Aš - Džo Lasiteris. 

- O... Sveiki. - Kiek padvejojęs, Pisarčikas pridūrė: - Jūs nesirengiate... 

- „„iškrėsti kokios nors kvailystės? - pabaigė už jį Lasiteris. - Ne, tik 
noriu pažiūrėti į tą vyrą. 

- Gerai, bet jei aš... 

Imtuvas sutraškėjo ir policininko dėmesys nukrypo į raciją. 

- Pisarčikas, - ištarė jis į mikrofoną. 

- Objektas paruoštas transportavimui. Pas jus apačioj viskas švaru? 

Pisarčikas nepatenkintas žvilgtelėjo į Lasiterį ir atsakė: 

- Taip, viskas švaru. 

- Okei. Tai mes važiuojam. 

- Gal galėtumėt pasitraukti nuo durų? - tarė Pisarčikas, kreipdamasis 
į Lasiterį. 

- Aišku, galiu, - atsakė šis, žengdamas žingsnį ar 

Gana ilgai tablo švietė skaičius 9. Lasiteris atsirėmė į sieną, o Pisarči- 
kas su racija vaikštinėjo pirmyn atgal. 

- Man pasitarimas, - murmtelėjo policininkas. 

- Jūs jau sakėt. 

- Bijau, kad pavėluosiu. 

- Ne jūsų kaltė. Jūs juk dirbat. 

Pisarčikas priglaudė mikrofoną prie lūpų: 

- Ei, Dviguba Vė, kas ten jums? 

. - Kažkokia kliūtis - gražuoliuką nuvežė į radiologiją. 

- Nepamiršk, mums susirinkimas. 

- Aha. Jie grįžta. Leidžiamės. 

„ Pisarčikas pasisuko į Lasiterį ir pakartojo: 

- Jie leidžiasi. 

Džo linktelėjo ir įsispoksojo į skaičių tablo, rodantį aukštus. 

Aštuntas aukštas. 

- Dviguba Vė sako, kad nuobodesnės užduoties gyvenime neturėjo, - 
pastebėjo Pisarčikas. 

- Nejaugi? 

- Jis beveik mėnesį prasėdėjo prie palatos durų. Kai prispirdavo nusi- 
čiurkšti, kviesdavo seselę. 

- Hm, - tarė Lasiteris. 

- Tikiuosi, aš tokių a) neturėsiu. Man vistiek būtų gėda, nors 
tai ir seselė. 

Lasiteris linktelėjo ir tuoj pat pajuto, kaip jam iš siaubo pasistoja 
plaukai. Trečias aukštas. 

- Kodėl liftas sustojo? 

Pisarčikas dirstelėjo į skaičių tablo. 

- Nežinau. Taip neturėtų būti. 

Lifto kabina pajudėjo, ir jie ėmė laukti užsidegant skaičiaus 2, tačiau 
tablo pasirodė 4, paskui - 5... 

- Kas per velnias! - ištarė Lasiteris pasitraukdamas nuo sienos. 

Pisarčikas išpūtė akis ir beveik rėkė į mikrofoną: 

- Ei! Dviguba Vė, kas darosi? Kur tu? 

Vietoj atsakymo racija išspjovė trikdžių traškesį, o liftas vėl ėmė leis- 
tis žemyn. Ketvirtas aukštas, trečias, antras, pirmas... Lasiteriui ir Pisar- 
čikui vienu metu išsprūdo palengvėjimo atodūsis, išgirdus metalo žvang- 
telėjimą. Automatinės durys atsivėrė. 


Dveinas sėdėjo ant grindų, nugara atsišliejęs į sieną. Pravira burna, 
per veidą tekėjo plonytės kraujo srovelės. Lifto kabina buvo nutaškyta 
kažkuo raudonu, o iš dešinės policininko akiduobės stirksojo bukasis šra- 
tinuko galas. 

Pisarčikas žengė žingsnį pirmyn ir labai iš lėto sudribo ant grindų. 
Lasiteris suprato, kad faras apalpo, bet žvilgsnio nuo lavono ir iš akiduo- 
bės styrančio šratinuko atitraukti nesugebėjo. 

Suskambėjo skambutis, lifto durys ėmė vertis, bet Lasiteris instinkty- 
viai suspėjo jas sulaikyti. Iš koridoriaus gilumos, o jam pasirodė, kad iš 
už tūkstančių mylių, pasigirdo riksmai. Lifto durys, sudrebėjusios, pra- 
sivėrė, o paskui vėl pabandė užsidaryti. Lasiteris vėl jas sustabdė. Visa tai 
pasikartojo dar kartą. Ir dar kartą. 

Kažkur veriamu balsu suriko moteris. Pisarčikas sudejavo, ir aplink 
ėmė būriuotis žmonės. 


15 skyrius 


Muzika. 

Lasiteris vaikštinėjo pirmyn atgal palei savo kabineto langą, mėgin- 
damas nekreipti dėmesio į saldžiai šleikščius garsus, skambančius pri- 
glaustame prie ausies mobiliajame telefone. Riordanas prašė jo palaukti 
1T... 

Staiga muzika nutrūko. 

- Mes radome ją, - tarė detektyvas. 

- Ką tokią? 

- Seselę Džiuljetą. 

- Ji negyva? 

- Ne, gyva. Sukrėsta. Dreba kaip lapas. 

- Kaip viskas nutiko? 

- Džiuljeta sako, kad Džonas Dou kažką sušnabždėjo - atseit nepajė- 
gia kalbėti, ir faras pasilenkė prie jo, kadangi nieko neišgirdo. To žaltys 
ir tikėjosi. Jis čiumpa policininką už kaklaraiščio, prisitraukia, ir į visas 
puses pasipila kraujas. Dveinas ant grindų, o Grimaldis čiumpa jo pisto- 
letą. Taip pasakoja Džiuljeta. 

- Iš kur jis gavo šratinuką? 

- Kas jį žino? Tai ligoninė. Šratinukų ten pilna. 

- Kas paskui? 

- Ji išstumia jį vežimėlyje... 

- Bet kokio velnio... 

- Jis turi ginklą. Vyruko kojos pridengtos pledu, o ant kelių - pusiau 
automatinis pistoletas! Ir tu nori, kad seselė su juo ginčytųsi? Nemanau, 
kad tai įmanoma. Taigi, mergelė daro viską, ko tas reikalauja. Paspau- 
džia mygtuką, ir jie nusileidžia į trečią aukštą. Tada ji nuveža jį korido- 
riumi iki kito lifto. Nieko ypatingo - seselė ir pacientas. Jie sėkmingai nu- 
sigauna iki lifto ir nusileidžia į cokolinį aukštą. Maždaug tuo pat metu 
atsidaro pirmojo lifto durys jūsų aukšte, ir Pisarčikas deda kakta į grin- 
dis. Kitą minutę Grimaldis jau automobilių stovėjimo aikštelėje. 

- Viskas taip paprasta. 

- Taigi. Mes net radome invalido vežimėlį. 

Lasiteris dribtelėjo į sofą šalia Židinio ir paklausė: 

- Kas paskui? 

- Paskui ji nuvežė jį ten, kur tas liepė. Rezultatas - turime federalinį 
nusikaltimą. Transporto priemonės pagrobimas grasinant panaudoti gin- 
klą. Dabar prie bylos tyrimo prisijungs FTB. 

- Kuo toliau, tuo linksmiau. Ir kurgi jie nuvažiavo? 

- Baltimorės kryptim. Bet iki ten jie nenusigavo: vyrukas išmetė ją 
netoliese Olnio. Šerifas pastebėjo mergelę, kai ta kėblino šalikele. Mes vis 
dar ieškome mašinos. 

- Grimaldžio būklė leido jam sėsti už vairo? 

- Manau, kad taip. Džiuljeta sako, kad jis vaikščiojo ir net labai neblo- 
gai. 

- Tai kam tuomet jį sodino į vežimėlį? 

- Ligoninės politika. Ar pastebėjai? - tesė Riordanas. - Aš net nepa- 
klausiau, kokį velnią tu veikei Fer Okse. 

Suburbėjęs kažką neaiškaus, Lasiteris paklausė: 

- Kaip tavo partneris Pisaro? 

- Pisarčikas. Čia tai bent! Matytum, koks jis susigėdęs! Gavo lengvą 
sutrenkimą, ir, negana to, visi laiko jį tikru skuduru. Bet Žinai, ką pasa- 
kysiu? Jis šaunus vaikinukas, ir su juo viskas bus gerai. 

Riordanas nutilo, ir Lasiteris net per telefoną pajuto, kaip jo smegeni- 
nėje persijungė laideliai. 

- Noriu tavęs kai ko paklausti, - galiausiai tarė detektyvas. 

- Ko? 

- Tu tikras, kad neturi man ko pasakyti? Gal užsiminei kam nors gir- 
dint, žinoma, netyčia, kad kalinys bus pervežamas? 

- Aš atsisakau netgi kalbėti šia tema! 

- Paklausyk. Grimaldžio pervežimas į kitą vietą nebuvo valstybinė 
paslaptis, - tarė Riordanas. - Apie jį žinojo pas mus, ligoninėje, Ferfakse. 
Zodžiu, gausybė žmonių. Gali būti, kad prasitarė kuris nors iš jų. O gal 
ir tu. 

- Na žinoma, aš, - spinduliuodamas sarkazmu, atsakė Lasiteris. 

- Gerai jau... Daktarai sako, kad vyrukui šiaip ar taip prireiks jų pa- 
galbos. 

- Kokios? 

- Jam reikalingas gydymas. Antibiotikai, tepalai nuo nudegimų. 
Daug tepalų. Mes pranešėme apie tai. Gal mums pasiseks. 

- Jis, greičiausiai, jau toli. Gali būti ir Niujorke. 

- Nesvarbu, kur. Nužudžius policininką, prasideda kito lygio visuo- 
tinis bendradarbiavimas. Be to, į bylą įsitraukė federalai. Kalės vaikui ne- 
lengva bus ištirpti minioje. 

- Kodėl gi? 

- Nesjis italas - tikras italas, o jo snukis subjaurotas. Ir tokiu liks visa- 
da. Žmonės atkreips į įji dėmesį. Jie nusisuka, bet iš pradžių vistiek pasi- 
žiūri. Juk žinai, kaip būna. 

- Taip. Panašu į nelaimingą atsitikimą. 

Pašnekovai kiek patylėjo. Staiga Lasiteriui į galvą šovė idėja, tuojau 
pat tapusi išbaigta mintimi. 

- Kaip nutiko, kad seselė turėjo mašinos raktelius? - paklausė jis. 

- Ką? Kas? Apie ką tu? 

- Ligoninės seselė. Kodėl ji turėjo su savim mašinos raktelius? Kiek ži- 
nau, moterys nesinešioja raktų kišenėse, ji juk budėjo, ar ne? Moterys lai- 
ko raktus rankinuke, stalčiuje ar... Ką jie ten ligoninėje turi - asmenines 
spinteles? 

- Gal jos pamaina pasibaigė, ar norėjo pasiimti ką iš mašinos. O gal ir 
visuomet juos nešiodavosi. 

- Paklausi? 

- Aišku, paklausiu. 

- Kažin ar budinti sesuo tampysis visą dieną raktų ryšulį. 

Riordanas kiek pagalvojo, paskui pasakė: 

- Nežinau. Bet kuriuo atveju, klausimas įdomus. Mes jos paklausim, 
bet greičiausiai ji tiesiog juos turėjo. 

- Taip, aš suprantu. Visai gali būti, kad tai nieko nereiškia. Ir vis dėlto 
neužmiršk pasidomėti. Kaip matai, mano sesers byla pati savaime ne- 
baigta. 


Tą vakarą Lasiteris pasiliko savo įstaigoje iki vėlumos. Sėdėdamas 
ant sofos, jis tiesiai iš dėžutės šlamštė tailandietiškame restorane užsakytą 
maistą. Šalia jo kelio buvo mygtukas, valdantis skydą, už kurio slypėjo 
trys televizijos ekranai - ankstesniųjų kabineto šeimininkų, besivertusių 
reklamos verslu, įrengta architektūrinė naujovė. Lasiteris paspaudė myg- 
tuką, ir skydas nuslinko į šoną. 

Prieš naujienas nuskambėjo pikta pranašaujanti muzika, paskui ek- 
rane pasirodė Grimaldžio fizionomija ir vedėjas paskelbė, kad “per įžūlų 
pabėgimą policijos pareigūno šeimą prislėgė gedulas, o tarp mūsų vaikš- 
to žudikas". Po šio skelbimo sekė laikraščio “Washington Post" reklama 
ir tik po to - “pagrindinė naujiena“. Informaciją sudarė keli reportažai. 
Kovinga blondinė vedė laidą iš patogios pozicijos ligoninės automobilių 
stovėjimo aikštelėje. Šalia apversto invalido vežimėlio mergelė atrodė tie- 
siog pritrenkiančiai. Kai ji ištarė: “O dabar tu, Bilai“, ekrane pasirodė 
pusamžis vyriškis paraudusiomis akimis ir pastebimu galvos plaukų per- 
tekliumi. Jis stovėjo neapšviestame kelyje “netoli Olnio“. Vyrukas kiek 
pakalbėjo apie ligoninės seselės “siaubingas kančias“, tuomet žodį gavo 
juodaodė moteris, sėdinti šalia Dveino Tompkinso motinos. Pastaroji žiū- 
rėjo į kamerą bauginančiai tuščiomis akimis ir, sprendžiant iš visko, tie- 
siog nepajėgė kalbėti. 

Lasiteris žiūrėjo laidą vienoje rankoje laikydamas lazdeles valgymui, 
kitoje - alaus skardinę. Jis suvokė, kad negali susikaupti ir klausytis. Te- 
levizijos pateikta nelaimė prarado realumą, pavirto dar vienu apetitą Ža- 
dinančiu patiekalu vakarienei. Ketės mirtį, sūnėno kūno ekshumaciją ir 
sudeginimą, o dabar - ir Grimaldžio pabėgimą televizija suvirškino sa- 
vaip, suplakė iš jų dar vieną pramoginę laidą. Na, jei ne pramoginę, tai 
atliekančią garsinio fono vaidmenį - tikrai. Nuasmeninta tragedija nebe- 
atrodė tragedija. 

Atsainiai mąstydamas šia tema, Lasiteris staiga pastebėjo, kad visi 
reporteriai dėvėjo vienodus ar panašius šalikus - juodais ir smėlio spalvos 
langeliais. Tai darė juos panašiais vienas į kitą. “Kaip reporteriai beatro- 
dytų, - pagalvojo Lasiteris, - visi jie priklauso vienai genčiai - žmonėms, 
besirengiantiems pas Barberi Barberitą“. | 

Jis nusišypsojo iš savo paties minčių, tačiau šypsena greitai išnyko - 
Ketė irgi mėgo tokius proto žaidimėlius. Lasiteris susinervinęs išjungė te- 
levizorių, išjungė šviesą ir patraukė namo. Sėsdamasis į automobilį, pa- 
galvojo: “Ačiū Dievui, kad bylos vėl ėmėsi Riordanas, - ir jį tuojau pat su- 
pykino nuo šios minties. - Viešpatie, - tarė jis sau, - nejau aš jau pradėjau 
ieškoti šviesiųjų pusių?“ 


Jis ilgai negalėjo užmigti, prisimindamas garsą Pisarčiko galvai tren- 
kiantis į grindis ir šratinuką, kyšantį iš negyvo faro akiduobės. Tačiau 
užvis labiau jį neramino mintis, kad Grimaldžio antrąsyk sučiupti tik- 
riausiai nepavyks. Tai reiškė, kad žudikas liks nenubaustas, ir Lasiteris 
niekada nesužinos, kodėl buvo nužudyti jo sesuo ir sūnėnas. Galiausiai 
jis užmigo neramiu miegu, ir sapnavo Ketę. 

Ketei buvo, regis dvylika metų, ojam - septyneri. Jie gyveno Kentu- 
kyje ir tuo metu buvo valtelėje vidury ežero, pasislėpę nuo Džozės ir ki- 
tų. Ketė, gulėdama ant valties nosies, skaitė žurnalą. Ji buvo užsidėjusi 
gydytojo išrašytus ir vos prieš porą savaičių jos gimtadienio proga nu- 
pirktus akinius nuo saulės prabangiais baltais rėmeliais. Ketė eina iš pro- 
to dėl savo naujojo pirkinio ir nenusiima akinių net vėlų vakarą. Skaity- 
dama ji pakėlė juos ant galvos, bet, stodamasi, nevikriu judesiu numetė 
į vandenį. Džo dar ir dabar girdi jos riksmą ir mato, kaip akiniai iš lėto 
grimzta į dugną. Atrodo, juos išgriebti buvo visai nesunku, bet, nepai- 
sant to, kad Ketė tuojau pat šoko į vandenį, o vėliau jie ieškojo jų su kau- 
kėmis ir kvėpavimo vamzdeliais, akiniai pražuvo amžiams. 

Ir štai dabar sapne jis regėjo ežero dugne besiilsinčius akinius. Jų ko- 
jelės tvarkingai sunertos. Džo neria ir neria, bet tviskantys stiklai virsta 
čia kvarco nuoskala, čia alaus skardine, čia tiesiog atspindžiu. Kas sykį 
jis išnyra tuščiomis rankomis. Lasiteris atsibudo jausdamasis taip pat 
kaip ir tada - tarsi būtų išdavęs savo seserį. 


Ryte atėjęs į įstaigą, jis užtiko Fredį Deksterį puošiantį Kalėdų eglutę 
priimamajame. Pamatęs Lasiterį, Fredis įspraudė dėžutę su žaisliukais 
sekretorei ir pasileido šefui pavymui. 

- Kas yra? - paklausė Lasiteris. 

- Stikliukas, - atsakė Fredis, akivaizdžiai patenkintas savimi. 

- Kas? - nustebęs paklausė Lasiteris. 

- Flakonėlis. , 

- Ak taip. Pakalbėsim mano kabinete. 

Jie nuėjo į įstaigą, ir Lasiteris gestu parodė Fredžiui sėstis. Įsitaisęs už 
stalo, jis pakėlė telefono ragelį: | 

- Nori kavos? 

Fredis papurtė galvą, ir Lasiteris, padėjęs ragelį, atsilošė krėsle. Jau- 
nuolis atsikrenkštė ir pradėjo: 
| - Tas stikliukas kur kas įdomesnis, nei jums atrodė. 

- Šit kaip? 

- Taip. Žinoma, per jį galima žiūrėti, iš jo galima gerti, bet tai tik pra- 
džia. Buteliukas turi daug kitų įdomių savybių. 

- Nuostabu. Aš tikėjausi, kad tokių bus. 

- Jei norit, galiu papasakoti apie plastines stiklo savybes, apie metali- 
nius pūtimo vamzdžius. 

- Kas čia per dalykėliai? 

- Stiklo pūtimo vamzdžiai, išrasti Mesopotamijoje. Ne, rimtai, jūs ne- 
įsivaizduojate, kaip sunku būdavo pagaminti permatomą stiklą. 

- Tu visiškai teisus. Absoliučiai neįsivaizduoju. 

Fredis patenkintas nusišiepė ir tęsė: 

- Maždaug iki 1400 ar 1450 metų niekam nepavyko išgauti skaidru- 
mo nuolat. Bet šiuolaikiniai žmonės tuo turėtų tik džiaugtis, kadangi dėl 
šios aplinkybės turi senovinius vitražus vietoj skaidrių stiklų. Taigi, jūsų 
buteliukas... 

- Na, pagaliau... - įsiterpė Lasiteris. 

Fredis, visiškai ignoruodamas boso sarkazmą, tęsė: 

„jūsų buteliukas - meistriškumo viršūnė. - Ir, padaręs pauzę, pridū- 
rė: - Žinoma, savo laikmečiui. 

- Nori pasakyti, kad jis toks senas? 

Fredis pasimuistė krėsle. 

- Gali būti. Mes dirbame su nuotrauka, ir be paties flakono tiksliai 
pasakyti neįmanoma. Tačiau jei tai klastotė, tai labai gera. Juk praėjusio 
amžiaus pabaigoje - mūsų amžiaus pradžioje italai padirbinėjo viską: 
statulas, drabužius, bažnytines relikvijas, stiklą - žodžiu, viską, kas įma- 
noma. Tada plūstelėjo pirmoji turizmo banga. Atvažiuodavo iš Valstijų 
ir kitur, ir antikvarinėms vertybėms atsivėrė puiki rinka. 

- Taigi, apie flakoną... | 

- Senovinis ar, blogiausiu atveju, kopija tų, kuriuos bažnytininkai 
naudojo viduramžiais... 

- Kam? 

- Švestam vandeniui. Pakalbėjau su tuzinu ekspertų - moterim iš 
“Kristi ir vaikinais iš Smitsono instituto. Jie vienodos nuomonės. Tokie 
flakonai - vadinasi ir tas, surastas pas mūsų draugužį, - buvo gaminami 
stiklo manufaktūroje Murano saloje, Venecijos lagūnoje. Sprendžiant iš 
ženklinimo ir karūnos ant kamščio, šis indas kadaise priklausė tamplie- 
rių ordino riteriui. Panašius flakonus jie imdavosi į Kryžiaus žygius. 

Fredis patenkintas atsirėmė į krėslo nugarėlę. 

- Kryžiaus žygius... - bukai pakartojo Lasiteris, žvelgdamas į jaunąjį 
talentą. 

- Taip. Tamplieriai kovojo prieš islamą. 

- Ir jie tokiuose flakonuose laikydavo švęstą vandenį? 

- Taip. Tais laikais, - tęsė Fredis, - švęstas vanduo buvo laikomas svar- 
bia medžiaga, ir jį saugojo stiklo induose. Kitiems skysčiams naudojo 
molinius. Jei norite, papasakosiu jums apie flakonus švęstam vandeniui. 
Markas Polas, pavyzdžiui, pasiėmė tokį keliaudamas į Kiniją, jei tikėsi- 
me, kad jis keliavo būtent ten. Bet tai jau visai kita istorija. Siaip ar taip, 
man pasakė... 

- Ar galėtum išdėstyti visa tai raštu? 

- Savaime aišku, - pasakė Fredis, plekšnodamas per iš viršutinės 
marškinių kišenės styrantį bloknotą. - Parašysiu jums atmintinę. Bet pa- 
galvojau, kad norėsite sužinoti viską iškart. Taigi, išvada. Mes turime rei- 
kalą su indu švęstam vandeniui saugoti. 

- Ačiū, - tarė Lasiteris, - tu puikiai padirbėjai. 

Fredžio tyrimas visai sutirštino miglą, ir Džo tik dar labiau sutriko. 

- Džiaugiuosi galėdamas padėti, - atsakė Fredis. - Tai aš einu. 


Po pietų pasirodė kurjeris su prirakintu prie rankos (kaip ir sakė Ge- 
nys Vudis) portfeliu. Jis paprašė Lasiterio parodyti asmens pažymėjimą 
su fotografija, ir, sulyginęs nuotrauką ant vairuotojo pažymėjimo su 
priešais stovinčio žmogaus fizionomija, išsiėmė iš kišenės raktą ir atraki- 
no portfelį. 

Išėmęs iš jo storo geltono popieriaus paketą, paprašė Lasiterio pasira- 
šyti nedidelėje juodoje knygelėje. Paskui įteikė jam paketą, užtrenkė 
portfelio spynelę, ir, daugiau netaręs nė žodžio, išėjo. 

Vos tik paskui pasiuntinį užsivėrė durys, Lasiteris atplėšė paketą ir iš- 
sitraukė iš jo plonytį aplanką, ant kurio buvo priklijuotas geltonas popie- 
riaus lapas. Ant popiergalio buvo brūkštelėta: 

“Užbėk rytoj 06:00 pas mane. 

Didieji kriokliai. Apžvalgos aikštelė." 

Užrašas ant paties aplanko skelbė: “Grimaldis Frankas“. Šalia buvo 
data - 29/1/89, slaptumo lygis ir susipažinusiųjų su dokumentais parašai. 
Buvo ten ir užrašas “Ne užs!", kuris, kiek Lasiteris prisiminė, reiškė ka- 
tegorišką draudimą išvežti šią medžiagą už Jungtinių Valstijų ribų. 

Pirmajame dosjė puslapyje buvo beveik vieni vardai ir datos. 

Frankas Gridžijas, Frankas Gurmanas, Gutijeresas (v.n.). 

“Ką gi, aš padėsiu jums su šituo “v.n.", - nusprendė Lasiteris. San- 
trumpa reiškė “vardas nežinomas“. “Reiks nepamiršti pasakyti Vudžiui, 
kad Gutijeresas - Chuanas“, - pagalvojo jis. 

Gimė: 17/3/55, Rozarne, Kalabrijoje. 

Motina: Vitorija Patuci. 

Tėvas: Džovanis Grimaldis (m.). 

Broliai ir seserys: 

Džovanis - 12/2/53 (m.); 

Ernestas - 27/1/54 (m.); 

Džampolas - 31/1/57,; 

Luka - 10/2/61; 

Andžela (Bučio) - 7/2/62; 

Dantė- 17/5/64. 

"Adresai: 

114, via Dženova, Roma. 

237, via Barberini, Roma. 

Haileštrasse, 49, Cuzas, Šveicarija. 

Karinė tarn.: 

Karabinieriai: 20/1/73. 

SISMI: 15/11/73 (atsist. 12/4/86) 

Ypat. past.: 

L'Onda. 

89 Maputu. 008041 - tel. 

Kitas įrašas leido iššifruoti paskutiniąją eilutę. Paslaptingosios raidės 
ir skaičiai reiškė, kad Grimaldis pateko Valstybės departamento akiratin 
1989-ųjų metų sausio 5 dieną telegramos, išsiųstos iš CŽV į Maputu, Mo- 
zambiko sostinę, dėka. Telegramoje buvo pranešama apie “ Afrikos na- 
cionalinio kongreso sekretoriato bendradarbio nužudymą“. Vietos poli- 
cija ieškojo italo, dieną prieš tai atvykusio į Maputu iš Johanesburgo. By- 
la pateko į CŽV akiratį todėl, kad velionis Jungtinėms Valstijoms turėjo 
ypatingos vertės. 

Dosjė sudarytojas gerai padirbėjo. Jis paaiškino, kad Rozarnas - ma- 
žas miestelis pačioje “Italijos bato“ nosyje. Frankas Grimaldis - vienas iš 
septynių žvejo vaikų - visiškai nutraukė ryšius su savo šeima. Išimtį su- 
darė jo sesuo Andžela, gyvenanti Romoje. 

Kaip sekė iš dosjė, subjektas pradėjo privalomąją karinę tarnybą 
1973 metais, o po jos iš karto buvo priimtas į Italijos karinę žvalgybą, Ži- 
nomą santrumpa SISMI. Dosjė buvo paaiškinta, kad, be kontržvalgybi- 
nės veiklos ir kovos su terorizmu, viena iš SISMI užduočių iki reorgani- 
zacijos 1993 metais buvo išorinė žvalgyba ir sekimas, naudojantis elek- 
troninėmis priemonėmis. 

Grimaldį priskyrė padaliniui “L/Onda", kas reiškė "Banga". Tai bu- 
vo elitinė pusiau karinė dalis, įsikūrusi Milane - vienos iš Anglijos specia- 
liųjų tarnybų kopija. Jos pagrindinė užduotis buvo kova su terorizmu ša- 
lies viduje, tačiau "Bangos" pasiekimai šioje srityje buvo, dosjė žodžiais 
tariant, “kiek riboti". Dokumento sudarytojo teigimu, “Bangos reputa- 
cija smarkiai pašlijo po to, kai paaiškėjo jos vaidmuo keliuose sprogi- 
muose ir žmogžudystėse". Šių incidentų, o tiksliau - teroro aktų super- 
marketuose ir stotyse metu žuvo šimtas septyni civiliai. Iš pradžių buvo 
apkaltintos kraštutinės kairiosios jėgos, bet paskui paaiškėjo, kad už viso 
to stovi “L'Onda". Sprogimai ir žmogžudystės, bylojo dosjė, buvo SIS- 
MI strategijos, vadinamos “Įtampos strategija“, dalimi. Sėkmingai ją 

vykdant, valdžia galiausiai būtų atsidūrusi kariškių rankose. Sąmokslas 
buvo atskleistas 1986 metais, ir netrukus “Banga" buvo likviduota, ar, 
pažvelgus kitu kampu - pakeistas jos pavadinimas. Vėlesni tyrimai at- 
skleidė slaptą Italijos žvalgybos suokalbį su Sicilijos mafija ir lėmė visiš- 
ką SISMI reorganizavimą. Tačiau tuo metu Frankas Grimaldis žvalgy- 
boje jau nebetarnavo. 

Prie ataskaitos buvo pridėtos kelios nuotraukos. Iš vienos jų, skirtos 
kariniam bilietui, į Lasiterį žvelgė dailus jaunuolis juodomis spindinčio- 
mis akimis. Antrą ir trečią nuotraukas darė išorinės sekimo tarnybos, ir 
jų atspaudai buvo neryškūs. Vienoje Grimaldis lipo iš “Landroverio" ne- 
žinomame oro uoste kažkokioje tropikų šalyje. Antrame plane matėsi 
palmės, o Grimaldžio - jau nebe tokio jauno - žvilgsnis buvo kietas, pa- 
žįstamas Lasiteriui iš nuotraukų, darytų ligoninėje. 

Lasiteris prisiminė, ką Riordanas sakė apie puikią fizinę Grimaldžio 
būklę ir apie tai, kad jis tikriausiai ištvėrė daugybę smūgių, išlikdamas 
puikios formos. "Karys", - spėjo detektyvas ir buvo teisus. Tam tikra 
prasme. 

Dosjė Lasiteris rado ir lapelį su antrašte “Aktyvai", kuriame buvo iš- 
vardinta visa Grimaldžio nuosavybė. 

Apartamentai (penthauzas) Barberinio gatvėje, prabangiame Pario- 
lio rajone Romoje. 

Dar vienas butas tuo pačiu adresu (pastaboje buvo nurodyta, kad j ja- 
me gyvena Grimaldžio sesuo Andžela). 

Šalė Cuze, Šveicarijoje (pastaboje prirašyta, kad tai - nedidelė gyven- 
vietė netoli Sankt Moriso). 

Be nekilnojamojo turto, Grimaldis turėjo sąskaitą “Banko Lavoro“ - 
maždaug dvidešimt šešis tūkstančius dolerių. Ataskaitoje buvo užsimin- 
ta, kad jis tikriausiai turi indėlių Šveicarijoje, ypač “Šveicarijos kredite“, 
tačiau smulkmenos buvo "neprieinamos“. 

Rubrikoje “Automobiliai buvo užfiksuotos dvi mašinos: džipas 
“Cherroky" Romoje ir “Rangeover" Cuze. Išskyrus universalinės par- 
duotuvės kreditinę kortelę, kitos Grimaldžio kreditinės kortelės nebuvo 
minimos. Maistą, pasilinksminimus ir kitas išlaidas “... objektas, matyt, 
buvo linkęs apmokėti grynais“. 

Į pastarąją aplinkybę Lasiteris atkreipė dėmesį, nes “Chuanas Gutije- 
resas“ buvo apsirūpinęs kreditine kortele “ Visa". Tai buvo protingas 
sprendimas. Europoje iki šiol labiau vertino grynuosius, tačiau JAV vis- 
kas buvo kitaip, ypač kai kalba sukosi apie tūkstančius dolerių. Atsiskai- 
tymas už lėktuvo bilietą ar viešbutyje grynaisiais būtų itin neįprastas ir, 
žinoma, tokį klientą įsimintų ilgam. 

Lasiteris atsirėmė į krėslo atkaltę ir rimtai susimąstė. Šis dosjė suteikė 
Grimaldžiui asmenybę, nors ir nenuplėšė nuo jo paslapties skraistės. Blo- 
giausia, kad dokumentuose pateikti duomenys buvo jau pasenę. Išskyrus 
užuominą apie Mozambiką, čia nebuvo informacijos apie įvykius, nuti- 
kusius po 1986-ųjų. Kur, išskyrus Maputu, galėjo pabuvoti Grimaldis 
per pastaruosius dešimt metų? Ką veikė? Kodėl dosjė nepaminėti adresų 
pasikeitimai? | 

Lasiteris žvilgtelėjo į savo kalendorių. Rytoj rytą jis nesiruošė DEgIoE, 
ypač šeštą valandą, tačiau, matyt, teks. 


Didieji kriokliai. | 

Kai Lasiteris pravažiavo namelius prie įvažiavimo į parką, dar tik švi- 
to. Nuo Maklino iki parko buvo maždaug dvi mylios, ir jis du tris kartus 
per savaitę čia apsilankydavo - tik ne tokią ankstybę. Tuo tarpu Vudis 
buvo maratonininkas, o darbe mėgo pasirodyti aštuntą, ir tai reiškė, kad 
dieną jis dažnai pradeda dar saulei nepatekėjus. Paprastai jis bėgiodavo 
palei kanalą, per kelis kvartalus nuo savo namų Džordžtaune, bet kar- 
tais atvažiuodavo ir prie Didžiųjų krioklių, kur rasdavo lygesnį takelį, 
kvapą gniaužiantį peizažą ir sielą bei kūną nuvarginančias aukštumas. 

Jau automobilių stovėjimo aikštelėje Lasiteris išgirdo tolimą krentan- 
čio vandens ūžesį. Temperatūra tebuvo šiek tiek virš nulio, ir jis, tikėda- 
masis šalčio, apsirengė porą sportinių kostiumų nusitrynusiomis nuo dė- 
vėjimo rankovėmis. Pamažu dangus rytuose prašviesėjo, užliedamas ro- 
žine spalva medžius ir uolas kitame, Merilendo krante. Lasiteris praėjo 
stulpą, kur pastaruosius šimtą metų buvo žymimas vandens lygis potvy- 
nių metu. Šios atžymos jį stebino, kadangi stulpas stovėjo ant skardžio, 
šešiasdešimt pėdų virš upės vagos. Prie jo buvo prikaltas informacinis 
skydas su 1932-ųjų potvynio nuotrauka. Tų metų atžyma ant stulpo pui- 
kavosi keliomis pėdomis aukščiau Lasiterio galvos. Lasiteris prisiminė, 
kad kadaise buvo nusprendęs parodyti šią įdomybę - bei daugelį kitų - 
Brendonui, kai berniukas kiek paaugs. Tam išsipildyti, deja, nelemta. 

Apžvalgos aikštelėje Lasiteris atsirėmė į metalinius turėklus ir įsiŽiū- 
rėjo į apačioje kunkuliuojantį vandenį. Vaizdas buvo nuostabus. Atrodė, 
kad lydosi per tūkstantmečius nugludintos uolos. „Staiga už medžių su- 
mirgėjo virpanti ugnelė. Tai buvo Vudis, prie galvos prisitvirtinęs žibin- 
tuvėlį. Jis panešėjo į rytais bėgiojantį šachtininką. 

- O štai ir mano žmogus, - tarė Vudis, tiesdamas ranką. 

Pasisveikinęs Valstybės departamento šnipas kelis kartus žemai pasi- 
lenkė į priekį, kad pratampytų blauzdų raumenis. 


- Ačiū už dosjė, - pasakė Lasiteris. 

- Gerai jau. Ar sudeginai? 

- Viskas, kaip pasakei. 

- Puiku, - pratarė Vudis ir atsitiesė. - O dabar bėgam. 

Jie nuturseno per piknikų aikštelę per vingiuojantį mišku žirgų taką. 

- Tačiau problema ta, - pradėjo Lasiteris, - kad... 

- Žinau. Dokumentai pasenę. 

Dabar jie bėgo greičiau, vienas greta kito, aplenkdami iš žemės ky- 
šančias uolas. Nelėtindamas tempo, Vudis tarė: 

- Nair kietas tas vyrukas. 

- Kietesnių nebūna, - atsiliepė Lasiteris. 

- Po SISMI jis pradėjo savo verslą. 

- Kokį? | 

- Madride medžiojo baskus. Aišku, pagal kontraktą. 

- Ką? 

- Baskų separatistus. Medžiojo juos Ispanijoje, Prancūzijoje. Įvairiose 
vietose. Jam mokėjo už galvas. 

- Kaip tai įmanoma? 

- Paprastai. Kaip medžiojami tie, kas pabėgo nuo teismo, paleisti už 
užstatą. Skirtumas toks, kad kai kurie iš šių žmonių buvo laikomi leng- 
vu grobiu. Pavyzdžiui tie, kurie gavo politinį prieglobstį Stokholme. Tei- 
sininkai, profesoriai. Mozambikas. Naujas kontraktas, darbas tas pats. 
Grimaldis nudėjo Žmogų vardu Mtetva, stambią ANK figūrą. Senis turė- 
jo mažiausiai šimtą metų, tai buvo provokacija. Bet Grimaldis nežinojo, 
kad tas Mtetva - vienas iš mūsiškių. CŽV pasiuto. 

- Nebėk taip greitai. 

- Aš apšylu ristele. 

- Ne, tu bėgi. 

- Dabar tu viską Žinai. 

Jiems bėgant per tiltelį kalvos papėdėje, Lasiteris jau sunkiai alsavo. 
Jo marškinėliai po dvejais sportiniais kostiumais peršlapo kiaurai, o nu- 
gara, nepaisant šalčio, tekėjo karšto prakaito srovelės. Po poros minučių 
jis sustojo ir giliai įkvėpė, įsirėmęs rankomis į klubus. Nuo nugaros kilo 
garas. Kiek atsikvėpęs, Lasiteris paklausė: 

- Kodėl jis išėjo iš SISMI? 

- Skęstantis laivas. Kontora tiek įklimpo korupcijoje, kad visi susipai- 
niojo, neįmanoma buvo suprasti, kas už ką. Bėgam toliau. Man šalta. 

Jie vėl pajudėjo, ir Vudis paaiškino: 

- SISMI tvirtino, kad įsiskverbė į mafiją, “Raudonąsias brigadas", 

pas masonus ir komunistus. Bet gali būti, kad nutiko atvirkščiai. Noriu 
pasakyti, kad niekas nieko tiksliai nežinojo. Bent jau mes. Jie, man rodos, 
taip pat. Visi kūrė slaptus planus - politikai, bankai, bažnyčia. 

Rytas šviesėjo. Jie toliau bėgo tylėdami, stebėdami, kaip apačioje, 
prie upės, kažkoks baidarininkas leidosi prie vandens, dairydamasis ke- 
lio tarp uolų. Jo ryškiai geltona valtelė tai pasirodydavo akyse, tai vėl iš- 
nykdavo. 

- Problema ta, - vėl prabilo Vudis, pasisukdamas į Lasiterį, - kad visa 
tai niekaip nesusiję su tavo seserim. 

- Žinau, - sutiko Lasiteris. 

- Tai gal visa tai dėl tavęs. 

- Ką turi omeny? 

Vudis iškėlė rankas į dangų. 

- Metai, praleisti Briuselyje. Tavo firma. Kaip manai, priešų turi? 

- Priešų? - purkštelėjo Lasiteris. - Greičiausiai. Bet ne tokių. 

- Esi tikras? 

- Taip. Vadinasi, manai, kad man davė ženklą? Kitaip kokia pras- 
mė? 

Pažiūrėję, kaip baidarininkas nuleidžia savo valtį į vandenį, jie nubė- 
go toliau. 

- Jau viską man papasakojai? - paklausė Lasiteris. 

- Daugmaž, - supūkšėjo Vudis. - Po Mozambiko vyrukas užsislapti- 
no. Kaip senas karys. Jis nutilo keleriems metams ir, štai, vėl pasirodęs, 
nužudo tavo seserį ir jos sūnų. 

Dabar jie bėgo per virtinę kalvų, nusidriekusių palei Potomaką. Žemę 
čia buvo išvarpiusios medžių šaknys, ir jiems teko žiūrėti po kojomis, kad 
nesukluptų. Galiausiai Vudis paklausė: 

- Kas dabar? 

Lasiteris nespėjo atsakyti. Priešais išdygo nuvirtęs medis, ir jam teko 
šokti. Tą patį padarė ir Vudis. 

- Nežinau. Gal man kreiptis į kelionių biurą? Nuvažiuoti kur nors. 
Prasiblaškyti. 

- Puiki mintis, - pritarė Vudis. - Tegu farai dirba savo darbą. 

- Būtent. 

Jie dar kiek pabėgėjo ir netrukus išlindo prie i Žaidėjų stovėjimo 
aikštelės. 

- Ir kurgi tu keliausi? - paklausė Vudis. 

- Nežinau, - atsakė gūžtelėdamas Lasiteris. - Gal į Italiją. 

Vudis nesiginčijo. Jie per gerai pažinojo vienas kitą. 

- Saugok savo subinę, - patarė jis. 

16 skyrius 


Roma. Leonardo da Vinčio oro uostas. 

Lasiteris sėdėjo “Boingo 737" verslo klasėje ir vartė aplamdytą Žžurna- 
lą laukdamas, kol keleiviai išlips iš lėktuvo. Salone grūdosi pavargę nuo 
ilgo skrydžio Žmonės paraudusiomis akimis, trokštantys kuo greičiau at- 
sidurti oro uosto pastate, kur, be abejo, jiems teks atstovėti dar vieną ei- 
lę. Po penkių minučių, kai paskutinis keliauninkas, pukšėdamas po mil- 
žiniška kuprine, dingo iš akių, Lasiteris numetė žurnalą ant gretimos sė- 
dynės, atsikėlė ir nužingsniavo link terminalo. 

Šalia bagažo karuselės stovėjo bufetas, kuriame prekiavo kava. Lasi- 
teris užsisakė puodelį, suplodamas už jį tris vieno dolerio banknotus. Jo 
pakeleiviai, sustoję keliomis eilėmis, būriavosi apie karuselę. Godžiais 
žvilgsniais lydėdami praplaukiančius lagaminus, jie priminė alkanus, 
pasiruošusius šuoliui plėšrūnus. Sugriebę savo daiktus, jie skubinosi pra- 
eiti pasų kontrolę ir stojosi į naują eilę. 

Lasiteris buvo pernelyg patyręs keliautojas, kad šitaip paklaiktų. Ant 
karuselės pasirodžius pažįstamam lagaminui, jis liko prie bufeto, ne- 
skubriai siurbčiodamas puikią kavą. Paskui, pasičiupęs savo bagažą, ku- 
ris jau spėjo apsisukti daugybę kartų, jis, nė kiek neužtrukęs, perėjo pasų 
kontrolę. | 

Jis jau buvo beveik pamiršęs, kaip bjauriai atrodo Romos oro uostas. 
Kaip inžinierius, Leonardas būtų sužavėtas skraidančiomis mašinomis, 
bet kaip dailininkas, tikrai nusisuktų nuo terminalo su lipniomis grindi- 
mis ir pavargusiais karabinieriais. Net geriausiais laikais Leonardo da 
Vinčio oro uoste karaliavo nuolatinė betvarkė, purvas ir keleivių grūstys. 

Šiandien jį buvo apgulę turistai, atskridę į Romą švęsti Kalėdų. Suo- 
mių boulingo komandos treneris (žaidėjai trypčiojo jam už nugaros, 
kaip viščiukai paskui vištą) ginčijosi su griežtos išvaizdos dama, sėdinčia 
už plastikinio stalelio po didžiuliu raudonų klaustuku. Pora mažyčių in- 
dų, laviruodami minioje, tempėsi tokį lagaminą, kokio iki šiol Lasiteris 
nebuvo matęs. Dangaus žydrumo plastmasinis konteineris buvo aprai- 
šiotas sumazgyta virve ir ruošėsi čia pat subyrėti. Būrys arabių, apsiger- 
busių čadromis ir juodais drabužiais sėdėjo ant linoleumu padengtų 
grindų, o pro jas lėkė italų verslininkai ir turistai iš viso pasaulio. Keleivių 
tarnybos darbuotojai blaškėsi nuo vienos eilės prie kitos, klausinėdami 
vieno ir to paties bei klijuodami etiketes ant rankinio bagažo. Apsaugi- 
ninkai vėdavosi arba poromis vaikštinėjo pirmyn atgal, prilaikydami per 

petį persvertus automatus. Nekreipdamas dėmesio į šią maišatį, Lasiteris 
išėjo iš terminalo ir ėmė dairytis taksi. 

Diena buvo pilka ir šalta, oras sunkus, drėgnas. Lasiteris susirado 
taksi, susitarė dėl kainos ir, įsitaisęs užpakalinėje sėdynėje, žiūrėjo, kaip 
už lango praplaukia nykūs gyvenamieji kvartalai ir apšiurę pramoniniai 
pastatai. “Italija, - mąstė jis, - galėtų leisti sau ir ką nors geresnio. 

Ir Italija leido. Senamadiškas viešbutis “Chassler Medici“ puikavosi 
virš ką tik restauruotų laiptų Ispanijos aikštėje, jo langai žvelgė į Kondo- 
čio gatvę, Babingtono arbatinę ir vietinį “Makdonaldą". Prie viešbučio 
durų ilgaplaukis jaunuolis su keliomis merginomis dalijo praeiviams 
kažkokius atsišaukimus. Lasiteris paėmė vieną ir susilaukė už tai padė- 
kos. 2 

Užpildžius registracijos lapą, smokinguotas portjė paaiškino jam pi- 
keto priežastį. Po ilgų barbariško naudojimosi metų laiptai taip nusidė- 
vėjo, kad juos reikėjo arba atstatyti, panaudojant tam didžiulius pinigus, 
arba paskelbti griuvėsiais. Ilgai tempus laiką, laiptai buvo restauruoti, 
tuomet sekė triukšminga atidarymo ceremonija su perkerpama raudona 
juostele. Tačiau po to, kai juostelę nurišo, o nuotraukas išspausdino laik- 
raščiuose, laiptus paskelbė uždarytais, kadangi kitu atveju jie galį vėl 
nukentėti. 

Dėl tokios nesąmonės portjė vos negavo infarkto. 

- Jie taiso juos ir padaro taip, kad niekada nereikėtų daugiau taisyti! 
Jie, matote, nori paversti laiptus muziejumi! - Ciniškas juokas. - Tačiau 
kai ką pamiršo! Tai - laiptai ir jie skirti tam tikram tikslui. - Portjė papur- 
tė galvą. - Šiandien jie dar atidaryti. Paklausite: o rytoj? Atsakysiu: rytoj 
- jokių garantijų. - Nusišypsojęs jis ištiesė raktus ir pridūrė: - Šiaip ar 
taip, sveiki atvykę į Amžinąjį miestą, misteri Lasiteri. 

Brangiais baldais apstatytas numeris buvo erdvus ir ramus. Kai ber- 
niukas patarnautojas uždarė duris, Lasiteris, su palengvėjimu atsidusęs, 
krito ant lovos. Jis nesirengė miegoti, bet pavargo po skrydžio, o ir diena 
už lango labiau panešėjo į vakarą. 

Nubudęs jau tamsoje, jis negalėjo susigaudyti, kiek dabar valandų - 
šešios vakaro ar šešios ryto. Užsimerkęs Džo prisivertė prisiminti, kur (ir 
kada) jis yra. Į viešbutį jis atvažiavo vidurdienį, vadinasi, dabar - vaka- 
ras. = 

Atsikėlęs, jis iškraustė lagaminą. Pasidėjo prausimosi reikmenis ant 
marmurinės vonios krašto ir nusirengė. Palindo po dušu ir leido karš- 
toms srovėms kristi ant pečių ir nutekėti kūnu, nugenant miegą. Po pen- 
kių minučių išlindo iš dušo ir apsirengė sunkių baltą frotinį chalatą, kurį 
rado vonios kambaryje. Paskui, priėjęs prie mini baro, pasiėmė butelį 
“Pelegriono" vandens. 

Pailsėjęs ir atsigavęs, Lasiteris atitraukė rankinės užtrauktuką, išsiė- 
mė nešiojamą kompiuterį ir įkišo kištuką į tinklą. Prietaisui įsijungus, jis 
pasirinko direktoriją "Kelionės" ir, apsistojęs ties dokumentu “Roma“, 
surinko numerį žmogaus, į kurį anąsyk kreipėsi Džudė - privataus de- 
tektyvo, kuris taip ir nesurado nieko naudingo apie Grimaldį. 

- Klausau? | 

- Jūs kalbate angliškai? 

- Taip taip. 

Kalbantysis du kartus sukirčiavo šį trumpą žodį, be to, antras skie- 
muo nuskambėjo aukščiau už pirmąjį. Kažkur kambaryje kvatojosi vai- 
kas. 

- Man reikia misterio... Bepio. - Ne, ištarti tokį vardą neįmanoma. 

- Bepistravezės! Tai aš. Jūs - Džo? 

- Taip. 

- Džudė sakė, kad jūs paskambinsit. 

- Ar turėsite truputį laiko? 

- Aišku. Beje, mane visi vadina Bepiu. 

- Gerai, Bepi. Kur jūs norėtumėt susitikti? Aš galėčiau užeiti į jūsų 
įstaigą... 

- Minutėlę... - Bepis delnu pridengė ragelį, bet Lasiteris visgi išgirdo 
riksmą: “Dukra! Mal-dau>ju!“. Tyla. Juokas. Ir vėl saldus balsas: - Galvo- 
ju... “La Rozetta“ bus geriau. Mes ten galime vakarieniauti. - Bepis pa- 
aiškino, kaip nusigauti iki tratorijos Trasteverėje ir pridūrė, kad rezervuos 
staliuką. | | 

Lasiteris paskubomis apsirengė ir jau po kelių minučių išėjo iš viešbu- 
čio. Pakeliui nusipirko “Herald Tribune“ ir šiek tiek užtruko kavinėje, 
kad išgertų puodelį kavos. Laikraščio skelbiamos naujienos buvo šlykš- 
čios, užtat kava - tokia puiki, kad Lasiteris nesusilaikė ir užsisakė dar. 
Netoliese gurgėjo fontanas ir bumbsėjo juodaodžio, graviruojančio var- 
dus ant ryžių grūdelių, radijo imtuvas. 

“La Rozetta“, mažulytė tratorija, stovėjo rajone, kuris kadaise buvo 
laikomas darbininkų kvartalu, o dabar buvo pavirtęs į turistų ir vietinių 
gyventojų Meką. Lasiteriui teko čia pabuvoti anksčiau - vasarą, kai mies- 
tas kankinosi nuo karščio ir lengvutis vėjelio dvelktelėjimas atrodė kaip 
palaima. Jie su Monika sėdėjo už mažo stalelio gatvėje, o pro juos triukš- 
minga virtine ūžė mopedai ir motoroleriai. Džo prisiminė tą įdomų įspū- 
dį: romantiką tarp mirgančių žvakių ir dyzelinių variklių pukšėjimo. 

Tačiau dabar artėjo Kalėdos. Stalus ir kėdes sunešė į vidų, o paskui 
baldus ten patraukė ir turistai, verslininkai, įsimylėjėlių porelės. “La Ro- 
zetta“ pasirodė esąs labai mielas rūselis, papuoštas nuo gegnių svyran- 


čiomis česnakų girliandomis ir karšta liepsna židinyje. Vos Lasiteriui 
peržengus slenkstį, šalia jo išdygo stilingai apsirengęs jaunuolis. Jis buvo 
juodais, krentančiais ant pečių plaukais, žaliomis akimis ir šypsojosi sa- 
vimi pasitikinčia, tačiau malonia šypsena. Jei ne šypsena, būtų galima 
pagalvoti, kad jis prieš kokią minutę nulipo iš reklaminio Armani plaka- 
to. 

- Jūs Džo? 

- Taip. 

- Tonis Bepis. 

Paspaudę vienas kitam rankas, jie atsisėdo prie stalelio salės gilumo- 
je, šalia durų į virtuvę. Pokalbis klijavosi sunkiai ir sukosi apie užterštą 
Romos orą bei dolerio ir liros mainų kursą. Galiausiai padavėjas, pastatęs 
ant stalo grafiną vyno ir “San Gimignano“ butelį, priėmė užsakymą. 

Jam išėjus, Bepis pasilenkė prie Lasiterio ir tyliai paklausė: 

- Jūs ant manęs pykstat? 

- Už ką? 

- Tą didelę sąskaitą už mažą informaciją. 

- Kokią sąskaitą? 

- Grimaldžio. 

Bepis atsirėmė į kėdės atkaltę ir nesuprasdamas palingavo galva. 

Lasiteris, gūžtelėjęs, atsakė: 

- Ne, nepykstu. 

- Ašjūsų nesmerktau už tai. 

- Nejaugi? - nusijuokė Lasiteris. 

- Tada... - Bepis akivaizdžiai nesuvokė, kodėl jie čia. 

- Pakalbėjau su kai kuo, - tarė Lasiteris. - Tas žmogus dirba valstybės 
įstaigoje. Jis sako, kad mūsų pažįstamas - labai kietas vyrukas. 

„ Bepis pakartojo nežinomą žodį, bandydamas įminti jo reikšmę, bet, 
taip ir nesupratęs, perklausė: 

- Kietas? 

- Pavojingas. Žmogus, su kuriuos kalbėjau, sakė, kad Grimaldis gali 
sukelti jums rimtų problemų. Ir tai - pirmas mūsų pasitarimo punktas. 
Jei jūs nebuvote pakankamai atsargus... 

Bepis mostelėjo ranka, tarytum atmesdamas tokią prielaidą, ištiesė 
Lasiteriui pakelį "Marlboro", o šiam atsisakius, paklausė, ar amerikietis 
neįsižeis, jei jis užsirūkys. Lasiteris atsakė, kad ne, ir Bepis su palengvė- 
jimu atsiduso. Jis prisidegė cigaretę, giliai įtraukė dūmą ir išleido ilgutėlę 
jo srovelę link kaimyninio staliuko. 

- Aš buvau... - pradėjo, - buvau... kaip ten jūs sakot, budrus. Džudė 
įspėjo, kad saugotis. Aš panaudojau tarnybą, ir kai jie padarė... - Bepis 


sunkiai rinko žodžius. - Ak taip! Plačią paiešką ir nieko nerado, aš jau ži- 
nojau, kad tas žmogus... Kaip jūs sakėt? Kietas? 

- Kodėl jūs taip nusprendėt? 

Bepis atsakė plačiu rankų gestu ir dar vieną dūmų srovele. 

- Mes - italai! Mūsų biurokratija garsiausia pasaulyj! Italijoje yra pusė 
milijono žmogų, kurių viena prasmė gyvenime - dėti antspaudus ant po- 
pieriaus! Ir tada jie rašo jūsų vardą mažame popieriuke. Daug daug ma- 
žų popieriukų. Taigi, kai jūs darote paiešką ir nieko nerandate... - Jis 
gūžtelėjo pečiais ir, patikliai pasilenkęs prie Lasiterio paklausė: - Galiu 
kai ko paklausti? Žinote Šerioką Holmsą? 

- Ir ką gi Šeriokas Holmsas? - pasidomėjo Lasiteris. 

- Labai paprasta, - tarė Bepis, išmaniai ir kiek iš aukšto šypsodama- 
sis, - šuo - jis nelojo. 

Jie pakalbėjo apie šį bei tą, kol atėjo padavėjas, ant sulenktos rankos 
nešdamas pustuzinį lėkščių. Kai jis išdėliojo jas po vieną, tarsi kortas, ir 
išėjo, Bepis pažvelgė Lasiteriui tiesiai į akis ir paklausė: 

- Sakykit man dar. Tai - SISMI? Ar mafija? Ar ir tas, ir tas? 

Lasiteris šyptelėjo. Atrodo, jis neįvertino savo pašnekovo. 

- SISMIL. 

Bepis supratingai linktelėjo. 

- Labai gerai, kad buvote atsargus, - tęsė Lasiteris. 

- Ir dabar jūs čia atvažiavot dėl to žmogo? - pasidomėjo Bepis. - Jei tai 
neturi didelės reikšmės, tai mintis ne taip gera. Jūs honoraras gali to ne- 
prilygt. - Kiek pagalvojęs, dar paklausė: - Galima paklausti, kas klientas? 

- Klientas - aš. Ar Džudė jums to nepasakė? 

- Jūs žinot Džudę. Ji pasakė, kad jūs skambysit. Pasakė - laukti prie 
telefono. Daugiau viskas. 

- Vadinasi, taip... Tas pats Grimaldis nužudė mano seserį peilio dūriu 
į širdį. O paskui perpjovė gerklę jos sūnui. 

- O! - Bepis susiraukė lyg iš skausmo ir trumpam nusisuko. - Man... 
man labai gaila. - Patylėjęs, kiek pridera, jis paklausė: - Na? 

- Man reikės jūsų pagalbos. 

- Kokios? 

Kaip ir kalbant telefonu, italo balsas paaukštėjo visa oktava. Bepis tie- 
siog spinduliavo norą padėti, tačiau tarsi su tam tikromis išlygomis. Pri- 
pylęs taures vyno, Lasiteris tęsė: 

- Rengiuosi pasivaikščioti po jo gyvenamąsias vietas, pažiūrėsim, kas 
išeis. Gal susitiksiu su jo seserim. Man reikės vertėjo ir gido. 

Bepis gurkštelėjo vyno, kiek pagalvojo, ir, pasilenkęs prie Lasiterio, 
atsakė: 


ls 


- Aš jums padėsiu. 

- Jūs iš tiesų šito norite? 

Bepis mostelėjo ranka, lyg nugindamas pavojų. 

- Kaip pasakius, - tarė. - Tai jūsų ir Grimaldžio asmeninis dalykas. Ir 
aš ramus. Net jei čia mafija... jie ne psichopatai. Jei aš jums tik verčiu, tai 
aš jiems... kaip sienų aprangalai. Jūs mane suprantat? 

Lasiteris linktelėjo, bet šiek tiek neužtikrintai. Tuomet jie kibo į valgį 
- kalmarus su troškintomis daržovėmis. 


Anksti rytą jie išvažiavo Bepio automobiliu “Volkswagen Golf“. Ant 
senutėlės mašinos nebuvo nė dėmelės, ir visa kas bylojo, kad ji puikiai 
prižiūrima. Virš prietaisų lentos, kur paprastai pritaisomas Išganytojo at- 
vaizdas, Lasiteris pamatė Lenino portretą plastikiniuose rėmeliuose, o ant 
užpakalinio veidrodžio tabalavosi miniatiūrinis futbolo kamuolys. Bepis 
įdėjo į magnetofoną kasetę, ir saloną užliejo Verdis. 

“Volkswagenas", tik spėjęs įsilieti į mašinų srautą, kelis kartus vos 
nesusidūrė su važiavusiais šalia ar priešais automobiliais. Bepis, rūgoda- 
mas už vairo sėdusius asilus, aršiai spaudė klaksoną, tačiau tai negelbėjo. 
Italijos sostinės gatvėse buvo piko valanda, ir lygiai taip pat pypsėjo visi 
vairuotojai. Lasiteris parodė italui tris adresus: vieną, aptiktą Grimaldžio 
pase, ir du, kuriuos jam pranešė Vudis. Bepis, žvilgtelėjęs į adresus, pa- 
niuro. 

- Jie iš skirtingų pasaulių. Į kokį norit pirma? 

- Galiojantį. Tą, kuris pase. 

Tas butas buvo Testače - kvartale, kur gyveno daugiausia darbinin- 
kai. Šešiaaukštis namas neturėjo lifto, o vienintelė apsilaupiusio pilko fa- 
sado puošmena buvo vos ne kiekviename balkone išdžiaustyti skalbiniai. 
Sulysusi moteris, gyvai besikalbėdama pati su savimi, šlavė šaligatvį. 

- Šito negali būti, - tarė Lasiteris. 

- Kodėl? - pasidomėjo Bepis. 

- Todėl, kad jis vairuoja “Rangeoverį" ir turi šalė Šveicarijoje. 

- Bet čia numeris 114. 

Lasiteris atsisakė patikėti. Čia aiškiai buvo įsivėlusi klaida. 

- Leiskit, pakalbėsiu su ta motera. 

Bepis išlipo iš mašinos, priėjo prie senės, ir, sudėjęs delnus ant krūti- 
nės, maldaujamai sumurmėjo: 

- Atleiskite, mieloji. 

Netrukus Bepis vėl sėdo už vairo. 

- Grimaldžio nebuvo kokį du mėnesius, bet nuoma užumokėta. Už- 
lipkim į viršų. Gal pažiūrėsim kambarį. 

" Grimaldžio būstas buvo viršutiniame aukšte, greta tamsios laiptinės, 
iš kurios smarkiai trenkė kopūstų viralu. Jie porą minučių pastovėjo prie 
durų, pasiruošdami morališkai. 

- Man tai nepatinka, - tarė Lasiteris. 

- Kas - tai? - nustebo Bepis. 

- Tokie dalykai. Sykį Briuselyje pasielgiau panašiai, ir nieko gero iš to 
neišėjo. 

- Tikrai? 

- Kartais galiuosi, kad neturiu pistoleto. 

- Nėr problemų, - metė Bepis, išsitraukdamas iš už nugaros ant diržo 
pakabinto dėklo “berettą". Prašau. Imkit mano. 

Lasiteris išsižiojo iš nuostabos. 

- Viešpatie! - tarė, atsitokėjęs. - Slėpkit jį! Jūs kas? Semas Speidas*? 

Bepis gužtelėjo, ir pistoletas pranyko, o Lasiteris dėl visa ko pasibel- 
dė, kadangi nežinojo, ar yra kas nors viduje. Niekas neatsakė, ir jis pasi- 
beldė darsyk - jau garsiau, paskui - trečią kartą. Pasitraukęs į šalį, Lasi- 
teris užleido vietą Bepiui. Šis, pasinaudojęs plastikine “Visos" kortele, be 
vargo atrakino pigų spyruoklinį užraktą. 

- Bijau, kad pakliuvom ne tuo adresu, - pasakė Lasiteris, kai užrakto 
liežuvėlis nuslydo į šalį ir durys atsivėrė. 

Kambarys, kuriame jie atsidūrė, buvo nepriekaištingai švarus ir pri- 
minė vienuolio celę. Senos pušinių lentų grindys blizgėjo, lyg būtų ilgai 
šiūruotos šepečiu. Ant vienos sienos kabojo senovinis medinis kryžius, 
papuoštas palmių šakomis. Jokių.paveikslų ar nuotraukų. Baldų irgi be- 
veik nebuvo. Siaura metalinė lova, nutriušusi drabužių spinta, metalinis 
rašomasis stalas, kėdė tiesa atkalte ir praustuvas su įskilusiu veidrodžiu. 
Pro vienintelį langą matėsi šiukšlėmis nusėtas kiemas, o kambario ap- 
švietimui tebuvo skirta keturiasdešimties vatų lemputė palubyje. 

- Žiūrėkit, - tarė Bepis, rodydamas į stalą. - Žmogas skaitė. - Jis paė- 
mė vieną knygą, paskui kitą ir pridūrė: - O gal tik meldėsi. | 

Ant stalo gulėjo trys knygos. Biblija - nuo dažno vartymo jos lapai 
nudilo ir susimurzino. Joje buvo atverstas “Apreiškimas šventajam Jo- 
nui“. Kitos - lotynų kalbos vadovėlis pradedantiesiems ir brošiūra pava- 
dinimu “Crociata Diecima“. 

- Kas čia? - paklausė Lasiteris. 

Bepis padavė jam brošiūrą. Po antrašte buvo nupieštas ovalas, jame 
- kalva su kryžiumi. Nuo kryžiaus krito ilgas šešėlis. Ant šešėlio ryškio- 
mis auksinėmis raidėmis puikavosi užrašas: 

*D. Hameto romano “Maltos sakalas" ir to paties pavadinimo filmo pagr. herojus, privatus detek- 
tyvas. | 

“Umbra Domini". 

Lasiteris bedė pirštu į pavadinimą “Crociata Decima“ ir paklausė: 

- Ką tai reiškia? 

- Dešimtas kryžiaus Žygis. 

- Kas per žygis? 

- Nežinau. Aš neprietaringas. 

- Nereligingas? 

- Eeee! 

Riksmas pasigirdo nuo durų, jiems už nugaros. Lasiteris ir Bepis atsi- 
suko, tikėdamiesi išvysti policiją, tačiau vietoj karabinierių į kambarį 
įplaukė kažkoks seniokas, grūmodamas įsilaužėliams smiliumi, tarsi 
prieš jį būtų neklusnūs vaikai. Seniokas rėkavo: 

- Vietato! Vietato! Vergogna! | 

Jis išplėšė brošiūrą Lasiteriui iš rankų, sviedė ant stalo ir palydėjo ne- 
prašytus svečius iki durų. Jo smilius makalavosi kaip metronomas. 

- Kąjjis sako? - pasidomėjo Lasiteris. 

- Kad mes blogi ir turim gėdytis. 

Situacija nebuvo pati maloniausia, bet, išėję į gatvę, jie abu jau juokė- 
Si. 

- Ojis mums užplojo per subines, - tarė Lasiteris, sėsdamasis į maši- 
ną. - Beje, kas ten per fokusas su pirštu? 

- Vergogna! - atsakė Bepis, jungdamas pirmą bėgį. - Žiūrėkit - jis vis 
ten! Manau, jis rašo mūsų numerį. 

Lasiteris atsisuko ir pamatė, kad senis spokso į jų automobilį. 

- Ką reiškia “Vergogna"'? 

- Tai reiškia “Gėda jums!", - gūžtelėjęs atsakė Bepis. Jis iškišo ranką 
pro langą, pamojavo seniokui ir paklausė: - Kur dabar? 

Lasiteris išsitraukė iš kišenės lapelį popieriaus ir parodė jį Bepiui. 

- Via Barberini. | 


Šį kartą jie išvydo prabangų gyvenamąjį namą viename iš prestižiš- 
kiausių Romos rajonų, kiek į šiaurę nuo Borgezės vilos. Pastato fasadas 
spindėjo kreminiu marmuru, o visa kita buvo nulieta iš stiklo ir bronzos. 
Fojė pagyvenęs konsjeržas dėliojo vazonus su paparčiais apie nedidelį 
fontanėlį. Net nežiūrėdamas, Lasiteris žinojo, kad fontanėlyje plaukioja 
auksinės žuvelės. 

Iš pradžių konsjeržas niekaip negalėjo prisiminti Grimaldžio, bet 
pluoštelis lirų pagerino jo atmintį. Įsikišęs pinigus kišenėn, senukas nusi- 
šypsojo ir ėmė kalbėtis su Bepiu itališkai. Pasirodo, jis gerai prisiminė sin- 
jorą Grimaldį ir jo seserį, nors nuo to laiko jau daug vandens nutekėjo. 


Linksėdamas ir merkdamas akį, konsjeržas išsakė prielaidą, kad šis gy- 
ventojas buvo verslo žmogus. 

- Kokio verslo? - pasidomėjo Lasiteris. 

Bepis paklausė senuko ir išvertė atsakymą: 

- Įvairių verslų. Moterys ir verslas. Daug keliavo. 

- Taip, taip, - juokdamasis pastebėjo konsjeržas, - Džakomo Bondi! 

- Džeimsas Bondas. Supratau. 

Senukas ėmėsi pasakoti apie žmogų, kurio gyvenimo būdas buvo 
puikesnis už patį gyvenimą, ir staiga - pffff! - viskas subyrėjo. Konsjer- 
žas pabandė gestu pavaizduoti sprogimą. Staiga senjoras Grimaldis vi- 
siškai pasikeitė. Jokių moterų, vakarėlių, arbatpinigių! Jis parduoda savo 
automobilį ir apartamentus! Atsikrato baldais, paveikslais - viskuo. Ga- 
liausiai jam nieko neliko. Senukas ir pats kai ką gavo iš šio dosnaus 
žmogaus. Grimaldis jam atidavė nuostabų odinį švarką. Konsjeržas nu- 
tilo, pasiglostė sau rankovę ir, pakėlęs akis į dangų, garsiai atsiduso, lyg 
norėdamas išreikšti visišką nesupratimą. 

- Ir kada tai nutiko? - paklausė Lasiteris. 

- Prieš penkerius metus. 

- O kas paskui? 

- Nieko, - atsakė gužteldamas konsjeržas. 

- Paklauskit, ar jis nežino, kur išsikėlė Grimaldžio sesuo. 

Bepis paklausė, ir senukas, linktelėjęs, nusivedė juos į savo kamba- 
rėlį. Pavartęs kažkokį sąsiuvinį, surado reikiamus vardus ir perdavė jį 
Bepiui. 

Grimaldis Nr.601-03-114 via Genova, Roma. 

Bučio Nr. 314-1062, Kristoforo Kolumbo aveniu, Roma. 

Pervedęs per adresus smiliumi, konsjeržas staiga nepritariamai susi- 
raukė ir palingavo galva. 

- Negerai, - pasakė anglų kalba. 


Jų mašina buvo priparkuota grynai itališku stiliumi: Bepis paliko ją 
tiesiog ant šaligatvio. “Volkswageną" saugojo meilutė mergytė, stypsan- 
ti maisto prekių parduotuvėlės tarpduryje. Jei pasirodytų policija, ji turė- 
jo pasakyti, kad automobilis jos. | 

- Ačiū, - tarė Bepis, apdovanodamas merginą akinančia baltadante 
šypsena. 

Gretimos gėlių parduotuvės šeimininkė, griežtos išvaizdos pagyvenu- 
si moteris, iššoko ant šaligatvio ir ėmė plūsti porelę paskutiniais žodžiais. 
Bepis kažką sučirškėjo plonyčiu balseliu ir nušokavo šaligatviu, lenkda- 
mas kelius ir kraipydamas užpakalį, lyg lupamas diržu. Mergina links- 

mai nusijuokė, nusišypsojo net ir pagyvenusioji dama. Bepis iškėlė pirštą, 
užėjo kartu su gėlių pardavėja į parduotuvę ir greitai grįžo, nešinas nedi- 
dele puansetija moliniame kašpo, susukta į raudoną foliją. 

- Grimaldžio seserei, - tarė jis. - Gėlės beveik visada praleidžia mane 
pro duris. 

Bepis ilgai ir kruopščiai įtaisinėjo gėlę mašinoje. Jis ištraukė iš baga- 
žinės senus laikraščius, polietileninius maišelius ir patiesė juos po kašpo, 
kad, ginkdie, jo nuostabaus automobilio salono neišpurvintų Žemės. 


Nuvažiuoti iki daugiaaukščio pačiame Romos pakraštyje Bepiui pri- 
reikė beveik keturiasdešimties minučių. Tai buvo bjaurus nutriušęs pilkas 
namas be jokių architektūrinių įmantrybių. Sienos mirgėjo nuo “graffi- 
ti“, o aplinkui voliojosi gausybė šiukšlių. Nė vienos žolelės, vien dulkina, 
saulės išdeginta Žemė ir asfaltas. 

Bepis nuspaudė skambutį ir kažką gyvai sušnekėjo į senutėlio domo- 
fono garsiakalbį. Netrukus užraktas pratisai girgžtelėjo, ir Bepis atlapojo 
duris. 

- Ką jai pasakėt? 

- Teisybę, - gūžtelėjo pečiai italas. - Kad norim paklausti porą klausi- 
mų apie jos brolį Franką. Ji labai nervavosi. Klausė, ar yra apie jį naujo- 
vių. Sakiau - taip. Tam tikra prasme. 

Jis kilstelėjo antakius, ir, laikydamas kašpo tiesiai prieš save, įėjo į na- 
mą. Lifte dvokė šlapimu. 

Grimaldžio sesuo Andžela atrodė nebe pirmos jaunystės. Ji vilkėjo ro- 
žinį sportinį kostiumą, o kaklą juosė sunki aukso grandinėlė. Bepis įteikė 
jai gėlytę ir sulaukė triukšmingų susižavėjimo šūksnių. Po to sekė gyvas 
pokalbis itališkai, po kurio Bepis pasidavė ir sutiko prisėsti ir išgerti imo- 
nado. 

Kol šeimininkė ruošė gėrimą - tai užtruko gana ilgai, Bepis tyrinė- 
jo kambarį, vis žvilgčiodamas į Lasiterį. Čia tvyrojo betvarkė, besiri- 
bojanti su visišku chaosu. Kampe stovėjo mažytė dirbtinė eglutė, ant 
sienų kabojo didžiulės vaikų nuotraukos pompastiškuose rėmeliuose. 
Visur mėtėsi žaislai, drabužiai, seni laikraščiai ir nešvarūs indai. Iš 
gretimo kambario sklido monotoniška žaislinės konsolės “Nintendo" 
melodija. | 

Kai ant paauksuoto medinio padėkliuko atkeliavo paskutinė limona- 
do porcija, jie susėdo už stalo pietų nišoje, ir Andžela, įsitaisiusi, jos ma- 
nymu, labiausiai gundančia poza, ėmė žaisti auksine grandinėle sau ant 
kaklo. | 

Bepis ištarė kažkokią įžanginę frazę, ir Andžela atsakė jam nedrąsia 

šypsena, sukdama ilgų juodų plaukų sruogą apie smilių. Bepis ėmė kal- 
bėti labai rimtai, ir Lasiteris išskyrė žodį “fratello“, "brolis". 

Andžela pagyvėjo ir išsiliejo ištisa monologu, žodžius palydėdama 
aštriais gestais. Balse girdėjosi nuoskaudos gaidelės, tačiau Bepis išvertė 
ilgą jos kalbą trimis sakiniais: 

- Ji nori žinoti, ką šįsyk padarė jos didysis brolis. Jis pardavė jos gra- 
žųjį butą. Ar nenori parduoti ir šito? 

- Nesupratau, - atsakė Lasiteris. - Ką ji sako? 

Moteris aršiai išpylė kažkokią trumpą frazę ir bedė sau į krūtinę di- 
džiuoju pirštu. Jos veidą iškreipė neapykanta. 

- Brolis sugadino jai gyvenymą, - išvertė Bepis. 

Paskui klausytojus užpylė ištisas dejonių srautas. 

- Frankas yra... buvo labai dosnus, - pasakė Bepis. - Nupirko jai butą 
Pariolyje, kur mes buvom prieš čia. O paskui, prieš gal penkis metus, jis 
tapo, eeee... religinis. 

- Tapo koks? 

- Tapo labai ištikimas religijai. Atėmė butą iš Andželos, pardavė ir 
atidavė pinigus labdarai. Ir jos mašiną taip pat. Ir savo mašiną. Ir savo 
butą. Jis atidavė viską kažkokiai religijos grupei ir sakė, kad visi turi gy- 
venti kaip vienuoliai. Paskui... nieko. Jis išsinuomojo kambarį lūšnelyne 
ir susipyko su jos vyru. Vyras išėjo. Ji be namų, paskui - čia. Kartu su vai- 
kais. Ji sako, - tuo metu Andželos dejonės peraugo į spiegimą, - kad tas 
suskis su šūdais vietoj smegenų sugriovė jos gyvenymą. Jis geriau galėjo 
ją nušauti. - Bepis giliai atsiduso ir pasiūlė Andželai nosinę. 

Lasiteris palinksėjo. Grimaldžio sesuo akivaizdžiai sakė tiesą arba 
tai, ką įsivaizdavo esant tiesa. Ir tuo pačiu akivaizdžiai klydo. Vienuoliai 
nežudo vaikų, ir, davę neturto įžadus, nevažinėja po pasaulį, kelioninio 
krepšio dugne paslėpę dvidešimt tūkstančių dolerių. Taip galvojo Lasite- 
ris. Balsu jis ištarė: 

- Norėčiau sužinoti, ar jos brolis nebuvo kaip nors susijęs su mano se- 
serim. Pasakykit, kad mano sesuo vadinasi... vadinosi Ketė Lasiter. 

Dar vienas dialogas, kurio metu Lasiteris išskyrė žodžius “Stati juni- 
ti“, tačiau Bepio klausimai, panašu, įvarė Andželą į aklavietę. Galų gale 
ji neigiamai papurtė galvą. 

- Ne, - išvertė gūžtelėjęs Bepis. 

- Pasakykit, kad tas “suskis su šūdais vietoj smegenų" nužudė mano 
seserį ir jos mažą sūnelį. Pasakykit, kad jo ieško dėl žmogžudystės. 

Tolesnę Bepio kalbą ne sykį pertraukė skeptiški šūksniai: “Neįmano- 
ma“, “Negali būti". Galiausiai moteris lyg maldai sunėrė rankas ir pakė- 
lė į dangų akis - tokią pozą galima išvysti dažname Gojos paveiksle. 

- Ji sako, kad tiesa - anksčiau Frankas buvo labai žiaurus Žmogas. 
Labai žiaurus. Bet tai, ką jūs sakote, neįmanoma. 

- Kodėl? 

- Todėl, kad jis - kaip kunigas. Davė nekaltybės ir neturto įžadus. 
Jis... glu... - Bepis ranka nubrėžė ore kabutes: - ...gludina savo sielą. Gy- 
vena kitam pasauly, nesirūpina savo sesute, sūnėnais ir dukterėčiais. Sa- 
ko, Dievas duos jiem maisto. - Bepis gana išraiškingai gūžtelėjo pečiais ir 
užbaigė: - Ji visai nenori blogai sakyti ant bažnyčios. Sako, kad ieškot ne 
to ŽMogo. 

Moteris vėl prakalbo, taip pat emocionaliai. 

- Jis negali nieko nužudyti, - išvertė Bepis, kai Andžela nutilo. - Tai 
negalima, nes Dievas pasiųs jį į pragarą. Ji sako, kad jos brolis - susmir- 
dęs šventasis, tai citata, ir jis muša save už netyras mintis. 

- Plaka save? 

- Taip, taip! - džiaugsmingai pagavo Bepis. - Jis plaka save net už 
mažiausią nuodėmę, todėl mirtina nuodėmė - negali būti. | 

Daugiau kalbėti nebuvo apie ką. Andžela žvilgtelėjo į laikrodį, leis- 
dama suprasti, kad pokalbis baigtas. Abi pusės apsikeitė padėkomis: vie- 
na - už puansetiją, kita - už limonadą, tuomet Bepis su Lasiteriu i išėjo į 
purviną gatvę. 

- Ir ką jūs galvojat? - paklausė Bepis, jiems einant prie mašinos. 

Lasiteris galvojo apie banko patvirtinimą, iškritusį iš Grimaldžio pa- 
so. 

- Mąstau apie tai, - tarė jis, - iš kur Žmogus, davęs neturto įžadus, gali 
turėti sąskaitą Šveicarijos banke. 


17 skyrius 


Prie įėjimo į “Chassler" Lasiteris ir Bepis atsisveikino, paspausdami 
vienas kitam rankas. Dar automobilyje jie susitarė, kad Bepis, elgdama- 
sis kuo atsargiausiai, tęs tyrimą. Konkrečiai jam reikėjo surasti “dingu- 
sius“ Grimaldžio šeimos narius, minimus Valstybės departamento dosjė. 
Gali būti, kad jie vėl kur nors atsirado. | 

Lasiteris gi nusprendė ryte skristi į Šveicariją, j jei, žinoma, pavyks 
nusipirkti bilietą. 

- Patikrinti Grimaldžio banko sąskaitos? - nustebęs paklausė Bepis ir 
beviltiškai papurtė galvą. 

- Žinoma, ne, - atsakė Lasiteris ne visai nuoširdžiai. - Bet Grimaldis 
ten nusipirko namą. 

- O taip, - sutiko Bepis, nukreipęs visą dėmesį į gražuolę, renkančią 
parašus už laiptus Ispanijos aikštėje. - Prisimenu. Netoli Sankt Moriso. O 
paskui? 

Lasiteris atsakė, kad dar nežino. 

Gražuolė, aršiai flirtuodama, nutempė Bepį už rankovės prie jaunuo- 
lio su parašų lapais. Italas linksmai dirstelėjo į Bepį, ir, gūžtelėjęs pečiais, 
šyptelėjo 


Skrydis iki Ciuricho truko vos valandą, tiek pat laiko Lasiteriui pri- 
reikė laikinam būstui susirasti. Visi Žymiausi viešbučiai buvo perpildyti. 
Galų gale jam pavyko gauti numerį "Floridoje" - sename, apšiurusiame, 
bet vis dėlto gana jaukiame viešbutyje, stovinčiame gatvelėje netoli Li- 
mato krantinės. Džo sykį buvo čia apsistojęs - kai “Lassiter associates“ 
tyrė bylą, susijusią su ginču tarp metalurgų profsąjungos ir aliuminio ly- 
dymo gamyklos, valdomos paslaptingo milijardieriaus iš Šveicarijos. 

Kambarys labai panešėjo į tą, kuriame Džo buvo apsistojęs praėjusį 
sykį. Netikėtai didelis, su plačiu langu į už kelių kvartalų tyvuliuojančio 
Ciuricho ežero pusę. Pro šį langą, greičiausiai, atsiverdavo puikus vaiz- 
das, tačiau dabar jis buvo aprasojęs, o lauke sukosi snaigės. 

Lasiteris mėgo Ciurichą, nors ir negalėjo paaiškinti kodėl. Pilkas, ak- 
meninis, pasipūtęs miestas, nusidriekęs palei tamsaus ežero krantą - šal- 
tus šio ežero vandenis maitino Alpių ledynai. Miestas, amžiams susijęs su 
aukštąja kultūra ir sukurtas pasivaikščiojimams pėstute. Sumetęs daik- 
tus į spintą, Lasiteris išėjo iš viešbučio, norėdamas pasivaikščioti krantine. 
Iš bespalvio dangaus ant praeivių pečių krito retos snaigės. Eidamas link 
senamiesčio, Džo stebėjo porelę gulbių, plaukiančių tamsia šalta upe. Gal 
jis atsitiktinai užklydo į tokį rajoną, tačiau sprendžiant pagal parduotu- 
vių vitrinas, Ciuricho gyventojai vertėsi daugiausia knygų leidyba, pre- 
kyba spalvotomis litografijomis, antikvariniais muzikos instrumentais 
bei vaistų gamyba iš vaistingųjų žolelių. 

Už Miunsterio tilto Lasiteris atsidūrė siaurose, akmeniu grįstose sena- 
miesčio gatvėse, kurios garsėjo beprotiškai brangiomis parduotuvėmis. 
Lasiteris tikėjosi, kad pasivaikščiojimas pakels jam nuotaiką. Taip ir atsi- 
tiko, bet, deja, labai neilgam. Galiausiai jis ne tik liko nukabinęs nosį, bet 
dar ir sušalo. Parduotuvės buvo nuostabios, tačiau dabar iš jų nebuvo jo- 
kios naudos: Džo nieko nereikėjo, ir jis neturėjo žmogaus, kuriam būtų 
galima nupirkti dovaną. 

Lasiteris pasuko į Banhofštrasę ir, pražingsniavęs kelis kvartalus pro 
puikias, ryškiai apšviestas kalėdines vitrinas, atsidūrė prie įėjimo į pasta- 
tą, kurio nesąmoningai ieškojo: “Šveicarijos kredito“ Ciuricho skyrių. Iš 
jo prieš keturis mėnesius Frankas Grimaldis telegrafu gavo patvirtinimą. 

Lasiteris nežinojo, kodėl jam taip norisi pažvelgti į pastatą - pats pa- 
prasčiausias bankas. Tačiau būnant tamsioje Ciuricho gatvėje, priklau- 
sančioje Grimaldžio pasauliui, suvokiant, kad Grimaldis ėjo pro šias du- 
ris, Lasiteriui įsižiebė viltis. Tą patį jis pajuto tuščiame kambaryje Genu- 
jos gatvėje - lyg būtų priartėjęs prie sesers žudiko. 

Viešbučio restorane Džo prarijo beskonę vakarienę ir paklausė portjė, 
kaip geriausia nusigauti iki Cuzo. Šis nepatarė važiuoti automobiliu: 

- Traukiniu nukeliausite greičiau, bet jau iki Šuro. O ten persėsite į 
automobilį. 

Portjė pasišovė suorganizuoti visą išvyką, iki pat išnuomoto automo- 
bilio grąžinimo. Šveicarai garsėja kaip nesmalsūs žmonės, bet šįsyk, gal- 
būt gausių arbatpinigių dėka, Lasiteriui nusišypsojo laimė būti pakalbin- 
tam. 

- Cuzas - labai graži vieta. Norite paslidinėti? 

- Taip. - Kas jam beliko atsakyti? 

- Šiemet nedaug pasnigo, bet netoli nuo Cuzo, Pontrezine, yra ledy- 
nas. | | 

Jie dar šiek tiek pasišnekučiavo, paskui Lasiteris grįžo į numerį. Atsi- 
daręs mini barą, išsiėmė miniatiūrinį škotiško viskio butelį ir išpylė jo tu- 
rinį į stiklinę vandens. Tuomet atsisėdo į krėslą ir surinko Makso Lango 
numerį. 


Maksas buvo “Tarptautinės bankų tarnautojų ir finansų darbuotojų 
draugijos“ prezidentas. Draugija turėjo daugiau kaip du milijonus narių 
įvairiuose pasaulio kampeliuose, ir Maksas tvirtino, kad jo gyvenimą "iš 
esmės sudaro naktiniai skrydžiai tarp pasirodymų“. 

Metalurgų byla, prie kurios kadaise dirbo Džo, buvo šiek tiek kito- 
kia. Makso tada paprašė ne išrėžti eilinę kalbą, o padėti užbaigti karą, 
dėl kurio iš gamyklos Ravensvude buvo atleisti pusantro tūkstančio dar- 
bininkų. Profsąjunga pavedė “Lassiter associates“ išsiaiškinti, kas yra 
įmonės savininkas. Iš Vakarų Virdžinijos, kur buvo gamykla, dokumen- 
tų pėdsakas vedė į Šveicariją, kas buvo jau savaime keista. Tolesnio tyri- 
mo metu atskleista, kad gamykla priklauso šveicarų verslininkui - plei- 
bojui, kuriam buvo malonu doroti profąjungas. 

Lango organizacija, atstovaujanti bankų tarnautojų, kasininkų, fi- 
nansų statistikų ir draudimo agentų interesus, niekuo nebuvo susijusi su 
metalurgais. Tačiau, tiesdamas broliškos pagalbos ranką, Langas nepa- 
tingėjo susisiekti su milijardieriaus bankininkais ir įtikinti juos, kad prof- 
sąjungų naikinimas pakenks bankų prestižui ir prieštarauja jų ilgalai- 
kiams strateginiams interesams. 


Bankininkai įsiklausė į savo darbuotojų profsąjungos pirmininko bal- 
są ir nutarė įsikišti. Konfliktas buvo išspręstas, darbininkai grįžo į ga- 
myklą, o Maksas Langas pagarsėjo kaip didvyris. 

- Maksai, čia Džo Lasiteris. 

- Džo! Sveikas! 

- Kaip laikaisi? 

- Puikiai. Turi naują bylą? Kaip Ravensvude? 

- Ne. 

- Blogai. Mes tada gerai pamurdėm jį snukiu į purvą. 

- Taip. | 

- Noriu pasakyti, kad mes jį gerai patvarkėm. 

- Taigi taigi. 

- Jis to nusipelnė? Ar ne taip? 

- Teisingai. 

- Gerai! Velniop jį! 

Lasiteris nusijuokė. Jis buvo pamiršęs, kad Maksas mėgsta apsimesti 
veikėju, kurį suvaidino Al Pačinas “Veide su randu“. 

- Taip, Džo, - tarė Maksas, kikendamas iš prisiminimų, - gera buvo 
byla. Su laiminga pabaiga. 

- Man reikia tavo pagalbos. 

- Ko tik paprašysi... 

- Reikalas rimtas. Gali atsisakyti. 

- Klausau. 

- Apie tai negalima kalbėti telefonu. 

- Gerai. 

- Dar naudojiesi PGP? 

- Kol kas nieko geresnio nesukūrė, - burbtelėjo Maksas. 

- Tas pats raktas? 

- Visiškai. 

- Noriu pasiųsti tau Žinutę. Adresas nepasikeitė? 

- Ne. 

- Puiku. O paskui galim susitikti Ženevoje. 

- Nuostabu! Kada? 

- Po poros dienų. Prieš tai paskambinsiu. 

- Gerai. 

- Ir kaip jau sakiau... jei tau kas nors nepatiks, atsisakyk, nors man 
tai labai svarbu... 

- Tai siųsk gi man tą velnio dokumentą! 

- Tai siunčiu. 

- Siųsk! 


* Padėjęs ragelį, Lasiteris įsijungė nešiojamą kompiuterį, sukūrė naują 

dokumentą, pavadino jį “Grimaldis" ir atspausdino trumpą laišką: 

“Maksai, reikalas keblus, tačiau man reikia vienos sąskaitos “Šveica- 
rijos kredito“ skyriuje Banhofštrasėje, Ciuriche, istorijos. Manau, tu galė- 
tum gauti šiuos duomenis. Sąskaita atidaryta italo Franko Grimaldžio 
vardu. Sąskaitos numeris O68784-319. Ypač mane domina pervedimas 
telegrafu, atliktas birželį. Suma 50 000 dolerių. Man reikia žinoti, kas jį 
pasiuntė. 

Džo.“ | 

Lasiteris išsaugojo dokumentą “Grimaldis“ kietajame diske ir perėjo 
į kitą direktoriją, pasijungęs prie šifravimo programos su praktiškai ne- 
iššifruojamu kodu. Juk tai, ko jis prašė Makso Lango, buvo ne šiaip nu- 
sikaltimas. Toks veiksmas kone prilygo karo paskelbimui: jis kėsinosi į 
švenčiausius Šveicarijos nuostatus, pačios šalies egzistavimo prasmę - 
banko indėlių paslaptį. Net pokalbis šia tema galėjo kainuoti Maksui jo 
darbą, ir Lasiteris užšifravo Žinutę kietajame diske. Rūpindamasis Mak- 
so saugumu labiau nei savuoju, jis pasirinko užšifruotajam tekstui nusta- 
tymą “Tik skaitymui". Tai reiškė, kad Maksas negalės pamiršti teksto 
kompiuteryje, tokią Žinutę galima perskaityti ekrane, tačiau negalima 
įrašyti į kietąjį diską ar kitą nešėją. 

Pasirūpinęs saugumu, Lasiteris išsiuntė dokumentą. Kai jis atvažiuos 
į Ženevą, jo jau lauks atsakymas. O gal ir ne, juk reikalas itin rimtas. 


Kitą rytą, pusryčiaudamas savo numeryje, Lasiteris paskambino 
Riordanui. 

- Galėjai ir neskambinti, - suburbėjo Riordanas. - Ką reiškia supažin- 
dinti su įvykiais? Nėra su kuo pažindinti. Nieko neturiu. Nulis! Galiu tik 
pasakyti, kad seselės automobilį rado griovyje į šiaurę nuo Hagerstauno. 

- O Grimaldis? 

- Išgaravo. Šį žodį vartojo laikraštininkai ir dabar vartoju aš. Gerai? 
Ir tai visiškas krachas. Policininkas nužudytas, vykdant tarnybinę už- 
duotį - antras per savaitę. Kalėdos, o turim laidotuves. Dvejas laidotuves! 
Tik pagalvok, turim “didvyrio našlę“ numeris vienas, “didvyrio našlę“ 
numeris du ir tuntą našlaičių. Ir, klausimas, ko mes ieškome? Nusikaltė- 
lio, kurio snukis - kaip kepto paršelio oda. Ir, įsivaizduok, niekas jo ne- 
matė. Nematė, ir viskas. - Riordanas prunkštelėjo ir po trumputės pauzės 
paklausė: - O kaip tau sekasi? Gal bent tu kiek prasklaidysi debesis? Ir 
kur esi, velniai tave griebtų? 

- Šveicarijoje. 

- Cha! 


- 155 - 


- Tik ką atskridau iš Romos. 

- Rimtai? Na ir ką išuostinėjai Romoje? 

- Sužinojau, kad Grimaldis patyrė kažkokį religinį virsmą. Likvidavo 
visus savo aktyvus. Paaukojo pinigus labdarai. 

- Tyčiojiesi? 

- Visai ne. | 

Kitame linijos galeį įsivyravo tyla, paskui detektyvas as akiai 

- Religinis virsmas. Nublūsti galima! 


Cuzas buvo neįtikėtai gražus miestelis - lyg dendis, nerūpestingai at- 
sišliejęs į kalną. Siaurose gatvelėse stovėjo puikūs šešioliktojo amžiaus 
namai, dažyti kreminiais, šviesiai rudais ar pilkais atspalviais. Kiekvieną 
jų puošė masyvios medinės durys. Šaligatviais, smulkiam lietučiui lyno- 
jant, skubėjo puošeiviškai apsirengę Žmonės. 

Lasiteris vargais negalais susirado reikiamą namą smulkiame miesto 
plane - nuojo iki centro buvo dešimt minučių pėsčiomis. Tačiau, nepai- 
sant to, kad turėjo planą ir miestas buvo nedidelis, Lasiteris du kartus 
pasuko ne ta kryptimi, ir jam teko, ištraukiant iš atminties vokiečių kal- 
bos nuotrupas, teirautis praeivių. Jis perėjo aikštę su paprastu, kvadrato 
formos fontanu, visiškai kitokiu nei Romos fontanai. Vienintelė jo puoš- 
mena buvo skulptūrinis lokys nukirsta letena - vienos iš senų Šveicarijos 
giminių emblema. 

Galiausiai Lasiteris pamatė namą, kurio ieškojo. Prie trijų aukštų šalė 
durų - ko gero, senesnių už Jungtines Valstijas - buvo prikalta bronzinė 
lentelė. Užrašas joje skelbė: 

“Giunteris Eglofas, direktorius 

Salve Caelo 

Katalikiškosios Pijaus VI draugijos Šiaurės skyrius". 

Lasiteris pasibeldė, ir iš garsiakalbio greta plokštelės pasigirdo balsas, 
vokiškai klausiantis: “Kas?" 

Lasiteris prisistatė, ir po kelių sekundžių duris atidarė pusamžis žmo- 
gus - sprendžiant iš išvaizdos, itin daug pasiekęs gyvenime. Solidus pil- 
vukas, brangus kašmyrinis megztinis, kailinės šlepetės. Vienoje rankoje 
žmogus laikė akinius, kitoje - raudono vyno taurę. Iš namo gilumos skli- 
do operinė muzika ir nestiprus židinyje degančių pliauskų kvapas. 

- Kuo galiu būti naudingas? 

Lasitteris nežinojo, nuo ko pradėti. Jo istorija šios buržuaziškos ramy- 
bės fone atrodė tiesiog nevykusi. Žmogžudystės. Padegimas. Antrarūšis 
siaubo filmas. 

- Jūs kalbate angliškai? 

- Truput. 

- Nes mano vokiečių... 

- Taip taip. Kuo galiu padėti? 

- Noriu paklausti apie šio namo savininką - poną Grimaldį. 

Žmogaus veidu perbėgo nuoširdi nuostaba, paskui jis nusišypsojo ir, 
plačiau atverdamas duris, tarė: 

- Prašau užeiti. Jūs turbūt sušalote. 

Lasiteris padėkojo ir, peržengęs slenkstį, darsyk prisistatė. 

- Oaš- Eglofas, - atsakė vyriškis, lydėdamas jį į didžiulį kambarį, 
kur dominavo masyvus, iš akmenų sukrautas židinys. - Taurę vyno? 

- Labai dėkui. Neatsisakysiu. 

Šeimininkas tuo metu išjungė Pučinio muziką, paėmė žarsteklį ir, 
pakrapštęs juo rusenančias pliauskas, tarė: 

- Bijau, kad jūs apsirikote. Jau keletą metų Grimaldis nėra šio namo 
savininkas. 

- Šit kaip? 

- Taip. Leiskite paklausti. Jūs amerikietis ar kanadietis? 

- Amerikietis. 

- Sakykit, jus domina namas ar ponas Grimaldis? 

- Grimaldis. | 

- Suprantu. - Eglofas pripylė taurę vyno ir ištiesė Lasiteriui. 

- Aš - detektyvas. 

Šeimininkas kilstelėjo antakius ir perklausė su nuostaba, bet links- 
mai: 

- Detektyvas? 

Lasiterio dėmesį atkreipė ant sienos kabantis kažkokios šalies žemė- 
lapis. Eglofas, pasekęs svečio žvilgsnį, paklausė: 

- Ar galite atspėti, kur tai? 

- Tikriausiai, Rusijoje, - gūžtelėjo pečiais Lasiteris. - Gal Gruzijoje. 

- Tai Bosnija. Pastaruoju metu mes ten labai aktyviai dirbame. Su 
bėgliais. 

- Mes? 

- “Salve Caelo“. 

- Atleiskite, bet... - papurtė galvą Lasiteris. 

- Labdara. Gailestingumas. Mes aktyviai darbuojamės Baikšnuosė: 

- Suprantu, - sumurmėjo Lasiteris, prisiminęs Grimaldžio pasą ir jo 
daugkartinius apsilankymus Zagrebe ir Belgrade. 

- Jūs ką nors Žinote apie Bosniją, pone Lasiteri? 

Amerikietis bejėgiškai skėstelėjo rankomis. 

- Pakankamai, kad suvokčiau situacijos sudėtingumą. 


- Nieko sudėtingo. Viskas paprasta, ir aš galiu paaiškinti padėtį 
dviem žodžiais. 

- Tikrai? 

- Taip. Islamo imperializmas, - linksėdamas, atsakė Eglofas. - Bosni- 
joje susidūrėme su politiniu augliu, kažkokio siaubo užuomazga. Ką ma- 
not? | 

- Manau, kad dviem žodžiais visko neapsakysi. 

- Teisingai! - nusijuokė Eglofas. - O dabar sakykit, ką tiriate? Cuzas 
- paskutinė vieta, kur galima ką nors tirti! 

- Žmogžudystę. Tiksliau, žmogžudystes. 

- O! Štai kaip? Iš tiesų, pone Lasiteri, jūs pateikiate man siurprizą po 
siurprizo! 

- Buvo nužudyta moteris ir jos sūnus. 

- Suprantu. O kuo čia dėtas Grimaldis? 

- Jis - žudikas. 

- O... - Eglofas atsirėmė į krėslo atkaltę, gurkštelėjo vyno ir tarė: - Ma- 
nau, tai nejis. 

- Tokiu atveju, klystate, - sūžtelėjo Lasiteris. 

- Na, jei jūs toks tikras. O ką tuomet norite sužinoti? 

- Tikiuosi sužinoti, kodėl jis tai padarė. 

Eglofas caktelėjo liežuviu ir nesupratęs paklausė: 

- Atvažiavot iš Amerikos tik tam, kad žvilgtelėtumėt į jo buvusį na- 
mą? 

- Buvau Romoje. Sužinojau, kad Grimaldis turi čia namą ir... 

- Taip. Gerai. Namas. Jis iš tiesų priklausė Grimaldžiui, bet tai buvo 
prieš daugelį metų. 

- Jūs buvote susitikę? 

- O taip. 

Dar vienas vyno gurkšnis. 

Stovinčiame ant stalo garsiakalbyje pasigirdo šiugždesys. Tai buvo 
vidaus ryšys, kokiu naudodavosi Ketė, prižiūrėdama Brendoną. Kai ber- 
niukas užmigdavo, ji dėdavo mikrofoną šalia jo pagalvės, kad išgirstų, 
jei mažylis ims verkti. | 

- Mano žmona, - paaiškino Eglofas. - Ji sunkiai serga. 

- Labai užjaučiu. 

- Netrukus grįšiu. usi kaip namie. - Jis parodė į grafiną ir pakilo. 

Šeimininkui išėjus, Lasiteris ėmėsi apžiūrinėti ant sienų kabančias 
akvareles. Jose itin meistriškai buvo pavaizduoti bibliniai veikėjai nūdie- 
nos aplinkoje. “Apreiškime" klūpanti mergelė šiuolaikiniais naktiniais 
marškiniais su linksmu paveikslėliu klausėsi raumeningo, panašaus į 

Stalonę archangelo, kuris žvelgė į ją iš televizoriaus ekrano. “Paskutinė 
vakarienė“ buvo valgoma už didžiulio kavinės stalo. Keliaujantis į Da- 
maską Saulius virto turistu, nešinu didele kuprine, keliu švilpė automo- 
biliai, o šviesos srautai viršum keleivio galvos buvo panašūs į krioklį. Be 
garso - avėdamas kailinėmis šlepetėmis - priėjo Eglofas. 

- Nuostabu, - tarė Lasiteris. 

- Ačiū. Tai mano Žmonos darbai. - Eglofas atsisėdo į krėslą ir pakeitė 
pokalbio temą; - Taigi, dėl pono Grimaldžio. Pirmą sykį pamatęs šį na- 
mą, pagalvojau: euromėšlas. Vien oda ir chromas. Juoda oda! Tokiame 
šalė! Tačiau kai pamačiau šeimininką, jis... Žodžiu, aš tikėjausi ko kito. 
Kukliai apsirengęs. Ramus. Žodžiu, džentelmenas. 

- Ir jis pardavė jums namą už prieinamą kainą? 

Kiek padvejojęs Eglofas atsakė: 

- Taip. Kaina buvo nemaža, bet teisinga. 

- Jis nepaaiškino jums, kodėl nori parduoti šalė? 

- Man susidarė įspūdis, kad jis turi finansinių sunkumų, - gūžtelėjo 
pečiais Eglofas. 

- Keista, - pastebėjo Lasiteris. - Girdėjau, kad jis paaukojo visus pini- 
gus labdarai. 

- Ir kas gi jums tai pasakė? 

- Jo sesuo. 

- Suprantu, - sumurmėjo Eglofas, pirmą sykį per visą pokalbį prara- 
dęs pusiausvyrą. 

- Galbūt, jūsų organizacija... Jūs juk minėjote jos labdaringą veiklą. 

Eglofas staiga skėstelėjo rankomis, pašoko ir atgailaujančiai šypso- 
damas tarė: 

- Tai labai įdomu, bet, bijau, manęs laukia darbas. - Suėmęs svečią už 
alkūnės, palydėjo jį iki durų, kur abu paspaudė vienas kitam rankas. - 
Gal paliksite man savo vizitinę kortelę? - Pasiūlė. - Jeigu ką nors prisi- 
minčiau... 

- Gerai, - atsakė Lasiteris, traukdamas kortelę iš vidinės švarko kiše- 
nės. 

- Okurjūsų ieškoti čia, Šveicarijoje, pone Lasiteri? - paklausė Eglo- 
fas, dirstelėjęs į ją. 

- Aš apsistosiu “Bo Rivaž", Ženevoje. 

- Nuostabu. O paskui? 

- O paskui atgal, į Vašingtoną, - atsakė Lasiteris, suvokdamas, kad 
kalba netiesą. 

Eelofo veidą nutvieskė šypsena. Durys plačiai atsivėrė ir jie vėl pa- 
spaudė vienas kitam rankas. Lasiteris išėjo į šaltį ir kruopščiau užsisagstė 
palto apykaklę. 

Eglofas atsisveikindamas mostelėjo ranka, tačiau po to durys užsida- 
rė, ir Lasiteris ant laiptelių liko vienas. Jis akimirką užtruko, kad geriau 
įsimintų nežinomus žodžius: “Salve Caelo. Katalikiškosios Pijaus VI 
draugijos Šiaurės skyrius“. Kai gręžėsi eiti, žvilgsnis nuslydo durimis, ir 
tuo metu durų akutė aiškiai mirktelėjo. Taip vanago akis užsitraukia plė- 
vele. | 

Bet Lasiteris žinojo, kad tai viso labo įsiaudrinusi vaizduotė. Durys 
kaip durys. O jeigu į jį ir žiūrėjo paukštis, tai buvo viso labo Eglofas. 


Lasiteris iš tiesų rengėsi tą patį vakarą vykti į Ženevą, kaip ir pasakė 
Eglofui. Jis net iš konsjeržo nusipirko bilietą į traukinį, važiuojantį iš Ku- 
ro. Tačiau stovėdamas šaltame perone ir atidžiai tyrinėdamas traukinių 
sąrašą, jis žvilgtelėjo į keleiviams skirtą išsamų, švarutėlį Šveicarijos ž Že- 
mėlapį, i ir nusprendė kitaip. Jokios būtinybės skubėti į Ženevą nebuvo, o 
čia, Kure, jam atsirado svarbių reikalų. Ir Lasiteris išsinuomojo vienai 
nakčiai kambarį nedideliame viešbutyje priešais stotį. 

Pokalbis su Eglofu sukėlė tam tikrų abejonių. Šis žmogus ne tik pra- 
bilo apie “islamo imperializmą", bet ir neuždavė nė vieno klausimo apie 
Ketės nužudymą. Tai buvo labai keista. Lasiteris iš patirties žinojo, kad 
žmones visuomet domina žmogžudystės. Be to, Eglofas labai jau klausi- 
nėjo apie tolesnius jo planus ir tai, kur jis ruošiasi apsistoti Ženevoje. 

“Ir tai dar ne viskas, - mąstė Lasiteris, spoksodamas pro langą stoties 
pastate. - Susitikimą su Eglofu lydėjo ištisa sutapimų virtinė“. 

Žinoma, teko pripažinti, kad tuose sutapimuose nieko baisaus ar ste- 
bėtino nėra. Eglofas užsiiminėjo labdara - Grimaldis irgi. Pastarasis, tie- 
sa, tik kaip aukotojas. Viena iš Eglofo organizacijų aktyviai veikė Balka- 
nuose, kaip ir Grimaldis, sprendžiant i iš atžymų jo pase. Žodžiu, nieko 
ypatingo. Daugybė žmonių užsiima labdara, kurios žymi dalis keliauja 
į Bosniją. Nieko nuostabaus, kad Eglofas ir Grimaldis turi kažką bendro. 
Kur kas labiau įtartina prieštaringa informacija apie namo perdavimą. Ar 
namas buvo parduotas, kaip tvirtina Eglofas, ar dovanotas, kaip sakė 
Andžela? Arba, kitais žodžiais tariant, ar Eglofas nesumelavo? Šis klau- 
simas Lasiteriui atrodė itin svarbus, ir, skirtingai nuo kitų mįslių, į jį bu- 
vo galima tiksliai atsakyti. Ir būtent čia, Kure - kantono sostinėje. 

Rytą jis paklausė portjė, kur yra kantono tarnybą, registruojanti ope- 
racijas su nekilnojamuoju turtu. Ši kontora buvo už kelių kvartalų nuo 
stoties. Atsidūręs ten, Lasiteris paaiškino tarnautojui, kad domisi nekilno- 
jamuoju turtu Cuze. Atsakęs energingu linktelėjimu, tarnautojas kažkur 
išėjo ir netrukus grįžo nešinas senutėle tymu įrišta kontorine knyga, pa- 
našia į geografijos atlasą. Atvertęs sunkų foliantą, Lasiteris rado visų su- 

sijusių su nekilnojamuoju turtu sandorių, vykusių mieste nuo pat 1917- 
ųjų metų, sąrašą. Įrašai buvo padaryti dešimtimis kaligrafinių braižų, ta- 
čiau visi kaip vienas - mėlynu rašalu. Džo neskubriai vartė puslapius, kol 
surado adresą: Haileštrasse, 49. 

Knygoje buvo užregistruotas namo pardavimas religinei organizaci- 
jai “Salve Caelo“. Sandorio data buvo 1991 metai. Namas buvo įvertinas 
vienu Šveicarijos franku, arba kiek mažiau nei vienu doleriu. Po įrašu 
apie pardavimą buvo padėti Franko Grimaldžio (Ital.) ir Giunterio Eglo- 
fo parašai. Pasilenkęs prie “Nekilnojamojo turto žinyno“, Lasiteris auto- 
matiškai vedžiojo pirštu po eilutes, mėgindamas suprasti, kodėl sumela- 
vo Eglofas. 


Už “Alpių ekspreso“ langų keitėsi vaizdai, matyti spalvotuose atviru- 
kuose, tačiau galiausiai traukinys, cyptelėjus stabdžiams, sustojo Žene- 
vos stoties perone. Lasiteris turėjo pusvalandį viešbučiui susirasti. Bet ko- 
kiam, tik ne “Bo Rivaž". Įsikūręs, jis pėstute nuėjo į restoraną “Perle du 
Lac“, kur už staliuko su vaizdu į ežerą jo jau laukė Maksas Langas. 

“Tarptautinės bankų tarnautojų ir finansų darbuotojų draugijos“ pre- 
zidentas buvo panašus į mažą žaislinį trolį - tokius vaikystėje kolekciona- 
vo Ketė. Toks pat putlus veidelis kiek nutįsusiais skruostais, apkūnus ne- 
aukštas kūnas, ir, negana to - ugninė, tarsi lėlės, plaukų kupeta. Maksas 
buvo panašus į elfą, ar, greičiau, į vieną iš Santa Klauso pagalbininkų. 
Jis pašoko, plačiai nusišypsojo ir papurtė Lasiterio ranką, suėmęs ją 
dviem letenom. Kai jie atsisėjo, amerikietis pabandė įsivaizduoti, ar jo bi- 
čiulio kojos siekia grindis. Greičiausiai - ne. 

Tačiau šis liliputas turėjo milžino apetitą, ir greitai susižavėjęs Lasite- 
ris pamatė, kaip Maksas ryja dvigubą ešerio tešloje porciją. 

- Sako, kad mano medžiagų apykaita, kaip kolibrio, - tarė jis, be 
perstojo maldamas žandais. 

- Žinoma. Tau tenka visą laiką purpsėti. 

Maksas šyptelėjo ir pamerkė: 

- Taigi. Tik tą ir darau, kad purpsiu. - Jis sukikeno. - Purpsiu. - Jam, 
matyt, labai patiko šis žodis. - Kaip tu, tikriausiai, jau pastebėjai, kapita- 
lizmas dabar žydi ir žygiuoja iškėlęs vėliavas. Atrodo, turėtų atsirasti vis 
daugiau vietų bankų tarnautojams ir kasininkams. Betgi ne. Tų velnio 
bankomatų pristatyta netgi ten, kur prieš metus niekas nebuvo girdėjęs 
net apie telefoną. Jie stovi Celebese ir Pnompenyje, kur dar visai neseniai 
nebuvo netgi padoraus banko! Kažkada klientai mokėdavo už pervedi- 
mus telegrafu, dabar jiems tenka papildomai išlaidauti už tai, kad prie 
kasos pabendrautų su gyvu žmogumi! Greitai visi mano vaikinai liks be 


darbo. Aš liksiu be darbo! Iš to kyla klausimas: kas tuomet turės pinigų 
sąskaitoms atsidarinėti? Ogi niekas. Taip ir bankai liks be darbo! Ir ateis 
pasaulio pabaiga! Žinai, ką tau pasakysiu, Džo? Kai pasaulis pražus, į 
dangų pateks ne dorieji ir romieji, kaip sakoma Šventajame Rašte! Į dan- 
gų pateks bankomatai! Kas gali būti liūdniau? 

Padavėjas nurinko stalą, ir, vos tik jis pradėjo bifštekso ruošimo 
"liepsnoje" ritualą, Maksas ėmė triukšmingai raustis portfelyje. Gana 
greitai jis ištraukė iš ten reklaminį voką, kurį mestelėjo Lasiteriui. Vokas 
buvo raudonas, su baltomis raidėmis - negrabiai imituota Šveicarijos 
tautinė vėliava. Užrašas skelbė: 

“Paslaptis. 

Patikimumas. 

Labiau pasitikėsite savimi. 

Turėdami savo asmeninį indėlį 

Bet kuriame 

Šveicarijos banke“ | 

Pamatęs, kaip ištysta Lasiterio veidas, Maksas išraudo, džiaugdama- 
sis savo pokštu. 

Sąskaitos istorija buvo spausdinta kompiuteriu ant ilgo perforuoto 
popieriaus rulono, ir Lasiteris susipažino su ja, užsidaręs savo kambary- 
je. Kai kuriose vietose Maksas žvaigždutėmis pažymėjo savo pastabas. 

Grimaldis atidarė sąskaitą prieš dvylika metų ir ilgą laiką nuiminė- 
davo nuo jos pinigus retai ir įvairiomis sumomis. Pagal skaičius Lasiteris 
galėjo nustatyti, kada Grimaldis nusipirko butą Romoje, šalė Cuze ir au- 
tomobilius. Tačiau 1991 metų pavasarį viskas pasikeitė. Balandį į Grimal- 
džio sąskaitą atėjo pervedimas telegrafu iš “Banko di Latio“ Romos sky- 
riaus. Makso pastaba skelbė, kad tai - apmokėjimas sandoryje su nekil- 
nojamuoju turtu ir reiškė, matyt, parduotą penthauzą Romoje. Po to Gri- 
maldžio sąskaitoje atsirado beveik du milijonai Šveicarijos frankų. Ta- 
čiau po dviejų dienų, pasinaudojęs keliais sertifikuotais čekiais, Grimal- 
dis ištuštino savo sąskaitą, palikdamas tūkstantį frankų. Trys čekiai buvo 
gana smulkūs. 10 000 frankų “Kapelos Čičilijos būstų fondui“, 5000 
frankų Afrikos nacionaliniam kongresui ir 5000 frankų kažkokiam švie- 
timo fondui San Sebastiane, Ispanijoje. 

Tačiau ketvirtuoju čekiu nekomercinei organizacijai “/Umbra Domi- 

ni“ (Neapolis) buvo nuimta beveik visa likusi Grimaldžio indėlio dalis, 
konkrečiai - 1 842 000 Šveicarijos frankų. 

Lasiteris tyrinėjo išrašą, mėgindamas suvokti jo prasmę. Du smulkūs 
čekiai buvo ne kas kita, kaip atsimokėjimas už kraują, gestai ANK ir bas- 
kams, kurių lyderius medžiojo Grimaldis. “Būstų fondas“ greičiausiai ir 

buvo fondas būstų remontui paremti, arba kaip sakoma Amerikoje, 
“kartais cigaras tėra tik cigaras“. Ir štai tarp smulkių tvarinių pasirodo 
800 svarų sverianti gorila - čekis beveik dviems milijonams frankų. 

Lasiteris paniuro. Jo lotynų kalbos žinios buvo labai paviršsutiniškos. 
Nepaisant to, jis žinojo, ką reiškia “/Umbra Domini“. Viešpaties šešėlis. 
Viešpaties pavėsyje! Lasiteris prisiminė, kur matė šiuos žodžius - ant bro- 
šiūros viršelio niūrioje Grimaldžio landynėje Genujos gatvėje. 


18 skyrius 


Lasiteris atsistojo, pasirąžė ir pažvelgė pro langą į Ženevos ežerą. Ži- 
bintų šviesas drėgmės persmelktame ore gaubė šviesus dūmelis, kiek to- 
lėliau sodriu vandeniu iš lėto sklendė jachta. Nuo Prancūzijos kranto gir- 
dėjosi apie rūką įspėjantys signalai. “Tikriausiai visa tai labai gražu“, - 
pagalvojo Lasiteris, suvokdamas, kad širdimi jis nejaučia šio grožio. 

Perskaičius Grimaldžio banko ataskaitą, jo širdis džiaugsmingai su- 
virpėjo. Piniginių srautų analizė beveik visuomet duodavo gerus rezulta- 
tus, ir tirdamas bylas Lasiteris niekada nepagailėdavo laiko kruopščiai 
peržiūrėti buhalterinius dokumentus. Sausi skaičiai atskleisdavo galingų 
korporacijų paslaptis ir jų slaptų žaidimų prasmę. 

Grįžęs prie išrašo, Lasiteris pamatė, kad 1992-1993 metais nuo “Sal- 
ve Caelo“ - filantropinės Eglofo organizijos - į Grimaldžio sąskaitą kiek- 
vieną mėnesį įplaukdavo maždaug tūkstantis dolerių. Šie pervedimai 
buvo daromi kokius metus, o paskui nutrūko. Iki 1993 metų pabaigos 
sąskaitoje vėl liko tūkstantis frankų - anot Makso pastabos, būtinasis mi- 
nimumas. 

Po to sąskaita išliko neliesta iki 1995 metų rugpjūčio 4-osios - tos die- 
nos, kuri buvo nurodyta patvirtinime telegrafu, iškritusiame iš Ketės Žu- 
diko paso ant Čikagos viešbučio grindų. Tą dieną, kaip pamatė Lasiteris, 
į Grimaldžio sąskaitą iš sąskaitos “Banko di Parma“ Neapolio skyriuje 
įplaukė 50 000 dolerių. Prie įrašo buvo padėta žvaigždutė, o kiek žemiau 
Makso ranka buvo prirašyta: 

“Umbra Domini“ sąskaita" 

Lygiai po savaitės, rugpjūčio 11-ąją, Grimaldis pasiėmė visus pinigus 
grynaisiais. | | 

Tai reiškė, kad tie dvidešimt - trisdešimt tūkstančių dolerių, paslėptų 
kelioniniame krepšyje, greičiausiai buvo likę iš pinigų, kuriuos italas ga- 
vo nuo “Umbra Domini". Pasukęs galvą, ką tai galėtų reikšti, Lasiteris 
priėjo išvados, kad Grimaldį pasamdė kažkokiam darbui. Tačiau ko- 
kiam? 

O kaipgi 1992-1993 metų mokėjimai? 

Lasiteris pažvelgė į paso puslapius, ir jo įtarimai pasitvirtino. Mėnesi- 
nės išmokos sutapo su Grimaldžio apsilankymais Serbijoje, Kroatijoje ir 
Bosnijoje. Atrodė, kad jis tiesiog dirba Eglofo organizacijoje. Tačiau kuo 
jis galėjo verstis? Visa buvusi Grimaldžio patirtis vargu ar buvo kuo nors 
susijusi su labdara, beje, ir Eglofo požiūrio į įvykius regione gailestingu 
pavadinti nebuvo galima. Kaip jis pasakė? Politinis navikas? 

Lasiteris ištiesė ranką prie telefono, ir, neatitraukdamas akių nuo pa- 
dūmavusių žibintų dėmių krantinėje, surinko Bepio numerį Romoje. Po 
kelių pyptelėjimų, kai jis jau rengėsi padėti ragelį, pasigirdo kažkoks 
keistas garsas ir uždusęs balsas: 

- Klausau. 

Kitoje linijos pusėje, kambario gilumoje, garsiai kikeno moteris. 

- Bepi? Kalba Džo Lasiteris. 

- Džo! Kaip gyvuojat? 

Lasiteris atsiprašė už vėlyvą skambutį ir pasakė, kad jam skubiai rei- 
kalinga informacija. Ar Bepis negalėtų daugiau sužinoti apie religinę or- 
ganizaciją “'Umbra Domini“ ir labdaros organizaciją “Salve Caelo“? 

- Nėr problemų. 

- Bet labai tyliai. Gerai? Nenoriu kelti bangų. 

- Taip taip, aišku. 

- Puiku. Ar galima būtų greičiau? 

- Norit rašytos ataskaitos? 

- Ne. 

- Gerai. Mes pietausim su Džaniu. Jis žino viską apie religiją! Visai 
viską! Viską, ką norit žinoti. 

- Nuostabu. Rytoj aš būsiu Romoje. Susitiksime per pietus. 

- Mirtinai. | 

- Kaip? | 

- Mirtinai, - pakartojo Bepis. - Taip sako Amerikos džiazmenai. Ar 
ne? 

- Ak. 


Džo susitiko su Bepiu atviroje kavinėje Veneto gatvėje, netoli nuo 
Amerikos atstovybės. Oras dvelkė vėsa, tačiau už staliukų buvo labai 
jauku. Infraraudonosios lempos palubėje, pulsuodamos oranžinėmis gi- 
jomis, tiesiog spinduliavo šilumą. Lasiteriui pasirodžius, Bepis sėdėjo su 
žurnalistu Džaniu Mazina, rašančiu religijos temomis garsiam Žurnalui 
"Attenzione". 

Spausdamas jam ranką, Lasiteris nusistebėjo žurnalisto panašumu į 


Džonį Karsoną. Tiesa, palyginus su santūriu šoumeno, kilusio iš Vidurio 
Vakarų, gestikuliavimu, jo antrininko italo gestai buvo platūs ir išraiš- 
kingi. Mazina nusijuokė, kai Lasiteris paaiškino, kodėl jis toks apstulbęs. 

- Taip, Žinau, - linksmai pasakė jis. - “Antrasis Džanis". Man tai jau 
sakė. Gaila tik, kad aš neturiu jo turtų. 

- Mes visi galime dėl to apgailestauti. 

- Nors, bijau, kad Karsono turtai šiek tiek sumažėjo dėl jo legalių san- 
tuokų pomėgio. - Palingavęs galva ir atsidusęs, Mazina tęsė: - Amerikos 
bėda ta, kad jūs taip ir neįsisavinote meilės meno. Žinoma, aš nekalbu 
apie jus asmeniškai. Apie jus aš nieko nežinau, mes tik ką susipažinome, 
bet štai Amerika... Puritonų palikimas. Jūsų šalyje viešpatauja įstatymas 
ir skyrybos, mūsiškėje - nuodėmė ir meilės nuotykiai. - Mazina prunkš- 
telėjo, patenkintas savo paaiškinimu, bet tuojau pat surimtėjo. - Atleiski- 
te. Aš linksminuosi, o mes turime svarbų reikalą. 

Priėjo padavėjas, ir jie užsisakė espreso. 

- Taigi, - tarė Mazina, jiems paplepėjus dar kelias minutes, - mano 
draugas sakė, kad jūs domitės “Umbra Domini“ - “Viešpaties pavėsyje“. 

- Visiškai teisingai. 

Mazina patikliai pasilenkė prie Lasiterio: 

- Tuomet jums reikia būti labai, labai atsargiam. “Umbra Domini" - 
viena iš vadinamųjų religinio renesanso grupių. Manau, Jungtinėse Vals- 
tijose irgi tokių yra. 

Lasiteris nesuprato. Tai pajutęs, Mazina pasisuko į Bepį, ir jie persi- 
metė keliais žodžiais itališkai. 

- Renesansas, - šypsodamas paaiškino Bepis, - reiškia “gimti vėl". 

- Taigi, - sutiko Mazina. - Jie atgimsta visur. Pavyzdžiui, Petas Ro- 
bertsonas. Jie sako, kad tikras tikėjimas - tik senasis tikėjimas. Žinoma, 
Amerikoje tai protestantiškos grupės, ir beveik kiekviena jų kuria naują 
bažnyčią. Čia gi tokie žmonės veikia Bažnyčios viduje ir sudaro... kaip 
ten... - Ir, radęs reikalingą žodį, žurnalistas pridūrė: - Pasauliečių draugi- 
jas. Pasaulietiškus ordinus. 

- Kaip dominikonai? 

- Ne. Ne kaip dominikonai. “Umbra Domini“ dvasininkų tėra tik 
saujelė. Tai greičiau... Nežinau, kaip pavadinti. 

Mazina ir Bepis vėl sušneko itališkai. 

- Kažkas panašaus į Hamazą! - galiausiai tarė Mazina, pakeldamas 
akis į dangų. - Taip, šis žodis, ko gero, tiks. Juos galima laikyti pasiprie- 
šinimo judėjimu, tiktai katalikišku! Labai konservatyvūs, smarkiai ideo- 
logizuoti religine, o ne politine prasme. 

- Kuo gi jie tiki? 

- Senovinėmis apeigomis. Tridento mišios... 

- Mišios lotynų kalba, - paaiškino Bepis. 

- Ir kai kunigas pasisukęs nugara į tikinčiuosius, - pridūrė Mazina. - 
Po II Vatikano susirinkimo kunigai atsisukę veidu į tikinčiuosius ir laiko 
mišias vietos kalba. 

- Tai labai svarbu? - paklausė Lasiteris. 

- Gyvenimo ir mirties klausimas, - atsakė Mazina. 

- Šiaip jau, - įsiterpė Bepis, - tai gyvenimo po mirties klausimas. 

Žurnalistas atsakė į šį bandymą pajuokauti kreiva šypsenėle. 

- Taigi, jei “/Umbra Domini“ - pasipriešinimo judėjimas, tai kam jie 
priešinasi? - paklausė Lasiteris. 

- Antrajam Vatikano susirinkimui, - unisonu atsakė italai. Lasiteris 
pastūmėjo toliau puodelį su kava, ir kiek pasilenkęs į priekį, tarė: 

- Klausykit, tarkim, kad samprata “kvailas klausimas" neegzistuoja. 
Pasakykit man pagaliau, kas tas Antrasis Vatikano susirinkimas? Jis pa- 
našus į tikimybių teoriją? 

- Lūžio taškas, - tarė Bepis. 

- Tikras perversmas, - pataisė jį Mazina. - Jis vos nesuskaldė Bažny- 
čios. Bet aš, atrodo, darausi pernelyg melodramatiškas. Iš tiesų tai buvo 
visuotinis susirinkimas - viso pasaulio katalikų viršūnėlių susitikimas, tu- 
rintis tikslą modernizuoti - kai kurie labiau mėgsta žodį "liberalizuoti" - 
Bažnyčią. Tradicionalistai pasisakė prieš daugumą reformų ir sukūrė sa- 
vo bendrijas, tokias kaip “Umbra Domini“ ar “Kristaus kariauna“. 
Prancūzijoje prieš Antrąjį Vatikano susirinkimą pasisakė arkivyskupas 
Lefebras. 

- Atrodo, jūs nesuprantat, - pastebėjo Bepis, žvilgtelėjęs į Lasiterį. 

- Kad visa tai suprastum, reikia būti kataliku. | 

- Galbūt, - sutiko Mazina. - Bet gal ir nebūtinai. Kai kurie iš šių žmo- 
nių psichiškai nestabilūs. Jie tvirtina, kad popiežius - Antikristas, o Šven- 
tojo Petro soste sėdi velnias. Vadina mišias vietos kalba juodosiomis mi- 
šiomis. 

Lasiteris nusišypsojo. 

- Bet jie tai tvirtina visai rimtai! 

- O “Umbra"? 

- “Umbra" - blogiausia iš visų. Iš pradžių ji buvo labai triukšminga, 
ir mes laukėme skilimo. Laukėme, kad ją atskirs nuo Bažnyčios, tačiau 
jie aprimo. Susitarė ir surado kompromisą. Dabar jie laiko mišias lotynų 
kalba, vyrai ir moterys meldžiasi atskirai, turi savo mokyklas. 

- Vatikanas nenorėjo skilimo, - pridėjo Bepis. 

- Oir “Umbrai" naudingiau likti Bažnyčios prieglobstyje. Bet spau- 
da vadina juos “katalikiškąja Hezbollah". 

- Spauda? - atvirai nusikvatojo Bepis. 

Mazina susuko grimasą ir tarė: 

- Gerai! Tegul aš! Koks skirtumas? Aš ir esu spauda. O kas jie? “Hez- 
bollah“ išvertus reiškia “Dievo partija“. O kas gi “/Umbra Domini"? To- 
kia pat radikali religinė organizacija, siekianti politinių tikslų. Todėl aš ir 
pavadinau ją “katalikiškąja Hezbollah". Štai, pažvelkite! - Mazina pasi- 
rausė savo lagaminėlyje ir išsitraukė brošiūrą. - Pasigrožėkite! Atnešiau 
ją specialiai jums. “Crociata Diecima!“ | 

Lasiteris pažiūrėjo į knygelę. Ta pati, kurią jis matė Grimaldžio iršt- 
voje Genujos gatvėje. 

- Prieš penkerius ar šešerius metus “Umbra" platino šį šlamštą de- 
šimtimis tūkstančių egzempliorių, - tarė Mazina. - Verbavo dalyvius de- 
šimtam kryžiaus žygiui. | 

- Kas per žygis? | 

- Pirmas per pastaruosius penkis šimtus metų, - paaiškino Mazina, 
nerūpestingai mosteldamas ranka į brošiūros pusę. - Prieš islamą, Žžino- 
ma. Jie tvirtina, kad Bosnija - islamo placdarmas Europoje ir-kviečia im- 
tis ginklo. Čia į sceną įžengia kita mūsų grupė, “Salve Caelo“. Jos veiklai 
vadovauja “Viešpaties pavėsyje". 

- Labdara. Gailestingumas, - tarė Lasiteris. 

Mazina išreiškė savo požiūrį į šį apibūdinimą paniekinamai prunkš- 
telėdamas. 

- Tai, ką jie daro, neturi nieko bendra su labdara. Netoli Bihačo jie or- 
ganizavo pabėgėlių stovyklą. Bet tai tas pats, kas pavadinti Osvencimą 
stovykla perkeltiesiems. Tai pats tikriausias koncentracijos lageris ir tuo 
pačiu komandosų bazė reidams prieš musulmonus. Jaučiate ironiją? Jie 
patys įtakoja pabėgėlių atsiradimą, o paskui siunčia juos į savo lagerius. 
Iš pradžių jie įkūrė lagerį serbams, paskui - kroatams. Ir visa tai - prieš 
musulmonus. | 

- Dabar suprantu, ką būtent Grimaldis veikė Bosnijoje, - tarė Lasite- 
ris. - Užsiėmė labdara. | 

Grimaldžio ir Eglofo santykiai dabar jam buvo visiškai aiškūs. 

- Jie vadina tai katalikybe su tvirtais muskulais, - paaiškino Bepis. 

-- Ir tai labai svarbu, - pridūrė Mazina, barbendamas pirštais per bro- 
šiūrėlę, - kadangi Antrasis Vatikano susirinkimas paskelbė, kad visos 
kontesijos “yra Viešpaties šviesoje“. Jūs - ne katalikas, ir to nesuprasite, 
tačiau iki Antrojo Vatikano suvažiavimo taip galvoti buvo mirtina nuo- 
dėmė. Todėl mintis, kad musulmonai, protestantai ar kiti gali "būti Vieš- 

paties šviesoje“ ir gauti Jo malonę, yra fundamentali naujovė Bažnyčiai, 
kuri visai neseniai laužuose degino eretikus. 

- Ką dar veikia “'Umbra Domini“ nariai? 

- Užsiima leidyba. Knygos, brošiūros, garso ir vaizdo medžiagos apie 
gimstamumo kontrolę, masonus, abortus, homoseksualus - šiuos, jų ma- 
nymu, reikėtų žymėti įkaitinta geležim. 

- Tatuiruoti, - patikslino Bepis. 

Apmąstęs tai, ką išgirdo, Lasiteris paklausė: 

- Kiek Žmonių priklauso ordinui? 

- Gal penkiasdešimt tūkstančių, - gūžtelėjo pečiais Mazina. - Akty- 
viausi jie Italijoje, Ispanijoje, Argentinoje, bet esama jų ir JAV. Net Japo- 
nijoje, jei neklystu. Ir Mėlynųjų, ir Baltųjų. 

Lasiteris nesuprasdamas kilstelėjo antakius. 

-“Umbra Domini“ nariai priklauso dviems grupėms, - paaiškino Ma- 
zina. - Baltieji labai konservatyvūs. Dieną jie pradeda nuo apsilankymo 
bažnyčioje. Kasdien dalina išmaldą. Moterys negali pasirodyti gatvėje 
neprisidengusios galvų, rengiasi uždarais drabužiais. Zodžiu, griežtai lai- 
kosi visų tradicinių priesakų. Tačiau Mėlynieji - visai kitokie! Mėlynieji 
“nusitolina nuo pasaulio“. 

- Kaip nusitolina? - pasitikslino Lasiteris. 

- Kaip vienuoliai. Mėlynaisiais gali tapti tik vyrai. Jie duoda neturto ir 
skaistybės įžadus. 

- Gerai, kad aš ne religinis, - pastebėjo Bepis. 

-... plakasi, 

- Norit pasakyti, čaižo save bizūnais? 

- Taip, - gūžtelėjo Mazina. - Tai labai sena tradicija, o jie, švelniai ta- 
riant, tradicionalistai. 

- Pasakyk jam apie "kelią", - pasufleravo Bepis. 

- Kelią? - perklausė Lasiteris. 

- Dar vienas savęs kankinimo būdas. Sekmadieniais Mėlynieji eina 
priimti Komunijos keliais. Jie tarsi pakartoja Kristaus kryžiaus kelią į 
Golgotą. Tikriausiai, labai skausminga taip keliauti per nelygius aikštės 
akmenis ir granitinius laiptus. 

Lasiteris nukreipė žvilgsnį į šalį. Jo ausyse skambėjo Riordano balsas, 
ir jis pakartojo detektyvo Žodžius balsu: 

- Stogdengys kloja čerpes. 

- Kaip? 

- Vienas policininkas manė, kad Grimaldis užsidirba pragyvenimui, 
klodamas čerpes ant stogų - niekas negalėjo suprasti, kodėl vaikinas turi 
tokias nuospaudas ant kelių. 

- Ką gi, jei jis buvo Mėlynasis... 

- Kas višam tam vadovauja? Arkivyskupas? 

Mazina pasilenkė prie Lasiterio. 

- Jūs, atrodo, ne itin religingas? 

- Ne. 

- Taip ir pamaniau. Organizacijai vadovauja žmogus, paprastai vadi- 
namas, - ore jis nubrėžė kabutes, - “paprastu, kukliu kunigu". Tas tipas 
vardu dela Torė. 

“Paprastas, kuklus kunigas“, kad padvėstau! - sušuko Bepis. - Tai 
gi... 

- Norėjau tik pasakyti, kad jis - gana charizmatiška asmenybė. 

-...tas pats, kas pasakyti, jog “Bitlai“ - gatvės muzikantai! 

- Kaip jau sakiau, - tęsė Mazina, - tai gana charizmatiška asmenybė. 
Jis dar labai jaunas - maždaug keturiasdešimties. Dominikonas, žinoma, 
kaip ir įkūrėjas. 

- Kodėl "žinoma"? 

- Todėl, kad dominikonai - čempionai tarp ortodoksų. “Juodieji ink- 
vizicijos broliai“ buvo jų rankose.-Dela Torė - apsigimęs oratorius, jo baž- 
nyčia visuomet perpildyta, tikintieji grūdasi net gatvėje. Kai jis eina pro 
savo šalininkus, jie bučiuoja jo sutanos padurkus. Tai įspūdinga! 

- Kur tai vyksta? | 

- Neapolyje. Šventojo Eutemijaus bažnyčia - mažytė, bet labai sena, 
statyta septintajame amžiuje. Mišios panašios į teatralizuotą vaidinimą. 
Vien apšvietimui “Umbra Domini“ išleido gausybę pinigų. Girdėjau, 
kad jie kvietėsi žmogų iš Londono - specialistą, roko koncertų apšvietėją, 
tačiau rezultatas išėjo, galima sakyti, gotiškas. Kai dela Torė pasirodo ant 
katedros, jis išnyra iš tamsos, ir - nežinau, kaip jiems pavyko tai padaryti 
- atrodo, kad jis šviečia iš vidaus. O kai pradeda kalbėti - negarsiai ir aist- 
ringai -jus tiesiog traukia prie jo, ir trokštate vieno - išgelbėti savo sielą. 

- Vadinasi, jūs ten buvote? - paklausė Lasiteris. 

-.Vieną sykį, - atsakė Mazina. - Ir mane tai smarkiai išgąsdino. Man 
nedaug tetrūko (jis suglaudė pirštus, palikdamas tarp jų poros milimetrų 
atstumą), kad pabučiuočiau dela Torei ranką. ŽŽ 

- Kaip manot, jis panorės mane priimti? 

- Jei prisistatysit kaip žurnalistas, galbūt, - ne visai įsitikinęs atsakė 
Mazina. - Juk jis stengiasi žemėje skleisti Dievo žodį. 

- Vadinasi, jei aš, tarkim, susiruošiau rašyti straipsnį... 

Bepis sustabdė jį rankos mostu ir pompastiškai ištarė: 

- “Nauji katalikybės horizontai". 


- Kas žino? - gūžtelėjo pečiais Mazina. - Gali būti, kad jis su jumis su- 
sitiks. 

- Jis kalba angliškai? 

- Dela Torė moka visas kalbas. Jis mokėsi Heidelberge, Tokijuje ir 
Bostone. Kaip “kukliam kunigui“, išsilavinimas puikus. 

- Bet ar tai nepavojinga Džo? - paklausė Bepis. 

- Nemanau, - nusijuokė Mazina. - Bet vis dėlto saugokitės, - pasakė, 
kreipdamasis į Lasiterį. - Dela Torė mėgins atversti jus į savo tikėjimą. 


Neapolis. Lasiteris paprašė taksisto sustoti per kelis kvartalus nuo 
“Umbra Domini" centrinės būstinės ir neskubiai nuėjo likusį kelią pėstu- 
tę. 

Dabar, kai čia atvyko, Romoje sugalvotas pretekstas aplankyti dela 
Torę jam atrodė gana abejotinas. Tiesa, jis pasirūpino vizitine kortele su 
Delanio - CNN apžvalgininko iš Vašingtono - pavarde, tačiau egzistavo 
reali grėsmė, kad “Umbra Domini" lyderis juo nepatikės. Juk jis balado- 
josi į Grimaldžio duris Romoje, kalbėjosi su jo seserimi, įlindo į banko są- 
skaitą ir beveik viską papasakojo Eglofui. Lasiteris turėjo rimtų priežas- 
čių abejoti, kad šveicaras pamiršo svečią, vos užtrenkęs paskui jį šalė du- 
ris. Eelofas gavo jo vizitinę kortelę, paklausė apie viešbutį ir tolesnius 
planus (čia Lasiteris sumelavo) ir per durų akutę atidžiai sekė išeinantį 
svečią. 

Tyrimą vykdančiam Žmogui buvo kuo domėtis - kelios grandys susi- 
dėliojo į vieną grandinę: Grimaldis ir “Umbra Domini", “Umbra Domi- 
ni“ ir “Salve Caelo“, “Salve Caelo“ ir Eglofas. Grimaldis ir Eglofas. 

“Su savo legenda galiu sėsti į balą“, - galvojo Lasiteris, o vidinis bal- 
sas kuždėjo ir apie blogiausią galimą būsimų įvykių variantą. 

Jis stovėjo prieš senutėlę neoklasicistinio stiliaus vilą su aukštomis me- 
dinėmis durimis, išeinančiomis į nedidelį kiemelį. Jo viduryje gurgėjo 
fontanas, kurį maitino vandens čiurkšlės iš poros besimylinčių ant jo 
krašto chimerų. 

Tačiau po senoviška vilos išore slypėjo šiuolaikinis interjeras. Po lubo- 
mis pulsavo dienos šviesos lempos, tyliai burzgė faksai, vos girdimai ūžė 
kompiuteriai, įvairiais balsais čiulbėjo mobiliųjų telefonų trelės. Laisvai 
kalbanti dvejomis kalbomis dama, vilkinti suknele ilgomis rankovėmis, 
žvilgtelėjo į Lasiterio kortelę, beje, nesiliesdama prie jos, ir pasiuntė lan- 
kytoją į ryšių su visuomene skyrių, kur, jos žodžiais, buvo sprendžiami 
visi su spauda susiję klausimai. 

Ryšių skyriuje, prabangiai išleistų knygų ir brošiūrų su “Umbros" 
emblema ant nugarėlių ir viršelių apsuptyje, Lasiteriui teko palaukti de- 

šimt minučių. “Umbros" emblema buvo auksinis ovalas, kurio viduje, 
purpuriniame fone viena tamsia linija buvo išvesta kalva su kryžiumi 
viršuje. Nuo kryžiaus krito ilgas šešėlis su auksu įrašytomis raidėmis: 

UMBRA DOMINI 

Brošiūros buvo išleistos keliomis kalbomis, tarp jų ir angliškai. Tačiau, 
Lasiteriui nespėjus kaip reikiant susipažinti su jų turiniu, iš vidinės patal- 
pos pasirodė madingai pakirptas ir gana elegantiškas jaunuolis. 

- Dantė Vila, - prisistatė, tiesdamas ranką. 

- Džekas Delanis iš CNN, - savo ruožtu prisistatė Lasiteris. 

- Turite vizitinę kortelę? 

- Žinoma, - atsakė amerikietis, traukdamas kortelę iš kišenės ir ties- 
damas jaunuoliui. 

- Kuo galiu būti naudingas, misteri Delani? 

- Mes rengiame medžiagą apie naujas sroves krikščionybėje. 

Jaunuolis kilstelėjo antakius, ir krestelėjęs nuo kaktos blizgančius 
plaukus, tarė: 

- Štai kaip? Labai įdomu. 

- Taip, gana įdomu. Ir, kiek girdėjome, “Umbra Domini“ - vienas iš 
aktyviausiai besivystančių katalikiškų pasaulietinių ordinų. Pasakojimas 
apie jūsų organizaciją galėtų tapti pagrindinės medžiagos dalimi pri- 
klausomai... 

- Nuo ko? 

- Jūs juk Žinote, kas yra televizija. Daug kas priklauso nuo to, kas 
kalbės priešais kamerą. Tiesą sakant, tai ir yra mano vizito priežastis. 
Girdėjau, kad tėvas dela Torė prieš objektyvą atrodytų puikiai. Tikėjausi 
paimti iš jo pradinį interviu, kad aptartume pagrindines temas. Tai ilgai 
netruks. Be to, galėčiau papasakoti jam apie mūsų planus. 

Jaunuolis susimąstė. 

- Girdėjau, kad ponas dela Torė - išskirtinė asmenybė, - entuziastin- 
gai pridūrė Lasiteris. 

Nuo jaunuolio veido nedingo mąsli išraiška, bet jis paklausė: 

- Kiek laiko ruošiatės būti Neapolyje? 

- Žinau, kad turėjau iš anksto susitarti dėl susitikimo, bet tai buvo ne- 
įmanoma, - susiraukęs lyg nuo skausmo, tarė Lasiteris. - Mes dirbame 
prie kitos temos, ir pagalvojau, velniai griebtų... Atleiskite. Norėjau pasa- 
kyti, kad buvau Romoje, ir nusprendžiau atvažiuoti čia. Tikėdamasis 
sėkmės. 

- Suprantu, - atsakė jaunuolis, mąsliai čepsėdamas lūpomis. - Tėvas 
dela Torė, žinoma, labai užsiėmęs, bet aš įsitikinęs, kad jis panorės papa- 

sakoti. Suprantat, jis mano, kad ordino laukia didi ateitis, - jaunuolis nu- 
sišypsojo, - kitoje balos pusėje. 

- Šit kaip? 

- O taip. Mes turime kelis centrus Valstijose. 

- Nejaugi? - išreiškė susižavėjimą Lasiteris, traukdamasis stenografa- 
vimo bloknotą. | 

- Ir jie plečiasi ne dienomis, o valandomis. Galiu pateikti jums kai ku- 
riuos duomenis. 

- Kur tie centrai yra? 

- Ten, kur daugiausia žmonių. Niujorke, Los Andžele, Dalase. 

- Vadinasi, tai iš esmės miestietiškas reiškinys? 

- Visiškai teisingai. Organizacija telkiasi apie mokyklas, tačiau turime 
ir, jei galima taip pavadinti, rekolekcijų namų užmiesčiuose. Labai ma- 
lonios vietos. 

- Ojei mes norėtume nufilmuoti? 

- Galite tai padaryti, neišvykdamas iš Vašingtono. - Jaunuolis priėjo 
prie mechanizuotos kartotekos ant savo stalo ir ėmė žiūrinėti korteles. - 
Tiesą sakant, būdami Vašingtone, jūs galite labai daug nuveikti. Pradė- 
kime nuo Šventojo Baltramiejaus mokyklos. 

- Sant Barto? 

- Jūs j ją Žinote? 

- Žaidžiau prieš ją, kai mokiausi mokykloje. Sant Bartas priklauso ly- 
gal. 

- Atleiskit, kokiai lygai? | | 

- Sporto. Jau ko neįsivaizdavau, tai kad Sant Bartas... 

- Mūsiškis? - sukikeno jaunuolis. - Dauguma žmonių mano, kad visos 
katalikiškos mokyklos vienodos, tačiau taip nėra. - Grįžęs prie kartote- 
kos, jis tęsė: - Marilandas (taip jis ištarė Merilendo pavadinimą) juk netoli 
Vašingtono? 

- Taip, - atsakė Lasiteris. - Greta. 

- Ten mes turime rekolekcijų namą. Be to, dirbame EE ESE Ana- 
kostijoje. 

- Tai juk Vašingtono dalis! 

- Štai, matote? Duosiu į jums sąrašą. 

- Nuostabu. 

- Dar aš turiu informacinės medžiagos rinkinį. Jei norite... 

- Puiku. Tiesiog pasaka. O kaip dėl tėvo dela Torės? 

Jaunuolis plačiai nusišypsojo Lasiteriui. 

- Ar neprieštarausite, jei aš parengsiu jums spausdintą medžiagą ir 
pakalbėsiu su jo sekretoriumi? Gal prisėstumėt? 


Laukdamas vaikino, Lasiteris tyrinėjo žemėlapį. Jo centre buvo Ne- 
apolis, pažymėtas “Umbra Domini“ emblema. Nuo emblemos tiesėsi 
spinduliai į įvairias pasaulio šalis - ten, kur buvo organizacijos filialai. 
“"Umbra" turėjo avanpostus Čilėje, Slovėnijoje, Kanadoje. Mažiausiai 
dvidešimtyje šalių visuose žemynuose. 

Kitoje žemėlapio pusėje buvo grafikas, rodantis, kiek organizacija turi 
narių. Vos Lasiteriui pradėjus studijuoti skaičius, sugrįžo jaunuolis. Jis 
nešėsi aplanką su auksinėmis-purpurinėmis emblemomis išdabintais po- 
pieriais. 

- Čia jūs rasite daug įdomios informacijos, - tarė Dantė, - taip pat ir 
“New York Times“ straipsnį bei katalikišką brošiūrą “Besikeičiantys lai- 
kai“. Gal jūs kartais neatkreipėte į juos dėmesio. 

- Nuostabu! - padėkojo Lasiteris. 

- Kas dėl tėvo dela Torės... - pasakė Dantė, spinduliuodamas šypsena 
ir mesdamas žvilgsnį į suklastotą Lasiterio kortelę, -...tai jums, pone De- 
lani, labai pasisekė. 

- Ponas Delanis - mano tėvas. Mane paprastai vadina Džeku. 

Dantė nusišypsojo ir tęsė: 

- Devintą įvyks priėmimas naujų ordino narių garbei, dešimtą - pa- 
laiminimas, tad dela Torė turės pertrauką... tuojau pažiūrėsiu... maž- 
daug pusę dvyliktos. 

- Ašjums labai dėkingas. 

- Jis norėtų žinoti, ar atsivesite fotografą? 

- Ne. Ašne... | 

- Nesvarbu, tai neturi reikšmės. Informacinės medžiagos rinkinyje 
rasite daugybę spalvotų jo nuotraukų, - užbaigė Dantė ir, krestelėjęs nuo 
kaktos karčius, ištiesė ranką atsisveikinti. 

Lasiteris pajuto sąžinės graužimą. Jaunuolis skyrė jam tiek daug dė- 
mesio. Be to, Lasiterį kiek neramino, kad operacija pavyko taip lengvai. 

- Atleiskit, kokiu laiku? - perklausė jis, išsitraukdamas bloknotą taip, 
tarsi turėtų daugybę kitų reikalų. 

- Pusę dvyliktos ryto. Ir ne čia. Tėvas dela Torė bus bažnyčioje, savo 
biure. O dabar leiskit nubraižyti jums schemelę, kaip rasti bažnyčią. 


19 skyrius 
Grįždamas į viešbutį, Lasiteris jautėsi toks pavargęs, kad norėjosi 


griūti ir miegoti. Jis taip ir būtų pasielgęs, jei taksi būtų turėjusi minkštas 
pakabas. Bet kadangi apie nieką panašaus čionykščiai vairuotojai nebu- 


vo nė girdėję, jam teliko sėdėti ant galinės sėdynės, įsikibus į odinę kilpą 
virš durų, kol mašina, drebėdama ir pasišokinėdama, lėkė pro San Karlo 
teatrą į uosto pusę. Viena iš nuovargio priežasčių buvo būtinybė meluoti, 
apsimesti kitu žmogumi. Melas visuomet išsekindavo. Bet labiausiai Džo 
trikdė mintis, kad neįmanoma būti vienu metu dvejose vietose. Ketės žu- 
dikas liko Amerikoje, o visų atsakymų į mįslę teko ieškoti čia, Europoje. 
Jie buvo palaidoti viduramžiškoje “Umbra Domini“ politikos klampynėje 
ir Grimaldžio praeityje. 

Lasiteris pradėjo miglotai įtarti, kad Grimaldis medžiojo visai ne Ke- 
tę. Tikrasis jo tikslas buvo Brendonas. Ketė žuvo, kovodama už savo vai- 
ko gyvybę, o pats Brendonas buvo nužudytas. Jo gerklę beveik rituališ- 
kai perpjovė nuo ausies iki ausies, o po to, kai Grimaldis sukėlė gaisrą, 
būtent Brendono kūną ištraukė iš kapo ir sudegino antrą kartą. Taigi, 
Brendonas. Ne Ketė. 

Ir padarė tai ne Grimaldis, kuris tuo metu gulėjo ligoninėje. Kažkas 
kitas nepagailėjo pastangų, kad iškastų vaiko kūną ir paverstų jį pele- 
nais. Vadinasi, Grimaldis - tik didesnio sąmokslo dalis. Ir tai beveik pa- 
neigia Riordano teoriją, kad Grimaldis... (Kaip jis tada pasakė? Regis, 
trenktas...) Kitaip tariant, Žmogus, kurio veiksmuose ieškoti logikos - 
kvaila. Jos ten tiesiog nėra. Tačiau, kiek Lasiteris žinojo, bepročiai są- 
mokslų nerezga. Jie veikia. Ir veikia vieni. 

Nuo tokių minčių jam įsiskaudo galva. Žiūrint į žmogžudystę są- 
mokslo teorijos šviesoje, ji tapo dar labiau nepaaiškinama ir sunkiau su- 
vokiama. Ir kaip su nusikaltimu susijusi “Umbra Domini"? Abejonių nė- 
ra - būtent “Umbra" mokėjo Grimaldžiui. 

Jo numerio mažame viešbutėlyje langai žiūrėjo į Santa Liučijos uos- 
tą. Stovėdamas balkone su telefono aparatu vienoje rankoje ir pypke ki- 
toje, Lasiteris paskambino Bepiui pasiteirauti, ar galėtų jie rytoj pavaka- 
rieniauti kartu. Laukdamas atsakymo ir klausydamasis pyptelėjimų, La- 
siteris žiūrėjo, kaip saulė leidžiasi į Viduržemio jūrą. Tarsi nyranti į vo- 
nią moteris, jis lėtai palietė vandens paviršių ir pradėjo neskubriai grimz- 
ti gelmėn. | | 

Romoje niekas neatsiliepė. Lasiteris surinko Bepio pranešimų gaviklio 
numerį ir nurodė viešbučio telefoną, kad italas galėtų paskambinti jam 
pats, vos gavęs žinutę. Viskas. Šiai dienai jokių reikalų nebeliko. Staiga 
Džo prisiminė aplanką su informacine medžiaga. 

Proklamacijų rinkinys vaizdavo “Umbra Domini“ kaip mieliausią ir 
geraširdiškiausią organizaciją - tarsi klubą ieškantiems dvasios ramybės. 
Aplanke jis rado dukterinių bendrovių, taip pat ir labdaros draugijų, są- 
rašą. Tarp pastarųjų Lasiteris iškart pamatė “Salve Caelo". Visi priešta- 


ringi klausimai buvo užglaistyti, o apie ekstremistinį “Umbra" požiūrį 
visiškai nebuvo užsiminta. 

Ypatingas dėmesys medžiagoje buvo skirtas geriems organizacijos 
darbams ir nuolatiniam jos narių gausėjimui. Aplanke gulėjo daugybė 
didžiaakių vaikučių, sėdinčių mokykliniuose suoluose arba žaidžiančių 
prie parapinių mokyklų, veikiančių “Umbra Domini“ lėšomis, nuotrau- 
kų; jaunuolių, renkančių šiukšles parkuose, globojančių senolius arba pa- 
tarnaujančių mišioms, fotografijos; restauruotų bažnyčių pastatų nuo- 
traukos; misionierių Afrikos dykynėse atvaizdai ir, galiausiai, laimingų 
musulmonų, su džiugiomis šypsenomis besidarbuojančių “pabėgėlių sto- 
vyklos“ darže Bosnijoje, fotografija. Stovykla, žinoma, priklausė Eglofo 
organizacijai. 

Šiuos gerus darbus įkvėpusį žmogų vaizdavo kelios blizgios spalvo- 
tos 8x10 colių dydžio nuotraukos. “Jei portretai tiksliai atspindi originalą, 
- pagalvojo Lasiteris, - tai Silvijui dela Torei derėtų filmuotis kine“. Kuni- 
gas turėjo tą bet kokio amžiaus moterų taip dievinamą berniokišką veidą 
su aukštais žandikauliais, išraiškingas nuostabiai žydros spalvos akis, 
sardonišką šypseną ir mėlynai juodus banguotus plaukus. 

Be nuotraukų ir pranešimų spaudai, Lasiteris rado kelis laikraščio 
straipsnius apie naudingą “'Umbra Domini" veiklą ir porą susižavėjimo 
sklidinų pastabų apie patį dela Torę. Abejose buvo pastebėta nuostabūs 
kunigo gabumai kalboms (vienoje buvo tvirtinama, kad jis moka šešias, 
kitoje - dešimt kalbų) bei jo pasiekimai kikbokse. Vienoje netgi buvo sa- 
koma: “Tėvas dela Torė susidoros su bet kokiu priešininku. Saugokis, 
Žanai Klodai! Bach!" 

Ir, galų gale, aplanke buvo kažkoks gana meilikaujančio tono “mi- 
sionieriškas kreipimasis“ . Jame nė žodžiu nebuvo užsiminta apie priešta- 
ringas apeigas, “islamo imperializmą" ar būtinybę žymėti homoseksua- 
lus. Čia buvo pabrėžiamos “šeimos vertybės“, krikščioniškosios kultūros 
reikšmė ir “svarbiausių katalikybės dogmų amžinumas“. 

Rinkinio medžiaga paveikė Lasiterė ne blogiau už patentuotą alko- 
holį, ir jis užmigo sėdėdamas krėsle. 


Pabudęs Lasiteris pasijuto geriau, bet nuotaika vėl sugedo, nuėjus į 
šalia viešbučio esančią kavinę išgerti kapučino. Iš kriokiančio garsiakal- 
bio veržėsi idiotiškai džiugus europopsas. Lasiteris niekada nesuprato, 
ką Žmonės randa šioje muzikos parodijoje. Gerai, kad bent jau kavą jam 
atnešė visai pakenčiamą. 

Šventojo Eutemijaus bažnyčia buvo maža ir labai sena. Žemė po 
šventove įdubo, ir ji sukrypo taip, kad nė viena siena nebestovėjo vertika- 


liai. Iš abiejų pusių bažnyčią spaudė šiuolaikiniai pastatai, ir jos kreivu- 
mas darė įspūdį, kad kaimynai stengiasi išstumti ją iš savo gretų, o senu- 
tė iš paskutiniųjų jėgų priešinasi. 

Trumpas takelis vedė link didžiulių arkinių vartų, sutvirtintų metalo 
juostomis. Durys tokio garbingo amžiaus, kad medis, iš kurio jos kadai- 
se buvo padarytos, tapo rantytas ir panešėjo į skalbimo lentą - minkštes- 
nė mediena tarp brazdo sluoksnių jau seniai nudilo. Lasiteris buvo ma- 
tęs šias duris nuotraukoje iš informacinio rinkinio. Tiesa, ten jos buvo at- 
lapotos, ir iš tamsios bažnyčios žengė laimingi jaunikis ir nuotaka. Po 
nuotrauka buvo prirašyta, kad durys buvo įstatytos aštuntajame amžiu- 
je. Lasiteris palietė nelygų paviršių, kuris pasirodė esąs kietas kaip ak- 
muo. 

Tačiau dabar durys buvo uždarytos. Nei rankenų, nei belstuko, tik 
didžiulė senoviškai išrodanti rakto skylė. Lasiteris ėmė eiti palei pastatą, 
ieškodamas kito įėjimo, ir greitai surado. Prieš belsdamas, jis minutę pa- 
lūkėjo, kad mintyse pasikartotų savo legendą: Džekas Delanis, CNN, 
“Naujos kryptys katalikybėje“. 

“Umbra Domini" lyderis asmeniškai atsiliepė į beldimą. Kunigas vil- 
kėjo tamsiai pilką golfą, rudas kelnes ir avėjo mokasinais. Gyvas jis atro- 
dė dar patrauklesnis - nejau tai įmanoma?! - negu nuotraukose. Bet, 
skirtingai nuo kino aktorių, kuriuos prisiminė Lasiteris, dela Torė buvo 
kur kas stambesnis. Jis išsiskyrė atletišku kūno sudėjimu, o ūgiu net pra- 
noko savo svečią. Jis visiškai neatitiko Lasiterio vaizduotėje susikurto ku- 
nigo stereotipo - sutanoto, pražilusio šešiasdešimtmečio senolio išmintin- 
gomis akimis. 

- Jūs, turbūt, Džekas Delanis, - šypsodamasis pratarė kunigas. - Dan- 
tė perspėjo, kad jūs ateisite. Prašom, užeikit. - Jis kalbėjo nepriekaištinga 
anglų kalba be menkiausio akcento. 

- Dėkoju. 

Jie nuėjo į elegantiškai, tačiau be įmantrybių apstatytą kabinetą. La- 
siteris atsisėdo į raudoną odinį krėslą, o dela Torė - priešais jį, už didžiu- 
lio, panašaus į bibliotekinį, medinio stalo. Prisiminęs Mazinos pasakoji- 
mą, kaip sumaniai dela Torė apšviečia mišias, Lasiteris atkreipė dėmesį į 
subtiliai išdėstytus šviestuvus palubėje ir tai, kaip šviesa krinta ant dai- 
laus “Umbra Domini" vadovo veido. 

- Taigi, kaip suprantu, jūs ruošiate medžiagą CNN. 

- Bent jau mąstau apie tai. 

- Nuostabu! Kartais man atrodo, kad stambios masinės informacijos 
priemonės nukrypsta nuo tiesos kelio, ignoruodamos mūsų organizaciją. 

Lasiteris, kaip ir pridera tokiomis aplinkybėmis, nusijuokė. 

- Tikiuosi, yra ne visai taip. 

- Aširgi tikiuosi, - gūžtelėjo pečiais kunigas. - Bet tai, ko aš tikiuosi, 
neturi jokios reikšmės. - Pasilenkęs pirmyn, jis pasirėmė alkūnėmis į sta- 
lą, sunėrė pirštus ir, pasidėjęs ant jų smakrą, pasidomėjo: - Tai nuo ko 
pradėsim? 

- Iš esmės, aš norėjau pažiūrėti, kaip jūs atrodytumėte ekrane, ir gau- 
ti pradinę informaciją. Jeigu papasakotumėt man, kaip atsirado “/Umbra 
Domini"... 

- Nėra nieko lengviau, - nutraukė jį dela Torė, atsilošdamas į krėslo 
atkaltę. - Jūs gerai žinote, kad mus vadina Antrojo Vatikano susirinkimo 
produktu - kai kurie labiau mėgsta sakyti “subproduktu"". 

“Umbra Domini“ vadovas kokias dešimt minučių pasakojo apie savo 
organizaciją, kartkartėmis nusišypsodamas Lasiteriui. 

- Kaip organizacija pasikeitė per pastaruosius metus? 

- Džekai, niekam ne paslaptis, kas mūsų gretos smarkiai pagausėjo. 

- Gal galėtumėte įvardyti programą, kuria labiausiai didžiuojatės? 

- “Kreipimasis į žmogų" - be jokios abejonės. Didžiuojuosi... 

- Kas, jūsų manymu, kelia didžiausią pavojų bažnyčiai mūsų laikais? 

- Pavojų labai daug, juk gyvename tokiu sunkiu metu! Tačiau di- 

džiausia grėsmė katalikybei yra tai, ką aš vadinu “modernumo gundy- 
mu“. 
Po kiekvieno atsakymo Lasiteris linktelėdavo ir kruopščiai užsirašy- 
davo bloknote. Jis pradėjo geriau suprasti savo pašnekovą. Atrodė, kad 
dela Torė sudarytas iš teflono, tik kur kas atsparesnio. Teflonas ir plienas 
- taip būtų tiksliau. 

Lasiteris nusprendė pakeisti taktiką. 

- Kalbama, kad “Umbra" siekia politinių tikslų. 

- Tikrai? - Pajutęs persimainiusį toną, dela Torė atmetė galvą. - Ir kas 
gi taip kalba? 

- Viešbutyje turiu daug iškarpų, - gūžteldamas pečiais, atsakė Lasite- 
ris. - Beje, ir porą gana kritiškų straipsnių. Juose tvirtinama, kad “Umb- 
ra Domini“ glaudžiai susijusi su kraštutinėmis dešiniosiomis grupuotė- 
mis, kaip Nacionalinis frontas... 

- Bet tai juk visiška nesąmonė! Taip, kai kuriuos brolius domina 
imigracijos problemos, bet tai jų asmeninis reikalas, kadangi jis nesusijęs 
su teologiniais klausimais. Mes išpažįstame politinį pliuralizmą, ir mūsų 
organizacijos nariai laikosi įvairių požiūrių. 

- Taip pat kalbama apie “Umbra Domini“ homofobiją. 

- Kas gi... 

- Girdėjau, kad jūs netgi kviečiate žymėti gėjus. 


- 15/ - 


- Viešpatie mano! Gerai, kad prakalbote šiuo klausimu - aš gavau ga- 
limybę paaiškinti tikrąją padėtį. Taip, mes iš tiesų homoseksualizmą lai- 
kome nuodėme ir skelbiame tai visai atvirai. Nenuostabu, kad kai kas 
kaltina mus homofobija. Bet reikia prisiminti, kad “Umbra Domini“ 
vykdo ir pedagogines funkcijas. Mes mokytojai ir, kad paaiškintume sa- 
vo požiūrį, galime naudoti hiperboles. Bet, kad ir kas ką bekalbėtų, nė 
vienas žmogus “Umbra Domini“ neleidžia sau net pagalvoti, kad homo- 
seksualus reikėtų žymėti. Nors asmeniškai aš manau, kad jie turėtų re- 
gistruotis policijoje. 

- Įdomu, - tarė Lasiteris, darydamas eilinį įrašą bloknote. - Dar norė- 
jau paklausti štai apie ką. Vienoje iškarpoje minima labdaros organiza- 
cija. - Jis apsimetė mėginąs prisiminti. - Salve... 

- Caelo, - užbaigė dela Torė. 

- Taigi. “Salve Caelo“. Ten kalbama apie jos veiklą Bosnijoje. Auto- 
rius teigia... 

- Žinau. Jis tvirtina, kad pagalbos teikimo pretekstu mes organizavo- 
me ten koncentracijos stovyklą. 

- Mmm... 

- Tokie kaltinimai man žinomi. Buvo atliktas kruopštus tyrimas. Nė 
vienas jų nepasitvirtino. 

- Ir iš tiesų taip yra? 

Dela Torė pakėlė žvilgsnį į lubas, tarsi šaukdamasis aukščiausiojo tei- 
sėjo, paskui, vėl pažvelgęs į Lasiterį, tarė: 

- Leiskit man, Džekai, jūsų kai ko paklausti. 

- Prašau. 

- Arjūsų nestebina, kad tikėjimą ir dievobaimingumą dažniau lydi 
ne susižavėjimas ir palankumas, o aršūs išpuoliai? Tai, apie ką jūs kalba- 
te - ne kas kita, kaip pavydas, apsirėdęs gandų drabužiais. 

- Pavydas? Ką jūs turite omenyje? 

Dela Torė atsiduso ir vėl prakalbo. Jo balsas, žemas ir aistringas, už- 
pildė patalpą. Moduliacija buvo tobula, žodžiai parenkami USpHESĖ 
tingai, tembras - gilus, kupinas subtilių atspalvių. 

- Įsivaizduokite, kad “Umbra Domini“ - tai jauna skaisti gražuolė, - 
pradėjo jis, pasilenkdamas pirmyn ir nenuleisdamas nuo pašnekovo 
nuostabių žydrų akių. 

Tokios kalbos Lasiteriui dar nebuvo tekę girdėti. Jį užliejo lavina saki- 
nių ir žodžių, gyvenančių savą gyvenimą, nepriklausantį nuo prasmės 
to, kas buvo pasakyta. Klausydamasis kalbos gurgėjimo, Lasiteris paju- 
to grimztąs į transą. Be abejonės - jam dainavo lopšinę. Ir tuo pat metu 

nutiko įdomus reiškinys, sukėlęs visai netikėtą poveikį. Saulė užlindo už 
debesėlio, kambarys aptemo, ir Lasiteriui staiga prieš akis iškilo visas 
kunigo tuščiagarbiškumas. Jis slypėjo jo akyse. Dela Torės akys buvo 
įtraukiančio akvamarino spalvos žydrumo. Akys tos, be abejo, buvo gra- 
žios, tačiau jų grožis - netikras. Pritemusiame kambaryje pasimatė, kad 
kunigas dėvi spalvotas kontaktines linzes. Lasiteris net pažino jų atspal- 
vį. 

Tai buvo Monikos akys. 

Įdomu, ar dela Torė kankinosi taip pat, kaip ji, negalėdamas išsirinkti 
tarp akvamarino žydrumos ir žydro safyro spalvos? Nesvarbu, dvejojo 
jis ar ne, pasirinko jiedu vienodai, ir, matyt, dėl tos pačios priežasties. 
Akių žydruma buvo velniškai patraukli, gal net gundanti. 

Dela Torė nusišypsojo ir papurtė galvą. Jis nepastebėjo, kaip pasikeitė 
svečio nuotaika. 

- Todėl, kai tampu išpuolių prieš "Umbra Domini“ liudininku, gir- 
tinimus, aš nepykstu, o liūdžiu ir gailiuosi. Žmonės, kuriantys tokias is- 
torijas, tiesiog pasimetė tamsiuosiuose savo sielos kampeliuose. 

Dela Torė užbaigė kalbą taip pat, kaip ir pradėjo. Jo alkūnės rėmėsi į 
stalą, o smakras - į sunertus pirštus. 

Lasiteris kurį laiką tylėjo. Bet kai saulė išniro iš už debesų ir kambarį 
užliejo šviesa, Džo atsikrenkštė, ir, negalvodamas apie pasekmes, lepte- 
lėjo: 

- O kaip Frankas Grimaldis? 

Dela Torė atsilošė į krėslo atkaltę i ir pašaipiai žvilgtelėjo į Lasiterį. 

- Grimaldis? - perklausė. 

- Vienas iš jūsiškių... 

- Nejaugi? 

- Jis ieškomas dėl žmogžudystės. 
- Ak, štai kaip, - tarė mąsliai linksėdamas dela Torė. 
- Jungtinėse Valstijose. 

- Hmmm, - nutęsė dela Torė, supdamasis pirmyn atgal krėsle. - Juk 
jūs ir atėjote pas mane tam, kad to paklaustumėt. Argi ne? 

- Taip, - linktelėjo Lasiteris. 

- Ką gi... - gūžtelėjo pečiais kunigas. 

- Noriu žinoti, kodėl jis tai padarė. 

- Ir manote, kad aš tai Žinau? 

- Manau, kad taip. 

- Kodėl gi? 

“Reikia jį paspausti“, - pagalvojo Lasiteris ir sviedė: 

- Todėl, kad jūs jam daug sumokėjote. 
- Aš sumokėjau? Kada? 
 - Rugpjūtį. | 

- Suprantu. - Dela Torė pasisuko sukamame krėsle, pažvelgė pro lan- 
gą ir paklausė: - Tai kada, kaip jūs tvirtinate, aš jam sumokėjau? 

- Jam mokėjo “Umbra Domini“. Čekis iš jūsų banko buvo išsiųstas į 
“Šveicarijos kreditą“. Tai jo bankas. 

Dela Torė, sėdėdamas nugara į Lasiterį ir žvelgdamas pro langą, kaž- 
ką suburbėjo, paskui, atsisukęs veidu į pašnekovą, pasakė: 

- Aš užsiimsiu šiuo reikalu. - Ir tuojau pat beveik švelniai tarė: - Jūs 
juk ne žurnalistas, Džekai. 

- Ne. 

- Ir žmonės, kuriuos nužudė Grimaldis, buvo jums labai artimi. 

- Visiškai teisingai. 

Jau atsakydamas, jis apmąstė kunigo žodžius. Iš kur jis žino, kad nu- 
žudytas ne vienas žmogus? Po trumputės pauzės dela Torė pasakė: 

- Jūs juk suprantate, Džo... - jis vėl padarė pauzę, užsimindamas, kad 
Džeko Delanio legenda liko praeityje. - Jūs puikiai suprantate, kad nėra 
jėgos, kuri galėtų jums juos grąžinti. 

- Taip, suprantu, - sutiko Lasiteris, - bet... 

- Nemeluokim daugiau vienas kitam. Aš Žinau apie jūsų apsilanky- 
mą Cuze. Ir Žinau, kad prieš tai buvote Romoje. Suprantu jūsų išgyveni- 
mus ir negaliu jūsų smerkti. 

Lasiteris staiga pajuto, kaip į galvą mušė Adikudlioną 

- Nair? 

- Leisite man paklausti? 

Lasiteris linktelėjo. 

- Ar tikite į Dievą? 

Kiek pagalvojęs, amerikietis atsakė: 

- Manau, kad taip. Tikiu. 

- Ar tikite, kad visas gėris pasaulyje kyla iš Jo? 

- Greičiausiai, taip. 

- O kaip su velniu? 

- Kas su velniu? 

- Ar į jį tikite? 

- Ne, - atsakė Lasiteris. 

- Paklausiu šiek tiek kitaip. Ar tikite, kad egzistuoja blogis? 

- Žinoma. Aš jį mačiau. | 

- Taigi... iš kur kyla blogis, jei ne iš velnio? 

- Nežinau, - atšovė Lasiteris, staiga imdamas netekti kantrybės. - 
Niekada apie tai negalvojau. Bet kai pamatau blogį, aš jį atpažįstu. Ir 
mačiau jį. 

- Kaip ir visi mes, tačiau to negana. Blogis vertas, kad apie jį būtų 
mąstoma. 

- Kodėl? 

- Kad ir todėl, jog jūsų sesuo ir sūnėnas buvo nužudyti dėl rimtų prie- 
žasčių. 

Patalpoje įsitvyrojo mirtina tyla. Lasiteris iš visų jėgų stengėsi suvokti 
kunigo žodžių prasmę. Nieko nesugalvojęs, paklausė: 

- Ką tai reiškia? 

- Tik tai, ką aš jums pasakiau. Pagalvokite apie blogio šaltinį. 

Lasiteris papurtė galvą, lyg mėgindamas nuvyti apsėdimą, ir per jė- 
gą ištarė: 

- Jei norite pasakyti, kad šaltinis - Grimaldis, tai aš puikiai tai žinau. 
Mačiau, ką jis padarė. 

- Aš visai ne tai turėjau omenyje. 

- Tuomet ką? Nejaugi blogis kilo iš Ketės? O gal iš Brendono? 

Dela Torė, kaip pasirodė Lasiteriui, be galo ilgai žiūrėjo į jį, o paskui 
pakeitė temą. š 

- Leiskite aprodyti jums bažnyčią, - tarė, kildamas iš krėslo. 

Lasiteris siauru koridoriumi nusekė paskui kunigą į bažnyčios salę. 
Dela Torė spragtelėjo pora jungiklių, ir šviesoje patalpa pasirodė didesnė, 
nors tikruosius matmenis, kaip ir anksčiau, nusakyti buvo sunku. Pro 
mažyčius sienose iškirstus langus krito keista žydroka šviesa, kurioje de- 
la Torė atrodė ne žmogumi iš kūno ir kraujo, o iš melsvo rūko nuausta 
šmėkla. 

- Pasimelskite su manimi, Džo. 

Kunigas užlipo į katedrą - senovinę, raižyto medžio, kuri tarytum 
pleveno ore, o Lasiteris atsisėdo į klauptą, jausdamasis itin nejaukiai. Jis 
jau seniai nebuvo meldęsis, ir, tiesa sakant, netroško to daryti dabar, 
ypač dela Torės draugijoje. Jam atrodė, kad atsiklaupti prieš šį žmogų - 
pavojinga. 

Nepaisant to, Džo jautėsi toks vienišas, kad šioje mažytėje bažnyčioje 
prisiminė vaikystę, kai jiedu su Kete sėdėjo susiglaudę Nacionalinėje ba- 
zilikoje - “septintoje pagal dydį pasaulio šventovėje“. Kiek kartų jie tai 
girdėjo? Šimtą, galbūt ir daugiau. Jie dievino baziliką su jos vitražais, pa- 
kylėta muzika, baugiais rūsiais po grindimis, aukštais gotiškais špiliais ir 
kvailomis, bet baisiomis chimeromis. Dabar visa tai amžiams liko praei- 
tyje. Nuo tų laikų jis nė karto tenai nebuvo. 

Dela Torė pleveno kartu su katedra, virpėdamas keistame apšvietime 
ir tuo pat metu išlikdamas stebėtinai tvirtas, lyg statula, sustingusi mal- 
dos pozoje - sudėtomis rankomis ir palenkta galva. Šviesa virš jo tankių 
banguotų plaukų priminė nimbą. Jis buvo tobulas. 

- Nėra daugiau skausmo, - kuždėjo dela Torė, ir Lasiteriui pasirodė, 
kad šis gailiai rypuojantis balsas kažkaip stebuklingai ataidi jo galvoje. - 
Nėra daugiau skausmo, - pakartojo dela Torė, spausdamas delnus prie 
krūtinės ir keldamas žvilgsnį aukštyn (Lasiteris sėdėjo, nepajėgdamas 
pajudėti). - Mes stovime priešais Tave Tavo namuose, kad Tu, Viešpatie, 
išvystum savo vaiką, kankinamą skausmo. Pašalink keršto troškimą iš jo 
širdies, Viešpatie, ir padaryk, kad ji vėl priklausytų Tau. Nes kerštas pri- 
klauso tiktai Tau. Priimk jį į savo širdį, Viešpatie! Išvaduok nuo neapy- 
kantos! Apvalyk nuo blogio! 

Žodžiai tarytum liejosi iš visų pusių, net viršaus. 

- Mes atėjome į Tavo namus, Viešpatie... 

- Scuzi! 

Dela Torė sustingo pražiota burna, tarsi į krantą išmesta žuvis. 

- Scuzi, papa... 

Praėjimu tarp klauptų, svyruodamas, brovėsi girtas kaip dūmas se- 
niokas. Palaimingai šypsodamasis, jis šleptelėjo ant kelių, pažvelgė į ka- 
tedrą ir staiga griuvo į priekį, smarkiai rėždamasis į grindis. 

Dela Torė stovėjo kaip įkastas, bet tai truko neilgai. Sustingimą pa- 
keitė įsiūtis. Šventasis tėvas sumosavo rankomis ir suriko nugriuvusiam 
girtuokliui: 

- Vaffanculo! Vaffanculo! 

Lasiteris nemokėjo itališkai, bet suprato, kad dela Torės žodžiai reiš- 
kia daugiau nei tiesiog “Išeik!" Jie reiškė “Dink iš čia, tu šioks anoks!“ 
Kunigo veidas neatpažįstamai pasikeitė. Grožis ir užuojauta virto neapy- 
kantos kauke, tačiau netrukus ši siaubinga kaukė dingo ir dela Torė, vėl 
tapęs atlaidumo įsikūnijimu, nulipo nuo katedros ir padėjo seniui atsikel- 
ti. 

Lasiteris priėjo arčiau. | 

- Nuveskime jį į mano kambarį, - tarė kunigas. - Aš pažįstu šį žmogų 
ir paskambinsiu jo Žmonai. 

Suėmę girtuoklį iš abiejų pusių, jie nuvilko jį į kabinetą. Atsidūręs 
biure, netekęs nuovokos senukas, rėkdamas: “Papa! Papa!“, abiem ran- 
komis pastūmė kunigą. Dela Torė suklupo, ir iš jo kišenės išriedėjo kaž- 
koks daiktas. 

Flakonėlis. Lasiteris kaip užkerėtas žiūrėjo, kaip buteliukas šokčioja 
grindimis. Kai jis sustojo, per stebuklą nesuduždamas, Lasiteris jį pakėlė 
prie akių. 

Tai buvo tiksli indo, kurį policija rado Grimaldžio kišenėje, kopija. 
Lasiteris prisiminė, kaip pamatė flakoną pirmą kartą, sėdėdamas su 
Riordanu gydytojo kabinete Ferfakse. Mažytis buteliukas medicininėje 
kiuvetėje ir peilis su pridžiūvusiu krauju ir prilipusiu prie šio baisios dė- 
mės plonyčiu vaikišku plaukelių. Brendono plaukelių. Džo mintyse iški- 
lo policijoje padaryta nuotrauka - grubus stiklas, kryžiai ir metalinis ka- 
rūnos pavidalo dangtelis. 

- Ačiū jums, - tarė dela Torė, tiesdamas ranką. - - Tiesiog nuostabu, 
kad jis nesudužo. 

- Man, regis, jau metas, - nuleidęs galvą, iškošė Lasiteris. - Turiu su- 
spėti į lėktuvą. 

Ir kunigui nespėjus atsakyti, jis nužingsniavo prie durų. Dela Torė 
metėsi iš paskos, stengdamasis priderinti žingsnį. 

- Kas nutiko, Džo? - paklausė drebančiu balsu. - Maldauju, grįžkit! 
Juk mes dar nebaigėm. 

Lasiteris net neatsisuko. Jo lūpos sukrutėjo, tačiau tai, ką jos ištarė, iš- 
girdo tik jis pats. 

- Tu teisus, kalės vaike. Byla dar nebaigta. 


20 skyrius 


Lasiteris visiškai neprisiminė, kaip nusigavo iki viešbučio. Jo mintys 
buvo užimtos dela Tore ir ypač jo keistu įnoriu pripažinti lankytoją Žžur- 
nalistu. Kodėl kunigas iškart jo nedemaskavo? “Mes galėjome vaikščioti 
ratais kelias valandas, - pagalvojo Lasiteris, - jei aš nebūčiau išdrįsęs tie- 
siai paklausti apie Grimaldį“. Po šio susitikimo byla tapo dar paslaptin- 
gesnė. Dela Torė iš pat pradžių žinojo, kas toks yra Lasiteris, tačiau suti- 
ko jį priimti. Kodėl? Visa ši šarada, regis, neturėjo prasmės. 

Galiausiai Lasiteris nusprendė, kad dela Torė nusprendė jį priimti tik 
tam, kad įvertintų asmeniškai, ir, suvaidinęs šią sceną, parodė savo galy- 
bę. Kunigas pasielgė kaip banditas, kuris tarsi netyčia nusimeta švarką, 
kad pademonstruotų koltą už diržo ir psichologiškai paveiktų priešinin- 
ką. 

Šiaip ar taip, jis aiškiai norėjo išlaikyti Lasiterį šalia savęs, ir jam buvo 
nusispjaut, ką žino ar numano svečias. | 

Ši mintis šovė Lasiteriui į galvą, kai taksi jau sustojo prie įėjimo į vieš- 
butį. Kyštelėjęs vairuotojui pluoštelį lirų, Lasiteris įpuolė į vestibiulį. Tar- 
nautojas už stalelio pakėlė galvą ir šūktelėjo: 

- Sinjore! 

Lasiteris nesustodamas atsigręžė: 

- Kas nutiko? 

Klerkas išsižiojo, kilstelėjo rankas ir tarė: 

- La-a-ba diena, sinjore. 

- Laba diena, - atsakė Lasiteris. - Jums nebūtų sunku parengti mano 
sąskaitą? Aš tuojau grįšiu. 

- Bet, sinjore... 

- Taip? - tarė Lasiteris, spausdamas lifto iškvietimo mygtuką. 

- Gal, - pradėjo klerkas, pakildamas iš už stalelio, - jūs suteiksite man 
garbę... - Jis EP ranka baro pusėn, o veide pražydo suokalbiška 


šypsena. 
- Man per anksti, - papurtė galvą Lasileds 
- Gal vis dėlto... 
- Atleiskit, turiu bėgti. 


Lasiterio numeris buvo trečiame aukšte, pačiame koridoriaus gale. 
Dar prie lifto amerikietis išgirdo skambutį ir suprato, kad telefonas ply- 
šauja jo kambaryje. “Bepis", - pagalvojo ir nuskubėjo link durų, kišenėje 
rausdamasis rakto - baltos plastikinės kortelės. Jis kyštelėjo kortelę į spy- 
nos plyšį ir palaukė, kol užsidegs žalia lemputė. Lemputė sumirgėjo, te- 
lefonas nutilo, durys atsilapojo, o kažkieno balsas numeryje ištarė: 

- Klausau? 

Kas gi čia? 

Už rašomojo stalo priešais įjungtą kompiuterį, laikydamas telefono 
ragelį, sėdėjo raumeningas galiūnas. Jis buvo toks didžiulis, kad netilpo 
krėsle. Pamatęs Lasiterį, giliai atsiduso, padėjo ragelį, pakilo i ir nerūpėes- 
tingai patraukė link durų. 

Lasiteris nežinojo, ką sakyti, kadangi gerų manierų sąraše tokia situ- 
acija nebuvo numatyta. Tad pirmi žodžiai, kuriuos jis išpylė, E 
taip: 

- Kokio velnio jums čia reikia? 

Tai sakydamas, jis pamatė, kad nekviestas svečias iš kūno sudėjimo 
panašus į čiužinį, kuriam jau seniai reikia skustis. 

- Atleiskit, - su nelinksma pusšypsene tyliai ištarė galiūnas, pasisuk- 
damas šonu, kad prasispraustų pro Lasiterį tarpduryje. 

Visa tai jis darė ramiai ir neskubiai, beveik mandagiai. 

- Luktelkit, - pasakė Lasiteris, prisiliesdamas prie milžino rankovės. 

Įvykiai pasisuko visai kitaip. Kėglio rutulys ar kažkas panašaus smo- 
gė Džo į veidą. Būtent į veidą - visą, o ne atskirą jo dalį. Akyse lyg jonva- 
balių pulkas sumirgėjo žiežirbos. Lasiteris atsilošė ir pajuto burnoje 
kraujo skonį. Jis kilstelėjo rankas, kad apsigintų nuo kito smūgio, bet šis 

daug žadantis metodas nepadėjo jam išsisukti nuo laužtuvo, smogusio į 
krūtinę. Vienas smūgis, kitas... ir toliau visa jų virtinė. 

Dabar skausmas plykstelėdavo atskirose kūno dalyse, apnuoginti 
nervai kabinosi vienas į kitą, o dienos šviesa kambaryje mirgėjo, kaip 
perdegusi elektros lemputė. Beje, gali būti, kad lemputė ruošėsi perdegti 
Lasiterio galvoje. Paskui ant jo kaklo nukrito kažkas sunkaus ir kieto, 
prieš nosį atsidūrė gana brangūs iš pažiūros batai, vienas iš kurių slyste- 
lėjo atgal, tarsi ruošdamasis spirti kamuolį. Lasiteris stebėtinai aiškiai 
matė batą - raištelius, odos klostes, siūles... 

Staiga pasigirdo riksmas. Lasiteris pagalvojo, kad šaukia jis pats, 
bet, pakėlęs akis, pamatė tarpduryje stovinčią kambarinę. Jos burna bu- 
vo plačiai atverta. Džo pabandė kažką sakyti, tačiau batas, greitai pa- 
keitęs judėjimo kryptį, įsirėžė jam po šonkauliais. Pasigirdo garsas, pana- 
šus į lūžtančių šakų ar sauso bambuko pokštelėjimą. Kambarinė vėl su- 
spigo, nors gali būti, kad šį kartą suriko pats Džo. Visgi ne, rėkė ji - Džo 
plaučiuose trūko oro. Jis nepajėgė ne tik išleisti nė garso, bet ir kvėpuoti. 
Atrodė, kad ore nebeliko deguonies, o jis miršta dusdamas. 

Viskas baigėsi taip pat staigiai, kaip ir prasidėjo. Čiužinys dingo, o 
kambarinė bėgo koridoriumi, išspiegdama pačias aukščiausias natas. Ji, 
greičiausiai, išgelbėjo jam gyvybę, ir Lasiteris žinojo, kad reikėtų jai pa- 
dėkoti, tačiau skausmas neleido būti mandagiam. Jis pakilo ir nuslinko į 
vonią. 

Kiekvieną įkvėpimą Lasiteris jautė kaip peilio dūrį, todėl stengėsi kvė- 
puoti negiliai ir dažnai, spausdamas delnus prie sutrupintų, kaip jam at- 
rodė, šonkaulių. Vilkdainas kojas, jis nusigavo iki praustuvo, ir, pats ne- 
žinodamas kam, pirmiausia atsuko čiaupą. Keista, bet tai padėjo. Pagel- 
bėjo vandens garsas. Įsirėmęs rankomis į tualetinį staliuką, Džo pasilen- 
kė prie veidrodžio. Vaizdas nebuvo toks jau prastas. Fizionomija, žino- 
ma, sudaužyta, bet panešėjo ne į susidūrusių traukinių liekanas, o į bam- 
periu stuktelėjusį ir kiek aplamdytais šonais automobilį. Nosis ir lūpos 
kraujavo. Lasiteris perbraukė liežuviu dantis, ir vienas stebėtinai lengvai 
iškrito. Jis spjovė, ir dantis nukeliavo į kanalizaciją. Sukaupęs drąsą, Džo 
ryžtingai pasikėlė palaidinės apačią - dešiniajame šone raudonavo di- 
džiulė dėmė. Džo atsargiai prisilietė prie hematomos pirštų galiukais ir 
vos neapalpo. Skausmas pakilo kaip banga ir sprogo milijonais purslų, 
visomis kryptimis. Teko, nepaisant skaudančio žandikaulio, sukąsti dan- 
tis. “Reikės rentgeno, - pagalvojo Lasiteris, - dantisto ir nuskausminamų- 
jų. Tik ne tokia eilės tvarka“. . 

Ir ne Neapolyje. 

Dabar - nors, tenka pripažinti, kiek pavėluotai - jis suprato dela Torės 
sumanymą. Kunigas tiesiog norėjo užlaikyti “žurnalistą", kol kambarys 
viešbutyje buvo apieškomas. 

Pasigirdo beldimas į duris, ir atkaklus vyriškas balsas paprašė atida- 
ryti. 

- Pone Lasiteri, ar jums viskas gerai? 

- Taip taip! - riktelėjo Lasiteris, raukydamasis iš skausmo. - Nesirū- 
pinkit. 

- Jūs įsitikinęs, sinjore? Policija... 

- Nesirūpinkit! 

Žmogus už durų nuėjo, kažką murmėdamas itališkai. 

Netrukus suskambo teležonas, ir pirmą kartą gyvenime Lasiteris ap- 
sidžiaugė, kad atšakinis ragelis yra vonios kambaryje. Jis pakelė jį ir pri- 
trenkė valdytoją, griežtai atsisakydamas kreiptis į policiją ir rašyti for- 
malų skundą. 

- Bet, pone Lasiteri, tai juk jūsų teisė. Jus užpuolė! 

- Geriau atvarykite mano mašiną iš garažo ir nuskaitykite už sąskai- 
tą nuo kreditinės kortelės. 

- Jūs įsitikinęs, sinjore? 

- Greitai būsiu apačioje. 

Tačiau persirengti palaidinei, susikrauti daiktams ir išsitiesus pereiti 
vestibiuliui jam prireikė beveik pusvalandžio. Valdytojas, mėgindamas 
išsaugoti orumą, trypčiojo ant šaligatvio prie įėjimo, tačiau atrodė išsi- 
gandęs ir atgailaujantis. Išnuomoto Lasiterio automobilio variklis jau su- 
kosi tuščiąja eiga, ir valdytojas, pastebėjęs amerikietį, nuskubėjo prie 
mašinos. Nežymiai nusilenkęs, atidarė dureles ir palaukė, kol svečias įsi- 
taisys vairuotojo vietoje. Paskui pakėlė galvą ir nusišypsojo. 

- O kur tas vyrukas, kuris sėdėjo už stalelio? - nuleidęs stiklą, pasitei- 
ravo Lasiteris. | 

- Robertas? - paniurdamas paklausė valdytojas. 

- Taip. Norėjau atsisveikinti. 

- Jis neseniai išėjo. Astmos priepuolis. 

- Puiku, pasakykit jam, kad aš linkiu greičiau pasveikti. 

- Jūs labai geras, sinjore. Po to, kas nutiko... 

- Nes kitą kartą, kai pamatysiu tą šunsnukį, padarysiu jo subinėje 
dar vieną skylutę. 

Sekė ilgoka tyla, paskui valdytojas tarė: 

- Atleiskite, nesupratau. 

- Aš rimtai pažadu. 

Lasiteris atvažiavo į Romą tą pačią naktį. Vairuodamas autostrada į 
šiaurę, jis spaudė maišelį su ledu prie šonkaulių ir kalbėjosi pats su savi- 
mi. | 

- Ką tu sau galvoji? - burbėjo. - Ar išvis galvoji? Jei būtum pakrutinęs 
smegenis, tavęs nebūtų subaladoję kaip pienburnio savo paties kamba- 
ryje. O dabar gavai porą smūgių per šonkaulius, kurie pradūrė plaučius, 
ir labai ilgai negalėsi miegoti ant šono. Oooo! Viešpatie! Kaip skauda! 

" Lasiteriui skaudėjo ne tik kūną. Jo išdidumas nukentėjo ne menkiau. 
Dela Torė užlaikė jį bažnyčioje įdomiais pliurpalais, paskui - malda, kol 
jo kolega Čiužinys apieškojo kambarį. O juk Lasiterio galėjo nebūti ir 
gerokai ilgiau (“Priimk jį į savo širdį, Viešpatie!“ ), jei girtuoklėlis nebūtų 
nuginęs apsvaigimo. O paskui tas niekšelis tarnautojas bandė jį sulaiky- 
ti. Gal suteiksite man garbę... Kiek gi užuominų tau reikia, kad supras- 
tum: rezgama kažkokia bjaurastis, ir ji tiesiogiai susijusi su tavimi. 

Galiausiai, pats numeris... 

“- Klausau? 

- Kokio velnio jums čia reikia? 

- Atleiskite! 

- Bam!" 

Ypač pikta buvo dėl to, kad jis - neprastas boksininkas - nesugebėjo 
apsiginti. O juk jis padoriai pasirodydavo ringe ir retai kada pralaimė- 
davo. Priešininko ūgis neturėjo reikšmės, kadangi dar studijų metais La- 
siteris žinojo, kaip reikia smūgiuoti ir saugotis smūgių. Bent jau manė, 
kad žino. Iki vakar dienos. 

- Ši pyla išeis tau į naudą, - burbėjo Lasiteris. - Ji turi tave pažadinti ir 
priversti kaip reikiant pamąstyti. Pamąstyti, ką daryti, kad tai nepasi- 
kartotų. | 

Taigi, sveikai mąstydamas, Lasiteris nusprendė negrįžti į “Chassler". 
Jis išsinuomojo kambarį viešbutyje "Mocartas" - kuklioje įstaigoje akme- 
nimis grįstoje gatvelėje netoli del Korso gatvės. 

Viešbutis buvo įsikūręs dešiniajame senos vilos sparne, turėjo keturių 
metrų aukščio lubas, apleistą gėlyną ir pustuštį barą. Nepaisant vėlaus 
meto, klientui tuojau pat parūpino dviejų kambarių apartamentus su 
langais į gatvę. Jį palydėjo nukriošęs patarnautojas, ir Lasiteris, griežda- 
mas dantimis, iš paskutiniųjų jėgų stengėsi neatsilikti nuo senuko. 

Patarnautojui išėjus, Lasiteris užsklendė visas durų spynas, pasiėmė 
iš baro du miniatiūrinius viskio buteliukus ir išpylė juos į plastmasinę 
stiklinę su vandeniu. Tada, atsisėdęs prie darbo stalo šalia lango, atsiver- 
tė užrašų knygelę. Prieš daugelį metų Briuselyje jis įgijo įprotį pradėda- 
mas naują tyrimą įsigyti naują užrašų knygelę. Tai buvo naudinga dėl 

įvairių priežasčių, pirmiausia todėl, kad bendroje knygelėje reikalingi 
vardai greitai pasimesdavo. Lasiteris galėjo pamiršti detektyvo, patalo- 
goanatomo ar eksperto pavardę, bet niekuomet nepamiršdavo pačios 
bylos ir prisiminė, kaip vienas ar kitas Žmogus susijęs su ja. Todėl rasti 
reikalingą telefoną ar adresą nebuvo sunku. 

Ilgai eksperimentavęs su kelių rūšių knygelėmis, Lasiteris apsistojo 
prie pigaus reporterio bloknoto, 3x8 colių formato, patogiai telpančio 
delne ir vidinėje švarko kišenėje. Jei tokius metaline spirale sutvirtintus 
bloknotus kada nors nustos gaminti, “Lassiter associates" gali likti be 
darbo. 

Džo visuomet pradėdavo užrašus nuo paskutinio puslapio, todėl bet 
kurį adresą ar telefoną surasti buvo lengva ir visada likdavo tuščių lapelių 
naujoms pastaboms. 

Jis liko ištikimas šiam įpročiui pradėdamas Ketės ir Brendono bylą - 
knygelėje jau susikaupė nemenkas skaičius telefonų ir adresų. Pirmieji 
buvo įrašyti Riordanas ir keli medikai, po jų sekė Tomas Truongas ir 
viešbutis Čikagoje, Bepis, Andžela, Eglofas ir “Umbra Domini“. 

Lasiteris pažvelgė pro langą į gana jaukią gatvelę, iš abiejų pusių ap- 
augusią puikiomis liepomis. Pakėlęs telefono ragelį ir susitikrinęs su už- 
rašų knygele, jis surinko Bepio numerį - namų, paskui - darbo. Ir ten iš- 
girdęs autoatsakiklį, Lasiteris ėmė skambinti į mobilųjį, tačiau vėl niekas 
neatsiliepė. Galiausiai jis perdavė savo numerį “Mocarte" į Bepio prane- 
šimų gaviklį. Lasiteris pradėjo nerimauti, juk visa tai jis padarė jau prieš 
parą Neapolyje, o jaunuolis vis dar neatsiliepė. Į Bepį tai nebuvo panašu, 
ir Lasiteris pradėjo baimintis, ar italui kas nors neatsitiko. Jis netikėjo, 
kad agentas Romoje būtų tiesiog nerūpestingas. Pirma, Lasiteris buvo per 
daug naudingas klientas, kad jį ignoruotų. Antra, Bepis dievino techni- 
kos naujoves ir dažnai gyrėsi, kad atsakys į bet kurį skambutį “nesvar- 
bu, kur aš būtau - žiūrėčiau “Latio" ar skrisčiau į Tokiją ar Los Andže- 
lą“. | 
Lasiteris nusišypsojo, prisiminęs šiuos žodžius. Greičiausiai vaikinu- 
kas nematė net Ženevos, ką jau kalbėti apie Los Andželą. 

Džo paskambino į savo įstaigą tikėdamasis, kad Džudė bus užtruku- 
si darbe. Kai jį sujungė su komutatoriumi, jis išgirdo triukšmą ir prisimi- 
nė, kad šiandien įstaigoje vyksta kasmetinis kalėdinis vakarėlis. Girdi- 
mumas buvo siaubingas, o pakėlusi ragelį moteris buvo laikina darbuo- 
toja ir niekaip negalėjo suprasti, ko jis nori. 

- Ka-aip? 

- Čia Džo Lasiteris. 

- Kas? 

- Džo Lasiteris. 

- Atleiskite, bet pono Lasiterio šiuo metu nėra. 

- Ne, man... 

- Ir įstaiga vis vien nedirba. 

Įsiutęs Lasiteris metė ragelį ir surinko savo telefono pašto Makline 
numerį. Ten buvo pustuzinis pranešimų, bet įdomus tik vienas - nuo 
Džimio Riordano. Tačiau dėl trukdžių detektyvo žodžių beveik neįma- 
noma buvo suprasti. Jis kalbėjo, panašu, apie čekius. “Tau šitie čekiai la- 
bai patiks!“ Įdomu, apie ką jis čia? 

Lasiteris žvilgtelėjo į laikrodį. Dabar Valstijose septynios vakaro. Jis 
surinko Riordano namų numerį, bet niekas neatsiliepė. Tada pabandė su- 
sisiekti su nuovada. | 

- Deja, detektyvas Riordanas išvažiavęs iš miesto. 

Iš pykčio Lasiteris taip trenkė delnu per stalą, kad stiklinė su viskiu 
šoktelėjo. Kas per velniava! Taip pat sėkmingai jis būtų galėjęs sėdėti ir 
povandeniniame naro varpe. Lasiteris paklausė, kada Riordanas grįš. 

- Nežinau. Atrodo, dvidešimt ketvirtą - “Kalėdų naktis, šventa nak- 
tis...“ ir taip toliau. 

- Ar aš galėčiau su juo susisiekti? 

- Tai priklauso nuo to, kas jūs. 

- Ašjo draugas. 

- Tuomet jis jums tikriausiai sakė, kad rengiasi į konferenciją Prahoje. 

- Prahoje? 

- Prahoje, Pruhoje, Prohoje - žodžiu, jis iškylauja. 

- Gal turite jo telefoną? 

- Nepadėkit ragelio. 

Laukdamas atsakymo, Lasiteris prisiminė, kad detektyvas iš tiesų 
rengėsi į konferenciją, kurioje bus kalbama apie Rytų Europą ir policijos 
demokratizavimą. Riordanas netgi maivėsi rodydamas atspausdintą pro- 
gramą, kur buvo įrašytas jo vardas. 

- Jūs vis dar ten? 

- Taip. 

- Džimis įsikūrė pasakiškame viešbutyje “Interkontinental" egzotiš- 
koje Progoje, - tarė faras. - Palaukit, šitas numeris mylios ilgumo. Iš pra- 
džių surenkat 011. Rašiklį turite? Atmintinai neišmoksite per visą savo 
gyvenimą. 

- Sakykit. 

Lasiteris papildė numerių kolekciją bloknote, atsijungė ir - tuojau pat 
kreipėsi į tarptautinį ryšį. Buvo beveik antra nakties, bet detektyvas ne- 
atsakė, ir Lasiteriui teko pabendrauti su autoatsakikliu. 

Po viso šito jis išsitiesė ant lovos, dejuodamas nusimetė batus ir užmi- 
go neramiu miegu. 


Nubudęs vidudienį, Lasiteris pamatė, kad guli tokia pačia poza, kaip 
ir užmigo - ant nugaros, žiūrėdamas į lubas. Jis atsisėdo, atsargiai pasi- 
kėlė ir, laikydamasis už šonų, netvirtu žingsniu nuėjo į vonią. Atsistojęs 
prieš veidrodį, labai atsargiai pasikėlė marškinėlius ir čia pat susiraukė. 
Sonas švytėjo visomis vaivorykštės spalvomis: geltona, rausvai violetine, 
ryškiai raudona, rožine ir net juoda. 

Vandens temperatūrai sureguliuoti jam prireikė penkių minučių, o 
nusišluostyti po dušo - dešimties. Kūnas aukščiau juosmens tapo visiškai 
nejudrus - Lasiteris pasilenkdavo tik per didžiausią vargą, o kiekvienas 
staigus judesys kėlė aštrų skausmą. Apsirengti Džo pavyko tik pasitel- 
kus begalinę kantrybę, o užsisakyti kavos ir kruasanų - tik gerai pailsė- 
jus. Kai po dešimties minučių atnešė pusryčius, Lasiteris dar kovojo su 
batų raišteliais. “Reikės nusipirkti mokasinus“, - pamanė jis. 

Padavėjui išėjus, Džo įsijungė televizorių. Ieškodamas CNN, jis jun- 
ginėjo vieną kanalą po kito, ir staiga ekrane šmėkštelėjo Tonio Bepio vei- 
das. | | 

Sprendžiant iš visko, nuotrauka buvo daryta baigus mokyklą. Bepis 
šypsojosi savimi pasitikinčio žmogaus šypsena, plaukai buvo trumpai 
kirpti ir tvarkingai sušukuoti. Jis panešėjo vienu metu ir į estrados daini- 
ninką, ir į berniuką iš bažnyčios choro. Įdomu, kodėl vyruką rodo per te- 
levizorių? Lasiteris pabandė įsiklausyti į nepažįstamus žodžius, tačiau nė 
velnio nesuprato. | 

Po poros minučių Bepio nuotrauka dingo, o ekrane pasirodė reporte- 
ris. Jis stovėjo ant šaligatvio prie įėjimo į didelę bažnyčią ir su- kažkuo 
kalbėjosi, o pulkas vaikų tiesė kaklus prieš kamerą ir kišo rankas prie ob- 
jektyvo. Netoliese ant grindinio matėsi pora policijos mašinų ir greitosios 
pagalbos automobilis. 

Reporteris kažką kalbėjo, o kamera apsistojo ties dviem niūriais uni- 
formuotais vyrais. Jie sunkiai, kartais pakeldami, stūmė neštuvus, kurie 
vis šokčiojo ar pasvirdavo ant nelygaus, akmeniu grįsto šaligatvio. 

Įsiklausęs iš visų jėgų, Lasiteris išskyrė kai kuriuos žodžius: “Santa 
Marija. Policija. Bepistravezė“. Paskui ekrane pasirodęs diktorius nusi- 
šypsojo ir perėjo prie kito siužeto. 

Lasiteris perjunginėjo kanalus, spaudydamas distancinio pultelio 
mygtuką, bet nežinojo, ką mato. Užsiverkusi moteris, apsigobusi galvą 
juodu šaliu, davė interviu, tačiau jis neturėjo supratimo, kas ji tokia - Be- 
pio žmona ar šiaip kokia nelaimėlė. 

Galiausiai jis išjungė televizorių ir paskambino Džudei Rivkin. Va- 
šingtone buvo pusė aštuonių ryto, bet Lasiteris nusprendė, kad jam nu- 
sispjaut, ar Džudė miega, ar ne. 

- Džo! Kur tu esi? | 

- Romoje. 

- Rengiausi tau skambinti. Širdis su “American Express", Danasė, 
įgauna pagreitį. 

- Bijau, kad Tonis Bepis negyvas. 

Telefonas nutilo. Džudė kitoje linijos pusėje nepajėgė ištarti nė Žo- 
džio. 

- Atmosfera staiga įkaito, ir aš ką tik mačiau jo nuotrauką per televi- 
zorių. Nesupratu, ką jie šneka, tačiau ten buvo greitoji pagalba, farai, 
neštuvai. 

- Tu įsitikinęs? 

- Ne, neįsitikinęs. Gal jį kuo nors įtaria. Nežinau, kur jis, ir... - šoną 
nelauktai nudiegė skausmas, ir Lasiteris nevalingai įkvėpė plačiai pra- 
verta burna. 

- Džo, kas yra? 

- Šiaip, nieko... Vakar vakare gavau nokautą. 

- Tu?! 

- Taip, aš, bet tai nesvarbu. Dabar svarbiausia - Bepis. Peržiūrėk te- 
legramas - "Reuters", “Associated Press“, žodžiu, viską. Persiųsk faksu, 
ką rasi. | 

- Kur tu apsistojęs? 

Lasiteris susakė jai visus numerius ir padėjo ragelį. Laukdamas atsa- 
kymo, pasiėmė telefonų knygą, susirado “ Associated Press“ ir surinko 
reikiamą numerį. Agentūroje nieko nežinojo. Tokie pat beverčiai buvo ir 
pokalbiai su BBC, “/Westinhouse radio“ bei šauniais vaikinais iš dienraš- 
čio “Romos amerikietis". | 

Po poros valandų į duris pabeldė, ir į numerį įslydo vokas, kuriame 
Lasiteris rado du lapelius - “Lassiter associates“ blanką ir dar vieną nedi- 
delį puslapėlį. 

Blanke buvo vienintelė frazė: 

"Reuters" informacija pridedama. Kaip tu ten? Džudė.“ 

“Copyright 1966 Reuters limited. 

"Reuters" bibliotekos informacija. 

Gruodžio 23, 1995. 

APIMTIS: 136 žodžiai. 

ANTRAŠTĖ: LAVONAS ANT BAŽNYČIOS LAIPTELIŲ. 

VIETA: ROMA 


PAGRINDINIS TEKSTAS: Privataus detektyvo kūnas buvo rastas 
šiandien anksti ryte prie Santa Maria Maggiore bažnyčios, keli kvartalai 
nuo Koliziejaus. Policija sako, kad auka, Antonijus Bepistravezė (26 me- 
tų), prieš mirtį buvo kankinamas. 

Kūnas gulėjo laiptelių, vedančių nuo užpakalinių bazilikos durų iki 
kalvos, papėdėje. Jį aptiko šešiolikmetė Liučila Konti. Panelė Konti pra- 
nešė reporteria:ns, kad iš pradžių palaikė kūną vienu iš benamių, kurie 
jau seniai pamėgo burtis netoliese esančioje Viktoro Emanuelio II aikštė- 
je. Ji apėjo gulintįjį, bijodama, kad šis pradės kaulyti pinigų. Tačiau pa- 
stebėjusi, kad žmogus guli nejudėdamas, priėjo a arčiau ir pamatė, kad jo 
galva apgaubta plastikiniu maišeliu. 

Žmogžudysčių tyrimo Saša detektyvai pastebėjo, kad tragedija 
įvyko "netikusiame rajone“ ir išreiškė įsitikinimą, kad nusikaltimas bus 
atskleistas“. 


Lasiteris tris kartus perskaitė pranešimą, tikėdamasis, kad ko nors 
nesuprato, tačiau rezultatas buvo toks pats. Bepis mirė, negana to, mirė 
bjauria mirtimi. Kankindamasis. Staiga Lasiteriui prašvito: reikia susi- 
siekti su Džaniu Mazina. Jei kas ir gali pasakyti, kas nutiko - tai tik Ma- 
zina. Sugriebęs užrašų knygelę, Lasiteris susirado ir skubiai surinko žur- 
nalisto numerį: 

- Klausau? 

- Čia Džo Lasiteris. 

- Taip? 

- Mes buvom susitikę prieš kelias dienas. 

- Taip, Žinoma! - apsidžiaugė Mazina. - Girdėjote apie Bepį? 

- Taip, mačiau per televizorių. 

- Vis dar negaliu patikėti, - sunkiai atsidusęs pratarė Žurnalistas. 

- Paskambinau, nes... Nežinau. Bepis vis dar dirbo man, kai tai nuti- 
ko. Gal “Umbra". Juk jį rado šalia bažnyčios. 

Mazina skeptiškai prunkštelėjo. 

- Apie “Umbra Domini“ nuolatos sklando kokie nors gandai, bet kad 
šitai! Ne ne, nemanau. Bažnyčia, šalia kurios jį rado, labai įdomi, bet su 
“Umbra" neturi nieko bendra. 

- Kodėl manote, kad ji įdomi? 

- Todėl, kad... ji tokia ir yra! Jai šeši šimtai metų, ir ji skirta Šventajai 
Mergelei. Tvirtinama, kad ją pastatė po sniegakričio, stebuklingo snie- 
gakričio... nubarsčiusio ant žemės bažnyčios planą! Todėl kiekvienais 
metais, bažnyčios gimimo dieną, iš varpinės barsto gėlių žiedlapius - Ži- 

noma, baltus. Be to, bazilikoje saugomos relikvijos - lopšio, kuriame gu- 
lėjo Išganytojas, medžio nuolaužos. Penkios nuolaužos! Ką jūs į tai? 

- Ir jos tikros? 

- Iš kur aš žinau? Tai juk religija. Viskas kuo tikriausia! Ir tuo pat me- 
tu nieko tikro. Tiksliai Žinau tik tai, kad vieta, kurioje yra bažnyčia, kuo 
tikriausiai susijusi su realiu gyvenimu. 

- "Reuters" pranešime užsimenama apie “netikusį rajoną". 

- Mes vadiname šitą vietą “mėšlo ir švirkštų aikšte“! Net 2 ven- 
gia čia lankytis. Ten renkasi narkomanai ir psichai. 

- Koks skirtumas, kad tai utėlėtas rajonas? "Reuters" medžiagoje sa- 
koma, kad Bepį prieš mirtį kankino. Tai nutiko kitoje vietoje. Ant bažny- 
čios laiptų žmonių nekankina. 

- Jūs teisus. Jį ten tiesiog numetė. Kalbėjausi su farais, bet tai ne spau- 
dai. Gerai? Tai štai, jie pasakė, kad Bepį atvežė ant laiptelių apie penktą 
ryto. Jie nežino, kur jis buvo iki tol. Bet, sprendžiant iš kraujosruvų ant 
kūno, tikrai ne ant laiptelių. Ir mirė jis greičiausiai prieš parą ir ne ta po- 
za, kokia jį rado. - Mazina nutilo, paskui pridūrė: - Žinot, jis turėjo vai- 
ką. 

- Taip, jis man sakė. 

Vėl pauzė. 

- Ar žinote, kaip jis mirė? - nutraukė tylą žurnalistas. 

- Ne, nežinau. 

Mazina garsiai įkvėpė oro ir pradėjo: 

- Policija neviešino šių duomenų, bet, žodžiu, Bepiui surišo rankas ir 
kojas už nugaros, ir tą pačią virvę užmovė ant kaklo su.. nežinau, kaip 
pasakyti... slidžiu mazgu. 

- Slystančiu. | 

- Taip taip, slystančiu. Kuo smarkiau jis priešinosi, tuo labiau veržėsi 
mazgas. Policija sako, kad tai tęsėsi kelias valandas. Kai Bepis pradėda- 
vo dusti, jį išlaisvindavo. Ir tai kartojosi vėl ir vėl. Daugybė virvės paliktų 
pėdsakų ant gerklės, riešų ir kulkšnių. Tai reiškia, kad jį kankino, kai 
buvo surištas. Kad Bepis priešintųsi. 

- Ką norite pasakyti? 

Mazina atsiduso ir tęsė: 

- Jie užmaudavo jam ant galvos plastikinį maišelį. Tuomet auka sten- 
giasi sulaikyti kvėpavimą, bet galiausiai instinktas daro savo, ir ji ima 
muistytis! Virvė užsiverždavo, Bepis prarasdavo sąmonę, ir jie nuimdavo 
maišelį, atleisdavo mazgus. Ir taip daugybę kartų. Paskui jie užtempė 
maišelį jam ant galvos ir nebenuėmė. Štai ir viskas. Jis mirė. 

Lasiteris tylėjo. O ir ką buvo galima pasakyti? 


Mazina atsikrenkštė ir paklausė: 

- Kaip manote, ką jie bandė iš jo iškvosti? 

- Informaciją. 

- Kokią? 

- Nežinau. Gal jie veikė aklai, žiūrėdami, kas išeis. Gal norėjo išsiaiš- 
kinti, ką jis žino... arba ką Žinau aš. Gali būti, kad kas nors tiesiog nu- 
sprendė pasilinksminti. Kokie psichai. 

- Psichais aš netikiu, - tarė Mazina. 

- Aš irgi. | 

| Šį kartą ilgą pauzę nutraukė Lasiteris: 

- Taigi... | 

- Laimingų Naujųjų metų? 

- Taip. | 

- Būkit atsargus. 

- Jūs irgi. Laimingų Kalėdų. 


21 skyrius 


Vos Lasiteriui padėjus ragelį, telefonas prapliupo zvimbti, tarsi aliar- 
mo skambutis gaisrinėje. Šaižūs ilgi signalai netilo. 

Lasiteris su pasišlykštėjimu pakėlė ragelį ir atsiliepė bespalviu balsu - 
tokį toną jis nutaisydavo tuomet, kai sekretorė išbėgdavo kavos pertrau- 
kėlei. 

- Lasiteris. 

- Spėk, kas?! 

- Džimis! - apsidžiaugė Džo. - Čia kai kas... 

Jis norėjo papasakoti apie Bepį ir savo nuotykius Neapolyje, bet Rior- 
danas nesiklausė. 

- Nė už ką neatspėsi. Byla aklavietėje. Nežinau, nuo ko pradėti, nu- 
važiuoju velniai žino kur ir... Žinai ką? Atkapstau tokį dalyką! 

Lasiteris tylėjo. 

- Suintrigavau tave, ar ne? - tarškėjo Riordanas. 

- Taip, tau pavyko. 

- Kada galėsi atvažiuoti? 

- Kur? 

- Į Prahą, Žinoma! Iš kur, tavo manymu, aš skambinu? 

- Džimi! Įvykiai verda, aš ne... 

- Viso labo valanda skrydžio. Atlėksi kaip kulka! 

Iš Riordano tono matėsi, kad detektyvas ne juokais susijaudinęs. 


- Kodėl negalėtum visko papasakoti telefonu? 

- Todėl, kad šalia manęs sėdi žmogus, su kuriuo tau būtinai reikia su- 
sitikti! Todėl šok į lėktuvą ir skrisk čion. 

- Tu įsitikinęs, kad... 

- Tai baisiai svarbu. 

Lasiteris padėjo ragelį ir susimąstė. Jam derėjo likti Romoje ir kuo 
nors padėti Bepio šeimai, tačiau jis taip ir nesugalvojo kuo. Be to, jis vis 
vien grįš į Romą poryt. O gal ir dar anksčiau. | 

Po penkių valandų Lasiteris jau stovėjo prie viešbučio “Interkonti- 
nental" ir įdėmiai tyrinėjo komisarų progreso sampratos architektūrinį 
įsikūnijimą. Stiklo ir betono dėžutės erzacinis modernizmas žadėjo 
klientams gausybę neskoningos abstrakčiosios dailės, sintetinius dėmė- 
tus kilimus ir europopsą. Pastatytas pačiame šaltojo karo įkarštyje, vieš- 
butis buvo tarsi stikle ir betone įkūnytas komunistų partijos šūksnis pra- 
keiktiesiems Vakarams: “Mes žingsniuojame į ateitį, dirbdami kartu su 
jumis!“. Bet, kaip dažnai nutinka su architektūriniais lozungais, laikui 
bėgant “Interkontinentalis" pradėjo skelbti visai ką kita. Dabar jis rėkė 
tiesiog: “Kam, velniai griebtų, reikalingi tokie sumauti pastatai?!" 

Įėjęs į viešbutį, Lasiteris susirado Riordaną. Detektyvas sėdėjo bare 
lieso čeko odiniu lietpalčiu draugijoje. Apsirengęs savo geriausiu išeiginiu 
kostiumu ir pasirišęs kaklaraištį, Riordanas atrodė kuo tikriausias polici- 
ninkas, tuo tarpu jo kompanionas labai panešėjo į bedarbį roko muzi- 
kantą - kenčiantį nuo tuberkuliozės genijų riebaluotais, pečius siekian- 
čiais plaukais. Ant stalo priešais juos gulėjo cigarečių pakelis ir stovėjo 
tušti "Pilzeno" buteliai. Lasiteris pasidėjo kelioninį krepšį ant Eau) ir 
atsisėdo šalia detektyvo 

- Tikiuosi, alus padorus. 

Riordanas, gurkštelėjęs solidų gurkšnį, sukliko: 

- Ee-ei, Džo! Pasisveikink su Francu... 

- Sveikas, Francai. 

„- Džo Lasiteris, Francas Janačekas. 

Jie paspaudė vienas kitam rankas. Čeko paspaudimas buvo tvirtas, 
akių vokai - paburkę, oda - nešvari, o balsas storas lyg iš po žemių. Bur- 
nos kamputyje vis blykstelėdavo auksinis dantis. | 

- Malonu susipažinti, - tarė čekas. 

- Francas čia... Kas tu, Francai? Vidaus reikalų ministras? 

- Kol kas ne, - nusišiepė Janačekas. 

Jis išsitraukė iš kišenės vizitinę kortelę ir švystelėjo ją į alaus balą. La- 
siteris nustebęs perskaitė, kad jo naujasis pažįstamas - Prahos policijos 
Nusikaltimų skyriaus viršininkas. | 

- Nejaugi ši šalis ne didi? - plačiai šypsodamasis, sušuko Riordanas. - 
Man čia labai patinka. Užsisakykim dar po bokalą. 

Detektyvas sumosikavo padavėjui taip energingai, lyg žengdamas į 
laivą, atsišvartuojantį nuo pirso, ant kurio rauda nepaguodžiama šeima. 

Baras prisipildė pusamžių Žmonių tamsiais kostiumais. Jie būriavosi 
nedidelėmis grupelėmis, kažką aptarinėdami pustuziniu kalbų. Atrodė, 
kad visi bare esantys rūko, ir salėje tvyrojo pigaus tabako bei brangių 
gėrimų tvaikas. | 

- Visi susirinko! - linktelėjo kolegų pusėn Riordanas. - FTB, Slaptoji 
tarnyba, KGB ir netgi tie smirdaliai iš Kanados raitosios policijos. Įsivaiz- 
duoji? Raitoji policija, Skotland-Jardas! Žandarai... Dar niekada nebu- 
vau matęs žandarų. 

- Kiaulių rojus, - pastebėjo Janačekas, užsirūkydamas cigaretę. 

- Mūsų Francas - hipis, - nusikvatojo Riordanas. 

Atnešė alų, ir Lasiteris šiek tiek nugėrė tiesiai iš butelio. Gėrimas bu- 
vo nuostabus, tačiau pataikė ant žaizdos lūpoje, ir Lasiteris susiraukė. Ja- 
načekas vyptelėjo: 

- Kas jums nutiko? 

- Pargriuvau, - burbtelėjo Lasiteris. 

- Ir smarkiai užsigavai? - šypsodamas pasiteiravo Riordanas. 

- Kažkoks vyrukas įsilaužė į mano numerį. 

- Ir kas paskui? 

- Jis priešinosi suimamas. 

- Pabėgo? - paklausė Janačekas. 

- Deja. 

- Blogai, - giliamintiškai pastebėjo Riordanas. - Bet ko gi čia mes vis 
apie tave ir apie tave? Tu, tikriausiai, mirtinai nori sužinoti, kokio velnio 
aš tave išsikviečiau? 

- Tu tiesiog gerai prisisiurbei, - juokdamasis spėjo Lasiteris. 

- Jei žiūrėsime į šį reikalą iš techninės pusės, tai aš pasiekiau virimo 
temperatūrą. Na ir kas? Svarbiausia, kad Francas ir aš pasisakome viena 
tema. | 

- Kokia? - pasidomėjo Lasiteris. 

- Kabliukai. 

- Kas čia per žvėris? 

- Neatskleisti nusikaltimai, - paaiškino Janačekas. 

- Mes negalime jų atskleisti, nes nėra įkalčių, - pridėjo Riordanas. 

- Arba, dar blogiau - nėra motyvų, - įsiterpė Janačekas. 

- Tai labai rimta problema, - tarė Riordanas. - Ką daryti su kabliu- 
ku? Tikėtis, kad vieną gražią dieną jis pats išsispręs? 

- Neturiu supratimo, - atsakė Lasiteris. - Kaip tu elgiesi? 

- Su šituo ir dirba mūsų skyrius, - gūžtelėdamas pečiais, atsakė 
Riordanas. - Tenka ieškoti šaltinių, apklausti vis tuos pačius žmones ir 
tikėtis, kad kas nors prisipažins. Arba naudoti naujas technologijas, to- 
kias kaip DNR analizė. Bet paprastai kabliukas lieka kabliuku, ir tai la- 
bai slegia. 

Lasiteris papurtė galvą, lyg norėdamas pravėdinti smegenis, o Jana- 
čekas nusišiepė vilkiška šypsena. 

- Taigi, - tarė Lasiteris, - jūs kalbėjotės apie mano sesers bylą ir.. 

- Šiaip j jau apie tavo sesers bylą mes nekalbėjome, - nutraukė jį Rior- 
danas. - Si byla atskleista. Mums tereikia tik rasti žudiką. - Jis nuleido 
galvą ir tyliai burbtelėjo: - Iš naujo. 

- Tuomet kodėl aš čia? - paklausė Lasiteris. Riordanas pradėjo jį ner- 
vinti. 

- Ašjau priartėjau prie esmės... Na gerai. Diskusijų metu kažkas pa- 
klausė apie serijines žmogžudystes. 

- Labai įdomus klausimas, - įsiterpė Janačekas. - Tokiais atvejais mes 
dažnai turime lavoną, tačiau neturime akivaizdžių motyvų. 

- Teisingai. Serijinis žudikas žudo todėl, kad žudo, - paaiškino Rior- 
danas. - Štai ir viskas. 

- Veikia tarsi moksliniais sumetimais. Grynas eksperimentas, - pridū- 
rė Janačekas. - Manau, kad didžioji dalis kabliukų - serijinės žmogžu- 
dystės. 

- Žodžiu, vaikinas iš auditorijos - tas, kuris paklausė - pareikalavo pa- 
teikti pavyzdį. Ir Janačekas... Na, Francai, pasakok. 

Pasilenkęs pirmyn, čekas pradėjo: 

- Atvejis, kurį pateikiau kaip pavyzdį, įvyko prieš keturis mėnesius. 
Rugpjūtį. Šeima, gyvenanti puikiame Prahos rajone. Nusikaltimas api- 
būdintas kaip padegimas ir žmogžudystė. Du lavonai. 

- Dabar paklausyk, - įsiterpė Riordanas, - aukos buvo mažas berniu- 
kas - dviejų, ar dviejų su puse metų ir jo motina. Naktis, jie miega, namą 
padega ir šis susvyla iki pamatų. 

- Nusikaltėlis naudojo ypatingas degiąsias medžiagas, tad neliko nie- 
ko, - tarė Janačekas. - Keli kaulai ir dantys. Mes įtarėme vyrą, bet... 

- Nei kitos moters, nei kito vyro, nei draudimo, - pridūrė Riordanas. 

- Nei skolų, - užbaigė Janačekas. | 

- Laiminga šeimynėlė, - tarė Riordanas. 

- O kurgi buvo vyras? - pasmalsavo Lasiteris. 


kas, krutindamas dai taip, lyg valytų nuo stalo nematomą dėmę. 


Riordanas visu svoriu atsirėmė į kėdės atkaltę. 

- Skamba pažįstamai, ar ne? 

- Taip, - atsakė Lasiteris. - Ir kada, sakėte, tai įvyko? 

- Rugsėjo pirmąją. 

Lasiteris pabandė prisiminti datas Grimaldžio pase. 

- Tikrinau, - pasakė Riordanas. - Išvakarėse jis įvažiavo į Čekiją. 

Kurį laiką visi trys tylėdami gėrė alų, galiausiai Lasiteris pakėlė galvą 
ir tarė: 

- Tai gali būti tiesiog sutapimas. 

- Žirioma, - pritardamas linktelėjo Riordanas. 

- Gal tai tas retas atvejis, kai.. 

- Ir jūs tuo tikite? - paklausė Janačekas, 

- Ne, - atsakė Lasiteris. 

Janačekas patenkintas linktelėjo. Po neilgos tylos Lasiteris paklausė: 

- Ar galima būtų kaip nors man pasikalbėti su vyru? 

- Su Iržiu Reineriu? Bet jis nekalba angliškai, - nusišiepė Janačekas. 

- Žinoma, jums padedant. 

Janačekas kiek pagalvojo: 

- Kokiu tikslų? 

- Na visų pirma... Norėčiau sužinoti, ar buvo koks nors ryšys tarp jo 
žmonos ir Ketės arba tarp vaikų. Žodžiu, pamėginčiau surasti sąlyčio 
taškus. 

- Kur? 

- Dar nežinau. 

- Tai problematiška, - gūžtelėjo pečiais Janačekas. - Iržis dar... neat- 
gavo psichinės pusiausvyros. Gydytojai farširuoja jį vaistais - raminamai- 
siais. Medikai bijo, kad jis mėgins nusižudyti. Ir ne be priežasties. - Švie- 
sios čeko akys įsmigo į Lasiterį. - Ne vienas jo vietoje nebenorėtų gyventi. 
Jis prarado viską: žmoną, vaiką, namus. - Janačekas skėstelėjo rankomis. 

- Ką gi, - atsakė Lasiteris, - aš tik pagalvojau... 

Janačekas atsiduso ir papurtė galvą: 

- Be to, Iržis... - Čekas kelis kartus —— ir atleido kumščius, lyg 
mėgindamas pagauti reikalingą žodį. - ...Iržis nelabai komunikabilus. 
Dažniausiai jis apskritai tyli. 

Lasiteris linktelėjo. 

- Ir vis dėlto... - Janačekas sunkiai spaudė žodžius, - ...kadangi bylos 
beveik identiškos... gal mes ir padėsim vienas kitam. Aš norėčiau gauti 
italo paso kopiją. 

Lasiteris su Riordanu susižvalgė, ir Lasiteris tarė: 

- Aš įsitikinęs, kad detektyvas galės jums ją parūpinti. 

- Ir nuotrauką. 

- Jokių problemų, - patvirtino Riordanas. 

Janačekas užbaigė alų, ir stodamasis pasakė: ž 

- Gerai. Paklausiu paties Iržio ir gydytojo. Gal kartais... - Jis gūžtelėjo 
pečiais ir ištiesė ranką. 

Lasiteris ir detektyvas paspaudė ją abu vienu metu. 

- Dėkoju, - tarė Lasiteris. 

Čekas niūriai linktelėjo ir patraukė link išėjimo, bet tuojau pat grįžo 
ir prašneko: 

- Žinot, gana keista, kai tokios pat bylos šokinėja į iš vienos šalies į ki- 
tą... Taip nutinka itin retai. Bet kad iš žemyno į žemyną... Negirdėjau 
apie tokius nusikaltimus, Oi terorizmą. O mes tikri, kad čia - ne te- 
rorizmas. 

- Mes iš tiesų tikri? - paklausė Riordanas. 

- Žinoma. 

- Kodėl? 

- Kad ir todėl, - įsikišo Lasiteris, - kad nebuvo jokių viešų pareiškimų, 
ir politika su byla nesusijusi. 

Janačekas linktelėjo ir pasisuko į Riordaną. 

- Turiu bėgti. Grįžę į Valstijas, paklauskite savo FTB, ar 2 girdėjo ką 
nors apie tokius nusikaltimus, kaip mūsų. 

- Būtinai, - atsakė Riordanas. - Paskambinsiu į savo FTB i ir sužinosiu, 
ką jie turi. 

Kita diena konferencijai buvo paskutinė, ir detektyvai buvo užimti iki 
pietų. Ryte jų laukė dalykiniai pusryčiai, paskui - darbas sekcijose, po 
kurio numatyta apibendrinti rezultatus. Vakare buvo planuojamas ben- 
dras banketas. 

Devintą ryto paskambino Janačekas ir pranešė, kad mėgina suorga- 
nizuoti susitikimą su Reineriu, pridurdamas, kad savo dienotvarkėje ras 
pertraukėlę ir būdą pranešti apie tai Lasiteriui. 

Tad Lasiteriui teko susirasti užsiėmimą visai dienai. Iš tiesų jis norėjo 
daug ką nuveikti, bet pirmiausia - prasibėgioti senamiesčio gatvelėmis. 
Pasakyti, kad šonkaulius skauda buvo tas pat, kas nepasakyti nieko, ir 
vis dėlto Lasiteris jautėsi galįs įveikti kelias mylias, jei bėgs lėiai ir toly- 
giai. Svarbiausia užduotis - į nieką neatsitrenkti ir neišsimušti iš kvėpavi- 
mo ritmo. O užvis svarbiausia - giliai nekvėpuoti. 

Sukdamas už “Interkontinentalio“, Lasiteris pajuto, kiek daug nešva- 
ros yra šaltame ore. Burnoje netgi pajuto metalo skonį, pasodrintą dūmų 
kvapu. Komunistų, pasinešusių į sunkiąją pramonę, palikimas bei tai, 
kad miestas stovėjo upės slėnyje, sąlygojo oro užterštumą, ypač Žiemą. Ir 

vis dėlto miesto širdis buvo labai sena ir išskirtinai graži. Per paskutinįjį 
karą Prahos centras išliko nesugriautas, išvengė jis ir modernizavimo 
maro, subjaurojusio daugumą Europos sostinių. Lasiteriui atsidūrus ant 
įžymiojo Karlo tilto, pradėjo snigti. Džo turseno nuo vienos statulos prie 
kitos - tarp laiko nepagailėtų šventųjų, žvelgiančių nuo parapeto į apa- 
čioje skubančius praeivius. Negausūs gatvės prekeiviai, siūlantys atviru- 
kus, nuotraukas, eglučių žaisliukus ir suvenyrus trypčiojo prie anglimis 
kūrenamų gorių. Nuo upės dvelkė šalčiu. Kampuose šiltai apsimuturia- 
vusios moterys pardavinėjo gyvus karpius. Apie kalėdinius šios šalies 
papročius* buvo perspėjęs Riordanas, kuriam teko atsidurti pernelyg arti 
žuvį besirenkančio pirkėjo. Pardavėja užkabino karpį kabliu, ištraukė iš 
plastmasinio kubilo, metė ant lentos ir nukirto jam galvą kapoklės smū- 
giu, viduriais aptaškydama išeigines detektyvo kelnes. 

Kai Lasiteris, nubėgęs porą mylių, grįžo atgal, prekeivių ant tilto jau 
nebebuvo. Vėjas nurimo, ir sniegas pamažu ėmė kauptis ant pajuodavu- 
sių statulų išskėstų rankų, nuogų pėdų ir nereginčių akių. Greitai šaligat- 
vį padengė pusskystė putra, ir Lasiteris, bijodamas pargriūti, porą kvar- 
talų iki viešbučio nužingsniavo, atidžiai žiūrėdamas sau po kojomis. Jis 
kvėpavo dažnai ir negiliai, bet šonus vis dar skaudėjo. 


Ant registratūros stalelio jo laukė žinutė nuo Janačeko - susitikti su 
Reineriu bus galima šiandien vakare. 

Palindęs po dušu, Lasiteris išsitraukė iš kelioninio krepšio adapterį, 
atsivertė nešiojamą kompiuterį ir pasijungė prie telefono linijos. Jis norėjo 
paieškoti straipsnių apie padegimus ir žmogžudystes, panašias į Ketės, 
Brendono, Iržio Reinerio Žmonos ir sūnaus bylas. Džo surinko tarptauti- 
nį “American Telegraph and Telephone“ numerį ir įėjo į “Nexis/Lexis" 
sistemą. Žinoma, galima buvo visa tai pavesti kokiam nors agentui, bet 
jis laikė paiešką kūrybiniu procesu, ypač kai tekdavo ieškoti kažko ne- 
konkretaus. | 

“Nexis" buvo didžiulė duomenų bazė, kurioje tilpo šimtų laikraščių 
ir žurnalų, kitų leidinių medžiaga, telegrafo agentūrų pranešimai. Nors 
ji buvo ne visiškai pilna, tačiau turėjo daugybę patikimų šaltinių. Paieš- 
ka vyko greitai, ir, tiksliai apibrėžus visus terminus, galima buvo rasti 
informacijos bet kokia tema - pavyzdžiui, "Reuters" pranešimą apie pa- 
dėtį Sofijoje 1980-aisiais, straipsnius apie serotonino tyrimų rezultatus, 
publikuotus “Endokrinologijos žurnale“ arba tekstuką apie vilkolakius, 
pasirodžiusį paskutiniajame “Vaiduoklių ir dvasių“ numeryje. 

Paieška buvo vykdoma paprastuoju režimu, kartu su raktiniais žo- 


*Pagrindinis Kalėdų patiekalas Čekijoje - keptas karpis. 

džiais naudojant ženklus "ir/arba". Lasiteris kiek pagalvojo ir parašė: 
“Gaisras ir vaikas, žmogžudystė". 

Kompiuterio ekranas kelias sekundes ramiai švytėjo, paskui jame pa- 
sirodė pranešimas, jog surasta daugiau nei tūkstantis rezultatų, ir paieš- 
ka pasibaigė. Lasiteris pamąstė ir susiaurino paieškos ribas, LVESeSEnAS: 
“1995 metai". 

Sistema pranešė apie 214 rezultatų, kurių didžioji dalis Lasiterio ne- 
domino. Daugiausia tai buvo kompiliacijos tekstų apie padegimus, netu- 
rinčius tiesioginio ryšio su vaikais ar žmogžudystėmis. Žmogžudystės 
įvyko vėliau. Lasiteris nusprendė pakeisti paiešką ir įvedė: “Ketlina Lasi- 
ter ir padegimas, 1995 metai". 

Paaiškėjo, kad šia tema yra devyniolika straipsnių įvairiuose “/Was- 
hington Post“, “Washington Times“, “Fairfax Journal" numeriuose bei 
“Associated Press“ telegramose. Visus juos buvo galima padalinti į dvi 
grupes: vienoje atsidūrė aštuoni straipsniai, pasirodę tik ką po žmogžu- 
dystės, kitoje - visi likusieji, skirti kapo išniekinimui, Džono Dou pabėgi- 
mui ir policininko nužudymui. Paskui - mirtina tyla. 

Paieška ir peržvelgti straipsniai prislėgė Džo. Pirmiausia, jis vėl paty- 
rė tą siaubą, kurį pajuto, sužinojęs apie Ketės mirtį; antra - “"Nexis" tin- 
klas pasirodė esąs netobulas. Suformuluoti užklausą tai>, kad jis rastų 
visus tekstus apie sesers žūtį ir kitus panašius atvejus, buvo gana sunku. 
Egzistavo gausybė žodžių vaikas", 'padegimas", /Žžmogžudystė" si- 
nonimų. Išvardijus juos visus, kompiuteris jam suras takBAčių tūkstan- 
čius straipsnių. 

Lasiterį glumino tai, kad spaudos susidomėjimas tokiu baisiu nusikal- 
timu buvo paviršutiniškas ir trumpas. Nė viename straipsnyje neužsi- 
minta, kad žudiko žiaurumas buvo sąmoningas, niekur nebuvo aptari- 
nėjamos Brendono kūno sudeginimo priežastys ir pasekmės, niekas net 
neiškėlė prielaidos, kad Dou galėjo turėti bendrininkų. Apie įvykį buvo 
pranešama, tačiau niekas jo neanalizavo. 

Lasiteris pagalvojo, kad toks informacijos pateikimas - įprastas vi- 
siems stambiesiems miestams, kur sensaciją apie dvigubą žmogžudystę 
jau kitą dieną nustelbia pranešimas apie sekmadieninį susišaudymą ke- 
lyje. Ketės ir Brendono žūtis buvo siaubinga, tačiau pranešimai apie ją 
greitai išseko. 

Jis surinko klaviatūroje “Reineris ir padegimas, Praha“, tačiau rezul- 
tatų nebuvo. Lasiteris nusivylė ir grįžo prie pirmojo paieškos metodo, at- 
sisakydamas visko, kas nebūtina, ir palikdamas tik raktinius žodžius 
kiekvienam su byla susijusiam tekstui. Galiausiai jam liko vienintelis 
straipsnis iš nedidelio dienraščio, einančio Bresingheme, Britų Kolumbi- 

joje, šimtas mylių į šiaurę nuo Vankuverio. Straipsnelyje buvo rašoma, 
kad Brajanas ir Mariona Ker žuvo kartu su savo trimečiu sūnumi gaisre, 
kurio priežastys, anot policijos, “buvo labai įtartinos". 

Nors žuvo ne tik moteris ir vaikas, kaip Ketės ir Reinerių atvejais, La- 
siteris pabandė dar kartą, įvesdamas: “Ker ir Bresinghemas, gaisras ar- 
ba padegimas". | 

Kadangi ši nelaimė nutiko mažame miestelyje, ji galėjo tapti tikrų 
tikriausia sensacija. Taip ir buvo. Kompiuteris rado aštuonis straipsnius, 
skirtus šiai tragedijai. Praėjus dviems dienoms po pirmosios informacijos 
apie gaisrą buvo pranešta, kad policija patvirtino tai buvus padegimą. 
Liepsna plykstelėjo trijose skirtingose vietose, ir laboratorinė analizė pa- 
rodė, kad nusikaltėliai naudojo itin degias medžiagas. Liudininkų teigi- 
mu, visai prieš pat gaisrą iš namo išbėgo žmogus. 

Lasiteris pagalvojo, kad visi trys žuvę vaikai - berniukai. Pirmiausia 
- Brendonas, po to - Reinerio sūnus ir dabar - Kerų berniukas. 

Ir vis dėlto paskutinis įvykis neįsipaišė į bendrą vaizdą. Grimaldžio 
pase nebuvo Kanados vizos. Be to, tas gaisras kilo lapkričio 14-ąją, kai 
Grimaldis vis dar tebegulėjo ligoninėje. Tai nutiko nuo Ketės ir Brendono 
laidotuvių praėjus vos kelioms dienoms. Lasiteris sudejavęs užvertė kom- 
piuterį ir surinko “Lassiter Associates“ Vašingtone numerį, norėdamas 
pakalbėti su Džude. 

- Ei! Tu kur? 

- Prahoje. 

- Duok man savo numerį, mes juk tarėmės susiskambinti! 

Jis pasakė numerį. 

- Kokios naujienos apie Bepį? 

Kiek patylėjęs, Lasiteris atsakė: 


- Nieko. 

- Gal tai kaip nors susiję su tavimi? - pasakė Džudė. - Nors gali būti, 
kad aš klystu. 

- Tai šimtu procentų susiję su... byla. Be jokių abejonių. Viskas nuo 
pradžios iki galo. 


- Tada - “rankas aukštyn!" Kuo greičiau nešk kudašių iš ten. 

- Aš visai ne ten, aš Prahoje. Bet kuriuo atveju, dar ne laikas grįžti. 

- Ir kodėl gi? 

- Nes čia turiu reikalų, be to, noriu paprašyti tavęs poros paslaugų. 
Pirmiausia reikėtų pasirūpinti Bepio šeima. Reikia, kad jie turėtų nuola- 
tines pajamas - tiek, kad pakaktų vaikui ir tam, kas jį globoja. Supranti, 
ką turiu omenyje? Tiek, kad jie neskurstų. 

- Kiek laiko? 

- Tiek, kiek reikės. 

- Tai juk krūva pinigų. 

- Džude, aš turiu krūvą pinigų. Daugiau, nei reikia. 

- Padarysiu. Kas dar? 

- “American Express". 

- Kas su jais? 

- Noriu, kad papasakotum. 

- Tu pasiryžęs vaidinti kokį nors vaidmenį po pardavimo? 

- Ne. 

- Jie turi kitų planų. 

- Nusispjaut į jų planus. 

- Tokiu atveju jie pasirengę iškart pakloti dvylika su puse plius opcio- 
nai, galintys atnešti dar tris milijonus. Opcionų sumų tu neturėtum liesti 
penkerius metus, ir, be to, pasirašyti įsipareigojimą nekonkuruoti su jais. 

- Jokių problemų. 

Taigi, jie nenori, kad jis steigtų naują verslą. 

- Vaikinas, kuris veda derybas, sako, kad, jei tu liksi direktorių tary- 
boje, jie pasiūlys tau kur kas daugiau. 

- Jie ir taip pasiūlys kur kas daugiau. Pasakyk į jiems, kad opcionai 
manęs nedomina. Man reikia pinigų. 

- Supratau. 

- Mintis ta, kad aš noriu visiškai išsipirkti. Noriu būti... 

„laisvas. Aišku. Gerai, pranešiu. | 

Paskui Lasiteris paskambino Rojui Danvoldui - savo firmos Londono 
skyriaus vadovui. Rojus buvo kilęs iš darbininkų šeimos ir išaugo Deryje 
arba Londonderyje, bet kuriuo atveju - sunkiomis sąlygomis. Jis atsėdėjo 
dvejus metus kalėjime už automobilių vagystes, kurios prasidėjo nuo pa- 
sivažinėjimų nugvelbtomis mašinomis, o baigėsi vogto “Porshe" susidū- 
rimu su katafalku IRA aktyvisto laidotuvėse. 

Tris mėnesius praleidęs ligoninėje ir kur kas daugiau - jauniesiems 
įstatymo laužytojams skirtoje įstaigoje Rojus buvo paleistas ir perduotas 
auklėti tetulei Londone. Įžvalgi dama, laikanti pensionatą su pusryčiais 
Kilburne, pareiškė, kad automobilių vagystės geriausiu atvėju tegali būti 
tik pašalinis užsiėmimas, ir kad sūnėnui reikia tikros profesijos. 

Ir Rojus pradėjo įgijinėti profesiją, pirmiausia įstodamas į vakarinę 
mokyklą, paskui - į vieną geriausių politechnikumų, kurį pabaigęs gavo 
informacinių sistemų kontrolieriaus darbą JAV nacionalinio saugumo 
agentūros angliškajame analoge. Du metus išdirbęs organizacijos centri- 
nėje būstinėje, Rojus išvyko į palydovų sekimo stotį Trodos kalnuose Kip- 

re. Penkerius metus prasitrynęs egėjiškosios kultūros užkaboriuose ir pa- 
sisotinęs tarnyba bei naktiniais budėjimais visam savo gyvenimui, jis grį- 
žo į Angliją. “Man taip trūko žmonių“, - Rojus nepailsdavo kartoti savo 
bičiuliams. Galiausiai Lasiteris prisiviliojo jį iš “Kroll Associates“, pasiū- 
lydamas tą patį atgynimą bei automobilį pasirinktinai. Rojus pasirinko 
“Porshe". 

SujungimMui su 1 Londonu prireikė kelių minučių, ir, išgirdęs Rojaus 
balsą, Džo iškart griebė jautį už ragų: 

- Nežinau, kiek tu Žinai, bet dabar aš dirbu su savo asmenine byla. 

- Tavo sesuo. 

- Ir sūnėnas. 

- Girdėjau. 

- Mane domina panašūs nusikaltimai: padegimai kartu su nužudy- 
tais vaikais. Toks pat atvejis buvo Prahoje, trečiasis - Kanadoje. 

- O tu įsitikinęs, kad jie kaip nors susiję tarpusavyje? 

- Ne, - atsakė Lasiteris ir kiek patylėjęs pridūrė: - Bet šito atmesti ne- 
galima. Pagalvojau, kad tu galėtum... paieškoti ir kitų atvejų. 

- Kur? 

- Bet kur. Pradėk nuo Europos. 

- Anglijos. 

- Gerai, pradėk nuo Anglijos. 

Danvoldas kurį laiką tylėjo, paskui metė: 

- Problema. 

- Kokia? 

- Daugumoje atveju padegimų neaptinka. Noriu pasakyti, kad būna 
trumpi sujungimai, sugedusios krosnelės ir taip toliau. Ar domėtis visais 
gaisrais, kurių metu žuvo vaikai? 

- Taip. 

- Tai juk gigantiškas darbas. 

- Žinau. 

- Koks periodas? 

- Viskas nuo rugpjūčio pirmosios. 

- Gerai. 

- Jei nori, susisiek su Interpolu. 

- Supratau. Bet mes padarysim kai ką geresnio. Mes turime nuosta- 
bias duomenų bazes, su kuriomis galima pažaisti. Mums padės draudi- 
mo kompanijos. Bent jau taip būdavo anksčiau. Aplankysiu “Lloyds". 

- O policija? 

- Žinoma. Susisieksiu su Europolu, policija ir Skotland Jardu - žodžiu, 
su visais. 

- Luktelk minutėlę. Man kilo viena mintis. - Lasiteris paėmė Grimal- 
minančiu laikotarpiu. - Patikrink tuo pačiu ir San Paulą. 

- Brazilijoje? 

- Taip. Pernai metus, tarp tryliktos ir aštuonioliktos rugsėjo. Pranešk, 
jei ką sužinosi. 

- Sutarėm. Ataskaitos raštu reikės? 

- Ne, tik informacijos. Džudė žino, kur manęs ieškoti. 

- Biudžetas? 

- Dėl jo nesirūpink. Daryk viską, ką reikės. 

- Puiku! - Lasiteris jau norėjo dėti ragelį, kai Danvoldas ——- - Luk- 
telėk, Džo! Tu vis dar čia? 

- Taip. 

- Man kilo mintelė. 

- Klausau. 

- Reikaliukas turbūt užsitęs. Greitai Kalėdos. Aš tai dirbsiu, bet... 

- Padaryk, ką galėsi. 

- Gerai. Alio! Laimingų Kalėdų! Susisieksim. 


Lasiteris susitiko su Janačeku ir Riordanu viešbučio vestibiulyje pusę 
aštuonių, o penkiolika po aštuonių, po beprotiško lėkimo per sniego aud- 
rą, jie jau stovėjo prie lifto Prahos priemiestyje, Pankovo klinikoje. Gy- 
dytojas baltu chalatu palydėjo juos pas Reinerį. 

Palatoje ios siaubingas karštis, bet visų nuo o galvos iki i kojų 
didžiulės akys. 

- Jis atsisako valgyti, - sukuždėjo Janačekas, elostydamasis ilgus 
plaukus. 

Daktaras kažką šnibžtelėjo čekų detektyvui ir, pasisukęs į Lasiterį, 
tylomis iškėlė pirštą, įspėdamas ilgai negaišti. Tuomet gydytojas išėjo. 

Reineris atsigulė ant lovos, neatitraukdamas akių nuo Lasiterio. 

- Taigi, - pradėjo Janačekas, kreipdamasis į amerikietį, - aš išversiu. 
Ką norite pasakyti ponui... atleiskite, misteriui Reineriui? 

- Noriu pasakyti, kad lapkričio septintąją buvo nužudyti mano se- 
suo Ketė ir jos mažametis sūnus Brendonas. Jiems perpjovė gerklę, o na- 
mą padegė. - Įkvėpęs pilna krūtine, Lasiteris tęsė: - Kažkas, matyt, nenu- 
sisekė, ir pro namo langą iššoko Žmogus liepsnojančiais drabužiais. 

Janačekas baigė versti ir, atsisukęs į Lasiterį, linktelėjo. 

- Tas žmogus smarkiai apdegė, tačiau išgyveno. Kai policija pradėjo 

jį tardyti, jis atsisakė kalbėti, ir niekam nepavyko nustatyti žmogžudys- 
tės motyvų. - Lasiteris papurtė galvą ir pakartojo: - Niekam. 

Kol Janačekas vertė, Lasiteris įdėmiai stebėjo Reinerį, kurio įdubusiais 
skruostais ritosi ašaros. Galiausiai, kai detektyvas nutilo, Reineris prakal- 
bo. Jo balsas drebėjo iš emocinės įtampos, o akys buvo drėgnos, kaip lab- 
radorų veislės šuns. 

- Jis klausia, - išvertė Janačekas, - ar jūsų sesuo ir sūnėnas mirė dar 
prieš gaisrą? Ir ar jie nesipriešino? 

Lasiteris suprato, kodėl Reineris klausia būtent to, ir atsakė: 

- Teisingai. Jie Žuvo ne per gaisrą. Juos nudūrė peiliu. 

Lasiteris nusprendė neminėti daugybės žaizdų Ketės krūtinėje ir įpjo- 
vų ant jos rankų. 

Reineris atsisėdo lovoje ir užsimerkęs ėmė linguoti pirmyn atgal. Kai 
atsimerkė ir prakalbo, jo veide matėsi didžiulis palengvėjimas. Lasiteris 
suprato, kad visą šį laiką ligonį persekiojo jo Žmonos ir vaikučio, už- 
kluptų gaisro, kosėjančių nuo dūmų ir besiraitančių ugnyje, vaizdinys. 
Dabar Reineris galėjo viską įsivaizduoti šiek tiek kitaip. Jis kažką pasakė 
Janačekui, ir detektyvas išvertė: 

- Jis klausia, kas buvo tas žmogus? 

- Italas, pavarde Grimaldis. Pasakykit jam, kad tas tipas turėjo neti- 
kusią praeitį. Samdinys. Samdomas žudikas. 

Janačekas išvertė, ir Lasiteris pastebėjo, kaip įsitempė Reinerio veidas 
paminėjus Grimaldžio pavardę. Čekas prikando apatinę lūpą, jo akyse 
šmėstelėjo nuostaba. Po neilgos pauzės jis liūdnai palingavo galva. 

Lasiteris dūrė pirštu sau į krūtinę, o paskui, skėstelėdamas rankomis 
ir purtydamas galvą, pamėgino nukopijuoti sutrikusią grimasą, pasiro- 
džiusią Reinerio veide. Čekas nenuleido nuo jo akių. 

- Sprendžiant pagal atžymas pase, tuo metu, kai buvo nužudyti jūsų 
žmona ir sūnus, Grimaldis buvo Prahoje. 

- Ašjam tai jau sakiau, - nervingai atkirto Janačekas. 

- Pasakykite dar kartą. 

Reineris vėl liūdnai papurtė galvą ir pastukseno pirštu sau į kaktą, 
lyg parodydamas, kad neturi ką atsakyti. 

Panašiai jie bendravo dar kelias minutes. Lasiteris klausinėjo, Janače- 
kas vertė. Ar moterys pažinojo viena kitą? Ar Hana Reiner kada nors 
buvo JAV? Lasiteris paprašė Riordano parodyti čekui Grimaldžio, Ketės 
ir Brendono nuotraukas, bet vargšelis tik liūdnai purtė galvą ir kartojo: 
“Ne ne nevim nevim“. Šių žodžių versti nereikėjo. Reineris ištraukė iš po 
pagalvės nedidelę žmonos su sūnumi ant rankų nuotrauką. Ji buvo įrė- 
minta sidabriniuose širdies formos rėmeliuose. Lasiteris žvilgtelėjo į at- 

vaizdą ir neigiamai papurtė galvą. Galiausiai pasirodė gydytojas ir, už- 
tikęs lankytojus palatoje, išreiškė nepasitenkinimą. Staiga Reineris pra- 
kalbo, ir pasirodė, kad jis prašo Lasiterio telefono ir adreso. Šis įteikė jam 
savo vizitinę kortelę. Daktaras pradėjo lankytojus grūsti lauk, bet Lasite- 
ris priėjo prie ligoninės lovos ir, suėmęs Reinerį už rankos, žiūrėdamas 
jam į akis, angliškai tarė: 

- Pažadu: aš viską sužinosiu. 

Reineris suspaudė amerikiečio plaštaką ir kažką susijaudinęs su- 
šnibždėjo. 

- Jis jums dėkoja, - išvertė Janačekas. 

- Taip taip. Aš jau supratau. 

Išeidamas, Lasiteris atsigręžė, ir jį nudegino Reinerio žvilgsnis. Dak- 
taras jau ruošėsi leisti ligoniui vaistus, bet amerikiečiui į galvą šovė dar 
viena mintis, ir, ryžtingai pasisukęs į Janačeką, jis pasakė: 

- Dar vienas klausimas. 

Detektyvas neigiamai papurtė galvą, bet Džo pamatė, kaip Iržis Rei- 
neris stebėtinai staigiu judesiu nustūmė daktaro ranką. 

- Prosim, - tarė jis, rodydamas į Lasiterį. 

- Paklauskit jo, ar jo žmona kada nors važiavo į Italiją? 

Ketė lankėsi Italijoje kelis kartus, ir Lasiteris ėmė mąstyti, ar nebuvo 
ji susitikusi su Grimaldžiu tenai, ir ar nebuvo susitikusi su juo Hana Rei- 
ner. Janačekas išvertė, ir čia nutiko kai kas keista. 

Reineris nusisuko. 

Gal Lasiteris neteisingai suprato, bet jam pasirodė, kad čekas sumi- 
šęs. Žemai nuleidęs galvą, Iržis kažką sumurmėjo Janačekui ir nukreipė 
žvilgsnį į šalį. 

- Jis sako, kad žmona vieną kartą buvo ten, - išvertė Janačekas. - Per 
atostogas. O dabar mums reikia eiti. 

Lasiteris linktelėjo ir pamojavo atsisveikindamas. Žmogus ligoninės 
lovoje toliau tyrinėjo antklodę. 

- Iki pasimatymo, - sumurmėjo sau po nosimi Lasiteris. - Iki pasima- 
tymo. 


22 skyrius 


Rytą Lasiteris vežė Riordaną į oro uostą automobiliais užkimštomis 
siauromis Prahos gatvelėmis. Detektyvas, kas jam nebūdinga, tylėjo ir 
atrodė prislėgtas. | 

- Norėjau pakalbėti su tavim, - pradėjo Lasiteris, - apie... 

- Nerėk. 

- Aš nerėkiu, detektyve. Kalbu normaliai. 

Riordanas sudejavo, kai Lasiteris, išvažiavęs į plentą, įjungė kitą bėgį 
ir persirikiavo į greičio juostą. Po kurio laiko pasimatė ženklas, rodantis 
posūkį į oro uostą, ir Lasiteris staigiai pasuko automobilį iškart per tris 
juostas dešinėn. | 

- Maldauju, - sudejavo Riordanas. - Nereikia. 

- Mokestis už nuodėmes, - atsakė Lasiteris be menkiausio užuojautos 
šešėlio. - Kiek gi išgėrei vakar? 

Riodanas patylėjo, lyg skaičiuodamas, o paskui paklausė: 

- Apie kokius išgėrimus tu kalbi? 

Juos supo jau visai kitoks miesto peizažas. Akmenį pakeitė betonas ir 
stiklas, net langai atrodė pusakliai ir beveidžiai. 

Riordanas giliai įkvėpė ir sudejavo, lyg būtų gavęs smūgį į krūtinę, 
paskui atsikosėjo ir atsisėdo tiesiau. 

- Nagi, - galiausiai prakalbo, - apie ką gi tu nori pakalbėti? 

- Apie Italiją, - Žvairuodamas į detektyvą, atsakė Lasiteris. 

- Iš itališkų gėrimų bare buvo tiktai "Campari". Tai kas ten su ta Ita- 
lija? 

Lasiteris atsidusi, nežinodamas, nuo ko pradėti. Gal nuo Bepio? 

- Vienas iš mano agentų, vaikinas, padėjęs man Romoje, prieš porą 
dienų buvo nužudytas. 

Riordanas susiraukė. 

- Tu įsitikinęs, kad tai susiję su tavo byla? 

- Negaliu to įrodyti, bet įsitikinęs. Vakarą prieš tai aš grįžau į viešbutį 
ir radau savo numeryje vyruką - la-a-bai didelį. 

- Tai tą, dėl kurio tu "nugriuvai"? 

- Taip. Jis mane būtų užmušęs, jei ne koridoriuje pasirodžiusi kam- 
barinė. 

- Dieve mano... Ko gi jam prireikė? 

- Nežinau. Kai įėjau, jis sėdėjo už mano stalo. Kompiuteris veikė, ir 
tas raumenų kalnas spoksojo į ekraną. 

Dabar jie važiavo plačiu keliu, sukančiu į rytus. Į priekinį langą smo- 
gė saulė, ir Riordanas susisukusiu veidu pasidarė panašus į pamiršusį at- 
sigulti graban kunigaikštį Vladą, civilizuotame pasaulyje žinomą Dra- 
kulos vardu. 

- Na ir sumautai atrodai, - nusišaipė Lasiteris. 

Detektyvas iškalbingai žvilgtelėjo į jį ir prakalbo lygiu balsu, be jo- 
kios išraiškos, kas liudijo ganėtinai rimtą pagirių sindromą. 

- O ką aš galėjau padaryti? Banketas yra banketas. Visi kėlė tostus 
už dalyvaujančiųjų sveikatą. Viena šalis po kitos. O gėrimai... - išlaikęs 
pauzę, jis pridūrė: - Menu, ten buvo “slivovica"... 

- Man regis, tu jau per senas tokiam sportui. Argi ne? 

Riordanas atsakė liūdnu žvilgsniu ir paklausė: 

- O kodėl tas vyrukas nusprendė, kad tu kažką žinai? 

- Mes per daug triukšmavom. 

- Mes? | | 

- Aš ir vaikinas, kurį nužudė. Bepis. Apsilankėm senuoju Grimaldžio 
adresu, kalbėjomės su jo seserimi... 

- Ką nors sužinojot? 

- Prieš kelerius metus šis tipas pakeitė tikėjimą. | 

- Nieko sau! Ir iš kokio, jei taip galima sakyti, tikėjimo jis pasuko tie- 
sos keliu? 

- Jis buvo pusiau karinės organizacijos agentas. 

- Štai kaip? 

- Taip. Grimaldis žudė žmones. 

- Kaip tu tai sužinojai? | 

- Turiu draugą, dirbantį vyriausybinėje įstaigoje. Jis parodė man dos- 
JE: | 

- Štai dabar mes kalbam apie reikalą! Kada aš pamatysiu tą dosjė? 

- Niekada. 

- Kodėl? 

- Aš jį sudeginau. 

Riordanas sudejavo - lyg iš nusivylimo, lyg iš skausmo, o gal ir dėl 
abiejų dalykų iškart. Norėjo kažką sakyti, bet persigalvojo. Po gana ilgos 
tylos detektyvas paklausė: 

- O kokį tikėjimą jis priėmė? 

-“Umbra Domini“. Grimaldis perdavė visą savo turtą religinei orga- 
nizacijai, kuri vadinasi “Umbra Domini". 

- “Viešpaties pavėsyje“, - tarė Riordanas. 

- Tu moki lotyniškai? - nustebo Lasiteris. 

- Ne. Tai sesuo Marija Margarita mokėjo lotyniškai. Aš tik įsiminiau 
kelis žodžius. 

- Bet keisčiausia tai, kad... Žinai, nuo ko Grimaldis gavo čekį? Pinigai 
atėjo iš 'Umbra Domini“. 

- Pamanykit tiktai, - prunkštelėjo Riordanas. - Įdomu, kaip tau tai 
pavyko? 

- Dar vienas draugas, - gūžtelėjo pečiais Lasiteris. - Labai rimta as- 
meninė paslauga. 

Detektyvas ėmė ritmingai stuksenti koja į grindis. Judesiai vis lėtėjo, 
kol galiausiai visai liovėsi. 

- Palauk... Pervedimas telegrafu. Duomenų apie jį mes niekam neda- 
vėm. 

- Mes beveik atvažiavom, - pasakė Lasiteris. - Nuo pat pradžių žino- 
jau, kad tai tavo rankų darbas! 

Kol automobilis artėjo prie oro uosto pastato, Lasiteris suspėjo papa- 
sakoti Riordanui apie savo kelionę į Neapolį ir apie švęsto vandens bute- 
liuką, iškritusį iš tėvo dela Torės kišenės. 

- Visai toks pat, kaip ir Grimaldžio, - paaiškino. 

- Nair kokia prasmė? - paklausė detektyvas. - Nejau manai, kad ta 
religinė grupė “Umbra", ar kaip ji ten, sumokėjo Grimaldžiui, kad tas 
nužudytų tavo seserį? 

- Ir mano sūnėną. 

- Baik! 

- Ir Iržio Reinerio šeimą. Gali būti, kad ir kitus žmones. 

- Tu ką, pakvaišai? - Riordanas garsiai iškvėpė ir atsidarė lagaminą, 
murmėdamas: - Atrodo, verta užsirašyti tas nesąmones. 

- Nesirūpink. Aš paruošiau tau medžiagos rinkinį. Vos tik pastatysiu 
mašiną, susitiksime oro uosto pastate. Pavaišinsiu kava. 

- Būsiu bare. 

Po penkiolikos minučių Riordanas atrodė ir jautėsi kur kas geriau. 

- Kaip manai, kas man labiau padėjo? - paklausė jis. - Pomidorų sul- 
tys ar degtinė? 

- Manau, kad degtinė, - atsakė Lasiteris, mesdamas per stalą nedidelį 
paketėlį. 

Riordanas, užsibalnojęs akinius, ėmė vartyti brošiūras, išleistas 
“Umbra Domini“ bei straipsnius apie ją. Per oro uosto vidaus radiją kaž- 
ką labai garsiai skelbė keliomis kalbomis. 

- Puiku, - tarė Riordanas. - Dėkui už pagalbą. Dabar man belieka va- 
žiuoti namo ir pranešti vadovybei, kad dėl visko kalti katalikai. Tu bent 
įsivaizduoji, kuo tai gali baigtis? 

- Mes kalbam ne apie katalikus, - atsakė Lasiteris. - O apie organiza- 
ciją, kuri, beje, turi rekolekcijų namus netoli Vašingtono, šalia Frederiko. 
Gal tau bus įdomu. 

- Tikriausiai teks domėtis, - niūriai išpylė detektyvas. - Bet šį klausimą 
reikės paderinti su federalais. Po to, kai Grimaldis paėmė įkaite seselę, 
man prisiuvo auklę iš FTB. - Riordanas žvilgtelėjo į Lasiterį, ir tas žvilgs- 
nis buvo kupinas įtampos, kaip bepročio. - Jis vardu Derekas Votsonas. 
Mes darom viską, ką galim, ir noriu, kad tai žinotum. Darom viską, ką 

galim! - Riordanas užsimerkė ir pakartojo: - Derekas... Pasitelksiu Dere- 
ką, kai tik grįšiu. | 

- Gerai, veik per Dereką. Pasitelk jį. 

- Tu manai, kad jie dirba geriau už mane? 

Lasiteris atsakydamas tik gūžtelėjo pečiais. 

- Bet tu tikrai galvoji, kad jie geresni? 

- Liaukis tu... - pratarė Lasiteris, ir, pabaigęs kavą, pakeitė temą: - 
Noriu tavęs kai ko paklausti. 

- Ko? - pasiteiravo Riordanas, maišydamas saliero šakele “Kruvinąją 
Meri“. 

- Mes kalbėjom apie medicinos seserį. Džiuljetą. Kaip nutiko, kad ji 
kišenėje turėjo automobilio raktelius? Grimaldžiui tai buvo didžiulė sėk- 
mė. Ar klausei jos apie tai? 

Kiek pagalvojęs, Riordanas atsakė: 

- Ne. Tiesą sakant, neklausiau. Pamenu, kad žadėjau, bet ji buvo iš- 
tikta šoko, kai ją radome, o paskui į traukinį įlipo Derekas ir kaip ir ėmė 
vadovauti paradui. - Jis gūžtelėjo pečiais. - Tiesa, aš peakiaus Derekui 
apie raktelius, nes prisiminiau tavo prašymą. | 

- Ir ką? 

- Nežinau. Manau, mintyse jis mane pasiuntė velniop. O balsu pasa- 
kė, kad jis visada nešiojasi raktelius kišenėje, ir čia, matyt, tas pats atvejis. 
Tad aš nežinau, klausė jis jos ar ne. 

Detektyvas mąsliai pateliūskavo ledą ištuštėjusioje stiklinėje ir gestu 
paprašė padavėją dar. 

- Gal galėtum vis dėlto tuo užsiimti? - niūriai paklausė Lasiteris. 

Riordanas arčiau prisitraukė paketą su medžiagomis apie “Umbra 
Domini“ ir brūkštelėjo ant jo: “Džiuljeta - raktai". 

- Beje, kur ji gyvena? - pasmalsavo Lasiteris. - Netoli ligoninės? 

- Ne. Mašina užregistruota Merilende. Ją rado velniaižin kur nuo tos 
vietos. Hagerstaune... - Pauzė. - Emitsburge. 

Jų žvilgsniai susitiko. 

- Į šiaurę nuo Frederiko, - metė Lasiteris. 

- Tikrai taip. Pamenu, ji sakė, kad ieško būsto arčiau ligoninės, nes 
dabar labai daug laiko sugaišta kelionėms. Tiesa, važinėjo ji neilgai. 

- Kodėl? 

- Nes buvo naujokė. Tik ką pradėjo dirbti. Vos pora savaičių iki to 
įvykio. 

- Nori pasakyti, kad ji įsidarbino jau po to, kai Grimaldis buvo pagul- 
dytas į ligoninę? 

Riordanas pasitrynė krauju pasruvusias akis. 

- Taip. Buvo pervesta iš kažkur, nepamenu tiksliai. Žodžiu, jai nepa- 
sisekė. Dvi savaitės naujoje vietoje ir papulti į tokią kebeknę! Vis dar gy- 
dosi. 

- Nesugrįžo į darbą? 

- Per daug įgasdinta. 

- Džimi! sž | 

- Žinau, žinau, ką nori pasakyti, - pakeldamas rankas, maldaujamai 
pratarė Riordanas. - Ji dirba tik dvi savaites, ir jos kišenėje labai sėkmin- 
gai atsiranda automobilio rakteliai. 

- Ir atsitiktinai gyvena mieste, kuriame yra “Umbra Domini“ būsti- 
nė. . 
- Tu teisus, - atsidusęs pasakė Riordanas. - Patikrinsiu ją. Gerai? Tik 
labai nesitikėk. - Ištuštinęs stiklinę, detektyvas paklausė: - Ar Kalėdoms 
grįši į Valstijas? | 

- Ne. 

- Kodėl? 

- Nenoriu tavęs liūdinti, bet kokia prasmė man grįžti? Ten man nie- 
ko neliko. Visa šeima išmirė. | 

- O kur tada važiuosi? 

- Dar nežinau, turbūt į Romą. 

- Romą! Prireikė tau į tą Romą! Tavo partnerį ten neseniai nužudė! 
Gal tave mirtis traukia? 

- Tu teisus, Bepį uždusino, bet manęs mirtis netraukia. Romoje aš 
būsiu saugesnis, nei kitur. Jei mane pradės medžioti, pirmiausia ieškos 
Valstijose. Aš bent jau pirmiausia ieškočiau ten. 

Riordanas rengėsi kažką sakyti, bet dar nespėjus jam praverti bur- 
nos, garsiakalbis išriaumojo jo reiso numerį. Oro uostas buvo nedidelis, 
ir, kol skelbimą pakartojo, Lasiteris suspėjo apmokėti sąskaitą ir pasivyti 
detektyvą, stovinį eilėje prie kontrolinio punkto. 

- O dėl tavo draugo, - pasakė Riordanas, - to vyruko Romoje... 

- Bepio? | | 

- Taigi. Pasakysiu tik viena: lavonų vis daugėja. 

Saugumo tarnybos darbuotojas žvilgtelėjo į jo dokumentus, uždėjo 
antspaudą pase ir su nusikamavusio Žmogaus šypsena grąžino visus po- 
pierius savininkui. Priekyje kažkoks plikis skubiai tuštino kišenes, o uni- 
formuota blondinė kantriai laukė galimybės jį deramai apieškoti. 

- Tavo sesuo ir sūnėnas - du, Dveinas - trečias. O jei Bepį prigriebė dėl 
tavęs, tai jis - ketvirtas. Ir tai - be damos iš Prahos ir jos sūnaus. O su jais 
tai ir visi šeši. 

Riordanas paniuro ir pakėlė galvą kaip šuo, įsiklausęs į tolimą šūvį. Jis 
norėjo dar kažką sakyti, bet saugumo tarnybos darbuotojas gestu para- 
gino jį paskubėti. Plikis jau praėjo kontrolę, ir Riordanas užlaikinėjo ki- 
tus keleivius. Detektyvas metė lagaminą ant konvejerio, pakėlė rankas ir 
žengė pirmyn. Eilėje stovinčių žmonių nepasitenkinimui jis užtruko me- 
talo detektoriaus vartuose ir, atsisukdamas, garsiai ištarė: 

- Nepamiršk mūsų. Skambink. O vyruką, kuris stovi uŽ viso šio rei- 
kalo, turiu omenyje Grimaldį, reikėtų pažymėti trimis šešiukėmis. Jis - 
įsikūnijęs velnias. | 

Kalėdos atėjo ir praėjo, ir per visą tą laiką nieko nenutiko. Italijoje, 
palyginus su Valstijomis, Kalėdos buvo švenčiamos šeimyniškai. Čia ne- 
sijautė dovanų karštligės, privalomų už vandenyno vakarėlių šurmulio, 
beprotiško pirkimo ažiotažo ir kiek dirbtinio džiugesio. Gyvenimas Ro- 
moje rodėsi tylus ir net kiek patriarchalinis. Vieną dieną nežymiai keitė 
kita, ir galiausiai priartėjo naujametinis vakaras. 

Lasiteris šias dienas praleido gana nevykusiai. Išsinuomojęs kambarį 
nedideliame viešbutyje į šiaurę nuo Borgezės parko, jis išsiruošė į stoma- 
tologijos gydyklą Karalienės Elenos gatvėje, kur gyvenantis Italijoje bri- 
tas pašalino jam Neapolyje prarasto danties liekanas. Po poros dienų 
Tarptautinėje Salvatoro Mundi ligoninėje Džo padarė rentgenogramą, iš 
kurios jis suprato, kad jį tik aplamdė, bet nesuluošino - šonkauliai nebu- 
vo sulaužyti, tik smarkai sumušti. 

Lasiteris pietaudavo Dievo užmirštose tratorijose ir rijo leidyklos 
"Penguin" detektyvus popieriniais oranžinės spalvos viršeliais. Vėlai kel- 
davosi ir rytais ilgai bėgiodavo. Iš pradžių Džo norėjo kreiptis į policiją 
dėl Bepio, bet trumpai pasitaręs su Vudžiu šios minties atsisakė. Ką jis 
galėtų pasakyti? Dalintis savo įtarimais su valdžia neprotinga, bent jau 
taip manė Vudis. Taip, SISMI pravalė, bet ar kruopščiai? Ten tikriausiai 
liko Grimaldžio draugų. Ir kas žino, kiek glaudžiai persipynę SISMI ir 
“Umbra Domini" interesai? Geriau tyliai pratūnoti slėptuvėje ir palaukti, 
kol nusės į paviršių iškeltas dumblas. 

Laukdamas Kalėdų, Lasiteris beveik neišeidavo šuo Jis nuolat 
skambindavo į Valstijas, bet darė tai iš taksofono geležinkelio stotyje. 
Namie taip pat nebuvo jokių naujienų, net derybas su “American Ex- 
press“ atidėjo iki Naujųjų. | 

- Čia niekas nedirba, - tarė Džudė. - Visi viską atideda. 

Lasiteris atsakė, kad supranta, ir sakė tiesą. 

Jis patikrino savo telefonų autoatsakiklius. Ten buvo pustuzinis pa- 
kvietimų, daug prašymų paskambinti ir sveikinimai nuo ne tokių arti- 
mų ir brangių žmonių. Monika paliko emocingą, meilės kupiną žinutę, 
o Klerė buvo šalta ir atšiauri. Lasiteris norėjo paskambinti abiems, bet at- 
sisakė šios minties, kadangi nežinojo, ką pasakyti. 

Vakarais, sėdėdamas brokatiniame krėsle, jis prisimindavo savo na- 
mą Makline. “Herald Tribune“ rašė, kad Kolumbijos apygardoje smar- 
kiai snigo. “Snieguotos Kalėdos“, - galvojo Džo. Jo mintyse iškilo priva- 
žiavimo alėja, mažas medinis tiltelis, baltai pasidengę medžiai. O žvelg- 
damas iš namo per stiklinį atriumo stogą, jis matydavo blyškų žiemos 
dangų. 

Kartkartėmis jo mintys grįždavo prie Ketės ir Brendono. Jis jau sun- 
kiai beatgaivindavo atmintyje jų figūras ir veidus. Ypač Lasiterį slėgė 
prisiminimai apie sūnėną. Jis buvo toks... saulėtas mažylis. Kaip jis 
džiaugtųsi sniegu! Po metų kitų Brendonas būtų pradėjęs Žaisti futbolą, 
o Lasiteris nekantriai laukė to meto, kai jį bus galima pradėti mokyti tik- 
ro žaidimo. Kodėl gi ne? Brendonui reikėjo tėvo. O kas galėjo šį vaidme- 
nį atlikti geriau už Džoną Lasiterį - aljanso narį? 

Bet štai pasirodė Grimaldis. O po Grimaldžio - termitas. Termitas. 

Lasiteris nuginė niūrius prisiminimus ir prisivertė galvoti apie malo- 
nesnius dalykus. Tikriausiai namie susikaupė krūva pašto. Dešimtys žur- 
nalų, katalogų ir šventinių atvirukų iš Vašingtono, Niujorko, Londono ir 
Los Andžėlojuridinių kontorų. Tiesa, atvirukuose puikuojasi tik vadina- 
mieji “šventiniai sveikinimai“. 

Kai Lasiteris, gulėdamas lovoje, niūriai spoksojo į lubas, jis staiga su- 
vokė, kad nenori grįžti namo. 

Nei šiandien. Nei rytoj. O gal ir niekada. 

Jam nesinorėjo “pažindintis su vietos įdomybėmis“. Pora dienų Lasi- 
teris bandė kovoti su savo abejingumu Romos grožybėms, aplankyda- 
mas Vatikano muziejų ir Siksto koplyčią, tačiau veltui. Iš tikrųjų jį domi- 
no tik Grimaldis. Lasiteris spręsdavo “Herald Tribune“ kryžiažodžius ir 
vakarienės metu gėrė pernelyg daug raudono vyno. 

Ir štai atėjo Naujieji metai - visai tinkamas laikas užmiršti praeičiai ir 
kurti ateities planams. Jų išvakarėse Lasiteris ilgai neišėjo iš savo kamba- 
rio, paskui pavakarieniavo artimiausioje tratorijoje - suvalgė marinuotą 
kalmarą, salotų su anyžiais, raviolli ir nemenką ant atviros ugnies iškep- 
tos ėrienos gabalą. Išgėrė espreso ir sušlamštė gabalėlį torto. Nemokamai 
nuo užeigos jis gavo didžiulę taurę "Santo". 

Lasiteris neskubėdamas išgėrė vyną ir išėjo, palikęs dosnius arbatpi- 
nigius. Jis patraukė link viešbučio, šalia kurio buvo senovinio stiliaus ba- 
ras su skliautuotomis mūrinėmis lubomis ir didžiuliu televizoriumi. Da- 
bar bare grūdosi darbininkai. Be žmonų, nors minioje Džo pastebėjo ke- 
lias iššaukiančiai apsirengusias moteris dažytais veidais ir ryškiai raudo- 
nais nagais. Ne prostitutes tiesiogine šio žodžio prasme, 0 merginas šo- 
kiams. Mergelės dirbtinai juokėsi, ir Džo vėl pasijuto neįtikėtinai vieni- 
šas. | | 
Televizoriaus ekrane "Fiorentina" kovojo su “Latio". Tai buvo vaizdo 
įrašas. “Latio“, panašu, triumfavo, kadangi žiūrovai, laukdami eilinio 
“Latio" šlovės momento arba naujos “Fiorentinos" klastos, imdavo 
baksnoti vienas kitą ir garsiai komentuoti tai, kas tuojau pat turėjo įvyk- 
ti. Aptarinėdami žaidimą jie, nesirinkdami žodžių, plūdo teisėją. 

Išmušė vienuolika, ir Lasiteris, pakvietęs jaunutį padavėją, leido su- 
prasti, kad nori pavaišinti šampanu visus čia esančius. Kai padavėjas iš- 
dalino taures ir padedamas dviejų savanorių iš lankytojų tarpo pripylė 
jas" Moet Shandon“, visi pasveikino Lasiterį šūksniais, kuriuos netgi pa- 
lydėjo choriniu dainavimu. Lasiteris užsakė po antrą taurę ir jau galvojo 
apie trečią, bet padavėjas, pažvelgęs jam tiesiai į akis, papurtė galvą. 
Paėmęs rašiklį, jaunuolis iškeverzojo: 

“Moet Shandon"“ - 144 000 lirų. 

“Asti Spumante"- 6000 lirų. | 

Paskui jis meistriškai pavaizdavo, kokie girti jo klientai, tad gadinti 
jiems “Moet Shandon" nėra prasmės. Lasiteris sutiko su šiuo pasiūly- 
mu, ir upeliu pasiliejo “Asti Spumante", kuris nė kiek nesumažino pub- 
likos džiaugsmo. Galiausiai atėjo vidurnaktis, ir sveikinimo šūksniai 
Lasiterio adresu pasiekė apogėjų. Kai jis galiausiai susiruošė išeiti - ne 
ką blaivesnis už savo sugėrovus - visi užeigos lankytojai pakilo iš savo 
vietų. Nuaidėjo aplodismentai, garsūs tostai, kurių turinio Lasiteris ne- 
suprato, ir griausmingas, nors ir padrikai išsakytas laimės palinkėji- 
mas. Paskui jis išėjo, palikęs padavėjui beveik du šimtus dolerių ar- 
batpinigių. 


Telefono skambutis pažadino jį lygiai aštuntą ryto. Siekdamas rage- 
lio, Lasiteris pajuto kažką panašaus į siaubą: vakar prie įėjimo į viešbutį 
jį ilgai bučiavo kažkokia moteris. Beliko tikėtis, kad jis neatsitempė jos į 
savo numerį, kadangi... nekalba itališkai. 

“Viešpatie, - pagalvojo Džo, - juk man net ne pagirios. Aš tiesiog vis 
dar girtas". 

- Alio-o! - pasigirdo ragelyje džiaugsmingas Rojaus Danvoldo balsas. 
- Tikiuosi, nepažadinau? 

- Žinoma, ne. Aš... meldžiausi. 

- Mes lakstėme? - nusijuokė Rojus. - Gal Giinisiitiis vėliau? Man 
nesunku. 

Lasiteris atsisėdo, ir pasaulis prieš jo akis ėmė lėtai suktis. 

- Ne, - tarė jis. - Jaučiuosi puikiai. 

- Aišku... nors iš balso nepasakysi... Galiausiai, nesvarbu. Aš pagaliau 
kažką radau. Tau bus įdomu. 

- Hmmm. 

- Pirmiausia, Brazilija. 

- Uhmmmm. 

- Tu dar čia? 

- Taip taip. 

- Taigi, Rio. Danis - mano draugelis - atkasė šį įvykį. 

Rojaus kalba trūkčiojo, sakiniai buvo trumpi, matyt, jis vartė kažko- 
kius popierius. 

- Antra valanda nakties. Gaisras. Rugsėjo septynioliktoji. Super koo- 
pas Leblone. 

- Kas tai per daiktas? 

- Prabangus kooperatinis namas. Stilinga vieta pakrantėje. Gaisre Žu- 
vo ketverių metų vaikas... mamytė, taip pat - danė auklė. Gaisras persi- 
metė ir į kitus butus... daugiau niekas rimtai nenukentėjo. Bendra kom- 
pleksui padaryta žala... šešiasdešimt gazilijonų kruzeirų... Žodžiu, vel- 
niška suma... A, štai kur! “Gaisro priežastys kelia rimtų įtarimų“. 

Lasiteris krestelėjo galva. Kaip bloga, Viešpatie! 

- Taip, tai iš tiesų šis tas. 

- Tai dar ne viskas, - tęsė Rojus, čežėdamas popieriais. - Oficialiai pra- 
nešta, kad būta padegimo. Toliau vėl apie šeimą. Pažiūrėkim. Pasiturinti 
pora. Pavardė - Penja. Ponia - psichiatrė, ponas - “Rio Tinto Cink" pre- 
zidentas. Viešbučių "Sheraton" tinklo bendrasavininkas. Vardinti gali- 
ma be galo. 

- O vaikas... Kas? Berniukas, mergaitė? 

- Berniukas. Vienturtis. 

- Hmmm, - nutęsė Lasiteris. 

- Manai, jau viskas? Visai ne. Yra dar vienas. 

- Dar vienas... kas? 

- O kaip tu manai? Yra ir kitas kruvinas nusikaltimas, visiškai atitin- 
kantis turimus pavyzdžius. Eilinis berniūkštis... 

- Kada? - kvėptelėjo Lasiteris. - Kur? 
- Viso labo spalį. Matilda Henderson ir jos sūnelis Martinas. Tiesiog 
čia, vyruti. Mieste, kurį visi vadina Londonu. 


Lėktuvas, skrendantis į Londoną, buvo beveik tuščias. Nieko nuosta- 
baus. Pirmoji metų diena. Hitrou oro uostas priminė dykumą, bet, nepai- 
sant to, Lasiteris, praėjęs muitinę, vos nepražiopsojo Rojaus Danvoldo. 

Rojus turėjo labai naudingą detektyvui savybę: visuomet likti nepa- 
stebimas. Pats jis save apibūdindavo taip: “visu kuo vidutinis, tik kadaise 
buvau mažesnio už vidutinį amžiaus“. Bet netgi tai nepaaiškino jo keis- 
tojo fenomeno. Šis žmogus turėjo kažką, kas jam leisdavo tapti nemato- 
mu, lyg būtų skaidrus. Lasiteris sykį užsiminė apie tai, ir Rojus linktelė- 
jo taip, tarsi jam ir anksčiau būtų tekę svarstyti šį klausimą. 

- Čia ne Dievo dovana, - - pasakė jis tuomet. - Aš tiesiog išsitreniravau 
tokius sugebėjimus, kad išgyvenčiau. 

Lasiteris veltui dairėsi po tuščią salę - Rojus netikėtai išdygo prie jo 
alkūnės. Jis vilkėjo tvido paltu ir buvo apsimuturiavęs storutėliu šalikų, 
kurį, regis, suraizgė mezgėjo mokinys. 

- Sveikinu su visomis šventėmis, - suburbėjo Rojus jam į ausį. Džo 
pasičiupo bagažą ir patraukė link išėjimo. 

Rojus visuomet parkuodavo mašiną ten, kur negalima, tačiau bau- 
dos kažkodėl negaudavo. Štai ir dabar jo automobilis stovėjo prilipęs 
prie autobuso uodegos. Oras buvo šaltas, drėgnas, dvokė dyzeliniu ku- 
ru. Kas keliolika sekundžių dangų sudrebindavo lėktuvų gausmas. 

Lasiteris patraukė prie dešiniųjų mašinos durelių, bet Rojus manda- 
giai parodė jam kairiąsias. Kelyje pokalbis iškart pasisuko apie Hender- 
sonus. 

Matilda garsėjo kaip gana pasiturinti moteris - paveldėjimo ir gerai 
nusisekusių skyrybų dėka. Ji buvo tam tikra prasme net įžymi. “Tarp 
snobų“, - pastebėjo Rojus. Ji rašė romanus. “Grožinius, - vėl paaiškino 
anglas. - Jie nebuvo leidžiami dideliais tiražais, bet kelias literatūrines 
premijas dama išplėšė“. 

- Niekad apie tokią negirdėjau, - pastebėjo Lasiteris. 

- Nenuostabu, - šyptelėjo Rojus. - Ledi gyveno savo vidiniame pasau- 
lyje. Skaičiau nekrologus ir kai kuriuos interviu su ja. Atsakydama “Gu- 
ardian“ į klausimus, ji pasakė, kad, sulaukusi keturiasdešimt vienerių, 
pagimdė sūnų. “Vaiko atsiradimas apvaisino mano literatūrinius diryvo- 
nus“. | 

- O vyras? 

- Jokių vyrų. Juk ji norėjo vaiko asmeniniam naudojimuisi. Ji apsilan- 
kė vienoje iš tų vietų. 

- Kokių vietų? - ne iš karto suvokė Lasiteris. 

- Taigi pats žinai. Kliniką, kur profesionalai joms užtaiso pilvus. 

“Patylėtum“, - pagalvojo Lasiteris. 

Bet Rojus užsivedė: 

- Tai nenatūralu, jei nori žinoti mano nuomonę! Užuot patyrusios 
malonumą, kaip Kūrėjo sugalvota, jos gauna... kažką panašaus į injek- 
ciją. Argi ne? Ne, aš nesakau, kad tai blogai, bet... Kai kurios damutės ei- 
na į spermos bankus ir žiūrinėja donorų nuotraukas! Paskui pasiskaito 
apie tuos, kurių fizionomijos joms patiko. Ūgis, svoris, akių spalva, išsi- 
lavinimas. Jos renkasi vaiko gamintoją, kaip tapetus buto remontui! 

Lasiteris iškart prisiminė Riordano veidą tuo metu, kai detektyvas su- 
žinojo, jog Brendonas neturi tėvo. “Neturi tėvo? Papasakokit man, kaip 
atsirado vaikas, ir galite eiti“. 

Rojus pliurpė toliau, bet Lasiteris, nesiklausydamas anglo, mąstė apie 
Ketę, ir jo galvoje pradėjo aiškėti mintis. Sesuo irgi pastojo klinikoje. Gal 
tai ir jungia visus atvejus? Gal Grimaldis buvo spermos donoru? Galjam 
pavažiavo stogas ir jis ėmėsi naikinti savo atžalas? 

- O kaip pavadintų tokius dalykus senis Darvinas? - nenurimo Rojus. 
- Pasakysiu tau, kaip jis tai pavadintų. Nenatūrali atranka! Ir senis vėl 
būtų teisus! | 

“Jaguaras". lėkė per naktį, o Lasiteris, atsilošęs į sėdynės atkaltę, puse 
ausies klausėsi Rojaus plepalų. Jis jau atsisakė minties, kad Grimaldis - iš- 
protėjęs spermos donoras. Ši teorija nepaaiškino atsitikimo su Bepiu ir 
“Umbra Domini“ vaidmens. Be to, išliko klausimas: kas atkasė Brendo- 
no kapą ir sudegino jo kūną? 

Lasiteris stebėjosi, kaip pasikeitė jo nuotaika. Rytą, išgirdęs Rojaus 
naujieną apie Londoną, jis baisiai susijaudino ir nekantraudamas sėdo į 
patį pirmą lėktuvą, skrendantį į Angliją. Taip, dirbtinio apvaisinimo kli- 
nikos buvo susijusios su byla, nors jis kol kas ir nežinojo, kokį ryšį su by- 
la turi religija. Džo jautė, kad paslapties mazgas pradeda atsirišti, tačiau 
rytinį azartą pakeitė siaubingas nuovargis. Šonkaulius vėl skaudėjo, ir 
jam norėjosi vieno: išsimaudyti po dušu ir eiti miegoti. 

Jaguaras pasuko į Sent Džeimso skverą ir sustojo prie įėjimo į viešbu- 
tį 'Hercogas". 

- Atvažiavom, - pranešė Rojus. - Atleisk, prašau, jei aš per daug pliur- 
piau. Kitą kartą, kai užsinorėsiu mitinguoti, užlipsiu ant dėžės tame pra- 
keiktame Haidparke. 

- Tu pasakei kelias gana subtilias įžvalgas, tad viskas tvarkoj. 

Prie automobilio priėjo šveicorius. 

- Palauk, - tarė Rojus ir, pasisukęs, paėmė nuo užpakalinės sėdynės 
didelį voką. - Laikyk. Čia visa medžiaga apie Hendersonų bylą ir Brazi- 
liją. Be to, organizavau tau porą susitikimų. Rytoj. 

- Su kuo? 

- Su Matildos Henderson seserimi ir geriausia drauge - berniuko 
krikšto motina. Apie dešimtą. Tiks? - Rojus pastūmė bėgio rankeną į 
priekį. 

Lasiteris linktelėjo i ir skubiai išlipo iš mašinos. Tuo pat metu jam ap- 
temo akyse, ausyse pasigirdo griaustinio salvės, o dangus griuvo tiesiai 
ant galvos. Šveicorius išgąstingai dirstelėjo į Lasiterį. 


24 skyrius 


Matildos Hendėisos sesuo, Honora, juos sutiko mandagiai, bet ne 
daugiau. Ši įsikūnijusi dorybė atrodė turinti maždaug penkiasdešimt 
metų. Žili damos plaukai buvo pakirpti kariškai trumpai, ausyse kabal- 
džiavo sunkūs auskarai, 0 ant nosies kūpsojo bjaurūs, nors ir stilingi, aki- 
niai. Ji dėvėjo plačias kelnes - "bananus", iš karto priminusias Lasiteriui 
animacinį filmą “ Aladinas“, kurį jis žiūrėjo kartu su Brendonu. Bute Cel- 
syje dominavo juodi, balti ir pilki tonai. Nepasiūlydama lankytojams gė- 
rimų, Honora gestu pakvietė juos sėstis į nepatogius, tarsi iš vielos nu- 
pintus, krėslus. 

- Aš čia todėl, kad mes turime šį tą bendro, - - pradėjo Lasiteris. 

Dama kilstelėjo antakius. Nepaisydamas šalto priėmimo, Džo narsiai 
ėmėsi iniciatyvos ir papasakojo, kaip jo sesuo ir sūnėnas žuvo aplinky- 
bėmis, stebėtinai panašiomis į Honoros sesers ir sūnėno mirties aplinky- 
bes. Rojus retkarčiais įterpdavo žodelį, o Lasiteris papasakojo visą istori- 
ją, pradėdamas nuo tos minutės, kai išgirdo apie Ketės mirtį, iki pat šian- 
dienos ryto. Kai baigė, kambaryje įsivyravo tyla. Galiausiai dama tarė: 

- Vis dėlto aš taip ir nesupratau, kokiu tikslu jūs čia atėjote, pone La- 
siteri. 

Rojui Danvoldui nukaro žandikaulis, ir Lasiteris eriežtai žvilgtelėjo į 
jį. Paskui, pasilenkęs prie šeimininkės ir kiek padvejojęs, tęsė: 

- Tiesiog pagalvojau, kad mano pasakojimas padės jums ką nors pri- 
siminti apie seserį ir sūnėną. 

- Mano seserį ir jos sūnų miegančius nužudė kažkoks beprotis. Tikiu, 
kad jis visai galėjo būti ir jūsiškis beprotis. Bet kas iš to? Koks skirtumas? 

Lasiteris bukai įsispoksojo į ją, nežinodamas, ką pasakyti. 

- Jūs... jūs nenorite, kad jis būtų sugautas ir nubaustas? 

Išleidusi dūmų srovelę, Honora gūžtelėjo pečiais, ir, kildama, tarė: 

- Jam teks kentėti dėl padaryto nusikaltimo visą likusį gyvenimą. Aš 
budistė ir tikiu, kad, bėgant laikui, visi klausimai išsisprendžia patys sa- 
vaime. Mano sesuo ir aš... Mes nebuvome labai artimos, ką, aš manau, 
reikia jums pasakyti. Jei, likus kelioms dienoms iki tragedijos, nebūčiau 
išvažiavusi į Bahamus, tikriausiai būčiau tapusi pirma įtariamąja. 

- Nelabai tikiu, - įsikišo Rojus. - Bet, pamenu, buvo kalbama apie pa- 
likimą. 

- Man nereikia pinigų, - pasakė dama, nužvelgusi Rojų paniekinan- 
čiu žvilgsniu. - Palikimą tikriausiai panaudosiu sukurdama fondą, iš ku- 
rio bus mokama sesers vardo literatūrinė premija. Na, o dabar, jei ne- 
prieštaraujate... - ji žvilgtelėjo į laikrodį, - aš turiu susitikimą. 

Tačiau Lasiteris buvo nusiteikęs ištraukti iš Matildos sesutės viską, 
kas įmanoma, bent jau tam, kad netektų susitikti su ja dar kartą. 

- Kodėl jus būtų įtarę? 

- Sesuo mane išdavė. Mes daugelį metų čia harmoningai gyvenome. 
Aš piešiau paveikslus, ji rašė knygas. Mes buvom laimingos, kol jai neki- 
lo absurdiška mintis įsitaisyti vaiką. 

- Jūs jai nepritarėt? 

- Žinoma, ne, ir netgi paprašiau Matildos susirasti sau būstą. Ir teisin- 
gai padariau! Kai gimė sūnus - Martinas - Tilė tapo tikra perekšle. Ji kal- 
bėdavo tik apie sauskelnes, žindymą, žaisliukus, ir kaip paruošti maistą 
savo vaikeliui. Intelektualūs pokalbiai ją tiesiog nustojo dominti. - Ji stai- 
ga nutilo ir paraudo. - Viskas baigta. Aš nustojau gedėti ir linkiu jums to 
paties, pone Lasiteri. Dabar, jei neprieštarausite... - Ji išraiškingai pažiū- 
rėjo durų pusėn. 

Eidamas link išėjimo, Lasiteris staiga sustojo. 

- Gal jūs kartais žinote, į kokią kliniką ji kreipėsi? 

- Viešpatie, - atsiduso Honora, - visai neprisimenu. Tai buvo tikros pi- 
lierimystės. Matilda važiavo į Valstijas, tuziną kitų šalių, ir, jūs nepatikė- 
site, net į Dubajų. Visą laiką kalbėjo apie spermos tankį ir ovuliacijos cik- 
lus. - Ji net susiraukė iš pasišlykštėjimo. - Matilda nuolat matuodavosi 
temperatūrą vaginoje ir pranešinėdavo apie tai. 

- O Italijoje ji buvo? - paklausė Lasiteris jau tarpduryje. - Žmogus, 
nužudęs mano seserį - italas. 

- Nežinau. Mūsų santykiai nebuvo itin šilti. O dabar prašau jūsų. Aš 
turiu susitikimą. | 

Durys su trenksmu užsidarė. 
- Nair kalė, - leptelėjo Rojus. - Ji tikriausiai juos ir nugalavo. 


Geriausia Matildos Henderson draugė gyveno kitame Temzės kran- 
te, pietiniame Londone. Rojus karingai brovėsi mašinų užkimštomis gat- 
vėmis, pašėliškai maigydamas klaksoną, o kai jie galiausiai pravažiavo 
Hamersmito tiltą, automobilyje suskambo telefonas. 

- Ot gyvulys! - išpylė Rojus, pakėlė ragelį, ir, kiek pasiklausęs, rami- 
namai ištarė: - Dėjau ant jų visų. Paskambink po valandos. 

Pasirodė, kad jo bendradarbiui, vykdžiusiam tyrimą Lidse, iškilo 
problemų su vietos policija, ir Rojus, išleidęs Lasiterį, tuojau pat išvažiavo. 

Barnsas buvo į miestą įsiterpusi kaimiška oazė. Jį puošė kūdros su 
antimis ir kriketo laukai. Kara Beiker gyveno įspūdingame plytų statiny- 
je, jos valdas ribojo bukmedžio gyvatvorė, o du nedideli liūtai su roži- 
niais kaspinais po kaklu saugojo įėjimą, tupėdami ant stulpų abiejose 
vartelių pusėse. 

Duris atidarė nė trupučio į Honorą Henderson nepanaši moteris, o jos 
namas irgi buvo visiška priešingybė bekraujei buveinei Čelsyje. Kara Bei- 
ker buvo vos peržengusi trečiąją dešimtį. Tai buvo gražuolė išdraikytais 
rausvais banguotais plaukais, žydromis akimis ir gundančiai putliu kūnu 
- tikra paauglio berniuko svajonė. 

Namo įrengimas Lasiteriui pasirodė pramuštgalviškas ir eklektiškas. 
Antikvariniai daiktai nerūpestingai dalijosi erdvę su moderno pavyz- 
džiais. Poliruotas grindis dengė senoviniai rytietiški kilimai, kambarius 
puošė visų šalių ir epochų meno kūriniai. Iš eglių šakų nupintos irjau 
byrančiais spygliais girliandos spiralėmis vijosi nuo svetainės lubų ir bu- 
vo apsivynioję į antrą aukštą vedančių laiptų turėklus. 

Aplinkui tvyrojo netvarka - ant stalų ir židinio lentynos voliojosi žur- 
nalai ir knygos, puodeliai ir lėkštutės, skrybėlaitės ir pirštinės. Minkšta- 
me krėsle patogiai įsitaisė raudonas guminis šildytuvas, o bulvių trašku- 
čių pakelis gulėjo ant sukamosios taburetės šalia pianino. 

Kara atsiprašė už netvarką, sustojo, nusimetė batelius, ir, likusi vie- 
nomis kojinėmis, nužingsniavo svečio priešakyje. 

- Puodelį kavos? 

Lasiteris nusekė paskui ją į virtuvę - didžiulį kambarį su daugybe du- 
rų, iškirstų vienoje sienoje. Jis atsisėdo prie senovinio medinio stalo, o Ka- 
ra ėmėsi ruošti kavą. 

- Vadinasi, matėtės su Honora? 

- Taip, bet ji man nelabai padėjo. 

- Vargšelė Honė, - atsidusdama tarė Kara. - Vaidina kietaširdę raga- 
ną, oiš tiesų visa nesava iš sielvarto. Man labai dėl jos neramu. 

- Taiji mane suklaidino? - nelabai tvirtai ištarė Lasiteris. 

- O, ašjau žinau, kokia kale ji gali būti. Bet, patikėkit manim, Tilz - 
Matilda - buvo vienintelė būtybė, kurią Honora mylėjo. Na ir, žinoma, 
Martiną. 

Lasiteris pakėlė galvą. 

- Man ji tvirtino priešingai. 

Skambtelėjo taimeris. Kara ruošė kavą ekspreso aparate, lygiais ir 
įgudusiais judesiais spaudydama rankeną. 

- Nesąmonės, - metė ji, stumdydama puodelius. - Būtent dėl jos elge- 
sio man ir neramu. Jūs matėte jos namą ir negalėjote nepastebėti, kokia 
santūri ji pati. Honora prisiverčia taip elgtis. Palaukit, aš parodysiu jums 
jos piešinius. 

„Pastačiusi ant stalo padėklą su dviem grublėtais puodeliais, fajansine 
cukrine ir kartonine grietinėlės pakuote, Kara nuėjo prie tolesnės sienos 
ir grįžo su įrėmintu, plunksna pieštu Pikadilio aikštės vaizdu. 

- Tik pažvelkit, - tarė ji, rodydama į paveikslą. - Mano manymu, čia 
- visa Honė. Tokią nuobodybę retai pamatysi. 

Honora Henderson pavaizdavo vieną iš garsiausių pasaulio aikščių. 
Piešinio kompozicija buvo nuostabi, atlikimo technika nepriekaištinga, 
regėjimo kampas gniaužė kvapą. Tačiau miesto peizažas buvo atkurtas 
su kuo detaliausiu tikslumu - nepraleista nė viena smulkmena - dėl ko 
meno kūrinys akimirksniu virto negyva fotografija. 

- Atrodo, suprantu, ką norite pasakyti, - pratarė Lasiteris. 

Kara pamaišė kavą lazdele. 

- Honora priklauso tam tipui žmonių, kurie, psichoterapeutų tvirtini- 
mu, "atsisako" priimti realybę. Tačiau dabar ji neigia ne patį Tilės ir 
Martino mirties faktą, o tik tai, kad tas faktas jai svarbus. Jai nusispjaut, 
todėl jų mirtis nesvarbi. Ji tarsi neegzistuoja. 

Ji gurkštelėjo kavos ir sudejavo iš malonumo. Kava buvo labai gera, 
o pati Kara Beiker - gana viliojanti, tačiau Lasiterio visiškai nedomino jos 
grožybės, ir tai kėlė jam nerimą, nes paprastai tokio tipo moterų jis geis- 
davo. Dabar potraukis buvo tik intelektualinis, ne fizinis. 

- Hmmm, - nutęsė Kara, suėmusi puodelį abiem rankom ir klausia- 
mai žvelgdama į pašnekovą. Ji aiškiai laukė, kada jis pagaliau prašneks. 

- Honora sakė, kad dėl vaiko išmetė Matildą iš namų, - pratarė Lasi- 
teris. - Pasakė, kad seseriai pastojus jos išsiskyrė. 

- Nie-kai, - atrėžė Kara. - Honora buvo tiesiog sužavėta galimu kūdi- 
kio atsiradimu. Ji valandų valandas tyrinėdavo naujausias dirbtinio ap- 

vaisinimo technikas, ji lygino įvairių klinikų privalumus ir darė viską už 
Tilz - skambindavo daktarams, stebėdavo, kaip ji geria vaistus ir ką val- 
go. Žodžiu, rūpinosi viskuo. 

- Tai visai ne ta moteris, kurią aš mačiau, - linguodamas galva, paste- 
bėjo Lasiteris. 

- Klausykit, jūs galit manim netikėti, tačiau netikėti Tilz tiesiog kvai- 
la. - Kara pasilenkė. - Savo testamente ji paskyrė Honorą Martino globė- 
ja. Dėl persikraustymo... tai sugalvojo viena Tilz. Ji bijojo, kad kūdikis 
trukdys Honorai dirbti. Jos ieškojosi sau užmiesčio namo, kur galėtų 
kartu praleisti savaitgalius. Bet čia.. - Kara netikėtai nutilo ir šniurkštelėjo 
nosimi. - Atleiskit. Man taip trūksta Tilz. Mes draugavome visą gyveni- 
mą, nuo ankstyvos vaikystės, ir svajojome išlikti draugės, kai pasensime. 
Tokiomis, kurios nešioja juokingas skrybėlaites ir Akiai Provanse arba 
Toskanoje, arba... 

Po šių žodžių Kara nesusitvardė ir įsiraudojo. Ušikkėksusi veidą del- 
nais ji išbėgo iš virtuvės sumurmėjusi: 

- Atleiskit... Atsiprašau... Tuoj grįšiu. 

Lasiteris atsiduso ir susimąstė apie savo pokalbį su Kara Beiker. Jie 
užstrigo ties seserų Henderson santykiais. Reikėtų užvesti pokalbį apie 
tai, kas jį iš tiesų domina. Reikia paklausti, kas ir kodėl, Karos nuomone, 
galėjo nužudyti Matildą ir Martiną, pasidomėti įtariamaisiais ir gandais. 
Iš savo pusės, reikėtų papasakoti apie Ketę ir Brendoną - gal ji ras ką 
nors bendro tarp savo draugės ir jo sesers. 

Džo išplovė ir pastatė į džiovyklą kavos puodelius, tuomet priėjo prie 
šaldytuvo padėti grietinėlės. 

Saldytuvas buvo didžiulis, ypač Anglijai, kur buvo mėgiami nedideli 
buitiniai prietaisai. Beveik visas jo dureles dviem ar trim sluoksniais den- 
gė magnetukais prisegti popieriaus lapeliai. Iš esmės, priešais Lasiterį bu- 
vo tikras muziejus su eksponatais: užrašais pieštuku, ant skiautelių pa- 
braižytais telefonų numeriais, baudos kvitais už parkavimąsi ne vietoje ir 
vaikiškais piešiniais. 

Durelės nepasidavė, ir Lasiteris negrabiai užkabino vieną magnetu- 
ką. Šūsnis lapelių nuskrido ant grindų. Jis pakėlė juos, kad priklijuotų į 
vietą, ir tuo pat metu jo akys užkliuvo už nedidelio atviruko. 

“ Lasiteris spoksojo į jį, lyg suakmenėjęs. Lygiai tokį pat atviruką prieš 
daugelį metų jis gavo iš Ketės. Ant uolėto kalno išsibarstęs nedidelis Ita- 
lijos miestelis, supamas viduramžiškos sienos. Pačiame centre, ovale, bu- 
vo pavaizduotas viešbutis - atviruko užsakovas. Užrašas po mielu nedi; 
deliu pastatėliu skelbė: “Pensionas “ Akila". 

Lasiteris labai gerai prisiminė Ketės atviruką ir tą dvejopą jausmą, 

kurį pajuto, jį perskaitęs. Tiksliau, ne perskaitęs, o peržvelgęs, nes tai bu- 
vo viena iš kvailų sesers išmonių. Ant atviruko ji nupiešė keturis piešinė- 
lius - pilvą glostančią ranką, ir kiekviename piešinėlyje pilvas buvo vis di- 
desnis. Tai galėjo reikšti tik viena - “/užkibau". Atvirukas buvo pasirašy- 
tas didžiąją “ A", gulinčia ant šono - "aljansas". 

Iki pat sesers kelionės į Italiją Džo įtikinėjo ją atsisakyti šios idėjos. 
Beprotiškai vaiko medžioklei Ketė jau buvo iššvaisčiusi daugiau kaip še- 
šiasdešimt tūkstančių dolerių ir trejus savo gyvenimo metus. Daugkarti- 
niai nesėkmingi bandymai išsekino ją tiek fiziškai, tiek emocionaliai. Ke- 
tė darėsi vis trapesnė ir liguistesnė. Žinia apie tai, kad ji išvažiavo į užsie- 
nį, į kažkokią nežinomą kliniką, sukėlė jam nerimą. Lasiteris patikrino 
įstaigą ir su nuostaba sužinojo, kad ji turi kuo puikiausią reputaciją. 

Gavęs atviruką, jis išsigando, kad Ketė džiaugiasi per anksti. Kartą 
jos nėštumas - apvaisinimas įvyko vienoje iš Šiaurės Karolinos klinikų - 
baigėsi persileidimu. Ketė buvo nusivylusi ir ilgai liūdėjo. Lasiteris neno- 
rėjo, kad ji dar sykį išgyventų ką nors panašaus. 

Kara Beiker užtiko jį skaitantį atviruką, nuimtą nuo šaldytuvo. 

“Mieloji K. 

Čia labai gražu ir ramu. Begaliniai galvas nulenkusių saulėgrąžų lau- 
kai. Laikyk špygas. Su meile, 

Tilz“. 

- A... - išspaudė apstulbusi Kara Beiker ir tuojau pat užsičiaupė, lyg 
negalėdama patikėti savo akimis. 

Paskui su dirbtine šypsena ir arktiniu šalčiu akyse ji tarė: 

- Žinot, man atrodo, jums geriau išeiti. 

- Atleiskit, - Lasiteris aukštai iškėlė atviruką, kaip dažnai iškeldavo 
daiktinį įrodymą prieš prisiekusiuosius. - Aš skaičiau jūsų laišką. Aš... dė- 
jau į šaldytuvą grietinėlę ir numečiau popierius, o šis atvirukas... 

Kara suspėjo persirengti sportinėmis kelnėmis ir senu laisvu megzti- 
niu. Veidas buvo.paburkęs, o akys paraudusios. Matėsi, kad ji smarkiai 
verkė. Kara paėmė atviruką ir prilipdė prie šaldytuvo. 

- Tai tas pats miestas, kuriame buvo klinika. Ten, kur Tilz pastojo. To- 
dėl aš jį ir išsaugojau. 

- Montekastelo di Pelja. 

Atrodė, ji jo negirdi. 

- Aš net buvau ten nuvažiavusi, kad palaikyčiau ją už rankos. Ten 
taip gražu. Nuostabus miestelis Umbrijoje. - Dar vienas atodūsis. - Ir Tilz 
buvo tokia... laiminga. Aš atsivežiau didžiulį šampano butelį, visai pa- 
miršusi, kad ji negali sau leisti nė gurkšnelio. Mes išsikvietėme taksi ir 
palaistėme šampanu pievelę priešais kliniką. 

- Ką jums pasakojo Rojus? 

- Koks Rojus? - nesuprasdama paklausė ji, bet paskui, prisiminusi, 
pasakė: - Ak taip, jūsų kolega. 

- Jis sakė, kodėl aš čia? 

Kara mąsliai persibraukė plaukus. 

- Jis kalbėjo kažką apie jūsų seserį ir jos vaiką. Kažkaip susiję... su 
Tilz. 

- Aš perskaičiau atviruką tik todėl, kad... 

- Niekai. Nesirūpinkit. 

- Jūs nesuprantat. Sesuo atsiuntė man lygiai tokį patį atviruką. Ji pas- 
tojo toje pačioje klinikoje po daugelio nesėkmingų bandymų metų. 

- Kaip Tilz. - Kara nurijo seilę. - Barezio klinika. - Jos akys staiga išsi- 
plėtė, ir, užvertusi galvą, ji riktelėjo: - Ir jūs manote... ką? Ne, negaliu pa- 
tikėti! | | 

- Pats nežinau, ką manyti, - palingavo galva Lasiteris. - Bet visa tai 
labai keista. Matilda niekuomet neminėjo žmogaus, pavarde Grimaldis? 
Frankas Grimaldis. | 

- Ne, - papurtė galvą Kara. 

Jis paklausė, ar galėtų pasinaudoti jos telefonu. Kara kažkaip keistai 
sėn. 

- O aš, turbūt, įlįsiu į vonią, - tarė ji. 

Lasiteris sulaukė, kol namo šeimininkė išnyks už durų, ir ėmė skam- 
binti į Prahą. Praėjo dešimt minučių, kol jam pavyko susijungti su Čeki- 
jos sostine, paskui teko laukti, kol detektyvas Janačekas prieis prie telefo- 
no. 

- Taip? 

- Francai, čia Džo Lasiteris, Džimo Riordano draugas. 

- Ak taip, - su įtampa balse tarė čekas. - Linkiu daug laimės Naujai- 
siais metais. 

Lasiteris pasidalino su juo savo atradimu. 

- Turiu tik vieną klausimą Iržiui Reineriui, - tarė jis. - -Arj jo Žmona 
lankėsi dirbtinio apvaisinimo klinikoje? Jei taip, tai kur? Noriu žinoti, ar 
tai nebuvo Barezio klinika Italijoje. 

- Paklausiu pono Reinerio, - pasakė Janačekas. -Jūs perskambinsit? 

- Žinoma. 

- Tarp kitko, palaukite! Paskambinsiu jam dabar pat, kitu aparatu. 

Lasiteris kelias minutes sėdėjo su rageliu rankoje, vėl ir vėl prasukda- 
mas mintyse įvairiausias versijas. Jei Iržio Reinerio žmona pastojo Bare- 
zio klinikoje, nusikaltimus siejantis ryšys nustatytas. Kažkas sekė ten 


pradėtus vaikus ir vieną po kito juos žudė. Kūdikių žudynės. Kaip kara- 
liaus Erodo laikais? Bet kodėl? Jis pabandė rasti paaiškinimą - vieną ne- 
įtikėtinamesnį už kitą, - kai ragelyje pasigirdo girgždantis Janačeko bal- 
sas. Lasiteris prispaudė ragelį prie ausies. 

- Alioooo, - nutęsė detektyvas. 

- Taip. - Lasiteris sulaikė kvėpavimą. 

- Iržis iš pradžių nenorėjo atsakyti. Niurzgė: “Kodėl to klausiate?" 

- Gerai. Taigi... 

- Aš sakau: “Irži, tavo šeimą išžudė. Atsakyk man į šį klausimą“. Ir jis 
atsakė, jog kaip vyras labai drovėjosi, kad žmona negali nuo jo pastoti. 
Pastojo padedant gydytojui. Aš toliau spaudžiau: “Kokiam gydytojui? 
Kur?" Suprantat, negalėjau juo pasitikėti. Jei pats būčiau jam pasakęs 
klinikos pavadinimą, jis galėjo atsakyti "taip" arba "ne" vien tam, kad 
atsikabinčiau. Galiausiai jis palūžo: “Barezio klinikoje Italijoje“. 

- Uff, - atsikvėpė Lasiteris. 

- Važiuosit tenai? Į kliniką? 

- Ten bus kita mano stotelė. 

Jie dar šiek tiek pasikalbėjo, ir Lasiteris pažadėjo pranešinėti čekui 
naujienas. 

Jam padėjus ragelį, į kambarį įėjo Kara Beiker. Ji atrodė linksma ir 
atsigavusi, vilkėjo sniego baltumo frotinį chalatą. Kara palietė jį ir pa- 
žvelgė žvilgsniu, iškalbingai bylojančiu, kad po chalatu daugiau nieko 
nėra. 

Lasiterį ir patį nustebino tai, kad jis papurtė galvą. Nesuprato savo 
abejingumo. Kara buvo beprotiškai patraukli, bet užuot apkabinęs ir pri- 
sitraukęs ją artyn, jis papasakojo jai, ką išgirdo iš Janačeko, ir, padėkojęs 
už kavą, pakilo. 

- Neturiu žodžių apsakyti savo dėkingumui už iš tiesų neįkainojamą 
pagalbą, - tarė jis. - Būčiau užtrukęs ištisus mėnesius... 

- Kurgi ne, - pasakė Kara bespalviu, tarsi distiliuotas vanduo, tonu. 

Lasiteris pažvelgė į ją ir giliai atsiduso: 

- Reikia eiti. 


25 skyrius 


Lasiteris stovėjo prie lango viešbučio kambaryje, rankoje laikydamas 
viskio stiklinę ir stebėjo čiurkšlėmis besipilantį lietų. Audra ritmingomis 
bangomis plakėsi į stiklą. Atrodė, kad tai kvėpuoja naktis. Įkvėpia... iš- 
kvėpia... įkvėpia... iškvėpia... Kai danguje užgesdavo eilinis žaibas, nak- 

tis už lango tapdavo dar juodesnė. Viešbučio kiemas, nutviekstas ryškios 
šviesos, trumpam tapdavo panašus į teatro dekoraciją. Tomis akimirko- 
mis Lasiteris matydavo, kaip sunkūs lašai dūžta į akmeninį grindinį ir 
kaip blizga šlapios pastato sienos. Akimirksniui iš nebūties išnirdavo ne- 
aiškūs aukštų namų siluetai, paskui pasigirsdavo griaustinis, ir jo aidas 
dar ilgai risdavosi virš miesto. 

Lasiteris klausėsi švilpiančio lietaus šniokštimo, maišė stiklinėje ledą 
ir mąstė apie tai, ką žino. Vaikus, pradėtus Italijos dirbtinio apvaisinimo 
klinikoje, žudo. Ir tai daro religinis fanatikas, religinio pasauliečių susivie- 
nijimo, vadinamo “Umbra Domini“, narys. 

Bet kaipgi “Umbra" susijusi su šiais nusikaltimais? Žinoma, Bepį, ti- 
riantį šios organizacijos veiklą, nužudė... “Nors, iš kitos pusės, - teigė sau 
Lasiteris, - aš buvau ne vienintelis jo klientas“. Jis įtarė, kad už sumušimo 
Neapolyje stovi dela Torė, bet ir šiuo atveju neturėjo jokių įrodymų. Gri- 
maldis ir dela Torė nešiojosi vienodus švęsto vandens buteliukus. Faktas, 
žinoma, labai įdomus, bet kas iš to? Gal tokius flakonėlius įteikdavo vi- 
siems “mėlyniesiems" - ištikimiausiems “Umbra Domini“ pasekėjams. 
Galbūt vandenį pašventino dela Torė arba popiežius. Gal jį atgabeno tie- 
siai iš Lurdo. Bet kuriuo atveju lieka vienintelis klausimas: “Na ir kas iš 
to?" | : 

Džo pagalvojo apie pervedimą telegrafu. Pinigų paskirtis - o suma 
buvo nemenka! - nežinoma. Jie galėjo būti susiję su Grimaldžio veikla 
labdaros organizacijoje “Salve Caelo“ - pirkti ginklams ar papirkinėti 
serbams, tačiau ši prielaida atrodė pritempta. Pinigus pervedė prieš pat 
prasidedant vaikų žudynių serijai, tačiau faktas, kad nusikaltimus vykdė 
po pervedimo, nieko neįrodo. Visi teisininkai puikiai žino posakį: “Po to 
- nereiškia dėl to“, - nors jis ir ne visuomet būna teisingas. 

Lasiteris gurkštelėjo viskio, mėgaudamasis jo prieskoniu: dūmo, šiek 
tiek - net vaistų. Dabar jis žino daug daugiau, nei prieš mėnesį, tačiau į 
pagrindinį klausimą: “Kodėl?" iki šiol neranda atsakymo. 

Nusikaltimų priežastis liko mįslinga, ir, blogiausia, Lasiteris neturėjo 
jokių teorijų. Jis nepajėgė įsivaizduoti giliai tikinčio Žmogaus, žudančio 
nekaltus kūdikius, ir “Umbra Domini" - religinės organizacijos, tegul ir 
reakcingos, kovojančios su vaikais. “/Umbra Domini“ brošiūrose dirbti- 
nis apvaisinimas buvo smerkiamas, tačiau vargu ar tai galėjo būti žmog- 
žudysčių priežastis. Už nusikaltimų stūksojo kažkas daugiau, ir kur kas 
baisesnio. Tačiau kas? 

Naktis už lango vis dar pulsavo. Plykstelėjo žaibas, ir griaustinis vėl 
sudrebino dangų. Lasiteris, siurbčiodamas viskį, vaikščiojo pirmyn-at- 
gal. Koks bebūtų atsakymas, paprasčiausia jį gauti Barezio klinikoje. Tai 

reiškė rytinį skrydį į Romą, automobilio nuomą ir trijų valandų trukmės 
kelionę į Montekastelo. Jis išsinuomos kambarį pensione i ir tada 
pradės veikti. 

Isijungęs kompiuterį, Lasiteris užsirašė kelias pastabas apie Hender- 
sonų ir Penjų nužudymą, vis pasitikslindamas su užrašais bloknote. Iš- 
saugojęs informaciją kietajame diske, ją užšifravo ir, prijungęs modemą 
prie viešbučio telefono, persiuntė bylą į savo namų kompiuterį. Paskui iš- 
siuntė pranešimą Džudei, paaiškindamas, kur jį bus galima rasti arti- 
miausiomis dienomis. 


Dieną, pusę ketvirtos, Lasiteris pravažiavo viduramžiškus Todžio - 
klestinčio miestelio, nusidriekusio ant kalvos Umbrijos lygumoje - var- 
tus. Jam pasakė, kad vietovių žemėlapį jis ras turistų biure šalia centrinės 
aikštės. Vadovaudamasis šia informacija, Lasiteris klusniai sekė nuorodo- 
mis su užrašu “Centras. Persekiojamas nekantraus taksisto, jis tol vin- 
giavo siauromis gatvėmis, kol netikėtai išnėrė į Liaudies aikštę - erdvią, 
grįstą pilkais akmenimis ir supamą iš tos pačios medžiagos tryliktajame 
amžiuje pastatyto namo. Prie skardžio, žvelgiančio į Perudžos pusę, 
krašto, buvo įrengta automobilių stovėjimo aikštelė. 

„Žaliauniformis tarnautojas iškart pareikalavo i iš jo pinigų. Lasiteris 
gūžtelėjo pečiais, ir, tarsi pats bukiausias iš turistų giminės, leido vyrukui 
pačiam pasiimti reikiamą sumą iš atkišto pakelio. Sis pasiėmė šešis šim- 
tus lirų, o paskui delikačiai, dviem pirštais, lyg pincetu, išsitraukė dar 
šimtą. Kilstelėdamas antakius, dūrė sau į krūtinę. “Arbatpinigiai", - su- 
prato Lasiteris ir linktelėdamas sutiko. Tarnautojas kruopščiai užpildė la- 
pelį, iš informacijos gausos panašesnį į anketą, nei į kvitą, ir pabruko jį po 
kiemsargio šluota. 

- Kur turistų biuras? - paklausė Lasiteris. 

- Aaa... Taip. - Žalioji uniforma išrėžė visą kalbą, kurią užbaigė gyva- 
tišku rankos mostu. - Su, šu, šu, - susakė tarnautojas, keldamas ranką į 
dangų, tarsi rodydamas kryptį. - Ten! 

Savo paties nuostabai Lasiteris, sekdamas nurodymais, kurių nesu- 
prato, atsirado tiesiai prie turistų biuro durų. Čia sėdinti dama sąlyginai 
kalbėjo angliškai, bet, ko nori klientas, suprato tik iš dalies. Greitai žings- 
niuodama nuo vienos medinės spintos prie kitos, ji ištraukė detalų Um- 
bijos žemėlapį, Todžio ir apylinkių planą, kuriame buvo ir Montekastelo, 
vietos švenčių sąrašą, kortelę su miesto herbu ir keturis atvirukus su 
Umbrijos vaizdais. 

Lasiteris padėkojo damai ir, paėmęs nuo jos stalo rašiklį, brūkštelėjo 
popieriaus lape: “Barezio klinika - Montekastelo?" 

Išvydusi užrašą, moteris paniuro ir suvaidino gana sudėtingą panto- 
mimą. Ji pakėlė rankas į lubas, pakrutino pirštus, o paskui rankas nu- 
svarino. Tuo pat metu ji, išpūtusi akis, užsikosėjo. 

Spektaklį palydėjo vienintelis šūksnis: 

- Pu-u-ff! 

Lasiteris nieko nesuprato, bet, narsiai nusišypsojęs, apsimetė, kad su- 
pranta. 

- Taip taip, - tarė jis. - Jokių problemų. 

Moteris nudelbė jį skeptišku žvilgsnių, bet, nieko daugiau nevaidinda- 
ma, paėmė žemėlapį ir tvirta ranka nužymėjo kelią į kliniką ir į pensioną 
“Akila". Pastaruosius ji pažymėjo žvaigždutėmis ir grąžino žemėlapį. 

Pasiėmęs automobilį iš aikštelės, Lasiteris išskleidė žemėlapį ant kelei- 
vio sėdynės ir pabandė įsiminti jame nurodytą kryptį. Greitai, sekdamas 
nuorodomis, jis išvažiavo pro vartus ir tuojau pat atsidūrė kaimo vietovė- 
je. Po kelių serpantino kilpų Lasiteris išvažiavo į lygų kelią, nusidriekusį 
siauros upelės pakrantėmis. 

Po penkių minučių jis nusigavo iki pagrindinio orientyro - firmos 
“Adžip" benzino kolonėlės. Čia upė susiaurėjo iki penkių metrų, tačiau 
žemėlapyje šis upelis buvo pavadintas išdidžiu Tibro* vardu, o ir ant tilto 
per upelį stovėjo nuoroda: “Tibras". 

Dar už kokių penkių mylių Lasiteris pravažiavo aikštelę su stovin- 
čiais mėlynais sunkvežimiais ir medelyną. Medžiai, susodinti lygiomis ei- 
lėmis it žemės ūkio kultūros, atrodė keistai. Už plantacijos kelias šakojosi 
į dvi dalis. Lasiteris stabtelėjo šalikelėje ir pažvelgė į žemėlapį. Dešinėje 
buvo Montekastelo - siena apsupta gyvenvietė, nusidriekusi skardžio vir- 
šuje. Jis pažino miestelį iš atviruko, kabojusio ant Karos Beiker šaldytuvo. 
Matyt, fotografas stovėjo kažkur netoliese. 

Kairiąją kelio atšaką buvo pažymėjusi turistų biuro darbuotoja, ir La- 
siteris nuvažiavo ja - pro žiemojančių kukurūzų su Žemai nupjautais 
stiebais laukus, alyvų giraites ir kuklius namelius. 

Štai jis ir atvyko. Kairėje kūpsojo pora masyvių akmeninių vazonų su 
nudžiūvusiais augalais, ant kalto geležinio kronšteino kabojo skydas su 
elegantišku kursyvu užrašytais žodžiais: | 

BAREZIO KLINIKA 

Palei kiek viršun einantį ir darantį posūkį privažiavimo keliuką stie- 
bėsi aukšti liekni kiparisai. Pravažiavęs vazonus ir nuriedėjęs dar pusę 
mylios, Lasiteris atsidūrė ant kalvos viršūnės, iš kur pamatė si ir 
tas vaizdas sukrėtė jį iki pat kaulų smegenų. 


*Didžiausia Italijos upė. 

Jei pastatas nebūtų buvęs pastatytas iš tos pačios pilkos klinties, kaip 
ir vazonai prie įvažiavimo, iš jo nebūtų likę nieko, išskyrus pajuodavu- 
sias nuogriuvas. Būtent tai ir bandė jam pavaizduoti moteris turistų biu- 
re. 

Dūmai. Ugnis. Puu-ff! 

Iš Barezio klinikos liko beveik vieni pelenai - jei taip galima sakyti 
apie pastatą iš akmens. Ten, kur nuo karščio sutrūkinėjo siūlių klintis, 
mūro akmenys sukrito ant žemės į bjaurias, juodas krūvas. Iš dešiniojo 
namo sparno neliko nieko, išskyrus krosnį, apsuptą apanglėjusių nuolau- 
žų. Kitas sparnas išliko geriau, bet ir ten namas Žiojėjo atviras dangui. 
Likusi be stogo, langų ir durų, klinika priminė antikos griuvėsius, o ne 
pastatą, sudegusį visai neseniai. 

Lasiteris, lipdamas iš mašinos, žvelgė į griuveną. 

Sudegusios klinikos vaizdas jam priminė tą baisųjį rytą, kai jis nuva- 
žiavo prie Ketės namų ir pamatė, kas išjų liko - apanglėjęs medis ir ap- 
svilęs, pajuodęs metalas. | 

 Otaip patir išniekintą Brendono kapą. Policija padarė viską, ką ga- 
lėjo, bet Lasiteris prisiminė nuverstą antkapį, sumintas į purvą gėles, suo- 
džių pėdsakus drėgnoje raustelėjusioje žemėje ir išbarstytų pelenų ruo- 
žus. 

Jis suvirpėjo, ir kūnas pasidengė šiurpuliukais. Stuburu ėmė lėtai kilti 
šaltis, ir Lasiterį užvaldė juoda neviltis. Jis pajėgė išsilaikyti ant kojų, tik 
visu kūnu atsirėmęs į mašiną. Kodėl nutinka taip, kad, kur tik jis beban- 
dytų ieškoti pagalbos, randa tik išdegusią dykumą? 

Dabar, kai nebeliko Barezio klinikos, jo tyrimas greičiausiai baigsis. 
Ojuk visai neseniai Džo, regis, užčiuopė tai, kas siejo keturių moterų 
mirtį. Ir štai dabar ši bendra grandis sunaikinta. Negailestinga ugnis ją 
nušlavė nuo žemės paviršiaus. 

Staiga Lasiteris išgirdo savo paties atodūsį. Jis ėmė prarasti pasitikė- 
jimą. Pirmą kartą nuo sesers mirties ėmė abejoti, kad jam pavyks išsiaiš- 
kinti, kodėl ją ir Brendoną nužudė. 

Jis neryžtingai grįžo ten, kur kelias šakojosi į dvi dalis, ir, pasukęs į 
kairę, nuvažiavo viršun - į Montekastelo ir pensionato “ Akila" pusę. Sau- 
lė jau ritosi vakarop, ir miestelis liepsnojančių debesų fone atrodė kaip 
neįveikiama tvirtovė. 

Nuolaidus pakilimas tapo daug statesnis, ir kelias link sienos apsupto 
miestelio pradėjo vingiuoti grakščia spirale. Persijungęs į antrą bėgį, o 
paskui ir į pirmą, Lasiteris neatitraukė akių nuo lėtai šliaužančios į viršų 
termometro rodyklės. Tik po dešimties ilgų minučių automobilis pri- 
šliaužė skardžio viršų. 

Džo atsidūrė savotiškame miesto priimamajame po atviru dangumi. 
Keli namai, prilipę prie skardžio nedidelio skverelio, apsodinto pinijomis, 
pakraštyje. Jų pavėsyje prie gražaus fontano sėdėjo moterys, nenulei- 
džiančios akių nuo savo mažų vaikučių. Likusi erdvės dalis buvo skirta 
automobilių stovėjimo aikštelei, ir Lasiteris pamatė, kad penkios vietos 
joje rezervuotos pensionui "Akila". 
ant aprūdijusio metalinio šviestuvo stulpo kabojo raudona dėžė su užra- 
ži | 

AKILA 

Lasiteris pakėlė vyriais pritvirtintą dangtelį ir išsitraukė iš dėžės storo 
kartono kortelę. 

Vienoje kortelės pusėje buvo nubraižyta schema - kaip nusigauti iki 
pensionato, kitoje - keli kvadratėliai su piešiniais. Pirmasis vaizdavo, ma- 
tyt, patarnautoją - dryžuotos kelnės, šypsena nuo ausies iki ausies ir ci- 
lindras su užrašu “Akila". Patarnautojas Žingsniavo nuo stovėjimo aikš- 
telės, kiekvienoje rankoje laikydamas po du lagaminus - penktąjį nešėsi 
po pažastimi. Antrame kvadratėlyje patarnautojas j jau stovėjo pensiona- 
to vestibiulyje, pagarbiai susilenkęs prieš didingos išvaizdos damą. Šali- 
mais, išrikiuoti pagal dydį, laukė lagaminai. “Gana efektingas informa- 
cijos pateikimo būdas“, - pagalvojo Lasiteris. Jam pačiam, laimei, džiu- 
giojo patarmnautojo paslaugos nebuvo reikalingos. 

Su žemėlapiu rankoje Lasiteris priėjo prie skardžio krašto ir pažvelgė 
bedugnėn. Jis išvydo tamsia lyguma vingiuojančios upės juostą, o tolu- 
moje - mirgančias Todžio šviesas. Dirstelėjęs žemyn, Lasiteris su nuosta- 
ba pamatė nedidelę futbolo aikštę. Tuzinas berniūkščių, pasidaliję poše- 
šis, gęstančioje dienos šviesoje su užsidegimu vaikėsi kamuolį. 

Didžioji aikštės dalis kabojo virš skardžio, paremta galingomis kon- 
solėmis. Visą žaidimui skirtą erdvę juosė juodas tinklas, pritvirtintas prie 
metalinių stulpų. Jo dėka žaidėjams nereikėjo nuolatos šokinėti į bedug- 
nę atsinešti kamuolio. 

Įprastomis aplinkybėmis Lasiteris būtinai būtų užtrukęs ir pažiūrėjęs 
žaidimą, bet jau gerokai sutemo, ir reikėjo nusigauti iki pensionato, kol 
dar galima buvo šį tą įžiūrėti. 

Automobiliai, matyt, į miestą nebuvo įleidžiami, ir, įėjęs pro arką sie- 
noje, jis iškart suprato kodėl. Nė vienas automobilis į miestą tiesiog ne- 
įvažiuotų. Lasiteris perėjo sienoje iškirstą tunelį, ir atsidūrė pačioje Di- 
džiosios gatvės pradžioje - iš akmenų sudėti laiptai perėjo į viduramžiš- 
ką gatvelę, tokią siaurą, kad Lasiteris, išskėtęs rankas, galėjo paliesti 


abiejose jos pusėse stovinčius namus. Gatvė vėl perėjo į tunelį - šį kartą 
po pilku akmeniniu pastatu, o vėl išnirusi į šviesą virto mažyte aikšte. 

Kelias visą laiką kilo į kalną, ir, kai Lasiteris pamatė ant sienos šalia 
masyvių medinių durų kabančią ovalo formos iškabą, jis jau sunkiai al- 
savo. Iškaboje ryškiomis raidėmis puikavosi: 

PENSIONAS "AKILA" 

Lasiteris nepatikėjo savo akimis. Pensionai paprastai būna gana kuk- 
lūs, tačiau “ Akila" buvo įsikūrusi dailiame pastaie - savotiškuose nedide- 
liuose rūmuose. 

Ant drožinėtų durų kabojo lentelė su užrašu “Prašom užeiti“, ką La- 
siteris tuojau pat ir padarė, atsidurdamas didžiuliame vestibiulyje - mar- 
murinėmis grindimis ir neperkrautame baldais. Pora gobelenų ant sienų, 
juodas tviskantis rojalis ir keli senoviniai rytietiški kilimai ant grindų. Už 
masyvaus medinio stalo, visiškai tuščio, neskaitant metalinio atvirukų 
stovo ir registracijos knygos, sėdėjo kokių penkiasdešimties metų vyras, 
dėvintis tamsiai mėlyną palaidinę su auksiniu herbu. Jis buvo beveik te- 
atrališkai gražus. 

Lasiteris, vis dar sunkiai alsuodamas, priėjo prie stalo. Šonuose pulsa- 
vo skausmas. | 

.- Džo Lasiteris, - ištarė jis, veltui ieškodamas itališko atitikmens žo- 
džiui "rezervuoti", bet žmogus už stalo staiga prakalbo angliškai. 

Ak taip. Sveiki atvykę į “Akilą", - tarė jis su britiškų akcentu. - Ar 
turite bagažo? Galėčiau nusiųsti Tonijo jo paimti. 

- Jūs kalbate angliškai? - nesusilaikė Lasiteris. 

- Taip... tam tikra prasme. Iš tiesų aš esu anglas. 

- Atleiskit. Tiesiog labai nustebau. 

- Ne jūs vienas. Dauguma stebisi. Montekastelo gimtąją kalbą gir- 
džiu nedažnai, nors vasarą pas mus užsuka svečiai, besilankantys Kjan- 
tišyre. 

- Toskanoje? - nusijuoke Lasiteris. 

- Taigi. Tuomet čia išgirsi tik anglų kalbą, ypač rugpjūtį. O sausį... 

Jis nutilo, suteikdamas Lasiteriui galimybę paaiškinti, kodėl šis pasi- 
rodė Montekastelo tokiu neįprastu metu. Lasiteris atsakydamas nusišyp- 
sojo, tačiau nutylėjo. | 

- Ką gi! Jei pasirašysite registracijos žurnale ir atiduosite man pasą 
kelioms valandoms... Palydėsiu jus į jūsų kambarį. 

Jis atvertė registracijos knygą ir įteikė Lasiteriui rašiklį. Kokia laimė, 
kad šis žmogus kalba angliškai! Jis gali žinoti apie Barezio kliniką ir jai 
vadovavusį žmogų. Bet iš pradžių Lasiteris norėjo nusimaudyti po dušu 
ir šiek tiek pamąstyti. 

Jis nusekė paskui vyriškį, kuris užsispyrė nešti jo lagaminą. Plataus 
koridoriaus sienos buvo nukabinėtos erelio formos kandeliabrais iš kaltos 
geležies. Kiekvienas plėšrusis sparnuotis laikė naguose po storą baltą 
žvakę. | 

Kambarys buvo erdvus, su labai aukštomis lubomis ir antikvariniais 
baldais. Parodęs į seną, vabalų apgraužtą spintelę, vyriškis tarė: 

- Joje rasite televizorių. 

Nepaisant senoviškos kambario išvaizdos, jame buvo įrengti naujausi 
šildymo radiatoriai ir pati šiuolaikiškiausia vonia su marmurinėmis 
grindimis, lentynėle rankšluosčiams šildyti bei baltu frotiniu chalatu. 

- Matau, jūs nustebęs, - pasakė vyriškis. 

- Greičiau jau laimingas, - atsakė Lasiteris. 

Vyras lengvai linktelėjo galva ir atitraukė užuolaidas, kurios dengė 
prancūziškas dureles, vedančias į nedidelį balkonėlį. Jie abu peržengė 
slenkstį. Jau buvo sutemę, ir tik vakaruose dar švytėjo menkutis violeto 
lopinėlis. | 

- Tokią giedrą naktį, kaip šiandien, iš čia galima matyti Perudžą, - 
tarė gražuolis britas, rodydamas į padūmavusią pašvaistę tolumoje. - 
Štai ten. | 

Jie grįžo į kambarį, ir pensionato šeimininkas patraukė link durų. 
Kiek padvejojęs jis tarė: 

- Jei jums prireiktų fakso ar kopijavimo aparato, mes juos, žinoma, 
turime. Šiame juodame krepšyje yra kompiuteris, o apačioje, šalia stalo 
įmontuotas įtampos stabilizatorius. Be to... - Jis vėl užsikirto. - Jūs vaka- 
rieniausite? Tiesa sakant, geresnės vietos nerasite, jei, žinoma, nenorite 
važiuoti į Todį ar Perudžą. Mes valgome aštuntą. 

- Skamba visai patraukliai. 


Kol užkandžiai buvo suvalgyti, Lasiteris nemažai sužinojo apie Nai- 
dželą Berlingeimą - jį užregistravusį gražuolį ir jo kompanioną Fiju Ko- 
keiną. Hju buvo arti penkiasdešimties, ir tiek pat nepastebimas, kiek 
Naidželas - gražus. Nerangus ir ilgšis, jis, atrodė, turi vien tik nosį, ausis 
ir skystutėlę ševeliūrą. | 

Tai buvo porelė gėjų iš Oksfordo, atvažiavusių į Italiją septintajame 
dešimtmetyje... tapyti paveikslų. 

- Tiesą sakant, - linksmai pastebėjo Hju, - mes buvom netikę dailinin- 
kai. Sutinki, Naidželai? 

- Siaubingi. 

- Užtai radome vienas kitą. 


Kurį laiką jie gyveno Romoje, o paskui, kai Naidželo tėvas mirė nuo 
širdies smūgio, įsigijo vynuogyną Toskanoje. 

- Manau, tai puiku. | 

- Tai buvo dar blogiau už dailę, - nusišaipė Naidželas. 

- Labai daug dulkių, - pridūrė Hju. 

- Ir prakaito... 

- O bjaurastis prisimeni? 

- Kaipgi, dantys kaip stiklo šukės. 

- Gyvatės? - pasitikslino Lasiteris. 

- Baisūs padarai, - atsakė Hju. - Įkandimas mirtinas. Gerai, jei šliau- 
žiotų tiktai žeme... Tai ne, įlįsdavo į vynuogienojus. Derliaus rinkėjai la- 
bai bijojo. Atsimeni, Naidželai? 

- Atsimenu. 

- Sykį vedžiojau ten turistus... “O čia, ponios ir ponai, geriausios rū- 
šys... Iš jų gamina vyną... Mes pasodinome jas..." Pakeliu vynuogienojo 
šaką ir, Dieve mano, atsiduriu veidas į veidą... Palaukit! Veidas į galvą? 
O gyvatės turi veidą? - atsigręžęs į savo gražiąją pusę, pasiteiravo Hju. 

Kurį laiką jie svarstė, ką galima vadinti veidu, galiausiai Hju atsiduso 
ir užbaigė: 

- Tai tiek apie vynuogynus. 

- Mums nepavyko sutarti su samdomais darbininkais, - prisipažino 
Naidželas. - Suprantate, Toskanoje buvo pilna imigrantų, tad su vynuo- 
gienojais teko išsiskirti... 

- Bet pagrindinė priežastis, dėl kurios jų atsisakėme - tai prakeiktas, 
katorgiškas darbas, - piktai susiraukęs, pridūrė Hju, žvilgčiodamas į 
kompaniono pusę. - Mes ne tokie pasiaukojantys darbštuoliai, tiesa, Nai- 
dželai? Noriu pasakyti, kad mes ne itin mėgstam persitempti. 

Toliau pokalbis vystėsi panašiai, Hju vis nurinkdavo tuščias lėkštes, o 
Naidželas atnešdavo patiekalus. Po užkandžių sekė ėrienos pjausniai, 
paskui - žalios salotos ir pintinė su vaisiais. Vakarienė baigėsi virškinimą 
skatinančiais skysčiais. 

Lasiteris su malonumu klausėsi Fiju ir Naidželo pliurpalų, nenorėda- 
mas gadinti šeimyniškos vakarienės atmosferos savo liūdna istorija. Ta- 
čiau dabar porelė smalsiai žvilgčiojo jo pusėn. 

-Jūs, tikriausiai, stebitės, kodėl aš atvažiavau į Montekastelo? 

Naidželas, pažvairavęs į Hju, atsakė: 

- Suprantate, mes pagal profesiją nesmalsūs, bet... tai mus domina. 

- Tik šiek tiek, - nusišypsojo Hju. Lasiteris tylomis gurkštelėjo iš ma- 
žos taurelės likerio. 


- Jei ketinate čia įsigyti nekilnojamojo turto, - tarė Naidželas, - įspėju: 
prarasite pinigus. 

- Šiaip jau, - papurtęs galvą, atsakė Lasiteris, - norėjau aplankyti Ba- 
rezio kliniką. 

- Bijau, jums nepasisekė, - pasakė Naidželas. 

- Žinau, - tarė Lasiteris. - Buvau ten šiandien... Kada tai nutiko? 

- Tai nutiko... Kada, Hju? Rugpjūtį? Liepos pabaigoje? Žodžiu, turiz- 
mo sezono įkarštyje. 

- Ir kas tai buvo? - paklausė Lasiteris, jau žinodamas atsakymą. 

- Padegimas. Juk taip, Hju? 

- Visiškai teisingai, - patvirtino Hju. - Nei vaikučių su žvakėmis, nei 
fejerverkų. Nieko panašaus. Tai buvo šešioliktojo amžiaus pastatas, bent 
jau jo senoji dalis. Buvęs vienuolynas. 

- Atlaikyti amžių smūgius ir staiga... - Naidželas spragtelėjo pirštas, 
- sudegti iki pamatų. 

- Profesionalų darbas, - tarė Fiju. - Nieko, išskyrus akmenis, neliko. 
Klintis išgaravo! Karštis buvo toks, kad net akmenys skilinėjo. Gaisrinin- 
kai negalėjo prisiartinti. į 

- Viduje kas nors buvo? 

- Ne. Ir tai laimė, jei čia tinka tas žodis. Klinika jau buvo užsidariusi, 
- pasakė Fiju ir žvakės liepsnoje prisidegė cigaretę. 

- Kodėl? 

- Barezis - daktaras, vadovavęs įstaigai - rimtai sirgo, ir iGinėlis už- 
sidarė. Klinika prieš sudegdama kelis mėnesius stovėjo tuščia. 

- Kaip manote, ar aš galėčiau susitikti su daktaru Bareziu? - paklausė 
Lasiteris. 

Naidželas ir Hju abu kartu papurtė galvas. 

- Jūs kiek pavėlavote, - atsakė Naidželas. 

- Jis iškeliavo į aną pasaulį prieš kelis mėnesius, - paaiškino Fiju. 

- Plaučių vėžys, - reikšmingai pridūrė Naidželas, ranka su išpuoselė- 
tais nagais nugindamas cigaretės dūmą. - Mums labai trūksta klinikos, 
bet kadangi Todis darosi madinga vieta, tikimės atkurti verslą... galų ga- 
le. 

- Kokį verslą? - nevalingai pasiteiravo Lasiteris. | 

- Matote, klinika neturėjo gyvenamųjų patalpų, - atsakė Naidželas, - 
ir ten atvykstančios moterys apsistodavo “ Akiloje". 

Lasiteriui nepavyko nuslėpti nuostabos. 

- Ne ne, tai ne atsitiktinumas, - nusijuokęs paaiškino Hju. - Mūsų 
viešbutis vienintelis visame mieste. 

- Buvom netgi pasirašę sutartį, - nusišypsojo Naidželas. 


- Daktaro Barezio pacientės pas mus turėjo nuolaidą, - pridūrė Fiju, 
- be to, mes sutikdavome jas oro uoste ir aprūpindavome transportu. 

- Jos nebuvo ligonės tikrąja šio žodžio prasme, - pastebėjo Naidželas. 
- Joms nereikėjo ypatingos priežiūros. Noriu pasakyti, kad tai buvo visiš- 
kai sveikos moterys. 

- Vadinasi, gerai pažinojote daktarą? - paklausė Lasiteris. 

Naidželas ir Hju susižvalgė, ir Naidželas, papurtęs galvą, atsakė: 

- Mes buvome pažįstami, bet ne draugai. 

Atsilošęs kėdėje, Hju paaiškino: 

- Naidželas nori pasakyti, kad mūsų gerasis daktaras buvo homoto- 
bas. . 
- Ir vis dėlto jo pacientės apsistodavo “ Akiloje“ ? 

- Taip, žinoma, nors visi Montekastelo gyventojai laiko mane ir Nai- 
džą ne vyrais, o niekatrosios giminės padarais. Manau, Barezis su malo- 
numu būtų apgyvendinęs savo pacientes Todyje, tačiau pas mus joms 
buvo daug patogiau. O su daktaru mes susitikdavom labai retai.. 

Hiju pradėjo nurinkinėti lėkštes, plasnodamas apie stalą pabrėžtinais 
balerūno judesiais. Sustingęs su virš galvos iškeltu padėklu, jis pašaipiai 
tęsė: 

- Tiesą sakant, aš manau, kad įžymusis daktaras galėjo tapti vienu iš 
mūsų. Jis niekada nebuvo vedęs, neturėjo moterų. Rengėsi - pasaka! An- 
tikvarinių daiktų mėgėjas. Turėjo mažulytį šuniuką. Ir iš visų jėgų sten- 
gėsi laikytis nuo mūsų atokiau. Viskas sutampa. Tokie tipai visuomet bū- 
na pačiais aršiausiais homofobais. 

- Kokie tipai? - pasidomėjo Lasiteris. 

- Tie, kur paribyje, - atsakė Hju, ir, padaręs piruetą ant vieno kulno, 
dingo virtuvėje. 

Nusekęs jį žvilgsniu, Naidželas pasisuko į Lasiterį. 

- Gaila, kad taip išėjo, - mąsliai tarė jis. - Jūs turbūt nusivylęs. Jūs... - 
Gėjus aiškiai sudvejojo, nedrįsdamas kalbėti toliau. - Tikriausiai neturė- 
čiau klausinėti. 

- Klausinėti ko? | 

- Manau, kad tai dėl jūsų žmonos, ir jūs atvažiavote į kliniką pirmas, 
kad pats viską patikrintumėte. Tikriausiai jūs bandote pradėti vaiką? 
Prašau atleisti mano pasibaisėtinas manieras, - prisidengęs akis ranka, 
užbaigė Naidželas. 

- Ne, - atsakė Lasiteris, - priežastis kita. Aš apskritai nevedęs. 

- Malonu tai girdėti, - atsidusęs tarė Naidželas. - Man būtų labai 
skaudu, jei jūsų viltys būtų sudužusios. 

Lasiterį draskė smalsumas. 

- O klinika iš tiesų buvo paskutinioji viltis? 

- Deja, - pradėjo Naidželas, supdamasis ant kėdės, - mano Žinios apie 
žmogaus reprodukciją gana ribotos, kadangi aš pats nesidomiu šia pro- 
blema. Bet nesakyčiau, kad klinika buvo paskutinioji viltis - ja, kaip 
daugelis mano, yra tiktai bažnyčia. Tačiau visi tvirtino, kad senis Bare- 
zis nuostabus. Vienintelis toks, jei galiu taip pasakyti. Pacientės plaukė 
iš visur - Japonijos, Pietų Amerikos... Žodžiu, iš visų pasaulio kampelių. 
Ir dauguma išvažiavo laimingos. 

- Nejaugi? Ir kokia gi... ypatingų daktaro sugebėjimų esmė? 

- Deja, nežinau, - nuliūdo Naidželas. - Kaip jau sakiau, iš prigimties 
nesidomiu tokiais klausimais. Bet moterys vien apie tai ir tekalbėdavo. 
Sprendžiant iš jų pokalbių, Barezio veikla buvo gana sėkminga. Kaž- 
koks mokslinis atradimas. Susijęs su kiaušinėliu. Štai. - Naidželas nuliū- 
do dar labiau. - Manęs klausti beviltiška. 

- Nekenčiu žodžio “kiaušinėlis", - tarė Hju, pasirodęs iš virtuvės. - 
Įsivaizduoti save kaip kiaušinėlį! - Jo veidą iškreipė pasišlykštėjimo gri- 
masa. - Kaip suknistas viščiukas? Kaip besmegenis, inkubatoriuje išperė- 
tas, narvelyje išaugintas viščiukas? - Padaręs pauzę ir dar kiek pasivai- 
pęs, jis užbaigė kur kas rimčiau: - Tačiau, tavo žiniai, Naidžai, moterys 
vadino tą daikčiuką “oocitu". 

- Nejaugi? - nustebo Naidželas. 

- Taip. Ir mūsų genialusis daktaras išmokė tuos pačius oocitus ga- 
minti kažką panašaus į... šarvus, kurie uždengia jį, vos tik pirmas sper- 
matozoidas persiropščia užtvarą. Tam tikra Geležinė mergelė, nuvejanti 
nevykėlius, po to, kai... - Hju mostelėjo kumščiu, mėgdžiodamas trium- 
fuojantį boksininką, - po to, kai paskelbiamas nugalėtojas. 

Naidželas atrodė susirūpinęs. 

- Be to, - tęsė Hiju, - šie šarvai ne tik nuveja nereikalingus spermato- 
zoidus, bet ir suteikia visam ūkiui superderlingų savybių. 

- Visiškai neįsivaizdavau, kad tu gaudaisi tokiuose dalykuose, - su- 
murmėjo Naidželas, ir, kreipdamasis į Lasiterį, pridūrė: - Nors reikia pa- 
sakyti, kad moterys - tos vargšės būtybės - kartkartėmis prašydavo Hiju 
užuojautos ir dėmesio. 

Hiju užsirūkė cigaretę ir, linksėdamas, metė: 

- Ypač Hana. 

- Viena iš mūsų čekių. 

- Hana Reiner, - ištarė Lasiteris. - Hana Reiner iš Prahos. 

- Jūs ją pažįstate? - nustebęs paklausė Hju. 

- Ne, mes niekada nebuvom susitikę. 

Dešinioji Lasiterio ranka gulėjo ant stalo, mirgančios žvakės šviesoje 
ant baltos staltiesės mesdama neapibrėžtų kontūrų šešėlį. Jis išsiblaškęs 
stebėjo, kaip jo pirštai nevalingai susigniaužė į kumštį, atsigniaužė ir su- 
signiaužė vėl. Tuo metu šešėlis panešėjo į paukštį, bandantį išskleisti 
sparnus. 

- Bet, - pradėjo Hiju, - kaip... 

- Ji mirė, - pasakė Lasiteris. - Hana Reiner negyva. 


“26 skyrius 


- Negaliu tuo patikėti, - tarė Hju, kai Lasiteris baigė pasakoti. Jis įnir- 
tingai rūkė “Rothmans" cigaretę, lėtai linguodamas galva. 

Sukrėstas Naidželas ilgai žvilgčiojo čia į vieną, čia į kitą pašnekovą, o 
paskui įsistebeilijo į lubas. 

- Kas per velniava? - tepajėgė ištarti jis. 

- Tikėjausi, kad klinikoje bus... Paaiškės kas nors, kas visiems šiems 
įvykiams suteiks prasmę, - pasakė Lasiteris. - O kaip Barezio namas? Gal 
ten išliko darbo kabinetas... 

Hju papurtė galvą ir paaiškino, kad Barezio kambariai buvo klinikos 
priestate. Ir kai klinika buvo paleista pelenais, jais pavirto ir gyvenamo- 
sios patalpos. Neliko nieko. Visiškai nieko. 

- Pas des cartes, pas des photos, et pas des souvenirs*, - pridūrė Nai- 
dželas kažkodėl prancūziškai. 

- Kas nutiko su medicinos seserimis? - paklausė Lasiteris. 

- Jokių seserų, - papurtė galva Hju ir užgesino cigaretę. - Pora 2labė: 
rantų, bet nemanau, kad jie jums kuo nors padės. 

- Tik laborantai? Norite pasakyti, kad tas vyrukas valdė kliniką, ne- 
turėdamas medicinos seserų? 

- Barezis siekė laikyti viską paslaptyje. Be to, jo klinika buvo gana 
specifinė. Ji niekuo nepriminė ligoninės, kur kiekviename kampe sėdi po 
gydytoją, o koridoriuose grūdasi pacientai. Tai greičiau buvo... tyrimų 
centras. Sakyk, Naidžai, ar aš teisus? 

- Mmm, - numykė Naidželas. 

- Manau, senis priimdavo ne daugiau penkiasdešimties - šešiasdešim- 
ties pacienčių per metus, nors kalbėdavo, kad, jei jis panorėtų, jį aplan- 
kytų kur kas daugiau ištroškusių damų. 

- Tai kas gi nutiko laborantams? - nepasidavė Lasiteris. 


*Nei žemėlapių, nei nuotraukų, nei suvenyrų (pranc.). 

- Vienas iš jų buvo tiesiog namų tarnas - tvarkė, valė, atnešdavo, nu- 
nešdavo. Kita, rodos, kur kas labiau pateisino savo vardą, bet mes jos 
nuo to laiko nematėme. Tiesa, Naidžai? 

- Ne, nematėm. Manau, kad ją išgąsdino gaisras. Kažkas sakė, kad ji 
išdūmė į Milaną. 

Lasiteris kiek pagalvojo. 

- Bet kas nors juk tikriausiai liko? Draugai, pažįstami... 

Hiju pasižiūrėjo į Naidželą ir atsakė: 

- Nemanau. Nors... Nors galėtumėt pasikalbėti su kunigu. 

- Na žinoma! - sušuko Naidželas. - Su čionykščiu padre. 

- Kažin ar jie labai draugavo... 

- Bet jie dažnai žaisdavo šachmatais. Argi ne? Išlenkdavo po stikliu- 
ką. 

- Taip, - sutiko Hju. - Pirmiausia aš pasiūlyčiau būtent Azetį. 

- Ką galėtumėt apie jį pasakyti? - pasidomėjo Lasiteris. 

- Nevietinis. Nuolat įtariamas. Čionykščiai jį ne itin mėgsta. 

- Laiko bolševiku, ar panašiai, - tarė Naidželas, gniauždamas žiovulį. 
- Manau, dėl to jis Čia ir atsidūrė. 

- Ir vis dėlto pakalbėti su juo verta, - - pridūrė Hju. - Jis moka anglų 
kalbą, ir labai neblogai. 

- Aplankysiu jį ryte, - pasakė Lasiteris. - Kur jį galima rasti? 

- Bažnyčioje. Aikštėje. Pasakysiu, kaip ten nusigauti. Beje, jūs ir be jo- 
kių paaiškinimų galite eiti į miestą ir ten paklysti. Taigi kur beklaidžio- 
tumėt, vis vien išeisite į aikštę prie bažnyčios. 

Visi trys pakilo vienu metu, ir Hju paskelbė, kad baigs tvarkytis pats. 
Naidželas pamojo Lasiteriui ir nuėjo koridoriumi, pakeliui užpūsdamas 
žvakes. Vestibiulyje anglas paklausė, ar Lasiteris nenori, kad j ji ryte pa- 
žadintų. | 

- Dėkui, turiu žadintuvą. 

- Palaukit, - tarė Naidželas, - aš noriu jums kai ką parodyti. 

Jis atvertė kelis ant stalo gulėjusios knygos odiniu viršeliu lapus ir pa- 
kėlė akis. 

- Tai konduitas, kuriame mes įrašome visų mūsų svečių žiedus, Už- 
rašai vedami nuo pat viešbučio atidarymo - tada mes buvome įrengę vi- 
so labo tris numerius. Hju specialiai užsakė knygą Gubijuje. | 

Jis užvertė foliantą, kad Lasiteris galėtų įvertinti puikią odą, nugarėlę 
su rankų darbo įspaudais ir patį įrišimą, papuoštą menišku erelio, na- 
guose spaudžiančio lentelę su užrašu “Akila", atvaizdu. 

Naidželas švelniai paglostė pirštais viršelį ir atvertė pirmąjį lapą. 


- 1987-ųjų metų birželio dvidešimt devintoji, - perskaitė jis ir pridūrė: 
- Pirmas mūsų svečias buvo ponas Vasaris. Jis praleido “ Akiloje" dvi die- 
nas. 

- Labai graži knyga, - pagyrė Lasiteris. 

- Ar ne tiesa? Bet jūs čia rasite ir kitus mūsų svečius. Vardą, adresą, 
telefono numerį... apsilankymo datą. Paieškojau joje jūsų sesers, ir, radęs 
įrašą, iškart ją prisiminiau. Ji buvo labai tyli. Daug skaitė. Ir iškaulijo iš 
manęs miežinių paplotėlių receptą. - Jis liūdnai linktelėjo galvair, atver- 
tęs puslapį arčiau knygos pradžios, tęsė: - Štai čia. Pažiūrėkit. 

Lasiteris išvydo dailiu braižu padarytą įrašą: 

Ketlina Lasiter - B. K. 

207 Kesvik Leinas 

Berkas. Virdžinija, JAV. 

103-347-2111. 

Atv.21/4 - 91. 

Išv. 23/5-91. 

Ketė praleido čia mėnesį. Lasiteris neprisiminė, ar jos iš tiesų taip ilgai 
nebuvo. Bet tuo metu jis buvo baisiai užsiėmęs. Jis visada taip velniškai 
užsiėmęs. Prakeikti reikalai! 

- O ką reiškia tai? - paklausė, rodydamas į pastabą “B. K.“. 

- Barezio klinika. Kad įskaitytume nuolaidą. Be to, turime pastabas 
“T. B." - Žymi turistų biurą Todyje ir “PKA" - stambią turizmo organi- 
zaciją “Pasaulinė kelionių agentūra“. 

Lasiteris abejingai linktelėjo. Šios smulkmenos jo nedomino. Naidže- 
las grakščiai gūžtelėjo pečiais. 

- Visos mūsų viešnios iš klinikos - čia. Jei norite, galite žvilgtelėti. 

Lasiteris staiga suvokė jo žodžius. 

- Vadinasi, Hana Reiner... 

- Hana Reiner, jūsų sesuo, žodžiu, visos iki vienos. 

Lasiteris pagalvojo, kad galima pabandyti rasti duomenų, siejančių 
jo seserį ir kitas aukas. Gali būti, kad jos viešėjo Montekastelo tuo pačiu 
metu... 

- Tai, žinoma, nuobodus darbas, - tarė Naidželas, - bet jūs susidary- 
tumėte pilną klinikos pacienčių sąrašą. Noriu pasakyti... - Ir jis vėl ele- 
gantiškai gūžtelėjo pečiais. | 

Lasiteris pagalvojo, kaip nuobodu bus kastis per visus šituos vardus, 
ieškant pastabų “B. K.". Vien mintis apie tai kėlė Žiovulį, bet pasirinkimo 
jis neturėjo. | 

Naidželas skaniai nusižiovavo, rodydamas, kad yra toks pat pavar- 
gęs, kaip ir svečias. | 

- Ir dar, - paklausė Lasiteris, - gal žinote, kada atidaryta klinika? 

Naidželas kiek pagalvojo. 

- Tiksliai neprisimenu. Devyniasdešimtaisiais ar devyniasdešimt pir- 
maisiais metais. 

Po šių žodžių jis pamojavo Lasiteriui, pasisuko ir nužingsniavo kori- 
doriumi į savo kambarius. 


Lasiteris ėmėsi tyrinėti knygą, pradėdamas nuo 1990-ųjų metų įrašų 
ir labai greitai rado pirmąją Barezio klinikos pacientę. Tai buvo Ana Va- 
karo iš Veronos. Ji praleido pensione “ Akila" vieną savaitę. 

Po kelių minučių Lasiteris nuėjo į savo kambarį, pasiėmė nešiojamą 
kompiuterį ir grįžo į vestibiulį. Pasidėjęs knygą priešais save, sukūrė do- 
kumentą “Svečių sąrašas“ ir pradėjo rašyti vardus, adresus, datas. Labai 
greitai jis aptiko ne vieną, o kelis dėsningumus. Beveik visos moterys 
užtrukdavo Montekastelo penkias ar septynias dienas, bet kai kurios pa- 
silikdavo pensionate gerokai ilgiau. 

Pirma tokia pacientė buvo Lanielė Žilo iš Antverpeno. Ji užsiregistra- 
vo viešbutyje 1990-ųjų rugsėjo pabaigoje ir išvažiavo po mėnesio. Tiek 
pat laiko čia viešėjo ir Ketė. Knygoje greičiausiai buvo ir jų likimo drau- 
gių. 

Lasiteris nusirašinėjo Lanielės Žilo vardą, kai vestibiulyje pasirodė 
Flju, nešinas pūsta konjako taure. Jis nemėgino paslėpti savo nuostabos, 
kol Lasiteris nepaaiškino, ką jis veikia, ir nepasidomėjo, kodėl vienos pa- 
cientės užsibūdavo klinikoje ilgiau už kitas. 

- Skirtingos procedūros, - atsakė Hju, nugara remdamasis į koloną. 

Jis buvo lengvai apgirtęs. 

- Ką tai reiškia? 

Hju susimąstė, pažiūrėjo į lubas, lyg mėgindamas rasti jose atsaky- 
mą, ir vėl pažvelgė į Lasiterį, sunkiai fokusuodamas žvilgsnį. 

- Skirtingos procedūros, - pakartojo. - Apvaisinimas “in vitro“, arba, 
kalbant paprastai - mėgintuvėlyje, vykdavo gana greitai ir etektyviai. 
Barezis imdavo vieną moters kiaušinėlį ir... Kiek išsamiai norite 2 Ži- 
noti? Damos mėgdavo pasakoti apie tai. 

- Kol kas nežinau, - gūžtelėjo pečiais Lasiteris. 

- Kaip jau sakiau, apvaisinant "in vitro" nereikėdavo ilgai užsibūti kli- 
nikoje. Damos palikdavo mus po kelių dienų, - Hju sumerkė vokus ir 
persikreipusiu veidu tęsė: - Be to, egzistuoja ir kiti persodinimo būdai. 
Gametos persodinimas. Zigotos persodinimas. Įdomus vaikučių gamy- 
bos proceso žodynas. - Jis nusišaipė ir padarė pauzę: - “Intrafalolinis ga- 
metų persodinimas“! Įdomu, kas ta prakeikta gameta? Tikriausiai, tai Ži- 
no kiekvienas civilizuotas... - Jis pateliūskavo konjaką taurėje. 

- O Hana Reiner? - paklausė Lasiteris. - Aš jos dar neradau. Kuriai 
grupei priklausė ji? 

- Kitai, - pasakė Hiju, trindamasis vokus. - Tai, su oocitais. Reikėdavo 
mėnesio. Juk jūsų sesuo taip pat viešėjo pas mus visą mėnesį, ar ne? 

- Taip, ji gyveno čia gana ilgai. Gal žinote, kam reikėdavo tiek daug 
laiko? 

Hiju jau rengėsi gūžtelėti pečiais, bet stabtelėjo, ir, pats stebėdamasis 
savo žiniomis, tarė: 

- Bendrai paėmus, žinau, Hana man viską paaiškino. Pirmiausa, to 
reikalavo senis Barezis. Kitoje klinikoje, kur pabuvojo Hana, pacientės 
apsilankydavo pas gydytoją vienintelį kartelį - persodinimui, o paskui 
rydavo tabletes ir gaudavo injekcijas namie. 

- Injekcijas ir tabletes? 

- Tam, kad jų organizmo funkcijos susiderintų su donorės organizmu. 

- Kokios dar donorės? 

- Donorės, davusios kiaušinėlį, tą patį oocitą. 

Lasiteris bukai žiūrėjo į jį. 

- Kartais, - atsidusęs pradėjo Hiju, - kai kurios moterys, kaip, pavyz- 
džiui, Hana, negali pastoti, nes jų kiaušialąstės labai senos. 

- Kaip suprasti? 

- Hm... jos jas gauna - turiu omenyje moteris - gimdamos. Jūs tai, 
aišku, žinote. 

- Savaime aišku. 

- Tai štai, jos nuo pat pradžių gauna kiaušialąstes visam gyvenimui. 
Ir ląstelės, sendamos kartu su moterimis, kartais pradeda gesti. Kažkas 
nutinka chromosomoms, atsiranda genetinių poslinkių, arba kiaušinėlis 
visai neapsivaisina. Šioms problemoms spręsti sukurta ištisa technologija. 
Jos dėka tokios moterys kaip Hana gali turėti vaiką. Koks nors Barezis 
paima kiaušialąstę iš kitos moters - donorės, apvaisina ją... sakykim, Ha- 
nos vyro sperma ir įsodina vyresniajai damai. - Visai netekęs jėgų po šio 
mokslinio pranešimo, Hju siurbtelėjo iš taurės konjako ir praskalavo juo 
burną. 

- Vadinasi, grynai biologiniu požiūriu... tai bus ne jos vaikas? 

Hju nagais pastukseno taurės kraštą, ir stiklas negarsiai dainingai su- 
skambo. | 

- Aš manau, - tarė jis, - kad biologine prasme tai jos vaikas. Ji išnešioja 
jį visą laiką, gimdo kančiose, augina. Tačiau genetine prasme, sutinku, 
moteris ir vaikas neturi nieko bendra. Visus DNR vaikutis gauna iš vyro 
ir moters-donorės. Man regis, Haną tai kiek nervino. 

- Kodėl taip manote? | 


- Suprantat, jis visai nebuvo panašus į Iržį. Turiu omenyje berniūkštį. 
Argi ne? 

- Nežinau, - - pasakė Lasiteris. - Mačiau tik kūdikio nuotrauką. Vadi- 
nasi, palaikėte ryšius su Hana? 

- Žinoma. Porą metų rašydavom vienas kitam kas savaitę, paskui 
susirašinėjimas nutrūko. Bet ji suspėjo man atsiųsti berniuko nuotrauką, 
ir... man atrodo, jis buvo panašus į donorę. Niekuo nepriminė Iržio. 

- O kodėl operacijai buvo reikalingas ištisas mėnuo? 

- Na, pirmiausia, reikėdavo leisti hormoninius preparatus. Aš SS sa- 
kiau: visa tai dėl moters, gaunančios kiaušialąstę. Ji turi suderinti savo 
ciklą su donorės ciklu. Ir, be to, jos turėjo reikalą su seniu Bareziu. 

- Iš tiesų. 

- Jis reikalavo, kad moterys liktų čia. Net pacientes, atvykusias iš ne- 
toli, laikė “Akiloje". Barezis nuolat stebėdavo jų hormonų būklę. Be to, 
draudė joms skraidyti lėktuvais... kažkas, susiję su atmosferos slėgio po- 
kyčiais. 

Lasiteris susimąstė. Ketė patyrė rimtą išmėginimą, bet niekuomet ne- 
užsimindavo nei apie hormonų injekcijas, nei apie oocitus ar kiaušialąs- 
čių donores. Tokiais klausimais Ketė visuomet būdavo santūri. Ji nė už 
ką nebūtų aptarinėjusi tokių intymių dalykų net su juo. Pirmiausia - su 
juo. | 

- Ar galiu kai ko paprašyti? - paklausė Hju. 

- Žinoma. 

- Gal galėtumėt nuo šiol pranešinėti man naujienas? Apie šitas žmog- 
žudystes. Naidželas erzina mane dėl santykių su Hana, bet man ji iš tie- 
sų labai patiko. - Jis bejėgiškai skėstelėjo rankomis, pažvelgė į į Lasiterį, 
nusižiovavo ir tarė: - Na, man, regis, metas. 

Lasiteris grįžo prie tolianto ir toliau vertė vardais bei adresais primar- 
gintus lapus. Šiam darbui nereikėjo protinių pastangų, ir jo mintys klai- 
džiojo kitur. 

“Gal žmogžudystės susijusios su spermos ar kiaušialąsčių donorais?" 
- mąstė jis. Pastebėjo dar vieną vardą su pastaba šalia, ir surinko jį kom- 
piuterio klaviatūroje. Kartais pasitaikydavo, kad žmonės persekioja savo 
genetinius palikuonis. Taip dažniau nutinka vyrams, kurie, iš pradžių 
nežinoję apie savo tėvystę, vėliau puola ieškoti jau kieno nors įsūnytų ar 
įdukrintų vaikų. Programoje “60 minučių“ (o gal ir kokioje kitoje) jis 
netgi matė siužetą apie tai. | 

“Jau labai vėlu, - priminė sau Lasiteris. - Tu pavargai“. Nejaugi Gri- 
maldis ieškojo ir naikino savo atžalas? Lasiteris prisiminė, kad sykį jau 
atmetė tokią versiją, ir, matyt, ne be reikalo. Nebuvo jokių priežasčių lai- 

kyti Grimaldį spermos donoru. Ojei ir taip, tai kam jam naikinti savo 
"vaikučius"? Tai įmanoma tik tuo atveju, jei jis beprotis. Tačiau Grimal- 
džio beprotystės prielaidą Lasiteris jau seniai atmetė. 

Jis pamatė dar vieną pastabą "B. K.“ ir įtraukė duomenis api pa- 
cientę į sąrašą. 

O kas, jeigu viskas susiję su nuosavybe, paveldėjimu? Paveldėtojas 
sužino, kad mirusysis buvo spermos donoras ir nusprendžia, kad gau- 
sios atžalos vieną gražią dieną jį susiras ir pareikalaus palikimo dalies. 
“Ši hipotezė aiškiai pritempta, - pagalvojo Lasiteris. - Tokiu atveju kur 
kas paprasčiau sunaikinti klinikos dokumentus (kas ir buvo padaryta), o 
ne žudyti kūdikius“. 

Jo smilius stabtelėjo ties dar vienu įrašu. Moteris išbuvo “ Akiloje“ tris- 
dešimt dvi dienas. Ji buvo ketvirta. Lasiteris dar nerado Hanos Reiner, ta- 
čiau, jei Hju nemelavo, greitai aptiks ir kitas. Kadangi ir Hanai, ir Ketei 
buvo atliktos procedūros su oocitais, Džo pažymėjo jų vardus dviem 
žvaigždutėmis - jei paaiškėtų, kad buvimo klinikoje trukmė turės reikš- 
mę tolesniam tyrimui. 

O štai ir dar viena pacientė - Merė Viljams iš kišiksšišijų Minesotos 
valstijoje. Ši dama gyveno Montekastelo nuo 1991-ųjų metų kovo 26- 
osios iki balandžio 28-osios. Lasiteris pasitikrino Žurnale. Iš tiesų. Merė 
gyveno “Akiloje" trisdešimt dvi dienas, kaip ir Ketė. Moterims buvo at- 
liktos vienodos procedūros ir daugiau nei savaitę pensionate jos gyveno 
kartu. 

Jis toliau vartė registracijos knygą, išsirašydamas Barezio klinikos pa- 
cienčių vardus, ir vėl susidūrė su procedūra, susijusia su oocitais. 

“Mariona Ker-B. K. 

17 Elder Leinas 

Bresinghemas, B. K. 

Atv. 17/11-91. 

Išv. 19/12-92." 

Lasiteris jau perėjo prie kito įrašo, kai staiga jam toptelėjo. Bresinghe- 
mas. Britų Kolumbija. Kanada. Jis visai pamiršo Kerų pavardę, kadangi 
anuomet nesuteikė jai jokios reikšmės. Tačiau dabar... Lasiteris buvo su- 
krėstas. Paieška “Nexis" sistemoje... Prahoje... prieš susitinkant su Iržiu 
Reineriu... Padegimas - vaikas - žmogžudystė... ar kažkas panašaus... ir 
vienas iš jo atradimų (tiesa sakant, vienintelis) buvo straipsnis apie Kerų 
šeimą. 

Iš paieškos detalių Džo atmintyje išliko tik viena, ir dabar būtent ji 
privertė jį sulaikyti kvėpavimą - Kerų vaikas žuvo, kai Grimaldis jau gu- 
lėjo ligoninėje. Tada jis pamanė, kad ši mirtis nesusijusi su Ketės ir 

Brendono nužudymu. “Jei manyčiau kitaip, - galvojo tada Lasiteris, - tai 
reikštų, jog egzistuoja mažiausiai dar vienas žudikas ir sąmokslas, kurio 
tikslas - žudyti vaikus“. Tokia situacija atrodė visiškai neįtikėtina, tačiau 
paaiškėjo, kad taip iš tikrųjų ir yra. 


“Mariona Ker - B. K. 

Bresinghemas, B. K." 

Šio įrodymo nepaneigsi. 

Lasiteris iki skausmo panoro bent puodelio kavos, ir žinojo, kur jos 
galima rasti. Grįžęs į savo kambarį, jis pasiėmė iš baro-šaldytuvo pakelį 
“Nestle" ir užsivirino vandenį “Akilos" šeimininkų parūpintame elektri- 
niame virdulyje. 

Lasiteris nežinojo, ką ir manyti. Tai, kad Ker gulėjo Barezio klinikoje 
reiškė - ne, įrodė - kad egzistuoja dar vienas žudikas ir liudijo, kad 
“Umbra Domini“, Bepio mirtis ir užpuolimas Neapolyje - vienos grandi- 
nės grandys. Bet, klausdamas savęs: “Kodėl? Dėl kokios priežasties?" - 
Lasiteris vėl klaidžiojo patamsiuose. 

Jis ištvėrė dar tris valandas, nors ir suprasdamas, kad dėmesys jau at- 
bukęs. Kiekvieną puslapį dabar tekdavo peržiūrėti dukart, bet mintys vis 
tiek klaidžiojo kažkur toli, o sykį Lasiteris suprato, kad pervertė puslapį 
nė nežvilgtelėjęs į užrašus. Visas jo dėmesys ištirpo nuovargio rūke, bet 
valios pastangomis jis privertė save tęsti paiešką. 

Pusę ketvirtos Džo pasirodė, kad jis aptiko kelis dėsningumus, bet 
nenorėjo apie juos galvoti tol, kol į kompiuterį neįtrauks paskutinės Ba- 
rezio klinikos pacientės pavardės. Kai jis baigė darbą, už lango jau aušo. 

Lasiteris jautėsi visiškai išsunktas. Užvertęs prabangų knygos viršelį, 
jis nusirąžė taip, kad šonkauliai girgždėte sugirgždėjo, ir p į savo 
kambarį. 

Ten jis atliko tai, ko neleido sau daryti anksčiau - iš dviejų šimtų sep- 
tyniasdešimt dviejų moterų išskyrė tas, kurioms buvo atlikta oocitų per- 
sodinimo procedūra ir kurios gyveno “ Akiloje“ ilgiau nei mėnesį. Dvigu- 
ba atžyma puikiai jam pasitarnavo - vos po poros minučių kompiuterio 
ekrane pasirodė aštuoniolikos vardų sąrašas! 

Ketlina Lasiter 

Hana Reiner 

Matilda Henderson 

Adriana Penija 

Mariona Ker... 


Penkios moterys, kurios tikrai mirė, kaip ir jų vaikai. Ir visi jie žuvo 
ugnyje. 


Lasiteris „prisimerkė i ir prieš jo akis vėl iškilo Brendonas. “Dėde Džo! 
Dėde Džo! Ziūlėk! Aš moku dalyti salto! Žiūlėk!“ Berniūkštis nevikriai 
persivertė. Į salto tai nebuvo panašu - mažylis tiesiog ritosi kilimu, ta- 
čiau, užbaigęs pratimą, jis pašoko ir laimingai šypsodamasis iškėlė ran- 
kas aukštyn, tarsi olimpinis čempionas. 
sia iš Jungtinių Valstijų i ir Europos, tačiau jis rado pacienčių, atvykusių iš 
Honkongo, Tokijo, Rabato, Tel Avivo ir Rio. 

Nusinešęs kompiuterį ant stalo šalia lango, Lasiteris pajungė mode- 
mą prie telefono. Paleidęs šifravimo programą, jis užkodavo sąrašą ir 
persiuntė į savo darbo kabinetą Vašingtone. Paskui parašė Džudei - į 
laišką įmetė savo išskirtų aštuoniolikos pacienčių vardus ir adresus. Džo 
prašė pranešti Riordanui, kad bent penkios moterys iš šio sąrašo žuvo 
kartu su vaikais, o kitoms tikriausiai gresia mirtinas pavojus. Detektyvas 
turėjo susisiekti su valdžia ir išreikalauti, kad šios moterys ir jų vaikai bū- 
tų nuolat saugomi. Dar jis pranešė, kad po poros dienų grįš ir viską pa- 
aiškins. 

O kol kas Lasiteris prašė Džudės Rivkin pradėti rinkti velionio dakta- 
ro Ignacijaus Barezio iš Montekastelo Italijoje dosjė. Pravers įvairūs duo- 
menys apie Barezio kliniką ir dirbtinio apvaisinimo techniką, pagrįstą 
donorių oocitais. Galiausiai, jis liepė jai įkalbėti Riordaną susisiekti su 
trylika moterų iš sąrašo, kadangi vėliau prie jų nepavyks prieiti dėl poli- 
cijos apsaugos. 

Laiškas užėmė du puslapius, ir, išsiuntęs jį Džudei, Lasiteris pajuto, 
kad snaudžia. Bet artėjo savaitgalis, ir visai gali būti, kad Džudė nepasi- 
tikrins savo elektroninio pašto iki pirmadienio. Lasiteris dirstelėjo į laik- 
rodį. Beveik pusė šešių ryto, Vašingtone - pusė dvyliktos nakties. Jis siek- 
telėjo telefono ir surinko Džudės namų numerį. Po keturių pyptelėjimų 
pasigirdo autoatsakiklio balsas. Vos nuaidėjus signalui, Lasiteris raiškiai 
tarė: 

- Džude, kalba Džo Lasiteris. Tuojau pat pasitikrink elektroninį pa- 
štą. Tai labai svarbu. Po poros dienų pasimatysim. 

Nusirengęs jis išsitiesė lovoje, ir užsimerkęs įsiklausė į savo kvėpavi- 
mą. | 

Tačiau protas niekaip negalėjo nurimti. Lasiteriui prieš akis stovėjo 
Merė Sanders su sūnumi, įsikibusiu jai į ranką. Berniuko akys buvo 
juodmedžio spalvos. Tamsios ir bedugnės, jos žiūrėjo į Džo tarsi du eže- 
rai. Paskui jis išvydo apanglėjusį Brendono veidelį, o ausyse suskambo 
Tomio Truongo balsas: “Mažas berniukas visai neturėti kraujo“. Prisimi- 
nė beviltišką Iržio Reinerio žvilgsnį ir Karos Beiker ašaras. 

“Viešpatie, - pagalvojo Džo, užsitraukdamas ant galvos antklodę. - 
Tai juk tikra skerdykla". 


27 skyrius 


Lasiteris išsiropštė iš lovos prieš dvyliktą ir tuojau pat pagalvojo, kad 
jam reikėtų normalaus poilsio, o ne kelių neramaus snaudulio valandų. 
Bet dušas greitai jį atgaivino, apliedamas veidą karšto vandens čiurkšlė- 
mis, išmasažuodamas nugarą ir nuplaudamas visą bjaurastį. Iš pradžių 
Lasiteris nenorėjo švaistyti laiko skutimuisi, tačiau greitai persigalvojo. 
Kunigai - savotiški žmonės. Bent jau jis taip juos įsivaizdavo. Tiesa, patir- 
ties bendraujant su Viešpaties tarnais jis neturėjo. 

Užsimetęs odinę striukę, Lasiteris nusileido į vestibiulį. Naidželas, 
skųsdamasis pagiriomis, mostelėjo ranka aikštės pusėn, kur “be vargo 
galima rasti bažnyčią ir kavinę“. 

Lauke buvo šalta, maždaug keturi laipsniai pagal Celsijų, ir oras at- 
rodė drėgnas. Nuo “ Akilos“ Lasiteris pasuko kairėn ir patraukė siaura, 
akmenimis grįsta gatvele. Čia nebuvo nei šaligatvių, nei automobilių. Iš 
kairės ir iš dešinės driekėsi vien pilkos namų sienos su aklinai uždaryto- 
mis langinėmis ir užsklęstomis durimis. 

Tokia aplinka nervino. Žiemą Montekastelo atrodė ne svetingas, o 
grėsmingas. Per amžius pastatų pamatai kiek pasislinko, ir atrodė, kad 
namai linksta vieni prie kitų, pakibdami virš gatvės. Pasukęs į pirmą 
skersgatvį, paskui - į antrą, Lasiteris suvokė, kad šis miestas - savotiškas 
labirintas, kuriame lengva paklysti, bet sunku iš tikrųjų pasislėpti. 

Jis praėjo vieną beveidę parduotuvėlę, paskui - kitą. Jokių iškabų ar 
reklamos - greičiausiai šeimininkai nematė tam reikalo. Tokiame mieste- 
lyje tikriausiai visi žino, kas kuo prekiauja. Už parduotuvėlių langų 
šnypštė plastikinėmis juostomis pritvirtintos fluorescentinės lempos. Stai- 
ga vienos durys girgždėdamos prasivėrė, ir į gatvę išėjo senukas, nešinas 
žalumynu maišelių, mėsos pakuotėmis ir batonu. Jis sumurmėjo "iki" ir 
nukulniavo šalin, nudūręs žvilgsnį į žemę. 

Dar vienas posūkis ir Lasiteris, išsikapstęs iš siaurų gatvelių voratin- 
klio, atsidūrė pagrindinėje Montekastelo aikštėje - San Fortunato. Jo žy- 
gio tikslas - Švento Jono Gailestingojo bažnyčia užėmė visą jos šiaurinę 
dalį. Tai buvo paprastas, net asketiškas pastatas, suręstas iš to paties pil- 
ko akmens, kaip ir kiti miesto statiniai. Lasiteris jau pradėjo kopti šven- 
tovės laiptais, tačiau pajuto kavos kvapą ir pasuko atgal. | 

Priešais bažnyčią buvo mažytė kavinė, prie įėjimo į kurią, tiesiai ant 


grindinio, stovėjo keli metaliniai staliukai ir kėdės. Iš visko sprendžiant, 
tai buvo Montekastelo nuodėmių karalystė. Už durų, kurias dengė užuo- 
laida iš spalvotų raištelių su stambiais karoliukais, lankytojų laukė už- 
kandinė, spaudos kioskas, žaidimų galerija, aludė, kavinė ir tabako 
krautuvėlė. Ir visa tai sutilpo viename vieninteliame kambaryje. Nepai- 
sydamas šalčio, Lasiteris atsisėdo už staliuko gatvėje ir užsisakė espreso. 

Vėsus oras, atrodė, nejudėjo. Šią ramybę būtų dar pagilinusi tyla, jei 
ne iš kavinės sklindantys elektroniniai pypsėjimai - salėje kažkas įnirtin- 
gai gainiojo mašinėles Pakmeno žaidimų automate. Aikštę iš trijų pusių 
užstojo pastatai, ketvirtoji pusė buvo dalis miesto sienos - keturių pėdų 
aukščio parapeto, nuo kurio vėrėsi vaizdas į Umbrijos lygumą. 

Už gretimo staliuko du proletariškos išvaizdos vyrai lošė kortomis. 
Jie vilkėjo aptemptus, užsagstytus iki pat kaklo megztinius, po kuriais, 
matyt, slėpėsi dar keli drabužių sluoksniai, kadangi lošėjai panešėjo į 
kimštus žaislus. Paeiliui siurbčiodami kavą ir brendį, jie tai patylomis 
barėsi, tai juokavo apie tai, kaip iškrito kortos. 

Laukdamas kavos, Lasiteris tyrinėjo stendą su laikraščiais, stovintį 
tiesiai gatvėje. Jis suskaičiavo mažiausiai tuziną laikraščių, tačiau nė vie- 
no - anglų kalba. “/Mond" egzempliorius buvo trijų savaičių senumo, ir 
Lasiteris nenorėjo jo pirkti. Jis bandė nuspręsti, ar reikia susigalvoti pre- 
tekstą pokalbiui su kunigu ir nuo ko pradėti. “Gal galėtumėt papasakoti 
man viską, ką žinote apie daktarą Barezį?“ Įsivaizdavęs padrės reakciją 
į šį klausimą, Lasiteris abejodamas palingavo galva. 

Atnešė kavą, ir Lasiteris ėmėsi neskubiai ją siurbčioti, stebėdamas 
kortomis besipliekiančius vyrus. Kaladė buvo jau tiek nudėvėta, kad kar- 
tonas panešėjo į skudurėlius. Jei žaidėjai jų neprilaikytų, jos būtų tiesiog 
nukarusios, atverdamos savo slėpinius. Todėl abu kita ranka prilaikė kor- 
tas už nugarėlių. Įdegę veidai ir raukšlės liudijo, kad vyrai daugiausia 
laiko praleidžia gryname ore. Jų dantys ir akys blizgėjo tamšiame fone, 
suteikdami dviems Montekastelo gyventojams gyvybingą, tačiau kiek 
sardonišką išraišką. 

Lasiteris pamėgino įsivaizduoti Amerikoje vietą, kur tokia porelė ga- 
lėtų sausio mėnesį, vidury dienos sėdėti gatvėje, gerti kavą ir žaisti korto- 
mis. Į galvą atėjo tik alumi pradvisęs baras darbininkų kvartale, tačiau 
tai buvo visai ne tas. 

Aikštės viduryje puikavosi paprastas fontanas - kvadratinė akmeninė 
taurė, per porą pėdų iškilusi virš žemės. Vienoje kvadrato pusėje buvo 
sumūryta siena su liūto galvos bareljefu. Žvėrių karaliaus nasrai suskilo, 
1r vietoj lygios čiurkšlės vanduo liejosi į baseiną kliokiančia srove. Fonta- 
nas ne tik puošė aikštę, bet ir atliko tam tikras funkcijas. Laisiteris matė, 

kaip pagyvenusi moteris prisisėmė du plastikinius indus ir atsitiesusi nu- 
žingsniavo šalin. 

Jis užsisakė dar puodelį kavos ir priėjo prie parapeto. Už jo driekėsi 
beveik vertikalus skardis su atvirais uolienų sluoksniais. Visas dirvožemis 
nuo jų jau seniai buvo nuplautas, tačiau kelios nususėlės pinijos sugebėjo 
išdygti ant akmeninio pakloto. 

Tolumoje, sulig artimiausia pinija, matėsi Todis. Atrodė, kad miestas 
plevena danguje. Senovinės sienos išvagojo įkalnę įstrižomis siūlėmis, 
lyg pritvirtindamos senamiestį prie kalno. Už sienų, žemiau ant šlaito 
buvo išsibarstę naujamiesčio nameliai, o dar žemiau link upės bėgo lau- 
kai, padalyti į smulkias valdas ir iš paukščio skrydžio primenantys ne- 
paprastai languotą audeklą. 

Šis peizažas džiugino akį ir kėlė kažką panašaus į nostalgiją. JAV že- 
mė jau seniai nebuvo taip dirbama (jeigu išvis kada nors buvo), ir dabar 
languotą gamtovaizdį Amerikoje pamatysi nebent iš dvidešimties tūks- 
tančių pėdų aukščio. Lasiteris apkaltino dėl savo nostalgijos Sezaną. 

Kiek arčiau, šiame upės krante, stūksojo geometriškai taisyklingas so- 
dintas miškas, pro kurį jam teko pravažiuoti, šalia matėsi kryžkelė. Vie- 
nas kelias vedė link Barezio klinikos, tiksliau, link to, kas iš jos liko, kitas 
- į Montekastelo. Lasiteris apžvelgė antrąjį kelią. Šis dingo už stataus 
kalno šlaito ir vėl išniro per kelis šimtus pėdų tiesiai jam po kojomis - ma- 
žyčiame parke su automobilių stovėjimo aikštele. Džo netgi atpažino sa- 
vo mašiną - iš sidabrinio atspalvio. 

Grįžusio į kavinę jo jau laukė antras puodelis espreso. Ištuštinęs jį vie- 
nu mauku ir palikęs po lėkštele pinigus, Džo per aikštę patraukė link 
bažnyčios. 


Lasiteris užlipo laipteliais ir pro sunkias medines duris įėjo į tojė - sa- 
votišką prieškambarį. Medinė siena su praėjimais iš dešinės ir iš kairės 
skyrė maldingąjį pasaulį nuo nuodėmingojo. Šioje pereinamojoje erdvė- 
je, ar, greičiau - skaistykloje, stovėjo stalas su tvarkingomis lankstinukų 
ir brošiūrų krūvelėmis bei metaline dėžute aukoms. Įmetęs ten kelis 
banknotus, Lasiteris žengė į bažnyčios salę. 

Čia tvyrojo prieblanda, ir iš pradžių jis nieko nematė, išskyrus aukš- 
tas lubas. Šnervės užuodė degančių žvakių ir pelėsio M o nuo alto- 
riaus pusės atsklido gaudžiantys balsai. 

Vienintelis natūralaus apšvietimo šaltinis buvo eilė langų, iškirstų 
aukštai sienoje, bet šviesos nuo jų buvo nedaug. Bekraujė žiemos saulė 
švietė tokiu kampu, kad jos spinduliai nesiekė bažnyčios grindų. Siety- 
nai irgi nedavė daug naudos. Pirmiausia, jų buvo mažai, antra - juose 

spingsėjo ne žvakės, o mirgančios elektros lemputės, kurių blausi šviesa 
visai nepanėšėjo į liepsną. 

Navoje, po tamsia statula, degė kelios parapijiečių pastatytos žvake- 
lės. Lasiteris atsisėdo ant artimiausio suoliuko ir palaukė, kol akys apsi- 
pras su tamsa. 

Pamažu prietemoje ėmė ryškėti interjeras. Bažnyčia pasirodė esanti 
stebėtinai didelė. Lasiteris pamatė grupę Žmonių, susibūrusių prie alto- 
riaus - neaiškūs siluetai ir šešėliai, kai kurie - baltais drabužiais, judėjo 
šventovės prieblandoje. Šaižus kūdikio klyksmas pasufleravo Lasiteriui, 
kad jis. dalyvauja krikšto apeigose. 

Po kelių minučių ceremonija baigėsi, ir minia lėtai patraukė centriniu 
praėjimu. Procesijos priešakyje žygiavo motina su verkiančiu kūdikiu 
ant rankų, ilgšis kunigas ėjo paskutinis. Jo galva plaukė virš visų, kaip 
blyškus oro balionas. Kai kunigas - jo plaukai buvo kaštoniniai, garba- 
noti, smakras - valingas, o nosis - su kuprele - ėjo pro Lasiterį, jų Žvilgs- 
niai susitiko. Tėvas Azetis Lasiteriui kažką priminė. Tačiau ką? Jei ne lie- 
sumas ir liguista išvaizda, kunigą būtų buvę galima pavadinti patrauk- 
liu, bet jo veido bruožai keistai nederėjo tarpusavyje. Ir staiga Lasiteris 
suprato: tėvas Azetis - tai persekiojamas ir kenčiantis Ikabodas Kreinas“. 

Dešimtį minučių Lasiteriui už nugaros skambėjo itališka šnekta, ku- 
rią vis pertraukdavo juoko pliūpsniai, nors visą šį laiką kūdikis piktai ir 
nepaguodžiamai klykė. Pasigirdo abipusiai bučiniai - europietiškas ritu- 
alas susitinkant ir išsiskiriant. Balsai pagarsėjo, tapo emocingesni, negu, 
Lasiterio manymu, reikalavo aplinkybės. 

Paskui bažnyčios durys girgždėdamos atsivėrė, ir į salę įsiveržė šalto 
oro gūsis. Lasiteris išgirdo šlepsinčius žingsnius, moterų kulniukų kauk- 
šėjimą ir įsivaizdavo, kaip kunigas stovi ant laiptelių ir atsisveikindamas 
laimina ganomuosius. 

Durys vėl sugirgždėjo, ir tėvas Azetis nužingsniavo altoriaus link. 
Lasiteris pašoko ir ištarė, kaip jam pačiam pasirodė, siaubingai garsiai: 

- Dovanokit, šventasis tėve! 

- Klausau? - pasisuko į jį kunigas. 

Lasiteris, išeikvojęs savo italų kalbos žinias, prakalbo angliškai: 

- Gal galėtume pasikalbėti? 

- Na žinoma, - nusišypsojo Azetis ir beveik be akcento paklausė: - 
Kuo galiu padėti? 

Lasiteris giliai atsiduso. 

- Dar nežinau, - atsiliepė, - bet aš apsistojau “Akiloje", ir ten man pa- 
sakė, kad jūs buvote daktaro Barezio draugas. 


*Pagrindinis filmo “Mieguistas slėnis“ herojus. 


Šypsena dingo nuo kunigo veido, pavirtusio į vaškinę kaukę. Jis šal- 
tai žvilgtelėjo į Lasiterį - taip žiūri liudytojai teisme - ir bespalviu tonu 
pasakė: 

- Mes žaisdavome šachmatais. 

- Taip, girdėjau, - linktelėjo Lasiteris. - Beti iš tiesų mane domina kli- 
nika. 

- Jos nebėra. 

- Suprantu, bet aš tikėjausi, kad mes galėsime pasikalbėti. 

Bažnyčios durys sugirgždėjo, ir per grindis vėl nuvilnijo šalčio ban- 
ga. Tarpduryje išdygo juodai apsirengusi moteris. Persižegnojusi ji atsi- 
klaupė ir ėmė melstis. Azetis dirstelėjo į laikrodį ir papurtė galvą: 

- Prašau atleisti, bet iki antros aš klausausi išpažinčių. 

- O... - neslėpdamas nusivylimo, nutęsė Lasiteris. 

- Bet jei palauksite, mes EE pasikalbėti mano namuose. Jie prie 
pat bažnyčios. 

Lasiteris neapsakomai apsidžiaugė. 

- Kol kas pasivaikščiosiu po miestą, - tarė jis šypsodamasis. - Pasigro- 
žėsiu įdomybėmis. 

- Kaip jums patogiau, - atsakė Azetis ir patraukė prie tamsaus stati- 
nio centrinio praėjimo gale. 

Šis statinys priminė audiniu Užisap5a drabužių spintą. Kai kuni- 
gas, atitraukęs užuolaidą, įnėrė vidun, amerikietis suprato, kad regi 
klausyklą. 


Po poros valandų Lasiteris ir Azetis jau sėdėjo nedideliame kabinete 
prie bažnyčios ir kirto spagečius, kuriuos į bažnyčią atnešė parapijiečiai. 
Lasiteris nusprendė, kad pirmasis jo įspūdis apie kunigą buvo neteisin- 
gas - šis pasirodė esąs puikus šeimininkas. Azetis paraikė duonos su traš- 
kia plutele, pripylė taures vyno ir pabarstė duoną pipirais bei druska, 
prieš tai apšlakstęs riekeles alyvuogių aliejumi. Lasiteris tuo metu atsisė- 
do nugara į elektrinį šildytuvą ir pamėgino sušilti. 

- Taigi, - pradėjo kunigas, - jūs atvažiavote dėl klinikos. 

Lasiteris pritardamas linktelėjo. 

- Ką gi, jei ją matėte, tai žinote, kas jai nutiko. 

- Man sakė, kad kliniką padegė. 

- Ji vis vien buvo uždaryta, - gūžtelėjo pečiais Azetis. - Ir vis dėlto man 
labai gaila. Tokius žmones sutinki kartą gyvenime. 

- Apie ką jūs? 

- Daktarą Barezį. Jis buvo pasiutiškai talentingas. Mane vargu ar 


galima pavadinti specialistu, bet buvo kalbama, kad sėkmingų operacijų 
jo klinikoje procentas - tiesiog fenomenalus. 

- Nejaugi? - nusistebėjo Lasiteris, skatindamas kunigą papasakoti 
daugiau smulkmenų. 

- Taip. Ir, manau, todėl, kad Barezis buvo ne tik gydytojas, bet ir 
mokslininkas. Jūs tai žinojote? 

Lasiteris papurtė galvą. 

- Štai kaip! Vadinasi, jūs nepažinojote Barezio! Jis buvo iš tiesų įvai- 
riapusė asmenybė. Genijus! Bet turiu pripažinti, kad aš dažnai aplošda- 
vau jį šachmatais. Tiesą sakant, nuolat. 

Lasiteris nusijuokė. 

- Greičiausiai aš darydavau tiek klaidų, kad jis tiesiog nepajėgdavo 
numatyti mano ėjimų, - patikėjo paslaptį Azetis. - Nuolatos skųsdavosi, 
kad gadinu jam žaidimą. Dar vyno? 

- Ačiū, nereikia, - atsisakė Lasiteris. 

Jam patiko šis žmogus. 

- Tėvas, senelis, o ir visi kiti Barezio giminaičiai susikrovė turtus. Po- 
litika ir statybos. Siaubingai korumpuoti - netgi Italijos mastais. Ignacijui 
niekuomet netrūko pinigų, ir jam nebuvo būtinybės dirbti. Tačiau jis stu- 
dijavo. Genetiką Perudžoje ir biochemiją Kembridže. Kembridže! - Aze- 
tis įsipylė vyno ir panardino į jį duonos kriaukšlelę. - Jis dirbo viename iš 
Ciuricho institutų ir ten gavo apdovanojimą. 

- Už ką? 

- Nežinau. Kažkokius tyrimus. Bet paskui jis tai metė... 

- Ką? 

- Tiksliuosius mokslus. | 

- Norite pasakyti, kad jis užsiėmė medicina? 

- Ne. Medicina - vėliau, - atsakė Azetis, linguodamas galva. - Iš pra- 
džių jis studijavo teologiją Vokietijoje. Parašė knygą, aš ją turiu. 

Kunigas, neatsigręždamas, ištiesė ranką atgal, paėmė nuo lentynos 
storą tomelį ir padavė svečiui. Lasiteris atsivertė knygą, dirstelėjo į pava- 
dinimą i ir papurtė galvą. 

- Čia viskas itališkai, - numykė ir iš karto suprato, kokia kvaila jo pa- 
staba. 

- Ji vadinasi “Relikvijos, totemai ir dieviškumas“. 

Lasiteris linktelėjo ir pastūmė knygą į šalį. 

- Barezis garsėjo kaip didelis šios srities žinovas, - pridūrė Azetis. 

- Iš tiesų? - gan abejingai pasiteiravo Lasiteris. 

- O taip. 

- Spagečiai tiesiog puikūs, - pasakė Lasiteris. Jam buvo pikta, kad 
pokalbis vis labiau tolsta nuo jį dominančios temos - Barezio klinikos, ta- 
čiau nežinojo, kaip pasukti kalbą reikiama kryptimi. 

- Relikvijų reikšmę krikščionybėje Barezis siejo su kai kuriais primity- 
vokais religiniais tikėjimais. Animizmu, protėvių dvasių garbinimu. Lau- 
kinio, ryjančio priešo širdį, kad perimtų jo jėgą, tikėjimas vėliau atsispin- 
dėjo krikščionybėje - dar ir dabar tikima, kad šventojo kaulas ar net jo 
nuolauža maišelyje gali apsaugoti savininką nuo ligų ir kitokių nelaimių. 

- Labai įdomu, - pasakė Lasiteris visiškai nesusidomėjęs. 

- Tai iš tikrųjų įdomu. Labai rekomenduoju jums šią knygą. Joje daug 
rašoma apie maginius ritualus, ir kai kas gali pasakyti, kad tai susiję su 
mišių apeigomis. 

- Kaip? 

- Mes geriame Viešpaties kraują ir valgome Jo kūną, - gūžtelėjo pe- 
čiais Azetis. - Tikintiesiems tai - slėpinys, o kažkam... gali atrodyti kuo 
nors kitu. Pavyzdžiui, magija. 

- Rimtas prasilenkimas su kanonais, - pastebėjo Lasiteris. 

- Ir dar koks, - nusijuokė kunigas. - Bet Bareziui tai nerūpėjo. Jo re- 
putacija buvo nepajudinama, ir Vatikane daktarą labai vertino. 

- Nejaugi? 

- Tikrai. Vatikanas į jį nuolat kreipdavosi. 

- Kokiu tikslu? 

- Kad patikrintų relikvijų autentiškumą. Kai dėl kokio nors dirbinio 
kildavo abejonių, kaip ekspertą kviesdavo Barezį. Dažniausiai klausi- 
mas išsprendžiamas paprastai. Jei “tikro kryžiaus“ nuolauža būdavo iš 
tiko medienos... arba švento Pranciškaus skalpo fragmente aptikdavo 
jaučio DNR... Ar girdėjote apie Turino drobulę? | 

- Žinoma, - atsakė Lasiteris. - Apie j ją visi Žino. 

- Na štai! O Barezis buvo vienas iš mokslininkų, kurie ją tyrė. 

- Skaičiau, kad drobulė vis dėlto buvo pripažinta klastote. 

- Taip, daugelis kalba, kad tai tik “puikios tryliktojo amžiaus drobės 
atraiža“, o atvaizdas - Leonardo rankų darbas. Pirmoji pasaulyje nuo- 
trauka. 

- O ką manė Barezis? 

- Irgi laikė ją klastote, tačiau turinčia labai Es istoriją. 

- Kaip tai? 

- Savo knygoje jis tvirtina, kad daugelio relikvijų atsiradimą lėmė ga- 
na šiurpus įvykiai, ir drobulė šiuo atžvilgiu - ne išimtis. Anais laikais re- 
likvijos buvo tokios reikšmingos, kad, šventajam vos susirgus, žmonės 
susirinkdavo prie jo namų ir laukdavo, kada šis išleis kvapą. Tuomet jie 


įsiverždavo į namus ir išeidavo nešini jo kūno dalimis - pirštais, dantimis, 
ausimis - kitaip tariant, suplėšydavo j ji į gabalus. 

Lasiteris net išsižiojo iš nuostabos. 

- Taip taip! Tvirtinama, kad, praėjus dviems dienoms nuo šventojo 
Pranciškaus Asyžiečio mirties jo kūnas jau buvo nudraskytas nuo kaulų. 
Jį tiesiog išvirė, - juokdamasis pasakė Azetis. - Siaubinga, tiesa? O kar- 
tais šventųjų kelią į palaiminimą netgi patrumpindavo. Nunuodydavo 
juos. 

- Bet drobulė - tik audinio skiautė, nesvarbu, ar ji klastotė, ar ne. 

- Taip, bet į šį audinį įsigėrė kūno išskyros, kuriose buvo bilirubino. 

- Kas tai per daiktas? - paklausė Lasiteris. 

- Tai kraujo medžiaga, paprastai pasišalinanti iš organizmo. Bet kar- 
tais, didžiulio streso būsenoje - pavyzdžiui, kankinant - bilirubiną gali- 
ma išprakaituoti. 

- Ir jo rado ant drobulės? 

- Barezis aptiko jo pėdsakų. Todėl, laikydamas drobulę klastote, jis 
manė, kad, ją darant, kažką iš tikrųjų nužudė. 

- Dieve mano, - sušnabždėjo Lasiteris. 

Azetis linktelėjo ir tęsė: 

- Tryliktajame amžiuje relikvijos labai traukė Žmones. Bažnyčią, tu- 
rinčią garsią relikviją, aplankydavo tūkstančiai maldininkų, o tai reiškė 
gausius pinigus. Tačiau paskui, kaip žinia, prasidėjo Reformacija, ir dau- 
gelį relikvijų sudegino. 

- Sudegino, - pakartojo Lasiteris. Šis žodis, ištartas garsiai, jam primi- 
nė apsilankymo Montekastelo tikslą. - O kaip Barezis nuo relikvijų per- 
ėjo prie medicinos? 

- O... Greičiausiai pajuto pašaukimą. Į medicinos institutą Bolonėje 
įstojo, kai jam sukako penkiasdešimt. Akušerija ir ginekologija. - Azetis 
kiek pagalvojo ir pridūrė: - Manau, ten jis susidomėjo nevaisingumo pro- 
blema. Baigęs kursą, atidarė kliniką, tuo nemenkai visus nustebindamas. 

- Kodėl? 

- Matote, šis dalykas gana delikatus ir susijęs su stipriais emociniais 
pergyvenimais, o Barezis visuomet buvo atsiskyrėlis ir tarp Žmonių jaus- 
davosi nejaukiai. O dabar jam teko nuolatos prašyti, kad moterys nusi- 
rengtų! Be to, jis buvo katalikas ir gana atsidavęs. Žodžiu, prasidėjo kon- 
fliktai. 

- Bet kodėl gi? 

Azetis pakėlė akis į lubas ir atsakė: 

- Kardinolas Ratcingeris Bažnyčios vardu paskelbė: “Bažnyčia Dar 
sako prieš bet kokį bandymą kištis į natūralaus pradėjimo procesą“. 

- Gimstamumo kontrolės klausimas? 

- Ne tik! Bažnyčia pasisako prieš dirbtinio apvaisinimo klinikas ne 
mažiau aršiai, kaip ir prieš įstaigas, kuriose daromi abortai. 

- Nė už ką nebūčiau pagalvojęs! 

- Apie tai buvo kalbama gana atvirai ir išsamiai. Vaikai turi būti pra- 
dėti natūraliu sueities aktu. Kaip kontraceptikai prieštarauja Viešpaties 
valiai, taip ir... kaip tai vadinasi?... Ak taip, “reprodukcijos technologija 
trukdo išsipildyti Jo valiai“. Praktiškai viską, kas vyksta dirbtinio apvai- 
sinimo klinikose, Bažnyčia draudžia. 

- Įdomu. Ir vis dėlto... 

- Barezis manėsi turįs ypatingą paskirtį, - žvelgdamas į šalį, atsidu- 
sęs, ištarė kunigas. - Be to, jis ne vienintelis ignoravęs Vatikano požiūrį į 
šį klausimą. Gimstamumo kontrolė draudžiama, tačiau Italijoje - beveik 
visiškai katalikiškoje šalyje.- šeimos ne itin didelės, ir gyventojų skaičius 
stabilus. Tačiau patikėkit manim, italų tauta nepraktikuoja skaistybės ir 
susilaikymo. - Azetis gūžtelėjo pečiais ir, vėl pripylęs taures, paklausė: - 
Tai ką darysime su jūsų žmona? Jai reikia konsultacijos? 

Lasiteris nesusigaudydamas žvilgtelėjo į Azetį. 

- Ji irgi pensionate? Man keista, kad jūs atvykote iš taip toli, prieš tai 
nepasiskambinę. Ji tikriausiai labai nusivylusi. Jei norite, kad su ja pakal- 
bėčiau... 

- Ne, tėve. 

- Aš - geras klausytojas, - nutraukė jį Azetis. 

- Bijau, jūs šį tą supainiojot. 

- Taip? 

- Aš nevedęs. 

Kunigas, regis, sumišo. 

- Tuomet... 

- Aš čia todėl, kad prieš kelerius metus klinikos paslaugomis naudo- 
josi mano sesuo. 

- A! Štai kaip! Jūsų sesuo! Ir kelionė buvo sėkminga? 

- Taip. Jai gimė nuostabus berniukas. 

Išgirdęs tokią puikią žinią, Azetis nusišypsojo ir linktelėjo, bet šypse- 
na tuojau išnyko, ir jis paniuręs paklausė: 

- Tuomet aš nesuprantu, kodėl jūs čia. 

- Lapkričio mėnesį sesuo mirė. 

- Užjaučiu, - sumurmėjo kunigas. - O mažylis? Jis, tikriausiai, su savo 
tėvu, ar su jumis? 

- Tėvo nebuvo, - papurtė galvą Lasiteris. - Sesuo augino vaiką viena, 
berniukas irgi mirė. Juos nužudė. 


Azetis nusisuko. Kiek patylėjęs, paklausė: 

- Ir kaip tai nutiko? 

- Kažkas nužudė juos miegančius, paskui padegė namą. 

Azetis ilgai tylėjo. Atsiriekė dar duonos, pamirkė ją vyne ir galų gale 
paklausė: 

- Ko jūs čia atkeliavote? 

- Žudikas - italas. Nemanau, kad sesuo jį pažinojo. Todėl... 

Kunigas pakilo iš už stalo ir ėmė vaikštinėti po kambarį. Atrodė, kad 
jam į galvą šovė gana pavojinga mintis. 

- Tai sakėte, berniukas? - nutraukė jis Lasiterį. Šis linktelėjo, nenuleis- 
damas nuo Azečio akių. - Įdomu. 

- Kas? 

- Įdomu, kokia procedūra buvo taikyta jūsų seseriai. Kuri iš keleto. 
Beje, jūs tikriausiai šito nežinote. 

- Zinau, kad buvo donorė. Tai vadinama... 

- Donorės oocitu, - užbaigė dvasininkas taip, lyg jie kalbėtų apie mir- 
tiną ligą. 

Kurį laiką jis vaikštinėjo pirmyn atgal, paskui sustojo, ir, pasikasęs 
pakaušį, pažvelgė į Lasiterį: 

- Bet tokie dalykai nutinka, - pasakė jis. - Aplinkui tiek daug smurto. 
Ypač JAV. Jūsų sesuo gyveno dideliame mieste. Dabar juk sudėtingi lai- 
kai. 

- Jūs visiškai teisus, - linktelėjo Lasiteris. - Smurto iš tiesų labai daug, 
bet mano sesuo ir sūnėnas nebuvo vieninteliai. 

- Ką norite pasakyti? 

- Kitas berniukas buvo nužudytas Prahoje. Maždaug tuo pat metu 
ir tokiomis pačiomis aplinkybėmis. Dar vienas Londone. Ir Kanadoje. 
Rio. Ir vienas Dievas žino, kur dar. Ir aš čia todėl, kad jie visi buvo pra- 
dėti Barezio klinikoje. 

Kunigas krito į kėdę, nuleido galvą ir užsimerkė. Jis ilgai tylėjo, ir sto- 
jusioje tyloje Lasiteris išgirdo, kad lauke ėmė lyti. Galiausiai Azetis dailiai 
suglaudė delnus, padėjo kaktą ant pirštų ir kažką sumurmėjo. Jo veido 
beveik nesimatė, o smakras nusviro ant krūtinės. Lasiteris nieko nesupra- 
to. 

- Kaip? - paklausė jis. 

- Tokia Dievo valia! - riktelėjo kunigas. Tvirtai įsirėmęs delnais į stalą, 
jis pažvelgė į Lasiterį. Jo akys buvo tuščios, įsmeigtos į tolį. - O galir ne! 
- vėl sušuko jis. 

- Šventas tėve... 

- Niekuo negaliu jums padėti, - nusisukdamas, pasakė Azetis. 

- O aš manau, kad galit! 

- Ne! 

- Vadinasi, pasmerksite mirčiai ir kitus vaikus? 

Azečio akys paplūdo ašaromis. 

- Jūs nesuprantate, - tarė jis, giliai atsidusęs, kad susiimtų. - Išpažinties 
paslaptis šventa. Tai, kas pasakyta, palaidota amžiams. Ar, bent jau, tu- 
rėtų būti palaidota amžiams. 

- Ką reiškia “turėtų būti“? 

Kunigas tik palingavo galva. 

- Taijūs žinote, kas dėl visko kaltas? 

- Ne, - atsakė Azetis, ir Lasiteris suprato, kad jis nemeluoja. - Neži- 
nau. Duodu žodį. Bet turiu pasakyti, kad kiekviename gyvenimo etape 
Barezis artėjo prie to, ko jūs ieškote. Jo moksliniai tyrimai, religijos po- 
mėgis, darbas klinikoje - viskas vienam tikslui. | 

Kunigas dar sykį giliai atsiduso ir nutilo. 

- Ir tai viskas? 

- Viskas, ką aš turiu teisę pasakyti. 

- Ką gi, ačiū už pagalbą, - sarkastiškai tarė Lasiteris. - Prisiminsiu jū- 
sų žodžius. Ir kai kuri nors motina paklaus manęs, kodėl jos sūnui per- 
pjovė gerklę, papasakosiu jai apie jūsų įžadus ir kad tai - principinis 
klausimas. Esu tikras, ji supras teisingai. 

Jis sugriebė savo paltą ir pakilo. 

- Palaukit, - sukuždėjo kunigas. - Yra dar kai kas. 

Lasiteriui nesuspėjus prasižioti, Azetis dingo gretimame kambaryje. 
Girdėjosi, kaip jis rausiasi po popierius. Galiausiai pasigirdo užstumia- 
mos dėžės dunkstelėjimas, ir kunigas grįžo. 

- Štai. - Jis įgrūdo amerikiečiui į rankas laišką. 

- Kas čia? 

- Barezis jį man atsiuntė iš ligoninės kelios dienos prieš mirtį. Tikiuosi, 
čia rasite atsakymą. 

Lasiteris pažvelgė į tris rudo popieriaus lapelius. 

Kažkur tiesiai virš galvos suskambo varpas. Azetis dirstelėjo į laikro- 
dį. 

“> Iki aštuntos aš klausausi išpažinčių. Jei grįšite, išversiu jums šį laiš- 
ką. | 

- Gal galėtumėt tiesiog... 

- Ne, negalėčiau, - papurtė galvą Azetis. - Montekastelo - mažas 
miestelis, ir mano ganomieji jau laukia eilėje prie klausyklos. 

- Šventas tėve... 

- Byla laukė tūkstantį metų ir gali dar truputėlį palaukti. . 

Lasiteriui reikėjo pagalvoti, arba, veikiau - atsiriboti nuo minčių. Ku- 
nigas mėgino jam kažką pranešti, nepažeisdamas išpažinties slaptumo. 
Kažką apie įvairius Barezio vaidmenis, ir apie tai, kaip galiausiai jie susi- 
liejo į vieną. Tačiau tame nebuvo jokios prasmės - Lasiteris jos tiesiog ne- 
matė. | 

Dabar jam pirmiausia reikėjo gerai pabėgioti. Jis visuomet taip elgda- 
vosi susidūręs su neišsprendžiama užduotimi. Tuomet bėgdavo, tarsi 
įjjungęs nulinę pavarą, kad smegenys veiktų tuščiąja eiga. Ir gana daž- 
nai problemos sprendimas iškildavo priešais jį kaip netikėta dovana. 

Tačiau Montekastelo Džo nesiruošė bėgioti. Pirma, norint nubėgti rei- 
kiamą atstumą, tektų apsukti kelis ratus aplink miestą. Antra, akmenų 
grindinys net ir sausu oru reiškė galą blauzdoms. Trečia, kreivų ir siaurų 
gatvelių labirinte neįmanoma įgauti ir tuo labiau išlaikyti reikalingo tem- 
po. Na, o bėgti vedančiu iš miesto keliu Lasiterio nebūtų privertusios jo- 
kios jėgos. Jau kur kas paprasčiau iš karto šokti nuo uolos į bedugnę. 

Laimei, liko dar vienas variantas - beveik toks pat geras, kaip ir pasi- 
bėgiojimas. Lasiteris sėdo į automobilį ir išvažiavo Spoleto kryptimi, 
stengdamasis apie nieką negalvoti ir tikėdamasis, kad užduoties sprendi- 
mas paaiškės pats savaime. Važiavimas automobiliu taip pat kartais pa- 
dėdavo, nors kaip meditacijos būdas ir negalėjo prilygti bėgimui. 

Anot žemėlapio, Spoletas buvo už keturiasdešimties kilometrų - 
maždaug dvidešimt penkių mylių - nuo Montekastelo. “Idealus nuoto- 
lis, - galvojo Lasiteris. - Valanda pirmyn, valanda atgal". Paskui jis pės- 
tute pasivaikščios po miestą. 

Tačiau iš tiesų išėjo kitaip. Žemėlapyje nebuvo nurodyta, kad tarp 
miestų yra kalnagūbris, o kelias - tikras uoloje iškirstas serpantinas. Vien 
žvilgtelėjus nuo skardžio apmirdavo širdis, nors vaizdas buvo nuostabus. 
Tik po pusantros valandos Lasiteris išvydo rodyklę: 

SPOLETAS - 10 KM 

Lasiteris spaudė akceleratorių, kol atsidūrė už galingo sunkvežimio, 
kurio aplenkti taip ir nepavyko. Be to, lėtai puškuojantis įkalnėn grioz- 
das vis apdūmydavo jį dyzelinio variklio išimetamomis dujomis. Galiau- 
siai, nusigavęs iki degalinės “Adžip“, likus penkioms mylioms iki Spole- 

virš kalnų viršūnių. Laikrodis prietaisų skyde rodė penkiolika po šešių. 

- Deja, jūs prasilenkėt, - pranešė Hiju, vos Lasiteriui įėjus į “Akilos" 
vestibiulį. 

- Su kuo? 

- Jis neprisistatė, bet sakėsi esąs jūsų draugas. . 

- Aš čia neturiu draugų, - tarė Lasiteris, įdėmiai žiūrėdamas į Hiju.- Ar 
tas Žmogus prašė ką nors perduoti? 

- Ne. Jis pasakė, kad norėtų padaryti jums siurprizą, ir siais kur 
jus galima rasti. - Hju paniuro. - Pasakiau, kad jūs nuėjote pas šventąjį 
tėvą. 

Lasiteris sustingo, o Hju veide pasirodė siaubas. 

- Aš nepadariau klaidos? 

- Nežinau. Kaip jis atrodė? 

- Didelis. Tiesiog milžiniškas. 

- Italas? 

Fiju tylomis linktelėjo. 

- Cia yra atsarginis išėjimas? 

Fiju nesupratęs dirstelėjo į jį, o paskui energingai linktelėjo. 

- Taip, - tarė ir išvedė Lasiterį per koridorių ir virtuvę į gatvę už “Aki- 
los“. - Jaučiuosi siaubingai kaltas, Džo. 

- Nesijaudinkit dėl to, - atsakė Lasiteris ir nurisnojo link bažnyčios. 


Labai greit jis atsidūrė aklavietėje, kurią apšvietė vienintelis aukštai 
iškirstas langas. Mėnulis vis slėpėsi už karpytų, greitai slenkančių debe- 
sų. Lasiteris suprato, kad Čiužinys greičiausiai jo laukia prie įėjimo į baž- 
nyčią arba aikštėje, bet visgi ryžosi pasimatyti su kunigu. Dar ne vėlu, 
gatvėje bus žmonių. Galų gale, tai juk bažnyčia! Žinoma, gali tekti pra- 
šyti, kad Azetis palydėtų jį iki pensionato. Bet, matyt, jis pasuko ne ten. 
Dabar jau turėtų būti aikštėje. 

Grįžęs atgal, Lasiteris pribėgo kažkokius laiptus ir galiausiai atsidūrė 
akmeniniame labirinte. Visiškai nustojęs orientuotis, jis nusprendė, kad 
jau niekuomet nebeištrūks iš gatvių voratinklio. Paskui, kai, praradęs viltį 
pasuko į kairę, visai netikėtai atsidūrė San Fortunato aikštėje. 

Apie jo nosį ir burną pleveno garo debesėlis. Lasiteris sunkiai alsavo, 
bet to kaltininkas buvo adrenalinas, perpildęs jo kūną ir kriokliais besilie- 
jantis į širdį. Džo žinojo, ką daryti. Jis sustojo prie įėjimo į aikštę ir giliai 
įkvėpė. Reikia nusiraminti - adrenalino perteklius kraujyje pavojingas. 
Prie parapeto, priešingoje aikštės pusėse, trys vyrai žiopsojo į Todžio ug- 
nis, netoliese kavinės šeimininkas uždarinėjo savo užeigą, užtraukdamas 
fasadą metalinėmis grotomis. Vienas iš apžvalgos aikštelėje stovinčių vy- 
rų pasakė jam kažką apie cigaretes, ir šeimininkas neaiškiai suburbleno 

atsakydamas. Paskui jis dingo, o Lasiteris įsižiūrėjo į prie LR sto- 
vinčią trijulę. 

Pasirodo, jis apsiriko. Vyrų tebuvo du. Tiesiog vienas jų buvo aukštas 
kaip varpinė ir stačiakampis kaip čiužinys. 

Kai kvėpavimas atsistatė, o porelė nusisuko pasigerėti Todžio vaiz- 
dais, Lasiteris pirštų galais perbėgo aikštę ir, šokinėdamas per laiptelius, 
užkopė prie bažnyčios durų. 

Salėje tvyrojo tokia pati tamsa, kaip ir sikaidiščje gatvėje. Maldinin- 
kų pastatytos žvakės kraujo raudonumo indeliuose baigė degti, o elektri- 
nės lemputės sietynuose silpnai mirgėjo. 

- Tėve? - pašaukė Lasiteris taip tyliai, lyg vos ištardamas žodžius. - 
Tėve? - pakartojo kelis kartus garsiau. 

Niekas neatsiliepė - kunigas galėjo būti gyvenamojoje patalpoje. Ei- 
damas centriniu praėjimu Lasiteris pagalvojo, kad tikriausiai pavėlavo. 
Ir vis dėlto tėvas Azetis kažkur netoliese, bažnyčia juk neužrakinta. 

Kai vėl išsmuko į aikštę, tiedu rūkė, stovėdami prie parapeto. Lasite- 
ris nusėlino prie kunigo namo šalia bažnyčios ir pasibeldė į medines du- 
ris. Nesulaukęs atsako, pasuko rankeną ir įėjo vidun. Šviesa nedegė, ta- 
čiau tai nieko nereiškė. Lasiterio akys jau seniai priprato prie tamsos. Ei- 
damas iš vieno kambario į kitą, jis šaukė kunigą, bet niekas neatsiliepė. 

Tai buvo keista, ir Lasiteris ėmė nerimauti. Kur galėjo dingti Azetis? 
Lasiteris grįžo atgal į bažnyčią, nusprendęs, kad kunigas meldžiasi vie- 
noje iš šoninių koplyčių. Gal maldos metu padrė taip įsigilina į save, kad 
pamiršta apie išorinį pasaulį ir nieko negirdi. 

Lasiteris visiškai neįsivaizdavo, ką reiškia melstis. Sykį Džozei buvo 
užėjęs religingumo priepuolis - ekstazė tęsėsi maždaug tris savaites - ir ji 
ėmė reikalauti, kad vaikai prie pietų stalo kalbėtų padėkos maldą. Be to, 
prieš eidami miegoti, jie turėjo, jai stebint, atsiklaupę pasimelsti Viešpa- 
čiui. Lasiteris niekuomet nesusimąstydavo apie žodžius, kuriuos tarė. 
Jam jie atrodė beprasmiais garsais, kuriuos šventais darė Jo vardas. 

Lasiteris pašaukė dar kartą, daug garsiau: 

- Tėve Azeti! Tai aš - Džo Lasiteris. 

Tyla. Viena iš žvakių, trumpam plykstelėjusi, užgeso. Pakvipo išsily- 
džiusiu vašku, ir tas kvapas priminė Lasiteriui gimtadienio tortą. 

Gal kunigas išėjo pas kokį parapijietį? Kas nors serga, ir tėvas Azetis 
meldžiasi kenčiančiojo galvūgalyje? 

Lasiteris ėmė laukti. Bet po kurio laiko nusprendė pastatyti žvakę už 
visų mirusiųjų sielos ramybę. Nedidelė strėlytė rodė, kur yra aukų dėžu- 
tė, ir, priėjęs prie jos, Džo nesusimąstydamas išsitraukė iš kišenės ban- 
knotą, sulenkė pusiau ir įkišo į siaurą plyšį. Tai galėjo būti tiek vieno, 


tiek šimto dolerių banknotas. O gal ir tūkstantis lirų. Jis nežinojo, ir jam 
buvo vis vien. Galvoje sukosi keistos, padrikos mintys: “Tie tipai prie pa- 
rapeto... Apie ką bandė užsiminti kunigas? Šykštus miesteliūkštis". 

“Už Ketę", - galvojo jis, degdamas į šiaudelį panašią žvakutę. Paskui 
šalia pirmosios pastatė antrą. “Už Brendoną“, - tarė jis sau, suvokda- 
mas, kad automatiškai kartoja kažkur matytą ritualą. Iš tiesų taip ir bu- 
vo. 

Dar kiek palaukęs Azečio, Lasiteris nusprendė paieškoti išėjimo, kuris 
leistų jam aplenkti aikštę. Jis pakilo nuo suolelio ir žvilgtelėjo į duris. Stai- 
gajo dešinioji koja slystelėjo, ir Džo vos nepargriuvęs, šiaip ne taip įsitvė- 
rė suolo atkaltės. 

Jis pažvelgė į grindis toje vietoje, kur paslydo. Tamsa slėpė visas spal- 
vas, bet, įsižiūrėjęs, Džo pamatė juostelę, kuri atrodė juoda, tačiau, 
sprendžiant iš visko, juoda nebuvo. Jis pauostė ir pajuto sūroką kvapą, 
būdingą mėsininko krautuvėlei. 

Pasilenkęs žemiau, Lasiteris pamatė kraujo upelį, tekantį grindimis ir 
prasidedantį prie klausyklos. Jis nenorėjo užminti raudono skysčio, ta- 
čiau pasirinkimo neturėjo - teko žengti per kraujo balą. Džo niekada ne- 
teko atlikti išpažinties, ir, kai atitraukęs užuolaidą jis pamatė, kad mažy- 
tė patalpa tuščia, širdis vos nesustojo iš džiaugsmo. Bet džiaugėsi jis ne- 
dvi patalpėles, ir tuojau pat suprato, ką ras už pertvaros. 

Jo batų padai lipo prie grindų, o širdis daužėsi. Atitraukęs užuolaidą 
iš kitos pusės, Džo pamatė Azetį, sėdintį savo vietoje. Jo kūnas rėmėsi į 
pertvarą, o galva buvo palinkusi prie grotuoto langelio. Dešiniame smil- 
kinyje matėsi maža skylutė, o žaizda, pro kurią kulka išėjo, buvo kumš- 
čio dydžio. Ir nežiūrėdamas Lasiteris žinojo, kad smegenys ištaškytos 
per visą užpakalinę sieną. Speciali kulka. Minkštas antgalis. Kulka, smū- 
gio metu suskylanti į gausybę skeveldrų. Anksčiau jas gamindavo patys, 
kryžmai įpjaudami galvutę, dabar tokių pačių, ir kur kas geresnės ko- 
kybės, galima nusipirkti parduotuvėje. 

Kunigas sėdėjo ant savo suolelio, prispaudęs ausį prie metalinių gro- 
telių. Žudikas jėjo iš kitos pusės ir atsisėdo, išsiėmęs pistoletą dar prieš 
prasidedant išpažinčiai. “Atleiskite, man, tėve, nes aš nusidėjau“. Paskui 

Lasiteriui prireikė minutės ištraukti dar šiltam kūnui iš klausyklos. Jis 
pats nežinojo, kodėl tai daro. Jam atrodė, kad Azečiui būdelėje nepato- 
gu. Džo net pasigailėjo, kad neturi pagalvės, kurią būtų galima padėti 
kunigui po galva... 

Lasiteris atsitiesė ir liepė sau nusiraminti. Palikęs Azetį centriniame 
praėjime, jis nuėjo už altoriaus ir kokį pusvalandį vaikštinėjo iš vieno 
kambarėlio į kitą, ieškodamas dar vieno išėjimo. Atrodo, bažnyčia rėmė- 
si į kitų namų eilę. Viduramžiais žemė buvo brangi, ypač ta, kurią sau- 
gojo miesto siena. | 

Ieškoti kito išėjimo iš kunigo būsto nebuvo prasmės. Jis buvo bažny- 
čios dalimi ir glaudėsi prie kaimyninio namo. Taigi... ką pasirinkti? Jeigu 
liks viduje, anksčiau ar vėliau čia įeis tie du. 

Lasiteris lėtai atidarė duris, ir, sustojęs ant viršutinio laiptelio, įdėmiai 
apsidairė. Ryškioje iš už debesies išnirusio mėnulio šviesoje aikštė atrodė 
tuštutėlė. Jis greit nusileido laipteliais ir patraukė link fontano. Mėnulis 
atsispindėjo vandenyje, ir atrodė, kad iš liūto nasrų liejasi kibirkščiuojanti 
žydra srovė. | 

Ir tuomet Džo pamatė jį. Mėnesienos nutviekstas Žmogus stovėjo de- 
la Feličės gatvės gale, ten, kur gatvė įsiliejo į aikštę. Po minutės mėnulis 
dingo už debesies, išnyko ir žmogus. Išnyko visiškai - Lasiteris net pagal- 
vojo, ar tas tipas jam nepasivaideno. Jis pasuko į kitą gatvę, kurios pava- 
dinimo nežinojo, ir žingsniavo ja tol, kol susidūrė su tamsa. Lasiteriui pa- 
sirodė, kad priešais jį išdygo namo siena. 

Čiužinys. Lasiteris apsisuko ir puolė bėgti. Tačiau bėgti nebuvo kur. 

- Čenco, jis čia, - negarsiai tarė Čiužinys. Jo balsas buvo keistai plo- 
nytis, beveik moteriškas. 

Lasiteris nužvelgė aikštę, fontaną, bažnyčią, kavinę, parapetą. Išeities 
nebuvo. Čiužinys i ir jo porininkas greitai artėjo. Jis matė, kaip tamsoje 
tviska jų dantys. Žudikai juokėsi. 

Lasiteris ėmė trauktis atatupstas. Jam buvo vis vien, kur - kad tik to- 
liau nuo šios kraupios porelės. Mažesnysis kyštelėjo ranką į švarko kiše- 
nę ir išsitraukė “ Valterį" su duslintuvu. Suktelėjęs ranką, jis pritvirtino 
duslintuvą ir kažką sumurmėjo sėbrui. Lasiteris nugara įsirėmė į para- 
petą. Viskas. Kelio pabaiga. 

Pagaliau, žudikams lėtinant žingsnį, jis įžvelgė jų veidus. Vyriškis su 
pistoletu buvo jaunas ir bjaurus. Matyt, gimstant jo veidą taip suspaudė 
chirurginėmis replėmis, kad šis pasidarė panašus į kupranugario snukį. 
Akys vertėsi iš orbitų, trumpai kirpti plaukai styrojo it šepetys ir atrodė 
lyg šešėlis virš pliko kiaušo. 

Čiužinys buvo visai kitoks - tikriausiai nulietas iš ketaus. Jo veidas, 
kaip ir kūnas, buvo stačiakampio formos. Atrodė, kad galiūnui reikėtų 
skustis bent jau kas valandą. Garbanoti plaukai didžiuliu juodu šalmu 
gaubė galvą, o mažytėse akyse liepsnojo pikta ugnis. 

“Galiu pulti juos, - galvojo Lasiteris. - Arba šokti per parapetą ir lauk- 


ti, kas nutiks“. Abi išeitys jam atrodė mirtinos, tačiau viena, greičiausiai, 
ne tokia mirtina kaip antroji. Jei būtų galima nusisukti ir pažiūrėti už 
parapeto, įvertinti galimo kritimo trajektoriją! Įdomu, ar jis kristų verti- 
kaliai ir užsimuštų, ar nuriedėtų skardžiu, kuris sustabdytų kritimą? La- 
siteris nepajėgė prisiminti, kas yra už sienos, ir tuo pat metu negalėjo at- 
plėšti akių nuo artėjančių žudikų. 

Tik kai Kupranugario Snukis pradėjo kelti pistoletą, Lasiteris suvokė, 
kad jau apsisprendė. Beveik nerūpestingai padėjo kairiąją ranką ant pa- 
rapeto, pasisuko ir permetė kūną į tuštumą. Užpakalyje - o dabar jau ir 
kažkur aukštai - pasigirdo pokštelėjimai - trys šūviai. Bet jis jau lėkė pa- 
lei uolą, ir, kaip jam atrodė, lėkė pernelyg ilgai. 

“Aš - lavonas, - pagalvojo jis. - Galas. Jau viskas“. Jis skrido tamsos 
sūkuryje ir nieko negalėjo įžiūrėti. Bet visuotinė trauka be jokio perspė- 
jimo prispaudė jį visu kūnu prie skardžio, ir, išstumdama iš plaučių oro 
liekanas, nuritino žemyn. Lasiteris vėl pakilo, nukrito ir nuriedėjo, lyg 
nebevaldoma lavina, susidedanti iš vieno žmogaus. Jis instinktyviai pri- 
traukė kelius prie krūtinės ir prisidengė galvą, virsdamas žmogumi-svie- 
diniu. 

Galvoje pulsavo rišli mintis: jei jo kelyje pasitaikys bet kokia kliūtis - 
galas. Pavyzdžiui, akmuo. Galva, tarsi kiaušinis, skyla... aplink išsi- 
drabstę smegenys. Arba medis... net medis perplėš jį pusiau. Kritimo 
kampas. Viskas moksliška! Greičio ir masės santykis. 

Staiga Lasiteris pajuto, kad jis, tarsi beisbolo žaidėjas, slystantis link 
antrosios bazės, bando stabdytis į priekį ištiestomis kojomis, tuo pat me- 
tu sulenktais pirštas kabindamasis į žemę. Mėginimas nepavyko, ir jo 
kūnas it peilis perskrodė krūmus. Galiausiai Džo staigiai sustojo, koja įsi- 
rėmęs į didžiulį akmenį. 

Išsigelbėjo. Jeigu dar ne miręs. Bet, atrodo, vis dėlto gyvas. Kaip nu- 
mirėliui, per daug skauda visą kūną. Dešinysis šonas, anksčiau sumuš- 
tas, degte degė, o kulkšnį lyg kas būtų pradūręs geležiniu virbu. Skaus- 
mas kojoje sklido nuo pėdos link klubo. Burnoje jautėsi kraujo priesko- 
nis, o veidas atrodė ruplėtas, kaip tarka... Lasiteris bijojo pajudėti. 

Ojeigu jis mėgins atsistoti - ir nepajėgs? Ojei jį paralyžiavo? Jis gu- 
lėjo ant nugaros ir žiūrėjo, kaip mėnuo slapstosi už debesų. Ore tvyrojo 
pinijų kvapas, o naktis buvo neįtikėtinai šviesi. Iš tolumos jį pasiekė tūks- 
tančių paukščių švilpesys. Paukščių? 

Reikia keltis. Jei jis negalės pajudėti, teks šaukti ir leistis, kad Čiužinys 
su sėbru jį nušautų, nutraukdami kančias. 

Lasiteris įkvėpė, ir dejuodamas persivertė ant pilvo, pasiekdamas ar- 
timiausią pušį. Tvirtai įsikibęs į šaką, atsistojo, apsidairė ir pamatė, kad 


yra ant kalvos šlaito, kiek aukščiau miesto sienos. Žemė čia buvo, gali- 
ma sakyti, lygi. Automobilių stovėjimo aikštelė už kelių šimtų pėdų, už 
jos - apšviesta futbolo aikštė, kur vis dar tebevyko Žaidimas. Vėl pasigir- 
do švilpesys - švilpė ne paukščiai, o sirgaliai, išreikšdami savo nepasiten- 
kinimą. 

Prisėdęs, Lasiteris apčiupinėjo aplinkui save žemę, ieškodamas ra- 
mento. Po ranka pasitaikė sausa pušies šaka. Lasiteris patikrino jos tvir- 
tumą - šaka sulinko, bet jo svorį atlaikė. | 

Džo nušlubavo link automobilių stovėjimo aikštelės, mėgindamas su- 
vokti, kodėl taip skauda kulkšnį. Jis nežinojo, kas tai - lūžis ar patempi- 
mas, bet blauzda sulig kiekvienu žingsniu vis labiau tino. Nuklibinkš- 
čiuoti iki mašinos stovėjimo vietos prireikė dešimties minučių, o pasiekęs 
tikslą, Lasiteris išgirdo džiaugsmingą gausybės balsų stūgsmą. Kažkas 
įmušė įvartį. 

Miniatiūrinė aikštelė būvo užgrūsta futbolo mėgėjų mašinomis ir dvi- 
račiais. Lasiteris, sustojęs po kedru, ėmė dairytis savo automobilio, bai- 
mindamasis, kad išvažiavimas bus užblokuotas. Baiminosi veltui. Maši- 
na stovėjo ten, kur jis ją buvo palikęs, ir kelias jai buvo laisvas. Lasiteris 
jau norėjo žengti pirmyn, bet atkreipė dėmesį į žiebtuvėlio ugnelę, 
plykstelėjusią ant priekinės juodo "Roverio" sėdynės. Veido už priekinio 

Lasiteris ŠusiNao Žinoma! Iš miesto veda vienintelis kelias. Čiudi 
niui neteko sukti galvos. Jei Lasiteris išsigelbėjo, šokęs per parapetą, jam 
lieka vienintelė galimybė - eiti prie mašinos. Negalėjo juk jis ristis šiuo 
suknistu kalnu iki pat upės ir stabdyti pakeleivingas mašinas, tikėdama- 
sis nuvažiuoti į Todį. 

Žinoma, jis galėjo pamėginti keliauti atgal, į Montekastelo, tačiau tai 
reiškė - patekti į spąstus. Lasiteris pagalvojo apie stadioną. O jeigu nuė- 
jus ten ir įsiliejus į minią? Ne, nepavyks. Drabužiai suplėšyti ir kruvini, 
veidas smulkiai subraižytas. Jis panašus į valkatą po muštynių. Bet ku- 
ris, jį pamatęs, suspigs iš siaubo. Gal pradėti rėkti pačiam ir pasišaukti 
policiją? Bet jei jis paklius į policiją... Kas tuomet? Jie uždarys jį, kol suras 
vertėją. Jis bus saugus, tačiau neilgam. Kol “Umbra Domini“ ar SISMI 
nepasieks jo kalintojų, kas čia, Italijoje, nutiks greičiau jau anksčiau, nei 
vėliau, ir jį, be abejonės, rytą ras kabaldžiuojantį ant savo paties diržo 
užrakintoje kameroje. 

Taigi, policija atkrenta. Bet kuriuo atveju - “Roveris" stovi tarp jo ir 
futbolo aikštės, tarp jo ir policijos. Liko tik... 

Dviračiai. Priešais driekėsi ilga stovėjimo aikštelė, prigrūsta įvairiausių 
dviračių. Lasiteris, kuo žemiausiai pasilenkęs, nuklibikščiavo link jos. Ei- 

damas nuo dviračio prie dviračio, galiausiai rado ko norėjo - seną angliš- 
ką lenktyninį, kurį šeimininkas patingėjo prirakinti prie stovo. 

Tačiau išvažiuoti iš aikštelės nepastebėtam buvo labai nelengva. Tie- 
sa, jei Čiužinys su sėbru sutelkę dėmesį į jo automobilį, jie gali net ne- 
žvilgtelėti vienišo dviratininko pusėn. Bet gali ir žvilgtelėti. Tuomet vis- 
kas baigsis labai greitai. Jie tiesiog prakiurdys jam galvą ir ramiausiai 
nuvažiuos. 

Kiek padvejojęs Lasiteris nusprendė neturįs pasirinkimo. Jei važiuos 
tyliai, tai gal ir prašoks. Perkėlė kairę koją per dviračio rėmą ir, staigiai 
atsispyręs dešiniąja, spustelėjo pedalus. Tuojau pat pasigirdo garsus brū- 
žesys. Apsidairęs Lasiteris pamatė garso šaltinį. Dviračio savininkas bal- 
tinių segtuku prie užpakalinio rato ašies buvo prisegęs pikų tūzą, ir kor- 
ta, kliūdama už stipinų, čekšėjo. Prakeikimas! Lasiteris artėjo prie “Ro- 
verio“ ir... 

Galų gale jis prašvilpė pro šalį, ir, išskriejęs iš aikštelės, ištrūko į lais- 
vę. Bent jau taip jis galvojo, kol išgirdo už nugaros automobilio variklio 
riaumojimą. Žvilgtelėjęs per petį, Lasiteris išvydo, kaip blykstelėjo žibin- 
tai, ir šoktelėjęs “Roveris" leidosi jam pavymui. 

Dviratis riedėjo pakalnėn, genamas pašėliškai minamų pedalų. Vin- 
giuojantis kalvos šlaitu, it kamščiatraukis susisukęs kelias spiralėmis vi- 
josi žemyn. Kiekviename posūkyje išcentrinė jėga kone nusviesdavo La- 
siterį nuo dviračio. Jis neįsivaizdavo, kokiu greičiu važiuoja, bet “Rove- 
ris“ kol kas liko toli užnugaryje ir atstumas tarp jo ir dviračio, ačiū Die- 
vui, nemažėjo. 

Kartkartėmis Lasiteris užguldavo stabdžius, ir pasilenkęs lėkdavo 
posūkiu, leisdamas pilnai pasireikšti visuotinės traukos dėsniui ir melsda- 
masis, kad dviratis nenuriedėtų nuo skardžio. Širdis pasiutiškai plakė, į 
akis smogė vėjas, o prie rato pritvirtintos kortos bruzdesys peraugo į to- 
lygų triukšmą. 

Pamažu kelias ėmė darytis lygesnis, ir Lasiteris suprato, kad nuolydis 
baigiasi. Tuojau prasidės lyguma, ir visuotinės traukos dėsnis stos perse- 
kiotojų pusėn. Dviratis praras greitį, “Roveris" priartės ir... 

Žemė po ratais išsilygino netikėtai. Dviratis nulėkė nuo šlaito, ir, tarsi 
kėglis, nuriedėjo lygiu asfaltuotu plentu medelyno link. Medžiai augo 
vos už ketvirčio mylios, bet kai Lasiteris, be perstojo mindamas, pasiekė 
pirmuosius, “Roveris" jau buvo visai arti, o bėglys - jo žibintų šviesoje. 

Pasukęs į miško tamsą, Lasiteris sėdėjo ant dviračio tol, kol šis galėjo 
judėti. Vos tik ratai nustojo suktis, jis nušoko ir nušlubčiojo į sodinių gi- 
lumą. 

Medelynas, kuriame augo vienos veislės ir maždaug tokio paties 

aukščio lapuočiai, buvo gerai prižiūrimas. Apie jokį pomiškį nebuvo nė 
kalbos, o visos apatinės šakos buvo kruopščiai nugenėtos. 

Apsidairęs Lasiteris pamatė, kad “Roveris" su įjungtomis tolimosio- 
mis šviesomis privažiavo pamiškę. Mašina sustojo ir kurį laiką pastovėjo 
su įjungtu tuščiąja eiga varikliu. Paskui šviesa užgeso, durelės atsivėrė, ir 
iš automobilio išlipo Čiužinys bei jo partneris. 

Lasiteris sustingo, nepajėgdamas patikėti to, kas vyksta, realumu. 
Kaip jis čia atsidūrė? Jis, žmogus, turintis plačius ryšius, slapstosi už me- 
džio miške. Jis turi didžiulius informacijos šaltinius, milžiniškos korpora- 
cijos stengiasi nupirkti jo paslaugas. Trijuose žemynuose yra kietų vyru- 
kų, dėl jo pasiryžusių viskam... O dabar jis šlubčioja mišku, pasprukęs iš 
katalikų bažnyčios dviračiu. 

“Kaip šalta... - pagalvojo jis, - ir su tokia koja...“ Lasiteris nežinojo, 
kas nutiko kulkšniai - ji smarkiai ištino, bet nebuvo lūžusi. Gal jo gebė- 
jimas jausti skausmą atbuko, o gal patempimas buvo ne toks rimtas, 
kaip atrodė. Šiaip ar taip, jis pajėgė eiti. 

Tolumoje girdėjosi greitai tekančios upės šniokštimas, ir Džo patrau- 
kė tiesiai kranto link, tikėdamasis, kad ši garsas padės jam pasislėpti. 
Bent jau jis galės panerti, nuplauks pasroviui žemyn ir... 

Nuskęs. Vandens temperatūra tikriausiai žemesnė nei dešimt laips- 
nių. 

Už nugaros pasigirdo sausų šakelių traškesys - Kupranugario Snukis 
grakščia plėšrūno eisena žingsniavo į medelyno gilumą, nudūręs žvilgs- 
nį žemyn. Lasiteris užsiglaudė už medžio vos už trisdešimties pėdų nuo 
žudiko ir ėmė laukti. Staiga italas sustojo, apsidairė ir atsisegė užtrauk- 
tuką. Patenkintai atsidusęs, jis pasisuko į artimiausią kamieną ir pradėjo 
lengvintis. 

Lasiteris pamatė garą ir suprato, kad dabar priešas yra pats pažei- 
džiamiausias. Sulaikęs kvėpavimą, jis iššoko iš už medžio, norėdamas 
užpulti šį iš nugaros. 

Kitu metu jam būtų nieko nereiškę įveikti juos skiriantį atstumą pen- 
kiais žingsniais ir pakloti priešą smūgiu į pakaušį. Lasiteris mokėjo ne- 
blogai smūgiuoti iš šono, ir, jei, smogtų tiesiai, Kupranugario Snukis nu- 
griūtų, taip ir nepaleidęs iš rankų savo įnagio. 

Bet išėjo kitaip. Kulkšnis buvo per daug silpna, kad Lasiteris nusi- 
gautų į vietą greitai ir tuo labiau - be skausmo. Jam priartėjus, Kupranu- 
gario Snukis žengė į šalį ir apsidairė. Ir Lasiteris staiga suvokė, kad guli 
ant pilvo, dešiniu skruostu prisispaudęs prie žemės. O italas laiko jį už 
kaklo ir riešo. 

Lasiteris muistėsi ir rangėsi, bet išsilaisvinti nepavyko. Vyrukas, regis, 

buvo kovotojas, ir neprastas. Džo girdėjo sunkų priešo alsavimą ir uodė 
jo prakaito kvapą. 

Kurį laiką jie liko tokioje padėtyje, prisispaudę vienas prie kito, ir 
grūmėsi tylomis, nedarydami pastebimų judesių. Paskui italas atleido 
gniaužtus ir paleido kairįjį Lasiterio riešą. Tikriausiai jis norėjo kažką pa- 
siimti iš kišenės, todėl ir atgniaužė rankas. Lasiteris pastūmė jį alkūne, 
bet veltui. Atsakydamas priešas truktelėjo jo galvą viršun ir atgal. Lasi- 
teriui akyse sumirgėjo mėnulio šviesa, o galvoje šmėstelėjo vienintelė 
mintis: “Dabar jis perpjaus man gerklę“. 

Kupranugario Snukis kažką negarsiai, beveik švelniai iauukūiis“ ir 
Lasiteris suprato, kad jam gyventi beliko sekundė. Jis sukando dantis, 
kovodamas su pasipriešinimu, palenkė galvą, beveik atsiremdamas 
smakru į krūtinę. Paskui netikėtai iš visų jėgų pasu trenkė italui į 
veidą. 

Priešas sustūgo ir nusirito į šalį, suteikdamas Lasiteriui galimybę at- 
sistoti. Nuo pamiškės plonytis balselis pašaukė: 

- Čenco? - Ir vėl, šįsyk garsiau: - Čenco?! 

Kupranugario Snukis atsiklaupė ir papurtė galvą, kad pravėdintų 
smegenis. Įgudusiu vartininko judesiu Lasiteris prišoko prie jo, ir, sutel- 
kęs į smūgį visą savo jėgą ir neapykantą, spyrė italui į dantis, tarsi prieš 
jį būtų futbolo kamuolys. Jis nebūtų nustebęs, jei Čenco galva staiga bū- 
tų nutrūkusi ir nuskriejusi į padebesius. Bet Kupranugario Snukis vėl jį 
nustebino. Vyrukas tik nusirito į šalį, išspjovė dantis ir pašoko. 

Jis lėtai žengė link Lasiterio, įsmeigęs į jį akis ir žemai nuleidęs ranką 
su peiliu. Trauktis Lasiteriui nebuvo kur, ir jis nieko negalėjo padaryti. 

„Balsas iš pamiškės vis šaukė ir šaukė. 

Kupranugario Snukis, nenuleisdamas akių nuo Lasiterio, ėjo aplink 
jį, kad smogtų iš šono. 

Balsas suriko vėl, šį kartą labai šaižiai. Kupranugario Snukis neišlai- 
kė ir tik akimirkai pasuko galvą. Vos tik jis taip padarė, Lasiteris apibėrė 
jį smūgių kruša, paskui atsitraukė, suteikdamas italui galimybę pulti. 
Tačiau tai buvo klaida. Užuot kritęs ant žemės, priešas šoko pirmyn. 

Lasiteris buvo užkluptas netikėtai, bet vis dėlto suspėjo smogti iškart, 
ir Kupranugario Snukis išmetė peilį. Lasiteris stvėrė jį ir buvo iškart par- 
blokštas ant pilvo ir sugriebtas taip, kad negalėjo nė pajudėti. Jis pajėgė 
tik vos vos pajudinti rankas, tačiau dešiniojoje turėjo peilį, ir to pakako. 
Smogdamas atgal, jis jautė, kaip ašmenys į kažką sminga. Kupranuga- 
rio Snukis dejavo ir, galiausiai, surikęs nusirito šalin. Lasiteris įsigudrino 
plačiai užsimoti ir smogti dar kartą. Jam pasirodė, kad peilis kažką pra- 
kirto. Džo pasisuko, ir, sunkiai alsuodamas, pažvelgė į priešą. 

Italas sėdėjo, įsirėmęs delnais į kelius. Vienos jo akies vietoje Žiojėjo 
juoda skylė, o iš perpjautos gerklės pliūpsniais sruvo kraujas, tarsi alus iš 
metalinės skardinės. Paskui jis nugriuvo ant nugaros, ir, netaręs nė žo- 
džio, mirė. 

Sunkiai alsuodamas Lasiteris atsistojo ir nušiubavo link upės. Kautis 
ar gelbėtis? Šiuo atveju - ir viena, ir kita. Jis visas degė iš susijaudinimo, 
tiksliau, jo kraujyje kunkuliavo adrenalinas. Baisiai troškino, bet, nespė- 
jęs mišku nusigauti iki upės, Lasiteris išvydo ryškų šviesos spindulį. Sis 
slystelėjo pirma iš dešinės kairėn, paskui - priešinga kryptimi. 

Lasiteris atsisuko. Pasirodo, prie "Roverio" lango iš vairuotojo pusės 
buvo pritaisytas nedidelis prožektorius, kuriuo pasišviesdamas Čiužinys 
dabar šukavo mišką, ieškodamas savo partnerio ir bėglio. Spindulys 
skverbėsi per sąžalynus, ir Čiužinys tikriausiai būtų pamatęs Cenco, jei 
šis stovėtų. Bet Čenco jau niekada daugiau nebeatsistos. Čenco voliojasi 
ant žemės, na o Lasiteris stengėsi laikytis nuo spindulio nuošaliau, slaps- 
tydamasis už medžių. Čiužinys įsiklausė į tylą, paskui pritvirtino pro- 
žektorių taip, kad spindulys būtų nukreiptas į vieną tašką. Tai atlikęs, jis 
išsitraukė iš už diržo pistoletą ir patraukė į mišką. Lasiteris nusistebėjo, 
kokie greiti ir vikrūs jo judesiai. Jis nė neįtarė, kad milžinas, nežaidžian- 
tis Nacionalinėje krepšinio lygoje, gali turėti tokią puikią koordinaciją. 
Čiužinys ėjo tiesiai link žuvusio partnerio. 

 Atmetęs visas bereikalingas mintis Lasiteris patraukė link miško pa- 
kraščio, stengdamasis žengti tyliai. Jis iš visų jėgų tvardėsi, kad nepasileis- 
tų bėgti, kai Čiužinys sukrėstas riktelėjo: “Cenco!" Lasiteris jautėsi iš- 
sunktas lyg citrina. Jis taip greitai, kaip įmanydamas, nušlubčiojo link 
"Roverio". Atklibikščiavęs iki mašinos, įlipo vidun ir ėmėsi ieškoti užve- 
dimo raktelių arba pistoleto. Bet čia jo laukė nusivylimas. 

Miške pasigirdo maurojimas, ir Lasiteris, ieškodamas raktelių, karšt- 
ligiškai atidarinėjo skydelius, dėtuves ir... 

Vėl nuaidėjo maurojimas, ir Lasiteris pamatė į pamiškę išbėgant pro- 
žektoriaus šviesos nutviekstą Čiužinį. Tik tuomet jis pastebėjo ant grindų 
besivoliojančius raktelius ir, sugriebęs, pamėgino vieną, paskui kitą... Tik 
trečiasis tiko užvedimo spynelei, ir variklis suūžė. Tuo pat metu jau pa- 
kankamai priartėjęs Čiužinys pakėlė pistoletą. 

Lasiteris įjungė atbulinį bėgį ir nuvairavo “Roverį' į plento pusę. Ne- 
paisydamas akinančios žibintų šviesos, Čiužinys ėmė šaudyti. Tai jis da- 
rė stebėtinai šaltakraujiškai. Pirmasis šūvis sukūlė vieną žibintą. Po ant- 
rojo priekinis stiklas suaižėjo įskilimų voratinkliu. Trečia kulka atšoko 
nuo kapoto. Lasiteris apgręžė mašiną ir įjungė pirmą bėgį. Ketvirtoji ir 
penktoji kulkos caktelėjo į važiuoklę. 


- 248 - 


Kuo žemiau palenkęs galvą ir mėgindamas prisiminti, kur yra plen- 
tas, Lasiteris iki pat grindų numygo akceleratoriaus pedalą. Staiga pasi- 
girdo ilgas garsus “pyyyp!", ir tamsą perplėšė šviesos spindulys. Kilste- 
lėjęs akis kiek aukščiau prietaisų skydo, Džo pamatė lekiantį tiesiai į jį 
didžiulį treilerį, kuris isteriškai signalizavo tolimosiomis šviesomis ir siau- 
bingai pypė. 

Džo instinktyviai suktelėjo vairą į dešinę, o griozdui pravažiavus pro 
šalį, lengviau atsiduso. “Ne ta juosta“, - pagalvojo. 

Ką gi, dabar gali šaudyti, Ciužiny! 


29 skyrius 


Todis ar Marčianas? 

“Roverio" variklis dirbo tuščiąja eiga, vienintelis žibintas apšvietė 
"STOP" ženklą kažkokioje nepažįstamoje vietoje. Kairėn ar dešinėn? Į 
šiaurę ar pietus? Galiausiai Lasiteris pasuko vairą kairėn ir nuvažiavo 
Marčiano kryptimi. Jam buvo tas pats, kur - kad tik ne link Spoleto kal- 
nų serpantino, ar, neduok Dieve, atgal į Montekastelo. 

Tas miestelis pasirodė esąs tikri spąstai, aklavietė, kurią lengva saugo- 
ti, bet iš kurios neįmanoma pabėgti. O Lasiteris kaip tik ir bėgo. Pir- 
miausia - nuo Čiužinio, paskui - nuo vietinės policijos. Kunigas nužudy- 
tas, ir Lasiteris žinojo, kad greitai jis taps pirmu įtariamuoju. Naidželas 
ir Hju, sužinoję apie Azečio mirtį, praneš policijai, kad amerikietis išėjo 
pas padrę ir dingo, nepasiėmęs savo daiktų. 

Žinoma, galima laisva valia kreiptis į policiją ir papasakoti viską, 
pradedant Bepiu ir baigiant tėvu Azečiu bei Kupranugario Snukiu. Ta- 
čiau pasirodymą policijos nuovadoje su vogtu automobiliu, kruvinais 
drabužiais ir temokant dešimt itališkų žodžių Lasiteris pripažino gana 
abejotina išeitimi. Jam tektų daugelį dienų atsakinėti į klausimus, ir, be 
to, dar sėsdamas ant dviračio Montekastelo jis nusprendė, kad vietinis 
kalėjimas - toli gražu ne pati saugiausia vieta. 

Privažiavęs dar vieną kryžkelę, jis pasuko į šiaurę, link Perudžos. 
Reikia išsigauti iš Umbrijos ir pasistengti nuvažiuoti kuo toliau nuo Ro- 
mos - tiksliau, nuo tų vietų, kur jis jau suspėjo pabuvoti. 

Dabar Džo labiausiai reikėjo telefono ir vietos, kur galima būtų apsi- 
švarinti, bet rasti tokią buvo labai nelengva. Italijoje pilna viešųjų tualetų, 
bet Lasiteris negalėjo užeiti į nė vieną - kiti lankytojai neišvengiamai su- 
kels triukšmą. Jam labiau tiktų degalinė, bet visos; pro kurias jis prava- 
žiavo, buvo uždarytos. 

Pasiekęs Perudžos apylinkes Džo, sekdamas rodykle A-1, įsuko į au- 
tostradą "Italija" - apmokestintą kelią, kuriame greitis nebuvo ribojamas. 
Išilgai jo, kaip buvo skelbiama reklaminiame skyde, driekėsi poilsio z0- 
na. Čia buvo galima išsinuomoti kambarį nakčiai, rasti parduotuvę, tele- 
fonus ir degalines. Ši zona turėjo tik vieną, bet esminį i perne- 
lyg ryškų apšvietimą. Tačiau pasirinkimo nebuvo. 

Kai šoninis vėjo gūsis sudrebino mašiną, o į priekinį stiklą ėmė bar- 
benti stambūs lašai, Lasiteris lėkė per naktį devyniasdešimties mylių per 
valandą greičiu. Matomumas tapo beveik nulinis, bet Lasiteris, savo pa- 
ties nuostabai, išliko visiškai ramus. Atrodė, kad jo organizmas išnaudojo 
visas adrenalino atsargas. Matyt, taip ir buvo. 

Dirstelėjęs į užpakalinio vaizdo veidrodėlį ir nepamatęs šviesų, Lasi- 
teris sustabdė šalikelėje ir ėmėsi prietaisų skyde spaudyti visus mygtukus 
ir junginėti rankenėles. Jis taip žaidėsi tol, kol įsijungė valytuvai. Tuomet 
Džo vėl išvairavo į kelią. 

Poilsio zonos čia buvo retesnės, nei JAV. Jau po vidurnakčio, kelios 
mylios į pietus nuo Florencijos, Džo galų gale pastebėjo aikštelę. Daugu- 
ma vairuotojų buvo pasistatę savo sunkvežimius ir lengvąsias arčiau pa- 
stato, todėl jis nuvairavo “Roverį" į šalį, prie pačios tvoros, kur buvo ma- 
žiau šansų susitikti žmones. 
tintą kitoje skydelio nuo saulės pusėje. Vaizdas dar A li nei jis tikė- 
josi. Marškinių apykaklė išsipūtė nuo kraujo - jo paties ar svetimo, sunku 
buvo pasakyti. Skruostus puošė randai ir įbrėžimai, galva vienoje pusėje 
buvo perkirsta. Kada tai nutiko, Lasiteris neprisiminė. Jis lengvai palietė 
žaizdą pirštų galiukais ir sudejavo iš skausmo. 

Išjungęs šviesą, jis atidarė dureles ir išlipo iš mašinos. Užteko vieno 
žvilgsnio suprasti - jo drabužiai niekam nebetinkami. Kraujas matėsi ant 
striukės, marškinių, kelnių. Azečio kraujas, jo paties kraujas, kraujas 
žmogaus, kurį jis nužudė? 

Ką daryti? Jei jis ilgai stovės lietuje, ar drabužiai nusiplaus? Ne, bet 
plaučių uždegimas garantuotas. Todėl Lasiteris padarė geriausia, ką ga- 
lėjo - nusirengė iki marškinėlių, kurie buvo beveik švarūs, ir įmerkė 
marškinius į tepaluoto vandens balą. Nuo benzino kvapo pykino, bet jis 
nusivalė marškiniais kraują ne tik nuo veido, bet ir nuo striukės. Pabai- 
gęs Džo apsirengė ir atidarė automobilio kapotą. Variklis buvo neįtikėti- 
nai švarus, ir vis dėlto jam pavyko nusigramdyti pakankamai purvo, kad 
užteptų kraujo dėmes ant kelnių autolo ir mašininio tepalo mišiniu. 

Paskui, nušlubčiojęs lietui lyjant per visą aikštelę, Džo užlipo nedide- 
lio restoranėlio laipteliais. Išeinantis jam priešais verslininkas kilstelėjo 
antakius, bet nieko nepasakė. Tai žadino viltį. 

Hole Lasiteris rado informacinį stendą su daugybe simbolių, iliust- 
ruojančių įstaigos teikiamas paslaugas. Viena iš piktogramų vaizdavo 
"ramiai" stovinčius moterį ir vyrą. Sekdamas rodykle, Lasiteris rado porą 
durų su tokiu pačiu piešiniu. 

Vyrų tualetas buvo erdvus ir - o stebuklų stebuklas! - su dušo kabino- 
mis. Tarnautojas nužvelgė jį nuo galvos iki kojų ir nukreipė žvilgsnį į šalį. 
Lasiteris kilstelėjo ranką virš galvos ir pakrutino pirštus, vaizduodamas 
dušą. 

Kas bebuvo šis tarnautojas - turkas ar bulgaras - rankšluosčių jis pa- 
gailėjo. Lasiteris norėjo šešių. Tarnautojas teikėsi duoti du, paskui pake- 
verzojo ant popieriaus lapelio skaičius - mokestį už dušą ir rankšluos- 
čius. Pamatęs, kad lankytojas neprieštarauja, turkas ar bulgaras surengė 
pantomimą, vaizduodamas skutimąsi ir muilinimasi. Lasiteris linktelėjo 
ir pasiėmė nuo padėklo muilą, vienkartinį skustuvą, losjoną ir skystį 
plaukams. Tarnautojas prirašė prie sąskaitos dar kelis skaitmenis ir ištiesė 
popierėlį Lasiteriui. Lasiteris žvilgtelėjo į krepšį ir davė dvigubai daugiau, 
pridurdamas žodį "ačiū". 

Duše palengvėjo, bent jau kol vanduo nepateko į žaizdas. Ypač 
smarkiai skaudėjo rėžį galvoje. Lasiteris išsikrapštė kraują iš plaukų ir iš- 
siskalbė kelnes, kurias suvyniojo iš pradžių į vieną rankšluostį, paskui į 
kitą. Kelnės liko šlapios ir dėmėtos, bet kad tai būtent kraujo dėmės, da- 
bar jau buvo sunku pasakyti. 

Išeidamas iš tualeto Lasiteris pažvelgė į save veidrodyje ir pagalvojo: 
“Aš panašus į sudužusio laivo nuolaužą“. 

Buvo jau gerokai po vidurnakčio, ir Rojus tikriausiai kietai miegojo. 
Autoatsakiklis išjungė telefoną po penkių pyptelėjimų. Lasiteris įkišo 
plastikinę kortelę į taksofono plyšį, pabandė dar kartą, ir dar kartą. Kito- 
je linijos pusėje pasigirdo trakštelėjimas ir balsas: 

- Danvoldas. 

- Rojau, čia Džo Lasiteris. Pabudai? 

- Laaa.... 

- Turiu problemų. 

- Hmmmu.... 

- Rojau, aš visai rimtai. Papuoliau į bėdą! 

- Uhmmm! Dabar jau pabudau! Kas per bėda? 

- Nutiko taip... Žodžiu, žuvo keli žmonės. Negaliu atgauti savo paso. 
Mane truputėlį suluošino. Ir be to... | 

- Darir "be to"? 

- Važiuoju vogtu automobiliu. 


- O šiaip? 

- O šiaip viskas puiku. 

- Nuostabu. Ir kur visa tai dedasi? 

- Dabar aš autostradoje, netoli Florencijos. Poilsio zonoje. Šiaip jau 
man smarkiai kliuvo, ir... man reikia iš čia dingti. Į Šveicariją, Prancūzi- 
ją... Žodžiu, ten, kur yra pasiuntinybė ir kur galėsiu - naują pasą. 
Beje, kuri šiandien diena? 

- Sekmadienis. Tik tik prasidėjo. 

- Gerai. Taigi, pirmadienį, vėliausiai - antradienį man reikia dingti iš 
čią. 

- Sakei, kad dar kažkas nukentėjo? 

- Sakiau, kad kažkas mirė. 

- Na ir? Ir šiuo atveju galima sakyti, kad kažkas * DUREaiS tik 
reiktų pridurti: “labai rimtai". Ir tu važiuoji... vienas? | 

- Vienas. 

- Nenoriu nugesinti tavo įkarščio, bet apsilankyti pasiuntinybėje man 
neatrodo pati geriausia mintis. Galėsiu gauti tau dokumentus kitu var- 
du... bet ne anksčiau nei antradienį. Tinka? 

- Aš visgi pabandysiu laimę pasiuntinybėje. Man reikia išvykti iš Ita- 
lijos kaip galima greičiau. 

- Gerai, duok man valandą, dar geriau - dvi ir paskambink. Jei ma- 
nęs nerasi, skambink kas valandą. Pasirūpinsiu, kad tave pasitiktų ma- 
šina. 

- Dar šis tas... 

- Danvoldas klausosi ir užsirašinėja. 

- Man reikia drabužių. 

- Dieve mano! Negi tu nuogas? 

- Nenuogas. Bet mano kelnės šlapios! 

- Vargšelis! Matyt, mums iš tikrųjų smarkiai teko! 

- Rojau, man reikalingi nors ir patys šūdiniausi, bet drabužiai! 

- Gerai! Pažiūrėsiu, ką galima padaryti. 


Lasiteris nusprendė nelaukti poilsio zonoje, o traukti į šiaurę, link sie- 
nos. Jei jis čia pasiliktų ilgiau, tikriausiai atkreiptų į save dėmesį. Sėdęs į 
automobilį, jis įsijungė šildytuvą, tikėdamasis greičiau išdžiovinti kelnes. 

Tai nutiko netoli Bolonės. Lasiteris važiavo aštuoniasdešimt penkių 
mylių per valandą greičiu, ir jį pasivijo balta “Alfa Romeo“. Mašinos jau 
penkias mylias važiavo viena šalia kitos, kai Lasiteris, piktai žvilgtelėjęs 
i įžūlėlį, pamatė, kad “ Alfą Romeo“ vairuoja policininkas. Lasiteris auto- 

matiškai pristabdė, ir policininkas, taip pat sumažinęs greitį, nutaisęs ak- 
meninę veido išraišką, pirštu parodė į šalikelę. 

Lasiteris nė negalvojo bėgti - buvo per daug pavargęs ir nepažinojo 
kelio, jį greičiausiai būtų tiesiog nušovę, todėl nuvairavo į autostrados 
kraštą ir pasiruošė leistis suimamas. 

"Alfa" sustojo už "Roverio", ir policininkas išlipo i išjos, uždėjęs ranką 
ant pistoleto dėklo. Lasiteris, Ša tiesiai priešais save, padėjo ran- 
kas ant vairo. Tik policininkui pabeldus į langą, jis nuleido stiklą. 

Įstatymo sergėtojas įdėmiai nužvelgė jo supjaustytą veidą, pažiūrėjo 
į perkirstą galvą ir kiek ilgiau - į suaižėjusį priekinį stiklą. 

- Jūsų teisės, - ištarė pagaliau, tiesdamas ranką. Lasiteris išsiėmė pini- 
ginę ir ištraukė iš jos vairuotojo pažymėjimą. 

- Ačiū, sinjore, - tarė policininkas ir, dirstelėjęs į teises, paklausė: - An- 
glas? 

- Amerikietis, - papurtęs galvą atsakė Lasiteris. 

Policininkas linktelėjo, tarsi tai būtų ką nors paaiškinę. 

- Minutėlę, - pasakė jis, apeidamas “Roverį" iš priekio. “Galas“,- pa- 
galvojo Lasiteris ir pasvarstė, ar nevertėtų savanoriškai išlipti iš mašinos 
ir atsistoti klasikine areštuoto žmogaus poza: plačiai išskėstomis kojomis 
ir įrėmus rankas į kapotą. 

Bet, didžiausiai jo nuostabai, įstatymo sergėtojas išsitraukė bloknotą 
ir ėmė kažką rašyti. Pabaigęs, išplėšė lapelį ir padavė Lasiteriui, sakyda- 
mas: 

- Kalbate itališkai? 

- Ne, - atsakė šis, netikėdamas savo ausimis. Policininkas dar sykį 
linktelėjo, paskui, parodęs į sudaužytą žibintą ir suskilusį priekinį langą, 
bakstelėjo į iš bloknoto išplėštą lapelį. Tai buvo baudos kvitas devynias- 
dešimčiai tūkstančių lirų - maždaug šešiasdešimt dolerių. 

Lasiteris ištraukė iš piniginės 100 000 lirų banknotą. 

- Ačiū! Labai ačiū! 

- Prašom, - atsakė policininkas ir, išsitraukęs iš kišenės didžiulę pini- 
ginę, atsegė užtrauktuką, kruopščiai įdėjo vidun šimtatūkstantinę ku- 
piūrą, paėmė 10 000 lirų banknotą ir ištiesė Lasiteriui. 

Džo suprato, kad tai grąža, ir pakėlė akis, bijodamas, kad policinin- 
kas juokauja. Įstatymo sargas atsaliutavo ir, jau eidamas link savo auto- 
mobilio, riktelėjo: | 

- Laimingos kelionės. 


Po dešimties minučių Lasiteris rado taip jam EE poilsio zoną. 
Rojus atsakė po trečio signalo. 


- Luktelėk, Džo. Aš dar kalbu kitu telefonu. - Po kiek laiko ragelyje 
vėl pasigirdo pažįstamas balsas: - Na štai ir viskas. Mes čia kai ką sugal- 
vojom. Pasakysi, tinka ar ne. Yra vienas vyrukas, verčiasi eksportu-im- 
portu. Laisvasis menininkas. Įveža alyvų aliejų į Slovėniją, o iš ten - ciga- 
retes. Viskas pagal įstatymą, apie mokesčius nežinau. Man rodos, jis jų 
nemoka iš principo. Turi savus metodus, kaip kirsti sieną. Tai nebus pi- 
gu, bet, jei nori, gali pasivažinėti su juo. Kaip papildomas krovinys. Nu? 

- Pirma pasakyk, kur ta velnio Slovėnija. 

- Paskutinį sykį aš ją mačiau Jugoslavijoje - kairiajame viršutiniame 
kampe. 

- Kiek jis nori? 

- Dviejų gabalų dolcų. Jokių čekių. 

- Sutinku, bet... neturiu dabar tokių pinigų. 

- Nesirūpink. Aš viską sutvarkysiu. 

Lasiteris su palengvėjimu atsiduso. 

- Klausyk, Rojau, jei aš galiu kaip nors tau... 

- Yra vienas dalykėlis. 

- Koks? 

- Galėtum man atidaryti skyrių Paryžiuje. 

- Pokštauji, - nusijuokė Lasiteris. 

- Visai ne. Ten kaip tik mano pagrindinė darbovietė. 

- Pakalbėsim apie tai, kai grįšiu. 


Rojaus instrukcijos buvo gana paprastos: važiuoti plentu A-13 iki Pa- 
dujos ir tada - į šiaurę plentu A-4. Susitikti jie turėjo penkiasdešimt šešta- 
jame kilometre tarp Venecijos ir Triesto, vieninteliame šioje kelio atkar- 
poje autoservise. Lasiteriui reikalingas žmogus bus apsirengęs mėlynu 
kombinezonu su vardu “ Marijus“, išsiuvinėtu virš viršutinės kišenės. Jie 
susitiks prie kavos baro. Lasiteris turi laikyti rankose paskutinį žurnalo 
"Oggi" numerį. 

- Jį galima nusipirkti bet kur, - patikino Rojus. 

Tačiau jis suklydo. Spaudos kioskai dirbo nuo septintos ryto, o susi- 
tikti jie turėjo šeštą. 
sos jos, deja, buvo tuščios. Beliko stovėti prie baro ir vartyti meniu, tikin- 
tis, kad Marijus nebus užkietėjęs formalistas. 

Lasiteris baiginėjo ketvirtą kavos puodelį, kai į barą įėjo pakumpęs 
žilaplaukis milžinas mėlynu darbininko kombinezonu. Jis nešėsi nedidu- 
ką ryšulį, lūpų kamputyje kyšojo cigaretė, o ant krūtinė buvo išsiuvinė- 

ta: "Marijus". Priėjęs prie baro, jis užsisakė espreso, žvilgtelėjo į Lasiterį 
ir nusisuko. | | 

Lasiteris luktelėjo minutę ir pagaliau apsisprendė. 

- Atsiprašau, - tarė jis, suprasdamas, kad jo italų kalbos žinios tuo ir 
baigiasi. - Atsiprašau! - pakartojo. 

Italas mostelėjo ranka, lyg sakydamas: “Atstok nuo manęs!" 

Lasiteris kiek pagalvojo, paskui pastukseno pirštu galiukais Marijui į 
petį ir paklausė: 

- Gal žinote, kur galima nusipirkti “Oggi" egzempliorių? 

Marijus papurtė galvą. 

- Man būtinai reikia nusipirkti “Oggi". Girdėjote tokį? 

Marijus atsigręžė. Jo piktai nustebusiame žvilgsnyje buvo galima 
įskaityti ir be vertimo suprantamą klausimą: “Tu ką, visai nupušai?" 

- Dar labai anksti, sinjore, - pasakė barmenas, įspėjamai žvilgtelėda- 
mas į Lasiterį. - Jums teks palaukti. 

Lasiteris gūžtelėjo pečiais, o Marijus sviedė ant baro banikiota pasi- 
čiupo ryšulį, ir, netardamas nė žodžio, nuėjo į vyrų tualetą. Pralaukęs 
vieną begalybę trukusią minutę, Lasiteris nusekė italui iš paskos. Pama- 
tęs Lasiterį, Marijus tylomis įbruko jam ryšulį ir linktelėjimu parodė į ka- 
binas. 

- Jūs kalbate angliškai? 

- Ne. 

Smagumėlis. Kruopščiai perrištame virvute ryšulyje buvo darbininko 
kombinezonas. Nuo Marijaus drabužio jis skyrėsi tik tuo, kad virš viršu- 
tinės kišenės buvo išsiuvinėtas vardas “Čezarė". Lasiteris paskubomis 
persirengė ir pabandė įvertinti rezultatą. Kelnės buvo kokiais trim coliais 
per trumpos, o mokasinai prie kombinezono derėjo taip pat, kaip beisbo- 
lininko šalmas operoje. Tačiau tai buvo uniforma, oji, kaip Žinia - ge- 
riausia maskuotė. Ir nesvarbu, kokia tai uniforma - “Federal Express“ 
darbuotojo, medicinos sesers, policininko, ar, kaip šiuo atveju - firmos 
“Smerfa". Pamatę uniforminius drabužius, žmonės niekuomet nežiūri į 
juos dėvinčiojo veidą. “Be to, su kombinezonu kur kas patogiau, nei su 
purvinomis kelnėmis", - nusprendė Lasiteris ir kuo greičiau sugrūdo savo 
dar ne visai išdžiūvusias kelnes į šiukšlių dėžę. Kombinezonas bent jau 
buvo sausas. 

Marijus važinėjo mažyčiu sunkvežimiuku, kiek didesniu už pikapą, 
bet mažesniu už bet kokį Amerikos keliuose sutinkamą sunkvežimį. Ta- 
čiau ant abiejų kabinos durelių kabojo penkiasdešimties vatų galingumo 
garsiakalbiai. 


Deja, muzikinis Marijaus skonis apsiribojo europopsu ir ankstyvuoju 
roku. Ir, kas baisiausia, Marijus mėgo dainuoti, nors, kaip paskui pripa- 
žino pats sau Lasiteris, ir turėjo neblogą klausą bei gerai intonavo. 

“Ak tos mažos paukštytės Žydrųjų Kėkštų gatvėje..." 


Kažkas purtė jį už rankos. Lasiteris atsipeikėjo ir suvokė, kad sėdi 
sunkvežimio kabinoje, ant kelių laikydamas savo odinę striukę. Veidas 
degė, kulkšnį maudė, galva plyšo, o visi šonkauliai skaudėjo lyg sulaužy- 
ti. O šiaip jis jautėsi puikiai, neskaitant to, kad buvo kiek praradęs orien- 
taciją. 

- Dėmesio! 

Lasiteris suvirpėjo ir atsisuko. Ak taip, Marijus. Vairuotojo vietoje, ša- 
lia. Marijus rūsčiai žiūrėjo į keleivį, prispaudęs pirštą prie lūpų. 

- “Klajūnas", - pasakė italas, jei kartais Lasiteris nesuprastų. 

Radijas plyšojo “Klajūną": 

“Eina, eina, eina, eina kažkur...“ 

Jei kelio rodyklė nemelavo, jie buvo netoli Goricijos, kad ir ką tai 
reikštų. Netrukus sunkvežimiukas stabtelėjo prie pasienio užkardo, prie 
kurio puikavosi ženklas: 

SANT-ANDREA-ESTE 

Iš mažo medinio pastatėlio išlindo uniformuotas žmogus, nusišypso- 
jo, pakėlė užkardą ir rankos mostu leido suprasti, kad galima važiuoti to- 
liau. | 

Jie pajudėjo labai lėtai, nes Marijus rodė trumputė pantomimą. Su- 
spaudęs vairą keliais, vairuotojas palenkė galvą į šoną, sudėdamas po ja 
rankas, užknarkė ir akimirkai netgi užmerkė vokus. Paskui, atsitiesęs ir 
dar sykį knarktelėjęs, ryžtingai bedė pirštu į Lasiterį. 

Šis suprato, atsišliejo į dureles, atsipalaidavo ir užsimerkė. Beveik. Jie 
pravažiavo rodyklę su užrašu “Š. Goricija“ ir sustojo prie dar vienos bū- 
delės, šįsyk betoninės. 

Iš jos išlindo vyras pilka uniforma ir gestu parodė Marijui išlipti iš ka- 
binos. Buvo aišku.- jis nori, kad išliptų abu, bet Marijus gailiai papurtė 
galvą ir linktelėjo “/miegančio" Lasiterio pusėn. Jie pasikalbėjo itališkai, 
pokalbio pabaigoje pasienietis, savo ruožtu, papurtė galvą ir gūžtelėjo 
pečiais. Pasakęs “dėkui" Marijus išlipo iš kabinos ir nusekė paskui pil- 
kauniformį į sargybos patalpas. Pro pusiau pramerktus vokus Lasiteris 
stebėjo, kaip vairuotojas, įėjęs į pastatą, atsisėdo prie stalo, už kurio keli 
vyrai pliekėsi kortomis. 

Džo girdėjo pokalbį, bet, nesuprasdamas nė žodžio, susitelkė į gestus 

ir manieras. Todėl vykstanti jam prieš akis scena atrodė labai gyva. Įdo- 
mu, ką galėtų reikšti šis gestas? O šis? O šis? 

Spektaklis truko kokias dvidešimt minučių. Marijus išgėrė kavos ir 
aperityvo. Vyrai juokėsi, rūkė, o Lasiteris griežė dantimis. Kartkartėmis 
jo ausis pasiekdavo kvatojimas. Galiausiai visi atsistojo ir pasibučiavo. 
Pasirodė Marijus, įlipo į kabiną, ir, pamerkęs Lasiteriui, užvedė variklį. 

Didžiulis kelio ženklas pranešė, kad jie įvažiavo į Slovėnijos teritoriją. 
Pamatęs ženklą, Džo iškėlė Marijui didįjį pirštą. Italas nusišiepė ir gūžte- 
lėjo pečiais: “Pamanykit... Nieko ypatingo“. 

Kelias ėjo palei siaurą, tarp kalnų vingiuojančią upę. Kairėje ir deši- 
nėje driekėsi sodai ir vynuogynai. Visur matėsi namai iš baltos klinties. 
Žemę dengė vos iškritęs sniegas, ir šalis atrodė visai sėkminga bei klestin- 
ti. Kiekvienoje sankryžoje stovėjo rodyklės su gyvenviečių pavadinimais, 
kurių ištarti Lasiteris nė nemėgino. Advočina, Postoina, Vrnika, Kran- 
džas. Vienintelė jam girdėta vieta buvo šalies sostinė Liubliana. 

Iki jos nuvažiuoti prireikė pusantros valandos, bet jie iškart iš kaimo 
vietovės pateko į nuostabų miestą, nusidriekusį pačioje gražiausioje vie- 
toje. Marijus sustojo prie geležinkelio stoties, ir pasisukęs į Lasiterį, nutę- 
sė: 

- Liubliana. 

Amerikietis pirmą kartą išgirdo, kaip tariamas šio miesto pavadini- 
mas. | 

Lasiteris paspaudė vairuotojui ranką ir jau norėjo lipti iš kabinos, bet 
Marijus timptelėjo jį už rankovės. Suėmęs kombinezoną didžiuoju ir ro- 
domuoju pirštais, italas kažką pasakė. Ir be vertėjo buvo aišku, kad jo 
žodžiai reiškė: “ Atiduok mano daiktą“. Lasiteris pakėlė rankas link ka- 
binos lubų, paskui užsidengė delnais gėdingą vietą ir papurtė galvą. 

Marijus suprato: “Neturiu kelnių!“ Italas nusišaipė ir nuvežė Džo į 
sekmadieninę gatvės mugę Liublianos senamiestyje. Tarp daugybės 
krautuvėlių, kur prekiavo žalumynais ir pramoninėmis prekėmis, buvo 
ir keli prekystaliai su drabužiais. Lasiteris išsirinko sau džinsus ir marš- 
kinėlius su ryškiu devizu: 

AŠ MYLIU LIUBLIANĄ 

Persirengęs sunkvežimyje, jis paspaudė Marijui ranką ir, ištaręs “ Vi- 
so gero“, patraukė link “Grand Hotel". 

- Užvažiuosiu tavęs vėliau, mažyte... - uždainavo Marijus angliškai 
ir šypsodamasis nuvažiavo. 

Už registratūros staliuko sėdėjo plikagalvis klerkas su didžiuliais nu- 
karusiais ūsais ir raudona nosimi. Lasiteris pasidomėjo, ar atsirastų nu- 
meris, ir ūsuotis, trumpai linktelėjęs, pareikalavo: 


- Pasą! 
- Atleiskit, - pasakė Lasiteris, papurtęs galvą. - Ryte turėčiau gauti 
naują. | g 

Viešbučio tarnautojas pakėlė akis ir niūriai susimąstė. 

- Patekote į avariją? - paklausė, glostydamasis smakrą. - savo auto- 
mobiliu? | 

Lasiterį toks variantas visiškai patenkino. 

- Taip. | | 

- Oooo.... - sudejavo ūsuočius. - Labai gaila. Gal jums reikia gydyto- 
jo? 

- Ne, - atsakė Lasiteris. - Rytoj grįžtu į Valstijas. Dabar man reikia tik 
pailsėti. 

- Na žinoma, - atsakė klerkas ir įteikė jam registracijos kortelę. 


Rytą Lasiteris senamiestyje rado drabužių parduotuvę ir nusipirko 
ten kuklų itališką kostiumą. Kol jam taisė kelnių ilgį, jis mėgavosi kava 
su kruasanu ir skaitinėjo “Herald Tribune“. Apsitaisęs jis artimiausioje 
vaistinėje nusipirko lazdą. 

Į viešbutį Lasiteris grįžo vidurdienį. Greitomis persirengęs, jis vėl išėjo 
nusifotografuoti pasui ir patraukė į Amerikos atstovybę Prazakavo gat- 
vėje, kur ėmė išsijuosęs meluoti. Vakar vakare jis lankęsis kazino. Ten 
buvusi meilutė mergytė. Galiausiai kilę nesusipratimų su vietiniais. Atsi- 
peikėjęs jisjau viešbutyje, be paso. Jam atrodo, kad buvę rimtos mušty- 
nės, nors, tiesą sakant, jis mažai ką pamena. 

Tarnautojai buvo gal dvidešimt metų, ir iš visos jos išvaizdos matėsi, 
kad ji ką tik baigusi koledžą. 

- Jūs manote, kad dokumentą pavogė? - paklausė ji. 

- Nežinau, - atsakė Lasiteris. - Tą naktį prisimenu kaip per miglą. 

- Ką gi... Ar kreipėtės į policiją? | 

- Ne. 

- Kodėl? 

- Nes mano sužadėtinė šito nesupras. 

- Šit kaip? 

Lasiterio nuostabai, ji patikėjo kiekvienu jo žodžiu, ir - didžiulė laimė 
- pasirodė, kad kompiuteryje nėra informacijos apie tai, kad Italijoje ieš- 
komas amerikietis turistas Džozefas Lasiteris, įtariamas žmogžudyste. 
Pavojaus signalas nesuskambo, ir po valandos Džo gavo laikiną pasą, 
galiojantį ištisus metus. 

Toliau viskas ėjosi kaip per sviestą. Jis surado reisą “El Adria“, kuris 

tą pačią dieną nugabeno jį į Paryžių, paskui iš Orlio nuvažiavo į Šarlio 
de Golio oro uostą ir ten sėdo į "United" kompanijos lainerį, skrendantį 
į Vašingtoną. Įsitaisęs pirmosios klasės salone, Džo paprašė stiuardesės 
atnešti jam “Kruvinosios Meri" ir, atsirėmęs į sėdynės atkaltę, sumerkė 
akis. 

Lasiteris klausėsi svetimų pokalbių ir jam atrodė, kad jis jau namie, 
Jungtinėse Valstijose. Stiuardesės ir stiuardai šnekėjo tokiu pažįstamu 
Vidurinių Vakarų akcentu, kad jam Po duoti jiems arbatpinigių 
vien už tai, kad jie kalba. | 

Galiausiai “747-asis" atsistojo į starto poziciją pakilimo juostoje, su- 
riaumojo varikliai ir lėktuvas nuriedėjo link horizonto, o po kelių sekun- 
džių jau kilo virš Bulonės miško. Sudejavo įtraukiamos į lėktuvo vidų ša- 
si, užgeso reikalavimas prisisegti saugos diržus, ir stiuardesė atnešė Lasi- 
teriui "Kruvinąją Meri. 

- Viešpatie! - sušuko ji, statydama gėrimą priešais jį. - Kas jus perva- 
žiavo? 

- Iš tiesų, - pasakė Lasiteris, - aš nukritau nuo uolos. 

Mergina apdovanojo jį akinančia šypsena, žemės riešutų paketėliu ir 
žaismingu pliaukštelėjimu per ranką. 

- Juokaujat? 

- Ne, iš tikrųjų. 

- Ir kaip jums tai pavyko? - Ji prisėdo šalia ir užsikėlė koją ant kojos. 

- Buvo labai paprasta, - gūžtelėjo pečiais Lasiteris. - Šokau žemyn. 

Tris kartus prisiliesdamas taurelės krašteliu prie iliuminatoriaus plas- 
tiko, jis išgėrė už Rojų Danvoldą. O garsiai pasakė: 

- Už žydrą dangų. 

- Dzin! - ištardavo stiuardesė kiekvieną kartą, kai stiklas paliesdavo 
plastiką. - - Dzin, dzin. 


30 skyrius 


- Labai smarki pūga, sere! Tikras uraganas! 

- Matau, - atsakė Lasiteris, tikėdamasis, kad Fredis nepamiršo nuva- 
lyti privažiavimo takelio. - Oras buvo baisus. 

- Tikrai taip, sere! Aš netgi parašiau į namus laišką apie “1996-ųjų 
audrą“. 

- Ir kurgi jie? 

- Kas, sere? 

- Jūsų namai. 

- O... Pindyje, sere. Bet jūs, tikriausiai, žinote, kad per televiziją šią 
pūgą vadina '1996-ųjų audra“. Labai vaizdinga. 

- Kiek tolėliau bus posūkis į kairę. | 

- Ar galiu paklausti, sere? Kur jūs keliavote? 

- Po Italiją. 

- Ir jus ten apiplėšė, - užjausdamas linktelėjo vairuotojas. 

- Ne, - papurtė galvą Lasiteris. - Tiesa, nemalonumų buvo. 

- Tuomet sveikinu. | 

- Su kuo? 

- Su tuo, kad mokate keliauti neapsikrovęs daiktais. Net aš, imigran- 
tas... 

- Dabar kairėn. 

- Gerai. Net aš, imigrantas, į Ameriką atsivežiau krūvą šlamšto. Bet 
jūs, kaip matau, nemėgstate apsikrauti. Viso labo atsarginė striukė. Jūs 
labai išmintingas žmogus, sere! 

- Ačiū. Aš iš tikrųjų nemėgstu apsisunkinti. 

- Aš tai iškart pastebėjau, sere. 

- Privažiavimo keliu dešinėn. 

- Prie šito didžiulio namo? 

- Taip. 

- Dieve! Koks įdomus... Fantastika! 

- Dėkui. 


Lasiteris davė vairuotojui dvi dešimtines, atsisakė kvito ir paliko jam 
visą grąžą. Atsisveikindamas mostelėjo ranka ir laipteliais užlipo link pa- 
radinių durų. 

Aikštelėje Lasiteris sustojo. Namuose buvo visiškai tamsu, o jis juk 
paliko apšvietimą. Išvažiuodamas Džo visuomet palikdavo degti porą 
šviestuvų: ne vagims atbaidyti, o kad pačiam grįžti būtų maloniau. Bet 
dabar jis matė tik raudoną apsaugos sistemos akutę, monotoniškai mirk- 
čiojančią aliuminio skydelyje prie durų. 

“Ačiū Dievui, nors apsauga veikia“, - pagalvojo Džo ir prisiminė, kad 
sistema turi autonominį akumuliatorių, kuris, sutrikus elektros tiekimui, 
įsijungdavo automatiškai. | 

Savo namus jis buvo aprūpinęs tobula apsaugos sistema, ir palikinėti 
raktus nuošalioje vietelėje buvo tikra kvailystė. 

- Neįsivaizduoji, kaip tuos raktus lengva rasti, - visi tikino Džo. - Va- 
gys naudoja metalo ieškiklius, stebi namus... 

Lasiteris niekam nesakė apie raktą, bet pats sau džiaugėsi, kad turi jį 
paslėpęs. Jis buvo tikras, kad raktas, nežinant apsaugos kodo, vis vien 

nebus naudingesnis už gelžgalį. Nuklampojęs per pusnį, siekiančią jam 
kone iki klubų, jis kyštelėjo ranką po gegnėmis. Iš apačios slėptuvės visiš- 
kai nesimatė, ją tegalima buvo apčiuopti. Štai jis! 

Peržengęs slenkstį, Lasiteris skyde surinko kodą ir išjungė apsaugą. 
Uždaręs duris, kiek pastovėjo, klausydamasis savo namo tylos. Po Ne- 
apolio Džo pradėjo daug atsargiau įeidinėti į visas patalpas, bet šį kartą 
nieko įtartino neišgirdo ir tuo labiau nepamatė. Tik langai švytėjo blyš- 
kiomis dėmėmis, atspindėdami baltą sniego dangą. Lasiteris apčiuopė 
jungiklio mygtuką - šviesa neužsidegė. Koridoriuje jungiklis irgi nesuvei- 
kė, ir Džo pastebėjo, kad neveikia šildymas. 

Jis atsiduso. Viduje maždaug dešimt laipsnių Celsijaus, į viešbutį jis 
nevažiuos. Kabinete yra židinys ir odinė sofa, kurią galima išskleisti į pa- 
kenčiamą lovą. Šiąnakt jis pernakvos namie, o jei rytą elektros nesutvar- 
kys, pagyvens viešbutyje “Willard". 

Telefonas vis dėlto veikė, ir Lasiteris juo pasinaudojo, kad praneštų 
apie gedimą. Moteris, pakėlusi ragelį, išklausiusi jo skundą nusijuokė ir 
paklausė: | 

- Kur jūs buvote? Elektros Makline nėra jau tris dienas! Bet greitai vis- 
kas bus sutvarkyta. 

Taip ir nutiko. 


Kai Lasiteris pabudo, ugnis židinyje jau buvo užgesusi, bet šiluma 
dar nesuspėjo išsivadėti. Kilimu nužingsniavęs į vonią, Džo palindo po 
šiltu dušu ir greitai apsirengė. Jis mąstė apie dienos darbus, kai iš kabi- 
neto pasigirdo įjungto kompiuterio ūžesys. 

Matyt, jis įsijungė naktį, kai pradėjo tiekti elektrą. Priėjęs prie stalo, 
ant kurio mirgėjo monitorius, Lasiteris išjungė ekraną ir susimąstė. Jei 
kompiuteris pradėjo veikti, vadinasi, prieš tris dienas, kai elektros srovė 
dar tekėjo, jis buvo įjungtas. Tai reiškė viena iš dviejų: arba jis neišjungė 
kompiuterio beveik prieš mėnesį, kai išvažiavo į Italiją, arba kažkas šei- 
mininkavo jo namuose. 

= Aš negalėjau palikti kompiuterio įjungto, - sumurmėjo Lasiteris. - 

Vadinasi, kol jo nebuvo, namuose apsilankė nekviesti svečiai. Taip, 
bet tai visiška nesąmonė! Apsaugos sistema veikė. Ir ši sistema buvo pir- 
marūšė. Ją apeiti galėjo tik profesionalas. Iš namų, kaip suspėjo pastebėti 
Lasiteris, niekas nedingo. Ant komodos, kaip ir anksčiau, gulėjo dviejų 
tūkstančių dolerių vertės rankinis laikrodis “Brightling"“. Stereosistema 
buvo savo vietoje, baras nepaliestas. Kabineto kampe stovėjo stiklinė 
spintelė, kurioje Lasiteris saugojo pirmus ir retus knygų egzempliorius - 

jų bendra vertė buvo dvidešimt penki tūkstančiai dolerių. Litografijos 
svetainėje kainavo dar daugiau. 

Ir visos šios vertybės buvo net nepaliestos. Lietė tik kompiuterį. 

Kelis sykius paspaudęs mygtuką "Enter", Lasiteris palaukė, kol ek- 
rane pasirodė užklausa: "Slaptažodis" ? | 

Šiuo atveju slaptažodis buvo ne žodis, o beprasmė raidžių, skaičių ir 
skyrybos ženklų kombinacija. Jos niekas negalėjo atspėti, kadangi tai ne- 
buvo nei žodis, nei frazė. Kol ši kombinacija neįvesta, negalima atlikti nė 
vieno veiksmo ar gauti informacijos. Ir vis dėlto... kažkoks talentingas 
žmogus sugebėjo ne tik apgauti tobulą apsaugos sistemą, bet ir įsilaužti 
į kompiuterį. Kaip nutiko, kad slaptažodis jo nesustabdė? “Ogi taip pat, 
- pagalvojo Lasiteris, - kaip jo nesustabdė apsauga“. 

Ištiesęs ranką prie sisteminio bloko, jis neužčiuopė reikiamo mygtu- 
ko. Pažvelgęs žemyn, Lasiteris iš karto suprato kodėl. Bloką pastūmė. 
Vos vos, bet iš tikrųjų pastūmė. Ant lentynos, kur daugiau nei metus sto- 
vėjo kompiuteris, liko įspaudas. Prietaisas buvo patrauktas maždaug 
per colį. 

“Tau prasideda haliucinacijos, - tarė pats sau Lasiteris. - Greičiausiai 
tu palikai jį įjungtą, kai išvažiavai į Italiją. Tai viską paaiškina“. | 

Paaiškina, jei tai tiesa. Bet Lasiteris žinojo, kad taip nėra. 


- Sveikas, Džo... 

- Kas tau nutiko?! + | 

- Malonu jus vėl matyti, pone Lasiteri! 

- Sveiki, sere! | 

Tokius šūksnius, palydimus šypsenų arba užjaučiančių žvilgsnių, La- 
siteris girdėjo šlubuodamas pro bendradarbių narvelius ir kolektyvinę 
virtuvėlę į savo kabinetą. Uždaręs už savęs duris ir numetęs paltą ant so- 
fos, jis paspaudė vidaus ryšio mygtuką ir pasakė sekretorei: 

- Pažiūrėk, ar nėra kur nors arti Miurėjaus Fremo? 

- Kompiuterių genijaus? 

- Taip. 

- Pažiūrėsiu. Tau tiek skambino... 

- Paskui. Kol kas pakviesk man Miurėjų. 

Po poros minučių, nešinas kavos puodeliu ir neramiai žvelgdamas, į 
kabinetą įėjo Miurėjus Fremo. 

- Kas yra? - paklausė Lasiteris, pastebėjęs jo jaudulį. 

- Man dar nė sykį neteko būti jūsų kabinete. 

- Ak, štai kas? Tuomet sėskitės. 

- Gerai, bet... 

- Kas? 

- Nežinau... Jūs miošiaiėė mane atleisti? 

- Ne. 

- Gerai, - tarė Miurėjus, dribdamas į krėslą. - Aš ką tik nusipirkau 
naują automobilį. 

- Sveikinu. Dabar įdėmiai klausykitės. Kol manęs nebuvo, kažkas įsi- 

brovė į mano namus... 

- O aš maniau, kad jūs turite apsaugos sistemą, - niūriai tarė Miurė- 
jus. 

- Turiu. Bet ją apėjo. 

- Apėjo? 

- Taip. 

Miurėjus kiek pagalvojo ir paklausė: 

- Ką nors pavogė? 

- Ne, nieko, kiek suspėjau pastebėti. Bet... gali būti, kad į jie įsilaužė į į 
mano kompiuterį. 

- Šios galimybės negalima atmesti, - linktelėjo Miurėjus. 

- Matot, aš nežinau, kaip jie sugebėjo... Ten juk reikalauja slaptažo- 
džio... 

- Visi slaptažodžiai - šlamštas. 

- ..1r visa informacija užšifruota. 

- Na, ir kokią sistemą naudojate? - neslėpdamas skepsio, paklausė 
Miurėjus. 

- “En-cipher". 

- Gera programa, - išreiškė pritarimą Miurėjus. 

- Vadinasi... vadinasi, jie nieko nepešė? 

- Kas Žino? - gūžtelėjo pečiais kompiuterių specialistas. - Daugiau nie- 
ko nepastebėjot? 

Lasiteris susimąstė. 

- Ne. Nors... 

- Tai ką gi? - griežtai paklausė Miurėjus. 

- Man atrodo... jie judino kompiuterį. 

- Kodėl taip nusprendėte? 

- Todėl, kad... jis pastumtas. Pasilenkiau ir pamačiau, kad stovi ne sa- 
vo vietoje. Paslinktas per kokius porą colių, bet ne savo. 

Miurėjus vėl linktelėjo ir pasakė: 

- Panašu, kad švariai patvarkė. 

- Ką? 

- Manau, kad jie išėmė kietąjį diską. Nukopijavo jo turinį ir įdėjo at- 
gal. Jei taip, tai slaptažodis nepadės. Jis kitame sektoriuje. 

- O šifruoti dokumentai... 

Miurėjus su gailesčiu pažvelgė į Lasiterį, ir, papurtęs galvą, paklausė: 

- Kur saugote šifro raktą, kietajame diske ar diskelyje? 

-Kietajame diske. 

- Labai didelė klaida, - nepatenkintas susiraukė Miurėjus. 

- Vadinasi, jie gavo viską, ko norėjo? 

- Greičiausiai - taip. 

Lasiteris sudejavo. Jis prisiminė prašymus, siųstus iš Montekastelo - 
kad Džudė susisiektų su Riordanu, Barezio klinikoje besigydžiusių mo- 
terų sąrašą ir visa kita. Laimei, šie pranešimai buvo siunčiami iš nešioja- 
mojo kompiuterio ir liko saugūs. 

- Atrodo, jūs kiek aprimot, - pastebėjo Miurėjus. 

- Taip, Italijoje aš naudojausi elektroniniu paštu. Informacija buvo la- 
bai svarbi. 

Miurėjus nukreipė žvilgsnį. 

- Kas?! - sušuko Lasiteris. - Kas yra? 

- Gali būti, kad jie prisigavo ir iki jos, - palingavo galva Miurėjus. 

- Bet kaip? Tai juk neįmanoma! 

- Leiskite jūsų paklausti. Kaip elgiatės įeidami į Internetą? 

- Nagi niekaip, - gūžtelėjo pečiais Lasiteris, - viskas vyksta automa- 
tiškai. Aš spaudžiu klavišus “Alt" ir “E", visa kita kompiuteris atlieka 
pats. 

- Taip ir maniau, - atsiduso Miurėjus. - Jūs naudojate automatinę 
makrokomandą su įdiegtu slaptažodžiu. Taip? 

- Taip. Na ir kas? 

- Tas, kas įsilaužė į jūsų namus, gavo ir slaptažodį. 

- Bet aš ką tik jį pakeičiau! - sušuko Lasiteris. 

- Nuostabi mintis! - nusišaipė Miurėjus ir tuojau pat pasigailėjo dėl 
savo sarkazmo. - Bet tuo jūs nieko nelaimėjote. Dabar jie turi visą jūsų 
elektroninį paštą, nepriklausomai nuo to, kokiu kompiuteriu jūs naudo- 
jotės. 

Lasiteris nesuprasdamas įsispoksojo į pašnekovą. 

- Jis suarchyvuotas jūsų vietiniame serveryje. Kiekvienas, žinantis 
slaptažodį, gali gauti visą jūsų susirašinėjimą. 

Lasiteris atsilošė krėsle ir užsimerkė. Tai štai kaip jie sužinojo, kur jį 
rasti. Montekastelo. Pensionate “Akila". Atsimerkęs jis pasakė: 

- Ačiū. Jūs man labai padėjote. 

Miurėjus atsistojo, ir, eidamas link durų, pasakė: 

- Man labai gaila. 

- Jūs dėl to nekaltas. Miurėjau... 

- Taip, sere? 

- Kaip eisite pro Džudės kabinetą, paprašykit, kad ji užbėgtų pas ma- 
ne. 

Miurėjus neryžtingai patrypčiojo vietoje. 

- Džudės? 

Lasiteris pakėlė akis. 

- Taip. Džudės. Džudės Rivkin. Ji, beje, jūsų šefė. 

- Bet jos nėra darbe, - sumurmėjo Miurėjus. 

Lasiteris nustebo. 

- Ir kodėl gi? - paklausė, dirstelėjęs į laikrodį. 

- Manau, ją išrašys iš ligoninės ne anksčiau, kaip po pietų. 

- Kokios ligoninės? 

- Regis, Siblio. 

- O kodėl ji ten? Kas nuitiko? 

- Nelaimingas atsitikimas. 

- Koks nelaimingas atsitikimas?! 

Miurėjus užvertė akis ir pasakė: 

- Buvo kažkoks vakarėlis - nežinau, kokia proga. Bet... pasakoja, kad 
ji atidarinėjo šampaną... ir iššovė sau tiesiai į akį. 

- Kuo? - priblokštas paklausė Lasiteris. 

- Kamščiu. 

- Juokaujat. 

- Neee... Žinau, ką jūs pagalvojote, bet viskas kur kas rimčiau. Dak- 
tarai net davė jai stiprių migdomųjų, kad nejudintų akies. Jie nerimavo 
dėl tinklainės. 

Lasiteris sunkiai atsiduso. 

- Ir kada gi tai nutiko? 

- Penktadienį vakare, - atsakė Miurėjus, ir, pamojavęs atsisveikini- 
mui, kruopščiai uždarė duris. 

Lasiteris liko sėdėti, apžiūrinėdamas ant stalo išrikiuotus daiktus ir 
svarstydamas, ką geriau paleisti į sieną. Rytietiškų dievukų ir skarabėjų 
daužyti gaila - jie jam labai patiko. Gal skylmušį ar dėžutę su diskeliais? 
Žirklutės! Jei gerai sviesi, jos gali netgi įsmigti į sieną. 

Galiausiai Džo nusprendė daiktais nesisvaidyti, o atsistojo, ir, pamir- 
šęs lazdą, nuklibikščiavo prie Fredžio narvelio - šešių pėdų ilgio, šešių pė- 
dų pločio dėžutės, kurioje svarbiausia vieta teko Fricui Langui, tiksliau - 
milžiniškai "Metropolio" kadro reprodukcijai. 

- Sveiki, bose. Malonu vėl matyti jus laive. | 

- Ačiu, - atsakė Lasiteris, prisitraukdamas kėdę. - Ar turi laisvą minu- 
tę? 

- Fredis atsilošė krėsle, sukryžiavo rankas ant krūtinės ir ėmė laukti tę- 
sinio. 

- Man reikia, kad kai ką padarytum. Tučtuojau. 

- Girdėjot apie Džudę? 

- Taip, - linktelėjo Lasiteris. - Neseniai jai siunčiau laiškelį ir skina 
kad ji jo neperskaitė. 

- Manau, jūs teisus. 

- Miurėjus žino, kaip visa tai gauti. Perduok į jam, kad aš prašau iš- 
traukti iš kompiuterio dviejų puslapių laišką, kurį išsiunčiau Džudei... 
Lasiteris pagalvojo ir baigė: - Penktadienį, vėlai vakare, mūsų laiku. 

- Gerai. 

- Kai gausi laišką, mesk visus darbus. Tai bus moterų, berods, trisde- 
šimties, sąrašas, su kuriomis reikia tuojau pat susisiekti. Be to, reikia išsa- 
mios mokslininko, pavarde Barezis, dosjė - knygos, straipsniai... Žodžiu 
viskas, kas rasis. 

- Supratau, - linktelėjo Fredis. - Bet... kas svarbiau? 

- Moterys. 

- Paprašysiu, kad kas nors iš tyrimų skyriaus sudarytų po O pats 
užsiimsiu moterimis. 

Padėkojęs Fredžiui, Lasiteris nušlubčiojo atgal į savo kabinetą. Jis no- 
rėjo paskambinti Džudei, bet pirma reikėjo susisiekti su Riordanu ir pen- 
sionu “Akila". | 

Pabendravęs su detektyvo autoatsakikliu, Lasiteris užsakė pokalbį su 
Montekastelo, Italija. 

- Klausau? 

- Hju? 

- Ne, čia Naidželas. 

- Naidželai! Čia Džo Lasiteris. 

- O... - Ir po neilgos pauzės: - Kaip laikotės? 

- Tiesą sakant, kiek aplamdytas. 

- Mums irgi buvo nelinksma. 

- Numanau. 

- Girdėjote apie tėvą Azetį? 

Lasiteris linktelėjo, pamiršęs, kad Naidželas jo nemato, ir, susigriebęs, 
tarė: 

- Aš radau jo lavoną bažnyčioje. 

- Policija rado dar vieną auką. 

- Miške. Žemiau miesto. 

Šį kartą pauzė užsitęsė. Galiausiai sekė: 

- Taip. 

- Tas vyrukas - ne auka, - tarė Lasiteris. - Jis bandė mane nudėti. Aš 
noriu kreiptis į Italijos pasiuntinybę ir padaryti pareiškimą... 

- Prieš taip pasielgdamas, aš jūsų vietoje pasitarčiau su savo advoka- 

tu. | 
- Kodėl? 
- Nes... dėl žmogaus, kurį negyvą rado miške... Hju ir aš nusprendė- 
me, kad tai - jūs. Jūs juk norėjot pakalbėti su Azečiu ir taip toliau. Paskui 
sužinome, kad rastas lavonas. Be to, jūs negrįžote į viešbutį. Man labai 
gaila, bet mes paskambinome policijai. 

- Tegu tai jūsų nejaudina. 

- Negaliu apsakyti, kaip mums palengvėjo, sužinojus, kad tai padarė 
kažkas kitas. Bet dabar policija nori, kad padėtumėt jai tyrime. 

- Nenuostabu, - sumurmėjo Lasiteris ir pamatė, kad telefono aparate 
žybsi lemputė. 

Jis spustelėjo mygtuką ir susijungė su antrąją linija. 

- Džo, čia Džimis Riordanas. 

- Palauk, tuoj pakalbėsim. - Lasiteris vėl persijungė į pirmą liniją. - 
Naidželai, man skubiai reikia pakalbėti su kitu žmogum. Praneškit po- 
licijai, kad aš užeisiu į pasiuntinybę čia, Vašingtone. Ir dar - būtų labai 
neblogai, jei jūs perduotumėte policijai savo registracijos žurnalą. 

- Konduitą? Bet... kam? 

- Kadangi Žmonės, nužudę Azetį, gali ateiti ir jūsų žurnalo. Jo atsi- 
kratę, būsite saugūs. 

- Gerai. Pasinaudosiu jūsų patarimu. 

- Ryšys baigtas, - tarė Lasiteris, ir, stuktelėjęs per mygtuką, perėjo į 
antrą liniją. 

- Turiu kai kokių naujienų, - pasakė Riordanas. 

- Gerų ar blogų? 

- Gerų. Bent jau jos atrodo kaip geros. Radom tavąjį vyruką. 

- Kokį? 

- Grimaldį. 

- Ką?! 

- Pasiimam jį po valandos. Gal nori pasivažinėti su mumis? 

Po dvidešimties minučių Lasiteris jau sėdėjo šalia detektyvo nepaste- 
bimame automobilyje “Crown Victoria“, devyniasdešimties mylių per 
valandą greičiu dumiančiame žiediniu keliu link Merilendo. Prie prietai- 
sų skydo buvo pritvirtintas mirksintis švyturėlis - kitiems vairuotojams 
informuoti. 

- Kai grįšim į mano biurą, perduosiu tau vardų sąrašą, - pažadėjo La- 
siteris. | 

- Tikrai? Ir kas tai per sąrašas? 

- Žmonių, kuriuos planuojama sunaikinti. Moterys ir vaikai. Tau teks 
susisiekti su vietiniais farais, kad šie juos apsaugotų. 

Riordanas kyštelėjo ranką į vidinę švarko kišenę ir ištraukė nuotrau- 
ką. 

- Žvilgtelėk, - pasakė, tiesdamas Lasiteriui. 

Nuotraukoje buvo Grimaldis - jis stovėjo prie karalienės Viktorijos sti- 
liaus namo verandos. Tai, be abejo, buvo jis - nors italo veidą ir bjaurojo 
randai. | 

- Kur ją gavai? - paklausė Lasiteris. 

- Nufotografavo sekliai. Mobiliuoju su kamera. Smarkiai išdidinta, 
todėl matosi grūdėtumas. FTB padarė šią nuotrauką užvakar. 

- Kaip jie jį surado? 

- Pameni seselę? 

- Taip. 

- O žinai, kur ji, pasirodo, gyvena? Bendruomenės name į šiaurę nuo 
Frederiko, netoli Emitsburgo. 

- Bendruomenės name? Ką gi, pamėginsiu atspėti... 

- Neverta. Geriau tark: “O ką aš tau sakiau?“ 

- Ir kas tai per vieta? Vienuolynas? 

- Nežinau. Savotiški rekolekcijų namai. Šiaip jau atrodo kaip pats 
paprasčiausias namas. | 

- Ir priklauso “Umbra Domini"? 

- Taip. Jei nekilnojamojo turto registracijos kontora nemeluoja, savi- 
ninkas - “Umbra Domini". 

Lasiteris atsilošė sėdynėje, ir keletą mylių jie nuvažiavo tylėdami. Pas- 
kui Džo neišlaikė ir pasisuko į Riordaną: 

- Taigi štai. O ką aš tau sakiau? 

Po dvidešimties minučių jie pamatė penkis automobilius be skiria- 
mųjų ženklų, greitosios pagalbos mašiną ir personalo furgoną, stovin- 
čius prie geltonos policijos juostos. Kitas furgonas - juodas ir šarvuotas - 
blokavo aikštę, o danguje, sraigtu keldamas pašėlusį vėją, kabojo sraig- 
tasparnis. Šalimais du vietos policininkai juokavo su berniūkščiais dvira- 
tininkais. 

Visų dėmesio centre buvo karalienės Viktorijos stiliaus namas, stovin- 
tis laukymėje tarp vaismedžių ir ąžuolų. Ant pievelės priešais įėjimą sto- 
vėjo apsnigta Mergelės Marijos su kūdikėliu Jėzumi statula. 

Riordanas sustabdė mašiną ir kartu su Lasiteriu nuėjo prie personalo 
furgono. Ant priekinės sėdynės, atsidaręs dureles, gan rimtos išvaizdos 
žmogus žydra striuke kalbėjo mobiliuoju telefonu. Pamatęs Riordaną, 

tyliai linktelėjo pasisveikindamas. Koks tuzinas vyrų, pasidalinusių gru- 
pėmis, malėsi aplinkui, laukdami tolesnių įsakymų. Visi jie vilkėjo striu- 
kes su užrašu: "FTB". | 

- Čia - Drabovskis, - tarė Riordanas. - Antras asmuo jų kontoros Va- 
šingtono skyriuje. 

- O kur pasidėjo Derekas? 

Riordanas prisimerkė ir pasakė: 

- O tu, pasirodo, turi gerą atmintį. 

- Tai kurgi? 

- Nežinau. Gavo kitą užduotį ar kažkas panašaus. Aš gavau Drabov- 
skį. Jis labai didelis šulas. 

- Suprantu. O ko jam čia reikia? 

 - Ginkluotas automobilio nuvarymas priklauso jų jurisdikcijai. 

- Aš ne apie tai. Nuo kada svarbūs šulai patys dalyvauja sulaikant 
įtariamuosius? 

Riordanui nespėjus atsakyti, Drabovskis numetė telefoną ant sėdynės, 
iškišo kojas laukan ir iššoko iš furgono. 

- Nagi! Klausykit visi! - sušuko jis, pliaukšėdamas delnais, kad pa- 
trauktų agentų dėmesį. - Gyventojai išeis po trijų minučių. Aštuoni žmo- 
nės. Ar aišku? - Pasigirdo pritariamas murmėjimas. - Vos tik jie pasiro- 
dys, Labraska ir Seldesas nustatys jų tapatybę čia, personalo vagone. Kai 
sukomanduosiu - ir tik po to - specialioji grupė įeis į namą ir patikrins pa- 
talpas - visus iki vieno kambarius. Paskui atliekame kruopščią kratą. 
Klausimų yra? - Drabovskis pasukiojo galvą. - Puiku. Ir dar. Atsiminkit! 
Čia ne narkomanų landynė, o religinė organizacija! Tik vienas žmogus iš 
visų, esančių name, kaltinamas dėl nusikaltimo, todėl veikite apdairiai, 
džentelmenai. Aišku? Dabar - pirmyn. 

Agentai sukurto, pradėjo užiminėti pozicijas už automobilių ir fur- 
gonų. Drabovskis tuo metu priėjo prie Riordano. 

- Džiaugiuosi, kad užsukote, - pasakė. 

- Tiesiog buvau netoliese, - gūžtelėdamas pečiais, atsakė detektyvas. 
- Beje, aš noriu jus su kai kuo supažindinti. Džo Lasiteris - Tomas Dra- 
bovskis. 

Drabovskis paniuro, bet ranką padavė. 

- Džo sesuo... - pradėjo Riordanas. . 

- Žinau, - šaltai nutraukė Drabovskis. - Tikiuosi, jūs neiškrėsit nieko, 
kas pradžiugintų laikraštininkus? 

- Ne, - papurtė galvą Lasiteris. - Man tiesiog norisi pažvelgti į į tą sus- 
kį. 


- Gerai, nes... 

- Jau! - sušuko Riordanas, rodydamas namo pusėn. - Prasideda! 

Namo durys atsilapojo, ir iš jo, sudėjusi rankas už galvos, išėjo pagy- 
venusi moteris. Už jos šniurkščiodamas sekė mokyklinio amžiaus ber- 
niukas, už berniuko - senukas, pasiramstydamas aliumininiais ramen- 
tais. Namo gyventojai vorele patraukė keliu, vedančiu į gatvę, kur FTB 
agentai juos po vieną vedėsi į furgoną, kad nustatytų tapatybę. 

- Štai ji, - sušnabždėjo Riordanas, kai pro juos, nudūrusi akis į žemę, 
praėjo medicinos sesuo. | 

Už jos tipeno apkūnus korėjietis, po šio - uniformuotas pašto tarnau- 
tojas, gerai apsirengęs lotynų amerikietis ir jauna moteris darbo chalatu. 
Ji eisenoje buvo paskutinė. 

- Tai kurjis? - paklausė Lasiteris po įtempto laukimo minutės. 

- Nežinau, - papurtė galvą Riordanas. 

Detektyvas trypčiojo vietoje, kad kiek sušiltų, ir žvilgčiojo į Drabov- 
skį, kuris negarsiai, bet gana įnirtingai kalbėjosi mobiliuoju telefonu. 
Staiga krūmai už namo sujudėjo, ir trys FTB agentai pasilenkę metėsi 
link pagrindinio namo įėjimo ir užpakalinių durų. Vienas po kito jie din- 
go iš akių, o lauke įsivyravo įtempta tyla. 

Lasiteris laukė pasigirstant šūvių, bet iš namo nesigirdėjo nė garselio. 
Praėjo minutė. Kita. Trečia. Galiausiai duryse pasirodė agentai. Gūžčio- 
dami pečiais ir purtydami galvas, jie slėpė pistoletus dėkluose. 

- Gerai! - riktelėjo Drabovskis - Apžiūrėsim įdėmiau. 

Jis su dviem kitais agentais nuėjo takeliu link namo. 

- Aš maniau, kad Grimaldis viduje, - tarė Lasiteris, pasisukdamas į 
Riordaną. 

- Ir aš taip maniau, - atsakė detektyvas. 

- Kai jį nufotografavo, jis buvo ten. 

- Žinau. 

- Tai kur jis? 

- Neturiu supratimo. 

Lasiteris ir Riordanas nusekė paskui Drabovskį. Užlipus laipteliais, 
jiems kelią užtvėrė FTB agentas. 

- Čia negalima, - pasakė jis. ; 

Riordanas žengė pro jį, mostelėjęs savo asmens tapatybės kortele. 

- Ferfakso policija. Mes tiriame šią bylą. 

Agentas aiškiai nenoromis pasitraukė. 

Namo interjeras buvo pabrėžtinai asketiškas. Sienos - tuštutėlės, len- 
tinės grindys nušveistos iki blizgesio. Lasiteris nepastebėjo nei televizo- 
riaus, nei stereosistemos, o ir apstatymas buvo gana kuklus. Vienintelės 
puošmenos buvo mediniai kryžiai, pakabinti virš kiekvienų durų, ir di- 

delės spalvotos nuotraukos visuose kambariuose. Iš nuotraukų su palai- 
minga šypsena žvelgė Silvijus dela Torė. 

Bendros namo patalpos atrodė spartietiškai ir visai neįdomiai. Valgo- 
majame stovėjo ilgas iš pušinių lentų sukaltas stalas, palei jį - paprasti 
mediniai suolai. Virtuvėje ant senos emaliuotos viryklės puškėjo kopūstų 
viralas. Svetainėje ratu, tarsi būtų skirtos diskusijoms, stovėjo aštuonios 
kėdės tiesiomis atkaltėmis. 

FTB agentai, išsiskirstę po miegamuosius, rausėsi komodų stalčiuose. 
Lasiteris ir Riordanas ėjo iš kambario į kambarį, ieškodami Drabovskio. 
Galų gale surado. 

Drabovskis knisosi sieninėje spintoje - kambaryje, kurio vieninteliai 
baldai“ tebuvo čiužinys ant grindų ir toršeras. Šalia čiužinio stovėjo di- 
delis itališko vyno butelis ir šiukšlių dėžė, prigrūsta tvarsliavos. 

- Tai jo kambarys, - tarė Riordanas, keldamas nuo grindų laikraštį 
“Osservatore Romano“. - Jis gyveno čia. 

- Mes jį pražiopsojom, - burbtelėjo per petį Drabovskis. 

- Nepasisekė, - atsiduso Riordanas. 

- Jums bus įdomu pamatyti vonios kambarį koridoriaus gale, - paste- 
bėjo Drabovskis. - Tikra karo lauko ligoninė. Ji nuostabiai jį slaugė. 

- O galima paklausti? - įsikišo Lasiteris. 

Drabovskis pakėlė į jį akis ir gūžtelėjo pečiais. 

- Kaipjūs jį pravėplinot? Kaip Grimaldžiui pavyko pasprukti? 

- Gal nedraskykim akių, - papurtęs galvą, tarė Drabovskis. 

- Jis buvo stebimas! - tęsė Lasiteris. - Kokį velnią veikė jūsų žmonės, 
kai jis praėjo pro juos? 

- Jis nebuvo stebimas. 

- Kokį šūdą jūs malat?! - neišlaikė Riordanas. 

- Aš pats mačiau nuotrauką! - pridūrė Lasiteris. 

- Praėjusią naktį mes atšaukėme stebėtojus. 

- Jūs... ką-ą?! - netikėdamas savo ausimis, numykė Riordanas. 

- Ir kam šovė į galvą ši debiliška, atsiprašant, mintis? - pasidomėjo La- 
siteris. 

- Man, - atkirto Drabovskis. 

Riordanas ir Lasiteris susižvalgė. 

- Tomai, pasakykit, dėl Dievo meilės, kodėl? - suglumusiai linguoda- 
mas galva, paklausė Riordanas. - Kodėl jūs taip nusprendėt? 

- O todėl, kad čia kaimo vietovė! - užbaubė Drabovskis. - Tikiuosi, jūs 
tai pastebėjot? O čia trynėsi tuzinas žmonių ir negana to - dar furgonas! 
Aš nenorėjau išbaidyti jūsų bėglio. Aišku? 

- Neaišku! - sustūgo savo ruožtu Lasiteris. - Šunsnukis paspruko! 


- Tikriausiai, - gūžtelėjo pečiais Drabovskis. 

Lasiteris apsigręžė ir išėjo, paskui jį patraukė ir Riordanas. 

- Čia kažkas ne taip, - murmėjo Lasiteris. - Atsiduoda kažkuo nege- 
rų! | 

- Suprantu, ką nori pasakyti. 

- Jo veiksmuose nebuvo jokios prasmės! 

- Žinau. 

- Kas būtų nutikę, jei Grimaldis būtų pastebėjęs, kad jį seka? Išsika- 
sęs tunelį iki miško? 

- Neturiu supratimo. Nežinau, kas gali šauti jiems į galvą. 

Išėjęs iš namo ir traukdamas link mašinos, Lasiteris pamatė, kaip vie- 
nas iš FTB agentų tardo medicinos seserį. Jos riešai buvo sukaustyti ant- 
rankiais, bet mergina, atsakinėdama į klausimus, palaimingai šypsojosi. 
Lasiteris sustojo. 

- Nereikia, - tarė Riordanas. 

Bet Lasiteris nesusivaldė. Jis priėjo prie seselės, čiupo ją už alkūnės ir 
truktelėjo link savęs. 
juos miegančius. Kietuolis... 

- Ei, - suriko agentas, mėgindamas atplėšti Lasiterį nuo merginos. - 
Ei, ei! Gana! 

Džuljeta pažvelgė į Lasiterį užjaučiančiomis rudomis akimis ir pasa- 
kė: 

- Man labai gaila. Bet... ar jūs galėjote tikėtis ko nors kito? 

Staiga priešais jį išdygo Riordanas. Iškeltomis į dangų rankomis de- 
tektyvas buvo panašus į Mahatmą Gandį. 

- Baik! Viskas gerai. - Apkabinęs Džo p pečius, jis atplėšė jį nuo 
Džiuljetos i ir nuvedė link mašinos. 

- Ar aš galėjau tikėtis ko nors kito? - murmėjo Lasiteris. - Ko išvis aš 
galėjau tikėtis? 


Džudė sugrįžo į darbą tik ketvirtadienį. Kairiąją jos akį dengė juodas 
raištis. 

- Viskas baigta, - pranešė ji, įėjusi į Lasiterio kabinetą ir kruopščiai 
uždariusi duris. 

- Kas baigta? - nesuprato Džo. - Taviškė sporto teisėjos karjera? 

- Ne, - papurtė galvą Džudė, eidama link stalo. - 2 taviškė pri- 
vataus seklio karjera. 

Lasiteris atsirėmė krėsle. 

- Šit kaip, - ištarė, niekindamas save už tai, kad iš visų jėgų SIEBIaE! 
kalbėti abejingai. 

- Taip. Būtent šį įvykį aš ir švenčiau. Mes susitarėme. Iš principo, Ži- 
noma. - Ji atsisėdo į krėslą ir užmetė koją ant kojos. - Vos tik jų juristai 
parengs popierius, o mūsiškiai juos peržiūrės, tu galėsi iš čia nešdintis. 

- Nuostabu. O kaip tavo akytė? | 

- Greitai bus kuo puikiausiai. Tau įdomu, kiek mes gausime, ar galė- 
siu atseikėti tau tiek, kiek manysiu, kad reikia? 

- Dar ko! - juokdamasis atsakė Lasiteris. - Man tai labai įdomu. 

- Taip ir maniau. Sutarėme dėl aštuoniolikos su puse. 

- Negali būti! 

- Iš kurių tau priklauso dvylika. Visa kita teks smulkiems akcinin- 
kams. | 

- Tokiems, kaip tu? 

- Tokiems, kaip aš. Ir tokiems, kaip Leo ir Danvoldas. Ir visiems ki- 
tiems. Net Fredis turi porą akcijų. Užteks automobiliui nusipirkti. 

- Tai vadinasi pelno dalyba. 

- Aš Žinau, kaip tai vadinasi... 

Suskambo vidaus telefonas, ir Lasiteris tyliai ištarė į ragelį: 

- Taip. - Kiek pasiklausęs, pasisuko į Džudę: - Vilką mini. - Ir paskui 
vėl į ragelį: - Gerai, tegu įeina. 

Džudė klausiamai žvilgtelėjo į jį. 

- Tai Fredis. Neprieštarausi? 

- Ne. - Džudė pradėjo stotis. - Užeisiu vėliau. 

- Pasilik, - mostelėjo ranka Lasiteris. - Užtruksim ne daugiau, kaip 
sekundę. O mums su tavim dar reikia aptarti, kaip geriau paskelbti mū- 
sų naujieną. 

Į duris pabeldė, ir į kabinetą niūriai įžengė Fredis. Pašiies Džudę, 
tarė: 

- Labas, Džude. Girdėjau apie jūsų nelaimę. Džiaugiuosi, kad dabar 
viskas gerai. - Paskui, kreipdamasis į Lasiterį, tęsė: - Peržvelgiau sąrašą, 
kurį man davėt ir... 

- Gali panaudoti jį kaip vyniojamąjį popierių. Aš jau perdaviau kopiją 
į policiją Džekui Riordanui. 

- Aš baigiau darbą, - pasipūtė Fredis. 

- Baigei? 

- Taip, beveik viską. 

- Ir?.. 

- Jos visos negyvos. 


Lasiteris ilgai nesuprasdamas žiūrėjo į jį, o Džudė žvilgčiojo čia į vie- 
ną, čia į kitą. Galiausiai Lasiteris paklausė: 

- Ką tu pasakei? 

- Man labai gaila, - sumurmėjo Fredis, - bet aš pasakiau, kad jos visos 
mirė. 

Lasiteris neteko žado. Visos jos mirė? 

“Ką gi, - pagalvojo jis, - viskas baigta. Daugiau aš nieko negaliu pa- 
daryti“. Be to, pasirodė, kad visi jo ankstesni veiksmai neturėjo jokios 
prasmės. 

Pensiono registracijos žurnalas ir jo sudarytas sąrašas leido tikėtis, 
kad kai kurios moterys ir vaikai gyvi. Jei iš tiesų taip, tai jo paieška kur 
kas prasmingesnė, nei paprastas keršto troškimas arba, kas dar blogiau 
- nesveikas asmeninis smalsumas. Kol numatytos aukos dar alsavo, jis 
turėjo šansą jas išgelbėti. O jos, savo ruožtu, galėjo padėti jam suprasti, 
kodėl žuvo Ketė ir Brendonas. 

Bet dabar... neliko nieko. Jis nežinojo, kurlink judėti toliau. 

“Esmė ta, kad mes visi pasmerkti bejėgiškumui, - galvojo Lasiteris. - 
Automobilių ir lėktuvų katastrofos, epidemijos, taikūs gyventojai, pa- 
puolantys į kryžminę ugnį. Mės gyvename atvirame visoms audroms, 
pavojingais parazitais knibždančiame pasaulyje. Ir jo gyventojai ieško 
atgaivos. Vieni kreipiasi į Dievą, kiti griebiasi narkotikų, treti geria vita- 
minus. Būtent todėl jie stuksena į medį ir rašo laiškus į laikraščius. Visa 
tai - tik būdas įtikinti save, kad gyvenimas - dalykas teisingas, o jei ir ne- 
teisingas, tai bent jau pakenčiamas ir Žmogus gali apginti save ir savo ar- 
timuosius, ėmęsis reikiamų priemonių ar turėdamas tvirtą valią. Tačiau 
tai - paklydimas, nes vitaminai nepadeda, laiškai lieka neskaityti ir, re- 
gis, niekas nesiklauso maldų“. 

Kodėl Ketė? Kodėl Brendonas? O kodėl gi ne? 

- Ei... Džo. - Į jį žiūrėjo Fredis. - Jums viskas gerai? 

- Taip, - paskubomis atsakė Lasiteris. - Atsiprašau, bet tai labai keis- 
ta. 

- Kurgi ne! Šiaip ar taip, aš patikrinau beveik visą sąrašą. 

- Palauk, - kilstelėjo ranką Lasiteris. - Ką reiškia “beveik"? Arba pa- 
tikrinai, arba ne. | 

- Neradau tik vienos moters, - atsakė Fredis. - Kol kas nesuradau, to- 
dėl negaliu tvirtai Žinoti, ar ji mirusi, ar ne. 


- Kas ji? 

- Merė Viljams. Iš Mineapolio. 

- Kaip kruopščiai tu ieškojai? - kiek pagalvojęs, pasiteiravo Lasiteris. 

- Na, tiesą sakant, ne itin kruopščiai, - gūžtelėjo pečiais Fredis. - Ne 
kruopščiau, nei kitų. 

- Papasakok. 

Fredis išsitraukė iš portfelio aplanką ir švystelėjo jį per stalą. 

- Čia ataskaitos už kiekvieną punktą. Pusę vardų tikrino Džodė, pusę 
- aš. Be to, porą sykių kreipėmės pagalbos į mūsų kolegas už vandeny- 
no. Nieko ypatingo. Visai nepanašu į vienišo sprogdintojo paieškas. Pa- 
prasta rutina. 

- Kokia rutina? 

- Pirmiausia skambindavome telefonu, jei turėjome numerį. Jei nu- 
merio neturėjom, susirasdavom pagal adresą. Daugelis numerių nebega- 
lioja, bet porą sykių užtaikėme ant vyrų. Kalbėjomės su kaimynais. Juos 
surasti labai paprasta: kreipiesi į žinyną, surenki kompiuteryje adresą ir 
gauni visų kaimynų abiejose gatvės pusėse vardus. Žodžiu, mes skambi- 
nome, Ojie pasakojo apie tai, kas nutiko. O nutikdavo vis tas pats, su ne- 
didelėmis variacijomis. Motina ir vaikas žūdavo. Kartais žūdavo visa šei- 
ma. Visi žuvę sudegė. 

- Ir kiekvieną kartą tarp žuvusiųjų buvo vaikų? 

- Berniukai. Tik berniukai, ne vyresni kaip ketverių metų. 

- O kaip Tokijuje ir Rabate? Ten patikrinote? 

- Taip. Pasitelkėme kolegas. Visiškai tas pats. 

- Noriu būti tikras. Kiek atvejų buvo PS ir kiek galima pri- 
skirti paprastiems... 

- Gandams? 

- Taip. 

- Jokių gandų. Turime gaisrų datas, ir sutikrinome jas su vietine 
spauda. Kalbėjomės su draudimo agentais, tardytojais, gaisrininkais, lai- 
dotuvių kontorų tarnautojais - visi, apie ką buvo kalbėta, žuvo. 

- Išskyrus tą... kaip ji ten... 

- Taip. Išskyrus ją. Galbūt. 

Lasiteris atsivertė aplanką ir t visus dosjė. Kiekvienas užėmė 
po puslapį. | 

Helena Frank 

302 23 Bjerk Ju-3 

Vasterhoidas, Švedija 

G. rugpj. 11,1953. M. rugs. 3,1995. 

Ogiustas Frankas 


Adresas tas pats 

G. geguž. 29,1993. M. rugs. 3,1995. 

Mirties priežastis: spėjam., apsinuod. degimo reakcijos produktais 

Mirtį paliudijo: 

1. Liudijimas (Nr. 001987/8), Stokholmas 

2. Anelė Jasen iš Vaisterhdo, 033 - 107003 (kaimynė) 

3. Mei Christianson iš Stokholmo, 031 - 45791 (motina/senelė) 

Bylą tiria: | 

Frederikas Kelgrenas, “Jogono Ferziktingo agentūrar" 

Stokholmas, Švedija. 031 - 997 - 444. 

Vasar. 3, 1996. 

Lasiteris greitai pervertė kitus dosjė ir stabtelėjo tik ties paskutiniuo- 
ju, kur buvo rašoma 

Merė A. Viljams 

9201 Sent-Polo bulv., 912 

Mineapolis, Minesota 

Tel.: 612-453-2735 (iki 9/91) 

- Kas Žinoma apie moterį, kurios rasti nepavyko? 

- Ja užsiėmiau aš, - tarė Fredis. - Vadinasi, taip. Paskambinau tuo nu- 
meriu... Numeris negalioja. Beje, ne. Aš išgirdau veikiančio fakso signalą 
ir skalambijau be perstojo pusę valandos. Tada kažkas pakėlė ragelį, ir 
išgirdau tai, ko ir tikėjausi: “Tai fakso numeris", ir... Žodžiu, šį numerį 
prieš porą metų nupirko kažkoks draudimo agentas. | 

- Vadinasi, ji išsikraustė prieš dvejus metus. 

- Taip. Mes kreipėmės į informaciją ir išsiaiškinome, kad jų duomenų 
bazėje yra apie du šimtus kaimynų numerių. 

- Vadinasi, tai didelis gyvenamasis namas. 

- Tikrai. Vadinasi “Fontanai" ar kažkaip panašiai. Žodžiu, aš prisis- 
kambinau konsjeržui, ir jis, man paprašius, peržvelgė senus užrašus. Me- 
rė Viljams gyveno ten dvejus metus ir išsikraustė tūkstantis devyni šim- 
tai devyniasdešimt pirmaisiais. Jokio adreso nepaliko. Konsjeržas pasakė, 
kad iki šiol saugo jos draudimo depozitą - iš to sprendžiant, Merė labai 
skubėjo. | | 

- Jis pats ją prisimena? 

- Ne. Vyrukas ten neseniai, kaip, beje, ir kaimynai. 

- Ir tuomet tu baigei paiešką? 

- Taip. Suprantat... Ji buvo antra mano sąraše, o Džodė tik pradėjo 
Jirbti prie savojo. Iš užsienio atsakymų dar nebuvo. Tuo tyrimo etapu 
nusprendžiau, kad dauguma moterų man tiesiog atsilieps telefonu, ir 

nelabai stengiausi, net nepatikrinau kreditinės kortelės. Norite, kad tai 
padaryčiau? - kiek luktelėjęs, paklausė Fredis. 

Lasiteris neatsakė. Tylomis atsistojęs, jis priėjo prie Židinio. 

- Ne, Fredi. Tu puikiai padirbėjai. Maniau, kad užtruksi porą savai- 
čių. 

- Tiesą sakant, man ir pačiam keista. Jei viską sulygintume, matosi, 
kad daugelis moterų buvo jau virš kėturiasdešimties. Visos - pasiturin- 
čios, nė viena nesislapstė nuo kreditorių. Beveik visos turėjo vyrus. Žo- 
džiu, žmonės su padėtimi. Paprastai, kai užsiimate grupe žmonių, tegu 
ir tuzinu, mažiausiai trečdalį jų rasti labai sunku. Kažkas susituokia, 
kažkas išsikrausto, kieno nors vyrą perkelia į kitą vietą. Surasti šitas mo- 
teris buvo visai nesunku. Padorios pilietės. Gausybė pėdsakų. 

- Tik ne Merės Viljams. | 

- Taip, - sutiko Fredis. - Visų, išskyrus ją. 

Lasiteris paėmė žarsteklį ir pavartė pliauskas. 

- Gerai, - tarė jis, - nuo dabar šio reikalo imuosi aš. 

- Supratau, - pasakė Fredis. - Tik... 

- Kas? | 

- Jūsų vietoje neturėčiau ypatingų vilčių. Tas, kas visa tai padarė, dir- 
bo labai kruopščiai. Kyla klausimas, kodėl ji viena turėtų išgyventi? 

Lasiteris tik gūžtelėjo pečiais, kas reiškė: “O kodėl gi ne“? 


Kurį laiką jis lygino vaikų gimimo datas su datomis, nurodytomis 
pensionato “Akila" registracijos žurnale. Rezultatas buvo toks, kokio jis 
ir tikėjosi. Visos gimimo datos neabejotinai liudijo, kad visi vaikai buvo 
pradėti Barezio klinikoje. Kai Merė Viljams išsikėlė iš savo buto Minea- 
polyje, ji buvo nėščia jau kelis mėnesius. 

Lasiteris vėl pavartė pliauskas ir pažvelgė pro langą. Gatvėse dar ma- 
tėsi šią žiemą ketvirtos didžiulės pūgos pasekmės. Praėjo jau visa savaitė, 
o sniegas dar netirpo. Kolumbijos apygardoje tvyrojo neregėti šioms vie- 
tovėms šalčiai. Palei šaligatvius riogsojo didžiulės sniego ir ledo krūvos, 
kuriose buvo palaidoti automobiliai. Kitoje gatvės pusėje triūsė vienas iš 
mašinų savininkų - jis įbedė pilkos kalvos viršūnėje Amerikos vėliavą. 
Paskui kalvos šone purškiamais dažais išvedžiojo dideles raudonas rai- 
des: | 

AUTOMOBILIS 

Ir, paėjėjęs kiek toliau, vertindamas žvilgtelėjo į savo darbą. Matyt, 
patenkintas juo ir įsitikinęs, kad sniego valymo mašina nesunaikins jo 
puikiojo automobilio, nuėjo. | 


AL 


Kolumbijos apygarda neturėjo lėšų, o daugumą sniego valymo maši- 
nų reikėjo taisyti. Pinigų remontui nebuvo, ir niekas nežinojo, kada mies- 
tą galų gale išvalys. Gatvės virto gūbriuotais skersgatviais, šaligatviai - 
kalnų takeliais. “Visą miestą reikėtų aplieti skysčiu nuo apledėjimo“, - 
galvojo Lasiteris, žvelgdamas, kaip ant žemės leidžiasi naujos snaigės. 

Suzyzė vidaus ryšys. 

- Detektyvas Riordanas, - ištarė, kaip visada, melodingai, Viktorija. - 
Pirmoji linija. 

Lasiteris jau norėjo jai pasakyti, kad jo nėra, bet persigalvojo. 

- Sujunk. 

- Taigi, - pradėjo Riordanas, - tu skambinai Konvėjui? 

- Taip, - atsidusęs atsakė Lasiteris. - Kaip tik rengiausi skambinti. 

- Elgiesi kaip vėpla ir pats tai puikiai supranti. Po to, kas nutiko Ita- 
lijoje... 

- Aš buvau labai užsiėmęs. 

- Nepūsk man miglos, ir pats savęs neapgaudinėk. Grimaldis laisvas, 
ir mes nežinom, ką jis rezga! Tu nežinai, ir aš nežinau! Todėl būk malo- 
nus, neversk manęs priskirti tau porą vyrukų, kadangi, jei tu pats nepa- 
sirūpinsi, Džo, tai padarysiu aš. Prisiekiu! Tu gali sau tą leisti. 

- Gerai, - atsakė Lasiteris. - Paskambinsiu. 

- Pažadi? Dievaži, aš būtinai paskambinsiu Teriui ir viską patikrin- 
siu. 

- Pažadu. 

- Gerai. - Lasiteris išgirdo, kaip detektyvas pliaukštelėjo delnu per sta- 
lą. - Tai labai gerai. 

- Na ir puiku. Kokios naujienos? 

- Apie Grimaldį? - Riordanas pašaipiai prunkštelėjo. - Jokių. Tas vyru- 
kas - tikras Hudinis. 

- Jam juk padėjo, ar ne? 

- Taip, - atsakė Riordanas, - mes su ja pakalbėjome... 

- Aš kalbu ne apie Džiuljetą. Turiu omenyje seklius. 

- Ką aš galiu pasakyti? Tik tai, kad Drabovskis sugadino visą reikalą. 
Be jokių abejonių. 

- Tu gsitikinęs? 

Riordanas kiek pagalvojo ir paklausė: 

- Nejau tu manai, kad Grimaldžiui padėjo FTB? 

- Nežinau. Na gerai, pamiršk tai. Aš tau turiu šiokių tokių naujienų. 
Pameni sąrašą, kurį tau daviau? Išrašą iš registracijos knygos? 

- Taip. Moterų, kurios gydėsi toje klinikoje, sąrašas. Mes dar tik pra- 
dėjome su juo dirbti. 

- Gali nebesirūpinti. 

- Kodėl? 

Lasiteris pažvelgė pro langą: snigo smarkiau. 

- Jie žuvo. 

- Kas? | 

- Moterys ir jų vaikai. 

Sekė ilga pauzė, po jos - klausimas: 

- Visi? | 

- Greičiausiai - taip. Kol kas nesuradome tik vienos - Merės Viljams. 
Antras inicialas “A". | 

- Pažiūrėsiu, ką galima padaryti, - tarė Riordanas. - Luktelėk. 

Ten, policijoje, kažkokia moteris rėkė ispaniškai, o kitas Žmogus šau- 
kė ant jos. Lasiteris išgirdo, kaip Riordanas pridengė delnu ragelį ir su- 
baubė: 

- Ei jūs ten! Užtilkit, kad jus kur!.. - Iš karto įsivyravo tyla, ir detekty- 
vas tarė į ragelį: - Pranešinėk man naujienas. 

- Kaip liepsi, Džimai. Pranešinėsiu tau naujienas. 

- Ir paskambink, kaip žadėjai, Teriui Konvėjui. 

- Būtinai. 

Riordanas vėl patylėjo, o kaip prakalbo, jo tonas buvo sausas ir at- 
kaklus: 

- Leisk užduoti tau klausimą. 

- Varyk. 

- Tu manai, kad viskas baigta? Moterys mirė, išskyrus vieną, kuri tik- 
riausiai irgi negyva. Juk tu nusprendei būtent taip. Ar aš neteisus? - Ir, 
nesulaukęs atsakymo, detektyvas tęsė: - Tikriausiai tu teisus. Bet noriu 
tau kai ką pasakyti. Mes vis dar nežinom, kas, po velnių, čia vyksta! Ir 
mes nežinom, ar viskas pasibaigė, ar ne. Tai Žino tiktai jie! 

- Aš paskambinsiu Teriui. 

- Tu būtinai taip padarysi! - pasakė Riordanas ir metė ragelį. 

Bet Lasiteris nepaskambino Teriui Konvėjui. Bent jau ne iš karto. Vie- 
toj to jis pasirausė automatizuotoje kartotekoje ir susirado savo mėgsta- 
mą firmą, kuri vertėsi informacijos paieška. 

- “Abipusės paslaugos“, - atsakė moteriškas balsas jau po pirmo sig- 
nalo. 

Būtent už tai Lasiteris ir mėgo šią įstaigą. Ji veikė efektyviai, greitai, 
konfidencialiai ir nepripažino autoatsakiklių. 

- Čia Džo Lasiteris iš “Lassiter Associates“. Mes turime pas jus nuola- 
tinę sąskaitą. - Jis susakė skaičius. 

 - Kuo galime padėti? 


- Man reikia sužinoti tokios Merės A. Viljams kreditų būklę. Paskuti- 
nė žinoma gyvenamoji vieta - Mineapolis. - Jis padiktavo adresą ir pa- 
klausė: - Kiek toli į praeitį galite rasti duomenis? 

Atsakymas sekė tuojau pat: 

- Tiek, kiek jūs galite apmokėti. 


Apsaugos agentūrai “Patikimumas ir saugumas" vadovavo puikus 
vyrukas vardu Teris Konvėjus - buvęs Nacionalinės futbolo lygos žaidė- 
jas, turintis teisės mokslų laipsnį ir puikias dalykines savybes. Dabar jis 
uždirbdavo kur kas daugiau nei futbolo aikštėje, o tai šį tą sako. Teris 
buvo puikus profesionalas, kol jam nesutrupino kelio. 

“Patikimumas ir saugumas“ apsaugos versle surado puikią nišą, 
teikdamas paslaugas tiek gerą, tiek prastą reputaciją turintiems turtuo- 
liams, diplomatams, politikams, šou verslo įžymybėms ir jų šeimos na- 
riams. Konvėjus nekonkuravo su “Vakenhatu" ar “Faru išsinuomavi- 
mui“. Tarp jo klientų buvo stambiausių firmų prezidentai, o agentūroje 
nedirbo atsitiktiniai žmonės - tik profesionalai. | 

Ir vis dėlto mintis įsigyti asmens sargybinį Lasiteriui nepatiko. Tai 
reiškė ne tik tai, kad jis bus nuolat stebimas, bet ir tai, kad jam teks mo- 
kėti už įsiveržimą į jo asmeninį gyvenimą. Asmens sargybiniai negali ne- 
erzinti, kadangi stypso šalia nuolatos, su visais savo slaptažodžiais, mo- 
biliaisiais telefonais ir pistoletais. 

Lasiteris puikiai žinojo, kas tai yra, kadangi jam teko organizuoti kai 
kurių savo klientų apsaugą. Šie iš pradžių jam dėkodavo ir džiaugdavosi 
atsidūrę dėmesio centre, bet laikui bėgant, imdavo zurzti, o paskui ir 
maldauti: “Nejaugi tai būtina? Kiek visa tai tęsis?“ 

Galiausiai Lasiteris susiraukęs surinko agentūros numerį, ir, kai Teris 
pakėlė ragelį, trumpai, sausu dalykišku balsu nupasakojo užduotį: 

- Yra objektas - čia, Vašingtone, civilis, šeimos neturi, amžius - trisde- 
šimt penkeri. 

- Ryšiai vyriausybėje? 

- Nėra. Tačiau galima su didele tikimybe teigti, kad jo gyvybei gresia 
pavojus. 

- Koks pavojus? 

- Į jį jau buvo šauta. 

- Tinka. 

- Todėl manome, kad būtų neblogai... 

- Kas tas klientas? 

- Aš. 

Sekė ilga pauzė. Galiausiai Teris pasakė: 

- Taip... Tai bloga naujiena. Jei tave nudės, aš neteksiu vieno iš geriau- 
sių klientų. - Jis vėl patylėjo, paskui tarė: - Žinai, atsiųsiu tau Baksą. 

- Baksų aš ir taip daug turiu. 

- Labai juokinga. Jis bus pas tave apie šeštą. Be to, nusiųsiu ką nors 
prie tavo namų, kad pavaikštinėtų aplinkui. Tau geriau persikelti į vieš- 
butį, bent jau šiai nakčiai. Pagyvensi, ten su Baksu. 

Lasiteris kažką sumurmėjo, tada tarė: 

- Tikėkimės, kad jis man patiks. 

Vos tik Džo padėjo ragelį, suzvimbė faksas, ir teko nueiti prie jo. Iš 
aparato išlindo antraštė: “Merė A. Viljams“, ir Lasiteris suprato, kad at- 
ėjo žinutė nuo kompanijos “Abipusės paslaugos“. Jo dideliam džiaugs- 
mui, be ataskaitos apie kreditus, žinutėje buvo ir jos gimimo data - 1962 
metų kovo 8-oji, bei socialinio draudimo kortelės numeris. 

Turint gimimo datą ir socialinio draudimo numerį, galima surasti ir 
prieiti prie Merės Viljams banko sąskaitų, medicinos kortelių, nekilnoja- 
mojo turto įkeitimų, mokesčių dokumentų ir dar daug ko - tik panorėk. 
Jau vien socialinio draudimo numeris slėpė gausią informaciją: pavyz- 
džiui, pirmieji trys skaičiai rodė gimimo vietą, kas, be abejo, pagelbės pa- 
ieškoje. 

Lasiteris pasiėmė nuo lentynos žinyną “Prieinami duomenys“ ir atsi- 
vertė skyrių apie socialinį draudimą. Ten susirado numerių ir regionų 
sąrašą. 146 reiškė Meino valstiją. Padėjęs žinyną atgal, Džo ėmėsi tyrinė- 
ti Merės Viljams kreditų istoriją ir tuojau pat atkreipė dėmesį į kai ku- 
riuos keistumus. 

Pirmiausia, ten nebuvo uždelstų mokėjimų. Nė vieno. Visi čekiai, 
kuriais dama atsiskaitinėjo, buvo padengti, kas nutinka itin retai - ban- 
kų operacijų laikas dažnai nesutampa. Bet keisčiausia buvo tai, kad 
kreditinėmis kortelėmis naudotis Merė Viljams pradėjo tik 1989-aisiais. 
Tai reiškė, kad iki dvidešimt šešerių metų Merė Viljams atsiskaitinėjo 
grynaisiais ir tik po to įsigijo platininę “American Express“ kortelę. 
Tuo pat metu ji įsitaisė ir porą kortelių “Visa“. Visose kortelėse kredito 
limitas buvo gana įspūdingas. Tačiau iki tol Merė kreditais nesinaudo- 
jo. 

“Bet argi taip gali būti? - svarstė Lasiteris. - Atrodo, lyg ji būtų staiga 
atsiradusi iš paties Didžiojo Kreditoriaus šonkaulio. Tai iš kurgi ji iš tiesų 
išdygo?" 

Ir kur pradingo? Kreditas kortelėse buvo išnaudotas 1991 metais, tuo 
pačiu metu uždarytos ir visos jos banko sąskaitos. Nuo to laiko - nieko. 

Nei užstatų, nei įsiskolinimų, nei kitų pėdsakų. Iš esmės, Merė Viljams 
tiesiog dingo. 

Bet tai dar ne viskas. Prie kreditų istorijos ataskaitos visuomet pride- 
dama ankstesnių užklausų sąrašas. Jūs nuomojatės butą, ir savininkas 
siunčia užklausą. Užklausa siunčiama, kai jūs atsidarote kredito liniją 
didelėje universalinėje parduotuvėje, kreditan perkate naują automobilį 
arba ruošiatės pradėti dirbti. Džo Lasiterio, ar, tiksliau, “Abipusių pa- 
slaugų“ užklausa taip pat automatiškai užfiksuota, ir apie ją būtinai iš- 
liks duomenys kiekvienoje būsimoje užklausoje. 

Tačiau Merės Viljams kreditų būkle nuo 1991-4j4 metų buvo domi- 
masi tik vieną kartą, o tai reiškė, kad ji tiesiog išnyko iš Jungtinių Valsti- 
jų ekonomikos. Toks dalykas galimas, nors ir mažai tikėtinas - juk net 
bankrutavę asmenys vis mėgina gauti erzacines korteles, kad galėtų ap- 
mokėti savo išlaidas. Juk kitaip jie tiesiog negalėtų nei išsinuomoti auto- 
mobilio, nei rezervuoti kambario viešbutyje, nei išgryninti čekių. 

Išvykimas į užsienį Viljams finansinio pasyvumo nepaaiškino, vedy- 
bos - taip pat. Jį galėtų paaiškinti įstojimas į religinę sektą, kuri verčiasi 
natūriniu ūkiu už rinkos ekonomikos ribų. Gal ši moteris įsiliejo į Muno 
sekėjų gretas arba ėmė verstis natūriniais mainais “sauskelnės už bul- 
ves“, o galjai nereikia nuomotis automobilių, rezervuotis numerių ir gry- 
ninti čekių? 

Tačiau, kokios bebūtų šio keisto reiškinio priežastys, ataskaita nega- 
lėjo nieko apie jas pasakyti. 

Vienintele išimtimi šio visuotinio sąstingio paveiksle buvo 1995 metų 
spalio 19 diena datuota užklausa. Dvi savaitės iki Ketės ir Brendono nu- 
žudymo. 

Iš ataskaitos matėsi, kad užklausa atėjo iš Čikagos nuo kompanijos 
“Jungtiniai produktai“, kuri, sprendžiant iš pavadinimo, vertėsi tuo pa- 
čiu, kaip ir firma “ Abipusės paslaugos“. 

Tai nieko nereiškė, nors ir atrodė ganėtinai keistai. Jei vienu metu bū- 
tų pasiųstos kelios užklausos, galima būtų tarti, kad Merė A. Viljams po 
kelių atsiskyrėliško gyvenimo metų nusprendė grįžti prie ankstesniojo 
gyvenimo būdo. Tačiau buvo ne taip. Tik viena užklausa spalį, o paskui, 
iki pat Lasiterio kreipimosi - nieko. 

Džo atidėjo ataskaitą ir surinko Džudės numerį. 

- Kas nutiko? - išgirdo klausimą. 

- Čia Džo Lasiteris - šios kontoros savininkas. 

- Atleisk, Džo, - kiktelėjo Džudė. - Man čia viskas dega. Kuo galiu... - 
Ji vėl nusijuokė. - Na gerai, ko tau reikia? 

- Ar mes turime bendradarbį Mineapolyje? 

- Žinoma. Prisimeni Kouelzo bylą? Vaikinas mieste subėgiojo ištisą 
maratoną. Džordžas... Džeris... 

Lasiteris prisiminė bylą, tačiau bendradarbio - visiškai ne. Kol jis 
stengėsi prisiminti. Džudė jau suspėjo rasti vardą kompiuteryje. 

- Haris. Haris Stoikavičius, kompanija “Paieška". - Džudė išpyškino 
telefono numerį ir metė ragelį. 

Kaip žmogaus, turinčio pavardę Stoikavičius, ir dar gyvenančio Mi- 
neapolyje - pasaulinėje baltos duonos sostinėje - Hario balsas skambėjo 
gana neįprastai. 

- Laa-ba diee-na, - sududeno tarsi iš statinės žemas baritonas, kuria- 
me neklystant galima buvo pagauti afroamerikiečio intonacijas. - Kom- 
panija "Paieška". Jūs kalbate su Hariu. 

- Aš - Džo Lasiteris. Kažkada jūs mums labai padėjote. 

- Tai jau taip, - pašaipiai atsakė baritonas. - Darbo buvo iki kaklo. 
Panelei Džu-u-dei Ri-i-vkin. 

- Taigi. | 

- Kuo dabar galiu jums padėti, pone Džozefai Lasiteri? Spėju, jūs ir 
esate Didysis bosas, jei tai, žinoma, ne retas sutapimas. 

- Ne. Aš - tas pats Lasiteris. 

Ragelyje pasigirdo skardus krūtininis juokas. 

- Ką gi. Tuomet Haris klausosi ištempęs ausis. 

- Ieškau moters, kuri iki tūkstantis devyni šimtai devyniasdešimt pir- 
mųjų metų gyveno Mineapolyje. | 

Jis susakė visas smulkmenas. 

- Turiu klausimą, - tarė Stoikavičius. - Ši dama kur nors išvažiavo ar 
dingo? Ir jei dingo, tai ar ji slapstosi, ar ne? 

Puikūs klausimai. | 

- Nežinau, - kiek pagalvojęs, atsakė Lasiteris. 

- Nuo to priklauso operacijos biudžetas. Išlaidos gali smarkiai skirtis. 

- Suprantu, bet... Bijau, pone Stoikavičiau, kad galiausiai jūs aptiksite 
tiktai kapą. 

- O... | 

Lasiteris pažadėjo faksu atsiųsti ataskaitą apie kreditus ir išvardijo vis- 
ką, ką jau buvo nuveikęs Fredis. Stoikavičius pasakė, kad kreipsis į 
transporto valdybą, peržvelgs spaudą ir teismų ataskaitas. 

- Ir dar kai kas, - tarė Lasiteris. - Atrodo, Merė Viljams, buvo nėščia. 
Tiksliau, aš tai žinau. Maždaug ketvirtame mėnesyje. 

- Pažiūrėsiu, ką iš to galima išpešti, - atsakė Stoikavičius. - Daugiau 
nieko nesugalvojat? 


- Dabar - nieko. 
- Tuomet - prie darbo! - tarė Stoikavičius. 


Džo peržiūrinėjo kontraktą dėl “Lassiter Associates" pardavimo, kai 
Viktorija pranešė, kad jį nori matyti Diva Kolinz iš tyrimų skyriaus. 

- Tegu užeina. 

Jaunutė Diva Kolinz siaubingai jaudinosi. Atmetusi ilgus šviesius 
plaukus ir nusiėmusi akinius, ji sustingo tarsi pagal komandą "ramiai", 
laikydama rankose dokumentų pluoštelį. Lasiteris pasiūlė jai sėstis, ką ji 
ir padarė. 

- Tai pirminio tyrimo rezultatas, - atraportavo 7 - Tai, ką pa- 
vyko rasti internete. 

- Apie kokį tyrimą mes kalbam? - pasiteiravo L adkijini, 

Diva Kolinz sutriko ir kiek atsipalaidavo. Pasibalnojusi akiniais nosį 
ir patogiau įsitaisiusi krėsle, ji tarė: 

- Apie italų daktarą Ignacijų Barezį. 

- Atrodo, jūs gavote krūvą medžiagos. 

- Kol kas, deja, tiktai antrinės: nuorodos į jo darbus ir kitų tyrinėtų 
komentarai. Aš juos surūšiavau. Antrojoje aplanko pusėje, pradedant 
nuo šito geltono lapelio - vardo paminėjimai arba citatos. Aš juos išsaugo- 
jau... nežinau... matyt, dėl visa ko. Gal jūs kartais panorėsite susisiekti su 
autoriumi ar dar ko nors. 

- O kaip paties Barezio publikacijos? 

- Kad jas rastume, prireiks laiko. Bet jau šiandien man pavyko at- 
kapstyti daugumą. - Kiek padvejojusi, mergina pridūrė: - Na, žinoma, 
ne aš viena, mes visi. Kai kurią medžiagą galima gauti universitetuose, 
Detji labai išmėtyta, kadangi daktaras Barezis vykdė tyrimus įvairiose 
mokslo srityse. Aš ir anksčiau girdėjau apie jį. 

- Šit kaip? 

Diva Kolinz išraudo. 

- Apie jo biblinius tyrimus. Paskutiniajame kurse aš vykdžiau lygina- 
mąją įvairių religijų analizę, ir Barezio vardas būdavo beveik visose nuo- 
zodose. 

- Šaunu! Tikriausiai tai labai padėjo jums ieškoti. 

Džo norėjo ją padrąsinti, bet Diva tik dar labiau sutriko. 

- Truputėlį, - droviai prisipažino ji. - Aš žinojau, kur ieškoti jo darbų. 
Zet su genetika buvo kur kas sunkiau. Teko net prašyti pagalbos Džor- 
Zžtauno universitete. 

- Labai teisingai. 

Divos veidelis nušvito, ir ji vėl nusiėmė akinius. 

- Dauguma Ignacijaus Barezio darbų - straipsniai, ir mes galime gau- 
ti jų kopijas per tarpbibliotekinį abonementą, bet jums teks užsakyti jų 
santraukas, jei, žinoma, nenorite gauti pilnų vertimų. 

- Kiek tai truks? 

- Referavimui reikės... - Mergina papurtė galvutę. - Nežinau, bet ver- 
timai truks visą amžinybę. Tai juk ne apsakymas, o rimtas mokslas. 

- O Barezio knyga? 

- Ji yra keliose universitetų bibliotekose, bet kol kas aš radau leidimus 
tik italų kalba. Knyga buvo išleista ir anglų kalba, bet ją surasti labai 
sunku. Aš tęsiu paiešką ir jei nerasiu pačios knygos, tai bent jau aptiksiu 
kokį nors kritinį straipsnį. 

- Labai ačiū, Diva, - pasakė Lasiteris, žvelgdamas į dokumentų krū- 
velę. - Atrodo, jūs puikiai padirbėjot. 

Jis pakilo ir paspaudė jai ranką. Mergina skaisčiai nuraudo, ir Lasite- 
ris staiga išsigando, kad ji padarys reveransą. 

Divai Kolinz išėjus, Lasiteris pasiėmė iš krūvelės viršutinį dokumentą. 
Tai buvo kažkokio Volterio Fildzo, filosofijos daktaro, straipsnis, pa- 
skelbtas žurnale “Molekulinė biologija“. 

REPRESINIŲ BALTYMŲ VAIDMUO RIBONUKLEININĖS 
RŪGŠTIES POLIMERŲ TRANSKRIPCIJOJE 

Komentarai Ignacijaus Barezio, Ezros Sidrano ir kt. tyrimams, pa- 
teikti kasmetinėje biogenetikos konferencijoje. Bernas, Šveicarija, 1962, 
balandžio 11. 

Lasiteris pamėgino įveikti pirmąją pastraipą, bet metė šį užsiėmimą, 
suvokęs, kad nesupranta nė žodžio. Mąsliai atidėjęs straipsnį, jis pasiėmė 
iš aplanko kitą dokumentą: 

EUKARIOTINIŲ GENŲ REGULIACIJA. KOLIOKVIUMAS. 

(Remia Karališkasis koledžas, Londonas). 

Pastabos. 

Visiška painiava! 

Trečias darbas vadinosi: 

X CHROMOSOMŲ YPATYBĖS PRIKLAUSOMAI NUO LYTIES. 

RECESYVINIAI ALELIAI, KLAINFELTERIO-TERNERIO SIN- 
DROMAS. ž 

Naujų I. Barezio, S. Rivelės ir S. Vilkinsono tyrimų komentarai. 

Lasiteris jau beveik suprato pirmąjį puslapį, bet paskui tekstas vėl su- 
mirgo moksliniais terminais. Netekęs vilties prasibrauti pro genetikos 
brūzgynus, jis atidėjo straipsnį, ir atsilošęs krėsle, užsimerkė. 

“Viskas kur kas sudėtingiau, nei atrodė iš pirmo žvilgsnio“, - mąstė 
Lasiteris. Taigi, jam prireiks "rabino" - žmogaus, galinčio paaiškinti 

mokslo subtilybes tam, kuris universitete studijavo anglų kalbą ir litera- 
tūrą. 

Jis išsitraukė bloknotą ir užsirašė: “Rabinas". 

Bet šito gali nepakakti. O jeigu publikuoti Barezio darbai nepilnai at- 
spindi jo veiklą? Arba, metęs genetiką, daktaras toliau vykdė tyrimus sa- 
varankiškai - pavyzdžiui, savo klinikoje. Laikraščiuose pilna svarstymų 
apie etinę genetinių tyrimų pusę. O jei Barezio atradimai prieštaravo eti- 
kos normoms? “Velniop! - nusprendė Lasiteris. - Tušti samprotavimai 
nieko neduos. Be to, šių samprotavimų nėra kuo pagrįsti“. Nėra jokių 
įrodymų, kad Barezis tęsė tyrimus. 

Lasiteris sudejavo, grįžo prie dokumentų krūvos ir pradėjo rūšiuoti ją 
į dvi dalis, atskirdamas genetikos straipsnius nuo biologijos darbų. Jis 
nusprendė, kad pastaruosiuose susigaudyti galės. Pavyzdžiui, šitame: 

ANKSTYVOSIOS KRIKŠČIONIŲ BENDRUOMENĖS IR KERIG- 
MA 

Regioninių šaltinių, vienalaikių Morkaus evangelijai, tekstinių sutapi- 
mų analizė. 

I. Barezis, 'Lyginamųjų religinių tyrimų žurnalas“. 

29 tomas, 1997 rugpjūčio 11. 

Po minutės suzirzė vidaus ryšys. Pagalvojęs, kad teologija gali pasi- 
rodyti ne ką paprastesnė už genetiką, Lasiteris padėjo dokumentą ant 
stalo ir tarė: 

- Taip? 

- Mes jau parduoti? - paklausė Viktorija. 

- Ką? 

- “Business Week“ pirmojoje linijoje. 

- Pasakyk jiems "ne". 

- Ne-mes-neparduoti... ar ką? 

- Ne-manęs-nėra. | 

- Gerai. Be to, antrojoje linijoje - ponas Stoikavičius. 

- Atsakysiu. - Lasiteris pakėlė ragelį. - Sveiki, Hari! Kodėl skambina- 
te? Turite kokį nors klausimą? | 

- Ne ne, - sududeno Haris. - Klausimų neturiu, greičiau priešingai - 
turiu atsakymą. 

- Praėjo vos dvi valandos, ir norite pasakyti, kad radote Merę Vil- 
jams? 

- Ne, kol kas neradau. Pamenate, aš klausiau, ar ši moteris nori, kad 
ją rastų? Dabar žinau atsakymą į šį klausimą. 

- Ir koks gi atsakymas? 

- Ji visiškai aiškiai nenori būti surasta. 

- Ir ką jūs dabar ruošiatės daryti? 

- Labai gaila jus nuvilti, bet dabar man šiam darbui teks paaukoti 
daug gerai apmokamų valandų. Tačiau galvą man skauda, bičiuli, visai 
dėl ko kito. Merė Viljams pasislėpė rugsėjo devynioliktąją, kadangi rug- 
sėjo aštuonioliktąją buvo nustatyta jos tikroji asmenybė. 

- Ką jūs kalbat? Kokia “tikroji asmenybė“? 

- Merė A. Viljams - tai Kalista Beits! Ką jūs į tai? 

- Juokaujat! - pasakė Lasiteris. 

Jam prieš akis šmėstelėjo nuotraukos iš bulvarinio skaitalo. “Kalista 
Kanuose“. “Kalista Sidnėjuje“. “Kalista ilsisi vienumoje“ . Ši aktorė jau 
septynerius ar aštuonerius metus nesifilmavo kine, tačiau jos veidas - vi- 
suomet dailus - kažkodėl ir toliau žvelgė nuo žurnalų viršelių prekybos 
centrų lentynose. Kaip ir Greta Garbo, ji liko simboliu, kadangi pasitrau- 
kė iš ekranų savo svaiginančios karjeros viršūnėje, iškeisdama šlovės lau- 
rus į tylą ir ramybę. Tačiau šiuo atveju viskas buvo kur kas paslaptingiau 
ar net nelemčiau. Visi Ž žinojo, kad su Kalistos Beits dingimu, kaip anks- 
čiau - su Lindbergo ar Šaronos Teit dingimu - susijusi kraupi istorija. Ir 
šią istoriją visi žinojo iki pat menkiausių smulkmenų. 

Lampoko kalėjimo Kalifornijos valstijoje kalinys, nuteistas septynio- 
likai metų už sunkius kūno sužalojimus, plėšimą ir išprievartavimą, atsė- 
dėjęs pusę savo laiko staiga užsiliepsnojo aistra puikiajai aktorei. Jis raši- 
nėjo į studiją laiškus, prašydamas atsiųsti nuotraukų, įstojo į jos gerbėjų 
klubą ir aprašinėjo albume visus Beits poelgius ir reikalus. Galiausiai jo 
kamera pavirto betonine šventykla, skirta Vienintelei ir Nepakartojamai 
Kalistai Beits. 

1988 metais Ššdkios pagal laidavimą, jis išvyko į ekskursiją autobu- 
su po Beverli Hilzą, kurios metu gidas parodė visiems jo deivės namą. 
Paskui kelis mėnesius jis klajojo po apylinkes, palikinėdamas prie Kalis- 
tos vartų “dovanėles". Tarp jų buvo Vokietijoje nufilmuotas pornofilmas 
ir budelio, kurio vienintelis drabužis buvo gobtuvas, nuotrauka. Visa tai 
atrodė gana šiurpiai. 

Paskui reikalai dar pablogėjo. Kiekvieną naktį kažkas ksonzdi vi- 
daus ryšio mygtuką prie įėjimo į kiemą, tačiau prie vartų nieko nebū- 
davo. Kalista dažnai keisdavo telefono numerius, nenurodydama jų Ži- 
nynuose, ir vis dėlto bet kuriuo metu galėdavo suskambėti telefonas ir 
vis tas pats vyriškas balsas kartojo: “Kalista - didelė skylutė. Įsileisk ma- 
ne į save!" 

Dukart maniakas buvo perlipęs sieną, skiriančią aktorės valdas nuo 
gatvės, ir du kartus jį nuvijo aršus nusenusio labradoro, vardu Keruakas, 
lojimas. Sykį, imdama laiškus iš pašto dėžutės, Kalista pamatė, kad jie 

išteplioti krauju. O vieną kartą, kai kiemo vartai atsivėrė, persekiotojas iš- 
dygo šalia jos automobilio ir, daužydamas kumščiu į dureles, pradėjo rei- 
kalauti, kad jį įsileistų. 

Policija elgėsi mandagiai, tačiau efektyvių veiksmų nesiėmė. Mėnesį 
po atsitikimo prie vartų patrulinės mašinos, pravažiuodamos pro Kalistos 
namą, sulėtindavo greitį, kad apšviestų artimiausius medžius ir krūmus. 
Tai nedavė rezultatų. Farų pasiūlymu Kalista savo telefonuose įsirengė 
numerių atpažinimo sistemas, tačiau persekiotojas naudojosi tik taksofo- 
nais gatvėje. Po kelių mėnesių klaidingų, arba tikrų, bet rezultatų neda- 
vusių aliarmų policija gūžtelėjo pečiais. “Tai tik vaikigaliai“, - paskelbė 
farai, tarsi vaikų išdaigomis galima būtų paaiškinti kraują, pornografiją 
ir beprotį, tampiusį automobilio durelių rankeną. 

Tą naktį, kai jis nužudė šunį ir išlaužė duris, Kalista sėdėjo svetainė- 
je. Išgirdusi priešmirtinį Keruako stūgsmą ir išdaužto stiklo Žvangesį, ji 
puolė prie telefono, surinko 911 ir, dusdama, sušnabždėjo žodžius, ku- 
riuos paskui ištisą savaitę citavo per visas Žinias: “Tai Kalista Beits, Ma- 
ripoza, du šimtai vienuolika... žmogus su peiliu... nužudė mano šunį ir 
dabar stovi svetainėje, ir tai ne vaikas“. 

Policija atvyko ganėtinai greitai - po keturių minučių, bet maniakas 
visgi spėjo du kartus smogti aktorei ir perpjauti jai dešiniojo riešo saus- 
gysles. . 

Paskutiniame savo kadre stulbinančiai graži, žvilgančiu žydru kos- 
tiumėliu Kalista stovėjo ant teismo pastato laiptų po nuosprendžio. “Tai 
jau viskas, vaikinai“, - ištarė ji, kreipdamasi į reporterių ir smalsuolių mi- 
nią. | 

Nuo tada Kalista kartkartėmis duodavo interviu. Sklido gandai, kad 
ji grįžta prie darbo. Bet teisūs buvo tie, kurie pareiškė: ši moteris nu- 
sprendė viską mesti. Per metus ji pardavė namą, baldus ir pradingo. 
Nuo tada niekas jos nematė, ar, tiksliau - matydavo visur, dažnai - kelio- 
se vietose iš karto. 

Pop kultūra laikė Kalistą Beits pusiau Merilina, pusiau - Džonu F. Ke- 
nedžiu, ir jos vardą dažnai rašinėjo ant tiltų ir pastatų sienų. Tam tikras 
nemirtingumas. | 

Bet ji turėjo dar kažką. Kažką tokio... Po akimirkos Lasiteris pajuto, 
kaip į kraują plūstelėjo adrenalino banga. Jis įsitempė. Ant liežuvio galo 
sukosi svarbūs žodžiai... Bet taip ir liko neištarti. Jis staiga pamiršo, ką 
norėjo pasakyti. Vaizdinys šmėstelėjo ir tuojau pat išnyko. 

- Ne, pone Lasiteri. Aš visai nejuokauju. Suradau konsjeržą, kuris 
anksčiau dirbo tame pastate. Gyvena Floridoje. Kai paminėjau Merę Vil- 
jams, jis pasiteiravo, ar aš ne iš laikraščio. “Iš kokio laikraščio?" - klausiu 

aš. “Inguirer", - atsako jis. Paskui vyrukas pareiškia, kad puikiausiai at- 
simena Merę Viljams, nes “vos nenudvėsė, kai sužinojo, kad ji - Kalista 
Beits“. Jis asmeniškai vedžiojo reporterius po kambarį, ir jie atsiuntė jam 
iškarpą iš laikraščio. 

- Hari... - pradėjo Lasiteris, neslėpdamas skepticizmo, - “Inguirer" - 
ne pati... 

- Palaukit! Palaukit! Žinau, ką norite pasakyti, bet pirma išklausykite 
manęs iki galo. Aš puikiai prisimenu šitą straipsnį. Jūs nieko nežinote, 
kadangi gyvenate ne Mineapolyje ir kadangi Kalistą Beits kiekvieną sa- 
vaitę mato kiekvienas, kas netingi. Prieš porą dienų skaičiau, kad ją ma- 
tė Norfolko saloje ar kokioje kitoje taip pat baisioje vietoje. 

- Taip. Ji sveria vos šešiasdešimt svarų ir serga leukemija. 

- Taip! Ten dar buvo nuotrauka, kur ji - vieni kaulai ir oda ir tuoj tuoj 
numirs. Bet aš noriu pasakyti, kad Mineapolis - mano gimtasis miestas. 
Ir aš atsimenu ponią, kuri matė Kalistą Beits ir netgi davė interviu televi- 
zijai. Dabar aš prisiminiau, kad ji minėjo Merės Viljams vardą - tuomet 
neatkreipiau į tai dėmesio. 

- O kodėl nusprendėte, kad tai - būtent ji? 

- Pasikalbėjau su reporteriu. 

- Iš “Inguirer"? 

- Taip. 

Lasiteris paniekinamai prunkštelėjo. 

- Palaukit! Vyrukai kur kas rimtesni, nei jūs galvojate. Juk juos kas 
dieną paduoda į teismą. - Detektyvas kiek patylėjo ir paklausė: - Ar klau- 
sotės? 

- Ištempęs ausis. 

- Gerai. Buvo taip: kažkas paskambino į laikraštį ir pranešė: 

-... kad matė Kalistą. 

- Būtent tai aš ir noriu pasakyti. Kažkas skambina į “Inguirer" ir tvir- 
tina: “Aš mačiau ją kartu su nekilnojamojo turto pardavimo agentu. 
Agentūra “Dvidešimt pirmas amžius“. Skambino gerklinga boba iš kaž- 
kurio priemiesčio. 

- O aš maniau, kad Kalista Beits gyvena prabangiame name centre. 

- Gyveno, bet nusprendė įsigyti kitą būstą. Puikus namas. Nuostabi 
vietovė. Apmokėjimas grynais. Nekilnojamojo turto agentas sako, kad 
tai galėtų būti puikus sandėris. Paskui pasirodo kažkoks reporteris ir iš- 
peša iš klerko vardą - “Viljams". Tuomet laikraštininkai beldžiasi į jos 
duris “Fontanuose". “Tuk tuk!" “Kas ten?" “Inguirer!" Viskas! Ji tuojau 
pat išvažiuoja. 

- Puiki istorija. Tik vienintelis klausimas: iš kur žinote, kad tai buvo 
Kalista Beits? 

- Reporteris - vyruko vardas Maiklas Finlis - be kita ko, dar ir fotogra- 
favo. Prieš pabelsdamas į duris, jis sėdėjo automobilyje gatvėje ir pleški- 
no. Kalista išeina iš namo. Kalista įeina į namą. Aš mačiau nuotraukas. 
Turiu pripažinti, kad dabar jos plaukai kaštoniniai ir šukuosena visai ki- 
tokia. Tamsūs akiniai. Bet moterytė panaši į ją. Be abejonių. 

- Panaši! | 

- Palaukit gi! Aš paskambinau Finliui, ir jis pasakė, kad tiksliai žino 
- tai Kalista Beits. 

- Kodėl jis toks tikras? 

- Vaikinas patikrino jos kreditinės korteles. Užsiėmė draudimo korte- 
le ir viską sužinojo! Pasirodo, Kalista Beits - sceninis vardas, kurį sugal- 
vojo agentas jai atvažiavus į Kaliforniją. Jiems reikėjo kažko įsimenančio 
- najūs suprantat... Tačiau kortelės numerio panelė nepasikeitė. O ir 
kam? Kaip ji besivadintų, jai tenka mokėti mokesčius, todėl Kalista Beits 
naudojo savo ankstesnįjį numerį. 

- Argi tai nebūtų paaiškėję iš karto daugelyje vietų? 

- Ne. Ir, be to, Kalista tuomet nesislapstė. Jai mokėdavo per finansų 
kompaniją, kurią ji užregistravo savo sceniniu vardu, o norint pervesti 
pinigus tereikėjo žinoti tam tikrą numerį. Visą buhalterinę apskaitą ji ve- 
dė pati ir asmeniškai mokėjo mokesčius. Tad vardas, atitinkantis sociali- 
nio draudimo kortelę, tiesiog nebuvo minimas. 

- Taigi, klokite tiesiai. Jos tikrasis vardas... 

- Merė Viljams. 

- Ir ji pasikeitė jį į Kalistą Beits, pasirodžiusi scenoje. 

- Oišvykusi iš Kalifornijos, - tęsė Stoikavičius, - vėl sugrįžo prie Me- 
rės Viljams. - Privatus detektyvas kiek patylėjo, paskui prabilo vėl: - Įsi- 
vaizduojat, kaip sunku pasislėpti tokiai įžymybei? Štai ir kalbėk po to 
apie chameleonus. Ta moteris... nuostabi aktorė! 

- Kas nutiko Finliui? 

- O, Finlis gyvena puikiai! Dėl jo galite nesirūpinti. Finlis gavo jos 
kreditų istoriją ir vis dar gyvena iš jos. Jūs juk matėte tuos straipsniūkš- 
čius: “Mėgstamiausi Kalistos restoranai!“, “Kalista lošia lenktynėse!“, 
“Slapti Kalistos prieglobsčiai!“ Ir dar gausybė panašių. 

Lasiteris pasijuto itin bjauriai, įsivaizdavęs antraštes: “Žudikas ma- 
niakas susidoroja su Kalista ir vaiku - jos slaptos meilės vaisiumi!“ Doku- 
mentiniame seriale "Ieškomas!" bus paskelbtas specialus reportažas. Ek- 
rane pasirodys telefonu kalbantis Riordanas, paskui kamera stambiu pla- 
nu parodys ant jo stalo gulintį aplanką. Publikai ilgai demonstruos su- 

žalotą Grimaldžio veidą, paskui seks siaubingas nužudytų vaikučių, ne- 
gyvųjų mamų ir apdegusių namų paradas. O laidos pabaigoje pasiro- 
dys specialios telefono linijos numeris: “Skambinkite 1 - 800 - Kalista. (1 
- 800 - 225 - 4782). Padėkite mums jį surasti, kol to dar nepadarė jie!" 

- Atleiskit, Hari, bet turiu jūsų kai ko paklausti. Ką jūs pasakėte tam 
vyrukui? Turiu omenyje, ar neišplaukė į paviršių mano vardas? 

- Ne, neišplaukė. Pasakiau jam, kad mane pasamdė “Persekiojamų 
moterų pagalbos grupė“. Be to, kad jis prabiltų, man teko įbrukti jam du 
šimtus dolerių. 

Lasiteris susimąstė. 

- Puiku, - tarė pagaliau. - Bet, tiesą sakant, nežinau, ką dabar das 
Man rodos, jei anksčiau ją buvo sunku surasti, tai dabar... 

- Bus dar sunkiau. Visiškai sutinku. Bet mes turime už ko užsikabin- 
ti. Konsjeržas sakė, kad Kalista pagelbėdavo bibliotekoje. Lankė kažko- 
kius kursus vietos koledže. Be to, nėštumas. Ji galėjo vaikščioti į būsimų- 
jų motinų mokyklėlę, įstoti į kokią nors draugiją... Žodžiu, aš galėčiau 
visa tai patikrinti. 

- Taip. Kodėl jums to nepadarius? Pažiūrėsim, kas išeis. O kol kas... 
duokit man reporterio telefono numerį. Kaip jis ten. Finlis? 

Padiktavęs numerį, Stoikavičius pasakė: 

- Negaliu neįspėti. 

- Dėl ko? 

- Kai skambinsite Finliui, tvirčiau laikykitės už piniginės. 

Paskui juodaodis Minesotos gyventojas nusijuokė, ir jo juokas primi- 
nė griaustinį. 


Kalista Beits. 

Gera ar bloga tai naujiena, tačiau, be abejonės - sensacinga. Surasti 
aktorę ir įspėti bus labai sunku, tačiau ir žudikai lengvai jos neras. Ojei 
jau jis, Džo Lasiteris, nesugebės suieškoti Kalistos, tai jos surasti tikriau- 
siai niekas nepajėgs. Tuo irgi nereikėjo abejoti. 

Pakilęs iš krėslo, Lasiteris priėjo prie lango. Jau nebesnigo ir oras 
smarkiai atvėso. Saulė nusileido, ir dangus už Pentagono nusidažė reta 
safyro spalva. Šviesos užlietas Kapitolijaus kupolas žėrėjo tarsi ledinis 
briliantas, jo aštrios briaunos, įgilinimai ir kitos detalės matėsi taip aiš- 
kiai, kad visas pastatas panešėjo į gigantišką raižytų figūrėlių iš dram- 
blio kaulo, kurių galima nusipirkti kinų kvartale, kopiją. Virš miesto, ap- 
suptas išsibarsčiusių žvaigždžių, švytėjo nublyškęs mėnuo. Žvaigždės 
buvo ryškios kaip niekad, ir Lasiteris nesunkiai įsivaizdavo, kad Žemę 

nuo likusios Visatos skiria didžiulis juodas kupolas, ir dangaus švytėji- 
mas matosi tik tose vietose, kur kupole yra skylutės. 

Džo pajuto, kaip nuotaika pamažu taisosi. Ji buvo jau beveik puiki. 
Galbūt, Kalista, nepaisant visko, gyva. Galbūt... 

Suzyzė vidaus telefonas. 

- Kas nutiko? | 

- Čia pas tave kai kas atėjo, - su aiškiu nepritarimu tarė Viktorija. 

- Kas? 

- Baksas. 


32 skyrius 


Slenkstį peržengęs padaras buvo ne aukštesnis nei penki coliai ir tu- 
rėjo kokį keturiasdešimtį metų. Plaukai, pakaušyje surišti gumute, buvo 
supinti į kasytę, o oda švytėjo aiškiai cheminės kilmės bronza. Kaklo 
žmogėnas suvisai neturėjo, nebent kaklu laikytume raumenis, kurie pa- 
laipsniui perėjo į pečius. Iš pat pradžių Lasiteris pagalvojo, kad jo kabi- 
nete materializavosi netikusio trilerio herojus. 

- Aš - Baksas, - pasakė padaras, tiesdamas ranką. 

- Labai malonu, - tarė Lasiteris, neužaugai minkant jo ranką savo le- 
tenoje. | 

- Neprieštarausite, jei pasižvalgysiu? 

- Jauskitės kaip namie, - atsakė Džo. Asmens sargybinis patalpoje ju- 
dėjo lyg tingėdamas, be ypatingo smalsumo, nukreipdamas žvilgsnį čia 
į vieną, čia į kitą pusę. 

- O kas ten? - paklausė. 

- Dušas. 

Atidaręs duris ir dirstelėjęs vidun, Baksas murmtelėjo: 

- Labai miela, - ir tęsė apžiūrą. 

Priėjęs prie lango, jis ilgai ir įdėmiai stebėjo gatvę, o liovęsis tyrinėti, 
nuleido žaliuzes. Atsisukęs, dar sykį apžvelgė patalpą. Lasiterį labiausiai 
pritrenkė tai, kad jo žvilgsnyje neatsispindėjo jokios emocijos. 

Paskui asmens sargybinis įsitaisė krėsle šalia židinio, pagirgždino 
pirštų sąnariais ir tarė: 

- Teris man jau kai ką papasakojo, tad dirbkite, kaip dirbote. O aš 
tiesiog... pastebėsiu. 

Tai pasakęs, Baksas pasirausė lagamine, išsitraukė knygą “Viduram- 
žių Japonija“ ir ėmėsi skaityti. Grįžęs prie popierių ant stalo, Lasiteris to- 
liau ėmė dėlioti juos į dvi krūvas. Į vieną pusę - viskas, susiję su Barezio 

veikla gamtos moksluose, į kitą - teologinių tyrimų vaisiai. Pabaigė jis tik 
pusę šešių ir iškart paprašė Viktoriją sujungti jį su mergina iš tyrimų sky- 
riaus. 

- Kaip manai, ji dar darbe? 

- Esu tikra. Tačiau... 

- Klausau. 

- Kas tas tipas? - sukikeno Viktorija. 

- Turi omenyje Baksą? Atsakau. Jis - profesionali auklė. 

Baksas nepakėlė žvilgsnio nuo knygos. 

- O... - tarė Viktorija ir po neilgos pauzė paklausė: - Nori pasakyti - 
asmens sargybinis? - Regis, ji buvo sukrėsta. - Gerai, paieškosiu Divos 
Kolinz. 

Vos po pusės sekundės tyrėja sugriebė ragelį: 

- Man reikia rabino, - pasakė Lasiteris. 

- Atleiskit, aš ne visai... 

Diva nesuprato firmos žargono. Terminą "rabinas" arba “rabis" su- 
galvojo Džudė apibūdinti žmogui, kuris apsiima konsultuoti pačioje ty- 
rimo pradžioje. Dažniausiai tai būdavo žurnalistas, kartais - mokslinin- 
kas. Rabis pasitarnaudavo palydovu nežinomoje eilinio tyrimo žemėje. 
Tai galėjo būti siuvimo pramonė, prekyba metalais arba Amerikos auto- 
mobilių asociacijos veikla. Šį kartą Lasiteriui reikėjo žmogaus, kuris ga- 
lėtų kalbėti apie molekulinę biologiją paprasta anglų kalba. Jis paaiškino 
tai Divai. 

- O... - pasakė ji. - Žinoma, aš ką nors surasiu. 

- Puiku. Be to, tikiuosi, kad jūs padėsite man susigaudyti teologinėje 
medžiagoje. Čia jos labai daug. Gal jūs surūšiuotumėt ją, išskirdama Ba- 
rezio įnašą, ir paaiškintumėt man, kas yra kas. 

- Nežinau, - atsakė nervingai nusijuokusi mergina. - Aš ne specialistė. 

- Specialistų man nereikia. 

- Na... Pamėginkim, jei neprieštaraujate. Jūs norite, kad parašyčiau 
ataskaitą? 

- Mes galėtume tiesiog pasikalbėti. 

- Ne ne, nereikia, - aiškiai nusigando Diva. - Man visuomet lengviau 
dėstyti savo mintis raštu. 

Lasiteris nuramino ją pareikšdamas, kad tai jam tinka, ir vėl įvarė jai 
siaubą, paklausęs, ar ji negalėtų organizuoti Kalistos Beits dosjė. 

- Gerai, - su abejone balse atsakė Diva, o paskui, kiek patylėjusi, ir, 
matyt, kovodama su smalsumu, paklausė: - Tai kitas tyrimas? 

Lasiteris nežinojo, ką atsakyti. Padvejojęs, jis vis dėlto ištarė: 

- Ne. 


- Gerai... Parengsiu ataskaitą rytojaus vakarui. Jums tiks? 

Lasiteris pasakė, kad tai bus tiesiog nuostabu. Kai jis padėjo ragelį, 
Baksas pervertė puslapį ir pastebėjo: 

- Vadinasi, Kalista Beits... Gudri bestija. 


Po valandos Lasiteris jau sėdosi į ganėtinai siaurą keleivio sėdynę pil- 
kame “Biuike“, priparkuotame prie šaligatvio netoli nuo “Lassiter Asso- 
ciates“. 

- Nuo rytdienos ryto vairuotoju bus Piko, - pranešė Baksas, vikriai 
manevruodamas apledėjusiomis gatvėmis, - jis dievina šitą mažylę. O aš 
tiesiog bijau spustelėti akceleratorių - pernelyg galingas jos variklis. 

Netrukus jie jau važiavo Memorialo tiltu per apledėjusį Potomaką. 
Riedant pro Pentagoną link Širlio autostrados, Baksas papasakojo Džo 
apie kai kurias jo naujosios mašinos ypatybes. 

- Kai žmonės sako “neperšaunami stiklai", jie paprastai nežino, ką 
kalba. Tai - pusės colio storio leksanas. - Baksas pastukseno pirštu į šoninį 
stiklą. - Puiki medžiaga. Atlaiko viską arba beveik viską. Jei kas nors la- 
bai jau užsimanys su jumis susidoroti, turės panaudoti ką nors prieštan- 
kinio. 

Iš išorės automobilis atrodė visai paprastai, tačiau salonas buvo labai 
ankštas. Durelės užsidarė taip sandariai, kad nuo slėgio pokyčio Lasite- 
riui suzvimbė ausyse. Baksas paaiškino, kad šitaip ankšta todėl, kad po 
apmušalu įtaisyta šarvuota vidaus danga, benzino bako matmenys 
smarkiai viršija standartinius ir automobilyje įtaisytas hidraulinis apara- 
tas, galintis keisti pakabos aukštį. 

- Jaučiuosi kaip Džeimsas Bondas, - tarė Lasiteris. 

- Taip visi sako, - nusišiepė Baksas. 

Jie sustojo prie prekybos centro “7-11" ir nusipirko didelę pakuotę 
šviesaus “Budweiserio", paskui kiek užtruko vaizdo kasečių nuomos 
punkte, kad pasiimtų porą Kalistos Beits filmų. Kai jie atvažiavo į 
"Komforto" viešbutį, Lasiteris liko mašinoje, o Baksas nuėjo registruotis. 
Susirietęs aklinai uždarytame “Biuike“, Džo negalėjo atsikratyti jausmo, 
kad sėdi banko seife. 

Pagaliau pasirodė Baksas. Žvaliai atžingsniavęs apledėjusia aikštele, 
nis įlindo į mašiną ir pasakė: 

- Gavome du gretimus kambarius ir “vidiaką". 

Nuvaręs automobilį už kampo prie galinės namo sienos, asmens sar- 
zvbinis palydėjo Lasiterį laiptais į trečią aukštą. 

- Mes galėjome apsistoti “Willarde", - tarė Džo. - Aš galiu sau tai leis- 

- Čia bus geriau, - papurtė galvą Baksas. - Jei kas panorės surasti 
Džo Lasiterį, priemiesčio moteliai bus paskutinė vieta, kur jis bėgs. 

Jų laikinas būstas buvo koridoriaus gale priešais laiptų aikštelę. Du 
gana didelius ir visai padoriai apstatytus kambarius su didžiulėmis lovo- 
mis jungė durys, pro langus matėsi kvapą gniaužiantis eismo 95-ąją au- 
tostrada vaizdas. 

- Nusiderėjau trigubą nuolaidą, - išdidžiai pranešė Baksas. - Tik še- 
šiasdešimt keturi doleriai už naktį! Ir tai su pusryčiais ir mokesčiais. - Ei- 
damas prie langų ir dangstydamas juos užuolaidomis, jis tęsė: - Esmė ta, 
kad tokios įstaigose yra puiki apsauga. Vidurnaktį durys užrakinamos, 
ir, kad patektum į vidų, reikia skambinti. Be to, vestibiulyje nuolatos bu- 
di ginkluotas apsaugininkas. Dideliuose viešbučiuose, kaip “Willard", tė- 
ra tik šveicoriai. Tarsi jie galėtų kuo nors padėti, - palingavęs galva, už- 
baigė asmens sargybinis. 

Lasiteris išsitiesė ant lovos ir perskaitė anotaciją ant vaizdo kasetės 
dėklo. 

- “Greitas takelis“ - komedija - 114 minučių, 1987. Kalista Beits. Met- 
ju Mabraidas. Protinguolis, besimokantis paskutiniame kurse Harvarde, 
pasiryžęs susižerti didžiulius pinigus biržoje. 

“Kalista Beits jaučia ritmą ir laiką geriau, negu keturių žvaigždučių 
“Rolex"*! - "New York Times“. 

“Mes nusigraužėme pirštus, springdami iš juoko“. - Siskelis ir Ebere- 
tas. 

Nuomos firma “Blockbuster" skelbia: “Jei jums patiko ši juosta, pa- 
žiūrėkite filmą “Žuvelė, vardu Vanda“. Ją galite gauti visose mūsų par- 
duotuvėse ir nuomos punktuose". 

Kitas filmas priklausė fantastikos žanrui. 

“Dūdininkė" - Fantast. - 117 min. Šiuolaikinė “Hamelno žiurkinin- 
ko“ versija. Veiksmas vyksta Hamlino m., Ohajo valstijoje. Kalista Beits 
vaidina Penę - klajojančią pankę (nominacija “Oskaro“ apdovanojimui), 
kuri savo lūpinės armonikėlės dėka išgelbsti miestą nuo mirtinu virusu 
užsikrėtusių žiurkių antplūdžio. Miesto tėvai atsisako įvykdyti tai, ką 
buvo jai pažadėję, ir labai greitai smarkiai pasigaili. - 

“Nuostabu!" - “New York Daily News“. 

“Stingdo kraują!" - "Premier". 

“Kalista nepakartojama. Jūs taip pat sektumėte jai iš paskos". - “Rol- 
ling Stoune“. 


*"Rolex" Kentukio trijų dienų lenktynės - žirgų lenktynės, remiamos firmos “Rolex". Keturios 
žvaigždutės reiškia aukščiausio lygio rungtis. . 

Lasiteris gerai prisiminė dėl “Dūdininkės" kilusį triukšmą. Jis norėjo 
pažiūrėti filmą ir prisiminė, kaip stebėjo "Oskarų" įteikimo ceremoniją. 
Jis žiūrėjo televizorių su ... - kas gi buvo su juo tada? Ak taip, Džiliana. 
Duobutės skruostuose, pieno baltumo krūtys. Įdomu, kur ji dabar? 

Reginys buvo nuobodus, bet Džiliana mygo jį žiūrėti. Teko nusileisti, 
tad Lasiteris visą naktį vėpsojo į filmų ištraukas, klausėsi idiotiškų juoke- 
lių ir pernelyg garsios muzikos. Reginio idiotizmą gilino tai, kad Džilia- 
na vis atkakliau atstūminėjo jo meilinimąsi. Ji prikepo prie sofos ir šok- 
čiojo vietoj, kai pasirodydavo jos numylėtiniai. Paskelbus “Geriausią mo- 
ters vaidmenį“ kamera, parodžiusi nugalėtoją, pasisuko į Kalistą Beits. 
Džiliana pasipiktino, kad Kalista nelaimėjo, bet tiek ji, tiek Lasiteris, kaip 
ir visa likusi publika, buvo tiesiog sužavėta, kai Kalista šelmiškai išsitrau- 
kė lūpinę armonikėlę ir sugrojo priešais kamerą melodiją iš filmo. Mįslin- 
gas Penės žvilgsnis nedviprasmiškai sakė visiems, kad ji žino, kaip susi- 
doroti su skriaudėjais. 

Filmo Lasiteris taip ir nepamatė, ir išvis beveik neprisiminė tų 1986- 
ųjų. Tais metais jis įregistravo savo firmą ir kaip beprotis ieškojo žmonių 
ir patalpų. Reikalų buvo iki kaklo, ir jis nespėjo su jais tvarkytis, ardamas 
po šešiolika valandų per parą. Žodžiu, visa kita, įskaitant Džilianą, pra- 
nyko pašėlusiame darbų verpete. 

Baksas skambino telefonu - užsakinėjo picą kažkokioje vietinėje už- 
eigoje, besididžiuojančioje “kuo tikriausia plytų krosnimi“ ir nemokamu 
pristatymu. . | 

- Paskambinkite apačioje pas portjė. Aš nusileisiu ir pasiimsiu viską 
pats. Nepamirškit salotų. 

Paskui asmens sargybinis paskambino Piko ir Čazui - kitiems savo 
komandos žaidėjams, kurie tikrino Lasiterio namą Makline. Po kelių fra- 
zių Baksas staiga nusijuokė. 

- Ne, - tarė jis, - jie to nedaro. Paskambinsiu tau rytoj. ryte. - Padėjęs 
ragelį, neužauga pasisuko į Lasiterį i ir paklausė: - Vadinasi, gyvenate 
kaime? S 

- Nedaug kas Iaik Makliną kaimu, - atsakė Džo. 

- Piko pamatė elnią ir vos neapsidirbo iš baimės, - S Uokišmaas paaiš- 
kino Baksas. - Žinot, ko jis manęs paklausė? 

Lasiteris papurtė galvą. 

- Arjie nekanda? 


Jie sėdėjo ant sofos, žiūrėjo “Greitą takelį" ir šlamštė picą. Alus buvo 
šaltas, salotos šviežios ir traškios, 0 pica - net geresnė, nei priklausytų. 

Filmas buvo juokingas, bet Lasiteris jautė, kad jis balansuoja kažkur 
ant meno ribos. Jei režisierius būtų buvęs ne toks išradingas, o aktoriai - 
ne tokie talentingi, filmą nedaug kas tebūtų pajėgęs pažiūrėti iki galo. 

Filmo audeklas neiširo Kalistos dėka. Ji turėjo ypatingą talentą ko- 
medijoms, ir tai gelbėjo vaidmenį, kuris, vaidinant kitai aktorei, būtų ta- 
pęs kliše. Kalista vaidino ne kvailą blondinę, o gudrią būtybę, galinčią 
apsimesti be galo kvaila, kai jai tas naudinga. 

Baksas, atrodo, mokėjo filmą mintinai, ir baksnojo Lasiterį alkūne, 
kai turėdavo nutikti kas nors įdomaus. 

- Dabarjie vyksta į Pasaulinį prekybos centrą. Atkreipkite dėmesį į tą 
vyruką! - šūkaudavo jis, taip praleisdamas visą sceną. 

Filmo viduryje Baksas bedė Lasiteriui į šoną ir sukuždėjo: 

- Dieve mano! Tik pažvelkit. 

Kalista su skrybėlaite, tamsiu permatomu vualiu ir juodu kostiumė- 
liu pasirodo gedulo namuose tarp kitų liūdnos ceremonijos dalyvių. Mi- 
rusysis ilsisi atvirame karste, kurį supa gausybę gėlių, jis ir Kalista - ben- 
drininkai. Kalista neskubiai prieina prie karsto ir atsiklaupusi ima melstis. 
Bent jau taip atrodo žiūrovui, kol kamera neprivažiuoja arčiau. Dabar vi- 
si mato, kad ji ir "lavonas" pašėlusiai barasi pro sukąstus dantis. 

- Duok man raktą! - reikalauja ji. 

- Negaliu! Jie pamatys, kaip judu. 

- Kurioje jis kišenėje? Aš pati pasiimsiu! 

- Ir paliksi mane čia? Ne, to nebus! 

Šalia stovinčio ceremonijos vadovo siaubui ir kitų gedinčiųjų nuosta- 
bai, Kalista pradeda knisinėtis po lavono kišenes. 

- Prisiekiu Viešpačiu, Valteri, jei neduosi man tų sumautų raktų, aš 
tave užmušiu! 

- Tu negali manęs užmušti, - sako "lavonas", kilstelėdamas antakius. 
- Aš numirėlis! Čia - visas pokštas! 

Ceremonijos vedėjas apalpsta, Kalista čiumpa raktus... 

- Stop! - suriko Lasiteris. 

Sugriebęs distancinio valdymo pultelį, jis paspaudė vaisias atgal 
mygtuką. 

- Viešpatie! - surypavo Baksas. - Ką jūs darot? Čia gi vienas smagiau- 
sių kadrų! 

Lasiteris kilstelėjo ranką ir sumurmėjo kažką neaiškaus. Baksas su- 
linksėjo, prisiminęs, kad Lasiterio susidomėjimas Kalista Beits peržengia 
filmo ribas ir neturi nieko bendro su noru prasiblaškyti. 

- Atsidarysiu aš dar skardinėlę, - liūdnai atsiduso asmens sargybinis. 
- Ir gal paieškosiu ledo. 


- 429/ - 


Lasiteris nesiklausydamas linktelėjo. Jis persuko visą filmą ir grįžo 
prie scenos, kurią norėjo patyrinėti. Prie to momento, kai vualio dengia- 
mas Kalistos veidas buvo rodomas stambiu planu. Nuspaudė "pauzės" 
mygtuką ir kadras ekrane sustingo. 

Kuo ilgiau Džo žiūrėjo į atvaizdą, tuo mažiau abejojo. Taip, būtent ši 
moteris dalyvavo Ketės ir Brendono laidotuvėse. 

Kalista Beits. 

Stovėdamas viešbučio “Komtortas"“ numeryje prieš mirgantį televi- 
zoriaus ekraną, Lasiteris prisiminė laidotuves taip, lyg, tai būtų buvęs ki- 
nas. 

Stačiakampiame kape gulintys poliruoti mediniai karstai - didelis ir 
mažas, Ketės ir Brendono... Ant jų dangčių - baltos rožės, sumestos cere- 
monijos dalyvių. Paskutinė rožė krenta lėtai it kinematografe ir šiek tiek 
šokteli, atsimušusi į dangtį. 

Kažkoks vyras - taip, tai jis, Lasiteris - stovi nuošalyje, pasirengęs pri- 
imti nerišlias užuojautas tų, kurie atvyko atiduoti paskutinę pagarbą Ke- 
tei ir jos sūnui. Pirmoji iš visų nepažįstamų jam žmonių, o tokių daugu- 
ma, prie Lasiterio prieina patraukli blondinė juodu kostiumėliu ir sena- 
madiška skrybėlaite su tamsiu gaziniu vualiu. 

Lasiteris akimirkai atsipeikėjo ir pažvelgė į televizoriaus ekraną, pas- 
kui užsimerkė, vėl grįždamas į prisiminimus. 

Tada, laidotuvėse, moteris pasirodė jam pažįstama, bet Džo niekaip 
negalėjo prisiminti, kur jis ją matė. Viena iš Ketės kaimynių, o gal Bren- 
dono darželio draugo mama? Berniukas buvo maždaug Brendono am- 
žiaus, tamsiais banguotais plaukais ir tamsia Viduržemio jūros regiono 
gyventojo oda. Lasiteris tada sutriko dėl to, kad pamiršo moters vardą, 
ir dabar, užsimerkęs, jis atgaivino atmintyje visą sceną. Štai, palinkęs 
prie jos, jis klausia: “ Aš jus pažįstu?". Ji purto galvą ir taria: “Aš buvau 
sutikusi jūsų seserį Europoje“. 

Staiga ekranas atgijo - praėjo pauzės laikas - ir Kalista, įsibrukusi 
raktus į kišenę, pradėjo brautis per gedinčią minią. 

Garsas, užliejęs kambarį, atrodė pernelyg stiprus, tarsi kažkas būtų 
paleidęs jį visu galingumu. Lasiteris išjungė televizorių ir susimąstė. Ke- 
tės ir Brendono laidotuvėse Kalista, atrodo, prisistatė ir pasakė savo sū- 
naus vardą. Džo buvo tuo tikras, bet kuo jis vardu, prisiminti negalėjo. 
Negalėjo, ir viskas - nors užmušk. 

Su atodūsiu atsisėdęs ant sofos, Lasiteris atidarė skardinę alaus. Ka- 
lista Beits ar Merė Viljams - nesvarbu - lapkritį dar buvo gyva. Kaip ir jos 
sūnus. Bet ar gyvi jie dabar? Ir jei taip, tai kur jie? 

Įgriuvo Baksas su plastikiniu maišeliu, pilnu ledo. 

- Ei, - tarė jis, rodydamas į tamsų ekraną, - ačiū, kad palaukėte. Ger- 
biu. 

Jie užbaigė picą, išgėrė didžiąją dalį alaus ir baigė žiūrėti filmą. Lasi- 
teris kelias minutes vos pajėgė žvelgti į ekraną, bet galiausiai atsikvošėjo, 
vėl pradėjo juoktis ir visą laiką laukė, kad Baksas bakstelėtų jį alkūne. 
Filmui pasibaigus, Lasiteris nusimaudė po dušu, 0 Baksas ai te- 
“Nicks" sutriuškina "Bullets". Paskui Baksas pakilo. 

- Gana, - tarė jis. - Aš keliauju miegop. Būsiu už durų, nes jeigu kas... 
Saliut! 

Saliut. Vudis dažnai vartodavo šį žodį. Prisiminęs Vudį, Lasiteris pri- 
siminė dar kai ką, ko niekaip negalėjo suformuluoti. Tai buvo kažkas, 
susiję su Merės Viljams - antrosios Kalistos Beits ži Žisa PSSRĖ 
nustatymu. Staiga jam toptelėjo: 

“Ojeigu tai buvo Grimaldis? Jeigu būtent jis teiravosi apie Merės Vil- 
jams kreditus?" 

Lasiteris išlindo iš lovos ir pasiėmė lagaminą. Išsitraukęs aplanką, at- 
sivertė jį ir žvilgtelėjo į paskutinę ataskaitos apie Merės Viljams kreditų 
istoriją eilutę: 

Užklausa 19/10/95 - kompanija “Jungtiniai produktai“. Čikaga. 

Čikaga - Džono Dou pradinė bazė. 

Jei ne vienintelis Grimaldžio skambutis į "Ambasadorių", kur jis bu- 
vo apsistojęs Chuano Gutijereso vardu, tikroji žudiko asmenybė iki šiol 
galėjo likti mįsle. Lasiteris dar kartą pažvelgė į užklausos datą ir įsitikino, 
kad ji tikrai buvo padaryta likus maždaug dviem savaitėms iki Ketės ir 
Brendono žūties. 

Žinoma, tai nebuvo įrodymas, kad užklausą padarė būtent Grimal- 
dis - juk pats Lasiteris vykdė savąsias užklausas per kompaniją Majamy- 
je. Ir vis dėlto... jei kažkas ieškojo Merės Viljams, turėdamas vien jos se- 
nąjį adresą, kreditų patikrinimas buvo vienintelis dalykas, už kurio gali- 
ma užsikabinti. Geriausiu atveju tas žmogus galėjo gauti naująjį adresą, 
blogiausiu - sužinoti kreditinių kortelių numerius. Juos žinodamas, Gri- 
maldis būtų galėjęs atsekti visus Merės Viljams persikraustymus, jeigu ši 
nebūtų sąmoningai slėpusis. Tačiau aktorė, darydama viską, kad jos ne- 
rastų, atsisakė kreditinių kortelių, kas, tikriausiai, ir išgelbėjo jai gyvybę. 


Vairuotojas Piko - gražus nedaugiažodis kubietis - nuvežė juos iki 
“Lassiter Associates“ per rekordinį laiką. Jis pralėkė užkimštomis trans- 
portu, apledėjusiomis gatvėmis taip lengvai, kaip Maiklas Džordanas 
prasiveržia pro minią gynėjų link priešininkų krepšio. 

Kol Baksas, įsitaisęs priimamajame, nervino Viktoriją, Lasiteris pa- 
skambino į tyrimų skyrių ir paprašė patikrinti kreditų istoriją Ketlinos 
Enės Lasiter, gyvenusios Kesvik Leino 132-ajame name, Berke. 

- Tai jūsų... 

- Taip. 

- Gerai... Bus padaryta. 

Po to jis surinko Vudžio numerį. 

Naktį Lasiteris pagaliau suvokė, kodėl prisiminė draugą: jam iš ikaio 
reikėjo ne Vudžio, o vieno iš jo brolių: Endžio, Gaso arba Oliverio. 

Kai Džo Lasiteris ir Nikas Vudbaumas mokėsi koledže, Vudžių šei- 
mynėlė buvo laikoma vietos įžymybe. Bet jie garsėjo ne tuo, kuo Lasite- 
riai. Vudbaumai tapo įžymūs savo kiekiu. 

Šeimoje buvo vienuolika vaikų - septyni berniukai ir keturios mer- 
gaitės - skaičius, toks neįtikėtinas Kolumbijos apygardos privačiose mo- 
kyklose, kad, kur tėtė ir mama Vudbaumai beeitų, juos lydėdavo kužde- 
sys: “Jie turi vienuolika vaikų! O juk jie net ne katalikai!" 

Niko bičiuliai labai mėgo paliežuvauti apie tai, kodėl ponia Vudbaum 
nuolatos nėščia, ir paskaičiuoti, kiek ponas Vudbaumas pakloja už 
mokslą, kai eilinis Vudbaumiukas įstoja į Šv. Albano koledžą ar Nacio- 
nalinę katedros mokyklą. Pusę savo vaikystės Lasiteris praleido Vudbau- 
mų name Džordžtaune. Namas turėjo savo vardą, ten buvo didelė žaidi- 
mų aikštelė ir įvairaus amžiaus vaikų - pakankamai, kad galėtum su- 
rengti gigantiško masto slėpynes arba tokį pat įspūdingą tvirtovės štur- 
mą. 

Kai Lasiteris prisiskambino į Valstybės departamentą, Vudis pats pa- 
kėlė ragelį. 

- Negaliu skirti tau daug laiko, - tarė jis. - Man posėdis. 

- Tu manir nereikalingas, - atsakė Lasiteris. - Man reikia tavo brolio. 

- Normaliomis sąlygomis pamėginčiau atspėti pats, bet dabar... 

- To, kuris leidžia laikraštėlį. 

- Nejaugi Gaso? Tas kiai mano sąraše būtų paskutinis. Luktelėk 
sekundę. Štai jo numeris... 


Ogastui Vudbaumui - bulvarinio laikraštėlio “National Inguirer“ re- 
daktoriui-vadybininkui - prisiskambinti buvo sunkiau, nei jo broliui, ku- 
ris viso labo vadovavo vienai iš labiausiai įslaptintų įstaigų Jungtinių 
Valstijų vyriausybėje. Galiausiai Lasiteriui teko pasitenkinti sekretorės 
patvirtinimu, kad ponui O. V. apie skambutį bus pranešta. 

Gasas visą gyvenimą dievino žurnalistiką. Dar Sv. Albano koledže jis 
redagavo vietinį laikraštį, kuris vadinosi "Buldogas", paskui praktikavo- 

si “Washington Post" ir rašė Jeilio universiteto laikraščiui. Paskutiniame 
kurse, įsimylėjęs vandens slidžių sporto čempionę, Gasas metė mokslus 
ir persikėlė į Majamį. Ten jo žmona pradėjo dirbti turizmo kompanijoje, 
o Gasas įsitaisė į “National Inguirer“". 

Bet kurioje kitoje šeimoje Ogastą būtų laikę šeimos gėda, bet Vud- 
baumų klanas buvo toks didelis, kad mokėjo atleisti, be to, kaip sykį pa- 
sakė Vudis: “Tu net neįsivaizduoji, su kuo tas berniūkštis be jokio vargo 
gali susisiekti telefonu!“ 

Lasiteris prisiminė Gasą todėl, kad sykį, perjunginėdamas kanalus, 
išvydo jį ekrane. Rodė kažką panašaus į “apvalųjį stalą“, už kurio plėš- 
rios išvaizdos vedėjas pjudė tarpusavyje nerišliai šūkaujančius mokslo 
vyrus ir tokius pat gerklingus žurnalistus. Lasiteris jau ruošėsi išjungti te- 
levizorių, bet vypsantis vedėjas pristatė “poną Ogastą Vudbaumą, “Na- 
tional Inguirer“ redaktorių-vadybininką“. Pokalbio tema: “Visuomenės 
informavimo priemonių etika". 

Akivaizdu, kad kažkam į galvą buvo šovusi puiki mintis paversti Ga- 
są atpirkimo ožiu mokslo vyrams ir plunksnos virtuozams iš “Harpers“, 
“Washington Post", “New York Times" ir Nacionalinio radijo. Tačiau 
Gasas - šis trisdešimtmetis veriančio žvilgsnio jaunuolis kvadratiniu 
smakru - nesidrovėdamas ėmėsi triuškinti solidžius žurnalistus. Įžeistas 
posakio “purvini bulvariniai laikraštpalaikiai“, jis puolė spaudos atsto- 
vus. 

Su šiokia tokia nuostaba, atmiešta šaltos pašaipos, Gasas priminė ko- 
legoms, kad “Inguirer" uždirba pinigus senu geru būdu - parduodami 
laikraščius, o ne iš alkoholio bei tabako reklamos. Kalbant apie turinį, tai 
jis sutinka: taip, “Inguirer" niekuomet nėra gavęs Pulicerio premijos. Ta- 
čiau jis tuo didžiuojasi, kadangi ši, “jei galima taip pavadinti“, premija 
po daugybės skandalų neteko savo autoriteto. Išvardijęs visus diskusijos 
dalyvių rėmėjus, Gasas uždavė retorinį klausimą: “Ar mes galime kalbė- 
ti apie spaudos objektyvumą, kai tas pats Žurnalistas šiandien gauna 
trisdešimt tūkstančių dolerių už pasisakymą Nacionalinės ginklų asocia- 
cijos naudai, o rytoj dar trisdešimt - už straipsnį, propaguojantį Amerikos 
medicinos asociacijos idėjas? Mes ne tik neskelbiame tokių straipsnių, 
mes netgi apie juos neužsimename!“ o 

Kai šou pasibaigė, žiūrovai plojo stovėdami. 

Gasas paskambino apie antrą dienos. Lasiteris ėmė prisistatinėti, bet 
Gasas tuojau pat jį nutraukė: 

- Aš tave prisimenu. Tu atmušei nuo manęs Elizabetą Hudi, kai aš 
mokiausi pirmame, 0 tu - paskutiniame kurse. 

- Atsiprašau. 

- Nieko tokio, - tarė Gasas ir perėjo prie reikalo: - Taigi, kuo galiu pa- 
dėti? Pats neatspėsiu. 

Lasiteris, kiek drovėdamasis, paklausė, ar jis gali pasikliauti Gaso 
kuklumu. Šis nusijuokė. 

- Žinai, šį klausimą aš girdžiu dešimtį kartų per dieną, ir visada atsa- 
kau: “Taip! Gali pasitikėti. Buldogo žodis“. 

- Kalbu apie Kalistą Beits. 

- Mano mėgstama kino žvaigždė. Kas ten dėl jos? 

- Ašjos ieškau. 

- Kaip ir visi. Apie Kalistą Žinių gauname daugiau, nei apie visus ki- 
tus aktorius kartu paėmus, išskyrus galbūt tik Elvį. Tiesa, aš asmeniškai 
labiau norėčiau, kad jos nerastų, nes jeigu Kalista pasirodys, sensacijos 
užteks viso labo savaitei. Po to ji taps tik eiline kino dievaite, ieškančia 
naudingo kontrakto. 

Lasiteris juokais pastebėjo, kad jeigu suras pradingėlę, tai šią naujie- 
ną pasilaikys sau, paskui ne visai aiškiai papasakojo, kodėl jį domina Ka- 
lista. Reikalas grynai asmeninis, ir daugiau jis nieko negalįs pasakyti, bet 
jei laikraštis turi kokias nors užuominas ar faktus, net jei ir nepatvirtin- 
tus... 

- Aš pamalonintas, - atsakė Gasas. - Į mus kreipiasi žymus seklys. Bet 
apie Kalistą Beits, - jis atsiduso, - mes neturime jokių duomenų nuo to 
meto, kai ji išvyko iš Mineapolio. Ją, žinoma, daugelį kartų "matė", su- 
pranti, ką aš noriu pasakyti, ir viskas. O juk nuo to laiko praėjo šešeri 
metai. 

- Ką gi. Jeigu ką nors išgirsi... | 

- Gerai. Šiaip j jau mes turim vyruką, kuris išgarsėjo per Kalistą. 

- Finlis? 

- Taip. Tu jau kalbėjai su juo? 

- Ne aš, o žmogus, kuris man dirba. 

- Tikiuosi, jis nepasakė nieko nereikalingo, kadangi Finlis tikra kiau- 
lė. Klausyk, štai ką aš padarysiu. Pirmiausia, paprašysiu, kad kas nors 
pasiraustų archyvuose, ir, antra, patikrinsiu skambučius “karštąja lini- 
ja“! Pažiūrėsim, ką turim. Pasakysiu, kad atnaujinam medžiagą, ir va- 
dovauti operacijai paskirsiu Finlį. Jis bent jau bus užsiėmęs. Žinai, gali 
būti, kad galiausiai mes tą medžiagą iš tiesų publikuosim. Tuo metu aš 
išsiaiškinsiu, ką mes turim, ir jeigu rasiu ką nors įdomaus, paskambinsiu. 

- Ačiū, Gasai. Lieku tau skolingas. 

- Dukart. Nepamiršk Elizabetos Hudi. 

Tą pačią dieną, vakarop, Lasiteriui atnešė voką su ataskaita apie jo 
sesers kreditų korteles. Dokumentą sudarė šeši lapai, bet Lasiteris iškart 

pažvelgė į pabaigą, kur paprastai būdavo žinios apie kitas užklausas. 
Taip ir yra: 

19/10/95. Kompanija “Jungtiniai produktai". Čikaga. 

Klausimų daugiau nebeliko. Ta pati firma, kuri klausė duomenų apie 
Merę Viljams, domėjosi ir jo seserimi. Ir abi užklausos atliktos tą pačią 
dieną. Tai galėjo būti tik Grimaldis. 

“Kas dabar?“ - mąstė Lasiteris, barbendamas pirštais į stalą. Kiek pa- 
galvojęs, jis paskambino į tyrimų skyrių. 

- Man reikalingas moters, vardu Merė Viljams, gimimo liudijimas. 
Vidurinis inicialas “A", kaip "Alabama". Gimimo data: 1962 metai, ko- 
vas. Tikslios gimimo vietos nežinau, bet tai tikrai bus Meino valstija. Pir- 
miausia atkreipkite dėmesį į valstijos sostinę ir jos priemiesčius. Esu tik- 
ras, ten bus demografinės statistikos biuras ar kas nors panašaus. Papra- 
šykite, kad jie faksu mums praneštų paieškos rezultatus. 

Jeigu jam ir ne itin pasiseks, jis bent jau sužinos jos gimimo vietą ir 
tėvų vardus. Gali būti, kad Kalista palaiko su jais ryšį, nors ir nesirodo 
namie. O gal aktorė išsaugojo santykius su kitais mielais jai žmonėmis, 
kuriuos pažinojo vaikystėje, ir tai atvers naujus kelius paieškai. 

Daugiau Lasiteris nieko negalėjo imtis. Haris Stoikavičius lakstė po 
Mineapolį, stengdamasis išsunkti kuo daugiau žinių iš dvejų metų, Kalis- 
tos pragyventų šiame mieste. Gasas Vudbaumas rausėsi “Inguirer" ar- 
chyvuose, o nežinomi žmonės Meine ieškojo Merės Viljams gimimo liu- 
dijimo. Diva Kolinz kūrė memorandumą apie daktaro Barezio teologi- 
nius tyrinėjimus ir dairėsi, žinoma, jei nepamiršo, žmogaus, galinčio su- 
prantamai paaiškinti Barezio tyrimus genetikos srityje. 

Džo buvo nugrimzdęs į apmąstymus, kai paskambino kažkoks vyru- 
kas iš tyrimų skyriaus ir pranešė, kad jiems veža toną popierių iš “Kaco 
ir Džamos“. 

- Kas per Kacas? - nustebo Lasiteris. 

- Privati seklių firma, ieškanti Kalistos Beits. 

- Jie nusprendė mums padėti? Kaip malonu. 

- Jie tam turi rimtų priežasčių. Vaikinas, su kuriuo kalbėjausi, sakė, 
kad ją radus, galima gerai uždirbti. Kalistą nori gauti “Tristar", kad pa- 
siūlytų jai pagrindinį vaidmenį biografiniame filme apie Garbo. Nikis 
Kacas tvirtina, kad kvepia aštuoniaženkliu skaitmeniu, ir aš pažadėjau 
jam pasidalinti informacija. 

Likusią dieną Lasiteris praleido, tardamasis su personalu, konsultuo- 
damasis su teisininkais ir dailindamas galutinį kontrakto dėl kompanijos 
pardavimo variantą. Tačiau, kur jis beeitų, šalimais žingsniavo Baksas, 

žvilgsniu naršydamas patalpą, tarsi tai būtų priešo teritorija. Iš įsitempu- 
sių bendradarbių žvilgsnių Lasiteris matė, kad asmens sargybinis visus 
šokiruoja, tačiau tylėjo, keistoje situacijoje patirdamas nesveiką malonu- 
mą. 

Kai apie šeštą jo kabineto slenkstį peržengė Diva Kolinz ir, lengvai 
nuraudusi, padėjo ant stalo krūvelę prirašytų lapų, Lasiteris jau buvo ge- 
rokai pavargęs. 

- Sta-ai, - nutęsė ji. 

- Kas tai? 

- Memorandumas, - aiškiai nustebusi, tarė Diva. 

- Jūsų memorandumas? 

Išraudusi iki pat ausų, ji atsakė: 

- Apie Ignacijų Barezį. Jo indėlį į teologiją. 

- Ak taip! Na žinoma. - Džo pasitrynė akis. - Puiku! 

Jis iš visų jėgų stengėsi parodyti entuziazmą, tačiau nepavyko. Tuo 
metu jam labiau už viską norėjosi keliauti namo, išgerti viskio ir pasi- 
džiaugti Kalistos Beits filmais savo naujojo bičiulio Bakso draugijoje. 

Jis pervertė memorandumą. Penki ar šeši puslapiai! Tiesą sakant, jo 
susidomėjimas klausimu, kas sieja Barezį ir “Umbra Domini“ smarkiai 
mažėjo. Ir tai nutiko po to, kai jis pamatė “Greitą takelį“. Dabar svar- 
biausia surasti Kalistą ir jos vaiką. Gyvus ar mirusius. Tik po tojis galės 
grįžti prie Grimaldžio paieškos ir aiškintis nusikaltimų priežastis. 

Tačiau prieš jį stovinti mergina išeikvojo daugybę jėgų, ruošdama 
ataskaitą, ir jam nesinorėjo rodyti abejingumo jos darbo rezultatams. At- 
sisėdęs už stalo, Džo pasidėjo priešais save memorandumą ir, pasirėmęs 
smakru delną, pradėjo skaityti. 

Ignacijus Barezis (1927-1995); 

Indėlis į biblinę teologiją. 

Atask. parengė 5. D. Kolinz. 

Biografiniai duomenys ir publikacijų sąrašas. 

Lasiteris greitai permetė akimis pirmąjį skyrių. Barezis mokėsi Sor- 
bonoje. Trisdešimt septynerių metų pirmakursis vienerius metus ten stu- 
dijavo filosofiją ir lyginamąją religijotyrą. Iš Sorbonos jis išvyko į Vokie- 
tiją, Miunsterio universitetą, paskui, metus padirbėjęs Harvardo teologi- 
jos mokykloje, Barezis staiga metė šią veiklos sritį ir 1980 metais grįžo 
namo, į Italiją. Nepaisant neilgo periodo, Barezio teologiniai tyrimai ne- 
prarado reikšmės iki mūsų dienų. Po genijaus biografijos sekė publikaci- 
jų sąrašas chronologine tvarka. Lasiteris permetė jį akimis, apsistodamas 
tik ties kai kuriais pavadinimais. “Žmogiškoji Kristaus esmė: dogma ar 
diktatas?“ (1974). “Pagonių deivės ir Šventoji Mergelė Marija“ (1977). 

Ir, galiausiai, vienintelė knyga: “Relikvijos, totemai ir dieviškumas“ 
(1980). 

Kitame memorandumo skyriuje - “Biblinė teologija ir kristologija“ - 
Diva aiškino, kad pastaruosius pusantro šimto metų pagrindiniai šios sri- 
ties tyrimai buvo sutelkti į “istorinio Kristaus paieškas". Iš esmės, tai bu- 
vo scholastų bandymas atmesti mitus, padavimus ir dogmas, atsiradu- 
sius po “Išganymo akto“, bei išskirti “tikrai patikimus“ Evangelijų fak- 
tus. Vis sudėtingesnė metodika buvo naudojama atsakyti į klausimą: 
“Kokie faktai iš Kristaus gyvenimo gali būti nustatyti absoliučiai tiks- 
liai?“ Ir visuomet sekdavo atsakymas: “Beveik jokių". 

Trečiasis memorandumo skyrius vadinosi “Barezio veikla“. Pirmasis 
jo publikuotas darbas buvo skirtas doktrinos analizės problemoms, ir ja- 
me buvo aptariamas išorinių įvykių įtakos Bažnyčios doktrinos turiniui 
klausimas. Barezis teigė, kad Kristaus žmogiškosios, kūniškosios prigim- 
ties pabrėžimas atėjo ne iš Evangelijų, o, greičiau, atsirado kaip rezulta- 
tas polemikos su kai kuriomis ankstyvosios krikščionybės sektomis, tvir- 
tinusiomis, kad Kristaus prigimtis - grynai dieviška. Tuo tarpu pačiose 
Evangelijose Kristaus gimimas beveik neaprašomas, o apie Mergelę Ma- 
riją apskritai vos užsimenama. Jo kančios taip pat ne itin pabrėžiamos. 
Dogmą apie tai, kad Kristus gimė kaip Žmogus, mirė kaip žmogus ir 
kentėjo kaip visi mirtingieji gerai iliustruoja krikščioniškojo meno evoliu- 
cija. Iš pradžių ikonografijos išvis nebuvo, kadangi ankstyvoji krikščio- 
nybė laikėsi judaizmo tradicijų, draudžiančių vizualinį atvaizdavimą. 
Tačiau kai ji gimė ir pradėjo evoliucionuoti, Kristaus paveikslas ėmė grei- 
tai keistis. Iš džiaugsmingo, laimingo, "giedro" jaunuolio (IV amžius) jis 
virto prikaltu prie kryžiaus, kenčiančiu, kraujais plūstančiu kankiniu 
(VII amžius). 

Diva pastebėjo, kad pirmas Barezio darbas neišėjo už tradicinės bib- 
listikos ribų, tačiau vėliau tyrinėtojas smarkiai nutolo nuo tradicijų. Savo 
antro didelio straipsnio įvade jis aiškiai mini praradęs susidomėjimą bib- 
liniais tyrimais. Tai suformuluota buvo maždaug taip: “Tuo metu, kai 
mano kolegos užsiėmę tuo, kad sluoksnis po sluoksnio valo perlą, kad 
prisigautų iki nedalomos smiltelės, tapusios krikščionybės užuomazga, 
mane domina pats nuostabusis perlas. Mane domina amžina Tikėjimo 
raida laikui bėgant“. 

Šie žodžiai išreiškė Barezio pasiūlytos sinkretinės krikščionybės teori- 
jos esmę. Daktaras tyrinėjo, kaip vystėsi krikščioniškasis mokslas, suger- 
damas kitų kultų ir tikėjimų elementus, kad galiausiai taptų pasauline 
religija. Savo išvadose jis tvirtino, kad Bažnyčia, jeigu nori toliau klestėti, 
turi likti atvira “paprastų tikinčiųjų“ įtakai. 

„Kelios Barezio publikacijos buvo smarkiai kritikuojamos už tai, kad, 
esą, tai yra ankstesnių lyginamosios religijotyros darbų kompiliacijos. 
Tačiau daktaro šalininkai žavėjosi visais jo straipsniais, skelbdami juos 
nauju žodžiu Biblijos tyrime. Savo darbuose Barezis detaliai parodė, kaip 
į krikščionybę įsiliejo kitų religijų teiginiai ir praktikos. 

Diva savo memorandume suskirstė jo tyrinėjimus į kelias grupes. 

Menas. Religinis meras vystėsi tik todėl, kad krikščionybės centras 
persikėlė iš Palestinos į Romą, kur išliko daugybė pagoniško meno pa- 
vyzdžių, kurių įtaka tikinčiųjų protams dar buvo labai stipri. Bažnytinis 
menas tapo įprastu reiškiniu, o paskui suklestėjo todėl, kad kažkuriuo 
metu Bažnyčios tėvai suvokė jo, kaip galingo propagandinio ginklo 
“platinant tikėjimą“, reikšmę. 

Piligrimystė. Barezis manė, kad piligrimystė į šventąsias vietas, išpo- 
puliarėjusi jau trečiojo amžiaus pabaigoje, kilo tiesiogiai iš animizmo ir 
yra labai artima protėvių dvasių garbinimo papročiams. 

Mergelė Marija ir pagonių deivių garbinimas. Švenčiausios Merge- 
lės, apie kurią mažai teužsimenama Evangelijose, garbinimas atspindi 
primityvaus "vaisingumo" kulto ir seno pagoniškų deivių - tokių, kaip 
Ištar ar Afroditė - garbinimo įtaką krikščionybei. 

Kalėdos. Barezio manymu, legendoje apie pasirodžiusią žvaigždę, 
kuri paskelbė apie Išganytojo gimimą, susijungia kelių religijų, tradiciš- 
kai dievinusių saulę ar mėnulį, elementai. 

Relikvijos, totemai ir dieviškumas. Savo knygoje Barezis ištyrė kan- 
kinių ir šventųjų kulto krikščionybės rėmuose vystimąsi, kuri galiausiai 
virto tikėjimu “visagale relikvijų galia“. Šio kulto atsiradimą tyrėjas siejo 
su senoviniais toteminiais ir animistiniais tikėjimais. 

Totemai ir fetišai senovės žmonėms buvo simboliai, tuo tarpu relikvi- 
jos - arba šventojo liekanos, arba daiktai, prisilietę prie šventojo “kūniško 
apvalkalo“. Juos vienijo tai, kad jie suteikdavo savo šeimininkams tam 
tikras naujas teigiamas savybes, pavyzdžiui, galią. 

Totemai ir fetišai paprastai susiję su gyvūnais ir perduoda gyvūnų jė- 
gą visai genčiai ar individui. Barezio manymu, senovinė uolų piešyba tu- 
rėjo toteminį pobūdį ir išreiškė gyvūno garbinimą, tuo pat metu “at- 
imant“ jo galią. 

Barezis totemizmą ir tikėjimą relikvijomis priskyrė pačioms primity- 
viausioms apeigoms - tokioms, pavyzdžiui, kaip kariai, geriantys liūto 
kraują, kad įgytų jo jėgą. Kanibalizme taip pat buvo nustatyti tam tikri 
ritualai - nukauto priešo vidaus organų valgymas, kad būtų perimta jo 
išmintis, jėga ir užvaldyta jo dvasia. Barezis apžvelgė daugelio religijų ri- 
tualinių daiktų toteminę galią ir pasekė, kaip kai kuriose kultūrose ma- 

terialūs objektai virto kuo nors abstraktesniais: žodžiais, užkeikimais, 
raidėmis ar skaitmenimis. Pastarieji ypač suklestėjo judaizme ir islame. 

Antroje knygos dalyje Barezis susitelkė ties krikščioniškomis relikvi- 
jomis. Tikėjimas, kad krikščioniškos relikvijos gali stebuklingai išvaryti 
demonus ir gydyti ligas pilnai įsišaknijo jau ketvirtajame amžiuje. Tai vi- 
sai nestebina, kadangi paprastas Žmogus lengvai suvokia materialų 
daiktą kaip galintį daryti stebuklus. Devintajame amžiuje išsivystė visas, 
jei galima taip pavadinti, relikvijų pardavinėjimo visoje Europoje verslas, 
kurio centras buvo Roma. Viduramžiais net pati mažiausia bažnytėlė tu- 
rėdavo kankinių bei šventųjų kaulų, nagų ir dantų. Gana dažnai jie buvo 
saugomi brangiose relikvinėse. Prekyba relikvijomis buvo tokia pelnin- 
ga, o tikėjimas stebuklinga jų galia toks stiprus, kad godūs palaikų me- 
džiotojai akylai stebėdavo potencialius šventuosius ir kankinius, pir- 
miausia - sergančius, ir vos tik šie mirdavo, jų kūnus tiesiogine šio žodžio 
prasme nuvirdavo nuo kaulų. 

Pačios galingiausios relikvijos buvo Kristaus ir Mergelės Marijos pa- 
likimas. Kūdikėlio placentą brangiose relikvinėse saugojo mažiausiai tu- 
zinas bažnyčių, kaip ir šieną iš ėdžių, kuriose jis gimė. Visur būdavo ga- 
lima rasti Marijos plaukų bei indų su jos pienu. Negana to, relikvijomis 
virsdavo uolų nuolaužos, ant kurių krito šventojo pieno lašai - jos tapda- 
vo sniegiškai baltomis. Na, o su Viešpaties Kančia susijusių relikvijų iš tie- 
sų negalima suskaičiuoti. Tonos vinių, dygliai nuo erškėčių vainiko, o ir 
pats erškėčių vainikas, sveikutėlis, Šventojoje Koplyčioje, Paryžiuje, trys 
egzemplioriai ieties, kuria buvo nudurtas Kristus, ir įvairiausi audiniai, į 
kuriuos susigėrė jo kraujas, tarp jų ir įžymioji Turino drobulė. Visur buvo 
saugomos marmuro nuolaužos nuo Viešpaties karsto, jo įkapės, sandalai 
ir gausybė kitokių dirbinių, lietusių dieviškąjį kūną. Kaulų ir dantų, žino- 
ma, nebuvo, kadangi jie nukeliavo į dangų kartu su jų savininku. 

Barezis išvardijo kelis stebuklus, susijusius su šiomis relikvijomis, ir 
pasekė jų kilmę. Jis tvirtino, kad, nepaisant gausybės falsifikatų - vien 
Kryžiaus nuolaužų būtų pakakę kelioms troboms pastatyti - tikėjimas 
relikvijomis yra toks senas, paplitęs ir instinktyvus, kad neigti, jog esama 
tikrų nuo Kristaus likusių daiktų reikštų mesti iššūkį sveikam „protui. Jei 
jau šiuolaikiniai žmonės tiki tokiu nematerialiu stebuklu, kaip Sventosios 
Mergelės Marijos apsireiškimas, siekiant parodyti švento vandens šaltinį 
- tai liudija masinės piligrimystės į Lurdą, - tai Kristaus amžininkai tie- 
siog negalėjo neišsaugoti daiktų, prie kurių lietėsi Tas, kurį jie E gy- 
vuoju Dievu. 

Barezis baigė savo tyrimą samprotavimu apie tai, kad ritualas, kurio 
metu simbolių vaidmenis atliekantys vynas ir duona virsta Kristaus kū- 

nu ir krauju, yra pagrįstas primityvia animistų tikėjimu relikvijų galia. 
Transubstancija - ne kas kita, kaip simbolinės relikvijos (vyno) virtimas 
tikrąja relikvija (krauju). 

Pastaba: pone Lasiteri, didžioji dalis duomenų paimta iš sakiass di- 
sertacijos, parašytos Džordžtaune 1989 metais. Autorė - Marčija A. Inger- 
sol, aš turiu jos adresą ir telefoną. Diva. 


33 skyrius 


Per visą kitą savaitę Lasiteris, galima sakyti, nieko nenuveikė. 

Bendradarbis iš Ogastos pranešė, kad 1962 metų kovo 8 dieną Meino 
valstijoje neužregistruota nė vienos mergaitės Merės A. Viljams vardu. 

- Ji galėjo pasikeisti vardą, - spėjo bendradarbis. - Tuomet nieko ne- 
begalima padaryti. Kryžminių nuorodų į vardų pakeitimus nėra, o aš ne- 
galiu pasiųsti užklausos apie visas mergaites, gimusias Meino valstijoje 
1962 metų kovo 8 dieną. Geriausiu atveju aš galiu ieškoti - ką būtent ir 
padariau - mergaitės pavarde Viljams, jei kartais jūs būtumėt neteisingai 
nurodęs vardą. 

- Ir kaip gi jums pavyko? 

- Nuo 1950-ųjų metų atsirado gausybė mergaičių Viljams. Aštuonio- 
likos iš jų vardas buvo Merė, o keturių vidurinysis inicialas netgi A. Bet 
nesidžiaukit. Nieko bendro su jūsiške Mere A. Viljams jos neturi. Ne tik 
gimimo datos, bet ir visa kita nesutampa. 

Tai buvo aklavietė. 

Gasas Vudbaumas iš “Inguirer" ir Haris Stoikavičius iš Mineapolio 
nedavė jokių žinių. Vienintelę naują informaciją gavo vaikinukas iš tyri- 
mų skyriaus, kuris užsuko į kabinetą nešinas didele kartonine dėže. Tai 
buvo surinkta medžiaga apie Kalistą Beits, tarp kitko - ir dokumentai, 
kuriuos pateikė agentūra “Kacas ir Džama"“. Dėžėje kūpsojo nesusiste- 
mintas duomenų rinkinys: viskas, kas surasta Internete, laikraščių ir žur- 
nalų straipsniai, nuotraukos, scenarijai, net vaizdo kasetės. Ten buvo Ka- 
listos parodymų teisme stenograma ir interviu tokiems leidiniams kaip 
“Roling Stone“, "Premier" bei televizijos PEE2 “60 minučių“ kopi- 
jos. Įteikdamas dėžę jaunuolis atsiprašė: 

- Mes bandėme visa tai susisteminti, bet, nežinodami, ko būtent jūs 
ieškote... - jis gūžtelėjo pečiais ir užbaigė: - ...sudėjome medžiagą chro- 
nologine tvarka. 

- To pakanka, - atsakė Lasiteris. - Aš ir pats nežinau, ko ieškau, ir ne- 
sužinosiu, kol nesurasiu. Todėl man teks peržiūrėti visas medžiagas. 

Taip jis ir padarė, pradėdamas nuo dviejų gudragalviškų triuškinan- 
čių kritinių straipsnių iš leidinio “Kinematografas šiandien“ ir ataskaitų 
bulvarinėje spaudoje, dažniausiai išgalvotų, apie Kalistos meilės nuoty- 
kius. Džo sužinojo, kiek milijonų susišlavė kiekvienas jos filmas, kokia jos 
mėgstamiausia gėlė ir kaip ji žiūri į natūralų maistą. Dabar jis atmintinai 
galėjo pasakyti, kur ją yra matę, pradedant populiarios muzikos studija, 
baigiant apgailėtina opiumo rūkykla Čang Mėjuje, nekalbant jau apie 
gausybę tarpinių punktų. (Ji miršta nuo jos kūną bjaurojančios ligos vie- 
noje iš Šveicarijos klinikų! Ne. Ji darbuojasi vienoje iš Kalkutos vargdie- 
nių prieglaudų!) Trumpiau tariant, Lasiteris jau viską žinojo apie Kalistą 
Beits, nors perskaityti ir peržiūrėti jam dar liko labai daug ką. Jis nežino- 
jo tik jos gimimo vietos, adreso, bei vardo, kuriuo ji dabar vadinasi. 
pamatė visus filmus, kuriuose vaidino Kalista. Kompaniją į 2 palaiky- 
davo Baksas ir Piko, kurie paprastai spoksodavo į ekraną, išsitiesę ant 
svetainės grindų. Bėgioti apledėjusiomis gatvėmis buvo beveik neįmano- 
ma, tad teko pumpuotis raumenis kartu su savo auklėmis. 

Kalista kaip aktorė buvo tikra chameleonė, meistriškai įvaldžiusi bet 
kokio persikūnijimo meną. Kad ir kokį vaidmenį Kalista vaidintų, atro- 
dė, kad būtent tokia yra ir jos esmė. Šis jausmas apimdavo žiūrovus 
kiekvieną sykį, nepriklausomai nuo to, kokį kostiumą Kalista dėvėjo ar 
kokį personažą ji vaidino. 

Lasiteris nežinojo, ar Kalista tapo didžia aktore. Jos vardą supo dau- 
gybė hiperbolių, o tiesa buvo ta, kad jos šlovė, kaip ir daugybės kitų ak- 
torių, plykstelėjo kaip supernova tik po to, kai ji netikėtai pradingo, - dar 
vienas ryškus šviesulys anksčiau laiko mirusiųjų ar prapuolusiųjų Žvaigž- 
dyne. 

“Tačiau šiuo atveju, - galvojo Lasiteris, - visos šios susižavėjimo kupi- 
nos hiperbolės daug kuo artimos tiesai“. Kalista buvo puiki aktorė, ir tai 
tapdavo ypač aišku filmui pasibaigus. Filmo metu žiūrovas nejausdavo, 
kad stebi paprastą spektaklį, tačiau ekrane pasirodžius užrašui “Pabai- 
ga", visi nustebę suvokdavo, kad dvi valandas neatitraukė žvilgsnio nuo 
šios aktorės. Traukė ne tik stebėtinas jos grožis. Priešingai, Kalistos vaid- 
menys dažnai slėpė jos išorinį patrauklumą: menestrelė-narkomanė 
S, daugiavaikė tarsi triušė namų šeimininkė “Dienos lelijo- 
je“ ar iki kaklo susisagsčiusi visas sagas mokslo moteris MEorŲ lietu- 
je". 

“Meteorų lietus" priminė Lasiteriui, kad reikia paskambinti mokslo 
vyrui, vardu Deividas Torgovas. Diva minėjo, kad Torgovą dažnai kvie- 

čiasi ekspertizėms, kai teismo procese kaip įrodymas naudojami DNR 
analizės rezultatai. “Vaikščiojantis prieštaravimas", kaip pavadino jį Di- 
va, buvo Masačiusetso technologijos instituto profesorius ir garsėjo tuo, 
kad skaitė suprantamas paskaitas. Dėl šios savybės jis būtų idealus paly- 
dovas Barezio tyrimų džiunglėse. Džo užkibo ant žodžių “suprantamos 
paskaitos". m 

Jis ėmėsi ieškoti ant savo stalo Torgovo telefono numerio, bet vos tik 
surado, suzyzė vidaus ryšys ir Viktorija pranešė: 

- Skambina ponas Kopis. Iš Romos. 

Lasiteris tylėjo, mėgindamas prisiminti, kas tas ponas Kopis, bet taip 
ir neprisiminęs, tarė: 

- Gerai, duok jį šen. 

Po akimirkos ragelyje suskambo vyriškas balsas. 

- Ponas Lasiteris? Ponas Džozefas Lasiteris? 

- Klausau. 

- Atleiskite, bet... norėčiau įsitikinti, kad kalbuosi su tuo žmogumi. 
Sakykit, ar jūs tas pats ponas Lasiteris, kuris neseniai viešėjo “Akilos" 
pensionate Montekastelo di Pelja miestelyje? 

Sekė ilga pauzė. 

- Kas jūs? - netikėtai prikimusiu balsu paklausė Lasiteris. 

- Dar kartą prašau atleidimo, pone Lasiteri. Mano vardas Marčelas 
Kopis. Aš dirbu advokatu Perudžoje. 

-- Hmm, - nutęsė Lasiteris, iš visų jėgų stengdamasis nesuteikti šiai pa- 
stabai jokio emocinio atspalvio. 

- Taip. Ir gavau jūsų telefoną per vieną iš savo žmonių - karabinierių. 

- Suprantu. Tai kuo galiu būti naudingas? 

- Bijau, kad turiu jums nemalonią žinią. 

- Pone Kopi... Maldauju! 

Italas atsikrenkštė ir pradėjo: 

- Policija artimiausiu metu rengiasi kreiptis į teismą ir pareikalauti, 
kad būtumėte išduotas įtariant žmogžudyste... minutėlę... Džulijaus 
Azečio ir... Vinčenco Varezės. 

Lasiteris pajuto, kad jam trūksta oro. 

- Čia kažkoks nesusipratimas! Jei aš būčiau ruošęsis nužudyti Azetį, 
tai kam visiems būčiau garsiai skelbęs, kad einu į bažnyčią? Dvasiškasis 
tėvas jau buvo negyvas, kai jį radau! 

- Aš neabejoju jūsų nekaltumu, pone Lasiteri, tačiau nepatariu apta- 
rinėti jūsų gynybos taktikos ir argumentų telefonu. Skambinu tik todėl, 
kad man atrodo, jog jums būtų naudinga turėti žmogų, kuris galėtų at- 
stovauti jūsų interesus Italijoje... Norėčiau pasiūlyti jums savo paslaugas. 


Lasiteris įkvėpė pilną krūtinę oro ir triukšmingai išleido jį pro sukąs- 
tus dantis aukštyn, į lubas. 

- Užtikrinu jus, pone Lasiteri, kad turiu pačias geriausias rekomenda- 
cijas. Jei susisiektumėt su Amerikos pasiuntinybe... 

- Neįtikėtina! 

- Iš tiesų. Paprastai policija pirmiausia organizuoja pokalbį vietoje, jū- 
sų atveju - Vašingtone... bet dabar aš su nuostaba sužinau, kad jie reika- 
lauja neatidėliotinos ekstradicijos, vos tik teismas paskelbs nuosprendį. 
Tai labai keista. 

Lasiteris kiek pagalvojo ir paklausė: 

- Kaip jūs manot, kodėl jie nusprendė taip pasielgti? 

- Nežinau. Galbūt, spaudimas iš išorės... 

- Taip, - sutiko Lasiteris. - Ir aš drįstu spėti, kas juos spaudžia. - Kiek 
patylėjęs pridūrė: - Suprantat, dabar ne pats geriausias laikas mano eks- 
tradicijai kur nors, įskaitant ir Italiją... 

- Tai pokštas? 

- Žinoma. Kaip mano atstovas Italijoje, gal galėtumėte sulaikyti ma- 
no išdavimo procesą? 

- Nežinau, - atsakė italas. - Tai įmanoma, bet... 

- Norite avanso? 

- Taip. 

Kai jie galiausiai sutarė dėl honoraro, Kopis pažadėjo informuoti La- 
siterį, O šis savo ruožtu pasakė, kad pasiieškos teisininko, kuris atstovautų 
jo interesams Vašingtone. Aptaręs visas detales, Džo padėjo ragelį, atsi- 
rėmė krėsle ir ėmė murmėti: “Šūdas... šūdas... šūdas...“ Jis bukai kartojo 
vis tą patį, kol į kabinetą pro pusiau DraMiSS duris kyštelėjo Viktorijos 
galva. 

- Džo? 

- Taip. Įeik. 

- Ką tik atnešė štai šitą. - Ji priėjo prie stalo ir įteikė Lasiteriui firminį 
“American Express“ paketą. - Iš “National Inguirer“. 

- O! Puiku. Dėkui. 

Jam pradėjus ardyti paketą, Viktorija, kuri ėjo link durų, staiga su- 
stojo. 

Lasiteris pakėlė akis. 

- Aš tik norėjau paklausti... 

- Ko? 

- Apie Baksą. 

- Baksas visus domina, - purkštelėjo Lasiteris. - Na, o kas gi tau rūpi? 

- Man štai kas... - išlemeno sekretorė. - Norėčiau sužinoti... Žodžiu, ar 
jis vedęs? 

- - Nežinau, - kiek PasiasĖ atsakė Lasiteris. - Nori, kad jo paklaus- 
čiau? 

- Ne ne, - visa išraudo Viktorija. - Nesvarbu. 

Tai sakydama ji išgriuvo iš kabineto, kruopščiai uždarydama duris. 
Lasiteris susimąstė, pasirėmęs alkūnėmis į stalą ir pasidėjęs smakrą ant 
sunertų pirštų. Bus katastrofa, jei jį išduos Italijai. Jis nebijojo teismo ir ne- 
abejojo, kad bylą laimės. Bet teismo jis tikriausiai nesulauktų. “Jei mane 
išduos, - mąstė Lasiteris, - jie, be abejonės, pribaigs mane kalėjime. Jei aš 
jų neapmausiu". 

Jis pažvelgė į lubas ir, atsilošęs krėsle, ėmė barbenti pirštais į stalą. Ką 
daryti? Visų pirma, išlikti šaltakraujiškam tol, kol nepradės svilti užpa- 
kalis, o kai jau visai pasidarys riesta - nešti kudašių. 

Pakete, kurį atsiuntė Gasas Vudbaumas, buvo raštelis ir 8x10 colių 
dydžio nuotrauka. Joje Lasiteris pamatė jauną moterį, kuri klūpodama 
segiojo mažo berniuko striukę. Moteris linksmai juokėsi. Fone matėsi 
“MacDonalds", ir, atrodo, tai buvo kažkokia labai šalta vieta. Aplinkui 
kūpsojo didžiulės pusnys, kiek tolėliau matėsi kalnų virtinė. Lasiteris įsi- 
žiūrėjo į moters veidą. Tai turėtų būti ji... Greičiausiai ji... Tiksliau pasa- 
kyti buvo neįmanoma. Veido matėsi tik trys ketvirčiai, jis nebuvo nuo- 
traukos centre. Nuotrauka buvo labai išdidinta ir daryta pigiu fotoapa- 
ratu. 

Ir vis dėlto tai turėtų būti ji - arba jos sesuo, kadangi Lasiteris pažino 
berniuką. Vaikas stovėjo priešais moterį, vienoje rankoje laikydamas 
megztą kepuraitę, kitoje - mėsainį. Jo plaukai buvo tankūs ir banguoti, o 
akys - tamsios ir bedugnės. 

“O čia - Džesis“, - tarė ji. Lasiteris viską prisiminė. Prisiminė, kad ji 
tuomet pasisakė ir savo vardą. Stovėdama per kelias pėdas nuo Ketės ka- 
po, ji prisistatė. Jos pavardė... pavardė... ne, to jis niekaip neprisimena. 

Pavardė i išgaravo iš atminties. 

Sudejavęs iš bejėgiškumo, Lasiteris ėmėsi prie nuotraukos pridėto 
raštelio. Sis skelbė: 

“Džo, Kalistos dievintojai mano, kad ši nuotrauka tikra. Bet ką jie iš- 
mano? Nuotrauką gavom maždaug prieš metus, bet lydraštis pasimetė 
redakcijoje. Todėl nežinome, nei kas fotografavo, nei kur tai yra, bet jei- 
gu nuotrauka tau padės... mane tai pradžiugintų. Atrodo, kad ji turi vai- 
ką. Kas jis? Meilės vaisius? Košmaro palikimas? Jei sužinosi, pasidalink! 

Gasas“. 

Stalčiuje atsirado lupa, ir Lasiteris ėmėsi atidžiai tyrinėti nuotrauką. 
Kalista ir Džesis buvo pirmame plane, o fone - restoranas. Kairėje nuo jų 
stovėjo pora automobilių, tolumoje matėsi kalnai. 


Jei nuotrauka būtų buvusi padaryta kitu kampu, būtų buvę galima 
įžiūrėti mašinų numerius - tai leistų nustatyti valstiją, kurioje yra Kalista. 
Bet fotografas paėmė tokį kadrą, kad matėsi tiktai kėbulai. 

Ir vis dėlto nuotrauka teikė tam tikrų galimybių paieškai. Per padidi- 
namąjį stiklą Lasiteris pamatė, kad kalno šlaitą raižo slidžių pėdsakai. 
Gali būti, kad iš keturiasdešimties jo bendradarbių nors vienas atpažins 
šią vietą. Jis paspaudė vidaus ryšio mygtuką ir paprašė, kad Viktorija už- 
eitų. 

- Skelbiu konkursą, - tarė jis, įteikdamas jai nuotrauką. - Savaitgalis 
Niujorke dviems - tam, kas sugebės nustatyti, kur padaryta ši nuotrau- 
ka. Visos išlaidos, žinoma, firmos sąskaita. 

- Kaipgi galima tai nustatyti? - dirstelėjusi į nuotrauką, paklausė Vik- 
torija. 

- Jei žinočiau, tai neskelbčiau konkurso, - atsakė Lasiteris. - Patark 
žaidimo dalyviams atkreipti dėmesį į slidžių trasą. Gal kas nors ją atpa- 
žins. 

- Kokią trasą? - skeptiškai paklausė Viktorija. 

- Už restorano. Matai pėdsakus? 

- Visiškos miglos. 

- Visai ne miglos. Slidininkas atpažintų šią vietą per sekundę. 

- Aš pati slidinėju ir sakau, kad nustatyti neįmanoma. 

- Žinai, - nepatenkintas tarė Lasiteris, - tau tereikia padaryti kelias 
kopijas ir išdalinti norintiems. Niekas iš anksto negali numatyti rezulta- 
to. Gerai? 

- Gerai, - išdainavo Viktorija ir nuėjo prie kopijavimo aparato. 

Tą vakarą Lasiteris valgė iš kinų restorano pristatytus patiekalus, 
gausiai užgerdamas juos kinišku alumi. Tuo pačiu trečią kartą pažiūrėjo 
“Meteorų lietų“. Prieš užmingant galvoje sukosi vienintelė mintis: “La- 
bai greitai man gali prireikti advokato“. Dar vieno advokato, kuris papil- 
dys gaują juristų, atstovaujančių jo firmą arba dėliojančių paskutiniuo- 
sius taškus sutartyje su “American Express“. Tačiau šis naujasis advoka- 
tas dirbs kartu su Marčelu Kopiu ir atstovaus jau ne firmos, o jo asmeni- 
nius interesus. Žodžiu, jam prireiks teisininko - baudžiamųjų procesų 
specialisto. “Labai blogas požymis, - mąstė Lasiteris, - kai pradedi turėti 
daugiau teisininkų nei draugų". 

Rytą pakeliui į darbą jie užsuko į cheminę valyklą, ir Lasiteris pasiė- 
mė savo švarkus bei odinę striukę. Kartu su drabužiais jam atidavė voką, 
kuriame gulėjo Barezio laiškas tėvui Azečiui. Bėgdamas iš Montekastelo, 
Džo visiškai jį pamiršo. Prabėgšmom žvilgtelėjęs į popierius, jis įsibruko 
juos į vidinę striukės kišenę. 


“Biuikas“ riedėjo Džordžo Vašingtono autostrada, o Lasiteris, išsidrė- 
bęs ant užpakalinės sėdynės, skaitė “Washington Post". Piko ir Baksas 
sėdėjo priekyje ir tyliai dėl kažko ginčijosi. Staiga Baksas atsisuko ir tarė: 

- O mes, atrodo, turim sunkumų. 

- Eilinis mėšlas? - burbtelėjo Lasiteris. 

- Ne, aš rimtai, - tęsė Baksas. - Jau dvi dienos, kai mus sekioja uodega. 

Lasiteris atsiplėšė nuo laikraščio ir žvilgtelėjo per petį. Už jų lėkė 
tūkstančiai automobilių. 

- Aš nieko nematau, - pasakė jis. - Dabar tiesiog piko valanda. 

- Baksas sako teisybę, - įsiterpė Piko. - Aną naktį prie namo stovėjo 
mašina. 

- Visą naktį, - patikslino Baksas. 

- O kol mes buvom valykloje, jie sustojo prie degalinės kitoje kelio 
pusėse. Man regis, jie prisiklijavo prie mūsų nuo vakar ryto, - pridūrė Pi- 
ko. 

Lasiteris nuleido laikrašų. 

- O kodėl jūs nepranešėt apie tai farams? 

- Farams? Jie patys farai. 

- Ką nori pasakyti? 

- FTB numeriai, - paaiškino Piko. - Miesto valdžia juos išdavė vienu 
metu, todėl visų mašinų numeriai eina iš eilės. Vyrukus galima atpažinti 
už mylios. Jie taip pat sėkmingai galėtų skambinti visais varpais. 

Baksas iliustravo bičiulio žodžius garsu: 

- Buum! Buumi! 

- Klausykit, jums skambina dangus! - nusijuokė Piko. - Tik tas dan- 
gus vadinasi Vašingtono regionine valdyba! 

Lasiteris įkvėpė pilną krūtinę oro, užsimerkė ir iš lėto iškvėpė. 

- Gal mums ką nors reikėtų Žinoti? - pasiteiravo Baksas. 

- Turiu šiokių tokių problemų Italijoje. Manau, kad čia - jų tęsinys. 

Jiems nusigavus iki biuro, Piko nuvarė mašiną į požeminį garažą, o 
Baksas palydėjo Lasiterį iki devinto aukšto. Kai lifto durys atsidarė, as- 
mens sargybinis susiglostė plaukus ties smilkiniais ir pasakė: 

- Ojjūsų Viktorija visai nieko, tiesa? 

Įėjęs į kabinetą, Lasiteris iš karto priėjo prie lango ir apžvelgė gatvę. 
Kitoje jos pusėje, zonoje, kur stovėti buvo draudžiama (bauda - keturias- 
dešimt dolerių!) stovėjo mėlynas “ Toresas". Iš jo išmetamojo vamzdžio 
driekėsi skystas dūmelis. Sugriežęs dantimis, Lasiteris užtraukė užuolai- 
das ir nuėjo prie savo stalo, kur jo laukė kažkoks daiktas, suvyniotas į 
rudą popierių, ant kurio buvo kruopščiai išvedžiotas siuntėjo - visiškai 
paslaptingo Šviesos instituto - adresas. | 

Atplėšęs paketą, Lasiteris rado gana padoriai atrodantį, nors ir ne- 
naują “Relikvijų, totemų ir dieviškumo“ egzempliorių. Viršelis buvo ne- 
aplenktas, o puslapių kampai - gerokai nusitrynę. Ir vis dėlto knyga at- 
rodė įdomi. Joje buvo kelios juodai baltos iliustracijos - menkai žinomų 
paveikslų reprodukcijos, pavyzdžiui: 

“Abgaro pasiuntiniai nuima nuo Kristaus drobulę su jo atvaizdu", 
“Marija, žindanti kūdikėlį Kristų“ ir “Kūdikėlių žudynės“. 

Pirmasis, priskiriamas nežinomam dailininkui iš Pomeranijos (Dan- 
cigo?) ir datuojamas 1490-1497 metais, matyt, buvo kūrinio “Jeruzalės 
triptikas“ dalis. Tekste po iliustracija buvo paaiškinta, kad šis paveikslas 
pabrėžia Kristaus kankintojų žvėriškumą ir vaizduoja metafizinę Išga- 
nytojo ir šventosios Veronikos santuoką. 

Lasiteris pervertė visą knygą. Pirmasis skyrius buvo paskirtas ben- 
dro papročio garbinti relikvijas ir šventuosius paveikslus kilmei. Jame ju- 
daizmas buvo priešpastatytas graikiškajai kultūrai, kurią Barezis apibū- 
dino kaip politeistinę, sėslią ir vizualinę. Jis turėjo omenyje daugiadieviš- 
kumą, susitelkimą apie miestus - polius ir vaizduojamojo meno klestėji- 
mą. O judaizmą Barezis vadino “lingvistiniu monoteizmu"“. “Tai buvo 
klajoklių religija, - rašė jis, - orientuota labiau į gamtą, nei į atvaizdą. 
Krikščionybė atsirado kaip viena iš judaizmo sektų, o amžiams bėgant, 
virto vis labiau vizualinė religija. Šį procesą galima laikyti pasibaigusiu 
po to, kai piEliSABE IV amžiaus ketvirtyje pradėjo rastis Kristaus at- 
vaizdų“. 

Antras skyrius vadinosi “Kraujas ir gnosis“, jame buvo lyginamas 
graikų bei judėjų požiūris į gamtą - ypač į tokį gamtos reiškinį, kaip 
menstruacijos, arba “moters kraujavimas". Kai paskambino Riordanas, 
Lasiteris vis dar skaitė šį skyrių. 

- Kai kas nutiko, - pasakė detektyvas. 

- Kas gi? - paklausė Lasiteris, padėdamas į šalį knygą. - Prakalbo 
Džiuljeta? 

- Ne, Džiuljeta nekalba. Džiuljeta meldžiasi. Nepaleidžia iš rankų ro- 
žančiaus. | 

- Tai... kas tada? Suradot Grimaldį? 

- Ne. Bet, man regis, Žinau, kaip jam pavyko pabėgti. lr tai atrodo 
nekaip. 

- Ką nori pasakyti? 

- Mes paprašėme ataskaitos apie visus pokalbius telefonu iš tau pa- 
žįstamo namo Emitsburge per paskutiniuosius šešis mėnesius. Tai mus 
galėjo užvesti ant Grimaldžio pėdsakų. 

- Puiki mintis. 


- Mes irgi taip galvojome. Gavęs sąrašą, aš, pasinaudodamas infor- 
macijos tarnyba, patikrinau porą šimtų numerių ir.. a atspėti. 

- Džimi, baik. 

- Ir vis dėlto pamėgink. 

- Jie skambindavo sekso telefonu. 

Riordanas išleido kažkokį garsą, panašų į “neaaaa" Šinajai imituo- 
damas televizijos laidų vedėjo intonaciją, kai šis paskelbia, kad atsaky- 
mas į klausimą eiliniame žaidime - neteisingas. 

- Klaida! Iš Emitsburgo kelis kartus skambino į vieną iš namų prie 
Potomako upės. Duodu tau dar vieną šansą parodyti įžvalgumą. Kieno 
tas namas? 

- Ot ačiū... 

- Atrodo, tau taip ir netoptels. Tas namas priklauso mūsų bendram 
bičiuliui Tomui Drabovskiui. 

Lasiteris ne iš karto suprato, apie ką kalbama. S iEymEs kaktą pirš- 
tais, galiausiai pasakė: 

- Vyrukas iš FTB? 

- Taigi. 

- Vadinasi... vadinasi, tu manai, kad Grimaldis skambino Drabov- 
skiui? 

- Ne ne. Numeriu, apie kurį kalbu, skambinta dar tada, kai Grimal- 
dis nebuvo pasirodęs scenoje. Rugpjūtis, rugsėjis, spalis. Skambučiai bai- 
gėsi netrukus po italo arešto. 

- Tai kurgi čia šuo pakastas? 

- Beveik visi pokalbiai vyko savaitgaliais arba naktimis, todėl manau, 
kad tas vyrukas buvo asmeniškai susijęs su namo Emitsburge gyvento- 
jais. Tu manęs dar klausaisi? 

- Stengiuosi. 

- Todėl mes su Dereku rengiamės su jais pakalbėti... 

- Dereku? 

- Taip. Derekas vėl tiria šitą bylą. Bet aš, šiaip ar taip, jau u pasikalbė- 
jau su kiekvienu iš jų akis į akį. Ir kai kalbėjausi su ketvirtu vyruku, to- 
kiu panašiu į pelę, tas pasakė: “Taip taip. Tai aš skambinau. Kalbėjausi 
su Tomu“. “Štai kaip? - nusistebėjau aš. - Tai gal galėtumėt man papa- 
sakoti, apie ką kalbėjotės?" “Žinoma, galiu, - atsako peliukas. - Mes ap- 
tarinėjome, kaip praplėsti mūsų gretas. Tomas mums padeda savaitga- 
liais nakvynės namuose ir dalinant sriubą dykai. Tomas - šventas žmo- 
gus.“ “Šit kaip? - vėl pasistebėjau aš. - O kas tas Tomas? Kuo į JS užsii- 
ma?“ “Tiesiog vienas iš bendruomenės narių. Kaip ir mes visi“, - atsako 
man nupiepėlis. - “Kokios bendruomenės?" - klausiu. “/Umbra Domini", 

- atsako tas. “O ką šventasis Tomas veikia tuo metu, kai negelbsti skurs- 
tančiųjų?“ - pasidomėjau aš. - “Nežinau, - atsako vaikinukas. - Mes nie- 
kada nekalbame apie savo pasaulietinį gyvenimą“. Įsivaizduoji? - nusi- 
kvatojo Riordanas. - Žmogus atsakinėja į žmogžudystę tiriančio detek- 
tyvo klausimus, ir rimtu veidu pareiškia: “Mes niekada nekalbame apie 
savo pasaulietinį gyvenimą“. Ar gali patikėti? 

Lasiteris ilgai tylėjo. 

- Ir kas gi, tavo nuomone, nutiko? 

- Dabar aš jau Žinau, kaip viskas buvo. Įrodyti negaliu, bet esu įsitiki- 
nęs visu šimtu procentų. Kai Grimaldis pateko į ligoninę, jie apie tai suži- 
nojo. O kas vyko, toliau, nesunku atspėti. Džiuljeta įsidarbina Ferfakso 
lisoninės nudegimų palatoje. Ateina laikas pervežti Grimaldį, ir ji pade- 
da jam pabėgti. 

- Šitai, regis, mes ir anksčiau žinojome... 

- Paklausyk gi! Potomakas - ne vienintelė vieta, kur jie skambino. Iš 
Emitsburgo būta ir tarptautinių skambučių - į Italiją, Neapolį. Ir pamė- 
gink atspėti, kam skambino? 

- Čia ir spėlioti nėra ko. 

- Teisingai. Grimaldis skambino namo. Į “Umbra Domini" centrinę 
būstinę. Patikrinau. 

- Nejaugi... Man atrodo, tai buvo pernelyg rizikinga. 

- Apie kokią riziką tu kalbi? Namas priklauso “Umbrai", ir nieko 
nuostabaus, kad kartkartėmis jie kalbasi su savo vadovybe. Ne, įdomiau- 
sia čia - pokalbių datos. Pirmasis įvyko kitą dieną po to, kai Grimaldis 
pabėgo iš ligoninės. Manau, kad jis pranešė, kur yra ir kaip jaučiasi. 

- Sutinku. | 

- Kitas skambutis buvo prieš porą savaičių, iškart po to, kai namą bu- 
vo pradėta stebėti. 

- Emitsburgas kalbėjo su Neapoliu? 

- Taip. Tikriausiai pastebėjo seklius. Tai nebuvo sudėtinga. Judėjimo 
ten beveik nėra, žmonių - irgi. 

- Taigi, Grimaldis skambina į Neapolį ir... 

- Trach babach! Bylos imasi Drabovskis. Brolis Tomas paima bylą į 
savo rankas - ir viskas kaip sviestu patepta! Seklių nebelieka. O iškart po 
jų išnyksta ir Grimaldis. | 

Lasiteris patylėjo, mėgindamas suvirškinti tai, ką išgirdo, ir galiau- 
siai pasidomėjo: 

- Ką tu ruošiesi daryti? 

- Aš ruošiuosi įlįsti į lavonmaišį ir užsisegti užtrauktuką iš vidaus. 
Paskui paprašysiu, kad mane išsiųstų į Marsą. Štai ką rengiuosi daryti. 

- Aš rimtai klausiu. 

- Oaš rimtai atsakau. Pažiūrėk į viską iš mano pozicijos. Po trisde- 
šimt penkių dienų aš atsistatydinu, ir viso to mėšlo man nė kiek nereikia. 
Be to, neturiu jokių įrodymų. Vien spėjimus. 

- Kaip tai? Juk turi telefono kvitus. 

- Telefono kvituose neatsispindi pokalbių turinys. Tai tiesiog neįma- 
noma! O Drabovskis... mes negalime grįsti kaltinimo jo religinėmis pa- 
žiūromis. Pagalvok apie tai. Ką aš pasakysiu? “Suimkite šitą vyruką - jis 
maitina benamius?“ Jau nekalbu apie tai, kad FTB Drabovskis - ne eili- 
nis pėstininkas, jis ten lyg ir brigados generolas. Bandydamas jį pričiupti, 
pats gali atsidurti iki ausų mėšle, - Riordanas atsiduso ir jie abu nutilo. 
Paskui detektyvas paklausė: - O tu man ką nors turi? 

- Ne, - atsakė Lasiteris, bet tuojau pat susivokė ir pridūrė: - Beje, gal 
ir turiu. | 

- Gal? | 

- Turiu laišką... nuo Barezio. 

- Jis tau rašė? 

- Ne, - atsakė Lasiteris, - šis laiškas skirtas kunigui. Kai man jį išvers, 
atsiųsiu tau kopiją. 

Kai Riordanas padėjo ragelį, Lasiteris atsisėdo į krėslą ir susimąstė 
apie Drabovskį. Mąstė jis štai ką: 

“Iškilo rimta problema. Jei kas nors ir gali surasti Kalistą Beits, tai - 
FTB. Ir j jeigu kas nors iš Biuro IpSMores mane aplenkti, jis turės tam visas 
galimybes." 

Vidaus ryšys atgijo, ir Viktorija pranešė: 

- Čia Dikas Bidlis. Priimsi? 

- Aišku, priimsiu, - atsakė Lasiteris. - Tegul užeina. 

Bidlis buvo pagyvenęs vyras, prieš penkerius metus atsistatydinęs iš 
Valstybės departamento. Šis aukštas ir liesas patricijus mėgo tamsiai pil- 
kus kostiumus, burgundiško vyno spalvos kaklaraiščius ir be proto bran- 
gias sąsagas. Be to, jis nuolat rūkydavo ir nenukrėsdavo pelenų nuo ciga- 
retės tol, kol jo pašnekovas nepamesdavo pokalbio gijos, lažindamasis 
pats su savimi, kada gi pelenų stulpelis dribtelės ant kilimo. 

Su cigarete rankose įėjęs į kabinetą, Bidlis nerūpestingai metė kažko- 
kią nuotrauką Lasiteriui ant stalo ir atsisėdo krėsle priešais bosą, užsidė- 
jęs koją ant kojos. Cigaretė jo rankoje rūko vos per kelis colius nuo ausies. 
Pelenų stulpelis siekė beveik colį. “Ir kaip jam pavyksta judėti, jo nenu- 
purtant?“ - pagalvojo Lasiteris. 

- Man visuomet patiko “Lowel", - tarė Bidlis, - bet girdėjau gerų atsi- 
liepimų ir apie “Peninsula"“. Man tiks bet kuris viešbutis. 

- Kokiam tikslui? - paklausė Lasiteris, žvelgdamas į nuotrauką. 

Tai buvo iš “Inguirer" gauta fotografija - dama vardu “Galbūttaika- 
lista“, klūpanti prieš “MacDonald" restoraną vietoje, vardu “Velniaižin- 
kur". | 

- Savaitgaliui Niujorke. Aš atėjau pasiimti prizo. 

Bidlis giliai užsitraukė, o Lasiteris susižavėjęs stebėjo, kaip pelenų 
stulpelis verčia visuotinės traukos dėsnį raudonuoti iš gėdos. 

- Jūs žinote, kokia tai vieta? 

- Žinau. 

Dūmai vijosi lubų link. 

- Ir... gal pasidalinsite su manim savo žiniomis? 

- Be abejo. Šis peizažas... toks, pasakyčiau, meiniškas. 

- Tai jūs nusprendėte, kad tai - Meinas? O gal Lilehameris? 

- Ne, - nusišypsojo Bidlis. - Tai labiau primena Sandi-Riverą arba 
Cukrinę Galvą. Viena iš dviejų. Bet, be jokios abejonės, tai - Meinas. 

Bidlis darysk užsitraukė, ir pelenų stulpelis įgavo skliaustelio formą. 

- Kodėl jūs taip nusprendėt? - paklausė Lasiteris, tyrinėdamas nuo- 
trauką. | 

- Kad ir todėl, jog mes matome sniegą. Tai raktas mįslei įminti. Jei 
matome sniegą, reiškia, tai - kalnų slidinėjimo kurortas, kurių gausu 
Meine. 

- Taip, bet... 

- Ir, be to, lokiai. 

Lasiteris dirstelėjo į nuotrauką. 

- Kokie lokiai? Cia nėra jokių lokių. 

- Yra lokiai, - ramiai paprieštaravo Bidlis, galvos mostu parodyda- 
mas į ant stalo gulinčią lupą. - Baltieji lokiai, beje. 

Lasiteris paėmė padidinamąjį stiklą. 

- Kurgi jie? 

- Ant mikroautobuso lango. 

Lasiteris dirstelėjo į į parodytą vietą. Ant purvu ir sniegu aplipusio už- 
pakalinio mašinos stiklo kažkas pirštu buvo užrašęs: “Nuplauk mane!" 
ir “Ei, lokiai, pirmyn!“ 

- Turite omenyje grafiti? 

- Turiu omenyje baltąjį lokį, - atsakė Bidlis. - - Apatiniame dešiniajame 
kampe. 

Lasiteris prikišo lupą prie pat nuotraukos, paskui vėl pažvelgė iš tolė- 
liau. Ant mikroautobuso stiklo matėsi nedidelė ovali dėmė. 

- Ta balta dėmelė? - paklausė jis. - Nejaugi žinote, kas ten pavaizduo- 
ta? . 

- Tai bėgantis poliarinis lokys. 

- Iš kur tai žinote? 

- Aš mokiausi Boudeno koledže. Tai mano alma mater. Ir atpažįstu 
lokį. 

- Lokys yra daugelio koledžų... 

- Simbolis, - pasutleravo Bidlis. 

- Dėkoju, - tarė Lasiteris ir ėmė dairytis peleninės. Nuo lokių specia- 
listo cigaretės jau driekėsi ilgas pelenų lankas. 

- Bet tai būna rudieji, juodieji lokiai ar net grizliai. Be to, kai studen- 
tai palaiko savo komandas, jie šaukia: “Nagi, lokiai!" arba “Ohoho, lo- 
kiai!“. Ir tiktai mes Boudene rėkiam: “Ei, lokiai, pirmyn!" Niekas dau- 
giau taip nesako. 

- Baikit... 

- Ne, tikrai. Mes vos neužpatentavome savo šūkio. Būtent todėl aš 
turiu pilną teisę tvirtinti, kad balta dėmė lango kampe - ne kas kita, kaip 
ursus maritimus. Galite neabejoti. | 

Lasiteris atsilošė krėsle ir, padėjęs lupą į šalį, tarė: 

- Bet tai neįrodo, kad mikroautobusas yra Meine. Tai liudija tik tai, 
kad pati mašina iš Meino. 

Bidlis smiliaus galiuku palietė cigaretės pelenus ir palaimingai šypso- 
damasis stebėjo, kaip jie lėtai byra ant kilimo. Lasiteris nepatenkintas su- 
siraukė. 

- Kiek suprantu, jūs ieškote DuoEAOE pavaizduotos moters? - pa- 
klausė Bidlis. 

Lasiteris atsakė linktelėjimu. 

Patricijus grakščiai brūkštelėjo koja, išterliodamas pelenus po kilimą. 

- Ar turite rimtų priežasčių manyti, kad ši dama yra kitoje vietoje, o 
ne Meino valstijoje? - paklausė Bidlis. 

- Ne, - atsakė purtydamas galva Lasiteris. - Ji netgi gimė Meine. 

- Nejaugi? - nustebo stodamasis Bidlis. 

- Taip. 

- Tai kaip? - paklausė tas, traukdamas link durų. - Ar jau galiu rezer- 
vuotis kambarį? Ar dar palūkėti? 

Lasiteris pasiėmė lupą ir šimtąjį kartą įsispoksojo į nuotrauką. Galų 
gale atsiduso, ir, atsirėmęs krėsle, atsakė: 

- Taip. Linkiu smagiai praleisti laiką. 

Kai buvęs diplomatas uždarė duris, Lasiteris priėjo prie lango ir pa- 
žvelgė į gatvę. "Toresas", kaip ir anksčiau, stovėjo savo vietoje. Grįžęs 
prie stalo, Lasiteris vidaus ryšiu pasikvietė Viktoriją. 

- Atsiųsk man Baksą, - paprašė jis, - ir pasakyk Fredžiui, kad norė- 
čiau jį pamatyti. 

Tada jis surinko Divos parūpintą genetiko iš Bostono numerį. Ragelį 
pakėlė po pirmojo pyptelėjimo, ir vyriškas balsas vokiečių kalba paklau- 
sė: 

- Klausau? 

- Daktaras Torgovas? Deividas Torgovas? - paklausė Lasiteris. 

- Taip. 

Į kabinetą įėjo Baksas ir Fredis, ir Lasiteris gestu pasiūlė jiems sėstis. 

- Čia Džo Lasiteris... iš Vašingtono. 

- Atsiprašau, kad atsiliepiau vokiškai, - pasakė Torgovas. - Maniau, 
kad skambina mano teniso partneris. 

Lasiteris su palengvėjimu atsiduso ir paklausė: 

- Jūsų draugas - vokietis? 

- Ne, - atsakė Torgovas. - Mes tiesiog taip įpratę... jau seniai. Labai 
sunku paaiškinti. Jūs, regis, ruošėtės mane aplankyti? 

- Taip, ruošiausi, todėl ir skambinu. Rengiuosi atvykti į Bostoną šian- 
dien po pietų ir tikėjausi, kad šeštadienį surasite man laiko. 

- Bijau, kad šeštadienį negalėsiu, o sekmadienį - prašom. Kaip dėl 
antros valandos? | 

- Vadinasi, antrą, - pasakė Lasiteris, rašydamasis Torgovo adresą ir 
padėjo ragelį. Paskui, pasisukęs į Baksą ir Fredį, paklausė: - Piko apačio- 
je? | 
- Apačioje, - linktelėjo Baksas. - Laukia garaže. Norite, kad pakiltų 
čia? | 

- Ne. Noriu, kad jūs trise sėstumėt į mašiną ir kuo greičiau išvažiuo- 
tumėt iš garažo. Nieko neužmuškit, bet, išlėkę gatvėn, sukite į dešinę ir 
iš visų jėgų spauskit akceleratorių. 

- Kurgi mums dumti? - pasiteiravo Baksas. 

- Nesvarbu kur, kad tik priešais stovintis “Toresas" pajudėtų jums 
įkandin. | 

- Norit, kad aš važiuočiau su jais? - paklausė Fredis. 

- Taip. Noriu, kad atsisėtum galinėje sėdynėje akims apdumti. 

- Kuria prasme “akims apdumti"? - susimąstęs pasiteiravo Fredis. - 
Kaip priemonė akims apgauti ar kaip masalas? 

- Kaip priemonė akims apgauti, - nuramino jį Lasiteris, ir, pakilęs iš 
krėslo, patraukė link kabyklos. Pasiėmė paltą ir mestelėjo Fredžiui. - Ap- 
sirenk ir pasiskolink iš ko nors skrybėlę. 

- Nežinau, Džo, - paniuręs Baksas papurtė galva. - Teris liepė man 
būti prilipusiam prie tavęs kaip baltai spalvai prie ryžio grūdo. 


Lasiteris linktelėjo ir užsitempė odinę striukę, kurią šįryt pasiėmė iš 
valyklos. 

- Pasakysi Teriui, kad aš liepiau Baksui likti čia. 

Fredis sudejavo. 

- Ir nepamirškite spausti akceleratoriaus, - pakartojo Džo, stumda- 
mas abu iš kabineto. 

Grįžęs prie stalo, jis įsidėjo Barezio knygą ir krūvelę su Kalista susiju- 
sios medžiagos į portfelį, užgesino šviesą ir priėjo prie lango. Apledėju- 
siais šaligatviais yrėsi negausūs praeiviai, automobilių eismas buvo labai 
menkas. Praėjo minutė, antra, trečia, ir staiga iš požeminio garažo išlė- 
kė “Biuikas". Atsitrenkęs į šaligatvio kraštą, jis šoktelėjo, ir, grįžęs ant 
grindinio, nudūmė į dešinę, link sankryžos. Po sekundės suriaumojo 
"Toreso" motoras ir mašina, cyptelėjus padangoms, kurios ėmė pasiutiš- 
ku greičiu suktis ant apledėjusios dangos, trūktelėjo iš vietos ir nulėkė 
“Biuikui" iš paskos. 

Nešinas portfeliu, Lasiteris išėjo iš kabineto ir patraukė link liftų toles- 
niajame priimamojo gale. 

- Džo! - šūktelėjo Viktorija. 

- Ką? 

- Ten apačioje, šalia sargo, stovi federalinis teismo antstolis, - tarė ji, 
nepaleisdama iš rankų telefono ragelio. Su juo - žmogus iš Italijos atsto- 
vybės. Ką jiems pasakyti? 

- Pasakyk, kad kiltų į viršų, - atsakė Lasiteris. 

Viktorija šnekėjo telefonu, o jis laukė lifto. Kai kabinos durys atsida- 
rė, Lasiteris, prilaikydamas jas, pasižiūrėjo į antrojo lifto indikatorių. Ne- 
trukus jie bus čia. 

Džo įžengė į kabiną, atsisveikindamas pamojavo Viktorijai ir, prieš 
paleisdamas duris, tarė: 

- Pasakyk jiems, kad aš ką tik išėjau iš kabineto ir greitai grįšiu. Te- 
gul palaukia. 


34 skyrius 


Lasiteris užsiregistravo viešbutyje “Marriot" prie Ilgojo pirso“ Džo 
Kelio vardu, užmokėjo į priekį grynais pinigais ir netgi paliko užstatą už 
telefono skambučius, jei kartais skambintų. Negalima buvo pasakyti, 
kad jis slapstėsi. Ne. Bet tai tikrai nebuvo ir pasivaikščiojimas. Jeigu 
“Umbra Domini“ panorės, kad jį išduotų Italijai, ji savo pasieks, o gal 
jau ir pasiekė. Teismo antstolio ir Žmogaus iš atstovybės vizitas tereiškė 

viena: italų policija nori su juo pasikalbėti. Džo suprato, kad šis pokalbis 
gali būti mirtinai pavojingas. Žodžiu, kur kas protingiau nesirodyti vie- 
šumoje, kol jis nesuras Merės Viljams. 

Lasiteriui reikėjo kaip nors praleisti visą dieną iki susitikimo su Torgo- 
vu, ir jis ilgai klaidžiojo apsnigtomis Bostono gatvėmis, pasistiprindamas 
užeigoje, kurios firminis patiekalas buvo sumuštiniai su žuvimis. Grįžęs 
į viešbutį, jis atsisėdo ant sofos ir, susikėlęs kojas ant žurnalinio staliuko, 
ėmėsi skaityti Kalistai Beits skirtą medžiagą. 

Joje nebuvo nieko naujo ar įdomaus. Laikraščiuose - perpasakoti sėni 
jų pačių straipsniai, pagyvinti naujomis antraštėmis ir iliustracijomis. 
Lasiteris peržvelgė pustuzinį straipsnių ir nesurado nė vieno fakto, kurio 
nebūtų žinojęs anksčiau. Tai buvo nykus darbas, bet geresnio užsiėmimo 
jis nepajėgė susigalvoti - tiesiog reikėjo prastumti dar gerą pusdienį. 

Lasiteris paėmė iš gerokai suplonėjusios krūvelės stenografuotą inter- 
viu jau nebeegzistuojančiam naktiniam televizijos šou “Laikmečio ekra- 
nas“. Devintojo dešimtmečio pabaigoje ši laida buvo laikoma ramia ir 
sėkminga, tačiau galų gale ji pasirodė esanti pernelyg intelektuali, kad 
iškovotų plačiosios publikos pripažinimą ir komercinę sėkmę. Lasiteris 
gerai prisiminė "Ekraną" - asketišką interjerą ir pokalbius su režisieriais, 
aktoriais, scenaristais ir kino kritikais. 

Stenogramos data buvo 1988 metų balandžio 27-oji, tuo metu Kalista 
populiarino trilerį pavadinimu “Raudonoji rožė". Interviu ėmė žumalistė 
Valeri Fain, kuri darė viską, kad tik HEPS paprasta eilinio filmo 
su Kalista reklama. 

VF: Taigi, "Oskaras" už “Prarastąjį horizontą“ jau jūsų rankose. 
Naujasis filmas priskiriamas prie hitų, ir jūs tapote svarbia figūra. Kaip 
jaučiatės tokioje padėtyje? 

KB: Kaip? Nežinau. (Juokiasi). Svarbia figūra? Tai, tikriausiai, tas pat, 
kaip persišaldyti ir karščiuoti. 

VF: Jūs atrodote tokia rami, bet nesu įsitikinusi, kad tai tinkamas žo- 
dis. Geriau būtų sakyti, harmoninga. Jūs labai kruopščiai renkatės vaid- 
menis, atmesdama daugybę naudingų pasiūlymų. Atrodo, kad esate at- 
spari šlovės blizgučiams. 

KB: Aš taip nepasakyčiau. 

VF: O aš pasakyčiau. Atrodo, kad jūs išsiskiriate stebėtina vidine pu- 
siausvyra. Ir man labai knieti sužinoti, ar esate kada nors iškrėtusi tikrą 
kvailystę? 

KB: (Juokiasi). Žinoma, teko. Dieve... vidinė pusiausvyra! Kaip tai 
nuobodu! 

VF: Na gerai, “vidinė pusiausvyra“ atsižvelgiant į tai, kad jus visi gar- 

bina. Noriu pasakyti, kad jūs štai sėdite čia kaip Kalista Beits, bet tuo pat 
metu žiūrovams esate dar ir “sava mergaitė“! 

KB: (Juokiasi). Kur jūs lenkiate? Kuo norite mane parodyti? 

VF: Papasakokit mums apie save. Kokia yra tikroji Kalista Beits? 

KB: Nė už ką. Norėčiau išlikti paslaptinga. 

VF: Bet kodėl? Aš žinau bendras taisykles, ir neklausinėju jūsų apie 
vaikystę, giminaičius ar ką nors panašaus. Kodėl jūs vengiate žmonių? 
Jūs - ryški, protinga moteris, daug skaitote, jūsų akiratis labai platus. Ko- 
dėl gi žiūrovai negalėtų apie tai sužinoti? 

KB: Bet aš nenoriu, kad jie žinotų, kokia aš esu. 

VF: Kodėl? | 

KB: (atsidūsta). Bijau, kad nemokėsiu paaiškinti. Žinote, kaip būna, 
kai gatvėje pasirodo televizijos kamera ar sporto komentatorius po žaidi- 
mo ima interviu? Antrame plane visuomet pradeda šmėkščioti žmonės, 
kurie tiesia kaklus, šokinėja ir mojuoja rankomis, kad tik papultų į ob- 
jektyvą. 

VF: (mojuoja). Kažkas panašaus? “Labas, mam!“, “Sveika, brangu- 
te!" 

KB: Taigi. Ir jeigu juos parodys per kokias nors Žinias, juos apims eks- 
tazė. Jiems tai labai svarbu. Tai tarsi perkelia juos į kitą - televizijos pa- 
saulį, kuris jiems atrodo realesnis už paprastą mūsų Visatą. 

VE: Žinot, taip būna ir su manimi. Aišku, aš neprašau, kad visi ir 
kiekvienas į mane žiūrėtų. Į mane ir taip žiūri visa Visata (juokiasi). Bet 
mano draugai visą laiką reikalauja, kad aš į juos Žžiūrėčiau. “Ei, Vele, jei 
šiandien žiūrėsi per teliką, kaip žais “Leikers", atkreipk dėmesį į šeštą eilę 
virš atsarginių suolelio, į dešinę nuo jo. Ten būsiu aš!" 

KB: Tikrai! Net jeigu jūsų draugė mato jus, ojūs - ją kiekvieną dieną, 
ji nori, kad pamatytumėt ją per televizorių. (Juokiasi). Šiaip ar taip, tai 
tik vienas būdas reaguoti į kamerą. Yra ir kitų. Yra žmonių, kurie nenori 
rodytis televizoriuje arba filmuotis kine, manydami, kad tai padaro juos 
mažiau realiais. Jūs, aišku, žinote nuvalkiotą laukinių, kurie nenori foto- 
grafuotis bijodami, kad fotoaparatas pavogs jų sielas, pavyzdį? 

VF: Savaime aišku, Žinau. Tiktai... palaukit! Mes turime kalbėti apie 
jus, o ne apie mane. 

KB: (Juokiasi). Aš tuojau ir kalbėsiu apie save. Matote, aš turiu tiek 
pirmųjų, tiek antrųjų ypatybių. Kai filmuojuosi kine, šokinėju priešais 
kamerą kaip beprotė ir noriu, kad mane pamatytų visas pasaulis. Bet kai 
kalba pasisuka apie mano asmeninį gyvenimą - ne. Čia aš panaši į lauki- 
nį iš Borneo. Nenoriu kalbėti apie savo gyvenimą, kadangi po to jaučiuo- 
si bjauriai. Man atrodo, kad prarandu dalelytę savo sielos. 

VF: Baikit. Tai šiek tiek pretenzinga. Man nereikia nė vieno jūsų sie- 
los gabaliuko. Tik pasakojimo. Ko nors apie Kalistą kaip asmenybę, o ne 
Kalistą kaip žvaigždę.. | 

KB: (Atsidūsta). Jūs nesuprantate, todėl kad esate klausiančioji. 

VF: Ką gi, jūs teisi. Paklauskit manęs, ko tik norite. Nagi! 

KB: Gerai. (Atsikrenkščia). Sakykit, kaip dažnai jūs masturbuojatės? 

VF: (Žvygauja ir kvatojasi). Taip nesąžininga! Aš jūsų nieko tokio ne- 
klausiau! 

KB: O kas nors gali ir paklausti. 

VF: Tuomet jūs galite neatsakyti. Ar ne taip? 

KB: Taip, bet Žmonės įgys teisę kaltinti mane uždarumu arba pa- 
reikš, kad žaidžiu ne pagal taisykles. Klausykit, aš visai nenoriu būti sun- 
ki pašnekovė. Buvo metas, kai visą laiką pasakodavau apie save. 

VF: Man regis, jūs perdedate. 

KB: Galbūt. Ir vis dėlto viskas, ką aš kalbėdavau, mane baugino. 

VF: Prašyčiau paaiškinti. 

KB: Įsivaizduokite, kad kalbatės su žmogumi. Jis žino apie jus beveik 
viską - arba mano, kad žino - bet iš tiesų tos žinios paviršutiniškos. Po 
kurio laiko jūs tiesiog nustosite šnekėti apie daugelį savo gyvenimo pusių, 
nes jei apie jas papasakosite, jos jums nebepriklausys. Jos tarytum iš- 
nyks... Ne, nemoku tiksliai paaiškinti. 

VE: Bet tai juk mokestis už šlovę. Jei norite, kad žmonės atiduotų sa- 
vo penkis dolerius, norėdami jus pamatyti, argi jūs nieko jiems neskolin- 
ga? 

KB: Manau, kad ne. Jie moka už tai, kad pažiūri filmą, o ne už tai, 
kad sužinotų, kuris iš “Leikers" Žaidėjų man labiausiai patinka arba kaip 
aš atrodžiau, kai man buvo penkeri. 

VF: Taigi, nenorite atsakyti? 

KB: Jūs negailestinga! 

VE: Na praaašau! Nors vieną pavyzdį. Kvailystės pavyzdį. 

KB (Atsidusdama). Na gerai. Atsakysiu tik todėl, kad tai kam nors 
padės nepakartoti mano klaidos. Beje, niekam tai nepadės. Ką aš noriu 
apgauti? 

VE: Nagi nagi! Laukiam! 

KB: Gerai. Bet aš iš tikrųjų pasielgiau kvailai. Ne juokingai, ne įdo- 
miai, o tiesiog siaubingai kvailai ir pavojingai. (Atsidūsta). Kai atvykau į 
Vakarų pakrantę, man buvo viso labo devyniolika, beveik neturėjau pi- 
nigų ir visą kelią atkeliavau viena vienutėlė su “Giunteriu"... 

VF: Kas tas "Giunteris" ? 

KB: Senas "Volkswagen" mikroautobusas su nuleistomis padango- 

mis, klaikiais stabdžiais ir netikusia aušinimo sistema. Variklis nuolat 
perkaisdavo, ir per Uolėtuosius kalnus aš, galima sakyti, mašiną tem- 
piau įsikinkiusi. Kad sutaupyčiau, jame ir miegodavau - pakelėje ar sto- 
vėjimo aikštelėse. Dar ir dabar neįsivaizduoju, kaip man pavyko nusi- 
gauti iki Kalifornijos. 

VF: Kelyje jums nutiko siaubingų dalykų? 

KB: Tiesą sakant, ne. Dauguma Žmonių man buvo labai geri, tačiau 
nutikti galėjo daug kas. 

VE: Pavyzdžiui? 

KB: Kelis sykius vyrukai norėjo įsitempti mane į savo automobilius, o 
vienas, gerai apsišniojęs, net užsikorė ant “Giunterio" stogo ir nenorėjo 
nulipti. | 

VE: Ir vis dėlto tu laimingai atvažiavai. Ar ne? Ojuk tik į tai verta 
kreipti dėmesį. 

KB: Man tiesiog labai pasisekė. Kitai merginai mano vietoje gal taip 
nebūtų pavykę. 

VF: Gera pastaba. O dabar aš tiesiog privalau jūsų paklausti. Koks 
“Leikers" žaidėjas jums labiausiai patinka? 

Interviu užėmė dar porą puslapių. Perskaitęs Lasiteris atidėjo stenog- 
ramą ir jau tiesė ranką prie kito straipsnio, bet persigalvojo. Tas pasako- 
jimas apie “Volkswagen" mikroautobusą... kažkas jame kėlė neaiškias 
asociacijas. Tačiau kokias? 

Paskui jis prisiminė. Aktorei dingus, laikraštyje “Los Angeles Style“ 
pasirodė straipsnis. Jo antraštė skelbė: “Viskas, mielieji! Kalista Beits vi- 
siems nusilenkia!" 

Kažin, ar jis turi tą iškarpą? Didžiąją Kalistos dosjė dalį Lasiteris pa- 
liko Vašingtone, pasiėmė tik tai, ko nespėjo perskaityti ir kelis itin svar- 
bius straipsnius, kurie galėjo praversti vėliau. Straipsnis iš laikraščio turi 
būti čia. Jis išsitraukė iš lagamino kelis lapelius ir pradėjo ieškoti reikalin- 
gos ištraukos. 

Tai buvo interviu, paimtas viešbutyje “Beverly Hills“, kur Kalista ap- 
sistojo pardavusi namą - stilizuota medžiaga, kurios autorius kalbėjo ne 
mažiau, nei aktorė. Kiekvienoje pastraipoje buvo neesminių, bet vaizdin- 
gų pastebėjimų. Pasirodo, Kalistos akys - “liguisto indigo" spalvos, o į 
klausimus ji atsakinėjo “su sinkopiniu kažkuo nusivylusios meilužės ci- 
nizmu“. “Įdomu, ką jis norėjo tuo pasakyti?" - nusistebėjo Lasiteris. 

Šie prozos perliukai buvo pabarstyti aplink žvaigždės nuotrauką. Ka- 
lista, vilkinti šortais ir marškinėliais, sėdėjo sukryžiavusi nuogas kojas, ir 
"tik lengvas didžiojo kojos piršto trūkčiojimas išdavė jos jaučiamą įtam- 

Kalista atsisakė visko, kas siejo ją su didmiesčiu. Tuo galima neabejo- 
ti. Namą ir baldus ji pardavė, o “Bentlis" keliaus ten, iš kur ir buvo pa- 
imtas - į studiją. Dviviečio aktorės kambario prieangyje liūdnai stirksojo 
vienutėlis lagaminas. 

Paklausiau, ką ji rengiasi daryti. Kurį laiką Kalista sėdėjo tylėdama, 
lyg nepajėgdama išsipainioti iš susvetimėjimo, kuris ją apėmė po teismo, 
bet paskui krestelėjo puikius plaukus ir tarė: “Ką nors sugalvosiu". Tai 
sakydama, ji nevalingai vartė šiaudelį stebėdama, kaip susikaupusi drėg- 
mė nuojos stiklinės laša ant stalo. | 

“Nejaugi iš šio gyvenimo jūs nieko neišsaugojote?" 

Ji papurtė galvą. | 

“Suknelės? Paveikslus? O kaip “Mersedesas"?" 

“Ašjį pardaviau", - atsakė Kalista. 

Driežas taip greitai šmurkštelėjo per saulės užlietą bungalo sieną, 
kad tai buvo galima palaikyti haliucinacija. Kalista šyptelėjo, nusiėmė 
tamsius akinius ir pakilo, leisdama suprasti, kad pokalbis baigtas. “Pa- 
maniau, kad bus geriau, jei išvažiuosiu tuo pačiu arkliuku, kuriuo čia at- 
važiavau“. Tai ištarusi, jis pasisuko ir dingo. 

Lasiteris atidėjo popierius į šalį ir susimąstė. Jis tikėjosi gauti kur kas 
daugiau informacijos. Ir vis dėlto pokalbyje praslydo frazė apie arkliuką, 
kuriuo ji atvažiavo. Ką gi... Jei suprastume Kalistą pažodžiui, arkliukas 
vadinosi “Giunteriu", ir tai buvo “Volkswagen" mikroautobusas. 

Džo pakėlė ragelį ir surinko Hario Stoikavičiaus numerį Mineapolyje. 

- Ar turite man ką nors? - paklausė. 

- Ne. 

- Tada noriu jūsų kai ko paprašyti. Prašyčiau sužinoti, kokią mašiną 
turėjo Viljams, gyvendama Mineapolyje. 

- Tai jau žinoma, - atsakė detektyvas. - Ji turėjo du automobilius. 
“Honda Accord“, pirkta čia, ir senas “ Volkswagen". 

- "Vabalas" ? 

- Ne. Mikroautobusas. 

- Nejaugi? 

- Taip. Ir juokingiausia, kad išvykdama ji pasiėmė būtent jį. “Hon- 
dą“ paliko garaže ir išdundėjo senutėliu mikroautobusu. Gal turėjo daug 
bagažo ir mikroautobusas buvo patogesnis. Bent jau taip mano Finlis. 

Lasiterio nuotaika subjuro. 

- Vadinasi, jis žino apie mikroautobusą. 

Tai buvo ne klausimas, o tvirtinimas. Lasiteris vėl pasijuto išsunktas 
- nauja paieškos kryptis pasirodė esanti eilinė aklavietė. Jei Finlis žinojo, 


kad Kalista išvažiavo mikroautobusu, jis tikriausiai panaudojo visas ga- 
limybes, kad surastų mašiną. 

- Taip, velniai jį griebtų! - patvirtino Stoikavičius. - Finlis kreipėsi į vi- 
sų valstijų, nepamiršdamas ir Aliaskos, automobilių transporto valdy 
bas. | | 

- Ir nieko nepešė? 

- Greičiausiai jis rado daug damų Merės Viljams vardu, tačiau nė vie- 
na neturėjo mikroautobuso. O jei pora ir turėjo, tai patikrinus pasirodė, 
kad nė viena iš jų nėra Kalista. Beje, jis buvo radęs ne tik Merę Viljams, 
bet ir Merę A. Viljams. 

“Kad jį kur..." - pagalvojo Lasiteris. 

- Ašjus nuliūdinau? - paklausė Stoikavičius. | 

- Ne, - atsakė Lasiteris, ir, padėkojęs detektyvui, padėjo ragelį. 

Iš tiesų jis buvo nusivylęs. Teisybė buvo tokia, kad Grimaldis ir jo 
draugužiai Kalistos Beits ėmėsi ieškoti prieš tris ar keturis mėnesius. Tai 
labai daug, net jei jie ir sutelkė dėmesį į tuos, kuriuos pašalinti buvo 
lengviau. “Bet paieškose, - mąstė Lasiteris, - aš turiu kiek daugiau pa- 
tirties. Ir jei man nepavyksta jos surasti, Grimaldžiui sekasi ne ką ge- 
riau“. 

Jeigu jam nepadeda Drabovskis ir FTB. Kitaip... 

Jis priėjo prie lango ir pažvelgė į pilką miesto landšaftą. Į stiklą toly- 
giai stukseno tirpstančio sniego lašai. Lasiteris pasitrynė akis, ir, atsisėdęs 
krėsle, pabandė įsivaizduoti Merę Viljams - ar kaip ji vadinosi - miške, už 
mikroautobuso vairo. Ji galėjo kur nors palikti jį rūdyti. Arba pamesti 
miesto gatvėje, išbraukdama “Giunterį" iš savo naujojo gyvenimo, kaip 
ir kitus automobilius. 

Bet ne, jei Kalista būtų norėjusi atsisakyti mašinos, tai būtų palikusi 
ją garaže. Tačiau ji to nepadarė, tad, vadinasi, toliau ja važinėja, gal netgi 
dabar. Kas iš to? Jei mikroautobusą toliau turi Kalista, jis greičiausiai už- 
registruotas jos dabartiniu vardu. Koks jis bebūtų ir kur ji begyventų. 

Lasiteris giliai atsiduso. Jis žinojo, kad veikia, galima sakyti, intuity- 
viai. Tai, kad aktorė gimė Meine ir Kalistos arba panašios į ją moters 
nuotrauka buvo padaryta, Diko Bidlio tvirtinimu, Meine, dar nereiškia, 
kad ji šioje valstijoje gyvena. Tačiau kodėl gi ne? Kalista turi kur nors gy- 
venti, ir, nepaisant skystų įrodymų, greičiau jau Meine, nei, sakykim... 
Suomijoje. | 

Džo pakėlė telefono ragelį. Meino valstijoje gyvena koks milijonas 
žmonių. Kiek “Volkswagen" mikroautobusų ten užregistruota? Ir kiek 
jų priklauso moterims? Jis surado ir surinko automobilių transporto 

valdybos Ogastoje telefono numerį, tačiau, savaime aišku, niekas nekėlė 
ragelio. Teks paskambinti pirmadienį. 

Dar kartelį atsidusęs Lasiteris pasiėmė iš krūvos dar vieną straipsnį 
apie Kalistą Beits - iš kažkokio žurnalo moterims. Jame buvo pavaizduo- 
ti keturių įžymybių delnai, o prie kiekvienos fotografijos pridėti Žymių 
chiromantų pasisakymai. Šių išmintingų žmonių nuomone, Kalista ken- 
tė nuo “perdėtos melancholijos". 


Kitą dieną Lasiteris autobusu nuvažiavo iki Kembridžo ir išlipo stote- 
lėje tiesiai priešais Masačiusetso technologijos institutą. Tą pačią akimir- 
ką jis pasigailėjo, kam nevažiavo taksi. Nuo tonų išbarstytos druskos 
sniegas buvo ištirpęs, tačiau vanduo neturėjo kur dėtis, nes visos nubėgi- 
mo grotelės buvo užkimštos. Išilgai šaligatvių driekėsi gilios balos, ir 
pėstieji ėjo aplinkui jas arba peršokdavo rekordiniais šuoliais. 

Įstaiga, kurios Lasiteriui reikėjo, buvo įsikūrusi Vaitekerio koledžo 
biologijos fakultete. Torgovas, jaunuolis su juodų plaukų kupeta ir gyvy- 
binga šypsena, jau laukė. Jo apranga neturėjo nieko bendro su tradiciškai 
griežtais dėstytojų kostiumais. Profesorius vilkėjo mėlynais džinsais, al- 
pinisto batais ir sportiniais marškinėliais su dviem vienodais žmogaus 
atvaizdais ir užrašu: | 

“Klonuok mane!“ | 

- Atsiprašau už aprangą, - tarė Torgovas, stodamasis ir tiesdamas 
ranką. - Tiesa, aš taip rengiuosi visuomet. 

Mažytis kabinetas buvo užverstas knygomis ir popieriais. Ant sienų 
kabojo diagramos, lentelės, tibetietiškas kalendorius ir kelios pamišusių 
mokslininkų karikatūros. Nuo lubų driekėsi apdulkėjusi ir nutrinta kon- 
strukcija - dvi spiralės, padarytos iš žalių sodo nendrių ir balto blizgaus 
popieriaus juostelių. Ji panešėjo į savadarbę lipnią juostą musėms gaudy- 
ti. Šalia stalo stovėjo lengvas krėslas, o ant paties stalo, tarp popierių, La- 
siteris pastebėjo Rubiko kubą - šio daikto nebuvo regėjęs jau keletą me- 
tų. Torgovas parodė svečiui į krėsliuką, o pats tūptelėjo ant kažkokio ža- 
liu aksomu apmušto ergonomikos šedevro. 

- Taigi, kiek jūs nusimanote genetikoje? 

Lasiteris, tylomis gūžtelėdamas pečiais, dirstelėjo į profesorių. 

- Nene, tai ne dėstytojo triukas, - skubiai užtikrino jį Torgovas, - nes 
jeigu imsiuosi pasakoti jums apie operonus ar polimerazės transkripciją 
DNR, galiu prarasti jus kaip mokinį. Kodėl jums tiesiog, - jis pastukseno 
sau pirštais į kaukolę, - nepapasakojus man, ką ten laikote? 

Lasiteris susimąstė. 


- Mendelis. Buvo toks vyrukas vardu Mendelis. Ir dar - paveldimu- 
mas... 

- Nuostabu! Paveldimumas - tai puiku! 

- Dominantiniai ir recesyviniai genai... 

- Ir kas gi tai? Galite paaiškinti? 

- Ne, bet kažkada galėjau. Ir dar... - Lasiteris pakėlė akis į lubas, pa- 
matė savadarbę DNR molekulę ir užbaigė: - Dviguba spiralė. 

- Ir jūs žinote, kas tai yra? 

- Tai DNR, - atsakė Lasiteris, - nors aš, tiesą sakant, daugiau išma- 
nau apie DNR analizę, nei apie pačią DNR. 

- Ir visgi pamėginkite paaiškinti. 

- Vadinasi, taip... kiekvienoje mūsų organizmo ląstelėje yra tai, ką 
mes vadiname DNR. Ir tas kiekvieno žmogaus DNR yra unikalus. Na, 
kaip pirštų atspaudai. 

- Puiku, sere! Ką dar žinote? 

- Tai turbūt viskas. Iš tiesų neatskirčiau chromosomos nuo “Pontia- 
ko“. 

- Taip, taip, taip. 

Torgovas linksėjo kaip profesionalus golfo žaidėjas, kurio paprašė 
skaityti paskaitą neišmanėliams. Jis parodė kelis savo puikiausius smū- 
gius ir tik paskui suprato, kad pamoką reikėjo pradėti nuo žodžių: “O 
štai šis kreivas pagalys vadinasi golfo lazda". 

- Geeerai, - nutęsė Torgovas. - Taigi, mes nustatėme, kad jūsų geneti- 
kos žinių negalima pavadinti išsamiomis. Nieko baisaus. - Profesorius 
caktelėjo liežuviu, suglaudė delnus ir tarė: - Kitas klausimas: jūsų padė- 
jėja sakė, kad domitės Bareziu? 

- Tiesa 

- O kuo būtent? Jus labiau domina genetika ar Barezio vaidmuo jos 
raidoje? 

- Daugiausia antra... jo vykdyti tyrimai. 

- Puiku! Tuomet galime pamiršti Mendelį. Nors... gal ir ne visai, ka- 
dangi tarp Mendelio ir Barezio buvo daug bendra. Ir vienas, ir kitas tyrė 
pamatinius klausimus, ir abu pralenkė savo laikmetį. 

- Kaip tai? 

- Kol Mendelis stirksojo darže, stebėdamas savo žirnius, publika 
klausėsi Darvino, kuris, kaip jūs tikriausiai jau girdėjote, skelbė, kad or- 
ganizmai evoliucionuoja veikiant aplinkai. Tiesa, kaip jie tai daro, Darvi- 
nas nesugebėjo paaiškinti. 

- Tačiau tai padarė Mendelis. 

- Ne visai, - Torgovas gūžtelėjo pečiais. - Bet kai ką jis suvokė, pavyz- 

džiui, tai, kad įvairūs paveldimi požymiai yra perduodami iš kartos į 
kartą nepriklausomai vienas nuo kito. Pavyzdžiui, kai kurie mėlynakiai 
serga daltonizmu, tačiau kiti mėlynakiai - ne. Tai vadinama “nepriklau- 
somo rūšiavimo principu“. Be to, Mendelis suprato, kad egzistuoja vadi- 
namosios dominantės. Jis atkreipė dėmesį į tai, kad sukryžminus aukšta- 
ūgius augalus su žemaugiais, jų palikuonys bus aukštaugiai, o ne vidu- 
tinio aukščio. Tik kryžminant hibridus vieną su kitu ir pradėjus veikti re- 
cesyviniams genams, vėl gausime aukštaūges ir žemauges atžalas. Jūs 
dar čia? 

- Čia. | 

- Gerai. Šis atradimas - labai rimtas. Mendelis atrado kai kuriuos es- 
minius paveldimumo dėsnius. Galima sakyti, kad jis atskleidė vieną iš 
seniausių Visatos paslapčių, tiktai to niekas nepastebėjo. Visi išsižioję Žiū- 
rėjo į Darviną ir tai tęsėsi dar trisdešimt metų! Tol, kol kiti, atlikdami tą 
patį eksperimentą, kaip ir senolis Mendelis, pastebėjo, kad išradinėja dvi- 
ratį. Mendelis jau išarė šiuos dirvonus. Beveik tas pats nutiko ir Bareziui, 
- tęsė Torgovas. - Kai Barezis vykdė savo įstabiuosius tyrimus, pasaulis 
nenuleido akių nuo Votsono ir Kriko. 

Masačiusetso technologijos instituto profesorius paėmė nuo stalo Ru- 
biko kubą ir ėmė sukinėti, nenutraukdamas paskaitos. 

- Barezis įgijo biochemijos daktaro laipsnį būdamas, atrodo, dvide- 
šimt dvejų. Žodžiu, 1953 metais. Genetikai šie metai tokie pat reikšmin- 
gi, kaip ir 1776-ieji. Didūs metai! Atrodė, kad kai kurios esminės proble- 
mos tuojau bus išspręstos. Pasaulis žavėjosi DNR, esančia kiekvienoje 
kiekvieno gyvo organizmo ląstelėje. Tuo metu jau visi žinojo, kad DNR 
- pagrindinis paveldimumo elementas. Tačiau kaip ji veikia? Kaip regu- 
liuoja cheminius vyksmus ląstelėse? O ji juk gali daug: pavyzdžiui, sin- 
tetinti baltymus, taip pat ir amino rūgštis, be kurių neįmanoma medžia- 
gų apykaita. Vis dar klausotės? - pasidomėjo Torgovas. 

- Stengiuosi, - atsakė Lasiteris. 

- Nesikankinkit. Esmė ta, kad DNR reguliuoja kai kuriuos itin sudė- 
tingus procesus. Ir prieš suprantant, kaip tai vyksta, reikėjo išsiaiškinti 
molekulės sandarą. Kas ir buvo padaryta. Penkiasdešimt trečiaisiais Vot- 
sonas ir Krikas sukonstravo DNR modelį. Jis virš jūsų. - Torgovas parodė 
žvilgsniu dvigubą kamščiatraukį, nukarusį nuo lubų. - Dviguba spiralė. 
Įvijiniai laiptai. Galite vadinti kaip jums patinka. Taigi, visi apsidžiaugė, 
manydami, kad išsiaiškinus DNR sandarą - tegul ir primityviai - priartės 
diena, kai taps aišku, kaip atsigamina DNR, kaip veikia genai ir daugy- 
bę kitų dalykų. Barezis tuo metu dirbo Lebanžo institute. 

- Kur tai yra? - paklausė Lasiteris. 

- Šveicarijoje, Berne. Tai panašių tyrimų centras. Barezis pradėjo ga- 
na banaliai - nuo darbo su E. coli... 

- Bakterija, - įsiterpė Lasiteris. | 

- Teisingai. Labai paprastas organizmas. Jos kultūrą sukurti labai 
lengva, dauginasi kaip pasiutusi, todėl laboratorijose ją tiesiog dievina. 
Kaip ir visa gyvybė - išskyrus kai kuriuos virusinius organizmus, kurie 
vadinami prionais, - E. coli yra sudaryta iš DNR, kaip ir mudu, todėl ją 
laiko beveik idealia medžiaga tyrimams. Tačiau Barezis neilgai linksmi- 
nosi su bakterijomis. Po poros metų jis persimetė į kraujo tyrimus... 

- Persimetė? 

- Taip, nors skirtumas iš tiesų nedidelis. Kai kalbame apie kraują šia- 
me kontekste, mes turime omenyje tik raudonuosius kraujo kūnelius, 
kurie panašūs į bakterijas dviem parametrais. Pirma, jie neturi branduo- 
lio, antra, jų labai lengva gauti. Žmogaus organizmas nuolat juos gami- 
na. Tačiau tenka pasakyti, kad šie tyrimai, kad ir kokie įdomūs, buvo 
niekas, palyginus su kitu Barezio žingsniu. Italas buvo ne šiaip genijus - 
jis buvo induktyvus genijus: žmogus, gebantis kelti sukrečiančias hipo- 
tezes. Ir, kaip daugumai induktyvių genijų, jam beveik nerūpėjo kolegų 
nuomonė. Jis nesimetė į tyrimų, susijusių su “paskutiniuoju didžiuoju at- 
radimu“ sūkurį, o darė tik tai, ką norėjo. Todėl rinkosi savus kelius. 

- Ką tai reiškia? 

- Barezio atveju tai reiškė, kad jis metė raudonuosius kraujo kūnelius 
ir ėmėsi tyrinėti ląsteles, turinčias branduolį. 

- Ir kas gi čia revoliucingo? 

- Tai sudėtinga netgi dabar. Mes turime kelias gana patikimas ląste- 
lių kultūras. Tačiau šeštajame dešimtmetyje... Gyvūnų ląsteles labai sun- 
ku išauginti, ir jų kultūros paprastai ilgai negyvuoja. Tai gana rimta pro- 
blema, nes jei jos būtų numirusios anksčiau laiko - kas buvo visai tikėti- 
na, - Barezio daugelio mėnesių darbas būtų nuėjęs šuniui ant uodegos. 
Iki šiol neįsivaizduoju, kaip jis susidorojo. - Torgovas patylėjo ir pridūrė: 
- Užtat Žinau, kodėl jis tai darė. 

- Šit kaip? | 

- Taip, jis ieškojo vadinamųjų embrioninių kamieninių ląstelių. 

- O kas tai yra? - paklausė Lasiteris. 

- Yra tokia sąvoka - ląstelių diferenciacija. Tirti šį procesą ląstelėse be 
branduolio negalima, kadangi vienaląsčiuose organizmuose diferencia- 
cijos nebūna. Ji vyksta ląstelėse, turinčiose branduolį. 

Kiek pasvyravęs Lasiteris tarė: 

- Atsisėskite tvirčiau, daktare. Aš jus pritrenksiu. Sakykit, dėl Dievo 

meilės, kas per daiktas toji diferenciacija? Aš ne visai suprantu. - Ir, kiek 
patylėjęs, pridūrė: - O jeigu kalbant tiesiai, tai visiškai neįsivaizduoju. 

- Ak taip! Diferenciacija, - žaviai šypsodamasis tarė Torgovas. - Tuo- 
jau paaiškinsiu. - Giliai atsidusęs, jis pradėjo: - Jūs, tikriausiai, žinote, kad 
visi mes prasidedame iš apvaisinto kiaušinėlio, kuris vadinasi zigota ir 
kurį sudaro vienintelė ląstelė. Šioje ląstelėje yra chromosomų rinkinys, iš 
esmės - DNR sankaupa. Toje pačioje DNR, apie kurios analizę jūs taip 
gerai išmanote, genų pavidalu užkoduota tam tikra informacija. Jei jums 
įdomu, galiu pasakyti: kiekviena rūšis turi tam tikrą, tiktai jai būdingą 
chromosomų skaičių. Pavyzdžiui, šunys - septyniasdešimt aštuonias. 
Žuvys - devyniasdešimt dvi. O mudu - po keturiasdešimt šešias. Pusę - 
iš mamos, pusę - iš tėčio. Pusę - iš kiaušinėlio, pusę - iš spermatozoido. 
Dabar bendrais bruožais įsivaizduojate? 

Lasiteris linktelėjo, ir profesorius tęsė: | 

- Visi mūsų genai -ojų turime šimtus tūkstančių - yra pasiskirstę dvi- 
dešimt trijose chromosomų porose. Vienas genas atsakingas už akių 
spalvą, kitas - už kraujo grupę ir taip toliau. Iš tikrųjų viskas ne taip pa- 
prasta... bet esmę jūs, manau, supratote. Visa šita gausybė sutelkta vie- 
noje apvaisintoje ląstelėje. Ir štai ši vienintelė ląstelė pradeda dalintis. - 
Torgovas suglaudė ir vėl išskyrė delnus. - Atsiranda dvi ląstelės, paskui - 
keturios ir taip toliau. Kiekvienoje iš šių ląstelių, kurios vadinamos kamie- 
ninėmis embrioninėmis (štai pagaliau mes ir apie jas), yra pilnas pirmi- 
nės genetinės medžiagos rinkinys, ir šita kompanija sprendžia, kuo taps: 
jumis, manimi ar mažyle Ruta. Beje, gana greitai, kai embrionas jau bus 
sudarytas iš aštuonių ar šešiolikos ląstelių, paskutiniosios ims diferenci- 
juotis, tai yra, pradės atlikti skirtingus vaidmenis. Vienos tampa smege- 
nų ląstelėmis, iš kitų susidaro kepenys, iš trečių - nervų ląstelės ir taip to- 
liau. Nepaisant to, kad kiekviena ląstelė turi identišką DNR, jose akty- 
vuojasi skirtingi genai, kurie gamina enzimus, kurie, savo ruožtu, nule- 
mia, kokiomis ląstelėmis jos taps. 

Iškyla įdomus paveikslas: kadangi kiekviena ląstelė turi identišką ge- 
netinę informaciją, galima pagalvoti, kad visos jos turi vienodas geneti- 
nes galimybes. Tačiau taip pamanęs rimtai klysta. Ankstyvajame etape 
embrioninės ląstelės iš tikrųjų gali formuoti visą organizmą - žmogaus, 
katės ar žirafos - iš vienos vienintelės nediferencijuotos ląstelės. Tačiau iš 
nervų ląstelės gali atsirasti tik nervų ląstelė. Kaip tai nutinka? 

- Tikiuosi, jūs nesitikite, kad aš atsakysiu? - juokais paklausė Lasite- 
ris. 

- Nesitikiu. Bet būtent į šį klausimą ieškojo atsakymo Barezis. Jis tyrė 
diferenciacijos procesą ir jį valdančius mechanizmus, todėl šitaip pralen- 


- 353 - 


kė savo kolegas. - Torgovas atsiduso, apsižvalgė ir paklausė: - O gal iš- 
gertume kavos? 

- Gera mintis, - tarė Lasiteris. 

- Čia už kampo yra puiki užkandinė. - Torgovas pašnairavo į Rubiko 
kubą, paėmė jį ir, tris kartus pasukęs, padėjo atgal ant stalo. 

Lasiteris pamatė, kad kiekviena spalva atsidūrė savo vietose. Torgo- 
vas priėjo prie kampe stovėjusios kabyklos, apsimuturiavo kaklą šalikų, 
apsirengė ganėtinai nudrengtą puspaltį, užsimaukšlino ant galvos beis- 
bolo kepuraitę ir tarstelėjo: 

- Keliaujam. 

Lauke žvarbo, ir jie žingsniavo giliu sniege išmintu takučiu. 

Kavinė buvo ankšta, su ilgu aprasojusiu langu ir Italijos vėliava ant 
plytinės sienos. Kvepėjo šviežiai maltomis kavos pupelėmis. Torgovas ir 
Lasiteris atsisėdo prie lango ir užsisakė kavos su pienu. Netoliese už trijų 
skirtingų staliukų sėdėjo trys į knygas įsigilinę jaunuoliai. Lasiteriui pa- 
sirodė, kad visi jie kažkuo panašūs į Raskolnikovą. 

- Taigi, - tęsė Torgovas, - turime DNR, ir ta pati DNR kiekvienoje 
mūsų organizmo ląstelėje yra visiškai identiška. Tai reiškia, kad pagal 
spermos ar kraujo lašą, plauko nuolaužą ar odos gabalėlį galima nusta- 
tyti asmenybę. Bet kuri Žmogaus ląstelė turi DNR, kuri būdinga tik tam 
asmeniui ir skiriasi nuo visų kitų. 

Atnešė kavą, ir nustebęs Lasiteris pamatė, kad Torgovas dedasi į sa- 
VO puodelį keturis šaukštelius cukraus. 

- Kalbant paprasčiau, diferencijuotoje ląstelėje DNR pasako genams, 
kad ši ląstelė taps plaukais ir gali nesirūpinti dėl akių spalvos, kraujo gru- 
pės ir taip toliau. Įsivaizduokite DNR kaip fortepijoną su šimtais tūkstan- 
čių klavišų, iš kurių kiekvienas pasižymi kokiu nors genetiniu bruožu. 
Tai štai, diferencijuotoje ląstelėje beveik visi klavišai uždengti, arba, jei 
jums labiau patinka, atjungti. Tačiau dalis jų veikia. Jei paimsime plaukų 
pavyzdį, čia matysime tokias paveldimas ypatybes kaip pigmentaciją, 
garbanotumą, tankumą ir taip toliau. Bet visos šios savybės vienaip ar 
kitaip susiję su plaukais. Visa kita atjungta. Ir jeigu atjungta, tai jau am- 
žiams. | | 

- Visam laikui? 

- Visiškai teisingai. Vos tik DNR aktyvuoja tam tikrą geną, kelio atgal 
jai nebėra. Nervų ląstelė lieka nervų ląstele ir nebegali tapti kraujo kūne- 
liu ar smegenų ląstele. 

- Bet kaip visa tai vyksta? - paklausė Lasiteris. Ši problema jam ėmė 
darytis įdomi, nors jis ir neįsivaizdavo, kaip ji susijusi su Ketės mirtimi ar 
žmogžudystėmis Italijoje. - Kaip ląstelė nusprendžia, kuo jai būti? 

- Nežinau. Ir niekas nežino. Bet būtent tai norėjo išsiaiškinti Barezis 
prieš trisdešimt-keturiasdešimt metų. - Torgovas patylėjo, paskui tęsė: - 
Esmė ta, kad jis nustojo skelbti savo darbus. Vienu metu jis nustojo duoti 
savo straipsnius recenzuoti kolegoms, ir mes nežinome, kiek laiko jis kla- 
jojo neištirtais biologijos keliais. Gal mėnesius, bet gali būti, kad Barezis 
tęsė tyrimus dar kelerius metus. Kai paskutinį kartą išgirdau apie jį, jis 
buvo Vokietijoje, studijavo... 

- Teologiją. 

- Teisingai. Vadinasi, jūs tai žinote. - Profesorius dirstelėjo į laikrodį ir 
paniuro. - Man reikia pasiimti sūnų... Klausyktit, - tarė jis, - biologija šian- 
dien - pati karščiausia mokslo šaka pasaulyje. O pati karščiausia biologi- 
jos vieta - ta sritis, kurioje darbavosi Barezis. 

- Diferenciacija? 

- Taigi. Barezis tyrė nediferencijuotas varlių embrionų ląsteles. Spren- 
džiant iš paskutiniųjų jo publikacijų, jis padalindavo iš keturių ar aštuo- 
nių ląstelių sudarytus embrionus, naudodamasis gana primityvia įran- 
ga. Paskui sukurdavo padalintų embrionų kultūras, siekdamas sužinoti, 
ar išjų išsivystys identiški organizmai. 

- Vadinasi, jis klonavo varles? 

- Ne. Greičiau jau jis kūrė varles dvynes. 

- Kuo tai skiriasi? | | 

- Net monozigotiniai dvyniai savo genetinę medžiagą gauna iš dviejų 
šaltinių - mamytės ir tėtuko. Tuo tarpu klonai - iš mamos arba iš tėvo. 
Taigi, jei norite gauti kloną, j p reikia pašalinti genetinę medžiagą iš 
motinos kiaušinėlio. 

- Jo branduolio. | 

 - Ir pakeisti ją nediferencijuotos, vos pradėjusios vystytis ląstelės me- 
džiaga. Taip gausite genetinę informaciją iš vieno šaltinio. 

- Ir tai įmanoma? 

- Taip. Roslino institute, Edinburge, klonavo avį. 

Kiek pagalvojęs, Lasiteris paklausė: 

- Vadinasi, taip pat galima pasielgti ir su žmogumi? 

- Teoriškai... - Torgovas gūžtelėjo pečiais. j 

- Noriu paklausti, ar mane irgi galima klonuoti? 

- Ne, - pasakė mokslininkas, - jūsų negalima. 

- Kodėl? 

- Nes jūsų ląstelės diferencijuotos. Paskutinį savo šansą būti klonuo- 
tam jūs praleidote dar būdamas mažesnis už blusą. Teoriškai mes galė- 
tume klonuoti jūsų vaiką, bet tik jam esant ankstyvojoje embriono vys- 

timosi stadijoje. Kol jis dar tėra nediferencijuotų ląstelių visuma. Keturių. 
Aštuonių. Daugiausia - šešiolikos. | 

- Ir tai įmanoma? 

Torgovas pakėlė akis į lubas ir skėstelėjo rankomis. 

- Gal. Kur nors. Gali būti, kad tai sugeba ir Roslino mokslininkai, ta- 
čiau taip pasielgę, keliautų už grotų. 

- Kodėl? 

- Britų salose klonuoti žmones draudžia įstatymas, nors iki to dar ne- 
buvo prieita. Bet grįžkime prie Barezio. Dabar embrionus reprodukcijų 
centruose sukuria be jokio vargo, tačiau šeštajame ir septintajame de- 
šimtmečiuose viskas buvo kur kas sudėtingiau. Baisu ir pagalvoti, kiek 
techninių naujovių teko sugalvoti Bareziui, kad galėtų vykdyti savo ban- 
dymus. 

- Suprantu... - linktelėjo Lasiteris. - O ar žinote, kas Bareziui nutiko 
toliau? 

- Ne, - atsakė mokslininkas. - Žinau tik tai, kad jis išleido kelias pub- 
likacijas religine tematika. 

- Taip, Žinoma... Bet čia dar ne viskas. Jis metė religiją ir įstojo į medi- 
cinos institutą - tuo metu jam jau buvo penkiasdešimt. Studijavo akuše- 
riją ir ginekologiją, o paskui atidarė dirbtinio apvaisinimo, arba, kaip da- 
bar sakoma, reprodukcijos, kliniką. 

Torgovas kilstelėjo antakius, gurkštelėjo kavos ir tarė: 

- Vadinasi, šit kaip. Taip, Barezis, be abejonės, turėjo didžiulę patirtį 
kurdamas embrionus. Tikriausiai jam puikiai sekėsi. 

- Taip. Neblogai. 

- Ir vis dėlto, - atsiduso Torgovas, - liūdna. 

- Kodėl? 

- Nes jis buvo labai puikus mokslininkas-tyrinėtojas, o žinant ko jis 
pasiekė ir ko siekė... Klinika atrodo kaip tuščias laiko švaistymas. 

- Ką norite pasakyti? - paklausė Lasiteris. - Ko būtent jis siekė? 

- Suprantat, diferenciacijos tyrimų esmė buvo surasti galimybę ap- 
gręžti procesą - paversti ląsteles nediferencijuotomis. | 

- O kam? Kokia iš to nauda? 

- Kokia nauda? - Torgovas pakartojo klausimą. - Tai juk Šventojo 
Gralio taurė. 

- Kodėl? 

- Todėl, kad jeigu sugebėsite tai padaryti... - Torgovas susimąstė. - Vi- 
sų pasekmių neaprėpia protas. Šis atradimas kainuos trilijonus, beje, pi- 
nigai čia nieko nereiškia. Jei apgręšite diferenciaciją, jūs visam laikui pa- 
keisite pasaulį. 

- Kaip? 

- Labai paprastai... Tokiu atveju jus bus galima klonuoti. Ir visus ki- 
tus, kas tik panorės. Jūs atkasate Bethoveną arba Preslį ir padarote juos 
savo vaikais. Arba klonuojate savo velionę motulę. Galite išauginti atsar- 
ginius organus, panaudodami klonus, kai jums prireiks naujų plaučių, 
kepenų arba aortos. Galite įsivaizduoti, kokios kils etinės ir socialinės 
problemos? Kaip bus su įvaikinimu, jeigu Žmonės galės paštu užsisakyti 
savo pačių ar bet kurio kito žmogaus kopijas? O jei įsivaizduosime, kad 
klonavimas bus sujungtas su genų rekombinacijos technika, gali išeiti ir 
ne visai žmogiškos būtybės. Bus galima kurti patrankų mėsą, gladiato- 
rius arba vergus. Vietoj organinio maisto mis organus. Vienkartinio 
naudojimo Žmones. 

- Bijau, daktare, kad jūs perdedate, - niraukė) jį Lasiteris. 

- Ne ne, - nusijuokė Torgovas, purtydamas galvą. - Kad sukurtumėte 
visus šiuos siaubus, jums tereikės ląstelės su nepažeista DNR, truputėlio 
kraujo, plauko arba epitelio gabaliuko. Tinka viskas. Jei žavote nedife- 
rencijuotas ląsteles, tai galite jas panaudoti viso organizmo sukūrimui. 
Tereikia sujungti pirminę ląstelę su kiaušinėliu, iš kurio prieš tai buvo pa- 
šalintas branduolys. O paskui auginame iš viso šito kultūrą. Paprasčiau 
nebūna! 

- Ką reiškia “auginame kultūrą“? - paklausė Lasiteris. 

- “Auginame kultūrą" - tai, kaip čia pasakius, bendra sąvoka, - pa- 
aiškino Torgovas. - Jei kalbame apie žmogų, tai naudosime oocitų perso- 
dinimo techniką. 

Išgirdęs pažįstamą žodį, Lasiteris nevalingai mirktelėjo, ir Torgovas 
vėl pradėjo aiškinti: 

- Oocitai - tai... 

- Žinau, - nutraukė jį Lasiteris. - Mano seseriai buvo 2 Ši proce- 
dūra. 

- Oooo... - nutęsė Torgovas. - Ką gi, jei žinote... - Jis dirstelėjo į laikrodį 
ir, atsilošęs į kėdės atkaltę, pasakė: - O dabar man iš tikrųjų reikia bėgti. 
Kai kalbama apie dvylikametį berniūkštį ir bilietus į ledo ritulio rungty- 
nes, atidėlioti negalima. 

- Galima dar minutėlę? - paklausė Lasiteris. - Jeigu Bareziui tai būtų 
pavykę... Noriu pasakyti, jei jis būtų sugebėjęs apgręžti SSE As 
mes apie tai žinotume? 

- Be abejo, - atsakė kildamas nuo kėdės Torgovas. - Tai toks pat didis 
išradimas, kaip ir pirmasis ratas. Aišku, kad žinotume apie tai. Žinoma, 
nebent... 

- Kas? 


Torgovas apsimuturiavo kaklą šaliku ir užsiveržė puspalčio apykaklę. 
Įtaisęs ant pakaušio beisbolininko kepurėlę, tarė: 

- Nežinau. Jei Barezis... neturėjo rimtų abejonių. Jis galėjo išsigąsti sa- 
vo atradimo. Juk senis domėjosi religija. 


Grįždamas į viešbutį, Lasiteris nežinojo, ką ir manyti. Nejaugi Bare- 
zis puolė į teologiją po to, kai išvydo Dievą molekulėje? Gali būti. Bet 
kaip tai susiję su “/Umbra Domini" ir žmogžudystėmis visame pasaulyje 
- nuo Vašingtono iki Tokijo? Lasiteris buvo nepatenkintas pačiu savimi. 
Ir kuo toliau jis dardėjo senutėliu Bostono metro, tuo labiau stiprėjo šis 
nepasitenkinimas. Kodėl jis nusprendė, kad šioje byloje svarbi Barezio 
aistra mokslui ir religijai? Vien todėl, kad taip pasakė kunigas? Taip. 

Visiškai aišku, kad mįslės raktas - klinika, o ne religija ar mokslas. 
Dirbtinio apvaisinimo klinika. Ji jungia visas aukas. Ji yra bendras visų 
nusikaltimų vardiklis. “Ir kodėl dabar, - mąstė Lasiteris, - aš gainiojuosi 
vėją laukuose, užuot kalbėjęsis su moterimis, kurios gydėsi šioje kliniko- 
je? Juk turiu jų pavardes ir adresus“. Jos visos praleido Montekastelo 
miestelyje tik savaitę, o ne trisdešimt dvi dienas. Nė vienai iš jų nebuvo 
persodinti oocitai, bet šitos moterys - kiek jis žino - gyvos. Jų mažiausiai 
šimtas, O jis nepasivargino pasikalbėti nė su viena. 

Bet Fredis ir Riordanas kalbėjosi. Ir tai, ką jiems pavyko išsiaiškinti, 
galima išreikšti viena fraze: “Argi gyvenimas nenuostabus?" Fredžiui, 
Riordanui, o ir jam pačiam visiškai aišku: šioms moterims niekas negre- 
sia. | 
Lasiteris pasilenkė, pasitrynė smilkinius ir sudejavo. Matyt, dejavo 
gana garsiai, nes atsitiesęs pamatė rūstų, nors ir kiek pavargusį priešais 
sėdinčio vyro žvilgsnį. Lasiteris be vargo galėjo perskaityti jo mintis: “Iki 
pilnos laimės man trūksta tik šito psicho". 

Staiga Džo šovė į galvą dar viena mintis, nuo kurios jis vos nešoktelė- 
jo: “O jeigu Bareziui pavyko apgręžti procesą? Jei jis panaudojo savo kli- 
niką klonavimui?"“ Cia mintis nutrūko. Kieno klonavimui? Lasiteris vėl 
sudejavo, o priešais sėdintis vyras, nusikeikęs pro sukąstus dantis, atsisto- 
jo ir nuėjo į vagono galą. 

Tarkim, kad Barezis klonavo žmones. Kas gi nutiko paskui? Nejaugi 
persigalvojo ir ėmė naikinti savo tvarinius? 

Ne, taip galvoti - visiška beprotystė. Be to, berniukai iš klinikos visai 
ne klonai. Jie smarkiai skyrėsi vienas nuo kito. Brendonas visai nepane- 
šėjo į Džesį, ir nė vienas, nė kitas nebuvo panašūs į tuos berniukus, ku- 
riuos Lasiteris matė nuotraukose. Nei į Martiną Hendersoną, nei į Iržio 
Reinerio sūnelį. 

“Vadinasi, klonavimą tenka atmesti, - mąstė Lasiteris, - žinoma, 
jei...“ | 

Jeigu - kas? Jeigu jie nebuvo kokios nors grupės klonais. Bet kokios? 
Kardinolų kolegijos? "Milano" futbolo klubo? 

“Nemanau"', - tarė sau Lasiteris. 

Tai visiška nesąmonė. Jei Barezis ir galėjo ką nors panašaus, tai kam 
jam tai? Ir vargu ar vaikai yra kokio nors eksperimento dalis. Moterys 
atvažiuodavo į kliniką, pastodavo ir iškeliaudavo namo. Viskas buvo pa- 
prasta, ir, Lasiterio žiniomis, Barezis niekuomet neprašė atsiųsti berniu- 
kų nuotraukų ar tuo labiau - nebandė stebėti, kaip jie auga. Tai buvo pa- 
prasta medicinos procedūra, ne daugiau. Bet akivaizdu, kad ne. 

Ne, nes visos pacientės ir vaikai nužudyti. 


35 skyrius 


Tokių šalčių Vašingtone tiesiog nebūna. Sėdėdamas išnuomotame 
“Torese", stovinčiame šalia Portlendo miesto automobilių transporto val- 
dybos, Lasiteris laikė prikišęs sustingusias rankas prie šildymo grotelių ir 
analizavo paskutiniuosius savo veiksmus. Žinoma, nevertėjo mokėti už 
mašiną kreditine kortele, tačiau agentūra “Hertz" neėmė grynųjų, ir pa- 
sirinkimo jis neturėjo. Beje, tai nesvarbu. Kol už benziną jis moka žaliai- 
siais, niekas nenustatys, kurioje būtent vietoje yra mašina. 

Nepaisant iš šildytuvo srūvančios karšto oro srovės, pirštai niekaip 
nenorėjo sušilti. Jų galiukai sustingo, kai Džo laikraščio “Portland Press 
Herald“ sporto skyriumi ilgai valė ledą nuo priekinio stiklo. “Aš nepasi- 
rengęs tokiam klimatui, - mąstė Lasiteris. - Čia ypatingas šaltis - galin- 
gas, koks būna Saskačevane ar Minesotoje. Nuo jo neapsaugos nei odinė 
striukė, nei brangios odinės pirštinės iš “Berghoff- Goodman". Man reikia 
elektra šildomų kumštinių ir astronauto skafandro“. 

Laikrodis prietaisų skydelyje rodė 8.56. Iki atidarymo liko keturios 
minutės. “Iš tiesų man reikėjo keliauti į Sandi Riverą, - pagalvojo Džo, - 
ir rodyti jos nuotrauką visiems, kam tik įmanoma. Tiems, kas nuomoja 
būstą, moko slidinėti arba prižiūri vaikus. Nors kokia iš to nauda? Į San- 
di Riverą kiekvieną savaitgalį atvažiuoja minios žmonių. Nuotraukai jau 
dveji metai, be to, matyti, kad Kalista atvažiavo ne slidinėti. Ji stovi prie 
"McDonald's" restorano, o kalnai likę antrame plane." 

Tačiau tai buvo tie patys kalnai. Tai buvo Sandi Riveras. Džo susira- 
do turistinį bukletą ir sulygino kalnus mėgėjiškoje nuotraukoje su foto- 

grafijomis brošiūroje. Visiškai akivaizdu, kad tai - ta pati vieta. Vadina- 
si, Kalista yra Meine arba buvo ten prieš dvejus metus. 

Lasiteris įjungė radiją ir ėmė stebėti moterį, kuri išniro iš valdybos du- 
rų, nešina dviem vėliavomis. Ilgais kailiniais šluodama sniegą, ji priėjo 
prie vėliavos stiebo ir be ceremonijų pritaisė žvaigždėtą-juostuotą gimto- 
sios šalies atributą. Po to atėjo eilė Meino valstijos vėliavai - beveik visą 
jos lauką užėmė didžiulė pušis. Pabaigusi šią procedūrą, moteris nusku- 
bėjo atgal į kontorą. 

Balsas radijuje paskelbė, kad lauke dabar minus aštuoniolika pagal 
Celsijų, o “Žada išvis - ohoho!" 

Lygiai devintą ryto jau matyta Lasiteriui dama atidarė automobilių 
transporto valdybos duris, ir tuo pat metu nutilo tuzino netoliese stovėju- 
sių mašinų motorai. Pirmieji lankytojai, susisupę į storas, pašiltintas 
skrandas, pradėjo lipti iš automobilių ir traukti į išsvajotąjį pastatą. Lasi- 
teris pasekė jų pavyzdžiu ir netrukus stovėjo prie langelio, virš kurio bu- 
vo užrašyta: 

INFORMACIJOS TARNYBA 

Kažkada Lasiteris manė, kad policija - ir tiktai ji - turi teisę nustatyti 
automobilių numerių savininkus. Tačiau tai buvo labai senamadiškas 
požiūris, atėjęs dar iš tų laikų, kai asmeninis gyvenimas buvo laikomas 
privačia piliečių nuosavybe. Kompiuterių eroje laikas - jau nebe pinigai. 
Informacija - štai kas tapo tikraisiais pinigais. Ir Meinas ne išimtis - su 
džiaugsmu suteiks žinių apie savo piliečius kiekvienam, kas bus pasiruo- 
šęs sumokėti. 

Įkūręs savo verslą, Lasiteris sužinojo, kad egzistuoja kompanijos, ku- 
rios renka duomenis pagal konkrečius užsakymus. Jei kas nors staiga įsi- 
geisdavo gauti bevaikių namų savininkų, kurių pajamos viršija šimtą 
tukstančių dolerių per metus, gyvenančių tam tikrame rajone, sąrašą, tai 
gaudavo jį akimirksniu. Jei užsakovas geidaudavo, kad sąraše būtų vien 
baltieji vyrai ir informacija apie jų finansinę būklę, jis nesunkiai gaudavo 
ir šiuos duomenis. 

Meino valstijos automobilių transporto valdyba irgi turėjo galimybę 
teikti išsamią informaciją. Kompiuterių tinklo dėka paslaugas teikė ne 
tik centrinė kontora Ogastoje, bet ir skyriai visuose miestuose. Todėl, kai 
Lasiteris užpildė formą su prašymu pranešti visų registruotų 1965-1975 
metų laidos “Volkswagen" mikroautobusų savininkų pavardes ir gimi- 
mo datas, valdininkė uždavė jam tiktai vieną klausimą: 

- Norite gauti duomenis atskirose kortelėse, ar užteks bendro lapo? 

- Užteks bendro, - atsakė Lasiteris, įteikdamas jai šimtą trisdešimt do- 
lerių, padengiančių užklausos kaštus. 

- Atsakymo galite ateiti rytoj po dešimtos ryto. 

Dabar Lasiteriui reikėjo prastumti visą dieną, ir pusę jis praleido be 
tikslo važinėdamas po Portlendo apylinkes. Lasiteriui patiko Meino vals- 
tija. Šioje kalvotoje, snieguotoje ir pušynais apaugusioje žemėje jautėsi 
kažkokia ypatinga erdvė, ramybė ir švara. Nors ir čia buvo pernelyg 
daug šiuolaikinės Amerikos su greitojo maisto restoranais ir prekybos 
centrais, Džo visgi pravažiavo tuziną miestelių ir gyvenviečių, kuriuose 
namai, regis, būriavosi apie čiuožyklas ir laikraščių kioskus, jachtų prie- 
plaukas ir knygynus. Atrodė, kad kai kur vis dar tebeprekiauja sodos 
vandeniu. Ir net jei kelyje kartkartėmis pasitaikydavo apleisti namai ar 
pabrėžtinai ekscentriški statiniai, Lasiteris jautėsi artimas šiam kraštui. 
Gal tai buvo melaginga nostalgija, bet jam atrodė, kad tokiose paprasto- 
se, ramiose vietose civilizuota būtybė jaučiasi kur kas geriau, nei šlykš- 
čioje pakrantės prabangoje. 

Lasiteris grįžo į savo numerį apie penktą vakaro, kai gatvėje jau sute- 
mo. Atsisėdęs į krėslą ir susikėlęs kojas ant stalo, jis ėmėsi skaityti kelis li- 
kusius straipsnius apie Kalistą. 

Agentūros “Kacas ir Džama"“ pateiktas medžiagas Džo pradėjo tyri- 
nėti nuo pabaigos ir galiausiai pasiekė 1986-uo0sius metus. Vietoj įprasto 
asmeninio gyvenimo blusinėjimo su giminaičių ir buvusių draugų, pasa- 
kojančių anekdotus apie senus gerus laikus, galerijomis, prieš dešimtį 
metų publikuotuose straipsniuose apie Kalistą daugiausia buvo nevykę 
spėliojimai apie tai, kas ji tokia, iš kur atsirado ir kodėl nieko nepasakoja 
apie savo praeitį. 

Kalista įsiveržė į Holivudo paribius 1984 metais, kai ekranuose pasi- 
rodė nauja kuklaus filmo “Prarastasis horizontas“ versija, netikėtai tapu- 
si sezono hitu. Daugelis manė, kad šitokia sėkmė filmą lydi dėl ypatingo 
jaunos aktorės, suvaidinusios pagrindinį moters vaidmenį, talento. Fil- 
mas galėjo tapti ir eiline ašaringa melodrama su bravūriška muzika ir 
idealizuotais peizažais, tačiau Kalistos sukurtas šelmiškas įvaizdis išgel- 
bėjo juostą nuo banalumo ir parodė režisieriaus padėjėjo, kuris vadovavo 
renkant trupę, genialumą. Kalista ekrane tiesiog švytėjo. 

Iki 1990-ųjų, netrukus prieš Kalistai dingstant, visi pripažino jos teisę 
nutylėti apie savo praeitį ir nustojo apie tai klausinėję. Bet 1986 metais 
svaiginanti paslaptis apie kylančios žvaigždės jaunystę buvo visos bulva- 
rinės spaudos dėmesio centre. Aktorę nuolatos citavo, dažnai peržengda- 
mi ribą tarp Žodžio laisvės ir Žmogaus teisės į asmeninį gyvenimą. Su 
tokiais Kalista nutraukdavo visus kontaktus. Reakcija į tokį elgesį buvo 
nevienareikšmė. Kai kurie leidiniai gerbė jos norus ir vengė klausinėti 

apie aktorės jaunystę, kiti, priešingai, tik ir pavesdavo reporteriams 
kapstytis jos praeityje. “Tai bus jai naudinga, - svarstė jie, - be reklamos 
kiekviena karjera nueis velniop". 

“Puiku, - pasakė tuomet Kalista, - jūs dirbate savo darbą, aš - savo, ir 
jeigu jūs nusiteikę knisinėtis po praeitį, tai jūsų reikalas“. Tačiau pridūrė, 
kad niekam nepadės, o tuos, kurie mėgins raustis po nešvarius skalbi- 
nius, prisimins ir niekuomet neatleis. Netrukus po to, kai ekranuose pa- 
sirodė “Dūdininkė" bulvarinis laikraštis “Žvaigždžių kelias“ išspausdino 
interviu su Kalistos asmenine sekretore. 

SLAPTOJI KALISTOS DRAMA 

JI - NAŠLAITĖ!!! 

Kalista niekada nepaneigė šio teiginio, nors ir nepatvirtino. Ji tiesiog 
išvijo sekretorę, 0 naujajai padėjėjai liepė nuo šiol neatsiliepti į “Žvaigž- 
džių kelio“ skambučius. 

Prireikė laiko, kad bulvarinė spauda suvoktų, kokie rimti Kalistos ke- 
tinimai. Porą metų laikraščiuose vis pasirodydavo įvairūs spėliojimai, ku- 
rių esmė buvo tokia, kad aktorės jaunystė buvo tiesiog klaiki ir ji mėgina 
ją pamiršti. Mažiausiai tuzinas tėvų paskelbė, kad Kalista yra jų vientur- 
tis vaikas, o gandai plito it maras. Vieni rašė, kad ji mėgina pamiršti pra- 
eitį, kadangi netyčia nuskandino savo mylimą broliuką, kiti tvirtino, kad 
jaunystėje aktorė filmavosi pornofilmuose, o treti aiškino, kad Kalista 
kadaise sėdėjo kalėjime už šantažą, sukčiavimą, vagystes parduotuvėse 
ir netgi nelegalią prekybą ginklais. 

Bet vienas laikraštpalaikis pralenkė visus, išspausdindamas aktorės 
nuotrauką ant standartinio skelbimo: 

JŲ IEŠKO POLICIJA! 

Šalia nuotraukos puikavosi “karštosios“ telefono linijos numeris ir ke- 
li kompiuteriu sukurti Kalistos atvaizdai - kaip ji turėjo atrodyti šešioli- 
kos, dvylikos, aštuonerių, ketverių metų ir ką tik gimusi. Po nuotrauko- 
mis buvo parašyta: 

AR JŪS PAŽĮSTATE ŠIĄ MAŽĄ MERGAITĘ? 

O visas straipsnis buvo užbaigtas šūkiu: 

MAMA, ATSILIEPK! KUR TU? | 

Tai buvo nevykusi, neskoninga ir įžeidžianti publikacija, bet vėliau 
atnešė naudos. Kalista tapo “New Yorker“ išspausdintos esė pagrindiniu 
personažu - ši publikacija buvo skirta “šlovės metastazėms" ir tam, kaip 
pragaištingai jos veikia asmeninį žymių žmonių gyvenimą. Kiti rimti 
žurnalai pasekė šiuo pavyzdiu ir parėmė Kalistos poziciją, nors ir cituo- 
dami daugybę nuomonių apie tai, kad veržtis į garsenybių miegamuo- 
sius būtina. | 


- 542 - 


Šiuose straipsniuose nebuvo nieko, kas padėtų Lasiterio tyrimui. Ka- 
lista galėjo būti tiek našlaitė, tiek penktas vaikas laimingoje šeimoje. Nei 
į viena, nei į kita jokių nuorodų nebuvo. Publikacijos žinių šaltiniai buvo 
anoniminiai arba labai abejotini. Dažniausiai atrodė kad teisinga tiek 
viena, tiek kita. Lasiteris suprato tik tai, kad Kalista Beits ne itin apsi- 
džiaugs, kai jis ją suras. 


Vakare jis patraukė į užeigą “Purvinasis vairas“, kur PashEpiNos oma- 
ru, užgerdamas jį “Pilzen" buteliu. “Jie tokie S aa žiemą“, - su 
vietiniu akcentu išdainavo padavėja. Tik po minutės Džo suprato, kad 
mergina kalba apie omarus. 

Dešimtą vakaro Lasiteris grįžo į savo numerį ir ėmėsi skaityti “Bos- 
ton Globe“. Tačiau laikraštyje paskelbta informacija nebuvo jam naujie- 
na -jis viską girdėjo per radiją, pusę dienos važinėdamas automobiliu. 
Laikraštyje buvo pranešimas apie lėktuvo katastrofą, straipsnis apie įvy- 
kių eigą Bosnijoje, ataskaita apie pirmąjį rinkimų.turą ir pasakojimas 
apie pinigų klastotojus Artimuosiuose Rytuose. | 

Paprastai keliaudamas Džo neskaitydavo apie vietos įvykius ir dabar 
jo nedomino nei politiniai manevrai Bostone, nei sukčiavimas Foksboro 
labdaros fonde. Tačiau laikraštyje buvo įdomus straipsnis apie rašytoją 
Niką Oglsbį. Versdamas laikraštį iki puslapio, kuriame straipsnis tęsėsi, 
Lasiteris su nuostaba pamatė, kad iš laikraščio skilties jam šypsosi Silvi- 
jus dela Torė. | 

Po nuotrauka įdėto pranešimo antraštė skelbė: | 

DIDŽIULĖ MINIA KLAUSOSI MIŠIŲ LOTYNŲ KALBA 

 „BROKTONAS. Nepaisant klaikiai slidžių kelių ir minus dvidešimties 
Šventosios Dievo Motinos bažnyčią išklausyti mišių lotynų kalba, kurias 
laikė tėvas Silvijus dela Torė. | 

Stovėdamas nugara į susirinkusiuosius, tradicionalistų lyderis prabilo 
į altorių tokiu nuostabiu balsu, 0 daugelis tikinčiųjų apsiverkė. Kol vie- 
ni gyrė "ceremonijos grožį ir jėgą“, kiti kalbėjo apie savo beveik mistinę vie- 
nybę su daugeliu katalikų kartų, kurios klausė mišių šia senovine kalba. 

Per pamokslą dela Torė, puikiai kalbantis angliškai, kvietė "sutvirtinti 
katalikybės raumenis" ir įkalbinėjo ganomuosius "vienytis ir priešintis 
mokslo šlykštybėms". 

Tradicionalistų lyderis Italijoje vadovauja sparčiai besiplečiančiai pasau- 
liečių bendruomenei “"Umbra Domini" ir atvyko į Bostoną, kad iškilmingai 
atidarytų naujus bendruomenės namus Brukline. 


“Umbra Domini" nuostatuose atmesta daugelis pakeitimų, kuriuos į 
Bažnyčios gyvenimą įnešė II Vatikano susirinkimas bei įtvirtinta katalikų 
teisė melstis tradiciniu būdu. Šiuos doktrininius nesutarimus prieš kele- 
rius metus pripažino Vatikanas. 

Organizacijos atstovas spaudai pareiškė, kad dela Torės vizito neriboja 
griežtas maršrutas, “šventojo tėvo programa yra lanksti ir atvira įvairioms 
galimybėms. | 

Lasiteris perskaitė pranešimą vieną, paskui - antrą kartą, smarkiai 
besidaužančia širdimi. Tada, įsipylęs viskio, nurijo visą iškart, neatplėš- 
damas žvilgsnio nuo kunigo nuotraukos. 

Ryte jis važiavo į automobilių transporto valdybą, pusiau prisimer- 
kęs, kad apsaugotų akis nuo matinio sniego spindesio. Dangų buvo ap- 
traukę debesys, oras palyginus su vakarykšte diena šiek tiek sušilo, bet 
tapo ir drėgniau. Visa tai lėmė itin nemalonų šaltį, privertusį prisiminti 
Floridą. 

“Informacinės tarnybos" klerkas įteikė jam nedidelį voką, ir Lasiteris 
priėjo prie ilgo palei sieną pastatyto stalo, už kurio liguistos veido spalvos 
mergina pildė kažkokį formuliarą. 

Ataskaita užėmė maždaug dešimt puslapių, joje buvo surašyti visi iki 
vieno 1965-1975 metų laidos “Volkswagen" mikroautobusai, registruoti 
Meino valstijoje. Duomenis, sudėliotus abėcėlės tvarka sudarė savininko 
pavardė, adresas, gimimo data, registracijos numeris, atitinkantis maši- 
nos numerį, ir mašinos pagaminimo metai. Gimimo datos buvo ypač 
svarbios, kadangi leido apriboti jį dominančių asmenų grupę trisdešimt- 
metėmis ir vyresnėmis moterimis. 

Kalista gimė 1962 metais. 

Džo buvo įsitikinęs, kad jo laukia nykus darbas. Pašalinęs visus vyrus 
ir sutrumpinęs sąrašą iki reikalingo amžiaus moterų, jis apvažiuos jas 
vieną po kitos ir belsis į jų duris. Peržvelgęs visą sąrašą nuo pradžios iki 
pabaigos ir išskyręs septyniolika reikalingų vardų, jis staiga pamatė: 

Sanders, Merė A. 

G. 8/3-1962 

Pašto sk. p/d. 39 

Kandis Harboras, Meinas 04010 

“Volkswagen" (mikroautob.): 1968 

EAW - 572 

Iš pradžių jo akys užkliuvo už skaičiaus - 1962 - ir vardo - Merė. Džo 
rijo ataskaitą žvilgsniu. Kovo aštuntoji. Kalista, berods, gimė aštuntąją? 
Taip, tikrai. 

“Dieve, - pagalvojo Lasiteris. - Aš ją radau!“ 

Jis trinktelėjo kumščiu į stalą. Liguistos veido spalvos mergina nu- 
žvelgė jį tokiu rūgščiu žvilgsniu, kad jis iš karto atsipeikėjo. Įgrūdęs ata- 
skaitą kišenėn, Lasiteris išpuolė į šaltį ir nubėgo prie mašinos, vos išlai- 
kydamas pusiausvyrą ant apledėjusios žemės. 

Tai tegali būti ji. Vargu a Meine bus dvi moterys vardu Merė, gimu- 
sios 1962 metų kovo 8-ąją ir turinčios “Volkswagen" firmos mikroauto- 
busus. 
są. Kandis Harboras: K-2. Jis pervedė pirštais per rožinį Kvebeką, kirto 
Meino sieną ir nuvingiavo Žemyn per miestus ir ežerus, kur galiausiai 
apsistojo prie mažytės dėmelės pakrantėje, šiek tiek į pietvakarius nuo 
Braunsviko. | 

Po valandos jis jau važiavo tarp pušų, supančių Boudeno koledžą 
(ačiū tau, Diki Bidli), ir pasuko dešinėn, sekdamas rodykle: 

ORISO SALA | 

: Net apsiniaukusiu oru peizažas džiugino akį - didžiulės apledėjusios 
olos ir visžalės pušys pilko dangaus fone. Debesys čia turėjo neįprastą at- 
spalvį, rodantį, kad netoliese yra jūra. Vadovaudamasis žemėlapiu, Džo 
pravažiavo įvairiausius žiemai uždarytus turistų punktus: restoraną, ka- 
vinę su patiekalų iš omarų reklama, suvenyrų krautuvėlę. Kelias išsiša- 
kojo į dvi dalis, ir Džo pasuko į kairę, siauresniąją. Beje, šis kelias greitai 
pasibaigė aklaviete mažytėje Kandis Harboro gyvenvietėje. Pastebėjęs 
vėliavą, Džo pasuko tiesiai link jos ir greitai atsidūrė nedidelėje automo- 
bilių stovėjimo aikštelėje šalia pašto, kuris vietos gyventojams atstojo ir 
universalinę parduotuvę. | 

Aikštelėje Lasiteris išvydo mėlyną mikroautobusą, ir, net nepažvel- 
gęs į numerį, suprato, kad tai būtent jos automobilis. Privažiavęs kiek ar- 
čiau, jis įžiūrėjo ir numerį: 

EAW - 572 | 

“Kas dabar? - galvojo Džo, stovėdamas ant uolos šalia nedidelio pa- 
statėlio per šimtą pėdų nuo jūros. - Tikriausiai Kalista... tiksliau, Merė da- 
bar yra krautuvėje“. Šią moterį persekiojo, jos ieškojo, ir jis nenorėjo be 
reikalo jos gąsdinti. | 

Ojeiguji ir atpažins jį, prisiminusi Ketės laidotuves, vargu ar tai išeis 
į naudą. Nemalonios asociacijos gali priversti ją sunerimti. Lasiteris nusi- 
leido prie vandens, svarstydamas, ko griebtis. Jis susitelkė vien į paieškas 
ir negalvojo, kaip elgsis, kai jam pasiseks. Ir štai dabar jis visiškai sutri- 
kęs stovi ant jūros kranto. 

Kandis Harboras panešėjo į miestelį nuo reklaminio atviruko, tačiau 
pavadinti jo muziejumi niekas nebūtų drįsęs. Tai buvo sena žvejų gy- 

venvietė, iš kurios vyrai iki šiol plaukdavo į jūrą. Čia stovėjo mediniai, 
gausiai apdrabstyti paukščių mėšlu pirsai, užversti omarų gaudyklėmis 
ir kitais Žvejų reikmenimis, o jaukiame uoste prirakintos sūpavosi įvai- 
rios laivės, tarp jų ir surūdijęs, su styrančiais suktuvais traleris, keli seni 
kateriai, pritaikyti omarų žvejybai ir pora tviskančių naujų laivų užda- 
rais kubrikais. 

Buvo atoslūgis, ir plati purvo juosta su išsikišusiais akmenimis ir gel- 
tonais dumblių dryžiais jau spėjo pasidengti ledu. Debesys patamsėjo, o 
praužiant kiaurai smelkiančio vėjo gūsiams Lasiteris negalėjo suvaldyti 
drebulio. “Reikia nusipirkti paltą, - tvirtino jis sau, - arba tuojau pat slėp- 
tis patalpoje“. 

Paštas, o tuo pačiu - ir parduotuvė, panešėjo į seną tabokinę su lenty- 
nomis, nustatytomis įvairiaspalvėmis konservų dėžutėmis ir bakalėja. 
Prieštvaniniame šaldytuve su stikline sienele gulėjo pienas, kiaušiniai ir 
alus. Žila moteris pakėlė žvilgsnį nuo laikraščio ir tarė: 

- Sveiki. 

Lasiteriui pasirodė, kad jos balse nuskambėjo grasinimas. Džo nusi- 
šypsojo, ir, priėjęs prie krosnelės, kurioje traškėjo malkos, ėmė šildytis 
rankas ir dairytis. Krautuvėlė buvo pilna jūrlapių ir potvynių schemų, 
blizgių ir sudedamų peilių, kišeninių žibintuvėlių ir dygsniuotų antklo- 
džių, laikraščių ir šunų maisto. Priešais prie sienos glaudėsi miniatiūrinis 
paštas su laiškų dėžute, stalu ir penkiasdešimties nedidelių bronzinių 
abonentinių dėžučių komplektu. 

Tačiau nei Kalistos Beits, nei Merės Sanders čia nebuvo. 

Žiloji dama galų gale prakalbo su Meino gyventojams būdingu ak- 
centu: 

- Ar galiu kuo nors padėti, branguti? 

A, velniai griebtų! Ko jam drovėtis? 

- Tikiuosi, galite. Aš ieškau Merės Sanders. 

- O, brangu-uti. - Ji pažiūrėjo į jį tokiu žvilgsniu ir išdainavo “bran- 
gu-uti“ tokiu tonu, kad Lasiterio širdis nupuolė į kulnus. 

- Argi ten, aikštelėje, ne jos mašina? - paklausė jis. 

- Taip, jos. Visame gražume. Bet jos pačios čia nėra. Jūs jos draugas? 

Lasiteris linktelėjo ir paklausė: 

- O kaip manote, kada ji grįš? 

- Po mėnesio. Ne anksčiau. 

- O aš maniau, kad ji gyvena čia, - papurtė galvą sutrikęs Lasiteris. 

- Žinoma, ji gyvena čia, netoliese. 

- Vadinasi, ji keliauja... arba... 

Moteris išpūtė šviesiai žydras akis ir sukikeno. Išleidusi šį netikėtą 
garsą ji staiga tapo panaši į mergytę. 

- Dieve, - tarė ji. - Atrodo, kad kalbu mįslėmis. Leiskite, parodysiu. 

Moteris užsitempė storą žydrą megztinį ir pamojo Džo. Išėjusi iš par- 
duotuvės, šlaunimi pastūmė ir užtrenkė duris. Vėjas sustiprėjo, ir jiems 
teko žingsniuoti link pirsų, žemai nulenkus galvas. 
virtinę. „Nie ten, pačioje paskutinėje saloje. 

- Jie ten gyvena? - sutrikęs sumirksėjo ir paklausė Lasiteris. 

Dama pritariamai sukudakavo ir paaiškino: 

- Gražiu oru iš čia galima pamatyti jos kamino dūmus. - Gūžtelėjusi 
pečiais, ji pridūrė: - Eime geriau atgal, brangu-uti. Padarysiu jums puo- 
delį arbatos. 

Kai jie grįžo į parduotuvėlę, Lasiteris pasakė: 

- Ji juk privalo turėti radijo siųstuvą ar ką nors panašaus. 

- Mobilųjį telefoną. 

- Tai... 

- Neveikia. 

- Jūs, ko gero, juokaujate. 

- Štai ir ne, - atsakė dama ir užlindo už prekystalio elektrinio arbati- 
nuko įjungti. - Nejuokauju. Džonatanas norėjo ją įspėti, kai artinosi pas- 
kutinė audra. Be trukdžių, nie-eko. Gal išsikrovė baterijos. Taip j AB yra 
buvę. Pažvelkite čia. 

Ji apėjo prekystalį ir sustojo ties pakabintu ant sienos didžiuliu žemė- 
lapiu. Tai buvo locijos, tuščia šviesi dėmė ant jų reiškė sausumą, o jūra 
mirgėjo skaičiais ir ženklais, pasakojančiais apie gylius, sroves ir dugno 
pobūdį. Dama pridėjo pirštą prie jatagano formos įlankos atvaizdo ir iš- 
dainavusi: “Mes čia-a",- parodė į vieną iš trijų toli jūroje esančių salų: 

- Ojūsų draugė čia-a. 

“Sanderso sala, - perskaitė Lasiteris. - Sanders - štai jos tikroji pavar- 
dė“. 

- Šis pavadinimas, meiluti, pasirodė žemėlapyje po to, kai kapitonas 
Sandersas nusipirko salą. Tai nutiko seniai. Jis norėjo, kad žemėlapyje 
būtų jo vardas, ir jo noras išsipildė. Bet čia, miestelyje, visi vadina salą 
Draiskana. Taip ji buvo vadinama nuo neatmenamų laikų. 

- Kodėlją taip praminė? 

Dama nuėjo už prekystalio ir išjungė S bai as 

- Pažvelkite į kranto liniją. Čia gi vieni zigzagai, jų per amžius nesu- 
skaičiuotumėt. O šalia Draiskanos - Hercogo sala. Jos krantas toks lygus, 
kad nėra kur priglausti valties. 

Lasiteris išsiblaškiusiai dirstelėjo į išrikiuotus saldainius. Irisai “Merė 
Džein“, “Tutsės rutuliukai", dražė “Atominis sprogimas“. 

- Cukraus? Grietinėlės? Kiek? Per pusę? 

- Taip, prašyčiau, vieno ir kito. 

- Na tiesiog kaip aš. Baltutė ir saldi. - Po kelių minučių ant prekysta- 
lio atsirado du pilni plonyčio porceliano puodeliai. - Negaliu pakęsti ne- 
grabių indų, - pareiškė dama. 

Penkiolika minučių Lasiteris sugaišo tam, kad geriau susipažintų su 
šeimininke (“Modė Hatčinson, jūsų žiniai, bet ne ta Modė, kurią matote 
per televizorių"). Su tuo, kas jai patinka ir nepatinka ir kaip seniai ji čia 
gyvena (“Visą amžinybę, brangu-uti"). Tuo pačiu jis daug sužinojo ir 
apie vietos istoriją. Kai Lasiteriui pavyko sugrąžinti pokalbį prie Merės 
Sanders, jie gėrė po antrą puodelį. 

- Nejaugi Merė viena praleidžia saloje visą žiemą? 

- Su savo sūnumi, - atsakė dama, maišydama arbatą. - Pastaruosius 
dvidešimt dvejus metus niekas negyveno Sanderso saloje. Aišku, aš pri- 
simenu Merę iš tų senų laikų, bet dabar visai jos nepažinau. 

- Norite pasakyti, kad pažinojote ją vaikystėje? 

- Kurgi ne. Pažinojau ir jos tėvus. Tada jie visa šeima dažnai plauk- 
davo į salą. Net imdavo kartu jos brolį - siaubingai liguistą berniūkštį. 
Susupdavo jį į antklodes ir nusinešdavo į katerį. O pats tėvukas Džonas 
jaunesnysis? Čia tai buvo jūreivis, pasakysiu jums. Jie praleisdavo saloje 
visus savaitgalius ir atostogas. Merė tada buvo dar mažytė, ne vyresnė 
kaip penkerių. Na o dabar iškeliavo ten su savo sūnumi. 

- Jos tėvai gyvena netoliese? 

- Ne ne, - papurtė galvą Modė. - Jie mirė prieš daugelį metų. Argi 
Merė jums nieko nepasakojo? 

- Ne. | 

- Ką gi, nieko nuostabaus. Ji nemėgsta atverti širdies, saugok ją Vieš- 
patie. - Modė trumpai atsiduso ir tęsė: - Džonas jaunesnysis patraukė į 
Portlendą išgerti, o Amanda išvažiavo jam iš paskos, kad pargabentų 
namo. Džonas jaunesnysis pareiškė, kad gali vairuoti pats, ir kelias mi- 
nutes sėkmingai tai darė. Tol, kol jie neatsidūrė ant geležinkelio perva- 
žos. Advokatai tvirtino, kad šviesoforas buvo sugedęs, tačiau įrodyti ne- 
galėjo. Be to, visi žinojo, kad Džonas jaunesnysis kantrybės neturi nė už 
surūdijusį skatiką. Labai puikiai įsivaizduoju, kaip jis mėgino prašokti 
priešais traukinį. - Ji palingavo galva. - Amandos sesuo pasiėmė mergai- 
tę. Jie gyveno Konektikute. Paskui mes nematėme jos iki... 

- Vadinasi, ji pasirodė čia visai neseniai? 

- Iš tiesų taip! Graži, kaip paveiksliukas, labai ryžtinga, ir iškart tarp 
žemyno ir salos ėmė zuiti darbininkai, gabendami ten statybines me- 
džiagas, stogą, šildytuvą, medžiu kūrenamas krosneles, angarą kateriui 
ir dar dievažin ką. - Modė gurkštelėjo arbatos. - Mieste visi kalbėjo, kaip 
tai kvaila, kadangi ji niekuomet nesusigrąžins įdėtų pinigų, jeigu pano- 
rės parduoti savo valdas. 

- Kodėl? 

- Tenai nėra elektros, ir greičiausiai niekuomet nebus. - Dama nugėrė 
paskutinį gurkšnį ir tarė: - Tik pamanykit, kaip keičiasi laikai. 

- Ką turite omenyje? 

- Kadaise žmonės atvažiuodavo į pakrantę ir salas tam, kad sugrįžtų 
į gamtą ir atsitolintų nuo nuobodaus gyvenimo. Jie norėdavo pabūti miš- 
kuose, kur nėra telefonų ir testerių, o yra tik žvakės ir krosnelės, vanduo 
iš šaltinių ir statinės lietaus vandeniui rinkti. 

Lasiteris pasakė kažką apie skautus ir judėjimą, žinomą “Atgal į 
gamtą“ pavadinimu. 

- Kai kapitonas nusipirko Draisk... - Modė šyptelėjo ir tęsė: - ...San- 
derso salą, visi jam pavydėjo. Buvo manoma, kad, kuo tolimesnė sala, 
tuo geriau. Tačiau dabar nė vienas žmogus netrokšta paprastumo. Visi 
tiesiog perkelia įprastą gyvenimo būdą į kitą vietą. Senos lūšnelės salose 
griūva, nes niekas nenori ten gyventi. 

- Žmonės bijo prarasti civilizacijos teikiamus patogumus. 

- Teisingai, - sukikeno dama. - Ir neduok Dieve jie praleis programą 
“60 minučių“ arba eilinį “Red Socks“ žaidimą. 

- Vadinasi, Merė pasiliko saloje be elektros. 

- Merė jau išgyveno ten per vasarą nuo gegužės iki lapkričio. Šiais 
metais ji pirmą kartą liko Žiemoti. - Modė kiek patylėjo. - Kai kas, Žino- 
ma, jai nepritaria. Visai nepritaria, nors čia mes garsėjame tuo, kad neki- 
šame nosies į svetimus reikalus. 

- Bet kodėl? Nes sala pernelyg toli? 

- Atstumas Žmonių visai nejaudina. Bet kai kurie - ir daugiausia vyrai 
- siaubingai burba. Jiems nepatinka, kad Merė skaldo malkas, meta tin- 
klus ir apskritai tvarko visus reikalus... Vyrai negali pakęsti, kai moteris 
apsieina be jų. Na, o vietinės moterys nerimauja dėl berniuko. 

- O ką jūs manote? 

- Iš pradžių aš galvojau taip pat, - gūžtelėjo pečiais dama, - ir taip 
pat jaudinausi dėl Džesio. Bet jis toks mielas laimingas berniukas. Merė 
labai dėl jo stengiasi. Pamažu pradėjau galvoti: o ką gi jis praranda? Ani- 
macinius filmukus, kompiuterinius žaidimus ir supermarketus. 

- Taip, bet jei kokia netikėta situacija... 

- Sutinku, - atsiduso Modė, - mes visi išvien jai šitą kalėme, o Merė 
atsakydavo: “Mes turime raketinį pistoletą. Jei iškils rimta problema, jūs 
apie tai sužinosite." Bet aš jausčiausi ramesnė, jei ji būtų nusipirkusi gerą 
katerį. 

- Ji neturi katerio? 

- Turi, žinoma, turi. Bet visai ne tokį, kokio reikia. Ypač Žiemą ir to- 
kiame vandenyje. - Patylėjusi Modė paklausė: - O kaip jūs susipažinote 
su Mere? 

Tai buvo pasakyta gana abejingai, tačiau Lasiteris įtarė, kad tas abe- 
jingumas - ne visai nuoširdus. Gali būti, kad dama jį laiko Džesio tėtu- 
šiu... 

- Aš sutikau Merę savo sesers laidotuvėse, - atsakė jis. - O dabar, at- 
važiavęs į Portlendą su reikalais, nusprendžiau ją aplankyti. Merė nieka- 
da neminėjo salos. Įdomu, - ištarė jis tokiu tonu, tarsi ta mintis būtų ką 
tik šovusi jam į galvą, - o ar yra čia kas nors, galintis išnuomoti katerį? 

- Ne, brangu-u-uti. Nepažįstu čia nė vieno žmogaus, kuris jums šiuo 
metų laiku paskolintų motorinę valtį. 

- O kodėl? Dėl ledo? | 

- Ne. Ledo čia ne itin daug. Prie mūsų jūra užšąla kartą per kelerius 
metus. Pernelyg daug vandens. Ir šaltomis žiemomis jūrą dengia ne tiek 
ledas, kiek ižas. 

- Tai kodėl negalima plaukti? 

- Motorinėmis valtimis nesaugu. Jums reikės kažko stambesnio, su 
kajute ir šildymu. Kitaip, įsivaizduokite: smulkutis variklio gedimas - 
nulėkė koks nors niekutis - ir jūs pavirstate į varveklį. Atviroje valtyje tie- 
siog siaubingai šalta. Na, ojeigu netyčia iškristumėt už borto... Vargu ar 
išsilaikytumėt daugiau poros minučių. 

- Nejaugi žiemą niekas neplaukia į jūrą? 

- Tik omarų žvejai ir nardytojai, renkantys jūrų ežius, bet jie plaukia 
tik dėl pinigų. 

- O kas per vieni tie jūrų ežių rinkėjai? 

- Jūrų ežiai dievina ledinį vandenį, o japonai dievina jūrų ežius. Bent 
jau taip man sakė. Aš asmeniškai prie jų nė neprisiliesčiau. 

- Kaip manote, ar omarų Žvejai arba nardytojai galėtų mane pasiimti 
kartu? 

- Omarų žvejai? - Modė abejodama papurtė galvą. - Vargu. Žiemą į 
jūrą plaukia tik dideli laivai. Na, o nardytojai - tie paims, tik pareikalaus 
kelių banknotų. 

- Ką gi, - tarė Lasiteris, - už pabandymą niekas per galvą neduos. Gal 
pasakytumėt, kur juos galima rasti? 

- Pamėginkit užeiti pas Ernį - tai jūrinių prekių krautuvėlė, žvejų ko- 
operatyvas. Ten nuolat kas nors trinasi. 

Lasiteris padėkojo šeimininkei, pasakė, kad jam buvo nepaprastai 
malonu paplepėti ir jis be galo džiaugiasi nauja pažintimi. 

Kiek sumišusi Modė ėmė tvarkyti puodelius. 

- Beje, aš manau, kad šiandien jūs neišplauksite į jūrą, - tarė ji. - Link 
mūsų slenka labai blogas oras. 


Ernis, parduotuvės savininkas ir tuo pačiu uosto viršininkas, linguo- 
damas didžiulę galvą, pakartojo Modės žodžius. Jie stovėjo tarp įvairiau- 
sių žvejybos reikmenų: didžiulių rožinių inkarų plūdurų, krūvų gelbėji- 
mosi liemenių, locijų, raketų ir raketinių pistoletų bei tūkstančių kitų 
daiktų, kurių paskirties Lasiteris nežinojo - visai tai buvo sudėliota dėžu- 
tėse, skardinėse ir dėžėse. Patalpos gilumoje traškėjo radijas, ir kartkar- 
tėmis per trukdžius prasimušdavo neaiškūs balsai. 

- Meteorologų banga pranešė, kad artėja eilinis šiaurrytys. Sako, iki 
mūsų atkeliaus tik ryte. Jūs jais tikite? Aš, asmeniškai - ne. Man nepatin- 
ka dangus. Niekam nepatarčiau šiandien plaukti į jūrą. Ne, sere, nepa- 
tarčiau. 

- O aš maniau, kad galėsiu su kuo nors pasikalbėti... 

- Jei norit, pamėginkit, - nutraukė jį Ernis, galvos mostu rodydamas 
duris priešingoje sienoje. - Ten bus pora vyrukų. Paklausti nedraudžia- 
ma. 


- Jūs, vyručiai, nepatariat man plaukti į jūrą tik todėl, kad jums rei- 
kalingas ketvirtas - kortomis subelsti, - pareiškė Rodžeris trims užstalėje 
sėdintiems vyrams. - Bet aš vis vien plauksiu. Ežiai Tokijuje eina po šim- 
tą už svarą, ir jeigu ašjų neprigaudysiu, mano sunkvežimio duslintuvas 
pradės riaumoti dar labiau. 

Rodžeris buvo aukštas geraširdis vyrukas su ilgais juodais plaukais, 
ruda kiek pražilusia barzda, gauruotais antakiais ir pilnutėliu sniego bal- 
tumo dantų komplektu. Jis vilkėjo ryškiai geltonu kombinezonu, avėjo 
neįtikėtino dydžio batais. Lasiteris susitarė, kad už tris šimtus dolerių Ro- 
džeris nugabens jį į Draiskaną, o kitą dieną pasiims. 

- Artėja audra, - tarė vienas iš užstalėje sėdėjusių vyrų. - Pažiūrėk į 
barometrą. 

Tai buvo pasakyta tokiu tonu, kokiu motina auklėja neklusnų vaiką: 

“Jei tau kas nors atsitiks - gali negrįžti namo“ 
- Mažiems laivams įspėjimo nebuvo, - is Rodžeris. - O be 


to, jeigu rytoj prasidės audra, dugną taip sumakaluos, kad per visą sa- 
vaitgalį aš jau nė velnio nepagausiu. 

- Keleiviui reikės hidrokostiumo. 

- O kaip taviškis? Tu gi niekur nesiruoši, - nusišaipė Rodžeris, ir, pa- 
sisukęs į Lasiterį, paklausė: - Norite hidrokostiumo? Su juo bus šilčiau. 

- Nežinau, - atsakė Lasiteris. - Kaip pasakysit. 

- Šiaip tai jums jo nereikia. Juk plaukioti nesiruošiat? Saloje daug pa- 
džio, rodančio potvynius ir atoslūgius, švytuoklė. - Ir vandens bus daug. 
Tačiau jeigu jus perpūs vėjas, - jis pasikrapštė pakaušį ir baigė: - pavirsit 
į ledokšnį, o kai ištirpsite, kartu su jumis ištirps ir mano licencija. 

- Į ledokšnį? - paklausė Lasiteris. 

- Aha, - linktelėjo Rodžeris. - Manau, jums tiks mano senasis kostiu- 
mas. Jūs - stambus vyrukas. 

- Tavo senasis kostiumas? - nusijuokė vienas iš vyrų. - Jame gi didžiu- 
lė skylė. 2 

- Viso labo maža skylutė, bet šitas žmogus nesiruošia nardyti. Argi 
ne? Kostiumas sušildys jį kateryje. O jeigu jis paslys, kai išlaipinsiu jį, tai 
neapledės. | 

- Rodžeris teisus, - tarė vyras beisbolininko kepuraite. - Norint už- 
mušti musę, vandenilinės bombos nereikia, o pasiplaukiojimui kateriu 
nereikia klasiško hidrokostiumo. 

Jie aptarė paskutines detales, paskui Rodžeris atitempė iš sandėliuko 
hidrokostiumą ir pašiltintus apatinius. 

- Ne itin skaniai kvepia, - pasakė, šniukštelėdamas orą ir mesdamas 
Lasiteriui porą ilgų kelnių. - Prašau atleisti. 

Lasiteris gūžtelėjo pečiais ir persirengė, paskui kruopščiai susuko 
drabužius į ryšulį, o odinę striukę apsivilko virš hidrokostiumo. Piniginę 
ėmė kištis į vidinę striukės kišenę. Ir užčiuopė kažkokį voką. 

- Barezio laiškas. | 

- Kas nors nutiko? - paklausė Rodžeris, pastebėjęs nepatenkintą Lasi- 
terio veidą. 

- Ne, - atsakė tas. - Vis užmirštu vieną dalyką. 

Įsidėjęs laišką į kišenę ir įgrūdęs ten pat piniginę, jis užsisagstė, pas- 
kui susidėjo visus drabužius į polietileninį maišelį ir kruopščiai apraišiojo 
špagatu. Sutartyje su Rodžeriu buvo numatyta, kad į salą Žvejas jį nuga- 
bens šiandien, antroje dienos pusėje, 0 pasiims poryt, per rytinį potvynį. 

- Žinoma, jeigu leis oras. Niekas nežino, ką jis iškrės kitą dieną. 

Lasiteris suprato, kad jo planas gana rizikingas. Įsibrauti į moters, 
kurią sykį jau persekiojo maniakas, valdas. Mirtinai išgąsdintos moters. 

Bet galbūt Merė Sanders įsidėmėjo jį Ketės laidotuvėse, be to, jis buvo tik- 
ras, kad sugebės viską paaiškinti. O faktą, kad, kol Rodžeris negrįš, jis 
negalės iškeliauti iš salos, reikia laikyti didžiuliu pliusu. Merė Sanders tik- 
riausiai neužtrenks jam durų, jai teks įsileisti jį į namus. 

Bet svarbiausia tai, kad jis negali laukti mėnesį ar šešias savaites, kol 
ji sugrįš į krantą. Jeigu jam pavyko rasti Merę, tai ją suras ir žudikai, o 
padedant Drabovskiui tai ilgai netruks. Lasiteris nusekė Rodžeriui iš pas- 
kos prie angaro, nuo kurio įstrižai žemyn ėjo slipas, užsibaigiantis medi- 
niu plaustu. Rodžeris paaiškino, kad tai stovėjimo vieta žiemą. Esant blo- 
gam orui, katerį galima įstumti į angarą, slipą ir plaustą - taip pat. Jie nu- 
sileido lentomis, kurios siūbavo atsiritančių ir nutolstančių bangų ritmu. 

- Palaukit čia, - pasakė Rodžeris, - aš tuoj. 

Jis pakėlė nedidelę pripučiamą valtelę, metė vandenin ir nusiyrė prie 
tviskančio balto katerio, ant kurio laivagalio puikavosi užrašas: “Jūsų pa- 
slaugoms". Žvejas įtraukė pripučiamą valtį į katerį ir pakėlė inkarą. Ne- 
trukus dusliai suurzgė motoras, ir kateris lėtai apsuko lanką. Rodžeris su 
jam įprastu vikrumu priplukdė laivelį prie plausto, pastatydamas jį taip, 
kad Lasiteriui būtų nesunku įlipti. 

Denis buvo užverstas akvalangų balionais, kaukėmis povandeniniam 
plaukiojimui, plūdėmis ir kitais daiktais, apie kurių paskirtį Lasiteris te- 
galėjo spėlioti. Kiek pakrypęs, kateris staiga šovė į priekį. Lasiteris įėjo į 
kajutę, kur jau buvo įsitaisęs Rodžeris, ir pamatė, kad ten veikia nedide- 
lis šildytuvas. 

Kol jie išplaukė iš mažyčio uosto, Rodžeris atskaitė savo keleiviui pa- 
skaitą apie jūrų ežių žvejybą. 

- Pavojingas darbas, - pasakė jis, - bet sėkmingą dieną galiu ištraukti 
iki tūkstančio svarų. Ežių - ne ikrų. Už svarą man duoda maždaug dole- 
rį su ketvirčiu. Už ikrus - daugiau. 

- O kodėl žiemą? Juk dabar labai šalta, - paklausė Lasiteris, mėzin- 
damas perrėkti variklio keliamą triukšmą. Kateris jau išplaukė į atvirus 
vandenis. | 

- Dabar - sezonas. Nuo rugsėjo iki balandžio. Žvejojant juos vasarą, 
ikrai sudaro tik tris procentus kūno svorio, o žiemą - nuo dešimties iki 
penkiolikos, todėl žiemos žvejyba kur kas pelningesnė. 

- Vadinasi, medžiojate daugiausia ikrus? 

- Aha. Galima sakyti, kad už juos ir moka. Japonai juos vadina 
"uni". 

Lasiteris mėgavosi plaukimu. Kateris buvo puikus, atrodė, kad jis tie- 
siog rėžia bangų keteras. Kandis Harboras už laivagalio jau kia iki 
vaikiško žaisliuko dydžio. 


- Nejaugi... Jie jums skanūs?! - baubė Lasiteris. 

- Kas man skanūs? - atsakydamas šaukė Rodžeris. 

- Taigi šitie ikrai! 

- Juos valgyti? 

- Taip! | 

- Tai jau nė už ką, - susiraukęs išrėkė žvejys. - Tie patys Įapodaiss 
Laikykitės! 

Jis ištiesė priešais Lasiterį ranką, tuo pačiu metu smarkiai pasukda- 
mas katerį kairėn. Pasigirdo duslus smūgis, ir denis po kojomis virptelėjo. 

- Kad tave... - burbtelėjo Rodžeris, išjungė variklį, ir kateris ėmė sū- 
puotis ant bangų. 

- Kas nutiko? - paklausė Lasiteris. 

- Užšokom ant rąsto. 

- Iš kur Žinote? 

- Jeigu jie plaukioja paviršiuje, juos galima pastebėti. Jei nuskęsta - 
dar geriau. Bet kartais, išmirkę iki tam tikros kondicijos... jie malasi tie- 
siog po vandeniu. 

Jis užvedė motorą ir įsiklausė. Garsas nebuvo labai lygus. 

- Atrodo, gavom įrantą, - palenkęs galvą, pasakė Rodžeris. - Tikiuosi, 
dar pavyks nušlifuoti. - Plekštelėjęs delnu per variklio gaubtą kiek aukš- 
čiau užvedimo mechanizmo ir greičio perjungimo rankenėlių, atsiduso: 
- Nair šūdas! Trečias sraigtas per pastaruosius metus! 

Sukandęs dantis, jis apgręžė katerį, nustatė reikiamą kursą ir padidi- 
no greitį. Netrukus laivelis vėl šokinėjo per bangas. 

- Tai apie ką aš kalbėjau, - užriko Rodžeris, - kai mane taip grubiai 
nutraukė? - Jis garsiai nusijuokė iš savo pokšto. 

- Apie japonus, - pasufleravo Lasiteris, mėgindamas perrėkti mašinos 
triukšmą. 

- Tikrai! Noriu pasakyti, kad jie dievina tai, kas tiesiog negali patikti. 
Pažiūrėkit į medžius, kuriuos jie augina. Medžiai nori išaugti dideli, o ja- 
ponai sodina juos puoduose! O jų sodai! Akmenų krūva! Jūrų ežių ikrai 

- tikra šlykštynė - puikus pavyzdys. O nuodinga žuvis, kurią jie springs- 
ta! Užtenka paruošti ją ne taip, ir tu lavonas! 

Rodžeris apsidairė ir paniuro. 

- Atrodo, audra prasidės anksčiau, negu galvojome. Pažiūrėkit į šitą. 

Lasiteris pamatė, kad bangos tapo aukštesnės. Vėjas sustiprėjo, ir vi- 
sur matėsi baltos putos. 

- Jeigu oras suges, išleisiu jus į krantą ir sugrįšiu, - pasakė Rodžeris. - 
Na ir žiema šįmet! 
- Jeigu mane išlaipinti sunku... 

- Nieko sunkaus, - atšovė Žvejas. - Ten pavėjinėje pusėje yra patogi 
vieta. Sunku bus nardyti. Aš niekada nelendu po vandeniu, kai tokios 
bangos. Bent jau vienas. 

Jis pravėrė priekinį stiklą ir iškišo galvą. Kajutė iškart prisipildė ledi- 
nio oro. 

- Pučia kaip reikiant, - tarė Rodžeris, įtraukdamas galvą į kajutę ir 
uždarydamas langą. - Vos tik jus išlaipinsiu, iš karto plauksiu atgal. Beje, 
ir sraigtą patikrinsiu. 

Rodžeris nuliūdo, nutilo, išsitraukė kasetę ir įdėjo į magnetofoną. Tai 
buvo senų melodijų rinkinys, jų klausydamasis žvejas kilnojo pečius, 
trypčiodamas vietoje. Nors šešių pėdų ir keturių colių ūgio, jis buvo plas- 
tiškas šokėjas. Klausydamasis, kaip jis dainuoja pagal melodiją, Lasiteris 
įsitikino, kad Rodžeris turi neblogą balsą. 

- Jums reikėjo dainuoti roko grupėje! - išrėkė Lasiteris. 

Laivelis lėkė, šokinėdamas nuo bangos ant bangos, trisdešimt penkių 
- keturiasdešimties mazgų greičiu. Rodžeris nusišypsojo, ir, mostelėjęs 
ranka kairėn, pasakė: 

- Pušų sala. 

Paskui pritūpė, suplojo delnais, ir sukdamas liemenį, visai nesidrovė- 
damas uždainavo: “Būk, būk mano paukštyte iš Diksio“. 

Lasiteris neatitraukdamas akių Žiūrėjo į vandenį per nutaškytą prie- 
kinį stiklą ir galvojo, ką pasakys Merei per pirmąjį susitikimą. Tikriausiai 
ką nors tokio: “Nešaukite!" ir “Mes matėmės mano sesers laidotuvėse!" 

- Hercogo sala! - riktelėjo Rodžeris, rodydamas į jūrą. 

Lasiteris tylomis linktelėjo. “Sugalvosiu vietoje“, - pamanė. 

Prasidėjo nauja daina - “Svingo sultonai". Rodžeris paplekšnojo La- 
siteriui per ranką į pirmosios gitaros partijos taktą, o paskui suriko, rody- 
damas į priekį ir kairėn: 

- Dabar į kairę nuo borto matysis Draiskana! Matot? 

Lasiteris, akimis pasekęs Žvejo ranką, rodančią tamsų uolų masyvą, 
linktelėjo ir nusišypsojo. O Rodžeris grįžo prie muzikos, ir, pritardamas 
Markui Knopifleriui, užsimerkė, kad galėtų nekliudomai atsiduodi myli- 
mam menui. Jei Lasiteris būtų apie tai susimąstęs, tikriausiai būtų sune- 
rimęs, tačiau tuo metu jis galvojo visai apie ką kita. | 

Klausydamasis nuostabaus, sodraus boso ir aiškių muzikos sinkopių, 
Džo mėgavosi momentu, žvelgdamas į save tarytum iš šalies. Štai jis, 
Džozefas Lasiteris, niekindamas deginantį šaltį, lekia per didžiules ban- 
gas gelbėti į nelaimę patekusios Damos. Jį supa muzika ir vanduo. Lai- 
vas - mažytis fiberglaso stebuklas. Lasiteris beveik fiziškai jautė, kaip 
prieš laivelį pakyla ir skiriasi į šalis baltų putų ritinėliai. O Rodžeris - jo 


nuostabus, ištikimas, linksmas palydovas, narsus jūrų ežių medžiotojas, 
turintis gana tvirtą nuomonę apie japonų kultūrą ir puikų balsą, tvirtai 
spaudžia šturvalą, vesdamas laivą link... 

Ištisinės uolos. 

Sala jau atrodė didžiulė, ir Lasiteris atsisukęs klausiamai žvilgtelėjo į 
savo palydovą, manydamas, kad tai koks nors naujas pokštas. Bet žo- 
džiai sustingo jo lūpose, kai pamatė vairininko veidą. Rodžeris be jokio 
regimo rezultato it pasiutęs suko šturvalą. 

- Prakeikimas! - trūkinėjančiu balsus sušuko Rodžeris. 

Jis smarkiai truktelėjo rankeną, veltui mėgindamas sumažinti greitį, 
kol kateris dar neįsirėžė į uolas. 

Paskutinis Lasiterio išgirstas garsas prieš smūgį buvo Knopitlerio dai- 
nos žodžiai: “Jau aštuntą kartą orkestras trenkia Diksį...“ O paskutinė 
mintis, šovusi į galvą: “Kaip keista, kad dviejose dainose iš eilės kartojasi 
žodis “Diksis". | 

Po sekundės “Jūsų paslaugoms" nosis rėžėsi į uolas. Dumbliais ir 
kriauklėmis apaugę akmenys pradėjo plėšti dugną, ir fiberglasas grau- 
džiai sudejavo. Lasiterį nusviedė ant atraminės konsolės, o kubrikas su- 
byrėjo, apiberdamas jį stiklo šukėmis ir medžio nuolaužomis. Iš visų pu- 
sių plūstelėjo ledinis vanduo. 

Dienos šviesa priblėso, sutemo. Vanduo kilo vis aukščiau. Iš kažkur 
tamsoje pasirodė ranka ir smarkiai truktelėjo jį aukštyn. Denis po kojo- 
mis susvyravo - tai banga pakėlė katerį nuo uolų. Akimirksniui visuoti- 
nės traukos dėsnis nustojo veikęs. Kateris ir visas pasaulis aplinkui tary- 
tum pakibo ore, atsidūrė griuvimo ir žūties apogėjuje, paskui kateris taip 
pat netikėtai iš visų jėgų trenkėsi į akmenis. 

Šį kartą Džo galva atsitrenkė į kažką labai kietą. Iš akių pasipylė ki- 
birkštys, po sekundės pavirsdamos vaivorykštine pašvaiste. Jį už ranko- 
vės laikę pirštai nuslydo, ir jis paniro į skaudžiai sukantį ir daužantį van- 
denį. | 

Kažkas atsitiko su galva - visi garsai nutolo, iškrypo ir nebebuvo į nie- 
ką panašūs. | | 

Po kojomis sekundei atsirado sausuma, bet tuojau ir vėl išnyko. Lasi- 
teris instinktyviai ėmė sukti kojomis, tarsi važiuodamas dviračiu. Van- 
duo buvo ledinis. Stingdantis. Jis prasiskverbė pro kostiumo skylę it ledi- 
nis durklas. Lasiteris jautė, kaip kūną palieka šiluma, ir suprato, kad te- 
turi vieną minutę, o paskui numirs, užsimušęs į akmenis, prigėręs ir su- 
stingęs į ledokšnį. Ši mintis privertė jį plačiai atverti burną. Per akis už- 
pilantį sūrų vandenį jis pamatė didžiulį ugninį oranžinį kamuolį, iš kurio 
garsiai sklido “Visi mes sultonai..." 

Paskui prieš jį išdygo švytinčių skardžių siena, o krūtinę spaudžian- 
tis šaltis jau baigė išstumti iš plaučių paskutines oro liekanas. Staiga ko- 
jos užčiuopė kietą paviršių. Apmirusia širdimi Džo žengė žingsnį, kitą. 
Vanduo paleido jo krūtinę, nuslūgo iki talijos, kelių, kulkšnių. Po kojo- 
mis Džo išgirdo gurgždesį. Tai žvirgždas kartu su baltomis švytinčiomis 
putomis riedėjo į jūrą, apversdamas vandens pakraštyje gulinčius akme- 
nis. Lasiteris minutei sustingo, o paskui, atsigręžęs, su siaubu pamatė, 
kaip didžiulė banga, panaši į juodutėlį namą, pakilo virš jo, uždengda- 
ma dangų. 


36 skyrius 


- Mama! Mamyte! Man rodos, jis atsibudo! 

- Tikiuosi, šį kartą nesuklydai? - Moteris kalbėjo kiek išsiblaškiusiai, 
bet jos balse jautėsi švelni šiluma. 

- Aha. O nori Žinoti kodėl? 

- Ne. 

- Nes... Ei! Pasakei ne"? - pasigirdo juokas. - O man atrodo, mama, 
kad nori. 

- Na gerai. Tu teisus. Tai kodėl gi? 

- Nesjo akys, nors ir užmerktos, o juda. Labai greitai, lyg šokinėja. 

Lasiteris pajuto silpną oro judėjimą prie savo skruosto, švelnų vaiko 
alsavimo dvelksmą. Brendonas? Vėl pasigirdo moters balsas. 

- Jei žmogus juda, visai nereiškia, kad jis atsibudo. Tai tiesiog reflek- 
sas. Galjis per miegus išgirdo, kaip man iškrito keptuvė, ir sujudėjo. 

- O kas yra "refleksas"? | 

- Refleksas? 

- Kas tai? | 

- Tai - kai tavo kūnas reaguoja pats savaime. Na pavyzdžiui... jeigu 
aš greitai dursiu pirštu tau į akį. Tu dar apie nieką nespėsi pagalvoti, o 
akis užsimerks. 

- Ojeigu aš nepatikėsiu, kad tu man iš tikrųjų dursi, akis neužsi- 
merks. | 

- Ne. Tai ir vadinama refleksu, kadangi tu nieko negali su juo pada- 
ryti. Kai kas nors juda link tavo akies, ji užsimerkia, kad nebūtų sužeista. 

- Pabandyk, durk, tik taip tyčia. 

- Leisk man pirma išplauti indus. 

- Gerai. - Vaikas ėmė niūniuoti kažkokią melodiją. 

Lasiteris pradėjo šį tą prisiminti: muzika, bangos... Jo vokai suvirpėjo, 
akys atsimerkė, ir jis pamatė, kaip mažytis vaikiškas veidelis, prieš aki- 
mirką buvęs per pėdą nuo jo, atšoko. 

- A-a-a! Jis atsimerkė! - Vaikas linksmai ir kartu išgąstingai sukikeno: 
- Mama! Jis atsibudo! 

- O, Džesi, - ištarė moters balsas, bet dabar jau arčiau. - Tu taip į jį 
įsispoksojai, kad... 

- Nea! Jis pažiūrėjo į mane. Tikrai! 

Nuo ryškios šviesos suskaudo akis, ir Lasiteris sumerkė vokus, šį kar- 
tą nenugrimzdamas į šaltą, mirtiną užmarštį. Virš pačios jo galvos su- 
skambo moters balsas: 

- Džesi! Jis vis dar miega! 

- Aš pamaniau... gal čia buvo tik refleksas. 

- Oi oi oi, - švelniai tarė moteris. - Ir į ką tu toks protingas atsigimei? 

Paskui ji, matyt, pakuteno berniuką ar apsuko apie save, nes Džesis 
džiaugsmingai sukikeno: ) 

- Dar! 

Lasiteris gulėjo ir mąstė: “Jau aštuntą kartą... jau aštuntą kartą... Įdo- 
mu, kas jau aštuntą kartą? Pavirsti į ledokšnį... pavirsti į ledokšnį... O gal 
aš jau miręs?“ Jis plačiai atmerkė akis. 

Moteris laikė berniuką už pažastų, sūpavo jį ir sukosi. Ji apsisuko 
apie savo ašį, paskui ėmė judėti lėčiau ir, ištiesusi sūnų į priekį, pastatė jį. 
Vaikas kikeno ir svyravo, matyt, laukdamas, kada kambarys nustos su- 
kęsis. Berniuko akys susitiko su Lasiterio žvilgsniu, ir jo veidelis įgavo 
triumfuojančią išraišką. 

- Žiūrėk, - tarė jis. 

Mama pasisuko į tą pusę, kurion rodė sūnus. 

- Aš gi sakiau. 

Nerūupestingą išraišką pakeitė nerimas. 

- Tu buvai teisus, Džesi, - tarė ji. - Jis tikrai nubudo. 

- Mes jus išgelbėjom, - pareiškė Džesis, nenuleisdamas nuo Lasiterio 
didžiulių rudų akių. - Jūs jau nekvėpavot, kol mamytė nepapūtė jums į 
burną. Aš manau, kad tai buvo ne-pap-ras-tai svarbu. O tada jūs išspjo- 
vėt vandenį. Jūsų naro kostiumą reikėjo perpjauti, ir mes negalėjome jo 
sutaisyti, - atsiprašydamas pasakė jis. - O kaip jūs... 

Jis išgirdo įspėjamą: 

- Šš... 

Maži pirštukai palietė, o paskui perbraukė jo kaktą. 

- Jums viskas bus gerai, - tarė mažylis. 

Lasiteris girdėjo savo kvėpavimą - nelygų ir triukšmingą. 

- Jūs buvote be sąmonės, - pasakė moteris. - Dvi dienas. 

Lasiteris sudejavo. 

- Atitempti jus nuo kranto iki čia prireikė daug laiko... 

- Jūs sušalot, - tarė Džesis. - Buvot mėlynas. O mes jus išgelbėjom. 

Lasiteris aiškiai girdėjo dar vieną garsą, tačiau negalėjo suprasti - ko- 
kį. Paskui suvokė. Į stogą stuksena lietaus lašai, už lango ūkia vėjas. Jis 
pravėrė burną, bet nepajėgė ištarti nė žodžio. 

- Džesi, atnešk stiklinę vandens, - pasakė moteris. 

- Gerai, - pasigirdo linksmas balselis, ir mažylis pasišokinėdamas nu- 
bėgo. 

Džesiui grįžus, moteris kilstelėjo Lasiterio galvą, o berniukas priglau- 
dė prie lūpų stiklinę. Džo įsigudrino nugerti kelis gurkšnius, o tuomet 
visas išsekęs krito aukštielninkas. 

- Ten buvo dar vienas žmogus, - sušvokštė. - Pamiršau, kuo jis vardu. 

- Mes radome tik jus, - ištarė lėtai purtydama galvą moteris. 

Rodžeris. Jis buvo vardu Rodžeris. “Visi mes sultonai..." 

Staiga visi įvykiai aiškiai iškilo jo atmintyje, ir nuo šio vaizdo jo kū- 
nas mėšlungiškai sutrūkčiojo. Ketė. Brendonas. Bepis. Kunigas. Šitiek ne- 
gyvėlių. 

- Kalista, - sukuždėjo jis. 

Moteris atsiduso, jos žvilgsnis pasidarė ledinis. Sugriebusi Džesį, ati- 
traukė jį toliau nuo lovos. Lasiteris ilgą laiką tegirdėjo tik audros stūgs- 
mą už lango. Kai moteris vėl prakalbo, jos balse visiškai nebuvo šilumos. 
Nė trupinėlio. 

- Kas jūs toks? 


Antrą sykį Džo atsipeikėjo, kai jau buvo tamsu. Patalpą apšvietė dvi 
ant sienos kabančios neryškios žibalinės lempos. Apsidairęs, Lasiteris pa- 
matė, kad guli didžiuliame kambaryje, kurio sienos apmuštos pušinėmis 
lentomis, viduryje stūkso atraminis stulpas, o po stogu matosi atviros 
gegnės. Beveik visą galinę sieną, vos ne per dvidešimt pėdų nutolusią 
nuo lovos, užėmė gigantiškas, sukrautas iš klinties židinys, kurio viduje 
stovėjo krosnelė - už jos stiklinių durelių liepsnojo ugnis. Moters ir ber- 
niuko nebuvo, bet iš kažkur sklido jų tylūs, neaiškūs balsai. 

“Man reikia keltis“, - pagalvojo Džo, ir, pasirėmęs alkūnėmis, nuko- 
rė kojas nuo lovos. Iš visų jėgų atsistūmęs, atsisėdo. Kūną apėmė silpnu- 
mas, 0 paskui supykino. Kai giliai atsidusęs jis atsistojo, kambarys pra- 
dėjo pulsuoti karščio ir šalčio pliūpsniais. Kurį laiką Džo stovėjo, svyruo- 
damas kaip girtuoklis, išėjęs įkvėpti gryno oro. Tačiau patalpoje gryno 

oro, matyt, nebuvo -jo akys užsivertė, kambarys ėmė suktis, ir jis kaip 
pakirstas griuvo ant grindų. 

- Jūs išprotėjote? - paklausė Merė, padėdama jam atsistoti ir atsigulti. 
- Jūs juk dvi dienas buvote be sąmonės. 

- Sakykit, mano veidas smarkiai subjaurotas? - paklausė Lasiteris. 

- Ne. - Ji atsitiesė, nubraukė savo kaštoninius plaukus ir nustebusi su- 
murmėjo: - Kas per keistas klausimas? 

- Jūs nesupratote, aš turėjau omenyje visai ką kita, - tarė jis. - Norė- 
jau... - Ji buvo dar gražesnė, negu jis prisiminė. Tai matėsi net mirgančio- 
je lempų šviesoje. Jos neryžtingumas išnyko, ir ji atrodė vyresnė, tvirtes- 
nė ir moteriškesnė. - Norėjau paklausti... Jūs manęs nepamenat? 

- Ne, - atsakė Merė pavargusiu tonu ir visai be smalsumo. - Tai kas 
gijūs? 

- Jūs buvot atvažiavusi į laidotuves, - ištarė Lasiteris, - į Virdžiniją. Į 
mano sesers ir jos sūnaus laidotuves. 

Ji nesuprasdama žiūrėjo į jį. 

- Ketė Lasiter, - paaiškino Džo. - Ir Brendonas. 

Merės antakiai krustelėjo, o akyse šmėstelėjo šis tas panašaus į prisi- 
minimą. 

- Tai nutiko lapkritį. Jūs tada dėvėjote skrybėlaitę su vualiu. O pati 
buvote blondinė. 

Lasiteris matė, kad dabar ji jį pažino, nors iš paskutiniųjų stengiasi 
tai nuslėpti. Džo suprato, ką ji dabar galvoja. “Jis neatsitiktinai čia pasi- 
rodė. O tai blogai". 

- Jūs susipažinote su ja Italijoje - klinikoje. 

- Ką?! - Merė pasitraukė nuo lovos krašto, nervingai atmesdama ant 
veido užkritusią plaukų sruogą. | 

- Aš čia visai ne dėl Kalistos Beits. Radau jūsų vardą konduite... 

- Kokiam dar konduite? 

- “Akilos" pensionato registracijos Iissiuos Ėmiau ieškoti Merės Vil- 
jams. Ir sužinojau, kad ji... tai jūs. 

Merė grįžo prie lovos ir atsisėdo ant krašto taip, kad Džo negalėtų jos 
pasiekti. 

- Nesuprantu, ko jūs važiavote į kliniką? 

Visiems įvykiams išpasakoti Lasiteriui prireikė valandos. Per tą laiką 
jo balsas du kartus nutrūko, ir jai teko eiti atnešti vandens. Lempos pra- 
dėjo smilkti - jose baigėsi žibalas, ir Merė pakeitė jas kitomis. Kartkartė- 
mis ji pakildavo įmesti į krosnį malkų, o kai Lasiteris baigė pasakoti, ta- 
rė: 

„- Nesupratau. 

- Ko? | 

- Tiesą sakant, nieko. Kodėl kažkas turėtų taip elgtis? 

- Nežinau, - papurtė galvą Lasiteris. - Tačiau buvo aštuoniolika mo- 
terų ir aštuoniolika vaikų - iš jų gyvųjų tarpe likote tiktai jūs su Džesiu. 

Merė susiglostė plaukus. Lasiteriui ji atrodė tokia bejėgė, kad norėjosi 
paimti ant rankų ir nuraminti. Tačiau tai, deja, buvo neįmanoma dėl ke- 
lių priežasčių. Kiek patylėjusi moteris tarė: 

- Iš kur man žinoti, kad nemeluojat? 

- Jūs jau mane prisiminėt. Argi ne? 

Merė krestelėjo galvą, ir plaukai vėl užkrito jai ant veido. Paskui ji 
pakilo, ir Lasiteris išgirdo, kaip sugirgždėjo krosnies durelės, tuomet pa- 
sigirdo duslus įmestos pliauskos garsas ir vėl girgždesys - šį kartą dure- 
lės užsidarė. 

Lasiteris sekė lubomis slenkantį didžiulį šešėlį. Galiausiai Merė krito 
į supamąjį krėslą ir ėmė stuksenti koja į grindis. Tai buvo nervingas ju- 
desys. 

- Jūs galite viską patikrinti, - tęsė Lasiteris. - Paskambinkite į pensio- 
natą, pakalbėkite su Naidželu ir Hju. Susisiekite su Džimiu Riordanu 
Virdžinijoje. Jis dirba Ferfakso policijoje. Paskambinkit... | 

- Aš neturiu telefono, - tarė ji. - Be to, mes su Džesiu visiškai saugus. 
Čia mūsų niekas neras. 

- Bet aš juk suradau! 

Merė baimingai žvilgtelėjo į jį ir tuojau pat pakeitė temą. 

- Audra rimsta, - pasakė ji. - Ryte kranto sargyba išplauks jūsų ieško- 
ti. Jie nuveš jus į žemyną, ir galėsite pamiršti šį reikalą. Noriu pasakyti, 
kad tai, kas nutiko jūsų seseriai ir kitiems siaubinga... Aš jus labai užjau- 
čiu, ir vertinu jūsų rūpestį, bet... mums - man ir Džesiui - viskas bus ge- 
rai. 

Lasiteris atsiduso. Daugiau jis nieko negalėjo padaryti. 

- Na gerai, - tarė jis, - jei nenorite, kad aš jums padėčiau, tai gal jūs 
man padėsit? 

"- Kaip? - nustebo ji. 

- Įsivėliau į visą šį reikalą, norėdamas suprasti, kam prireikė Ketės 
mirties. Aš ir dabar to nesuprantu. Bet... jeigu galėčiau užduoti jums po- 
rą klausimų... 

- Kokių? 

- Nežinau... Na, pavyzdžiui, kodėl jūs pasirinkote Barezio kliniką. 
Kodėl būtent ją, o ne kokią kitą? 

Kalista-Merė gūžtelėjo pečiais. 

- Ogi dėl tos pačios priežasties, kaip ir Ketė. Klinika turėjo puikią re- 
putaciją. Barezį visi gerbė ir laikė geru specialistu. Tai viena iš pirmųjų 
klinikų, kur pradėjo daryti mane dominančią procedūrą. Vienintelis 
įstaigos trūkumas tas, kad ji buvo užsienyje, bet tai galima laikyti ir pri- 
valumu. Man atsirado galimybė sugrįžti į Italiją. 

- Sugrįžti? 

- Vaikystėje ten gyvenau. Netoli nuo Genujos. 

- Vadinasi, gyvenote Italijoje? 

- Tik trejus metus, - papurčiusi galva, atsakė Merė. - Tetulė susirgo, 
ir, jei ne ši liūdna aplinkybė, būčiau baigusi Arencano mokyklą. 

- Bet... 

- Dėdė vertėsi statybomis, ir, manau, kad jam puikiai sekėsi, nes 
mums teko gyventi įvairiausiose vietose: Pakistane, Saudo Arabijoje, čia 
- įvairiose valstijose. Trečią klasę baigiau Talse, Oklahomoje, nuo penktos 
iki septintos mokiausi Vilmingtone, Delavere. Kai gyvenome Takomoje, 
mokyklos nelankiau... Paskui, aštuntoje ir devintoje klasėse mokiausi 
Teksase, Hjūstone. Po to - Italija. Ten aš gyvenau ilgiau, negu kitur. 

- Moteris krautuvėlėje sakė, kad jūsų tėvai mirė, kai buvot dar visai 
maža. 

- Dėdė ir teta mane pasiėmė. Kažin ar jie labai to norėjo, tačiau teta 
buvo mano vienintelė giminaitė. 

- Jų pavardė Viljams? 

Merė linktelėjo: 

- Teta Alicija ir dėdė Bilas. 

- Jie jus įdukrino? Turiu omenyje... juridiškai. 

Šitas klausimas ją kažkodėl supykdė. 

- Nesuprantu, kuo tai susiję su jūsų seserimi? 

- Tai susiję su jumis. Jeigu buvote įdukrinta, kokiame nors teisme ga- 
lima rasti popierius. 

 -Jie norėjo, kad turėčiau jų pavardę. Teta Alicija pasakė, kad taip bus 
mažiau painiavos. Kitaip muitinėse jiems teks nuolat pildyti krūvas po- 
pierių. - Merė krestelėjo galva ir nusijuokė. - Taigi, jie įdukrino mane ne 
todėl, kad mylėjo ir norėjo priimti į šeimą - tiesiog taip buvo patogiau. 
Mažiau rūpesčių. - Ji patylėjo, ir vėl nusijuokusi, pridūrė: - Iš tiesų aš ne- 
buvau dovanėlė. 

- Tai jie taip sakydavo? 

- Hm. - Ji suspaudė lūpas. - Man nederėtų skųstis. Tetai ir dėdei buvo 
jau gerokai virš penkiasdešimt, ir tokiame amžiuje jiems teko pasiimti 
dar mokyklos nelankantį padarą. Jie neblogai elgėsi sa manimi. 

- Kodėl sakėte, kad nebuvot dovanėlė? 

- Aš buvau labai jautrus ir drovus vaikas. Mano tėvai žuvo, neseniai 
buvo miręs ir brolis. Važinėjimams iš vienos šalies į kitą reikėjo daug lai- 
ko, tad teta Alicija ir dėdė Bilas kartais manęs tiesiog nepastebėdavo. To- 
dėl aš... nežinau, kaip pasakyti. Užsidariau savyje, ar ką. Ir tik Saudo 
Arabijoje lankiau mokyklą, kur pamokos vykdavo anglų kalba. Aš su- 
pratau, kad geriausia likti nepastebimai, ir man tai puikiai sekėsi. 

Lasiteris skeptiškai dirstelėjo į ją. 

- Man regis, jūs visuomet buvote pastebima, net vaikystėje. 

- Ne. Aš buvau tikras bjaurusis ančiukas. Ausys atlėpusios, nosis at- 
rodė per didelė. Akys, burna, žodžiu - viskas buvo absoliučiai nepropor- 
cinga, netgi keliai. Buvau panaši į šuniūkštį. 

Lasiteris nusijuokė. 

- Teta, žiūrėdama į mane, paprastai linguodavo galva ir sakydavo: 
“Tikėkimės, kad ji išaugs“, bet jos balse būdavo tiek abejonės, kad tap- 
davo aišku: ji ir pati tuo netiki. 

„Merė Ši bet — vėl surimtėjo. Atsitiesusi krėsle, ji mąsliai 

- Manau, šitos Žinios 05 niekuo nepadės. Man rodos, atėjo laikas... 

- Aš tiesiog maniau, kad Barezio klinika kuo nors ypatinga... Neži- 
nau kuo. | 

- Ką gi, pavyzdžiui, daktaras Barezis neleisdavo pasirinkti. Daugelis 
tai laikė minusu, o aš kaip tik - dideliu pliusu. 

- Pasirinkti ko? 

- Spermos ir kiaušialąsčių donorų. 

- Ojuos galima rinktis? 

- Daugelyje klinikų galima. Apsilankau vienoje, Minesotoje, kad pa- 
žiūrėčiau, kaip tai vyksta. Žinoma, jie man papasakojo apie procedūrą ir 
apie visus paruošiamuosius etapus. Uždavė krūvą klausimų: “Jūs ištekė- 
jusi? Ar rengiatės kiaušinėlio apvaisinimui panaudoti savo vyro spermą? 
Ne? Tuomet susipažinkite su mūsų kartoteka“. Ir jie įteikė man albumė- 
lį, kuriame buvo informacija apie donorus! Nepatikėjau savo akimis! - Ji 
prakalbo pompastiškai, kaip diktorius, skelbiantis sportininkų koman- 
dos sudėtį: - Donoras 1231. Atletiško sudėjimo kosminės technikos inži- 
nierius, turintis aukštą IO... Donoras 1591. Ūgis šešios pėdos šeši coliai, 
svoris... - Suvirpėjusi Merė sušuko: - Žodžiu, “Moterys, pirmyn!" 

- Bijau, toks sportas ne kiekvienos jėgoms, - juokdamasis pasakė La- 
siteris. | | 

- Taip, aš jam nelabai pajėgi. O pas Barezį nebuvo nieko panašaus. 
Tenai nieko nepasakojo apie donorus, kas man visiškai tiko. Aš nenorė- 

jau žinoti. - Ir vėl jos balsas pasikeitė, pavirsdamas į riaumojimą su itališ- 
ku akcentu: - “Marija! Carrissima! Tegul tai bus una sorpresa piccola!" 

- Kas bus? - paklausė Lasiteris. 

- Mažytis siurprizas, - išvertė Merė. - Su manimi senukas kalbėjosi 
tik itališkai. - Ji das paskendusi prisiminimuose. - Jis man labai 
patiko. 

Ji, atrodo, nusiramino, ir Lasiteris pamėgino dar kartą. 

- Žinau, kad nenorite to girdėti, - tarė jis, - bet likti saloje iš tiesų ne- 
saugu. 

Matyt, pavargusi ginčytis, Merė užvertė akis ir nusisuko. 

- Paklausykit, - nepasidavė Lasiteris. - Šie žmonės turi krūvą pinigų, 
ir ne tik. Jie turi ryšių. Jiems padeda FTB. Jeigu aš sugebėjau jus rasti... 

- Kaip jums tai pavyko? 

- "Giunteris". 

Ji nesuvokdama dirstelėjo į jį ir kiek pagalvojusi ESRT 

- Kalbate apie mano mašiną? 

- Taip. 

- Ašjau nebevadinu jos “Giunteriu". 

- Nesvarbu. 

- Suprantu, bet... 

- Leiskite paklausti. Kaip jums apskritai pavyko? 

- Kas? 

- Susikurti naują asmenybę. Jūs atlikote šią užduotį visai neprastai... 
bet jau neprofesionalei. 

- Ačiū... matyt, taip ir yra. Iš vienos Kolorado kompanijos nusipirkau 
knygą. Ta kompanija leidžia seriją “Pasidaryk pats", kurioje išeina ga- 
na įdomių leidinių. Pavyzdžiui, “Kaip surengti gerą sprogimą?“, “Kaip 
prasimaitinti nedirbant?" arba “Kaip pasidaryti mortyrą?“ Atrodo, kad 
ši firma labai populiari tarp pusiau sukarintų savanorių organizacijų. 

* - Ir vadovavotės jų nurodymais? 

- Taip. Tiesa, man nereikėjo keliauti į kapines, kad pasiskolinčiau var- 
dą nuo vaiko kapelio. Aš jau turėjau vardą, kuriuo nesinaudojau dvide- 
šimt penkerius metus. Turėjau netgi gimimo liudijimą. Tuo metu ašjau 
buvau nėščia ir turėjau skubėti. 

- Tai buvo Merės Sanders gimimo liudijimas? 

- Taip. Mano gimimo liudijimas. Jį saugojau pakete, kurį visada ne- 
šiojausi su savimi - nuo tada, kai dėdė Bilas įteikė jį man aštuonioliktojo 
gimtadienio proga. Tame pakete buvo pora pieninių dantų, mano tėvų 
vestuvinė nuotrauka, senelio, dalyvaujančio laivo nuleidimo į vandenį ce- 
remonijoje, nuotrauka iš laikraščio ir kelios valstybinės obligacijos, ku- 

rias tėvai buvo įsigiję mano vardu. Į Kaliforniją atvažiavau, pardavusi tas 
obligacijas. 

- Bet... 

- Klausykit, - tarė staiga pakildama Merė, - mums reikia kiek pamie- 
goti, ypač jums. | 

Tai pasakiusi, ji užpūtė lempas ir dingo. 


Tą naktį Džo miegojo kaip užmuštas, o pabudęs ryte, išgirdo Džesio 
balsą: 

- Mamyte, gi dabar šilta. Rankovių man nereikia. Galima jas nusiim- 
ti? Na, prašau! 

- Klausyk... 

- Beveik karšta. Jei išeisi, pati pamatysi. Baisus karštis ir rūkas. Nesi- 
mato net Lokių salos. 

Lasiteris išgirdo trinktelint duris ir atsimerkė. Pamatęs, kad kamba- 
ryje nieko nėra, atsisėdo lovoje, susisupęs į antklodę, paskui, nuleidęs ko- 
jas ant grindų, atsargiai atsistojo ir netvirtai nužingsniavo link šalia kros- 
nies stovinčio krėslo. 

Praėjo minutė, antra, trečia, galiausiai durys triukšmingai atsilapojo, 
ir į kambarį įlėkė Džesis. Pamatęs Lasiterį, berniukas staigiai sustojo ir 
džiaugsmingai sušuko: 

- Ei! Jūs jau atsikėlėt! Gal pažaisit su manim dvylika lazdelių? Ma- 
mytė jau pavargo. Na, prašau! 

Veikti nebuvo ko, ir visą rytą Džo žaidė dvylika lazdelių i ir slėpynių. 
Merė palėpėje surado senų drabužių, ir Lasiteris juos apsirengė. Drapa- 
nos buvo nudrengtos ir kiek papeliję, tačiau dydis tiko. 

Lasiterį nustebino šios mažytės šeimos sugebėjimas apsirūpinti būti- 
niausiais dalykais. Name buvo rūsys daržovėms, Merė mokėjo naudotis 
įvairiais žvejybos instrumentais, netgi bučiais unguriams gaudyti, nuo 
stogo gegnių sviro džiovintų vaisių ir raudonųjų pipirų karoliai, svogūnų 
ir česnakų pynės, įvairiausių žolių ryšeliai. Lentynose stovėjo dėžutės su 
ryžiais, pupelėmis, pieno ir kiaušinių milteliais, miltais, cukrumi ir kuku- 
rūzų dribsniais. Šulinio vandens virtuvėje prisileisdavo pompa, su kuria, 
palypėjęs ant taburetės, pajėgė susitvarkyti net Džesis. 

- Šulinys kartais užšąla, - pranešė jam tarsi paslaptį berniukas, - bet 
mes turim daug - siaubingai daug - vandens buteliuose ir statinių lietaus 
vandeniui. Nori, parodysiu? 

Pasipriešinti šiam berniukui buvo neįmanoma, ir Lasiteris ne sykį pa- 
stebėjo Merės žvilgsnį, kuris labai priminė jam Ketę, kai jis žaisdavo su 

Brendonu. Tas žvilgsnis švytėjo išdidumu ir meile. “Na argi jis ne nuosta- 
bus?“ - klausė jos akys. 

Po to, kai jie kartu papusryčiavo, Merė kiek pamokė sūnų skaityti, o 
Lasiteris, įsitaisęs verandoje, sename krėsle, klausėsi ir grožėjosi vandeny- 
nu. Po pamokos Džesis išbėgo į lauką, trokšdamas parodyti, kaip jiedu 
su mama pakelia ir nuleidžia vandenin sunkius daiktus - valtį arba prie- 
plauką. 

- Visai kaip egiptiečiai, - pasakė berniukas, traukdamas iš po veran- 
dos grubiai sukaltas pavažas - metalines juostas užlenktais galais, sutvir- 
tintas lentomis. 

Lentose buvo padarytos angos virvei, už kurios paėmus visą šią kon- 
strukciją buvo galima lengvai pajudinti. Kad būtų vaizdingiau, Džesis 
užvertė ant lentos nedidelį akmenį, ir, mažais kumštukais suspaudęs vir- 
vę, ėmė tempti pavažas link vandens. Tai darydamas, jis nuolat pūkšėjo, 
krenkšėjo ir vis sustodavo akmens pataisyti. 

- Štai taip egiptiečiai tempė akmenis, kad pastatytų piramides, - pa- 
aiškino berniukas. - Jie dar nieko nežinojo apie ratą. 

Vakarieniaujant Merė pasakė, kad, jeigu rūkas išsisklaidys, kranto 
sargyba tikriausiai pasirodys rytoj ryte, ir “ponas Lasiteris galės sugrįžti 
į civilizacijos glėbį“. 

- O pasilikti jis gali? - pasiteiravo Džesis. - Su juo čia labiau linksma. 

- Linksmiau, - pataisė jį motina ir pamokomai tęsė: - Ne, Džesi, jis 
negali pasilikti. Juk jis turi savo gyvenimą? Argi ne? - paklausė ji Lasite- 
rio. 

Džo ilgai žvelgė į ją, paskui atsakė: 

- Taip, žinoma. 

Jis melavo, ir ilgai galvojo apie tai virtuvėje plaudamas indus, kol Me- 
rė skaitė Džesiui knygelę. Tiesa buvo ta, kad suradus juos, byla dar nesi- 
baigė ir nepasibaigs tol... 

Kol jis nesužinos, kas ir kodėl atsitiko. 

Paguldžiusi sūnų miegoti, Merė sugrįžo, ir jiedu su Džo susėdo prie 
židinio. Jam pasirodė, kad Merė nuliūdusi, ir jis paklausė, kas nutiko. 

- Tai todėl... kad pasirodžius jums... Džesis taip džiūgauja... ir aš su- 
pratau, kaip visa tai egoistiška. 

- Gyvenimas saloje? 

Ji linktelėjo. 

- Bet amžinai taip nebus. Rudenį jis eis į darželį, taigi... mums teks 
nusipirkti namą mieste. 

- O ar nebijote, kad kas nors jus atpažins? - paklausė Lasiteris. 

- Ne, nelabai. Dabartinis mano gyvenimo būdas neatitinka jokių ste- 
reotipų. Be to, anksčiau aš buvau visai kitokia. 

- Turite omenyje išvaizdą? 

- Ne. Kalbu apie savo jausmus. Viskas, kas kadaise buvo svarbu, da- 
bar pasitraukė nuošalėn. Dabar man svarbiausia - Džesis. 

- Teisingai, - linktelėjo Lasiteris. - Būtent todėl jums ir reikia iš čia iš- 
vykti. 

- O aš maniau, kad su šituo klausimu baigta, - Merė nuvėrė jį nepa- 
tenkintu žvilgsniu. 

- Gerai, tegul bus baigta. Bet padarykit paslaugą - kai čia pasirodys 
kranto sargyba, pasakykit jiems, kad manęs nematėte. 

- Kodėl gi? - Ji įtariai dirstelėjo į jį. 

- Nes tie žmonės, kurie jūsų ieško, medžioja ir mane. O tai - patikėkit 
manim - gali pridaryti didelių nemalonumų. Esmė ta, kad jeigu kranto 
sargyba atgabens mane į žemyną, tai kažkas parašys ataskaitą, kurioje 
bus paminėta mano pavardė. O kadangi žuvo vietinis gyventojas, ta pa- 
vardė pasirodys laikraščiuose. Ir tuojau pat mieste pasirodys žmonės, ku- 
rių niekas iš čionykščių anksčiau nėra matęs. Toliau pamėginkit nuspėti 
pati. Jie pradės klausinėti: “O, jis išsinuomojo katerį? Ir kurgi jis ruošėsi 
plaukti?“ - Džo atsiduso. - Viskas labai rimta, todėl man, atrodo, geriau 
bandyti pasiekti žemyną pačiam. 

- Kaip? 

- Jūs turite valtį. Galėtumėt nuplukdyti mane iki pakrantės. 

Ji prisitraukė kelius prie krūtinės ir paklausė: 

- O paskui? Palikti jus ant kokios nors plikos uolos? 

- Taip. 

- Išprotėjot. Ką jūs tada darysit? 

- Tegul tai jūsų nejaudina. 

- Valtis dar nenuleista į vandenį, - papurtė galvą Merė. - Ir prieplauka 
ne vandenyje. 

- Kaip ne vandenyje? 

- Žiemą į ją tenka užtempti ant kranto, kad nenuneštų ledai. Porą kar- 
tų per žiemą įlanka užšąla. 

- Bet nejaugi ji nepritvirtinta? 

- Aš kalbu apie tonas ledo. Kai jis ima tirpti ir dar prasideda potvy- 
nis... 

- Tačiau dabar nėra ledo. 

- Dabar ne, bet... - Ji giliai atsiduso ir pratęsė: - Manau, mes galėtume 
nuleisti prieplauką... Ir iki kranto aš jus nuplukdysiu. 

- Daugiau aš nieko neprašau. 

- Gerai. Taip ir padarysim. 

Laisteis ilgai žiūrėjo į ugnį. Staiga jis pasisuko į Merę: 

- Ar galima jūsų paklausti? 

- Dieve! - nusijuokė ši. - Jūs visai kaip Džesis. 

- Ne, rimtai, - tesė Lasiteris. - Dėl klinikos. Visoms moterims, kurios 
žuvo, buvo atlikta ta pati procedūra, ir man įdomu... kodėl jūs pasirinko- 
te būtent ją. 

- Ką turite omenyje? Donorės oocitų persodinimą? 

- Taip. Noriu pasakyti, kad jūsų amžiuje... tai šiek tiek keista. Kitos 
moterys, kaip, pavyzdžiui, Ketė, buvo kur kas vyresnės. Jūs juk dar ga- 
lėjote... - Jis pakėlė akis į lubas ir baigė: - Bijau, kad kišu nosį ne į savo rei- 
kalus. 

- Kodėl gi nepasakius, - truputėlį šelmiškai tarė Merė, - jeigu visa kita 
aš jums jau papasakojau? Aš nebuvau nevaisinga ir galėjau turėti vaikų. 
Labai norėjau vaiko, bet supratau, kad jo genai turi būti ne mano. 

- Kodėl? 

- Diušeno sindromas. 

Lasiteris bukai žvilgtelėjo į ją: 

- Kas tai yra? 

- Tai pažeistas genas... - Ji nusisuko. - Jį turi moterys ir perduoda pa- 
likuonims, nors jos pačios šiuo sindromu ir neserga. Jis pavojingas tik vy- 
rams. 

- Ir kas nutinka? 

- Tai X chromosomos pažeidimo rezultatas, kaip ir hemofilijos atveju, 
tik skirtingai nuo jos, Diušeno sindromas neišgydomas. Visi susirgę mirš- 
ta. Mano brolis mirė trylikos metų. 

Lasiteris prisiminė, kaip Modė pasakojo apie tai, kad berniuką nu- 
nešdavo į katerį, susuptą į antklodes. 

- Užjaučiu, - ištarė Lasiteris. 

Atsilošusi krėsle, Merė su atsiribojusia veido išraiška papasakojo jam, 
kad ši liga - ne kas kita, kaip progresuojanti raumenų distrofija. Praside- 
da ji žemiau blauzdų raumenų ir pamažu kyla aukštyn. Iš pradžių eise- 
na darosi nevikri, paskui vaikščioti tampa sunku, kojos atrofuojasi, o liga 
šliaužia aukštyn, kol galiausiai pasiekia diafragmą. Ligoniui sunku kvė- 
puoti, ir jis visai negali atsikosėti. Galiausiai jis miršta sustojus kvėpavi- 
mui, nuo plaučių uždegimo ar kitų ligų. 

- Būdama dvidešimties pasidariau tyrimus, ir pasirodė, kad aš - per- 
nešėja. 

Lasiteris nežinojo, ką pasakyti. Galų gale vis dėlto išdrįso: 

- Ir jūsų vaikai būtinai paveldėtų šią ligą? 

- Ne, - atsakė papurčiusi galvą Merė. - Šansas, kad mano sūnus gaus 
Diušeno sindromą - vienas iš keturių. 

- Tai juk ne taip blogai... 

- Rusiškoje ruletėje šansai dar geresni. Be to, skirtingai nuo rusiškos 
ruletės, jūs rizikuojate kitos būtybės, kuri jums brangiausia už viską pa- 
saulyje, gyvybe. 

- Norėčiau pasakyti, kad man gaila, - tarė Lasiteris, - bet... 

- Tai nesvarbu. Aš turiu Džesį... ir nieko negalėčiau mylėti labiau, ne- 
gu myliu jį. 

- Suprantu. 

- Negalima sakyti, kad aš puoliau į neviltį, Išssčiukis apie galimą ligą. 
Tuo metu neturėjau ryšių su jokiu vyru, ir negalvojau apie vaiką. Durys 
užsidarė, bet aš net nesirengiau belstis į jas. 

- Ir kas gi jus privertė pakeisti savo pažiūras? 

- Nežinau. - Merė gūžtelėjo pečiais. - Gyvenau Mineapolyje. Tai bu- 
vo savotiškas slaptas egzistavimas. Jaučiausi vieniša, man atrodė, kad vi- 
si mano asmeniniai ryšiai nutrūko. Susimąsčiau apie vaiką, suprasdama, 
kad įprastai pagimdyti jo negalėsiu, o įsivaikinti neimanoma. Labai 
daug triukšmo... dėl Kalistos ir taip toliau. O paskui pamačiau straipsnį 
apie naują metodą, panaudojant donorių kiaušialąstes, ir nusprendžiau 
veikti. Po dviejų mėnesių jau skridau į Italiją, o dar po poros - pastojau. 


Kitą rytą, kai atplaukė kranto sargybos kateris, Lasiteris ir Džesis 
vaikštinėjo pačiame tolimiausiame salos pakraštyje. Jie buvo “tiriamojoje 
ispidicijoje“. 

Tvyrojo ne pagal sezoną šiltas, beveik pavasariškas oras. Medžių vir- 
šūnėse dar kabojo rūko draiskanos. Lasiteris, sekdamas paskui berniu- 
ką, žingsniavo storu pušų spyglių kilimu, dengiančiu siaurutį takelį. Pir- 
masis jų tikslas buvo "uostas", kur aukštai ant akmenų, ant kriauklių 
duženų pakloto, ilsėjosi dvi valtys. Jos buvo apverstos ir trosais pritvirtin- 
tos prie medžio kamieno. Viena buvo maždaug penkiolikos pėdų ilgio 
valtis, kita - mažesnė plokščiadugnė. Šalia stovėjo nedidelis angaras, ku- 
riame buvo saugoma “viskas, ko reikia mūsų valtims“. Sandėliuke jis 
pamatė ant ožio įtaisytą prikabinamą motorą, kanistrus su kuru, gelbė- 
jimosi liemenes, irklus, kobinius, inkarus, bučius žuvims gaudyti ir daug 
kitokio turto. “Uosto statinius" atstojo paklotas, dalis kurio buvo pritvir- 
tinta prie uolos virš paties aukščiausio pakylančio vandens lygio, o kita - 
laisva, užsibaigianti nedideliu plausteliu, dabar gulėjo ant kranto ir lau- 
kė akimirkos, kai vėl bus nuleista į vandenį. 

Lasiteris sekė paskui Džesį nuo vienos įlankėlės prie kitos. Jie išvadavo 
porą krabų, kurie per kvailumą pakliuvo į bučius unguriams, ir Lasiteris 
garsiai nusistebėjo, kai Džesis parodė jam ąžuolą, praaugusį kiaurai per 
seną metalinę lovą. Medis beveik visiškai apgaubė metalą. Paskutinį 
kartą jie sustojo įlankoje tolimiausioje salos dalyje, kur kadaise buvo val- 
čių prieplauka, ką liudijo sidabro šerkšnu spindinčios angaro liekanos. 

- Anksčiau čia saugojo katerius, - paaiškino Džesis, - bet dabar... - 
Staiga berniukas sustingo, ir įsiklausęs pakėlė pirštą. 

Lasiteris įtempė ausis, ir išgirdo tolimą motoro gaudesį. 

- Kranto sargyba, - pranešė Džesis. 

Mašinos gausmas sustiprėjo ir staiga nutrūko. Netrukus pasigirdo 
aukštesnis kito, ne tokio galingo variklio garsas. 

- Čia jų mažasis kateris, - - paaiškino Džesis. - Jis pripučiamas. - Žvilg- 
telėjęs į Lasiterį, jis paklausė: - Ar aš tau jau rodžiau savo fortą? 

- Ne. 

- Einam. 

Berniukas pačmė Lasiterį už rankos ir nusivedė takeliu link nedidelės 
laukymės tarp žemaūgių eglių ir kėnių sąžalynų. 

Cia Džesis iš sausuolių buvo surentęs kelias patalpas, tiksliau, iš me- 
džio sudėliojęs kelių kambarių kontūrus. Atsivedęs Lasiterį į "svetainę", 
berniukas atsisėdo ant išpuvusio kamieno - “kušetės" ir, palaukęs, kol 
svečias prisės šalia, padeklamavo pasakėčią apie pasiklydusį ruoniuką ir 
jo ieškojusius žmones. 

Tai buvo gan neįprasta istorija, ir vos tik ji pasibaigė, pro mišką pasi- 
girdo signalai. Lasiteris pažino melodiją: “aaa-uuu-kiam mes išplaa-uu- 
kiam“. Kranto sargyba pasirodė, ir kranto sargyba išvyko. 


- O kaip Rodžeris? 

- Jie jo nesurado, - papurtė galvą Merė. - Bet suras... anksčiau ar vė- 
liau. Srovė viską atplukdo į Nablą, taigi... 

- O apie mane jie klausė? 

Merė linktelėjo ir paaiškino: 

- Jie pasakė, kad Rodžeris kažką vežė pas mane. Be to, Kandis Har- 
bore liko jūsų mašina. 

Lasiteris nusisuko ir sumurmėjo: 

- Kad juos... 

- O paskui jie pasidomėjo, ar aš nepažįstu tokio Lasiterio. 

Jis net sudejavo iš nusivylimo. 

- Kodėl nepasakėt jiems, kad aš čia? 

- Ojjūs norėjot, kad taip padaryčiau? 

- Žinoma, ne. 

- Todėl, kad... kažkas juose buvo ne taip. Pirmiausia, jie privalo turėti 
gelbėjimosi valtį, antra... ne visi jie buvo iš kranto sargybos. 

- Ką norite pasakyti? 

- Du buvo apsirengę kaip civiliai. 

- Kaip jie atrodė? 

- Dideli... - Merė gūžtelėjo pečiais. 

- Manote, kad tai - farai? 

- Visai gali būti. 

- Bet gali būti ir ne? 

- Žinoma, - atsakė ji. - Kaip tik tai labiau už viską ir mane privertė 
sunerimti. 

- Ką jie norėjo sužinoti? - atsidusęs paklausė Lasiteris. 

- Daugiausia... apie jus. Klausinėjo, ar mes nematėme katerio, ir... Be- 
je, jie labai norėjo sužinoti, kur yra Džesis. “O kur berniukas?“ - klausė 
jie. 

- Ir ką jiems atsakėt? 

- Pasakiau, kad tuo metu, kai sudužo laivas, mes miegojom. O kitą 
dieną suradome katerį, bet jis buvo tuščias. O Džesiui, - sumelavau, - ra- 
mybės valanda. 

- Manot, jie jumis patikėjo? | 

- Taip, - linktelėjo ji. - Aš juk iš tiesų višilošių aktorė. Ar bent jau tokia 
buvau. 

Vėliau, vakarop, jie pradėjo ruošti valtį. Tai pasirodė gana AEK 
ir užtruko tris valandas. Lasiteris laikė slipą, o Merė ir Džesis lėtai leido 
ji, pakabintą ant trosų. Kai įrenginys nusileido ant vandens, Lasiteris su- 
tvirtino visas jungtis. 

- Nė už ką nepatikėsiu, - pasisuko jis į Merę, - kad jūs tai darėte vie- 
na. | 

- Ojji visai nedarė to viena, - įsižeidė Džesis. 

Plokščiadugnė valtis buvo gana lengva, ir Džo, Džesio padedamas, 
nutempė ją į vandenį. Paskui jiedu su Mere, trijų apvalių rąstų pagalba, 
ėmėsi leisti vandenin didesniąją valtį. Kas kelias pėdas Džesis džiaugs- 
mingai šaukė: “Okei!", jie sustodavo ir laukdavo, kol jis pastvers laivaga- 
lyje atsilaisvinusį rąstą ir perkels jį prie laivelio nosies. Pasiekę pakrantę, 
jie kartimis nustūmė valtį į vandenį, ir Lasiteris nuėjo į angarą atnešti pri- 
kabinamo motoro. Kai jis pasirodė tarpduryje, jo veide buvo galima 
įskaityti nuoširdžią nuostabą - jis nesuprato, kaip viena moteris galėjo 
tampyti tokią sunkenybę. Bendromis pastangomis jiems pavyko pritvir- 
tinti motorą prie valties tranco ir įtaisyti degalų baką. Džesis, su didžiule 

gelbėjimosi liemene panašus į firmos “Meshlin" reklaminį paveiksliuką, 
prijungė degalų tiekimo žarnelę - iš pradžių prie motoro, paskui - prie 
bako. Po to, kelis kartus pasiūbavęs guminės kriaušės pavidalo pompą 
berniukas, stebint motinai, paspaudė elektrinio starterio mygtuką. Po 
kelių mėginimų motoras kostelėjo ir užriaumojo, išspjaudamas melzga- 
nų dvokiančių dūmų debesį. 

Tą vakarą, kai Džesis nuėjo miegoti, jie pasiliko sėdėti prie židinio. 
Merė įsitaisė supamajame krėsle, prisitraukusi kelius prie krūtinės. 

- Ar turite pinigų? - staiga paklausė ji. 

- Man neblogai einasi, - neslėpdamas nuostabos, atsakė Lasiteriš. 

- Aš ne to klausiu, - nusijuokė ji. - Ar turite pinigų su savimi, dabar. 
Ar nenutiks taip, kad išlipęs į krantą liksite... tuščiomis? 

Lasiteris linktelėjo. O jis juk tikėjosi, kad sugebės ją įtikinti, bet, jai... 
akivaizdžiai magėjo kuo greičiau juo atsikratyti. Neskubiai atsikėlęs, jis 
priėjo prie kabyklos, kur ilsėjosi jo odinė striukė. 

- Manau, kad man užteks, - atsakė jis. - Yra kita problema - ką daryti 
su jumis? 

- Nesirūpinkit, - ištarė Merė. - Po poros dienų mes išnyksim. Pinigų 
man pakaks. Apsistosim kitoje vietoje. Šį kartą aš viską padarysiu kur 
kas geriau. 

- Galėčiau jums padėti. Tokiuose dalykuose aš profas. 

Jis kyštelėjo ranką į vidinę striukės kišenę ir išsitraukė piniginę. Ant 
grindų iškrito drėgnas laiškas. Barezio laiškas. 

- Galėtumėt paimti “Giunterį"“, - pasakė Merė. - Jį reikės kiek pare- 
montuoti... 

- Jūs juk skaitote itališkai? 

- Ką? 

- Jūs skaitote itališkai? 

- Žinoma, - atsakė ji, - bet... 

Voke gulėjo trys ar keturi geltoni, vis dar drėgni ir sulipę lapeliai. Grį- 
žęs prie židinio, Džo atsisėdo ant grindų ir atsargiai juos išskyrė. 

- Ačiū Dievui, kad išrasti šratinukai, - pasakė jis. 

- Apie ką jūs? - paklausė Merė. - Kas čia? 

- Tai laiškas, kurį Barezis parašė kunigui iš Montekastelo. Padrė per- 
davė jį man prieš tai, kai buvo nužudytas. Išverskit, prašau. - Džo ištiesė 
jai lapus. 

Merė nenoromis paėmė prirašytus popierius ir pradėjo skaityti: iš 
pradžių - užsikirsdama, paskui beveik laisvai: 

“1995 metų rugpjūčio 2. Mielasis Džulijau! 

Dabar, kai mirtis stovi mano galvūgalyje, rašau jums atvira ir džiu- 
gia širdimi, įsitikinęs, kad greitai stosiu prieš Kūrėją, kuris mane nuteis. 

Dabar aš suprantu, kad atėjau pas jus silpnumo minutę, norėdamas 
ne tik gauti Bažnyčios atleidimą, bet ir padaryti ją savo bendrininke. 
Paslaptis, kurią man teko saugoti, ir to, ką aš laikiau nuodėme, gylis at- 
rodė man tokie siaubingi, kad negalėjau pakelti šios naštos vienas - man 
atrodė, kad turiu ja su kuo nors pasidalinti. 

Ir suklydau. 

Girdėjau, kad jūs uždarėte bažnyčią ir išvykote į Romą, kur buvote 
gana ilgai. O, Džulijau... kaip aš tikriausiai priverčiau jus sunerimti! 

Tačiau dabar Žinau, kad tai tebuvo aklos mano puikybės išraiška - aš 
nusprendžiau, kad Viešpats liko mano mokslinių pasiekimų nuošalėje. 
Tačiau dabar Žinau tai, kas jums - Dievo tarnui - buvo žinoma visada: 
visi mes esame ne daugiau kaip įrankis Jo rankose, ir ką bedarytume, tai 
bus Jo valios išraiška. 

Atradimo, kurį man pavyko padaryti, esmė ta, kad ląsteles galima 
sugrąžinti į... 

- Nežinau, ką tai reiškia, - pasakė Merė, rodydama žodį. 

Lasiteris žvilgtelėjo ir tarė: 

- “"Nediferencijuota būklė“ - tai iš genetikos. 

Merė skaitė toliau. | 

- „nediferencijuotą būklę, ir tai, žinoma, yra didžiojo Kūrėjo plano 
dalis. Jei Ignacijus Barezis nebūtų įvykdęs to vakar, be jokios abejonės, 
kas nors padarytų tai rytoj. Jeigu ne Ciuriche, tai Edinburge. 

Ir būtent šiame tokio atradimo neišvengiamume matau Viešpaties 
ranką. Kadangi “neišvengiamumas“ - dalis plano Viešpaties, kurio su- 
manymų pilna visa mus supanti erdvė. 

Kuo gi daugiau, jei ne Jo sumanymu, galima paaiškinti tą faktą, kad 
mikrobiologas staiga imasi tyrinėti šventųjų palaikus ir kitas bažnytines 
relikvijas? Relikvijos! Kas gi jos daugiau, jei ne magiški simboliai ar feti- 
šai, kaip “triušio letenėlė“? Gali būti, kad tai paprasta “vizualinė medžia- 
ga" žinių nepertekusiems žmonėms ir leidžia paprastuoliui lengviau su- 
prasti sudėtingas metafizines doktrinas. Štai vinis, pervėrusi Jėzaus ran- 
ką! Štai ši medžio nuolauža įsirėžė į Jo kūną! Jėzus vaikščiojo tarp mūsų. 
Jis buvo! Jis realus! 

Ir vis dėlto... pasidėjęs šventuosius daiktus po mikroskopu beveik 
prieš savo valią pamačiau, kad juose yra ir kažkas daugiau. Pasipūtusį 
pašaipumą, su kuriuo pradėjau tyrinėjimus, netrukus pakeitė gilesnis re- 
likvijų prasmės supratimas. Po penkiasdešimties mokslui pašvęstų metų 
aš suvokiau tai, ką paprastas valstietis visuomet jautė intuityviai: šie 

daiktai - tai mūsų ryšio su Dievu priemonė, ryšio, kuris yra gyvas ir visai 
materialus. 

Jūs suprantate, kad tokio požiūrio taško Romoje neskatina. Vatikanas 
siekia pamiršti tuos laikus, kai prekyba relikvijomis buvo intensyvi ir pel- 
ninga. Laikus, kai už palaikų likučius ar kryžiaus nuolaužas atiduodavo 
visą turtą, kuomet relikvijų medžiotojai žudė šventuosius, kad greičiau 
išparduotų jų kaulus. Vatikanui niekada nepatiko relikvijų garbinimas. 
Juk kai stebuklingos relikvijos pasirodydavo apleistose parapijose, ten 
plūstelėdavo maldininkų minios, atsinešdamos nesuskaičiuojamus tur- 
tus. Dėl to nuskursdavo Vatikanas. 

Kai dirbau moksliniu Vatikano konsultantu, man buvo iškelta pa- 
prasta užduotis - diskredituoti falsifikatus ir abejoti visomis kitomis. Taip 
aš ir elgiausi, įrodydamas, kad “šventojo Antano raktikaulis“ tėra viso 
labo ėriuko šonkaulis, o audeklas, kuriuo “buvo nušluostytas Kristaus 
kūnas“ - išaustas penkioliktajame amžiuje. 

Tiesą sakant, dauguma mano tyrinėtų daiktų buvo, kaip ir įtarė Va- 
tikanas, falsifikatai, tačiau ne visi. Kai kurių daiktų buvo neįmanoma 
diskredituoti: jų kilmė pasitvirtindavo ir laikas sutapdavo. Jie galėjo būti 
tuo, kuo skelbiami - nors, beje, galėjo ir nebūti. 

Būtent tada aš pasukau į mediciną, nusprendęs, kad sugebėsiu tapti 
paties Viešpaties Dievo pribuvėja. Tai ir tapo viso mano gyvenimo užda- 
viniu.“ 

Merė pakėlė akis į Lasiterį ir paklausė: 

- Apie kąjis čia? | 

- Skaitykit toliau, - atsakė Džo. 

“Gana nepaprastu uždaviniu. Mediciną studijavau neilgai. Atidarius 
kliniką pas mane pradėjo plaukti moterys iš viso pasaulio, ir, kaip bebū- 
tų keista - laisva valia. DNR medžiagą, išgautą iš patikimiausių relikvijų, 
aš panaudojau apvaisindamas aštuoniolika pacienčių. 

Kas žino, mano drauge, kas iš to išeis? Gali būti, kad gimę vaikai bus 
keista valstiečių, nežinia kodėl prisikėlusių ir mano atgabentų iš senovės 
laikų, kompanija. Bet gali būti ir taip, kad aš vėl pradėjau Kristų. Aš to 
jau niekada nebesužinosiu, jūs - taip pat, tačiau tikėkimės. 

Taigi, mano drauge, aš siunčiu jums savo paskutinį atsiprašymą vil- 
damasis, kad sugebėjau nuritinti akmenį nuo jūsų sielos. Taip, aš atsi- 
klaupiau prieš jus, paskendęs abejonėse. Nėra prasmės to neigti. Bet visi 
mes žmonės, ir tai tebuvo paprasta žmogaus silpnybė. Kristus irgi abejo- 
jo - tačiau dabar aš abejonių nebeturiu. 

Dabar visa tai - Dievo rankose. Ten, kur buvo visą laiką. 

Ignacijus.“ 

- Džo. - Merės balsas drebėjo. - Apie ką jis čia? 

Lasiteris kiek patylėjo ir paklausė: 

- Ar turite ko nors išgerti? 

Merė pakilo, priėjo prie bufeto ir grįžo, nešina buteliu konjako ir po- 
ra taurių. Pripildžiusi taures, ji pakartojo klausimą: 

- Tai apie ką jis kalba? 

Lasiteris nugėrė didelį gurkšnį ir atsakė: 

- Apie Džesį. 

- Kodėl apie jį? 

- Na... Barezis... Jis užsiėmė tuo, kad... Žodžius, jis mėgino klonuoti 
Kristų. 

- Ką?! 

- Gali būti, kad jūsų Džesis - Jėzus, - atsidusęs atsakė Lasiteris. 


Jie ilgai nesigulė miegoti, ir Lasiteris papasakojo jai viską, ką sužinojo 
iš MTI profesoriaus. 

- Štai taip, - tarė jis, pildamasis sau trečią taurę. - Jis imdavo mėginį 
nuo patikimiausios relikvijos, izoliuodavo atskirą ląstelę ir sugrąžindavo 
ją į nediferencijuotą būklę. Paskui jam tereikėdavo tik kiaušialąstės ir 
moters, trokštančios turėti vaiką. Gavęs kiaušialąstę, jis pakeisdavo jos 
branduolį iš relikvijos gautu branduoliu, implantuodavo ir... 

Ugnis židinyje skaisčiai plykstelėjo, aaiaiika ant EEaBų krūvą 
žiežirbų. 

- Netikiu. Iš kur jam po dviejų tūkstančių metų žinoti, kad relikvija 
tikra? Nėra būdo tam nustatyti! 

Lasiteris papasakojo jai apie relikvijų kilmės šsrišinšiisinnis kuriuos 
vykdė Barezis, apie jo sugebėjimus atlikti DNR analizę, jo pasiekimus 
moksle, tačiau Merė nepatikliai purtė galvą. 

- Tai, apie ką jūs kalbate įrodo tik tai, kad Barezis turėjo didesnę teisę 
spėlionėms nei kas nors kitas. Bet spėlionės ir lieka spėlionėmis, nors ir 
pagrįstos moksliškai. 

Lasiteris norėjo atsakyti, bet moteris sustabdė jį, pakeldama pirštą. 

- Minutėlę. Arjūsų sūnėnas Brendonas buvo panašus į Džesį? 

- Ne, jis... 

- O kiti? - reikliai tęsė Merė. - Argi jie buvo panašūs vienas į kitą? 

- Nemačiau jų visų, bet manau, kad ne. Gal keli ir buvo kiek panašūs 
tarpusavyje... 

- Na matote, viskas ir išsisprendė, - pareiškė ji. - Vaikai negali būti 
klonais, argi ne? Negali, jeigu skiriasi vienas nuo kito. Tad Barezis, vyk- 
dydamas savo operacijas, tiesiog spėliojo. Jei vaikai nebuvo identiški, tai 


yra šiokia tokia tikimybė, kad vienas iš jų sukurtas Kristaus DNR pa- 
grindu. Kiti gali būti kuo tik nori - mėsininku, kepėju, Žvakių liejiku. - Ji 
sumosavo rankomis ir užbaigė: - Tai, ką jūs teigiate, gryna beprotybė! 

Lasiteris sutiko, kad Barezis nepasitikėjo kokia nors vienintele relik- 
vija ir kad sėkmės tikimybė būtų didesnė, panaudojo DNR, išgautus iš 
kelių, jo manymu, patikimiausių, palaikų. 

- Galjis neturėjo nė vienos tikros relikvijos, - tarė jis, - tačiau tai nieko 
nekeičia. 

- Kodėl taip sakote? 

- Todėl, kad neturi reikšmės, ką klonavo Barezis. Jėzų ar Al Kaponę. 

- Tada aš ne... 

- Jeigu yra bent mažiausia tikimybė, kad nors viena relikvija - tikra. 
Žodžiu, kai kas nenori netgi menkiausios rizikos, todėl ir žuvo mano se- 
suo, Brendonas ir visi kiti. Būtent todėl jums reikia kuo greičiau bėgti iš 
čia. 

- Aš netikiu, kad kas nors gali taip padaryti. 

- Deja, tokių Žmonių atsirado. Dar daugiau, jie padarė viską, kad ne- 
liktų nė vienos DNR molekulės. Siekdami išvengti pakartotino klonavi- 
mo tikimybės, vaikus sudegindavo. Tas, kuris taip elgėsi, tikėjo, kad iš- 
varo velnią. Ugniai padedant, atlieka egzorcizmą! 

- Liaukitės. 

- Kai žuvo Brendonas, gaisrą sukėlusį žmogų sugavo. Kažkas nepa- 
vyko, ir gaisras neatliko savo darbo. Vaiką buvo galima atpažinti. Sun- 
kiai, bet vis dėlto galima. Taigi, jie atkasė jį ir vėl sudegino. 

- Bet... tai juk vaikai. Kūdikiai. Ir jų sielos priklauso Bažnyčiai. 

- Kalbame ne apie Katalikų bažnyčią. Tai “/Umbra Domini" rankų 
darbas. Ultrakrikščionys, sprogdinantys abortų klinikas, rengiantys 
kryžiaus žygį prieš musulmonus Bosnijoje. - Lasiteris mostelėjo ranko- 
mis. - Tai, ką padarė Barezis, jų požiūriu tiesiog siaubinga. 

- Bet kodėl? 

- Todėl, kad tai apverčia aukštyn kojomis visą Šventąjį Raštą. Dievas 
sukūrė Žmogų pagal savo atvaizdą ir paveikslą, o ne atvirkščiai. 

Merės skruostais ritosi ašaros, ir Lasiteris suprato: šį kartą ji pripaži- 
no, kad jis teisus. 

- Leiskite man jums padėti, - pasakė jis. - Jie nesustos, kol nesuras 
Džesio. 

- Bet kaip? Jeigu tai, ką jūs pasakojote, tiesa, ką galima padaryti? 

- Armijoje aš ėjau gana keistas pareigas. - Merė žvilgtelėjo į jį taip, tar- 
si priešais ją būtų beprotis, bet Lasiteris nesutrikęs tęsė: - Aš vadovavau 
KZ priedangos skyriui. 

- Kas tai yra? 

- Karinė žvalgyba. Kažkas panašaus į CŽV, tačiau, skirtingai nuo 
šios, žino, kuo užsiima. Beje, nesvarbu. Trumpai tariant, aš galiu pada- 
ryti iš jūsų ir Džesio visiškai naujas asmenybes, kurių tikrosios praeities 
sužinoti bus neįmanoma. Jūs galėsite su naujaisiais dokumentais keliauti 
į Marsą, ir, prisiekiu jums, niekas nesustabdys ir negalės atsekti jūsų pra- 
eities. Niekada. Bet jums reikia pasitikėti manimi. Ir turite išvažiuoti iš 
čia. 

- Mama? - apsirengęs pižama, Džesis stovėjo tarpduryje ir trynėsi 
akis. 

- Ką, branguti, - švelniai atsakė Merė. - Kas nutiko? 

Ne visai pabudęs berniukas nusvirduliavo prie jos. 

- Susapnavau blogą sapną. 

- One! - sušuko Merė. 

Džesis užsiropštė motinai ant kelių ir padėjo galvą jai ant peties. Ji 
paglostė jo plaukus, pabučiavo ir pridūrė: 

„- Tai tik sapnas. 

- Blogi Žmonės. 

Ji išleido užjaučiantį garsą, panašų į “kūūū", ir paklausė: 

- Nori, aš tau paskaitysiu? 

Vaikas kilstelėjo putnų pirštuką ir parodė į Lasiterį: 

- Ne. Tegujis. 

- Aš nesu tikra... - pradėjo Merė. 

- Su didžiausiu malonumu, - pasakė Lasiteris. - Nori pakeliauti ant 
pečių? | 

Kai jis atsistojo keturiomis, kad Džesis galėtų užsikabaroti jam ant 
nugaros, sugavo Merės žvilgsnį. To žvilgsnio išraiškos Lasiteris nesupra- 
to. 

- Ei! - sušuko Džesis, kai Lasiteris atsitiesė. - Aš labai aukštai! 

Lasiteris suėmė jį už kojų, ir jiedu nušuoliavo link vaikų kambario, 
pritūpdami, kad neatsitrenktų į gegnes ar durų viršų. Džesis kilnojo ran- 
kutes, mėgindamas pasiekti lubas. | 

Atsisėdęs lovytėje, Džesis pareiškė, kad nenori klausytis, ką jam skai- 
to, o skaitys pats. 

- Gerai, - pasakė Lasiteris, - skaityk. 

Berniukas išsitraukė iš po pagalvės knygą, atsivertė pirmą puslapį ir, 
pasilenkęs arčiau teksto, iškilmingai tarė: 

- Viena žuvytė... - atsitiesęs ir nežiūrėdamas į knygą, pridūrė: - Dvi 
žuvytės... - O paskui, vėl pasilenkęs: - Auksinė žuvytė! 

Jis vėl atsitiesė, ir, apsimestinai kvaila veido išraiška spoksodamas į 
lubas, užbaigė: 

- Mėlyna žuvytė! 

Tada mažylis kvatodamas nuvirto ant nugaros ir iš džiaugsmo su- 
makalavo kojomis. 

Lasiteris stovėjo prieplaukoje, atrišinėdamas plokščiadugnę valtį, kai 
iki jo atsklido Džesio balselis: 

- Žiūrėk, mama, valtis! 

Lasiteris pasisuko ten, kur rodė mažylis ir prisimerkęs nuo akis rė- 
žiančio šerkšno, apžvelgė jūrą iki pat horizonto. Jis nepamatė nieko, iš- 
skyrus skalūno pilkumo dangų, uolas, pušis ir sunkiai alsuojantį vande- 
nyną. Paskui milžiniškos tamsios bangos fone pasirodė nedidelis baltas 
laivelis. Na ir akys to berniūkščio! 

- Kas tai? - paklausė Džesis. 

Merė, prisidengusi akis delnu tarsi stogeliu, raukydamasi nuo drėg- 
mės persunkto vėjo, pažiūrėjo jūros pusėn. 

- Nežinau, - atsakė ji. - Šitos valties nesu mačiusi. | 

Lasiteris nusikeikė, grąžino plokščiadugnę į vietą ir užmetė pririša- 
mojo lyno galą ant mažyčio medinio stulpelio. Jie jau ruošėsi nusiirti iki 
didžiosios valties ir palikti salą, bet dabar to nebuvo galima daryti. Bent 
jau tol, kol paaiškės, kas pas juos plaukia baltuoju laiveliu. 

- Ar turit binoklį? 

- Trobelėje, - tarė Merė, ir, paėmusi Džesį ant rankų, leidosi bėgti. 

Lasiteris nusekė jai iš paskos, dengdamasis veidą nuo smulkaus lietu- 
čio. 

Binoklis kabėjo ant pakabos šalia didžiulės knygų spintos. Lasiteris 
nuėmė jį, priglaudė prie akių, nukreipė į jūrą ir ėmė sukioti vernjerą. Lai- 
vas dar buvo pernelyg toli, bet jis aiškiai išskyrė tris figūras. 

- Tai jie? - paklausė Merė, atsistojusi greta. 

- Nežinau. 

Lasiteris nesėkmingai bandė pagauti okuliare šokinėjančius veidus, ir 
galiausiai jam tai pavyko. Valties laivagalyje stovėjo ir trobelės pusėn ro- 
dė raumenų kalnas. Lasiteriui nereikėjo žiūrėti šiam žmogui į veidą. Jis 
puikiai žinojo, kas plaukia link salos. 

- Taip, tai jie, - tarė Džo, įsižiūrėjęs į kitas figūras. - Grimaldis ir dela 
Torė. 

Merė garsiai įkvėpė ir dar stipriau prispaudė Džesį prie krūtinės. 

- Mes negalime likti name, - pasakė Lasiteris. - Ar čia yra vieta, kur 
galima pasislėpti? 

Merė susimąstė. 

- Galima pasislėpti senajame angare. Jie nepažįsta salos ir tikriausiai 
neieškos mūsų ten. 

- Gerai. - Lasiteris nužingsniavo į sandėliuką, kuriame buvo saugo- 
mas ginklas. - Kur jūs laikote šovinius? 

- Duoninėje, - atsakė Merė. 

Jis galėjo susiprasti ir pats. Čiupęs šautuvą, Džo ėmėsi duoninės ir su- 
rado ten kepalą duonos, porą kukurūzinių paplotėlių, o pačioje gilumoje 
- dėžutę su šoviniais. Dėžutė atrodė keistai lengva. Lasiteris atidarė j ją ir, 
pamatęs vienintelį šaudmenį, nesulaikė dejonės. 

- O kur kiti? 

Atrodė, kad Merė buvo nustebusi ne ką mažiau. 

- Nežinau... Gal aš juos išnaudojau? 

- Ir kam gi? - pasiteiravo Lasiteris. 

- Treniravausi, - atsakė ji, bet, pamačiusi jo veido išraišką, paskubo- 
mis pridūrė: - Žiemą čia visai nėra ką veikti. 

Džo nepatikėjo savo ausimis. 

- Ir ką dabar liepsite man daryti? - sušuko jis. - Paprašyti, kad jie iš- 
sirikiuotų vienas už kito? 

To jau buvo per daug. Merės veidas persikreipė, ir Džesis puolė ją ra- 
minti. Jis apkabino rankutėmis jos kojas, kas, matyt, reiškė gynybą, ir 
surypavo: 

- Mamyte, neverk. Nereikia verkti, mamyte! 

Pasiduodamas Lasiteris kilstelėjo rankas. 

- Meldžiu atleisti, - tarė jis. - Iš tikrųjų atsiprašau. Veskitės Džesį į an- 
garą. Aš prisijungsiu prie jūsų po kelių minučių. 

Merė pasisuko eiti, bet sustojo ir atsigręžusi paklausė: 

- O kąjūs rengiatės daryti? 

- Nežinau, - atsakė Lasiteris. - Pakloti juos visus... 

Išstūmęs Merę ir Džesį iš namų, Džo įsitikino, kad jie dingo miške, 
tuomet įspraudė į šautuvo dėtuvę vienintelį šovinį ir išėjo laukan. Pri- 
klaupęs ant vieno kelio, pasidėjo šautuvo vamzdį ant verandos tvorelės ir 
primerkė kairę akį. Motorinis kateris atsidūrė pačiame taikiklio centre. 

Teleskopinis taikiklis buvo tobulumo viršūnė. Dela Torė stovėjo laivo 
priekyje, jo juoda sutana plaikstėsi vėjyje. Kunigas nekreipė dėmesio į 
veidą plakantį lietų - tikras Odisėjas bažnyčios tarnyboje. Kateris buvo 

per du šimtus jardų nuo kranto, ir nors šūvis nebuvo iš lengvųjų, Lasite- 
ris žinojo, kad neprašaus. Jis giliai įkvėpė, nekantriai iškvėpė ir nusitaikė 
į kunigo krūtinę. 

“Vienas šūvis, ir viskas baigta, - galvojo jis, liesdamas pirštu gaidu- 
ką. - Nušauti dela Torę - tas pats, kas nukirsti gyvatei galvą. Kūnas dar 
kelias minutes judės, bet jis bus aklas, o judesiai - betikslės konvulsijos 
purve“. 

Bet gali būti, kad yra ne visai taip. 

Džo kryptelėjo vamzdį kairėn, ir taikiklio brūkšneliai susikryžiavo 
po dešiniąją Čiužinio akimi. Italas kažką rėkavo, kreipdamasis į kunigą, 
nežinodamas, kad jo gyvenimas priklauso nuo mažyčio piršto judesio. 
Laivelis sūpavosi ant bangų, tačiau Lasiteris pagavo ritmą ir buvo tikras, 
kad paklotų milžiną. 

“Sauk, - tvirtino jis sau. - Nagi šauk! Su šiuo vyruku negalima žaisti. 
Jis jau du kartus mėgino tave nužudyti. Jis nušovė Azetį, ir tikriausiai tai 
jis nužudė Bepį.“ Argumentai buvo gana įtikinantys, ir jis vėl pasuko 
vamzdį kairėn. Staiga jo regėjimo lauke atsirado Grimaldis. 

Jis niūriai sėdėjo laivagalyje, žiūrėdamas į priekį sustingusiu žvilgs- 
niu. Laivas jau buvo per šimtą jardų nuo kranto ir suko tiesiai prieplau- 
kos link. Nepaisant dulkiančio lietaus, Grimaldžio fizionomija matėsi vi- 
sai neblogai - netgi tai, kad italui jau seniai laikas skustis. 

“Šauk, - sakė Džo vidinis balsas. - Padaryk tai dėl Ketės ir Brendo- 
no“. 
Dėl Merės ir Džesio. 

Dėl Iržio. 

Galų gale, dėl savęs paties! 

“Jeigu nuspausiu gaiduką, - galvojo Lasiteris, - kulka pramuš jo kau- 
kolę, kaip smūginis grąžtas, praeis per smegenis ir išdraskys pakaušį". 
Pirštas ant gaiduko įsitempė. 

“Beje, ne, - nusprendė Lasiteris. - Jie nežino, kad aš čia. Ir jeigu na- 
muose nieko neras, tai... kas žino? Gal kartais išplauks?" 

Šis argumentas skambėjo ne visai įtikinamai, bet buvo stiprus tuo, 
kad išreiškė paskutinę viltį. Bet kuriuo atveju, atsitraukdamas Lasiteris 
nieko neprarado. Jeigu jis turėtų automatinį “M-16" su pilna dėtuve... 
Tačiau jo rankose tebuvo senutėlis šautuvas “Roberts" su rankiniu už- 
raktu ir vienintelis šovinys. Šiuo ginklu priešininkui tegalima padaryti ri- 
botą žalą, o paskui auka taps jis pats. Ne, protingiau palaukti. 

Lasiteris atsistojo su atodūsiu, panašesniu į dejonę. Motorinė valtis 
jau suko kranto link, ir visi trys nekantriai trypčiojo, trokšdami kuo grei- 
čiau išlipti. Lasiteris neryžtingai atsitraukė per vieną žingsnį, paskui - an- 

trą, trečią. Pasukęs už trobelės kampo, jis atsidūrė ant takelio, kuriuo jau 
buvo nuėję Merė ir Džesis. 

Miške tirštėjo sutemos, diena pamažu geso. Tarp medžių kilo rūkas, 
panašus į miško gaisro dūmus, nuo visų šakų varvėjo stambus lašai. 
Šiaurinėje akmenų pusėje kūpsojo pusnys, tačiau kai kur jau kalėsi snie- 
guolės. Ore tvyrojo medžių sakų kvapas. 

Lasiteris, nekreipdamas dėmesio į gamtos grožybes, skynėsi kelią vi- 
siškoje tyloje. Nubyrėjusių spyglių paklotas slopino visus garsus. Netru- 
kus jis buvo vietoje. 

Prie pačios pakrantės miškas baigėsi uolėtu iškyšuliu, kurio pakraš- 
tyje stūksojo neaukštas apgriuvęs statinys. Jis buvo taip arti vandens, 
kad ant akmeninių pamatų pasiliko bangų mūšos pėdsakai. Prieš dvide- 
šimt metų šis pastatas buvo Žiemos prieglauda dviems dešimtims kate- 
rių, motorinių bei irklinių valčių, o dabar iš jo teliko griuvėsiai su įsmu- 
kusiu stogu ir išdužusiais langais. | 

Lasiteris apsidairė, tikėdamasis surasti kokią patikimesnę priebėgą, 
tačiau veltui. Jis tik pamatė, kad lietus sustiprėjo, vanduo pradėjo tvinti, 
o miške smarkiai sutemo. 

Praėjęs uolėtą aikštelę, Lasiteris truktelėjo į save duris ir, įėjęs į anga- 
rą, tyliai pašaukė: 

- Mere? 

Pastate buvo tamsu tarsi krosnyje, bet staiga Lasiterį apakino šviesos 
spindulys. . 

- Viešpatie! - šūktelėjo jis smarkiai besidaužančia širdimi. 

- Džesi! - sudejavo Merė. - Tuoj pat išjunk! 

Žibintuvėlis akimirksniu užgeso, ir Lasiteris vėl pasijuto aklinoje 
tamsoje. 

- Kurjūs? - paklausė jis. 

- Aš leidau jam palaikyti žibintuvėlį... 

- Nesvarbu. 

Džo akyse sukosi spalvoti ratilai, bet paskui, labai iš lėto, tamsoje ėmė 
ryškėti įvairūs daiktai. Atrama kateriui, krūva spąstų omarams, ant sie- 
nų sukabinti žvejybiniai tinklai. 

- Mums nieko neatsitiks? - paklausė Merė. 

Ji buvo įsispraudusi į tolimiausią angaro kampą ir spaudė prie savęs 
Džesį. 

- Nieko, - atsakė Lasiteris. - Viskas bus kuo puikiausiai. 

- Jūs tuo tikras? 

“Kokia prasmė meluoti?“ - pagalvojo jis ir tarė: 

- Ne, nesu tikras. Takelis eina tiesiai nuo namo. Jeigu jie patrauks 
juo... ar nėra kokios nors kitos vietos? 

- Ne, - kiek pagalvojusi tarė Merė. 

- Bet kas nors turi būti. 

- Čia nedidelė sala... Gal jie nuspręs, kad mes išvykome? 

Lasiteris abejodamas papurtė galvą. 

- Krosnis dar šilta. Jie iškart supras, kad mes čia. Bent jau Džesis ir 
jūs. 

Kišeninis žibintuvėlis tai įsižiebdavo, tai vėl užgesdavo. 

- Džesi, - sušnibždėjo Lasiteris, - nereikia. 

- Atsipraaašau, - išdainavo berniukas. 

Lasiteris, nepaleisdamas šautuvo iš rankų, atsisėdo ant grindų po ar- 
timiausiai prie durų esančiu išdaužtu langu ir susimąstė apie trijulę, į ku- 
kėjo vieną iš jų nušauti, - kamavosi jis. - Tačiau kurį? Dela Iorę ar Gri- 
maldį, Grimaldį ar Čiužinį?" 

- Kąjūs ruošiatės daryti? - paklausė Merė. 

- Dar nežinau, - papurtė galvą Lasiteris. 

Minutės slinko labai lėtai, bet slinko. Vėjas beveik pavirto audra, ir 
senutėlio pastato gegnės dejavo jo gūsiuose. “Nakties tamsoje mus rasti 
bus nelengva, - galvojo Lasiteris. - Ir dar tokiu oru. Jei dela Torei užtektų 
proto, jis plauktų į žemyną, kad ryte pradėtų viską iš pradžių. Tai vie- 
nintelis protingas elgesys“. Paskui jis atsiduso ir padarė galutinę išvadą: 
netgi jei tai protinga, kunigas elgsis kitaip. 

Nepaisant sveiko proto, Lasiteris vis dar tikėjosi. Tačiau greitai šios 
nepagrįstos viltys žlugo. Miške pasigirdo balsai. Iš pradžių Džo negalėjo 
išskirti žodžių, o paskui, kai išskyrė - nesuprato jų. 

- Franco? Dove sta? 

Lasiteris laukė, pasiruošęs šautuvą. Tolimiausiame kampe, užgniau- 
žusi kvapą ir spausdama prie savęs Džesį, sėdėjo Merė. 

- Nesijaudinkit, - sušnibždėjo Lasiteris, vos girdėdamas savo balsą 
per lietaus barbenimą ir vėjo gaudesį. 

Trys žudikai buvo visai greta. Jie ėjo apie angarą. Lasiterio širdis šo- 
kinėjo krūtinėje kaip pakvaišusi. 

Staiga tamsą praplėšė žibinto spindulys, nusidriekdamas nuo sienos 
iki sienos ir sukurdamas milžiniškus šešėlius savo kelyje. Jis ėjo iš lango 
virš Lasiterio galvos ir po akimirkos krito ant motinos ir vaiko. Merė ir 
Džesis tarytum suakmenėjo. 

Durys su trenksmu atsivėrė, ir tarpduryje pasirodė didžiulė figūra. 

Sustojęs ant slenksčio, Čiužinys ne iš karto įėjo į angarą, matyt, norėda- 
mas pasimėgauti mirtinai išsigandusių moters ir vaiko vaizdu. Bet kai jis 
žengė į priekį, Lasiteris tyliai pašaukė: 

- Ei, gremėzde! 

Italas riaumodamas atsisuko, ir tuo metu Lasiteris nuspaudė gaiduką. 
Kulka pataikė gigantui tiesiai į veidą, kiek žemiau skruostikaulio, pervė- 
rė smegenis ir nuplėšė gabalą kaukolės. Šūvio aidas nusirito per visą pa- 
talpą. Merė suriko, o Čiužinys drėbėsi ant grindų, tarytum šlapių balti- 
nių maišas. 

Lasiteris numetė šautuvą ir prišliaužė prie italo. Grabinėdamas kūną 
ir ieškodamas pistoleto - pistoletas privalo būti - jis pažvelgė į velionio vei- 
dą, kuriame amžiams sustingo nuostaba. Tačiau jau po minutės nustebti 
teko jam pačiam. . 

- Čiao. 

Visiškai abejingas balsas nuskambėjo viršuje, labiau į kairę. Net ne- 
žiūrėdamas Lasiteris žinojo, kas čia, ir visgi nusprendė pažvelgti. Gri- 
maldis su "Beretta" rankose stovėjo ant išlūžusių durų slenksčio, ir jo vei- 
de net ir labai norint negalima buvo įžvelgti gailesčio. 

- Viskas, - pagalvojo Lasiteris. - Visi mes mirsim. Vadinasi, šitoks ga- 
las man buvo lemtas. 

Grimaldis tarstelėjo per petį kelis itališkus žodžius, ir prie jo priėjo 
dela Torė, laikydamas galingą žibintą. 

- Tai kodėl, Džo? - pradėjo kunigas, sis 1 akinantį spindulį jam 
į akis. - Kokią laimę čia suradot? 

Žibinto spindulys lėtai apkeliavo patalpą. Pirmiausia jis išplėšė iš 
tamsos kraujo baloje gulintį Čiužinį ištaškytomis smegenimis. Dela Torė 
grakščiu rankos judesiu peržegnojo velionį ir įėjo į angarą. Jis lėtai pa- 
kreipė žibintą ir netrukus apšvietė kampe susiglaudusius Merę ir Džesį. 

- Ar Žinote, kas jie tokie? - paklausė kunigas ir nelaukdamas atsaky- 
mo, tęsė: - Jūs patekot į labai prastą kompaniją, Džo. Na ir puiku. Vi- 
siems stotis! - sukomandavo. - Grįžtam į namą, ten šilčiau negu čia. 

Grimaldis kažko paklausė itališkai, dela Torė papurtė galvą, ir jau po 
kelių sekundžių jie penkiese Žingsniavo siauru takeliu. 

Priekyje ėjo Merė ir Džesis, dela Torės žibintas švietė jiems kelią. Iš 
paskos, truputėlį lenkdamas Grimaldį ir kunigą, sliūkino Lasiteris, jaus- 
damas, kad jam į nugarą remiasi “Berettos"“ vamzdis. “Jeigu pulsiu į 
mišką, - galvojo jis, - jie nužudys mane tuojau pat. Jei eisiu su jais į na- 
mą - šiek tiek vėliau. Bet kuriuo atveju Merė ir Džesis pasmerkti. Išeities 
nėra.“ 

Žinoma, jeigu žudikai nepadarys kokios nors klaidos. Tai buvo ma- 
žai tikėtina, bet - vienintelė viltis, todėl jis ėjo toliau. 

Kol pasiekė namus, visi jau buvo kiaurai permirkę. Grimaldis apvedė 
belaisvius apie virtuvės stalą ir, pistoletu rodydamas į kėdes, liepė sėstis, 
o dela Torė užžiebė žibalinę lempą ir įkūrė krosnį. Po kurio laiko jis pri- 
ėjo prie stalo ir atsisėdo priešais Merę ir Džesį. 

- Ką gi, - prabilo kunigas, sudėjęs delnus priešais save, - štai ir at- 
ėjom! | | 

Pažvairavęs Grimaldžio pusėn, jis kažką sumurmėjo itališkai ir link- 
telėjo sienos, kur ant kablio kabojo virvės ritinys, pusėn. Paskui pažiūrė- 
jo į Merę, ant kurios kelių glaudėsi Džesis, ir tarė: 

- Pasakykit man, Džo, ar žinote, kas yra Lilita? 

- Ne, niekuomet apie tokią negirdėjau, - papurtęs galvą, atsakė Lasi- 
teris. 

Grimaldis priėjo prie stalo, perdavė “Berettą" kunigui, kuris tuojau 
pat nusitaikė į Lasiterį, paskui apvyniojo virvę Merei apie juosmenį ir 
ėmė rišti moterį prie kėdės. Ši pamėgino atsistoti, bet žudikas čiupo ją už 
rankos ir naršiai pastūmė atgal, suriaumojęs kelis žodžius, kuriems ver- 
timo nereikėjo. 

Kai Grimaldis baigė, Džesis vėl užsikabarojo motinai ant kelių, švel- 
niai ramindamas: 

- Viskas bus gerai, mamyte. Viskas bus gerai. 

Dela Torė atsikrenkštė ir tarė: 

- Lilita buvo Adomo Žmona. Dar prieš Ievą. 

- Klausykit, - pasakė Merė, - jeigu paliksite Džesį ramybėje, padary- 
siu viską, ko tik panorėsit. 

„ Dela Torė pasisuko į ją: 

- Ojjums derėtų atidžiai klausytis, ką kalbu, nes tai tiesiogiai susiję su 
jumis. - Paskui, vėl sutelkęs dėmesį į Lasiterį, kunigas tęsė: - Kai Lilita 
metė Adomą - tai bus jums įdomu, Džo, - jie negalėjo susitarti, kuris bus 
viršuje, angelai maldavo, kad ji sugrįžtų. 

Lasiteris visą šį laiką įtemptai mąstė: “Žibalinė lempa suteikia tam 
tikrą galimybę“ . Garsiai jis paklausė: 

- Ir ji grįZo? 

Dela Torė apgailestaudamas papurtė galvą. 

- Ne, - tarė jis, - negrįžo. Ji buvo tokia nepatenkinta Adomu ir Dievu, 
kad liko gyventi su Šėtonu. Ir net pagimdė jam vaikų. - Kunigas ištiesė 
ranką ir šypsodamasis palietė Džesio galvutę. - Tai, žinoma, buvo demo- 
nai. 

- Taip, dabar jų gausybės, - sutiko Lasiteris. - Bet aš tuo kaltinu MTV. 

Dela Torė caktelėjo liežuviu ir, palinkęs į priekį, pacitavo: 

- “Tie dešimt ragų, kuriuos matei, ir žvėris, - jie ims nekęsti ištvirkė- 
lės, nuplėš jos drabužius ir paliks ją nuogą, ės jos kūną ir ją pačią sude- 
gins ugnyje“. - Atsirėmęs į kėdės atkaltę, jis pridūrė: - Apreiškimas šven- 
tajam Jonui, septynioliktas skyrius, šešioliktas posmas. 

Pasisukęs į Grimaldį, jis prakalbo itališkai. Atsakydamas Grimaldis 
skėstelėjo rankomis. | 

- Jiems pasibaigė virvė, - išvertė Merė. 

Dela Torė, regis, buvo nustebęs. 

- Jūs kalbate itališkai? 

- Taip, tėve. 

Kunigas apsvarstė naują situaciją, gūžtelėjo pečiais, ir, pamojęs Gri- 
maldžiui, kažką sušnabždėjo jam į ausį. Grimaldis linktelėjo ir priėjo prie 
bufeto. Ištraukė vieną stalčių, paskui - kitą ir netrukus rado, ko ieškojęs: 
porą virtuvinių peilių. Grįžęs prie stalo, atidavė juos kunigui, paimdamas 
iš šio pistoletą. 

Merė išblyško. Džesis prisiglaudė arčiau motinos. 

- Duokit man savo ranką, - tarė dela Torė, kreipdamasis į Lasiterį ir 
pakeldamas peilį su šešių colių ilgio ašmenimis. 

Lasiteris žiūrėjo į italą, negalėdamas patikėti savo akimis. Po gan il- 
gai užtrukusios tylos jis pasakė: 

- Bijau, kad turiu atmesti jūsų pasiūlymą. 

Dela Torė linktelėjo, ir Grimaldis atsistojo Lasiteriui už nugaros. 

Džo laukė stipraus smūgio, bet pajuto tik lengvą pirštų prisilietimą 
prie pakaušio, kiek į kairę nuo centro. Jis išgirdo metalo spragtelėjimą ir 
suprato, kodėl žudikas laiko ranką būtent taip. Šūvis eis iš viršaus į apa- 
čią, kulka pervers pakaušį, krūtinę ir pilvo ertmę, o Grimaldis tiesiog nori 
apsisaugoti nuo kraujo purslų. 

Lasiteris giliai atsiduso, riebiai nusikeikė ir ištiesė ranką. Kunigas pa- 
ėmė ją, atidžiai išstudijavo ir švelniai paguldė ant stalo delnu į viršų, aš- 
menų galiuku liesdamas delno centrą. 

- Ar kada nors buvote pas chiromantą, Džo? - paklausė jis. 

Lasiteris papurtė galvą ir staiga prikimusiu balsu sumurmėjo: 

- Ne. Niekuomet. | 

Jis mėgino kvėpuoti ramiai, tačiau tai nelabai sekėsi. 

- Ar matote šią liniją? - paklausė dela Torė. - Štai šitą, trumpą? Tai - 
gyvenimo linija. 

Ištaręs šiuos žodžius kunigas atsilošė ir iš visų jėgų smeigė peilį Lasi- 
teriui į delną, prismeigdamas jį prie stalviršio. 

Džo instinktyviai atlošė galvą ir trumpai suriko į lubas. Kažkur tolu- 
moje sušuko Merė. Grimaldis paguldė ant stalo kitą jo ranką. Kažkas iš- 
tiesė jo pirštus, ir netrukus kito peilio ašmenys, pervėrę delną, prisegė jį 
prie stalo. Lasiteris plačiai pražiota burna karštligiškai gaudė orą. 

Jo galva nusviro ant krūtinės, ir jis sudejavo pro dantis. Tokioje padė- 
tyje jis liko, kaip jam atrodė, gana ilgai, tačiau greičiausiai taip nebuvo. 
Kai jis vėl pakėlė galvą, dela Torė žiūrėjo į jį degančiomis iš susijaudinimo 
akimis, o Džesis keistai, karštligiškai raudojo. Merės veidas buvo pelenų 
pilkumo. | 

Džo pažiūrėjo į savo prismeigtas prie stalo rankas. Kraujo ištekėjo ste- 
bėtinai mažai, užtat skrandžio turinys lipte lipo lauk. Įkvėpęs pilną krū- 
tinę oro, jis pasilenkė prie dela Torės ir sušnypštė: 

- Tu, nelaimingas psiche... ką čia sugalvojai? 

- Mums tenka improvizuoti. 

Grimaldis vyptelėjo. 

Lasiterio skrandį sutraukė spazmas, per visą kūną nubėgo šiurpuliu- 
kai. “Man prasideda šokas, - pagalvojo jis. - To negalima leisti“. 

- Jūs nežinote, kas pastatyta ant kortos, - tarė kunigas. 

- Aš visiškai tiksliai Žinau, kas pastatyta ant kortos, - atsakė Lasiteris. 

- Abejoju, - tarė dela Torė. 

Kambarį nušvietė žaibo tvyksnis, o po jo nudundėjo griaustinis. Į 
langus subarbeno lietus, jo šuorai plūstelėdavo kažkokiomis keistomis 
bangomis. Dela Torė neramiai apsidairė: 

- Įdomu, kaip per tokį lietų... 

Lasiteris nesiklausė. Jis žiūrėjo į savo rankas ir galvojo, ar jam užteks 
narsos apversti stalą. Jeigu jis taip padarytų, sunkio jėga išplėštų peilius 
iš jo delnų. 

- Tačiau jūs neatidus, - smerkiamai palingavo galva dela Torė. 

- Taip, truputėlį užsigalvojau, - pakeldamas galvą, atsakė Lasiteris. 

Dela Torė linktelėjo: 

- Beje, tai nesvarbu. Jūs ne tas žmogus, kuris galėtų atsakyti į mano 
klausimą. | 

Pasisukęs į Grimaldį, jis ištarė kelis žodžius gimtąja kalba. Šis užsise- 
gė striukės užtrauktuką ir išėjo laukan. Kunigas pasisuko į Lasiterį ir pa- 
mokomai prabilo: 

- Jūs manote, kad žinote, kas pastatyta ant kortos, Džo, bet, užtikri- 
nu jus, kad klystate. Jums neduota šito Žinoti. Jeigu netikite Dievu taip, 

kaip tikite mokslu - o turite tikėti ir vienu, ir kitu vienodai, - tai niekuo- 
met to nesuprasite. Ar žinote, kas šitas vaikas? 

- Žinau tik tai, kuo jūs jį laikote. 

- Na ir kuo gi? - atmetė galvą dela Torė. 

- Jūs manote, kad jis - Jėzus Kristus. 

Dela Torė mąsliai pakrutino lūpas, paskui papurtė galvą ir tarė: 

- Ne. Aš taip nemanau. Jeigu galvočiau, kad šitas berniukas - Jėzus, 
tuojau pat pulčiau priešais jį ant kelių. Galite neabejoti. Bet taip nėra. Jis 
negali būti Juo. 

- Jūs įsitikinęs? 

Dela Torė vangiai mostelėjo ranka: 

- Aš įsitikinęs tik tuo, kad Viešpats sukūrė žmogų pagal savo pa- 
veikslą ir atvaizdą, o ne atvirkščiai. Šis vaikas - pabaisa. Ir pabaisa - jo 
vardas. 

- Jo vardas - Džesis, - sušnabždėjo Merė. 

- Jo vardas - Antikristas! - nudegino ją žvilgsniu kunigas, bet karšis 
kiek atlyžęs, tęsė: - Jūs, aišku, žinote, kad Barezis pasiekė gana įspūdingų 
rezultatų. Per kelerius metus jis sugebėjo padaryti tai, dėl ko šimtmečius 
kankinosi galingiausi magai. 

- Ir ką gijis padarė? - paklausė Lasiteris. 

Jo galvoje pulsavo mintys: “Tau tereikia mestis pirmyn. Tai užtruks 
akimirką. Stalas apsivers ir... Ne, negaliu“. 

„Dela Torė žiūrėjo į Lasiterį taip, tarsi numanytų, apie ką šis galvoja. 
Bet garsiai teištarė: 

- Barezis išmoko kurti demonus. 

Pro atviras duris įsiveržė šaltas oras - tai Grimaldis sugrįžo, nešinas 
kanistru benzino. Įėjęs į kambarį, kažko paklausė. Kunigas tylomis link- 
telėjo. Staiga dela Torė mėšlungiškai atsiduso, ir ant jo kaktos sužibo 
prakaito lašeliai. 

- Truputėlį nervinuosi, - paaiškino jis. - Man niekuomet neteko daryti 
ko nors panašaus. 

“Nagi, nagi“, - įsakinėjo sau Lasiteris, mėgindamas sukaupti valią ir 
apversti stalą. Jo protas liepė stotis, bet prismeigtos prie stalo plaštakos 
neleido kojoms išsitiesti. 

- Šitiems dviem nėra pasirinkimo, - pasakė dela Torė, linktelėdamas 
Džesio ir Merės pusėn. - Bet... jums, Džo, mes galėtume palengvinti ke- 
lionę į aną pasaulį, tiksliau, ją pagreitinti. 

Lasiterio pirštai karštligiškai suspausdavo ir atleisdavo delnus pervė- 
rusius ašmenis. Tuo metu Grimaldis ėmė atsukinėti kanistro kamšųt. 

- Dėkoju. Nereikia. Aš neskubu, - sumurmėjo Lasiteris. 

- Ką gi, - tarė dela Torė stodamasis. - Laikas. 

Pamirkęs smilių į kraujo, ištekėjusio iš dešiniojo Lasiterio delno, balą, 
jis ant Merės kaktos nubrėžė skaičių 6. Paskui sugriebė Džesį už rankos, 
ir, prisitraukęs vaiką artyn, parašė ant jo kaktos antrą šešetą. Darsyk pa- 
mirkęs pirštą kraujyje, tą patį užrašė Lasiteriui, ir, pasitraukęs į šalį, pa- 
sigrožėjo savo kūriniu. 

Iš pradžių Džo nieko nesuprato, bet paskui suvokė. 

666. 

Jis, Džesis ir Merė visi kartu sudaro Žvėrį - Šėtono įsikūnijimą. 

Nusisukęs nuo jų, dela Torė kyštelėjo ranką po sutana ir ištraukė iš 
kišenės buteliuką su švęstu vandeniu. Lasiteris iš karto pažino flakonėlį. 
Nuėmęs dangtelį, dela Torė apšlakstė kambario kampus, palydėdamas 
į šalis tykštančius lašus lotyniškais žodžiais. 

Grimaldis greitai priėjo prie Merės ir, apvertęs kanistrą aukštyn dug- 
nu, pradėjo pilti ant jos galvos ir vaiko galvelės benziną. Lasiteris sulen- 
kė kojas, ruošdamasis stryktelėti. Jis puikiai suprato - dabar arba nieka- 
da, bet Merė jau priėmė sprendimą. Atsilošusi ji įsirėmė EBU į stalo 
kraštą ir su jėga atitiesė kelius. 

Lasiteris suriko iš skausmo, kai peiliai išniro iš stalo. Žibalinė lempa 
sudužo po dela Torės kojomis, ir jo sutanos skvernai plykstelėjo. Nuste- 
bęs šis ėmė nusimušinėti liepsną, Merė suriko, liepdama Džesiui bėgti, o 
Grimaldis rūsčiai suriaumojo. Ant sienų sumirgėjo didžiuliai šešėliai - už- 
siliepsnojo visa kunigo sutana, ir pavirtęs gyvu fakelu dela Torė, klaikiai 
šaukdamas puolė prie durų - laukan, į lietų. 

Grimaldis norėjo padėti patronui, bet vos jam žengus pirmą žingsnį 
Lasiteris, sukaupęs visas jėgas, pastūmė jį iš nugaros. Kanistras išslydo iš 
italo rankų ir nulėkė “Umbra Domini“ lyderiui pavymui. Liepsna dar 
smarkiau įsiplieskė, ugnies gyvatėlės nuvingiavo grindimis. Lasiteris 
šveitė Grimaldį į sieną, ir nuo smūgio iš žudiko plaučių šnypšdamas išėjo 
oras. Negaišdamas laiko, Džo pasuko priešininką veidu į save ir iš visų 
jėgų smogė kakta jam į tarpuakį. Kažkas trekštelėjo, lyg būtų sulūžęs 
plastmasinis žaisliukas, ir Grimaldis pradėjo iš lėto slysti žemyn. Lasite- 
ris instinktyviai pakėlė koją smūgiui, ir vos italas susmuko ant grindų, 
bato galo spyrė jam į krūtinę. | 

Paskui dar kartą. Ir dar. Dabar jis taikėsi į galvą, bet Grimaldis išsi- 
suko smūgio, nusirito į šalį ir pradėjo šaudyti. 

Nuaidėjo trys paniški šūviai. Viena kulka atsimušė į lubas, antra - į 
sieną, o trečia - į duris. Lasiteris šoko ant italo, norėdamas atimti pistole- 
tą. Nuo smūgio "Beretta" nulėkė į šalį. Kaip išprotėję neregiai jie ėmė 
šliaužioti keturiomis, tekšnodami delnais grindis ir ieškodami ginklo. 

Pro dūmus prasiveržė ryškus žaibo tvyksnis, ir abu vienu metu išvy- 
do pistoletą. Priešai puolė pirmyn, judviejų šonai susilietė. Lasiterio ran- 
ka buvo ilgesnė, bet kai jis, kovodamas su skausmu, sugriebė rankeną, 
Grimaldis smogė jam alkūne į dantis ir, visu svoriu užgriuvęs jam ant 
nugaros, suspaudė kaklą ir pradėjo gniaužti gerklę. 

Grimaldis buvo neįtikėtinai stiprus. 

Lasiteris beviltiškai gynėsi, muistydamasis visu kūnu, bet pamažu 
pradėjo silpti. Akyse ėmė tyvuliuoti tamsūs ratilai, ir staiga jis suprato, 
kad po akimirkos praras sąmonę, 0 tuo pačiu - ir gyvybę. Tuomet jis pa- 
kėlė ranką su pistoletu už nugaros, ir, įrėmęs vamzdį į kažką kieta, nu- 
spaudė gaiduką. | 

Grimaldis suriko: kulka sutrupino jam kelį, o Lasiteris, nusiritęs į šalį, 
prišliaužė prie sienos, mėgindamas atgauti kvėpavimą. Plykstelėjus dar 
vienam žaibui jam pasirodė, kad visa tai vyksta scenoje. Iš skausmo 
staugiantis Žmogus sėdi ant liepsnojančių grindų, ir apsikabinęs kelį lin- 
guoja pirmyn atgal. 

Iškreipta Grimaldžio fizionomija Lasiteriui priminė šventojo Sebasti- 
jono veido išraišką, kurią jis matė kažkokio įžymaus dailininko paveiks- 
le. Meistro vardo jis neprisiminė. 

Džo iššovė dar kartą, ir kiek aukščiau kairiosios Grimaldžio akies at- 
sirado mažytė drėgna skylutė. | 

Jis išgirdo Merės balsą ir atsisukęs pamatė, kad liepsna plaikstosi vos 
už kelių pėdų nuo jos kėdės. Džesis stovėjo šalia, mėgindamas atrišti 
mazgus, bet jo pirštukai buvo per silpni. Lasiteris greitai atpainiojo virvę 
ir, apeidamas ugnį, išvedė motiną ir sūnų iš namo. 

Ant takelio gulėjo kažkokia juoda masė. 

- Nereikia žiūrėti, Džesi, - sušnabždėjo Merė, glausdama vaiką. 

Lasiteris pasilenkė prie rusenančio skuduūrų gniutulo. Dela Torės vei- 
das pavirto į apanglėjusią, suskeldėjusią kaukę. Plaukai, antakiai ir vokai 
visiškai sudegė, o iš tuščių juodų akiduobių tekėjo lipnus skystis. Džo bu- 
vo įsitikinęs, kad dela Torė negyvas, bet staiga kunigas sujudėjo. 

- Mums reikia nugabenti jį į ligoninę, - tarė Merė. - Galim pasinaudoti 
jų valtimi. Greičiau! 

- Šito mes nedarysim, - pasakė jis. 

- Bet jis gi numirs! 

- Žinoma, numirs! Ir aš noriu, kad jis mirtų. 

- Ir paliksite jį tokios būklės? Pradeda šalti. Jis apdegęs. 

Lasiteris atsiduso. 

- Paklausykit, jeigu nugabensime dela Torę į ligoninę, tuo viskas ne- 
sibaigs. Yra daugybė Žmonių, galvojančių taip pat kaip jis. Ir kai jie su- 
žinos, kad judu su Džesiu gyvi, pradės jūsų medžioklę. Mes negalime 
vežti jo į ligoninę. Mums reikia dingti iš čia. 

- Bet jis vis dėlto žmogus, - papurčiusi galvą ištarė Merė. 

Lasiteris ilgai neatitraukė nuo jos akių ir galiausiai pasakė: 

- Gerai. Veskite Džesį į valtį. Aš jį atitempsiu. 

Paėmusi Džesį už rankos, Merė patraukė kranto link. Kai ant takelio 
už jos nugaros pasigirdo šūvis, ji buvo jau užlipusi ant prieplaukos. Ne- 
pasukdama galvos, ji suprato, kad į ligoninę važiuoti nereikia. 

EPILOGAS 


Ji kelias dienas nesikalbėjo su juo ir tik po mėnesio sutiko, kad tai bu- 
vo neišvengiamas malonės šūvis. Tuo metu jie keliavo kaip viena šeima, 
ir Lasiteris darė visus stebuklus, kokius mokėjo, kurdamas jiems naujas 
asmenybes. 

Problema buvo ne tik o vardus. Reikėjo sukurti legendas apie 
praeitį, nurodyti darbo vietas ir pateikti medicininių tyrimų rezultatus, 
mokyklos pažymius ir kreditines korteles, gauti naujus, visiškai legalius 
pasus ir socialinio draudimo numerius. Šiuo atveju reikėjo sukurti regi- 
mybę, kad tie numeriai gauti senų seniausiai. Visa tai užtruko tris savai- 
tes ir kainavo penkiasdešimt tūkstančių dolerių. Galų gale viskas užsibai- 
gė. 

- Išvaduosiu jus nuo savęs po poros dienų, - pažadėjo jis. - Iš karto po 
to, kai ateis banko pranešimas iš Lichtenšteino. 

Būtent šioje šalyje nusėdo jų pinigai - po to, kai, Makso Lango pade- 
dami jie bėgo aplinkiniais keliais, nuolat keisdami bankus ir judėjimo 
kryptį. 

Kaip ir manė Lasiteris, pora dienų pavirto į porą savaičių, paskui at- 
ėjo pavasaris, ir jis pirmą kartą ją pabučiavo. 


Ant pašto dėžutės buvo užrašyta: “Šepardai". 

Dėžutė kabojo ant stulpo, kuris stovėjo prie ilgos privažiavimo alėjos 
Šiaurės Karolinoje, kalnagūbrio, žinomo kaip Žydrieji kalnai, papėdėje. 
Privažiavimo alėja vingiuodama driekėsi per kelis šimtus akrų tarp kal- 
votų ganyklų ir baigėsi ties akmeniniu svirnu, stovinčiu netoli senovinio 
ūkininko namo. Namas aiškiai prašėsi remonto. Valdas supo aukšta bal- 
ta mylios ilgio aptvara, palei kurią nuolat lakstė arabų kumelė su savo 
atžala. 

Tai buvo nuostabus kampelis kiek tolėliau nuo valstijos sostinės Ralei, 
kaip ir nuo visų kitų civilizuotų vietų, į kurias galima važiuoti tamybon, 
todėl dauguma vietinių gyventojų priklausė savo verslą turinčių asmenų 
kategorijai. 

Ponas Šepardas nebuvo išimtis. Jis pirko ir pardavinėjo retas knygas, 
visas operacijas atlikdamas vien tiktai paštu. Tai buvo tik vienas iš ne- 
įprastų užsiėmimų, kuriais vertėsi daugybė kitų šios vietovės gyventojų 
ir nekėlė jokio smalsumo kaimynams. Nenuostabu - apylinkėse, maž- 

daug per mylią, jeigu centru laikytume Šepardų namą, gyveno garsus 
mandolinų meistras, pora, auginanti stručius, dama, kuri specializavosi 
vinječių gamyboje firmai “Smith ė Hawken"“ bei žmogus, sugebantis 
statyti akmenines tvoras, nenaudodamas kalkių. Be to, netoliese gyveno 
marihuanos plantacijos (įtariamas) savininkas, pora romanistų ir stalo 
žaidimų kūrėjas... 

Šepardai gyveno kukliai, po truputėlį įsirenginėdami savo namus. 
Daugumą darbų jie darė patys. Niekas nė neįtarė, kad ši pavyzdinga 
pora planuoja kurį laiką pagyventi kartu, o paskui išsiskirti ir patraukti 
skirtingais keliais. Planas buvo gana protingas, kadangi leido jų susi- 
kurtų legendų šaknims jaugti dar giliau į praeitį. Tačiau nerūpestingo 
kaimo gyvenimo fone jų abipusė simpatija didėjo. Labai greitai vedy- 
bos iš išskaičiavimo pavirto tuo, ką liaudies išmintis vadina dangiška 
santuoka. 

Tik vieną kartą praeitis įsiveržė į jų gyvenimus. Seriale Neatskleistos 
paslaptys“ rodė dokumentinę dramą “Pasmerktųjų sala“. Džozefas ir 
Merė su siaubu stebėjo, kaip Robertas Stakas kaip tikras gidas pasakoja 
žiūrovams apie įvykius, privertusius juos bėgti iš salos. 

Drama prasidėjo nuo mėlyno “ Toreso“, per rūką važiuojančio į Kan- 
dis Harborą. Paskui aktorius, nė truputėlio nepanašus į Lasiterį, tariasi su 
aktoriumi, visiškai nepanašiu į Rodžerį Boukerį, tuomet jiedu sėda į ka- 
terį, visai nepanašų į “Jūsų paslaugoms“. Tiesa, interviu buvo paimtas iš 
tikrosios Modės ir tikrojo uosto viršininko. “Mes žinojome, kad artėja 
audra, - pasakojo šie, - bet Rodžeris buvo užsispyręs!" 

Vaizdingas katerio sudužimas nebuvo atkurtas, jį pakeitė ne mažiau 
įspūdingas Stako pasakojimas. Po to sekė greitai keičiamų fotografijų se- 
rija: pagrindinis “Lassiter Associates“ biuras, Lasiterio namas Makline 
(“Šaunu!" - susižavėjo Merė) ir pats Lasiteris. Tai buvo ta nuotrauka, ku- 
rią jis juoko dėlei laikė savo kabinete. 

-Į tave nepanašus, - pareiškė Merė. - Jokio panašumo. 

- Žinau. 

Vedėjas, paaiškinęs, kad Lasiterio dingimas sutapo su kompanijos 
pardavimu, paklausė: “Kodėl Džo Lasiteris išplaukė į salą? Galbūt j jis 
vykdė tyrimą?" Ir pats atsakė: “Taip, būtent dėl to“. 

Tačiau daugiau jis nieko neaiškino. Vietoj to parodė tris reklaminius 
siužetus ir tolesnių įvykių rekonstrukciją. Prie mažagabaričių laivų sto- 
vėjimo vietos Beilio saloje privažiuoja juodas “Mersedesas", ir išjo išlipa 
trys vyrai. Jie pasilenkia prie jūrlapio ir, kažką murmėdami itališkai, 
bando išsiaiškinti maršrutą į Draiskanos salą. 


Paskui vedėjas atsiduria pačioje saloje, iki pamatų sudegusio namo 
fone. Po šio puikaus kadro sekė nuotraukų serija: angaras, prieplauka, 
uolos, į kurias sudužo “Jūsų paslaugoms“. Vaizdelių seką vainikavo į 
vandenį besileidžianti saulė. 

Imdamas interviu iš Braunsviko policijos šefo, kranto sargybos kapi- 
tono ir Italijos pasiuntinybės atašė, Stakas klausė: “Ko gi reikėjo šiems 
žmonėms?“ Ekrane viena paskui kitą pasirodė dela Torės, Grimaldžio ir 
Čiužinio nuotraukos. “Vienas jų - garsus katalikų kunigas, kitas - serijinis 
žudikas, trečias - banditas, savo šalyje įvykdęs ne vieną nusikaltimą. Kas 
juos suvedė? Kodėl jie išplaukė į tolimą salą? Šie klausimai iki šiol lieka 
neatsakyti. 

Ir kas ta moteris, gyvenusi saloje su savo mažu sūneliu? Neišliko nė 
viena jos nuotrauka". 

Kamera pasisuko į piešinį, vaizduojantį paslaptingąją nepažįstamąją 
- taip, kaip ją įsivaizdavo dailininkas, ir tuojau pat peršoko prie Modės, 
kudakuojančios apie Merės sprendimą gyventi vienumoje. Laimei, dai- 
lininkas visiškai pasikliovė vaizduote ir vienintelį panašumą į originalą 
sudarė reikiamas akių bei ausų kiekis. 

Vedėjas užbaigė dokumentinę dramą, stovėdamas prie prieplaukos. 
“Gaisras, sunaikinęs Merės Sanders trobelę, nebuvo vienintelis. Liudinin- 
kai tvirtina, kad vėliau tą naktį jūroje matė liepsną. Policija įsitikinusi, 
kad antrajame gaisre sudegė kateris, kurį tos pačios dienos rytą išsinuo- 
mojo dela Torė. Jei tai tiesa, tai, ekspertų teigimu, niekas negalėjo sava- 
rankiškai nuplaukti iki kranto. Kriminalistams apieškojus salą, tebuvo 
rastas vienas kūnas - teismo medikų manymu, Franko Grimaldžio“. 

“Kas gi nutiko kitiems? (Ekrane vienas po kito ėmė rodytis veidai: 
Džo, Rodžeris, Čiužinys, Džesis, Merė ir dela Torė). Galjuos prarijo jūra, 
bet gali būti, kad jie palaidoti saloje. Beje, gali būti kad Merė ir jos vaikas 
išsigelbėjo štai šiuo sukiužusiu laiveliu (plokščiadugnės valties nuotrauka 
per visą ekraną), kuris buvo rastas viename iš tuščių pakrantės paplūdi- 
mių“. 

Drama baigėsi iš oro daryta nuotrauka. Šį vaizdą lydėjo mąslus Ro- 
berto Stako balsas: 

“Mes tikrai žinome tik viena: į “pasmerktųjų salą“ atvyko septyni 
žmonės, ir nė vieno iš jų nuo tada nematė gyvo". 


nebuvo nieko nuostabaus. Separdai jau seniai tapo pilnateisiais vietos 
bendruomenės nariais, ir daugelis kaimynų būtų prisiekę, kad šie malo- 

nūs žmonės gyvena apylinkėje jau daugelį metų. Merė vietos koledže 
dėstė kursą apie kalbos defektų taisymą, o Džo treniravo vaikų - nuo 
septynerių metų ir mažesnių - futbolo komandą. Džesio vardo jie nu- 
sprendė nekeisti, bet vadino jį Džei. Jo bičiuliai sudvigubino vardą ir va- 
dino berniuką Džei Džei. 

Jis turėjo daug draugų, ir mokykloje jį visi mylėjo. Tėvų susirinkime 
mokytoja vienąsyk pasakė, kad Džei tikriausiai bus lyderis iš prigimties 
- tam tikra prasme netgi taikdarys. “Gal kada nors jis dirbs JTO“, sakė ji. 

Tačiau šiuo metu Džesis naudojo savo diplomatijos meną mokyklos 
autobuse, kadangi buvo “Saugumo patrulio" narys. 

Pro savo kabineto antrajame aukšte langą Džo mėgdavo stebėti, 
kaip berniukas alėja žingsniuoja iki plento, kur jo laukia autobusas. Pa- 
trulio diržo su atšvaitais blykčiojimas matėsi net tada, kai jo savininkas 
visiškai pranykdavo karklų sąžalynuose. 

Tądien Džo labai nustebo, išvydęs, jog Džesis pusiaukelėje sustingo, 
padėjo ant žemės lauknešėlį su pusryčiais ir iš visų jėgų tekinom pasilei- 
do atgal. Į namą jis įsiveržė per paradinį įėjimą. 

- Kas nutiko? - paklausė iš virtuvės Merė. - Kažką pamiršai? 

- Pamiršau pašerti savo žuvytes! - riktelėjo Džesis, trepsėdamas laip- 
tais į viršų. 

Džesis kartą buvo prisiekęs, kad žuvytės liks vieninteliais gyviais jų 
ūkyje, tačiau netrukus namuose atsirado šuniukas - šokoladinio kaimy- 
nų labradoro Toro ir Piklės, nekilmingos gudruolės, priklausančios Dže- 
sio bičiuliui Etanui - atžala. Džesis tuojau pat įsigijo languotą patiesalą 
šunims. Iškaulijo jį iš mokyklos autobuso vairuotojo, “kurio šuo toks iš- 
lepęs, kad miega tiktai ant sofos“. Netrukus atsirado ir antras šuniukas - 
“kad jiedu draugautų“, paaiškino Džesis, o paskui iš kažin kur apsireiš- 
kė ožiukas. 

Džesis pats rūpinosi žuvytėmis. Jis negalėdavo tik pakeisti vandens - 
akvariumas buvo per sunkus, tačiau Džesis jį valė, skalavo akmenis, šėrė 
žuvytes ir kiekvieną dieną tikrindavo vandens temperatūrą. 

Džesis mylėjo savo žuveles. Jų buvo septynios, ir kiekviena turėjo var- 
dą. Jam buvo leista naktimis laikyti akvariumą apšviestą, ir berniukas 
dievino, jau gulėdamas lovoje, stebėti povandeninį gyvenimą. Jis mėgo 
žiūrėti, kaip žuvelės slysta pro grakščią fajanso pilį, slepiasi tarp žalių au- 
galų. Akvariume jam patiko viskas, netgi sidabrinė burbuliukų grandi- 
nėlė, tekanti iš aeratoriaus. 

Džesis įlėkė į vaikų kambarį, jausdamas kaltę ne dėl to, kad pamiršo 
pamaitinti savo augintinius, o dėl to, kad vos nepamiršo to padaryti. 

- Išalkot, mažylės? 

Jis nuėmė akvariumo dangtį ir išsitraukė iš stalčiaus dėžutę su Žuvų 
pašaru. Kruopščiai įpylė truputėlį į plastmasinį šaukštelį - juk tiek sykių 
buvo girdėjęs, kad negalima permaitinti žuvyčių, pabarstė įvairiaspal- 
vius grūdelius vandens paviršiuje, tada atsiklaupė, beveik įsikniaubęs no- 
simi į stiklą. Jam patiko žiūrėti, kaip maitinasi žuvytės. Jos kilo viršun, 
sulesiodavo nuo paviršiaus trupinėlius ir tuojau pat nerdavo žemyn. Kar- 
tais jis su jomis kalbėdavosi. 

- Nagi baikit peštis! Maisto visoms užteks. 

Staiga Džesis paniuro. Dryžuota, pusiau pridengta žole žuvytė be- 
veik nejudėjo. Ji netgi neėdė. Džesis atsistojo ir pažvelgė į akvariumą iš 
viršaus. Dryžuotoji žuvelė atrodė beveik visai liguistai. Ji plaukiojo ant 
šono, išsipūtusiu pilveliu, kurį dengė kažkokios gleivės. Ne, iš tiesų ji vi- 
sai nejudėjo, ir jos puikioji uodega atrodė nušiurusi. O paskui Džesis pa- 
matė, kaip kažkokia gurmanė priplaukė prie nelaimingosios i ir nukando 
jai uodegos gabalėlį! 

- Ei! - Džesis suėmė rieškučiomis mirusią žuvelę ir iškėlė ją iš akvariu- 
mo. Paskui pasiguldė žuvytę ant delno ir, , kelissyk paglostęs pirštų ga- 
liukais, tarė: - Tu sveika. 

Tai ištaręs, jis vėl lėtai nuleido rieškučias į vandenį ir ėmė laukti. 

Žuvytė mostelėjo uodega ir žvaliai nuplaukė tolyn. 

Šventosios katalikų bažnyčios relikvijos. 
Turino drobulė, kurioje buvo suvynioti 
"Kristaus palaikai. Ieties, kūri pervėrė: 
ukryziuoto Jėzaus kūną, antealis. 
Šventųjų kankinių pirštikauliai, 
| blauzdikauliai ir panašios liekanos. 
"Kai kurie žmonės juokiasi i iš jų, kai kuri le 
"tiki Stebuklinga relikvijų galia, mano, 
kad jas yra palietusi Dievo ranka. 


O kas gali atsitikti, jei prie šių šventenybių prisiliės 
g0dulio ar: didybės manijos apimtų žmonių (netgi 
religinių fanatikų) rankos? Kokiu tikslu: 


Ta ir: privalo išsiaiškinti privatus seklys Džo Lasiteris,. 
išgi;dęs klaikią naujieną: jo sesuo ir: sūnėnas vieną naktį 
nuzudomi, 0 jų namus it kūnus bandoma sudeginti. 
Netrukus paaiškėja, kad toks pat. likimas ištinka it: 
daugiau jaunų moterų Su vaikais. 

Ima aiškėti siaubingas sąmokslas, Kūriame ipainiotos 
slaptos katalikų bažnyčios organizacijos. 

"Sąmokslas sukiėsiantis visą pasaulį... iki pačių pamatų. 

